
Előszó a magyar kiadáshoz 


Marc Bloch (1886—1944) francia történész kétségtelenül a 20. század egyik ki- 
emelkedő, mára klasszikussá vált történésze. Nevét az Annales iskola néven 
ismert francia történeti irányzat tartós sikere tette leginkább ismertté: Marc Bloch 
Lucien Febvre-rel együtt az Annales d.histoire économigue et socidle c. folyó- 
irat (1929) alapítója. Magyarul eddig csak módszertani munkája (A történész 
mestersége) és néhány tanulmánya jelent meg. 1939—1940-ben két kötetben adta 
ki a most magyarul megjelenő munkát, A feudális társadalmat. 

Az összefoglaló műben Marc Bloch egy , társadalmi struktúra", a hűbéri 
viszony teremtette szerkezet történetét akarta megírni. Szemlélete számos te- 
rületen úttörő volt. Marc Bloch egyik megalapozója, propagátora volt az össze- 
hasonlító társadalomtörténetnek, ez a munkája az európai társadalmak össze- 
hasonlító elemzésére alapozva, a német és az angol történetírás eredményeit is 
ismerve foglalja össze egy társadalmi alakzat jellemzőit. A műben az emberek 
és viszonyaik állnak a középpontban, e szemlélet elsősorban Émile Durkheim 
és a korabeli francia szociológia erős hatását tükrözi. A társadalom, a kollektivi- 
tások mögött az egyén egy kicsit elmosódik, ezt több kritikusa szóvá is tette. Marc 
Bloch magát társadalomtörténészként határozta meg, ezzel tudatosan kilépett 
a középkorászok szakmai céhéből. Számos ponton munkája eltér, vitatkozik a 
korabeli bevett nézetekkel, középkorász társainak szemléletével. Erősebb hang- 
súlyt kapnak nála a társadalmi kapcsolatok, kevésbé tartja fontosnak a jogi 
megközelítést. Munkája ez által különbözik a korban még domináló francia jog- 
történeti iskola szemléletétől. A munka újszerűségét és érdemeit még hosszan 
sorolhatnánk, de lényegesebb az, hogy mai napig a középkori változásokról fo- 
lyó viták egyik meghatározó álláspontja, kiindulópontja Marc Bloch nézete a 
hűbériség eredetéről, a 10-11. század nagy átalakulásáról. A blochi álláspontot 
bírálják is, igazolják is, de aktualitását akönyv számos ponton máig megőrizte 
a szakember számára is. 

A történelem mint tudás szüntelenül gazdagodik. A medievisztika is sokat 
változott Marc Bloch halála óta. A történelem mint tudatforma mindenkor tük- 
rözi a jelen kérdéseit, tehát ebben az értelemben nincs végleges eredmény, 

végleges történelem. A tudás és a kor változása elavulttá tehet műveket. De a 
fenti felfogásból következik az is, hogy a történész munkája nemcsak szorgos 
történeti tényfeltárás, hanem újraalkotás is. A sikeres újraalkotás szinte az iro- 
dalmi műhöz hasonlóan klasszikussá tehet egyes munkákat. Ilyen klasszikus 
mű Marc Bloch végre magyarul is megjelenő könyve. Marc Bloch A feudális 
társadalom c. kötete egyrészt számos elemében még aktuális, másrészt klasszi- 
kus mű. Ez a két szempont határozta meg a kiadó szándékát, hogy a több mint 
fél évszázados munkát megjelentesse. 


A kiadó 


Bevezetés 


A vizsgálódás általános iránya 


A feudális társadalom. Egy ilyen könyvcímből az olvasó alig évszázada követ- 
keztethet a tartalomra. Nem mintha maga a szó nem volna meglehetősen régi: 
latin köntösében (feodalis) már a középkorban megjelent. A , hűbériség" (féoda- 
lité) már újabb keletű, de ez is legkésőbb a 17. században keletkezett. Ám mindkét 
szót sokáig csak szigorúan jogi értelemben használták. Minthogy a hűbérbirtok 
(feudum), amint látni fogjuk, anyagi javak birtoklási módját jelenti, , hűbérin" — 
a Francia Akadémia meghatározása értelmében -— azt értették, , ami a hűbérbir- 
tokra vonatkozik", a , feudalizmus" szó pedig hol a , hűbérbirtoki mivoltot", hol 
a birtokot terhelő kötelezettségeket jelölte. A lexikográfus Richelet 1630-ban a 
, törvényszéki terminusok" közé és nem a történelmi szakkifejezések közé so- 
rolja őket. Mikor tágították ki a két szó értelmét annyira, hogy a civilizáció fejlő- 
désének egy adott állapotát jelöljék velük? A , feudális kormányzat" és a , hű- 
bériség" kifejezések már ebben az értelemben szerepelnek Boulainvilliers gróf 
Lettres historigues sur les Parlemens című munkájában, amely 1727-ben, azaz 
öt évvel a szerző halála után jelent meg.! Tüzetesnek mondható vizsgálódásaim 
alapján ezt kell tekintenem a szó legrégebbi előfordulásának. Egy nap talán egy 
másik kutató több szerencsével jár. Boulainvilliers furcsa szerzet volt: Fénelon 
barátai közé tartozott, ugyanakkor Spinozát fordított, de mindenekelőtt hevesen 
védelmezte a nemességet, amelynek őseit a germán törzsfőkben vélte fölfedezni, 
s emiatt egy 18. századba tévedt, kevésbé szenvedélyes, de tudósabb Gobineau- 
ként jelenik meg előttünk. Mindenesetre erős a kísértés, hogy mindaddig, amíg 
más eredményre nem bukkanunk, Boulainvilliers-ben egy új történelmi osztá- 
lyozás föltalálóját lássuk. Valójában ugyanis erről van elsősorban szó: a törté- 
nelmi stúdiumok szempontjából kevés fordulat volt annyira döntő jelentőségű, 
mint amikor a monarchikus és szónoki hagyományból született régi fölosztások, 
vagyis a különféle hősök tiszteletére elnevezett , birodalmak", dinasztiák és 
, korok" helyébe lassanként a társadalmi jelenségek megfigyelésén alapuló új 
típusú osztályozás lépett. 

Nálánál jelesebb íróé azonban az érdem, hogy a fogalom és az elnevezés 
polgárjogot nyert. Montesguieu olvasta Boulainvilliers-t. A jogi szakszavak csöp- 
pet sem riasztották vissza, s a kezén megforduló irodalmi nyelv sokat gazdago- 
dott a jogászi tolvajnyelvből rabolt elemekkel. Ha kerülte is aszámára minden 

bizonnyal túl elvontnak tűnő , hűbériség" szó használatát, nem vitás, hogy ő 
kényszerítette százada művelt nyilvánosságára azt a meggyőződést, mely sze- 
rint a , hűbéri törvények" egy adott történelmi szakaszt jellemeznek. Ezek a 
nálunk keletkezett szavak és maga a fogalom megjelentek azután a többi euró- 
pai nyelvben is: néha egyszerűen csak leképezték, néha viszont — mint például 
a németek -— lefordították őket (Lehwesen). Végül pedig a Írancia forradalom 
szembeszállt a Boulainvilliers elkeresztelte intézmények még létező maradvá- 
nyaival, s így végképp elterjesztette az említett szerző által egészen más érzel- 
mekkel rájuk ragasztott elnevezést. , A Nemzetgyűlés — olvashatjuk a neveze- 
tes 1789. augusztus 11-i dekrétumban — mindenestül eltörli a hűbéri rendet." 
Ettől fogva nehezen lehetett egy olyan társadalmi rendszer valóságosságát két- 
ségbe vonni, amelynek a lerombolása annyi gyötrelemmel járt.? 

Be kell azonban vallanunk, hogy ez a szép jövőnek elébe néző szó igen rossz 
választás eredménye volt. Az okok, amelyek egykoron meghonosodásához ve- 
zettek, meglehetősen világosak. Az abszolút monarchia korában élő Boulain- 
villiers és Montesguieu a legfőbb hatalomnak megannyi kis fejedelem, sőt falu- 
si hűbérúr közötti szétaprózódásában látták a középkor legszembeszökőbb sajá- 
tosságát, s a , hűbériség" szót kiejtve ezt a jellegzetességet vélték kifejezni. 
Amikor ugyanis hűbérbirtokokról beszéltek, akkor hol territoriális fejedelemsé- 
gekben, hol uradalmakban gondolkoztak. Ám valójában nem minden uradalom 
volt hűbérbirtok, s a hűbérbirtokok sem kizárólag territoriális fejedelemségek- 
ből vagy uradalmakból álltak. Legfőképpen pedig joggal kételkedhetünk abban, 
hogy egy bonyolult társadalomszerveződési típust — annyi más lehetőség mel- 
lett — kizárólag politikai aspektusában, vagy — a , feudumot" szigorúan jogi érte- 
lemben tekintve — a dologi jog alapján jellemezhetnénk a legmegfelelőbb mó- 
don. A szavakkal viszont ugyanaz történik, mint a sokat forgó pénzérmékkel: 
előbb-utóbb elkopik rajtuk az etimológiai veret. A mai szóhasználatban a , hű- 
bériség" és a , hűbéri társadalom" kifejezések olyan szorosan egymásba fonódó 
képzetek együttesét jelentik, ahol már nem a tulajdonképpeni hűbérbirtok fog- 
lalja el a legelőkelőbb helyet. Ha pusztán egy még definiálandó tartalomra uta- 
ló, a használat által immáron szentesített kifejezésként kezeljük őket, akkor 
különösebb lelkifurdalás nélkül élhetünk velük, akárcsak a fizikus, aki a görög 
szó jelentésének fittyet hányva továbbra is , atomnak" nevezi azt a valamit, 
aminek a fölbontásán naponta fáradozik. 

Még egy súlyos kérdést kell megválaszolnunk: vajon más időszakokban vagy 
más égtájakon létező más társadalmak rendelkeztek-e a mi nyugati hűbérisé- 
günkhöz alapvető vonásaiban kellőképp hasonlatos olyan struktúrával, amely- 
nek alapján a , hűbéri" jelzővel illethetjük őket? Erre a kérdésre könyvem vé- 
gén igyekszem megfelelni. Munkámat azonban nem e probléma megválaszolá- 
sának szenteltem. Annak a hűbériségnek a vizsgálatára vállalkoztam, amely 
elsőként kapta ezt a nevet. Tehát ami a korszakhatárokat illeti, vizsgálódásom — 
a hűbériség kialakulásával és tovább élésével kapcsolatos néhány kérdést leszá- 

mítva — történelmünknek nagyjából a 9. század közepétől a 13. század első 
évtizedeiig terjedő szakaszára korlátozódik, földrajzilag pedig Nyugat- és Kö- 
zép-Európára. Az említett időhatárok megválasztásának helyességét magának 
a munkának kell igazolnia; ugyanakkor a térbeli határok kijelölése rövid ma- 
gyarázatra szorul. 


Az ókori civilizáció a Földközi-tenger körül épült ki. A földnek, írja Platón, , mi 
itt, a Phaszisztól Héraklész oszlopaiig, egy kicsiny részén lakunk, mint egy 
mocsár körül a hangyák vagy a békák, úgy lakunk a tenger körül ".? A hódítások 
ellenére ez a tenger maradt századokkal később is a Római Birodalom tenge- 
lye. Egy aguitániai szenátor ragyogó pályát futhatott be a Boszporusz partján, 
és hatalmas földbirtokokra tehetett szert Macedóniában. A nagy áringadozások 
az Eufrátesztől Galliáig rázták meg a gazdasági életet. Az afrikai búza nélkül 
ugyanúgy nem képzelhető el a császári Róma léte, mint az afrikai Szent Ágos- 
ton nélkül a katolikus teológia. Ugyanakkor a Rajnán túl mindjárt a barbárok 
hatalmas, titokzatos és ellenséges országa kezdődött. 

De a középkornak nevezett történelmi korszak küszöbén az embertömegek 
két irányból jövő, hatalmas méreteket öltő vándorlása fölborította az említett 
egyensúlyi állapotot (nem feladatunk most annak vizsgálata, hogy előzőleg bi- 
zonyos belső erők azt milyen mértékben ingatták már meg), s egy alapvetően 
más rajzolatú konstellációt ültetett a helyére. A germán inváziókat mohamedán 
hódítások követték. A nemrég még a Római Birodalom nyugati peremét alkotó 
területek legnagyobb részét néha ugyanaz az uralkodó, minden esetben pedig 
a mentalitás és a társadalmi szokások azonossága köti ezentúl össze a germá- 
nok megszállta régiókkal, s lassanként hozzájuk kapcsolódnak majd a szigete- 
ken élő apró, többé-kevésbé asszimilált kelta népcsoportok is. Észak-Afrikára 
azonban egészen más sors vár. A szakadást a visszatérő berberek támadása ké- 
szíti elő, majd az iszlám megjelenése teszi teljessé. Ugyanakkor a levantei parto- 
kon az arab győzelmek nyomán a hajdani Keletrómai Birodalom visszaszorul a 
Balkánra és Anatóliába, és létrejön belőle a Görög Császárság, amelyet közlekedé- 
si nehézségek, sajátos társadalmi és politikai struktúrák, a latin világtól erősen 
különböző vallásos mentalitás és egyházi szervezet választanak el egyre határo- 
zottabban a nyugati kereszténységtől. Ami pedig a kontinens keleti felét illeti, a 
nyugati világ kisugárzása erősen érezhető ugyan a szláv népeken, s a katoliciz- 
mussal, ezzel a sajátosan nyugati vallási formával együtt egyik-másik szláv nép- 
csoportnál meg is jelennek a nyugati gondolkodásmód, sőt intézményrendszer 
egyes elemei, mégis azt kell mondanunk, hogy az e nyelvcsaládhoz tartozó kö- 
zösségek többnyire a fejlődésnek merőben sajátos útját követik. 

A három —- mohamedán, bizánci és szláv — tömb határolta római—germán 
néphalmaz, mely egyébként már a 10. századtól megkezdte ingatag határainak 
kitágítását, természetesen távolról sem volt teljesen homogén. Alkotóelemeire 

rányomták bélyegüket a múlt hagyományozta különbözőségek, melyek eléggé 
elevenek voltak ahhoz, hogy hatásukat a jelenben is éreztessék. Még azokban 
az esetekben is, amikor a kiindulási pont majdnem teljesen azonos volt, a fejlő- 
dés a későbbiek során többfelé fordult. Ám bármennyire erőteljesen jelentkez- 
tek is ezek a különbségek, kétségkívül fölismerhetők maradnak mögöttük a kö- 
zös — nyugati — civilizáció sajátos tónusai. Nem pusztán azért beszélek köny- 
vemben egyszerűen csak , Európáról" , Nyugat- és Közép-Európa" helyett, hogy 
megkíméljem az olvasót az unalmasan hosszú jelzős szerkezetektől. Voltakép- 
pen nincs különösebb jelentősége számunkra, hogy az , öt részből álló világról" 
szóló ókori geográfia korában milyen értelemben használták a szót, s hol vélték 
megvonni Európa határait. Kizárólag a szó emberi tartalma a lényeges. Márpe- 
dig hol másutt csírázott ki, hol másutt szökkent szárba a földkerekségen később 
elterjedő európai civilizáció, mint a Tirrén-tenger, az Adria, az Elba és az At- 
lanti-óceán között? Így gondolta ezt már — igaz, többé-kevésbé homályosan — az 
a 8. századi hispániai krónikás, aki az iszlámon győzedelmes Martell Károly 
frankjait előszeretettel , európaiaknak" nevezte, vagy mintegy kétszáz évvel 
később Widukind szász szerzetes, midőn a magyarokat visszaszorító Nagy Ot- 
tóban , Európa" megszabadítóját ünnepelte.! A szónak ebben a történelmileg 
leggazdagabb értelmében Európa a korai középkor idején született meg. Már 
létezett, amikor megnyílt előtte a tulajdonképpeni értelemben vett hűbériség 
kora. 


Mint látni fogjuk, bármennyire egymásnak már-már ellentmondó értelmezések 
láttak is napvilágot a fönt említett határok között az európai történelem egyik 
szakaszára alkalmazott , hűbériség" elnevezéssel kapcsolatban, magának a szó- 
nak a megléte az általa jelölt periódus ösztönösen fölismert sajátosságáról ta- 
núskodik. Ekképp egy a hűbéri társadalomról szóló könyvet olyan kísérletnek 
tekinthetünk, amely a magában a címében fölvetett kérdésre igyekszik választ 
adni: melyek azok a sajátosságok, amelyek révén múltunk eme darabja kiérde- 
melte, hogy a szomszédos korszakoktól elkülönítve kezeljük? Ami azt jelenti, 
hogy könyvünkben egy társadalmi struktúra összefüggéseinek elemzésére és 
magyarázatára vállalkozunk. Ha a választott módszer a gyakorlatban termékeny- 
nek bizonyul, akkor más, a miénktől eltérő határvonalak közé ékelt vizsgálódá- 
si területeken is alkalmazható. Abban reménykedem, hogy e vállalkozás két- 
ségkívüli újszerűsége megbocsáthatóvá teszi a kivitelezés hibáit. 

A tervezett kiterjedt vizsgálódás szükségessé teszi, hogy eredményeinket 
különböző fölosztások mentén tárjuk az olvasó elé. Az első kötet a társadalmi 
közeg általános jellemzőit írja le, majd bemutatja azoknak az emberek közötti 
függőségi viszonyoknak a kialakulását, amelyek alapvetően meghatározták a 
hűbéri társadalmi szerkezet sajátos színezetét. A második kötet az osztályok 
fejlődését és a kormányzás szervezeti formáit vizsgálja. Embereket kategorizál- 

ni mindig nagyon kényes feladat. Márpedig abban az időszakban, amikor a 
hagyományos osztályok egyre határozottabb körvonalat öltöttek, s a polgárság 
új osztályának sajátos arculata egyre erőteljesebben kiütközött, s amikor a hata- 
lom kezdett magához térni hosszú ernyedtségéből, ugyanakkor a hűbériség leg- 
specifikusabb jegyei halványulni kezdtek a nyugati társadalmakban. Ekképp az 
olvasó elé egymást követően tárt két vizsgálódás közül — noha lehetetlen volt 
köztük szigorúan kronológiai alapon éles határvonalat húzni — az első főként a 
hűbéri társadalom kialakulását, a második annak végső szakaszát és utóéletét 
veszi szemügyre. 

A történészi ismereteknek azonban korlátai vannak. A történész a múltról 
csak annyit tud, amennyit a múlt hajlandó a tudomására hozni. S ha az anyag, 
amelyet fölölelni igyekszik, túl szerteágazó ahhoz, hogy minden egyes adatot 
saját maga értékeljen, akkor a kutatások állapota miatt még fojtogató tehetetlen- 
séget is érez. Természetesen nem térek ki a tollforgatók közötti háborúkra, 
amelyek oly gyakran zajlottak a tudományos világ színpadán: elfogadhatatlan- 
nak tartom, hogy a történelem háttérbe szoruljon a történészek mögött. Ugyan- 
akkor különös gondot fordítottam arra, hogy sohase titkoljam el ismereteink hi- 
ányos vagy bizonytalan voltát, bármi legyen is ennek az oka: úgy gondoltam, 
ezzel még nem kockáztatom azt, hogy elriasztom az olvasót. Ellenkezőleg: ak- 
kor fagyasztanám jeges unalomba ezt a valójában örökös mozgásban lévő tudo- 
mányt, ha álságosan kimerevített megvilágításban mutatnám be. Maitland, a nagy 
angol jogtudós egyike volt azoknak, akik a legmesszebbre jutottak a középkori 
társadalmak megértésében. Ő azt tartotta, hogy a történelemkönyvek olvasása 
nyomán éhségérzetnek kell elfognia az olvasót. Az ismeretek és a kutatás iránti 
éhséget értette ezen. Könyvem megírásával az volt leghőbb vágyam, hogy né- 
hány kutatóban éhséget keltsek." 

Európa elözönlése és ostroma 


, Látjátok, mint tör ki Urunknak haragja... Néptelen városok, lerombolt s fölége- 
tett monostorok, pusztasággá lett mezők tárulnak szemetek elé... A hatalmas 
mindenütt elnyomja a gyöngét, s az emberek olyanok már, mint a tengerben a 
halak: válogatás nélkül falják föl egymást." Ekképp látták a dolgokat 909-ben 
a Reimsi érsekség Troslyban összegyűlt püspökei. A 9. és a 10. század irodal- 
ma, az oklevelek, a zsinati tanácskozásokról készült följegyzések tele vannak 
ehhez hasonló sirámokkal. Ha leszámítjuk is mindebből az ékesszólás túlzásait 
és az egyházi szónoklatok megszokott pesszimizmusát, akkor sem láthatunk 
puszta közhelyet ebben az állandóan napirenden tartott — s egyébként megannyi 
tény által is megerősített — tételben. Nem vitás, hogy a józan ítélőképességű és 
az összefüggéseket látó emberek - elsősorban a klerikusok — úgy érezték ekkor- 
tájt, hogy mindenütt eluralkodott az erőszak és a zűrzavar. A középkori feuda- 
lizmus egy végletesen zaklatott időszakban lépett a történelem színpadára. Bi- 
zonyos mértékig elmondható, hogy magából a fölfordulásból született meg. Ám 
a zűrzavart kiváltó vagy állandósító tényezők többségének semmi köze sem volt 
az európai társadalmak belső fejlődéséhez. A néhány évszázaddal korábbi ger- 
mán inváziók forró olvasztótégelyében létrejött új európai civilizáció ismét csak 
ostromlott, jobban mondva félig már elözönlött várnak tűnt, melyet három ol- 
dalról fenyegettek: délről az iszlám arab vagy elarabosított hívei, keletről a 
magyarok, nyugatról pedig a skandinávok. 


A mohamedánok 


A három támadó közül kétségkívül a mohamedánok bizonyultak a legkevésbé 
veszedelmesnek. Mindazonáltal korai volna még az iszlám hanyatlásáról be- 
szélnünk. Gallia vagy Itália szegény városai hosszú ideig semmi olyat nem tud- 
tak fölmutatni, ami akár csak megközelítette volna Bagdad vagy Córdoba pom- 
páját. A mohamedán világ Bizánccal egyetemben egészen a 12. századig tény- 
leges gazdasági fennhatóságot gyakorolt a nyugati világ fölött: azok az arany 
pénzérmék, amelyek kontinensünk nyugati felén ekkor még forgalomban vol- 
tak, mind görög vagy arab pénzverdékből származtak, vagy — mint az néhány 

ezüstpénz esetében is előfordult — ezeknek az érméknek az utánzatai voltak. S 
noha a 8-9. században végleg megroppant a nagy kalifátus egysége, a romjain 
szervezett államok félelmetes hatalmak maradtak. Ám ettől fogva inkább csak 
határok menti háborúkról, mintsem valóságos inváziókról beszélhetünk. Nyu- 
godtan figyelmen kívül hagyhatjuk a Keletet, ahol az amorita és a macedóniai 
dinasztiák bazilioszai (828—1056) keserves és hősies harcok árán foglalták vissza 
Kis-Ázsiát. A nyugati társadalmak csak két fronton találták szembe magukat az 
iszlám államaival. 

Az összeütközések egyik színtere Dél-Itália volt, amely valósággal vadász- 
területként szolgált a régi afrikai római provinciák fölött uralkodó keruani Aghla- 
bida-emírek, majd a 10. század elejétől a Fatimidák dinasztiájából származó 
kalifák számára. Az Aghlabidák fokozatosan elragadták Szicíliát az azt Justinia- 
nus óta birtokló görögöktől, akiknek 902-ben utolsó erősségük, Taormina is el- 
esett. Ezzel egy időben az arabok a félszigeten is megvetették a lábukat. Bizánc 
déli provinciáin át folytonosan fenyegették a Tirrén-tengerpart félig független 
városait, valamint a campaniai és beneventói apró lombard fejedelemségeket, 
amelyek többé-kevésbé Konstantinápoly fennhatósága alatt álltak. Az arabok meg 
a 11. század elején is egészen a Sabini-hegységig vezették portyáikat. Az egyik 
ilyen csapat Gaeta közelében, a Monte Argento magasan fekvő erdeiben fész- 
kelte be magát, és húsz évig pusztította a vidéket, míg végre 915-ben szét nem 
verték. 982-ben a , rómaiak császárává" választott ifjú II. Ottó Dél-Itália meghó- 
dítására indult; noha a szász nemzet sarja volt, a cézárok jogos örököseként kívánt 
föllépni Itáliában és másutt. Elkövetett azonban egy esztelenséget, amit azután 
sokan mások is utánacsináltak a középkor folyamán: nyáron indította útnak e 
forró tájakhoz nem szokott csapatait, amelyek július 25-én Calabria keleti partvi- 
dékén megütköztek a muzulmán sereggel, és szégyenletes vereséget szenvedtek. 
Az arab veszély egészen a 11. századig fenyegette ezeket a régiókat, amikor is 
Francia-Normandiából érkezett kalandorok maroknyi csapata a bizánciakkal 
egyetemben visszaszorította őket. Az általuk létrehozott, Szicíliát Dél-Itáliával 
egyesítő erőteljes államalakulat előtt kettős feladat állt: egyrészt egyszer s min- 
denkorra el kellett állnia a betolakodók útját, másrészt az ügyes közvetítő szere- 
pét kellett betöltenie a latinság és az iszlám világ civilizációi között. Tudjuk, 
hogy a szaracénok ellen a 9. században kezdődött küzdelem még sokáig folyta- 
tódott, azonban a hol itt, hol ott elkönyvelt területi nyereségek mindig igen cse- 
kélyek voltak. Lényeges viszont, hogy ez a harc csak a katolikus világ egyik tá- 
voli szegletére korlátozódott. 

A másik hadszíntér az Ibériai-félsziget volt. Az iszlám jelenlét itt nem betöré- 
sekből vagy rövid érvényű területbekebelezésekből állt: nagy számú mohame- 
dán hitű lakosság élt a félszigeten, s az arab alapítású államoknak is itt volt a 
központjuk. A 10. század elején a szaracén harcosok még valamelyest emlékez- 
tek rá, merre visznek a Pireneusokon át vezető utak, de a hosszú portyák mind 
ritkábbak lettek. Az Ibériai-félsziget visszavívásáért északról indított keresztény 

hadjárat a számtalan kudarc és megalázó vereség ellenére szívósan folytatódott. 
Galíciában, valamint a túlságosan is távoli délen székelő córdobai emírek vagy 
kalifák által soha szilárdan nem ellenőrzött északnyugati fennsíkokon a hol ré- 
szekre szakadt, hol egyetlen jogar alatt egyesített parányi keresztény királysá- 
gok már a 11. század közepén a Duoro vidékéig tolták ki határaikat, s 1085-ben 
már a Tajo partjaiig jutottak. A Pireneusok lábánál viszont az egyébként oly közeli 
Ebro folyását még elég sokáig a mohamedánok uralták: Zaragoza csak 1118-ban 
esett el. Az ellenségeskedés helyébe olykor békés viszonyok léptek, ám egészé- 
ben véve a háborút csak rövid fegyverszünetek szakították meg. A harcok sajá- 
tos arculatot kölcsönöztek az ibériai társadalmaknak. Az összecsapások legföl- 
jebb annyiban érintették a , hegyszorosokon túli" Európát, hogy -— elsősorban a 
11. század második felétől — ragyogó, gyümölcsöző és üdvös erőpróbát kínáltak 
a lovagság számára, míg az itteni parasztokat a spanyol királyok és nemesurak 
igyekeztek az elnéptelenedett földekre csábítani. A tulajdonképpeni háborúk 
mellett meg kell! azonban említenünk a kalózkodást és az útonállást is, annál is 
inkább, mert a szaracénok ezzel járultak hozzá leginkább a nyugati világban 
eluralkodott fölforduláshoz. 

Az arabok már jóval korábban tengerésznéppé váltak. Az afrikai, ibériai és 
főképp baleári zsiványtanyáikról induló muzulmán kalózhajók állandóan jár- 
ták a Földközi-tenger nyugati térségeit. Ám ekkoriban még nem sok hajó szelte 
ezeket a vizeket, így a tulajdonképpeni kalózmesterségből vajmi kevés hasznot 
húzhattak. A szaracénok — csakúgy, mint velük egy időben a skandinávok — 
hajózási tudománya elsősorban arra szolgált, hogy könnyen elérhessék az el- 
lenséges partvidéket, s ott eredményes portyákat folytathassanak. Már 842-ben 
fölhajóztak a Rhőne-on egészen Arles-ig, s útközben a folyó mindkét partját 
végigrabolták. Támaszpontjuk ekkoriban Camargue vidékén volt. Hamarosan 
azonban egy véletlen révén szilárdan megvethették a lábukat a mai Franciaor- 
szág déli részén, ahonnan kiindulva nagyszabású rabló hadjáratokra vállalkoz- 
hattak. 

Egy pontosan meg nem határozható időpontban - valószínűleg 890 táján — 
egy Ibér-félszigetről jövő szaracén hajót hozott a szél a provence-i partokhoz, 
nagyjából a mai Saint-Tropez városának környékére. A hajósok napnyugtáig 
elrejtőztek, majd amikor leszállt az éjszaka, lemészárolták egy közeli falu lakó- 
it. Ez az akkoriban , Kőrishátnak" (Le Freinet)" nevezett erdős hegyvidék kitűnő 
búvóhelynek ígérkezett a számukra. Hasonlóan a campaniai Monte Argentóban 
nagyjából ugyanez idő tájt berendezkedő honfitársaikhoz, az itteniek magaslati 
erődítéseket építettek a tüskés bozótosba, majd üzentek társaiknak, hogy csat- 
lakozzanak hozzájuk. Ez lett a legveszedelmesebb banditafészek. A védőfalak- 
kal övezett városok -— a kirabolt Fréjus-t leszámítva — a jelek szerint közvetlenül 
nem szenvedték meg garázdálkodásaikat. A közeli partszakasz mentén azon- 
ban kegyetlenül földúlták a falvakat. A Le Freinet-i rablók sok túszt is ejtettek, 
akiket azután az ibériai piacokon adtak el rabszolgának. 

Nemsokára már a partvidéktől távolabb eső területekre is betörtek. Minthogy 
meglehetősen kevesen voltak, nem szívesen merészkedtek a Rhőne viszonylag 
sűrűn lakott völgyébe, ahol várak és megerősített városok állták az útjukat. Az 
Alpok hegytömbjein viszont a kis csapatok hegyláncról hegyláncra, bozótosról 
bozótosra haladva messzire elkalandozhattak — persze csak ha gyakorlott hegy- 
mászókból álltak. Márpedig a Sierrákból vagy a Maghreb hegyei közül érkezett 
szaracénok egy sankt-galleni szerzetes tanúsága szerint , úgy mozogtak, akár a 
zergék". Ráadásul az Alpok a fosztogatások szempontjából minden látszat elle- 
nére nem bizonyultak megvetendő terepnek. A hegyek közé termékeny völgyek 
ékelődtek, melyeket a környező magaslatokról lezúdulva könnyűszerrel elfog- 
lalhattak. Ezek közé tartozott Graisivaudan. A vidék elszórt apátságai a legvon- 
zóbb prédák közé tartoztak. 906-ban a Susa fölött fekvő a novalese-i monostort 
kifosztották és fölégették, miután a legtöbb szerzetes már korábban elmenekült. 
De legfőképpen a hágókon csoportosan közlekedő utazók, a kereskedők, vala- 
mint az apostolok sírjához imádkozni igyekvő , rómások" érdekelték őket, akik 
ugyancsak csábító zsákmánnyal szolgálhattak az út mentén lesben állók szá- 
mára. 920-ban vagy 921-ben az egyik szűk hegyszorosban kövekkel zúztak agyon 
egy csapat angolszász zarándokot. Később még több hasonló merényletet kö- 
vettek el. Az arab dzsisek olykor elképesztően messze merészkedtek észak felé. 
940-ben már a Rajna felső folyásának völgyében pusztítottak, valamint Valais 
vidékén, ahol fölégették a nevezetes agaune-i Szent Móric-monostort. Nagyjá- 
ból ugyanebben az időben egyik osztaguk nyílzáport zúdított a templomuk kö- 
rül békés körmenetet járó sankt-galleni szerzetesekre. Ezeket viszont legalább 
szétszórta az apát hívó szavára odasiető dependensek parányi csapata; néhány 
foglyot is ejtettek, akik a monostorba zárva hősiesen az éhhalált választották. 

A korabeli államalakulatok erejét meghaladta, hogy az Alpokban vagy a 
provence-i vidékeken a rend fönntartásáról gondoskodjanak. Az egyedüli meg- 
oldásnak a La Freinet-i banditafészek megsemmisítése ígérkezett. Ez azonban 
nem kis akadályba ütközött: a magaslati erődítményt gyakorlatilag csak úgy le- 
hetett volna teljesen körülvenni, ha a tengertől is elvágják: innen jött ugyanis 
az erősítés. Márpedig sem a közeli országok uralkodói — nyugaton Provence és 
Burgundia, keleten Itália királya —, sem grófjaik nem rendelkeztek hajóhaddal. 
A keresztény világban egyedül a görögök értettek a hajózáshoz, akik ezt ki is 
használták, s a szaracénokhoz hasonlóan a hatalmasságok szolgálatában oly- 
kor ők is vállaltak kalózmunkát. 848-ban például görög kalózok fosztották ki 
Marseille városát. A bizánci flotta két alkalommal, 931-ben és 942-ben meg is 
jelent a Le Freinet-i partok közelében; a hajók 942-ben (és föltehetően tizenegy 
évvel korábban is) Arles-i Hugó itáliai király hívására érkeztek, akinek elsőren- 
dű érdekei fűződtek Provence tartományhoz. E két próbálkozás azonban nem 
vezetett eredményre. Ráadásul Hugó 942-ben még a csata folyamán átpártolt 
az ellenséghez: azt tervezte ugyanis, hogy a szaracénokkal szövetkezve elvágja 
az Alpokban azoknak a segédcsapatoknak az útját, amelyeket a lombard koro- 

nára szintén pályázó egyik vetélytársa hívott be. 951-ben azonban Keleti-Frank- 
föld (ma Németországot mondanánk) uralkodója, Nagy Ottó lett Lombardia ki- 
rálya, aki Közép-Európától Itáliáig terjedő erős államalakulatot igyekezett kiépí- 
teni, amelyet Karoling mintára keresztény és béketeremtő birodalomként kép- 
zelt el. Ottó Nagy Károly örökösének tekintette magát, 962-ben a császári koronát 
is megszerezte, s küldetése részének tartotta, hogy véget vessen a szaracén ban- 
dák gyalázatos garázdálkodásainak. Először diplomáciai úton próbálkozott: 
megpróbálta rábírni a córdobai kalifát, hogy rendelje el Le Freinet kiürítését. 
Ezután maga akart hadjáratot vezetni a mohamedánok ellen, ez azonban csak 
terv maradt. 

972-ben azonban a haramiáknak túlságosan is becses zsákmányuk akadt. 
Az Itáliából hazafelé tartó Maieult, Cluny apátját a szaracénok a Dranse völgyé- 
ben a Szent Bernát-hágóhoz vezető úton csapdába ejtették, majd az egyik hegyi 
rejtekhelyre hurcolták, amelyet gyakran használtak azokban az esetekben, amikor 
nem tudtak azonnal visszajutni támaszpontjukra. Maijeult csak a szerzetesek 
által lerótt súlyos váltságdíj ellenében bocsátották szabadon. Az apát azonban, 
aki oly sok monostor életét reformálta meg, nem egy király és báró becses barát- 
ja, lelki vezetője, mondhatni házi szentje volt. Közéjük tartozott Vilmos proven- 
ce-i gróf is, aki a Le Freinet felé vezető úton utolérte a szentségtörő merénylet 
elkövetőit, és súlyos vereséget mért rájuk. Nem sokkal később maga köré gyűj- 
tött több Rhőne-völgyi földbirtokost, akiknek az újra művelés alá vonandó föl- 
dek tulajdonjogát ígérte, s élükön a Le Freinet-i fellegvár ellen vonult. Az erős- 
ség ezúttal elesett. 

A szaracének nem indultak többé nagyszabású szárazföldi rabló hadjárat- 
ra. A provence-i és az itáliai tengerpart természetesen még sokáig ki volt téve 
kalózakcióiknak. Még a 11. században is előfordult, hogy a lérins-i szerzetesek- 
nek az arabok által elrabolt és nyugatra hurcolt keresztények kiváltásán kellett 
fáradozniuk: 1178-ban ugyanis a mohamedánok számos foglyot ejtettek egy 
Marseille környéki akciójuk során. Provence part menti és az Alpok lábánál fekvő 
területein azonban újra megindulhatott a földművelés, és az utasokra leselkedő 
veszélyek tekintetében az alpesi utak már nem különböztek más európai hegyi 
utaktól. Ugyanakkor az itáliai kereskedővárosok - Pisa, Genova, Amalfi — már a 
11. században a Földközi-tengeren indultak támadásba. Elűzték a mohamedá- 
nokat Szardínia szigetéről, majd (1015-től) maghrebi és (1092-től) ibériai kikötő- 
ikben is rajtuk ütöttek, s igyekeztek megtisztítani tőlük a Földközi-tengert, ahol 
a legalább viszonylag biztonságos hajózás (amely egyébként egészen a 19. szá- 
zadig csak viszonylag volt biztonságosnak nevezhető) oly fontos volt kereskedő- 
ik számára. 

A magyar támadás 


Akárcsak korábban a hunok, a magyarok is csaknem teljesen váratlanul buk- 
kantak föl Európában, s már a középkor írói is — akik kénytelenek voltak alapo- 
sabb ismeretséget kötni velük -— naivul elcsodálkoztak azon, hogy a római szer- 
zők sohasem említették a nevüket. Őstörténetükön még több homály honol, mint 
a hunokén. Ugyanis a kínai források, amelyek segítségével már jóval a nyugati 
történeti feljegyzések előtt nyomon követhetjük a , Hiung-Nukat", a magyarok 
dolgában némák maradnak. Nem kétséges, hogy a behatolók újabb hulláma is 
az ázsiai sztyeppe jellegzetesen nomád világából érkezett. Ezek az olykor annyira 
eltérő nyelveket beszélő népek az azonos letelepedési viszonyok következtében 
meglepően hasonló életmódot alakítottak ki: lovakat tenyésztettek és harcoltak, 
kancáik teje, a vadász- és halászzsákmány szolgált számukra táplálékul, s min- 
denekelőtt a körülöttük élő földművelő népeket tekintették ősi ellenségeiknek. 
Alapvető jellemzői folytán a magyar nyelv az úgynevezett finnugor nyelvcsa- 
ládba tartozik, s jelenleg egyes szibériai népcsoportok által beszélt idiómákhoz 
áll a legközelebb. Ám a vándorlások során az ősi szókészlethez számos török 
elem járult, s magára a nyelvre is erős hatást gyakorolt a török nyelvű civilizá- 
ciókkal való érintkezés." 

A magyarokra először 833-ban tesznek utalást a források: ekkor az Azovi- 
tenger környékén a Kazár Kaganátus és a bizánci gyarmatok már letelepült népeit 
nyugtalanítják. Hamarosan azzal fenyegetnek, hogy bármikor elvághatják a 
Dnyeperhez vezető utat, amely ebben az időben rendkívül élénk kereskedelmi 
útvonalnak számított: a gyalogosan vásárról vásárra szállított portékákat — az 
északról jövő prémeket, az orosz erdőkben termelt mézet és viaszt —, valamint 
a mindenfelé összevásárolt rabszolgákat itt cserélték a Konstantinápolyból és 
Ázsiából érkező árukra vagy aranyakra. A magyarokat azonban szünet nélkül 
zaklatják az Urálon túlról a nyomukban járó besenyők hordái, miközben dél felé 
a győzedelmes Bolgár Birodalom zárja el előttük az utat. Szorongatott helyzeté- 
ben — s miközben egy töredékük keleti irányban beveszi magát a végtelen sztyep- 
pékbe — a magyarok legnagyobb része 896 körül átkelt a Kárpátokon, és meg- 
szállta a Tisza és a Közép-Duna síkságait. Ezek a 4. század óta ismétlődő betöré- 
sek nyomán oly gyakran földúlt hatalmas térségek csaknem fehér foltnak tűntek 
az akkori Európa települési térképén. , Ember nem lakta vidékek", írja róluk a 
krónikás Prümi Regino, ám kijelentését nem szabad szó szerint vennünk. Való- 
színű, hogy a korábban itt jelentős településeket birtokló, illetve a térségen csak 
átvonuló különféle népcsoportok egyes töredékei itt maradtak ezeken a területe- 
ken. Elsősorban pedig meglehetősen népes szláv törzsek szivárogtak be a kör- 
nyékrőól. Mindenesetre a népsűrűség rendkívül gyér maradt, amit az is bizonyít, 
hogy a magyarok bejövetelét követően a földrajzi helynevek, ideértve a folyók 
elnevezését is, szinte teljesen átalakultak. Ráadásul azóta, hogy Nagy Károly 
leverte az avarokat, egyetlen szilárd államalakulat sem akadt, amely komoly 

ellenállást fejthetett volna ki a beözönlőkkel szemben. Egyedül a morvák népé- 
ből származó vezéreknek sikerült az északnyugati szögletben viszonylag szívós, 
hivatalosan már keresztény fejedelemséget létrehozniuk: ez volt végeredmény- 
ben az első tényleges kísérlet egy tisztán szláv állam megalapítására. A magyar 
támadók azonban 906-ban végleg elsöpörték őket. 

Ettől az időponttól új fejezet kezdődik a magyarok történelmében. A szó 
valódi értelmében már nemigen tekinthetjük őket nomádoknak, hiszen végleg 
letelepedtek a ma a nevüket viselő síkságokon. Innen azonban kisebb csapatok- 
ban rontottak a környező országokra. Nem területeket akartak elhódítani: kizá- 
rólag rabolni akartak, és a zsákmánnyal visszatértek állandó településeikre. 
Amikor a Bolgár Birodalom Simeon cár halálát követően (927) hanyatlásnak 
indult, megnyílt előttük az út a bizánci fennhatóság alatt álló Trákia felé, ame- 
lyet több alkalommal ki is fosztottak. Ám elsősorban a sokkal gyöngébben vé- 
dett Nyugat vonzotta őket. 

A magyarok már korán kapcsolatba kerültek a nyugati világgal. 862-ben, 
vagyis még mielőtt átkeltek volna a Kárpátokon, egyik hadjáratuk során egészen 
a német őrgrófságokig jutottak el. Később néhány magyar egység segédcsapat- 
ként lépett Arnulf német király szolgálatába a morvák ellen vívott egyik háború- 
ja során. 899-ben a magyar seregek lezúdultak a Pó-síkságra, egy évvel később 
pedig behatoltak Bajorországba. Ettől fogva nemigen telik el év anélkül, hogy 
az itáliai, germániai s nemsokára a galliai monostorokban vezetett annalesek- 
ben hol erről, hol arról a tartományról föl ne jegyeznék: , pusztítottak a magya- 
rok". A legtöbbet Észak-Itália, Bajorország és Svábföld szenvedett tőlük: az Enns 
jobb partján fekvő teljes területet — ahol korábban a Karolingok határvédelmi 
körzeteket létesítettek, és földbirtokokat juttattak apátságaiknak -— fel kellett ad- 
niuk. De a betörések hamarosan távolabb fekvő vidékekre is kiterjedtek. Mai 
szemmel nézve hihetetlen távolságokat tettek meg, de tudnunk kell, hogy a 
korábban hatalmas területeken folytatott pásztorkodás során megszokott kitartó 
lovaglás, amit a Duna menti puszták szűkebb tájain is tovább űztek, kitűnő isko- 
lának bizonyult, s hogy a nomád pásztorélet — amelyhez hozzátartozott a sztyep- 
pei banditizmus is — jó iskola volt a nomád portyázáshoz. Északnyugati irány- 
ban Szászországot — vagyis az Elbától a Rajna középső folyásáig terjedő hatal- 
mas területet — már 906-ban fölkeresték a magyarok, s ezt követően többször is 
végigpusztították. Az Itáliai-félszigeten egyszer Otrantóig is eljutottak. 917-ben 
a Vogézek erdőségein és a Saales-i hágón keresztül egészen a Meurthe mentén 
tömörülő gazdag apátságokig törtek előre. Lotaringiában és Észak-Galliában 
nemsokára ismerősként mozogtak, s innen olykor Burgundiába, sőt néha még a 
Loire-tól délre is elmerészkedtek. A síkság fiai voltak, de akkor sem jöttek za- 
varba, ha át kellett kelniük az Alpokon. Itáliából visszatérve ilyen , kanyargós 
hegyi út" után vetették rá magukat 924-ben a Nímes környéki vidékre. 

Szervezett haderőkkel szemben sem mindig tértek ki a harc elől, s váltako- 
zó sikerrel több csatát is vívtak ellenük. Rendszerint azonban jobbnak látták, ha 

gyors vágtában átszáguldanak a vidékeken. Csapataik igazi vademberekből áll- 
tak, akiket vezéreik ostorcsapásokkal kergettek a harcba; ott viszont félelmete- 
sen ügyes harcosoknak bizonyultak oldaltámadáskor, makacs szívóssággal ül- 
dözték az ellenséget, és a legnehezebb helyzetekből is leleményesen vágták ki 
magukat. Ha széles folyamon vagy a velencei lagúnán kellett átkelniük, bőrből 
vagy fából gyorsan összeeszkábáltak néhány uszályt. Amikor megszakították 
útjukat, fölállították a sztveppék népeire jellemző sátraikat, néha meg egy-egy 
elhagyatott apátság épületében húzták meg magukat, s innen indulva foszto- 
gatták a környéket. Ravaszak voltak, mint a vademberek; értesüléseiket olykor 
előreküldött követeiktől szerezték, akiket nem annyira tárgyalásokkal, mint in- 
kább kémkedéssel bíztak meg. Igen gyorsan sikerült kiismerniük a nyugati po- 
litika — meglehetősen ügyetlen - fortélyait. Tudták, mikor mely országban állt 
be interregnum, ami különösen kedvező föltételeket teremtett betöréseikre, s 
kihasználva a keresztény fejedelmek közötti viszályokat, hol az egyik, hol a másik 
vetélytársnak ajánlották föl szolgálataikat. 

Néha azzal zsarolták az útjukba eső települések lakosait, hogy ha fizetnek, 
cserébe megkímélik őket. Sőt az is előfordult, hogy rendszeres sarcot követel- 
tek: néhány éven keresztül Bajorországnak és Szászországnak is el kellett vi- 
selnie ezt a megaláztatást. De ezt a fajta jövedelemszerzést inkább csak az or- 
szágukkal szomszédos tartományokban gyakorolhatták. Másutt beérték szörnyű 
mészárlásokkal és fosztogatásokkal. A szaracénokhoz hasonlóan a magyarok is 
csak ritkán támadtak megerősített városokra, s amikor rászánták magukat, álta- 
lában kudarcot vallottak, akárcsak korábban, a Dnyeper környékén folytatott első 
lovasportyáik során, amikor is vissza kellett vonulniuk Kijev falai alól. A jelen- 
tősebb városok közül egyedül Paviát sikerült elfoglalniuk. Elsősorban a falvakra 
és a magányosan álló vidéki vagy a külvárosokban, a védőfalakon kívül épített 
monostorokra jelentettek félelmetes veszélyt. A jelek szerint mindenekelőtt fog- 
lyok ejtésére törekedtek, mindig a legjobb emberanyagot választva. Néha nem 
riadtak vissza attól sem, hogy ezeket az emberi jószágokat ott helyben, a nyuga- 
ti piacokon próbálják meg értékesíteni: ügyfeleik nem mindig firtatták a portéka 
eredetét. 954-ben például egy Worms környékén rabul ejtett nemes hajadont 
magában a városban kínálták eladásra." Többnyire azonban hazahurcolták a 
boldogtalanokat a dunai tájakra, s ott görög kereskedőknek adták el őket. 


A magyar betörések vége 


955. augusztus 10-én azonban a dél-németországi újabb betörésről értesülő Nagy 
Ottó, a Keleti Frank Birodalom királya a Lech mentén várta a hazafelé igyekvő 
magyar csapatot. Nemcsak győztesen került ki a véres harcból, hanem sikerült 
eredményesen üldöznie is a magyarokat. Ez a keményen megtorolt rabló had- 
járat volt az utolsó. A magyar fenyegetés ettől fogva a bajor határ menti csetepa- 

tékra korlátozódott. Nem sokkal később Ottó a Karoling-hagyománynak megfe- 
lelően újjászervezte a határok védelmét. Két őrgrófságot hozott létre: egyet az 
Alpokban a Mur vidékén, egy másikat pedig északabbra az Enns mentén; utób- 
bi hamarosan , keleti tartomány" néven vált ismertté — Ostarrichi: innen a mai 
Ausztria (Österreich) elnevezés -, s a század végére a Bécsi-erdőig, a 11. szá- 
zad közepére a Lajtáig és a Moraváig terjedt. 

Bármilyen fényes volt is a Lech menti diadal, bármekkora erőt is önthetett 
a lelkekbe, egyetlen fegyvertény bizonyára nem vetett volna egyszer s minden- 
korra véget a fosztogató hadjáratoknak. A magyarok, akiknek a földjét megkí- 
mélték a csatározások, távolról sem roppantak annyira össze, mint hajdan a Nagy 
Károly leverte avarok. Egyik csapatuk veresége — minthogy a vereség a többi 
számára sem volt ismeretlen — még nem lett volna elegendő ahhoz, hogy élet- 
módjuk megváltoztatására bírja őket. 926 után portyáik mégis egyre ritkultak, 
noha a harcosok továbbra is dühödten vetették magukat az idegen vidékekre. 
954-et követően Itáliát sem nyugtalanították többé, pedig itt nem szenvedtek 
vereséget, 960 után pedig a délkelet felé, Trákiába irányuló betöréseik is viszony- 
lag jelentéktelen méretű rablóvállalkozásokra korlátozódtak. Nem kétséges, hogy 
egy sor mélyen ható ok lassan érvényesülő következményei játszottak mindeb- 
ben közre. 

Vajon a régi életmód tovább élésének is tekinthető hosszú távú nyugati 
portyák mindig gazdag zsákmánnyal, szerencsésen végződtek? Ebben végső 
soron erősen kételkednünk kell. A magyar csapatok borzalmas károkat okoztak 
az útjukba eső vidékeken. Ám a harcosok aligha terhelhették meg magukat 
hatalmas mennyiségű zsákmánnyal. Az őket gyalogosan követő rabszolgák le- 
lassították haladásukat, ráadásul őrzésük is nehézségeket okozott. A források 
gyakran említenek fogságból megszökött rabokat; megemlékeznek például ar- 
ról a Reims vidékéről való papról, akit a magyarok már Berryig hurcoltak ma- 
gukkal, s aki, miután egy éjszaka megszökött fogvatartóitól, egy mocsárban rej- 
tőzött napokon keresztül, majd rengeteg kalandos történettel tért vissza falujá- 
ba." Ami az értékes tárgyak szállítását illeti, a szekerek az akkortájt siralmas 
állapotban lévő, ellenséges vidékeken vezető ösvényeken sokkal nehézkesebb 
és sokkal megbízhatatlanabb szállítóeszközöknek bizonyoltak, mint a nyugodt 
európai folyamokon közlekedő normann bárkák. A fölégetett vidékeken nem 
mindig jutott táplálék a lovaknak. A bizánci hadvezérek jól tudták, hogy ,,a le- 
gelők hiánya a legnagyobb akadály, amelybe a magyarok háborúik során ütköz- 
hetnek".19 Útközben a magyaroknak több harcot is meg kellett vívniuk, s még 
ha győztek is, a csapatok gyakran megtizedelve jutottak haza. De betegség is 
szedte köztük áldozatait: az eseményeket annalesében naponta nyomon követő 
Reimsi Flodoard klerikus a 924-es évről szóló följegyzéseit azzal az örvendetes 
fejleménnyel zárja, hogy egy frissen kapott hír szerint a Nímes vidékén foszto- 
gató magyarok nagy része , vérhasi pestisnek" esett áldozatul. Ráadásul az évek 
múlásával a várak és a megerősített városok száma egyre szaporodott, s keve- 

sebb lett a rabló hadjáratok számára egyedül igazán kedvező terepül szolgáló 
nyílt tér. Végül pedig 930-ban - vagy legalábbis akkortájt — a kontinens nagyjá- 
ból megszabadult a normannok okozta lidércnyomástól, úgyhogy a királyoknak 
és a báróknak több energiájuk maradt a magyarok elleni harcra és a velük szem- 
beni védekezés módszeresebb megszervezésére. Ebből a szempontból Ottó leg- 
jelentősebb tettének sokkal kevésbé a Lech mezei győzelem számít, mint inkább 
az őrgrófságok kialakítása. Számos ok játszhatott tehát közre abban, hogy a 
magyarok fölhagytak az efféle vállalkozásokkal, amelyek kétségkívül egyre ke- 
vesebb haszonnal és egyre több emberáldozattal jártak. Ám ezek az okok első- 
sorban azért érvényesülhettek döntő módon, mert ugyanakkor a magyar társa- 
dalom is mélyreható átalakulásokon ment keresztül. 

E tekintetben azonban a források majdnem teljes mértékben hiányoznak. 
Megannyi más nemzethez hasonlóan a magyarok is csak a kereszténységre való 
áttérésük és a latin kultúra térhódítása után vezettek annaleseket. Annyi azon- 
ban nagyjából tudható, hogy lassanként az állattenyésztés mellett növénytermesz- 
téssel is foglalkoztak. Ez az átalakulás azonban hosszú időt vett igénybe, és te- 
lepülési formáik sokáig mintegy átmenetet képeztek a ténylegesen nomadizáló 
pásztornépekre és a kizárólag csak földművelésből élő, végleg helyben maradó 
közösségekre jellemző megoldások között. 1147-ben a keresztes hadjáratra in- 
duló Freisingi Ottó bajor püspök a Dunán lehajózva szemügyre vehette a ma- 
gyarokat. Nádból, ritkábban fából készült kunyhóik csak a hideg évszakban szol- 
gáltak számukra menedékül: , nyáron és ősszel sátrakban élnek". Ugyanezt a 
lakásváltást figyelte meg nem sokkal korábban egy arab geográfus az alsó-vol- 
gai bolgárok között. Apró településeik rendszeresen változtatták helyüket. Va- 
lamikor 1012 és 1015 között, vagyis jóval a kereszténység fölvétele után zsinati 
határozat tiltotta meg a falvak népének, hogy túlságosan eltávolodjanak temp- 
lomuktól. Ha pedig mégis messzire tévedtek, bírságot kellett fizetniük és , vissza 
kellett jönniük"." A távoli lovasportyák kora azonban mindenképpen lejárt. 
Elsősorban nyilván azért, mert a termésről való gondoskodás és a nagy nyári 
rabló hadjáratok kölcsönösen kizárták egymást. Ugyanakkor a magyar népbe 
idegen elemek - többé-kevésbé letelepedett szláv törzsek, nyugat-európai me- 
zőgazdasági vidékekről származó foglyok -— asszimilálódtak, ami ugyancsak 
elősegíthette ezt a változást. Az életmód változása összhangban állt az ország 
mélyreható politikai átalakulásával. 

A régi magyaroknál a valóságos vagy föltételezett vérségi alapon álló kis 
közösségek fölötti rugalmasabb szervezeti formákról is van több-kevesebb tudo- 
másunk: , mihelyt a harc véget ért — olvashatjuk Bölcs Leó császárnál —, a ma- 
gyarok visszatérnek nemzetségeik (genh) és törzseik (julai) kötelékébe". Társa- 
dalomszerveződési kereteik hasonlatosak voltak azokhoz, amelyek Mongóliát 
ma is jellemzik. A magyarok azonban már a Fekete-tengertől északra eső szál- 
lásterületükön a kazár állam mintájára a törzsfőnök fölé egy , nagyurat" emel- 


Mohamedánok és magyarok 37 


tek (ezzel az elnevezéssel találkozunk minden görög és latin forrásban), s erre 
a tisztségre egy Árpád nevezetű törzsfőnököt választottak. Ettől fogva — noha még 
nem lehet egységes államról beszélnünk — az Árpád-ház tagjai magától értető- 
dően úgy tekintették magukat, mint akiket a sors uralkodásra teremtett. A 10. 
század második felében — persze nem minden ellenállás nélkül — sikerült az 
egész magyarságot a hatalmuk alatt egybefogniuk. Márpedig a letelepedett — vagy 
legalább viszonylag kis területen belül vándorló — népcsoportokon könnyebb volt 
uralkodni, mint az örökösen szétszóródó nomádokon. Művük beteljesedni lát- 
szott, amikor 1001-ben az Árpád-ivadék Vajk fölvette a királyi címet. ? Fosztoga- 
tó és portyázó hordák laza szövetségéből így lett a nyugat-európai királyságok- 
hoz és fejedelemségekhez hasonló, az adott földterületen szilárd gyökeret eresztő 
államalakulat. Sőt a magyar állam jelentős részben az ő mintájukat követte föl- 
építésében. Most is az történt, hogy különböző kultúrák még a legvadabb har- 
cok közepette is kapcsolatba kerültek egymással, és a fejlettebb nagy hatással 
volt a kevésbé fejlettre. 

A nyugat-európai politikai intézmények mellett egy mélyebben érvényesü- 
lő hatásról is meg kell emlékeznünk, amely alapvetően érintette a magyarok 
gondolkodásmódját. Mielőtt Vajk királlyá kiáltotta volna ki magát, megkeresztel- 
kedett, és az István nevet vette föl (ezen a néven avatta később szentté az egy- 
ház). A Morvaországtól Bolgáriáig és a Kijevi Nagyfejedelemségig terjedő kelet- 
európai , vallási senki földjén" élő népekért, köztük a pogány magyarokért is 
két kereszténységet megosztó, egymástól immár jelentősen különböző térítő ha- 
talom — Róma és Bizánc -— képviselői versengtek. Néhány magyar törzsfő Kons- 
tantinápolyban keresztelkedett meg, s még a 11. század derekán is működtek 
az országban görög szertartásrendet követő monostorok. De a túl messziről jövő 
bizánci hittérítőknek végül át kellett engedniük a terepet nyugati vetélytársaiknak. 

A magyarok térítése — melyet az uralkodóházak közötti, közeledési szán- 
dékot kifejező házasságkötések már előkészítettek — a bajor egyház energikus 
tevékenységének az eredménye. Különösen szívügyének tekintette ezt a feladatot 
Pilgrim érsek, aki 971 és 991 között a Passaui egyházmegye élén állt. Püspöksé- 
gét olyan missziós érseki székhellyé szerette volna emelni, mint amilyen stá- 
tust az Elbán túli szlávok térítését irányító Magdeburg már élvezett, és amilyen- 
re a skandináv népek megkeresztelésén fáradozó Bréma is igényt tartott. Pilgrim 
balszerencséjére Passau Magdeburgtól és Brémától eltérően csak a Salzburgi 
érsekséghez tartozó püspökség volt. Ezen ne múljék! Az egyházmegyét valójá- 
ban csak a 8. században alapították ugyan, de a passaui püspökök azon egyhá- 
zi férfiak utódainak tekintették magukat, akik a római időkben a Duna menti 
Lorch megerősített városkájában székeltek. Mint egyházában oly sokan mások, 
Pilgrim is engedett a kísértésnek, s egy sor hamis bullát gyártatott, amelyek 
Lorchra a , Pannónia érseki székhelye" címet ruházták. Már csak az volt hátra, 
hogy újra életre hívja ezt az ókori provinciát: elképzelése szerint a Salzburgtól 

teljesen elszakadó és egykori állítólagos rangját visszanyerő Passau függésében 
jöttek volna létre a magyar , Pannónia" püspökségei. Pilgrimnek azonban sem 
a pápákat, sem a császárokat nem sikerült meggyőznie. 

Ugyanakkor a magyar fejedelmek készek voltak megkeresztelkedni, de 
semmiképpen sem óhajtották a német főpapoktól való függést. Ezért elsősorban 
cseh, sőt velencei papokat hívtak országukba térítőknek, majd püspököknek. S 
amikor az ezredforduló táján István állama egyházi hierarchiájának a szerve- 
zéséhez látott, a pápa beleegyezett, hogy a magyar klérus élén hazai metropo- 
lita álljon. István halála után harc indult trónja örökéért, s noha néhány pogány- 
nak maradt törzsfő ekkor némi hatalomra tehetett szert, az első király műve végül 
tartós maradt. A — Freisingi Ottó szavaival — , Szittyaföldről" utolsónak érkezett 
nép egyre őszintébben hódolt a kereszténységnek, királya és érseke volt, és már 
jó ideje végleg fölhagyott a rabló hadjáratokkal, hogy szántói és legelői immá- 
ron változhatatlan határai között élje életét. Gyakoriak voltak ugyan a háborúk a 
szomszédos Német-római Birodalom uralkodóival, de most már két végleg lete- 
lepedett nép királyai néztek szembe egymással." 


MÁSODIK FEJEZET 


A normannok 


A skandináv betörések általános jellemzői 


Nagy Károly uralkodása óta a Jütland-félszigettől délre élő minden immár meg- 
keresztelkedett és a frank királyságokba betagolódott germán nyelvű népcsoport 
a nyugat-európai civilizáció befolyási övezetébe tartozott. A tőlük északabbra 
található germán népek viszont függetlenségükkel együtt sajátos hagyománya- 
ikat is megőrizték. Egymástól különböző, de a tulajdonképpeni Germániában 
honos idiómáktól még sokkal inkább eltérő nyelveket beszéltek, melyek a haj- 
dani közös ősnyelv külön ágát, a skandinávot alkották. Kultúrájuknak a déli 
szomszédaiktól elütő arculata még markánsabbá vált a Kr. u. 2—3. század nagy 
népvándorlásai nyomán, amikor is szinte teljesen elnéptelenedtek a Balti-ten- 
ger mentén és az Elba torkolatánál elterülő germán területek, s a két népcsoport 
között alaposan megritkultak a kapcsolattartás és a közlekedés lehetőségei. 

A távoli észak lakói nem szétszórt törzsekben éltek, de nem is alkottak egy- 
séges nemzetet. Voltak közöttük dánok, akik a Skáne-félszigeten, a szigeteken 
és valamivel később a Jütland-félszigeten telepedtek meg. A götarok emlékét a 
mai Svédország Oester- és Vestergötaland elnevezésű vidékei őrzik." Maguk a 
svédek a Mülar-tavat körülvevő vidéket tartották a birtokukban. A nem sokkal 
később Norvégiának nevezett ország völgyeit és partvidékeit pedig különféle 
kisebb népcsoportok lakták, amelyeket óriás kiterjedésű jégmezők, valamint az 
év egy részében behavazott erdők és rekettyések választottak el ugyan egymás- 
tól, de összekötötte őket a mindenki számára ismerős tenger. Ezek a népcso- 
portok határozott közös vonásokat mutattak, és valószínűleg erősen keveredtek 
egymással; nem meglepő tehát, hogy szomszédaik közös elnevezéssel jelölték 
őket. Minthogy az idegeneket, ezeket a természetüktől fogva rejtélyes lényeket 
a többiek szemében semmi sem jellemzi jobban, mint az égtáj, amely irányából 
rendszeresen föltűnnek, az Elbán inneni germánok között elterjedt a szokás, hogy 
egyszerűen csak , északi embereknek", Nordmannoknak nevezzék őket. Külö- 
nös módon ezt a meglehetősen egzotikusnak tűnő kifejezést vették át változat- 
lan formában a galliai újlatin népek is: lehetséges, hogy a , normannok vad 
nemzetének" létéről a szomszédos tartományok lakóinak elbeszéléseiből érte- 
sültek a közvetlen kapcsolatfölvétel előtt, de az is elképzelhető — sőt ez a való- 
színűbb -, hogy a közemberek egyszerűen átvették ezt az elnevezést följebbva- 

lóiktól, a királyi tisztviselőktől, akik a 9. század elején jórészt ausztráziai csalá- 

dokból származtak, s rendszerint a frank nyelvet beszélték. Ez a magyarázata 
annak, hogy a , normann?" szót kizárólag a kontinensen használták: az angolok 
hol megpróbáltak lehetőség szerint különbséget tenni az északi népek között, 
hol valamennyiüket , dánokként" emlegették, minthogy e népcsoporttal álltak 
elsősorban kapcsolatban." 

Ezek voltak tehát , az északi pogányok", akiknek 800 körül váratlanul indí- 
tott betöréseit közel másfél évszázadig nyögte a nyugati világ. Szerencsére ma 
már világosabban látjuk a , normann" rajtaütések történelmi hátterét, mint haj- 
dan a partokon fölállított, tekintetükkel a tengert pásztázó, a jól ismert ellensé- 
ges hajóorrok fölbukkanásától rettegő őrszemek vagy a fosztogatásaikat a scrip- 
toriumokban följegyző szerzetesek. Megfelelő perspektívában szemlélve egy 
nagyszabású kalandozás egyik - igaz, ugyancsak véres — epizódjaként jelen- 
nek meg: az óriás skandináv népvándorlások sorába illeszkednek, melyek ugyan- 
ebben az időszakban a Volga és Dnyeper mentétől Grönlandig számtalan keres- 
kedelmi és kulturális köteléket hoztak létre. Egy különálló, az európai gazdaság 
kezdeteiről szóló munkának kell majd bemutatnia, milyen mértékben járultak 
hozzá a harcosok mellett parasztokat és kereskedőket is felvonultató expedíci- 
ók az európai civilizáció horizontjának kitágításához. A nyugati világban vég- 
bement pusztításokat és hódításokat most csak mint a feudális társadalom lét- 
rejöttét kiváltó egyik tényezőt vesszük szemügyre. 

A temetkezési szokások alapján pontos képet alkothatunk magunknak a 
normann flottákról. A vezérek legkedveltebb sírhelyéül földhalmokkal borított 
hajók szolgáltak. Napjainkra a régészeti föltárások nyomán számos ilyen temet- 
kezési hely került napvilágra, elsősorban Norvégiában. Valójában ezek a pom- 
pázatos hajók többnyire csak a fjordok közötti békés átkelésre szolgáltak. A tá- 
voli földek elérésére, hosszú utak megtételére az olyan úgynevezett , hosszú 
hajók" szolgáltak, mint a Gokstadban előkerült drakar, amelynek 1893-ban épí- 
tett pontos másával átkeltek az Atlanti-óceánon. Ha a források alapján megfele- 
lően kiegészítjük és pontosítjuk a temetkezési helyeken talált leletanyagot, ak- 
kor komolyabb nehézség nélkül rekonstruálhatjuk a Nyugatot rettegésben tartó 
hosszú hajókat. A hosszú hajóknak nem volt fedélzetük; palánkozásuk a famun- 
kát tökélyre fejlesztő iparosok, vonalaik átgondolt arányai a hajózásban jártas 
népek szaktudását dicsérték. Hosszuk általában meghaladta a húsz métert, 
evezővel és vitorlával hajtva egyaránt szelhették a tengert, s átlagosan negyven- 
hatvan, meglehetősen szűkösen elhelyezett ember szállítására voltak alkalma- 
sak. Sebességük — ha a gokstadi lelet mintájára készített hajót vesszük alapul — 
könnyen elérhette a tíz csomót. Merülésük alig haladta meg az egy métert, ami 
különösen előnyös volt, ha a nyílt tengerről a torkolatvidékekre, sőt magukra a 
folyamokra merészkedtek. 

Ugyanis, mint azt a szaracénok kapcsán már láttuk, a vízi út valójában a 
szárazföldi zsákmányhoz vezető utat jelentette. Noha a normannok alkalomad- 
tán szívesen hallgattak a hozzájuk átállt keresztények tanácsaira, maguk is ve- 

leszületett jártassággal közlekedtek a folyókon, s olyan hamar tisztában voltak 
azok valamennyi elágazásával, hogy például 830-ban néhányan kalauzul sze- 
gődhettek a császár elől menekülő Ebbon reimsi püspök mellé. A mellékfolyók 
több ágra szakadó rendszere számtalan, a rajtaütésekre különösen alkalmas 
kanyarulatot kínált számukra. A Scheldén egészen Cambrai-ig, a Yonne-on Sens- 
ig, az Eure-ön Chartres-ig, a Loire-on pedig Fleuryig (vagyis Orléans-on jóval 
túl) jutottak. Britanniában — ahol a folyók az árapály vonalán túl nehezen hajóz- 
hatók -— az Ouse-on Yorkig, a Temzén és egyik mellékfolyóján pedig Readingig 
értek. Ha vitorlával vagy evezővel nem jutottak előre, akkor a partról vontatták 
a hajókat. Gyakran előfordult, hogy a hajóik túlterhelését elkerülendő a csapat 
egy része a szárazföldön haladt. Ha túl sekély vízben kellett partra szállniuk, 
vagy ha túlságosan sekély folyón vezetett az út a rajtaütés tervezett helyszíne 
felé, a hajókból csónakok kerültek elő. Amikor a vízi utat erődítmény védte, az 
akadályt úgy kerülték meg, hogy a harcosok a vállukon vitték a hajót a száraz- 
földön: 888-ban és 890-ben így jutottak túl Párizson. Keleten, a kijevi alföldeken 
a skandináv kereskedők már hosszú ideje hol vízi úton haladtak, hol száraz- 
földön szállították hajóikat egyik folyótól a másikig, illetve a sebes sodrú szaka- 
szok mentén. 

A remek tengerészek cseppet sem féltek tehát a szárazföldi utaktól és har- 
coktól. Habozás nélkül partra szálltak, ha a zsákmány megszerzése ezt kívánta. 
Így tettek 870-ben azok a normannok, akik a Loire menti apátságukból menekü- 
lő fleuryi szerzetesek szekereinek keréknyomait követték az Orléans-i erdőben. 
Egyre gyakrabban lóháton indultak útra — ha harc közben többnyire le is száll- 
tak a nyeregből —; lovaikra természetesen nagyrészt a vállalkozásaik során, a 
kirabolt vidékeken tettek szert. 866-ban nagyszámú lovat zsákmányoltak Kelet- 
Angliában. Néha a lovak szállításáról is gondoskodtak, amikor új színteret sze- 
meltek ki fosztogató hadjárataik számára: 885-ben például a lovak is útra keltek 
Franciaországból Angliába."SÍgy egyre messzebbre távolodhattak a folyópartok- 
tól: 864-ben hajóikat a Charante-on hagyva egészen Clermont d"Auvergne-ig 
merészkedtek, és be is vették a várost. Ráadásul gyors mozgású egységeik 
könnyebben okozhattak meglepetést az ellenségnek. De járatosak voltak a véd- 
művek építésében is, és ügyesen védték őket. Ugyanakkor értettek az erődítmé- 
nyek megostromlásához is, és e tekintetben fölülmúlták a magyar lovasokat. 888- 
ban már hosszú sora volt azoknak a védőfalakkal megerősített városoknak, ame- 
lyeket a normannok mégis elfoglaltak: Köln, Rouen, Nantes, Orléans, Bordeaux, 
London vagy York nevét említhetjük a leghíresebbek közül. Sikerükben néha a 
meglepetés is szerepet játszott — így például az éppen ünnepet ülő Nantes be- 
vételekor -—, valójában azonban többnyire az könnyítette meg a normannok dol- 
gát, hogy a régi római erődítéseket a helybéliek nem tartották megfelelően kar- 
ban, és főleg nem védték őket kellő bátorsággal. Párizst 845-ben (és valószínű- 
leg ezt követően még kétszer) majdnem minden lakosa elhagyta, és a normannok 
ki is fosztották; ám amikor 888-ban egy maroknyi elszánt ember gyorsan helyre- 

állította a Cité védműveit, és vitézül szembeszállt a támadókkal, a város győze- 
delmesen állt ellen a támadóknak. 

A rabló hadjáratok kifizetődő vállalkozások voltak, de nem kevesebb haszon- 
nal járt a normannok közeledésének puszta hírére kitört pánik. Mivel a közha- 
talom képtelen volt védelmükről gondoskodni, néhány közösség - így például 
810-et követően a frízek egyes csoportjai — vagy a magányosan álló monostorok 
lakói sarcot fizettek a hódítóknak. Később maguk az uralkodók is rendszeresen 
követték ezt a gyakorlatot: a lefizetett összegek fejében a normann bandák ígé- 
retet tettek rá, hogy - legalábbis egy időre — fölhagynak országuk dúlásával, és 
másutt néznek zsákmány után. A Nyugati Frank Birodalomban maga Kopasz 
Károly mutatott példát 845-ben, amit II. Lotár lotaringiai király követett elsőként 
864-ben. 882-ben ugyanezt a megoldást választotta a Keleti Frank Birodalom 
királya, Kövér Károly. De az angolszászok sem tettek mást: Mercia uralkodója 
talán már 862-ben sarcot fizetett, 872-ben pedig Wessex királya bizonyíthatóan 
erre kényszerült. Ezek a váltságdíj-követelések természetükből adódóan új meg 
új zsákmánnyal kecsegtettek, s következésképp vég nélkül folytatódtak. Mint- 
hogy a fejedelmek kénytelenek voltak alattvalóiktól — és elsősorban egyházaik- 
tól — begyűjteni az igényelt summákat, elmondhatjuk, hogy a nyugati gazda- 
ságra egyfajta elszívó hatást gyakorolt a skandináv gazdaság. Az északi orszá- 
gok múzeumainak tárlóiban ma rengeteg, ebből a hősi korból származó aranyat 
és ezüstöt láthatunk: részben talán kereskedelmi tevékenység révén kerültek oda, 
de a java — hadd idézzük itt Brémai Ádám püspököt-történetírót — nem más, 
mint , útonállók zsákmánya". Föltűnő egyébként, hogy az ilyen rablásból vagy 
sarcból származó nemesfémet általában beöntötték, hogy új birtokosaik ízlése 
szerinti ékszereket készítsenek belőle: ez is arra vall, hogy az északi kultúrák 
magabiztosan támaszkodtak saját hagyományaikra. 

A normannok foglyokat is ejtettek, akiket, hacsak váltságdíjat nem kaptak 
értük, magukkal vittek a tengerentúlra. A följegyzések szerint a 860-as évek ele- 
jén Marokkóban zsákmányolt feketéket adtak el Írországban." De ne feledkez- 
zünk meg arról sem, hogy Észak eme harcosaiban vad és hatalmas érzéki vá- 
gyak, a vér és a pusztítás szomja élt, ami időnként a tébolyult, féktelen erőszak 
tombolásban tört ki, mint például a hírhedt 1012-es orgia alkalmával, amely során 
az elrabolt és a váltságdíj reményében mindaddig megkímélt canterburyi érse- 
ket a lakomán fölfalt állatok csontjaival verték halálra. Az egyik saga szerint egy 
nyugaton portyázó izlandi harcost csak úgy emlegették, mint , a gyermekes fér- 
fit", mivel ő nem volt hajlandó , társai bevett szokása szerint" az apróságokat 
lándzsára fölnyársalni." 


A normannok 43 

A normann vállalkozások azonban lassanként mind jellegükben, mind mérete- 
ikben nagyot megváltoztak azóta, hogy 793-ban a northumbriai partokon kifosz- 
tották az első monostort, vagy amióta 800-ban Nagy Károly a La Manche csator- 
nára néző frank partvidék sietős megerősítésére kényszerült. Kezdetben csak 
az északi partszakaszokon — a Brit-szigeteken, az északi nagyalföld partközeli 
lapályain vagy a neusztriai sziklafalakon — kíséreltek meg olykor-olykor szép 
időben rajtaütéseket a , vikingek" apró csapatai. A szó etimilógiája vitatott 
ugyan," kétségtelen azonban, hogy zsákmányszerző kalandozásokat folytató 
harcost jelöltek vele, s az sem vitás, hogy csapataik általában nemcsak az azo- 
nos családhoz vagy néphez való tartozás elve alapján, hanem egyúttal az adott 
vállalkozás jegyében is szerveződtek. Egyedül az államszerveződés legkezdet- 
legesebb fokaira már eljutott Dánia uralkodói kísérletezhettek déli határaik men- 
tén — egyébként nem sok sikerrel — valóságos hódító háborúkkal. 

Az akciók hatósugara azonban gyorsan tágult. A hajók kijutottak az Atlan- 
ti-óceánra, majd délnek vették útjukat. 844 után a kalózok már néhány nyugat- 
ibériai kikötőt is fölkerestek, 859—860-ban pedig megjelentek a Földközi-tenge- 
ren. Hamarosan elérték a Baleári-szigeteket, Pisát és a Rhőne alsó folyását. Az 
Arno völgyében egészen Fiesoléig hatoltak föl. Ez a földközi-tengeri akció azon- 
ban elszigetelt maradt. Nem mintha a távolság rettentette volna el Izland és 
Grönland fölfedezőit. Az ellenkező irányból jövő berberek a 17. században egé- 
szen Saintonge magasságáig, sőt Új-Fundlandig hajóznak majd. A 9. század- 
ban azonban az arab flották féltékenyen vigyázták a Földközi-tengert. 

Ugyanakkor a normann fosztogatók egyre mélyebbre hatoltak a kontinens 
és Britannia földjén. A veszélyt mi sem érzékeltetheti jobban, mint a Szent 
Philibert-kolostor relikviáit menekítő szerzetesek vándorlása. Az apátságot a 7. 
században Noirmoutier szigetén alapították. Amíg békés volt a tengervidék, a 
helyszín szerfölött kedvezett a szerzetesi életmódnak; amikor azonban az öböl- 
ben megjelentek az első skandináv hajók, a barátok helyzete ugyancsak veszé- 
lyessé vált. Valamivel 819 előtt a szerzetesek erődítményt építtettek a maguk 
számára a szárazföldön Dées-nél, a Grandlieu-i tó partján. Hamarosan minden 
év kora tavaszán ide tették át a székhelyüket, s amikor az ősz vége felé bekö- 
szöntő rossz idő valószínűtlenné tette a tengerről jövő támadást, a sziget temp- 
lomában újrakezdődtek a szertartások. Noirmoutier-t azonban állandón földúl- 
ták a kalóztámadások, s a szigetlakók ellátása egyre növekvő nehézségekbe üt- 
között. A szigetet ezért 836-ban tarthatatlannak ítélték, s a szerzetesek állandó 
székhelyévé az addig csak ideiglenes menedékül szolgáló Dées-t tették meg, 
míg a visszavonulásra kijelölt erősség szerepét a Saumurön följebb fekvő Cunauld 
nem sokkal korábban birtokba vett parányi monostora vette át. 858-ban a szer- 
zeteseknek ismét vissza kellett vonulniuk: kiürítették a parthoz túl közel fekvő 
Dées-t is, és Cunauld-ba költöztek. A könnyen hajózható Loire mentén fekvő kis 

kolostor azonban meglehetősen rossz választás volt. 862-ben tehát a minden 
oldalról szárazfölddel övezett Messay-ben (Poitou) telepedtek le; itt azonban tíz- 
egynéhány év múltán kénytelenek voltak rájönni, hogy nincsenek kellőképp 
messze az óceántól. 872-ben vagy 873-ban Saint-Pourcain-sur-Sioule-ba mene- 
kültek, s így maga a teljes Massif Central választotta el őket a normannok vár- 
ható rajtaütéseinek színhelyétől — ám a barátok úgy érezték, nem lehetnek elég- 
gé óvatosak. Itt sem időztek sokáig. Tovább folytatták útjukat kelet felé, s 875- 
ben végül a Saőne mellett fekvő Tournus megerősített falai közt állapodtak meg, 
ahol a hosszúra nyúlt utazás fáradalmai után védőszentjük teste — egy királyi 
oklevél tanúsága szerint — , végső nyughelyére lelt". 

Természetesen a hosszú távú hadi vállalkozások teljesen másféle szerve- 
zettséget igényeltek, mint a hajdani hirtelen betörések. Elsősorban jelentősebb 
erők bevetésére volt szükség. Hamarosan egyesültek is a mindaddig számtalan 
, tengeri király" körül tömörülő kis csapatok, s valóságos hadseregek alakultak 
ki: így jött létre a Temzén a , nagy sereg" (magnus exercitus), amely azután a 
flandriai partokra érkezve több korábban önálló csapat csatlakozásával jelentő- 
sen földuzzadt, és 879-től 892-ig szörnyű pusztításokat okozott Galliában, míg 
végül a kenti partokra visszatérve föl nem bomlott. A megváltozott körülmények 
miatt a harcosok ezután már nem térhettek vissza minden évben északra. A 
vikingek rászoktak, hogy két hadjárat között abban az országban teleljenek, 
amelyet vadászterületükül választottak. Így tettek 835 körül kezdődően Írország- 
ban; az első galliai telet 843-ban töltötték Noirmoutier szigetén, 851-ben pedig a 
Temze torkolatvidékén fekvő Thanet szigetén szállásolták el magukat. Az első 
alkalmakkor a tengerpart mentén telepedtek le, hamarosan azonban jóval bel- 
jebb merészkedtek a szárazföldön. Gyakran valamelyik folyami szigeten rejtőz- 
tek el, olykor viszont beérték azzal, ha járótávolságban lévő folyó környékén 
vernek tanyát. Néhány harcos a feleségét és a gyermekeit is magával vitte ezek- 
re a hosszú utakra: 888-ban a párizsiak a városfalról hallgathatták az ellenséges 
táborban az elesett harcosokért siratóénekeket mondó asszonyok hangját. A 
kalózfészkekből folytonos portyákra indultak a normannok, ami miatt települé- 
seik környékén állandó rettegés honolt; ennek ellenére mindig akadt néhány 
helybéli, aki portékáját eladandó közéjük merészkedett, s ilyenkor a félelmetes 
tanyák piactérré alakultak át. A normannok megmaradtak zsiványoknak, de 
immár félig letelepedett zsiványok voltak, s arra készültek, hogy véglegesen 
elhódítsanak egyes területeket. 

Valójában minden tényező ennek az átalakulásnak az irányában hatott. A 
kedvező rablási terepet kínáló Nyugat által vonzott vikingek soraiban nemcsak 
harcosok, hanem parasztok, kovácsok, faszobrászok és kereskedők is akadtak. 
A nyereség vagy a kaland vágya indította őket idegen földekre, olykor viszont 
családi bosszúhadjáratok vagy a vezérek között kitört viszályok miatt választot- 
ták a száműzetésnek ezt a formáját; minden esetben maguk mögött érezték 
azonban egy szilárd keretek között berendezkedett társadalom hagyományait. 


A normannok 45 


A skandinávok már a 7. században telepesekként jelentek meg az Európától 
nyugatra eső szigetcsoportokon a Feröer-szigetektől a Hebridákig, s ugyancsak 
a letelepedés szándékával érkeztek Izlandra, ahol 870-ben a , nagy földfoglalás- 
nak" (Landnáma) nevezett vállalkozás keretében megkezdték a szűzföldek föl- 
törését. A kalózkodást rendszeresen kereskedelmi tevékenységgel ötvöző észa- 
kiak megerősített piacok valóságos koszorúját építették ki a Balti-tenger körül, 
miközben a vezéreik által Európa két átellenső pontján a 9. században alapított 
fejedelemségek — vagyis az írországi Dublin, Cork és Limerick környékén létre- 
jött, illetve a Kijevi Ruszban a nagy folyami útvonal legfontosabb állomásait 
magába foglaló államalakulatok — egyaránt városias államokként jelentek meg, 
melyek egy-egy központul választott városból uralták a környező síkföldeket. 

Bármilyen vonzó is maga a téma, most figyelmen kívül kell hagynunk a 
kontinenstől nyugatra eső szigetek történelmét. Nem beszélünk most Shetlandról 
és az Orkney-szigetekről, amelyek a 10. századtól a Norvég Királysághoz tartoz- 
tak, s csak a középkor végén (1468-ban) kerültek skót fennhatóság alá; nem té- 
rünk ki a Hebridák és Man szigete sorsára, amelyek a 13. század közepéig au- 
tonóm skandináv fejedelemséget alkottak, sem az ír tengerpart mentén létrejött 
királyságokra, amelyek terjeszkedése már a 11. század elején véget ért, de az 
angol hódítás csak körülbelül egy évszázaddal később számolta föl őket. Konti- 
nensünk eme legnyugatibb pontjain a skandináv civilizáció kelta társadalmak- 
ba ütközött. Csak a két nagy , hűbéri" országban — vagyis a régi frank államban 
és az angolszász Britanniában -— kell némiképp részleteznünk a normannok le- 
telepedését. Igaz, a két terület között — ideértve a szomszédos szigeteket is — 
mindvégig jelentős mértékben cserélődött a lakosság, miközben a fegyveres csa- 
patok is gond nélkül kelhettek át a La Manche csatornán vagy az Ír-tengeren, s 
a vezérek, ha kudarc érte őket az egyik partvidéken, rendszerint az átellenső 
oldalon próbáltak legközelebb szerencsét; a tisztánlátás kedvéért azonban kü- 
lön kell megvizsgálnunk a normann területhódítás eme két helyszínét. 


A skandinávok letelepedése Angliában 


Mint láttuk, a skandinávok körében már első, 851-es britanniai telelésükkor érez- 
hető volt a megtelepedési szándék. A többnyire egymást váltó csapatok ettől fogva 
nem engedték ki kezükből a zsákmányt. Királyának eleste után egy-két angol- 
szász állam eltűnt a térképről: ez lett a nyugati partvidéken a Humber és a Tees 
között fekvő Deira vagy a Temzétől a Washig terjedő Kelet-Anglia sorsa. Az északi 
csücsökben elhelyezkedő Bernicia és a középen fekvő Mercia még fönnmarad- 
tak egy ideig, de jelentős területeket veszítettek, és gyakorlatilag skandináv fenn- 
hatóság alatt éltek. Egyedül a teljes déli területet magába foglaló Wessexnek 
sikerült megőriznie függetlenségét — igaz, súlyos háborúk árán, amelyeket 871- 
től az előrelátó és megfontolt Alfréd király vezetett. Valamennyi barbár király- 

ság közül az angolszász civilizációnak sikerült leginkább sajátos szintézisben 
ötvöznie a különböző kultúrkörökhöz tartozó elemeket; ennek a folyamatnak az 
eredménye volt a tudós Alfréd uralkodása, aki egyúttal kitűnő katona volt. 880 
táján sikerült leigáznia a maradék Merciát, amely így kikerült a dán befolyás 
alól. Ugyanakkor Alfréd kénytelen volt átengedni az ellenségnek — méghozzá 
írásos szerződés keretében — a sziget teljes nyugati felét. De ezt a hatalmas, 
keletről nagyjából a Londont Chesterrel összekötő régi római út határolta terüle- 
tet a hódítók nem szervezték egységes állammá. Az országon skandináv kirá- 
lyok — vagy , jarlök" — és valószínűleg helyi hatalommal rendelkező angolszász 
vezérek (így például a berniciai fejedelmek leszármazottai) osztoztak, akiket hol 
szövetségi és alárendeltségi kötelékek forrasztottak egybe, hol viszályok tagol- 
ták őket különböző táborokra. Másutt az izlandi berendezkedés mintájára pará- 
nyi arisztokratikus köztársaságok alakultak. Megerősített városkák jöttek létre, 
amelyek egyidejűleg szolgáltak támaszpontul és piacul a letelepedett , hadse- 
regek" számára. S minthogy a tengerentúlról jött csapatok ellátásáról is gondos- 
kodni kellett, a harcosok földet kaptak. A partvidéken azonban más viking csa- 
patok tovább folytatták rablóvállalkozásaikat. Nem csoda tehát, ha uralkodása 
vége felé, amikor Boéthius A filozófia vigasztalását fordította, az Aranykor le- 
írásához érve a sok borzalmat átélt Alfréd önkéntelenül ezt a mondatot toldotta 
az eredeti szöveghez: , akkoriban senki sem hallott harcosokkal megrakottan 
érkező hajókról".? 

A sziget , dán" részén dúló anarchiával magyarázható, hogy 899 után a Brit- 
szigeteken egyedül a jelentős területi hatalommal és viszonylag bőséges erőfor- 
rásokkal rendelkező Wessex uralkodói kísérelhették meg és vihették sikerre — 
apránként fölépített erődítményrendszerükre támaszkodva - az elhódított terü- 
letek visszafoglalását. Kegyetlen harcok után 954-ben ki is terjesztették hatal- 
mukat minden korábban az ellenség kezében levő országrészre. A skandináv 
letelepedés azonban kitörölhetetlen nyomokat hagyott maga után. Igaz, egy-két 
jarl a kíséretét alkotó harcosokkal -— többé-kevésbé önként - ismét a tengernek 
vette az útját, de a betolakodók nagyrészt a szigeteken maradtak. Vezéreik az 
angol király fennhatósága alatt megtarthatták hatalmi jogaikat, a közemberek 
pedig a földjeiket. 

Magában Skandináviában azonban időközben mélyreható politikai átalaku- 
lások történtek. Az apró törzsi csoportok káoszából valódi államok jöttek létre, 
öltöttek olykor végleges formát. Ezek az államok még meglehetősen ingatag ala- 
pokon álltak: számtalan dinasztikus harc szaggatta őket, állandó háborúkat vi- 
seltek egymás ellen, ugyanakkor néha félelmetes erők összpontosítására voltak 
képesek. Dánia — amelynek uralkodói a 10. század végére jelentősen megszi- 
lárdították hatalmukat - és a götarok földjét bekebelező Svéd Királyság mellett 
900 táján megjelent a kezdetben az oslói fjordok és a Mjösa-tó körüli viszonylag 
nyílt és termékeny földeken megtelepedett helyi vezérek családja által létreho- 
zott harmadik északi monarchia is. Ez volt az , északi út" királysága, amelyet 

mi Norvégiának nevezünk. Már maga az elnevezés is pusztán irányt jelöl, és 
semmilyen etnikai csengése sincs: egy későn létrejött, nem sokkal korábban még 
különálló apró népcsoportok partikularizmusa fölé emelkedő hatalmat idéz. Ne 
feledjük, hogy e hatalmas politikai egységek fölött uralkodó fejedelmek számá- 
ra a vikingélet teljességgel megszokott volt: trónra jutásuk előtt maguk is járták 
fiatal korukban a tengereket, később pedig, ha valamilyen kudarc következté- 
ben egy időre menekülniük kellett szerencsésebb vetélytársaik elől, ismét bele- 
vágtak a nagy tengeri kalandokba. Most, hogy óriás területeken rengeteg em- 
bert és hajót tudtak hadba állítani, ismét a tenger felé tekintettek, s a látóhatá- 
ron új hódítások lehetőségét kémlelték. 

Amikor 980-at követően ismét szaporodni kezdtek a Britannia ellen indított 
kalózakciók, jellemző módon a legütőképesebb hadak élén hamarosan két trón- 
követelőt találunk: egyikük Norvégia, másikuk Dánia koronájára vágyott. Később 
mindketten királyok is lettek. A norvég Olaf Trygvason sohasem tért vissza Bri- 
tanniába. A , Villásszakállú" dán Svein viszont sohasem feledkezett meg az 
odavezető útról. Kezdetben valószínűleg csak a vérbosszú szándéka vezérelte 
Angliába: ellenkező esetben ugyanis súlyos csorba esett volna a skandináv hős 
becsületén. Minthogy időközben a rabló hadjáratok más vezérek parancsnoksá- 
ga alatt tovább folytatódtak, Aethelred angol király úgy vélte, azzal védekezhet 
hatásosabban ellenük, ha néhány portyázó csapatot a saját szolgálatába állít. 
Vikingek más vikingekkel való szembeállítása régóta megszokott eljárás volt, amit 
a kontinens fejedelmei többször is — igaz, mérsékelt sikerrel — alkalmaztak. Mivel 
, dán" zsoldosai idővel hozzá is hűtlenek lettek, Aethelred meg akarta bosszul- 
ni az árulást, és 1002. november 13-án — Szent Brice napján — elrendelte, hogy 
mészárolják le mindazokat, akiket csak el tudnak kapni közülük. Egy későbbi, 
ellenőrizhetetlen hagyomány szerint az áldozatok között ott volt Svein tulajdon 
nővére is. 1003-ban a dán király megkezdte az angol városok fölégetését. Ettől 
fogva a háború szinte szünet nélkül pusztította az országot, s csak Svein, illetve 
Aethelred halálával ért véget. Az 1017-es év első napjaiban a Wessex-ház utol- 
só sarjai közül néhányan Galliába menekültek, a többieket pedig a győztes dá- 
nok a távoli szláv területekre szállíttatták, majd az ország , bölcseinek" — vagyis 
a leghatalmasabb báróknak és püspököknek - a gyűlése Svein fiát, Knutot is- 
merte el minden angolok királyának. 

Nem egyszerű dinasztiaváltásról volt szó. Az Anglia trónjára lépő Knut még 
nem uralkodott ugyan Dánia fölött is — ekkor még egyik fivére volt a dán király 
-, de két évvel később már mindkét ország ura volt. Később meghódította Nor- 
végiát is, sőt megpróbálta az ellenőrzése alá vonni a Baltikumon túl egészen 
Észtországig terjedő, szlávok és finnek lakta területeket is. A tengeri átkeléssel 
végrehajtott rabló hadjáratokat természetszerűen fölváltotta a tenger menti bi- 
rodalom megteremtésének a szándéka, amely birodalomnak Anglia csak a leg- 
nyugatibb tartományát alkotta volna. Egyébként Knut úgy döntött, hogy élete hát- 
ralévő részét angol földön éli le. A skandináv államokban tevékenykedő misszi- 

ós egyházak megszervezésekor is elsősorban az angol papsághoz fordult segít- 
ségért. A pogány király fiaként napvilágot látó, a kereszténységre talán csak későn 
áttért Knut ugyanis a római egyház odaadó híve volt: monostorokat alapított, jám- 
bor és erkölcsnemesítő célzatú törvényeket hozott, akárcsak Nagy Károly. Ily 
módon britanniai alattvalóihoz is közelebb került. 1027-ben számos angolszász 
elődje példáját követve , lelke megváltása és népei üdvözülése ügyében" za- 
rándokutat tett Rómába, ahol részt vett a nyugati világ leghatalmasabb uralko- 
dója, II. Konrád német és itáliai király császárrá koronázásán, majd találkozott 
a burgundi királlyal is, és a hadviselés mellett kereskedelemmel is foglalkozó 
népe hű fiaként rendkívül előnyös útvámmentességeket sikerült kapnia az an- 
gol kereskedők számára az Alpesek eme kapuőreitől. Ám a hatalmas sziget meg- 
tartásához szükséges erők legnagyobb részét a skandináv országokban toboroz- 
ta. ,E kő Aalének emeltetett, aki Knut király angliai adóbehajtója volt. Istennel 
legyen a lelke." Ez a rovásírással fölvésett felirat napjainkban is olvasható a svéd- 
országi Upland tartomány egyik falvának közelében található sztélén.? Ez az 
Északi-tenger körül kiépült állam a legkülönbözőbb kultúrkörök furcsa elegyét 
hozta létre: a különböző vidékein elszórt, jelentős számú pogány vagy még csak 
névleg megkeresztelkedett népessége ellenére hivatalosan kereszténnyé nyil- 
vánította magát, s az új vallás révén megnyílott az antikvitás irodalmi emlékei 
előtt is, miközben a germán és latin jegyeket egyaránt magán viselő angolszász 
kulturális örökséget a skandináv népek hagyományaival ötvözte. Valószínűleg 
ez idő tájt — vagy talán némileg korábban - alkotta meg egy a hajdani vikingek- 
től sűrűn lakott Northumbriában élő angolszász költő a götarok földje és a dán 
szigetek régi legendáit földolgozó, a pogány epikai hagyomány számos nyomát 
magán viselő Beowulfot, ezt a mesebeli szörnyeket is fölvonultató furcsa és ko- 
mor elbeszélő költeményt, amelynek legrégebbről fönnmaradt kézirata ismét csak 
a legkülönbözőbb kulturális hatások együttéléséről tanúskodik: a kódexben a 
Beowulfelőtt Nagy Sándor Arisztotelészhez írott levele, utána pedig Judit köny- 
vének egyik lefordított részlete található.?? 

Ez a különös állam azonban mindig laza szervezettségű maradt. Az összeköt- 
tetés a meglehetősen nagy távolságok és a haragos tengerek miatt bizonytalan 
volt. A Rómából 1027-ben Dániába induló Knut némiképp nyugtalanító prokla- 
mációt intézett angliai alattvalóihoz: , Visszatérek hozzátok, mihelyt keleti király- 
ságomban ismét béke honol... s mihelyt a nyáron sikerül hajóhadat gyűjtenem." 
Birodalma azon részeit, ahol maga nem volt jelen, az uralkodó kénytelen volt 
alkirályokra bízni, akik nem mindig maradtak hűek hozzá. Az erőszakkal létre- 
hozott és fönntartott egység Knut halála után fölbomlott. Angliát egyik fia kapta 
meg különálló királyságként, majd rövid időre ismét egyesítették Dániával (Norvé- 
gia már korábban elszakadt a birodalomtól). 1042-ben ismét a Wessex-ház egyik 
sarja, a később , Hitvallónak" nevezett Edward lett Anglia királya. 

Mindennek ellenére a skandinávok nem szüntették be part menti betöré- 
seiket, s az északi vezérek becsvágya sem csökkent. A háborúktól és a fosztoga- 

tásoktól teljesen kivérzett, a főúri nemzetségek viszályaitól szaggatott angol ál- 
lam fölbomlott politikai és egyházi szervezetével csak csekély ellenállásra volt 
képes. Két oldalról is lesték az ígéretes prédát: a La Manche túlpartján a nor- 
mandiai francia hercegek — akiknek alattvalói már az egyébként a hercegi ud- 
varban nevelkedett Edward uralkodásának első felében nagy számban lepték el 
a király környezetét és a fölső papság sorait —, az Északi-tengeren túlról pedig a 
skandináv királyok. Amikor Edward halálakor a nevében - és származását te- 
kintve félig— skandináv Haroldot szentelték királlyá, néhány hét különbséggel 
két idegen hadsereg is partra szállt Angliában. A Humberen megjelenő hadat 
egy másik Harold vagy Harald, a norvég király vezette, akit a sagák , Acélakara- 
tú Haraldként" emlegetnek. Igazi viking volt, aki csak hosszú, kalandos bolyon- 
gások után jutott a korona birtokába: előbb a konstantinápolyi udvar skandináv 
testőrségének volt a parancsnoka, majd a szicíliai arabok ellen indított bizánci 
hadat vezette; egy novgorodi herceg leányát vette nőül, s bátor fölfedezőutakat 
tett az északi tengereken. A sussexi partszakaszra érkező másik hadsereg Fattyú 
Vilmos normandiai herceg parancsnoksága alatt állt. A norvég Harald a stam- 
fordi hídnál vereséget szenvedett, és maga is holtan maradt a csatamezőn. Vil- 
mos viszont győzelmet aratott a hastingsi dombon. Valószínű, hogy Knut utódai 
nem mondtak le mindjárt örökletes álmukról: Vilmos uralkodása alatt a dánok 
két ízben is megjelentek Yorkshire-ben. Ezek a hadi vállalkozások azonban rab- 
ló hadjáratokká korcsosultak: a skandináv expedíciók ugyanúgy végződtek, 
ahogy elkezdődtek. Anglia kikerült az őt egy ideig végleg magához láncolni látszó 
Skandinávia hatóköréből, és közel másfél évszázadra egy a csatorna mindkét 
partját magába foglaló államalakulatba tagolódott bele, s ettől fogva fejlődése 
szoros kölcsönhatásban állt a hozzá közel fekvő országok politikai érdekeivel és 
a kultúra itt jelentkező áramlataival. 


A skandinávok letelepedése Franciaországban 


Ám hiába volt nyelvében és szokásaiban francia, még ez az Angliát meghódító 
normandiai herceg is a vikingek igazi leszármazottai közé tartozott. Több olyan 
, tengeri király" akadt ugyanis, aki a kontinensen vagy Britanniában földbirto- 
kok vagy egész tartományok urává lett. 

Mindez hosszú folyamat eredménye volt. A Rajna deltájában már 850 kö- 
rül kísérletet tettek egy a Írank állam politikai építményeibe ékelődő skandináv 
fejedelemség létrehozására. Nagyjából ugyanebben az időben a dán uralkodó- 
ház két száműzött tagja Jámbor Lajos császártól , jótéteményként" elnyerte a 
birodalom akkor legfontosabb északi-tengeri kikötője, Durstede körül fekvő te- 
rület tulajdonjogát. A birtok később más, eredetileg Fríziához tartozó területek- 
kel gyarapodott, és nagyjából megszakítás nélkül e család ivadékainak a kezén 
maradt, egészen addig, amíg utolsó sarjukat Kövér Károly 885-ben árulás segít- 

ségével meg nem ölette. Történetüket kevéssé ismerjük ugyan, annyi azonban 
világos, hogy a tekintetüket hol Dániára és az ottani dinasztikus harcokra, hol a 
Írank tartományokra vető dán főurak - akik egyébként keresztény létükre nem 
riadtak vissza a gyümölcsöző rabló hadjáratoktól — hitszegő vazallusok voltak, 
és rosszul őrizték a rájuk bízott területeket. Ám ez a rövid életű németalföldi 
Normandia a történész szemében fontos későbbi fejlemények előjele. Nem sok- 
kal ezt követően egy csapat még pogány, magában Nantes-ban vagy a város 
környékén megtelepedett normann a jelek szerint huzamosabb ideig békés egyet- 
értésben élt a breton gróffal. A frank királyok többször is a szolgálatukba állítot- 
ták a normann bandavezéreket. Ha például a Kopasz Károlynak 862-ben hűség- 
esküt tevő Völundr nem leli mindjárt halálát istenítéletért vívott párbajban, a 
királynak minden bizonnyal hamarosan hűbérbirtokokat kellett volna neki ado- 
mányoznia, s az sem lehet kétes, hogy az uralkodó már belenyugodott ebbe az 
elkerülhetetlen fejleménybe. Szemlátomást megérett az idő a normannok vég- 
leges letelepedésére. 

Keveset tudunk arról, hogyan és milyen formában fogalmazódtak meg ezek 
a tervek. A technikai problémák e tekintetben oly súlyosak, hogy a történész, ha 
meg akarja őrizni tisztességét, kénytelen megosztani gondjait az olvasóval. 
Tárjuk hát föl egy pillanatra műhelyünk ajtaját! 

Ebben az időben a kereszténység különböző intézményeiben találunk olyan 
klerikusokat, akik évről évre följegyezték az eseményeket. Ez a régi szokás gya- 
korlatilag egyidős volt az időszámítás eszközéül szolgáló computusszal, amely- 
re az elmúlt vagy a folyamatban levő év kiemelkedő történéseit rögzítették. A 
középkor hajnalán még a konzulok hivatali ideje volt az időszámítás alapja, s 
ekképp fölállították az egymást követő konzulok időrendi jegyzékét is; később 
pedig táblázatokban foglalták össze, mikor mely napra esett húsvét mozgó ün- 
nepe, melyhez szinte a teljes szertartásrendnek alkalmazkodnia kellett. A Ka- 
roling-kor kezdetén viszont a történeti emlékeztető elszakadt magától a naptár- 
tól, jóllehet megtartotta szigorúan év szerinti fölosztását. Természetesen ezek- 
nek az összefoglalóknak a szerzői a miénktől teljesen különböző nézőpontból 
szemlélték a dolgokat. A jégeső, a rossz bor- vagy gabonatermés, a csodás je- 
lenségek ugyanolyan fontos eseményeknek számítottak a szemükben, mint a 
háborúk, a fejedelmek halála, az állam vagy az egyház mélyreható átalakulá- 
sai. Ráadásul nemcsak intelligencia, hanem jólértesültség dolgában is külön- 
böztek egymástól. A kíváncsiság, a kérdésfeltevés képessége és az ügybuzga- 
lom egyénenként más és más volt. Hogy mennyi - és mennyire hiteles — följe- 
gyeznivalójuk akadt, az pedig elsősorban az intézmény földrajzi helyzetétől és 
jelentőségétől függött, valamint attól, mennyire szoros kötelékek fűzték az ud- 
varhoz vagy a hatalmasságokhoz. Nem vitás, hogy a 9. század vége és a 10. 
század a legjobb galliai krónikásai az arras-i Szent Vaast-főapátság egyik névte- 
len szerzetese és egy Flodoard nevű reimsi pap voltak; utóbbinak nemcsak 
hallatlanul éles elméje volt a segítségére, hanem az a tény is, hogy állandó csel- 

szövések és mindenfelől érkező hírek gócpontjában élte le életét. Balszerencsénk- 
re a Szent Vaast-i annalesek a 900. év közepén egyik napról a másikra megsza- 
kadtak, Flodoard munkája pedig, legalábbis ránk maradt formájában (hiszen az 
idő romboló hatásával is számolnunk kell), 919-től kezdte az események följegy- 
zését. Fölöttébb kínosan érinti a történészt, hogy a normannok nyugat-francia- 
országi letelepedésére éppen a két krónika közötti időhézagban került sor. 

Valójában ez a múltba oly gyakran tekintő korszak e két agendán kívül más 
történelmi munkákat is hagyott ránk. Alig egy évszázaddal az alsó-szajnai nor- 
mann fejedelemség létrehozása után az alapító unokája, I. Richárd herceg el- 
határozta, hogy megíratja ősei és saját maga legfényesebb tetteinek történetét, s 
a feladattal egy Doon nevű saint-guentini kanonokot bízott meg. Az 1026 előtt 
elkészült munka rengeteg tanulsággal szolgál számunkra. Előttünk áll egy 11. 
századi krónikás, aki a korábban keletkezett (és általa sohasem idézett) annale- 
sekből nyert értesüléseit elegyíti a maga szerezte (és oly nagyra értékelt) szóbeli 
közlésekkel, miközben olvasmányélményei alapján — vagy egyszerűén csak 
képzeletének engedelmeskedve — nemegyszer megszépíti a valóságot. Tetten 
érhetjük benne, milyen szépítésekkel élt akkoriban az elbeszélése csillogását 
méltóképp fokozni igyekvő tanult írástudó, illetve hogyan iparkodott gőgös párt- 
fogói hiúságát legyezni a körültekintő hízelgő. A rendelkezésünkre álló néhány 
hiteles dokumentum alapján fölmérhetjük, mekkora feledés és torzítás keletke- 
zett néhány nemzedéknyi idő leforgása alatt a korabeli emberek történelmi 
emlékezetében. A szóban forgó munka összességében rendkívül értékes tanulsá- 
gokat szolgáltat egy adott társadalmi közegre és egy adott korszakra jellemző 
mentalitásról, ám magáról a tényekről - legalábbis a Normandiai Hercegség korai 
történetére vonatkozóan - gyakorlatilag semmiféle értékes információval nem 
szolgál. 

Lássuk most, hogy a birtokunkban levő néhány csekély értékű krónika és a 
ritka levéltári dokumentumok alapján mit is tudhatunk meg ezekről az oly ho- 
mályos eseményekről! 

A viking vállalkozások ezután sem kímélték meg ugyan teljesen a Rajna és 
a Schelde torkolatát, de erőfeszítéseik 885 tájától kezdődően egyre inkább a Loire 
és a Szajna völgye felé irányultak. 896-ban egyik csapatuk a végleges letelepe- 
dés szándékával meg is vetette a lábát a Szajna alsó folyásánál, s a továbbiak- 
ban innen indult minden lehetséges irányban zsákmányszerző körútjaira. Ezek 
a távoli vidékekre elvezető expedíciók azonban nem mindig végződtek sikere- 
sen. A fosztogatók több vereséget is elszenvedtek Burgundiában, s 911-ben 
Chartres falai alól is visszaverték őket. Viszont Roumois-ban és a környező vi- 
déken a helyzet urainak bizonyultak, s téli táplálékukat biztosítandó föltehető- 
en megművelték - vagy másokkal műveltették — a földeket, annál is inkább, mert 
a birtokba vett terület vonzotta honfitársaikat, s a kisszámú, elsőnek megtelepe- 
dett csapatot hamarosan viking kalandorok újabb hullámai követték. Fosztoga- 
tásaiknak valamennyire még gátat lehetett volna vetni, fészkük fölszámolása 

azonban a királyi hatalom erejét is meghaladta. A helyi ellenállás nem jöhetett 
számításba: a borzalmasan földúlt országban, amelynek központja is romokban 
hevert, egyszerűen nem létezett helyileg szervezett katonai erő. Ráadásul a 
Nyugati Frank Birodalom új királya, a 893-ban fölszentelt és vetélytársa, Odo 
halála után mindenütt uralkodóul elismert Együgyű Károly a jelek szerint trón- 
ra lépésétől fogva melengette a betolakodókkal kötendő szerződés gondolatát. 
Terve először 897-ben válhatott volna valósággá, amikor is magához hívatta a 
Szajna alsó folyásánál megtelepedett normannok vezérét, és keresztfiává fogadta. 
Ez az első kísérlet azonban eredmény nélkül zárult. Nem meglepő viszont, hogy 
tizennégy évvel később Károly ismét elővette régi tervét: ezúttal Rollóval igye- 
kezett szót érteni, aki keresztfia helyébe lépve most ugyanazon , hadak" vezére 
volt. Rollo egyébként nem sokkal korábban szenvedett vereséget Chartres-nál; a 
kudarc világossá tette számára, hogy a rabló hadjáratok folytatása nagy nehéz- 
ségekbe ütközne, és bölcsebbnek látta, ha elfogadja a francia király ajánlatát. 
Voltaképpen mindkét fél belenyugodott a kész tényekbe. Mindez Károly és ta- 
nácsadói szemében még azzal az előnnyel is járt, hogy a királysághoz a hűbéri 
eskü kötelékével — következésképp a fegyveres segítségnyújtás kötelezettségé- 
vel — egy teljesen berendezkedett fejedelemség csatlakozott, melynek ettől fog- 
va minden oka megvolt rá, hogy a partvidéket más kalózok dúlásaitól megoltal- 
mazza. Egy 918. március 14-én kelt oklevélben a király megemlíti azokat az 
átengedett területeket, amelyeket , a szajnai normannok, vagyis Rollo és bajtár- 
sai... a királyság védelmezése érdekében megkaptak". 

A szerződés megkötésének dátumát nem tudjuk pontosan meghatározni. 
Annyi bizonyos, hogy a chartres-i csata után került rá sor, és valószínű, hogy 
nem sokkal a normannok vereségét követően. Rollo számos bajtársával egye- 
temben fölvette a keresztséget. Az átengedett területek, amelyeken Rollo ezen- 
túl a frank hierarchia legmagasabb helyi tisztségviselőjét, a grófot megillető, 
gyakorlatilag örökletes hatalmat élvezhette, az egyetlen hitelt érdemlő forrás, 
Flodoard A Reims-i egyházmegye története című munkája szerint , néhány gróf- 
ságot" jelentettek Rouen környékén: minden valószínűség szerint a Roueni 
egyházmegyének az Epte folyótól a tengerig terjedő részéről és az Évreux-i egy- 
házmegye egy darabjáról lehetett szó. A normannokat azonban nem olyan fá- 
ból faragták, hogy sokáig beérjék ezzel a kicsiny területtel, ráadásul az újabb 
bevándorlási hullámok nyomán a terjeszkedés egyenesen elkerülhetetlenné vált. 
A királyságban kiújuló dinasztikus háborúk kedvező alkalmat szolgáltattak szá- 
mukra, hogy fegyveres segítségüket konkrét előnyökre váltsák. Raoul király már 
924-ben átengedte Rollónak Bessin vidékét," a normann vezér örökébe lépő fia 
pedig 933-ban megkapta Avranches és Coutances egyházmegyéit. Lassanként 
kirajzolódtak tehát a neusztriai , Normandia" immár szinte változhatatlan kör- 
vonalai. 

De rendezésre várt még a Loire alsó folyásánál megtelepült vikingek hely- 
zete. A megoldás - legalábbis kezdetben — ugyanaz volt, mint a Szajna-torkolati 

normannok esetében. 921-ben Róbert herceg és őrgróf, aki a hajdani király, Odo 
fivéreként nyugaton óriás kiterjedésű katonai körzet ura lett, amelyet gyakorla- 
tilag önálló uralkodóként irányított, átengedte Nantes grófságát a még csak egy- 
két keresztényt számláló folyami kalózoknak. A Loire torkolatánál azonban csak 
kisebb létszámú skandináv csapat ütött tábort, ráadásul a Rollo-féle hercegség 
már vagy tíz éve rendezett helyzete vonzotta az ittenieket: ezzel magyarázható, 
hogy a viking lélekszám Nantes környékén nem növekedett. Ugyanakkor a Rouen 
környéki grófságoktól eltérően ez a vidék távolról sem volt gazdátlan vagy elszi- 
getelt. Annyi bizonyos, hogy a 840-es évek elején Nantes környékét bekebelező 
armorikai breton királyságban vagy hercegségben a különböző trónkövetelők 
közötti harcok és a skandináv betörések nyomán szélsőséges anarchia tombolt. 
A hercegek, illetve a hercegi méltóságra pályázó hatalmasságok - elsősorban a 
közeli Vannes vidékének grófjai — ezen újlatin nyelvű őrgrófság törvényes ura- 
inak tekintették magukat, amelyet bretagne-beli híveikből kiállított csapatokkal 
igyekeztek visszahódítani. Közöttük volt az Angliába menekült Sodrottszakállú 
Alán, aki 936-ban visszatért a kontinensre, és elűzte a betolakodókat. A Szajna 
alsó folyásánál létrejött normann tartománytól eltérően a Loire-völgyi Norman- 
dia rövid életűnek bizonyult." 

A pusztítások nem értek véget azzal, hogy Rollo és bajtársai letelepedtek a 
La Manche csatorna mentén. Néhány elszigetelődött vezért bosszantott, hogy 
ők nem kaptak földbirtokokat," s ezért egy ideig még folytatták a korábbiaknál 
is ádázabb rabló hadjáratokat a környéken. Burgundiát 924-ben újra kifosztot- 
ták. A haramiákhoz néha roueni normannok is csatlakoztak. De maguk a herce- 
gek sem szakítottak mindjárt régi szokásaikkal. Az eseményeket a 10. század 
végén följegyző Richer reimsi szerzetes többnyire csak , a kalózok hercegeiként" 
emlegeti őket. Valójában ezek a hadi vállalkozások nem sokban különböztek a 
hajdani fosztogató körutaktól, annál is inkább, mert gyakran északról frissen 
érkezett vikingek részvételével zajlottak le. Ez történt 1013-ban is, vagyis több 
mint egy évszázaddal Rollo hűségesküje után, amikor , zsákmányolás vágyától 
lihegő"? kalandorok jelentek meg a vidéken; vezetőjük az ekkor még pogány 
norvég trónkövetelő, Olaf volt, aki a keresztség fölvétele után hazája nemzeti 
szentjévé lett. Más bandák saját szakállukra fosztogatták a partszakaszt" Egy 
csapatuk 966 és 970 között eljutott az ibériai partokra, majd elfoglalta Santiago 
de Compostelát. Még 1018-ban is föltűntek néhányan a poitou-i partvidéken. 
Lassanként azonban a skandináv hajók elszoktak a messzi utaktól. A francia 
határokon túl a Rajna deltája is nagyjából teljesen fölszabadult. 930 táján Utrecht 
püspöke visszatérhetett székhelyére, melyet elődje képtelen volt tartósan ural- 
ni, és újjáépíttette a várost. Nem vitás persze, hogy az Északi-tenger partjai to- 
vábbra is rajtaütéseknek voltak kitéve. 1006-ban a támadók kifosztották a Waal 
mentén fekvő Tiel kikötőjét, és már Utrechtet fenyegették; a város lakói maguk 
gyújtották föl a kikötői berendezéseket és a védőfalak nélküli külváros épülete- 
it. Valamivel később egy fríz törvény arról a már-már hétköznapi esetről is ren- 

delkezett, amikor valakit a , normannok" elragadnak otthonából, és erőszakkal 
besorozzák magukhoz. A skandináv hajósok rajtaütései miatti létbizonytalan- 
ság még sokáig sajátos színezetet kölcsönzött az akkori nyugati civilizációnak. 
Ám a távoli, teleléssel egybekötött kalandozások, valamint a hódítások kora — a 
stamfordi hídnál elszenvedett vereség óta — végleg lejárt. 


Észak megkeresztelkedése 


Időközben a kereszténység lassan utat tört magának az északi országokban is. 
Nemigen akad még olyan jelenség, amely annyira magával ragadná a történész 
figyelmét, mint amikor egy egész civilizáció új vallásra tér át; különösen ez a 
helyzet akkor, amikor — a pótolhatatlan hiányosságok ellenére — a rendelkezé- 
sünkre álló források alapján elég szorosan nyomon követhetjük a fejleményeket 
ahhoz, hogy a folyamat a maga természetességében jelenjen meg előttünk, és 
. segítségével más, hasonló nagyságrendű átalakulásokat is megvilágíthassunk. 
A kérdés részletes vizsgálata azonban túlnőne e könyv keretein. Be kell érnünk 
tehát néhány lényeges aspektus megemlítésével. 

Tévedés volna azt hinni, hogy az északi pogányság nem tanúsított szívós 
ellenállást: három teljes évszázad kellett a megtöréséhez. Többé-kevésbé tetten 
érhető azonban a végső meghódolást elősegítő néhány belső tényező. A keresz- 
tény népek jól szervezett papságával szemben a skandinávok semmiféle egy- 
házi testületet nem tudtak fölvonultatni. Az egyetlen papok a vérségi alapon 
szervezett csoportok és a különböző népek vezérei voltak. A királyok bizonyára 
attól tartottak, hogy hatalmuk jelentősen csorbul, ha elveszítik szakrális jogai- 
kat. Ám, mint később látni fogjuk, a kereszténység nem kényszerítette őket arra, 
hogy teljesen lemondjanak szakrális voltukról. A családok és a törzsek vezetői 
pedig a nagy átalakulások időszakában feltehetően amúgy is javarészt elvesz- 
tették addigi vallási szerepüket. A minden szilárd struktúrát nélkülöző régi val- 
lás az áttérés korában már a spontán fölbomlás jeleit mutatta. A skandináv szö- 
vegekben gyakran szerepelnek nem hívő emberek. Az idők során ez a megle- 
hetősen árnyalatlan szkepticizmus nem annyira minden hit — egyébként nehezen 
elképzelhető — eltűnéséhez vezetett, hanem az új hit elfogadásához. Maga a 
politeizmus is megkönnyítette a kereszténységre való áttérést. Az igazán hivő a 
természetfelettiség semmiféle formáját nem tagadja. Amikor a keresztények nem 
voltak hajlandók a különböző pogány kultuszok istenségeihez imádkozni, ezt 
általában nem azért tették, mintha tagadták volna létüket: gonosz démonoknak 
tekintették őket, akik veszélyesek voltak ugyan, de jóval erőtlenebbek is, mint 
az egyetlen Alkotó. Több dokumentum tanúsága szerint ez történt, amikor a 
normannok először hallottak Krisztusról és szentjeiről: hamarosan idegen isten- 
ségekként kezelték őket, akiket saját isteneik segítségével támadhattak és gú- 
nyolhattak; ám mégis annyira félték ismeretlen hatalmukat, hogy a bölcsesség 

szavára hallgatva máskor igyekeztek kedvezően befolyásolni őket, és respektál- 
ták kultuszuk rejtélyes varázsát. Tudjuk például, hogy 860-ban egy beteg viking 
Szent Riguier-nek tett fogadalmat. Nem sokkal később egy őszintén keresztény 
hitű izlandi vezér a nehéz helyzetekben gyakorta Thorhoz fohászkodott." Onnan- 
tól, hogy elismerték a keresztények istenének félelmetes hatalmát, szinte észre- 
vehetetlen fokozatokkal vezetett az út egyedüli istenként való elfogadásáig. 

A fegyverszünetekkel és tárgyalásokkal megszakított rabló hadjáratok is meg- 
tették a maguk hatását. A hadi vállalkozásból nem egy északi tengerész tért vissza 
otthonába az egyéb kincsek között zsákmányolt új vallással. Norvégia két nagy 
Olaf nevű hittérítő királya — egyikük Trygvi, másikuk Harald fia volt — már akkor 
megkeresztelkedett, amikor még királyi korona nélkül vezették a viking csapa- 
tokat (Trygvi fia 994-ben angol, Harald fia 1014-ben francia földön vette föl a 
keresztséget). A Krisztus törvényeire való áttérések — vagy átcsúszások — száma 
jelentősen növekedett, ha a tengerentúlról jött kalandorok nagyszámú, a nyu- 
gatiaktól elragadott területeken véglegesen letelepedett és nagyrészt a le- 
igázott vagy a szomszédos népek hitére pártolt honfitársukkal találkoztak. Ezen- 
kívül a nagy hadjáratok előtt már kialakult — és a háborúságok által soha meg 
nem szakított — kereskedelmi kapcsolatok is elősegítették az áttérést. Az első 
svéd keresztények azok közül a kereskedők közül kerültek ki, akik rendszere- 
sen látogatták Durstede kikötőjét, mely ebben az időben a Frank Birodalom és 
az északi tengerek közötti legfontosabb összeköttetési csomópont szerepét töltötte 
be. Egy régi gotlandi krónika ezt írja a sziget lakóiról: , Portékájukkal minden 
országot fölkerestek... a keresztényeknél időzve megismerték emezek szokása- 
it; néhányan közülük megkeresztelkedtek, s papokkal tértek vissza hazájukba." 
Az általunk ismert legrégibb keresztény közösségek valóban kereskedelmi burgu- 
sokban alakultak ki: ilyen volt a Málar-tó partján fekvő Birka vagy a jütlandi 
földnyelvet az egyik tengerparttól a másikig átszelő út két végpontján elhelyez- 
kedő Ripen, illetve Schleswig. A 11. század eleji Norvégiában — Snorri Sturluson 
izlandi történész találó megállapítása szerint — , a part menti lakosság legna- 
gyobbrészt megkeresztelkedett, míg a magasan fekvő völgyek és a hegyvidékek 
népe kivétel nélkül pogány maradt". Az egyes emberek között az időnkénti 
vándorlások során véletlenszerűen kialakult kapcsolatok sokáig jóval nagyobb 
mértékben járultak hozzá a kereszténység elterjedéséhez, mint az egyház által 
indított missziók. 

Pedig ezek is ugyancsak korán megkezdődtek. A Karolingok a pogányság 
fölszámolásáért vívott harcot nemcsak keresztény fejedelmi küldetésükhöz tarto- 
zó feladatnak tekintették: ebben látták a legbiztosabb eszközét annak is, hogy 
hatalmukat az egyazon hitben egyesülő területek fölé kiterjesszék. De ugyanígy 
gondolkoztak később a saját hagyományaikra támaszkodó német császárok is. 
A tulajdonképpeni Germánia áttérése után önként adódott az északi germánok 
megkeresztelésének terve. Jámbor Lajos kezdeményezésére misszionáriusok kel- 
tek útra, hogy a dánok és a svédek körében Krisztus igéjét hirdessék. Hajdanán 


56 Az utolsó inváziók 


Nagy Gergely azt tervezte, hogy a rabszolgapiacokon angolokat vásároltat, aki- 
ket azután papnak és térítőnek nevelnek; most ezt az elgondolást skandináv 
ifjakkal alkalmazták. Végül a hittérítői tevékenység fontos hídfőálláshoz jutott a 
Hamburgi érsekség megalapításával, melynek élén először a Svédországból 
visszatért picardiai szerzetes, Auscarius állott. Az érsekség alá ekkor még nem 
tartoztak püspökségek, de a hozzá közel eső skandináv és szláv határokon túl 
hatalmas tartomány várt a hódításra. Ám a nagy álmok nem valósulhattak meg 
egyik napról a másikra: az ősi hiedelmek szívós gyökereket eresztettek, az északi 
lakosság erős gyanakvással fogadta az idegen fejedelmek zsoldosainak tartott 
frank papokat, és — néhány Auscariushoz hasonló lánglelkű prédikátor ellenére 
— a térítőcsoportok toborzása nehézségekbe ütközött. Amikor Hamburgot 845- 
ben földúlták a vikingek, a missziós anyaegyház csak azért maradhatott fenn, 
mert hozzácsatolták a Kölni tartománytól elszakított Bréma régebbi és gazda- 
gabb püspöki székhelyeket. 

Hamburg tehát egy időre jobb híján a visszavonulás és a várakozás színte- 
re lett. A 10. században Bréma-Hamburgból indult ki az új térítő hullám, amely 
a korábbinál jóval több eredménnyel járt. Ugyanakkor a keresztény világ átellenső 
égtájairól érkező angol papok versenyre keltek német testvéreikkel a skandináv 
pogányok megkeresztelésének dicsőségéért. A lélekhalász mesterséget már rég- 
óta űző angolszászok kihasználhatták a kikötőik és a szemben lévő partok közötti 
jobb összeköttetési lehetőségeket, ráadásul megjelenésük kevesebb gyanakvást 
váltott ki az északiaknál: nem meglepő tehát, hogy bőségesebb termést takarít- 
hattak be, mint a riválisaik. Jellemző, hogy például Svédországban a keresztény 
vallási szókészlet sokkal inkább angolszász, mint német kölcsönszavakból állt 
össze, ráadásul számos egyházközség britanniai védőszentet választott magá- 
nak. Noha a hierarchikus előírások értelmében a skandináv országokban létre- 
jött, többé-kevésbé rövid életű egyházmegyék Bréma-Hamburg alárendeltségé- 
be tartoztak, a királyok — már ha éppen keresztények voltak — előszeretettel 
választották Britanniát püspökeik fölszentelése színhelyéül. Magától értetődő, 
hogy Knut és közvetlen utódai alatt az angol befolyás még erősebben érvénye- 
sült Dániában, sőt Norvégiában is. 

Valójában ugyanis a királyok és a legfőbb hatalmasságok magatartása bizo- 
nyult döntőnek. Az egyház persze tudatában volt ennek, és mindig meg is tett 
mindent a megnyerésük érdekében. Az egyre szaporodó keresztény közössé- 
gek ugyanis éppen a látható sikerük folytán a veszély iránt tudatosabb és követ- 
kezésképp eltökéltebb ellenállásra kész pogány népcsoportokba ütköztek; nem 
csoda tehát, hogy a két szemben álló fél egyaránt az uralkodói — gyakran rend- 
kívül könyörtelenül gyakorolt -— erőszakhatalomba vetette minden reményét. A 
királyok közreműködése nélkül nem lehetett volna kialakítani a püspökségek 
és apátságok országos hálózatát, melynek hiányában a kereszténység aligha 
őrizhette volna meg hitéleti rendjét és aligha érhette volna el a társadalom leg- 
mélyebb rétegeit. Ugyanakkor a skandináv államokat örökösen szaggató belhá- 

borúkban a trónkövetelők könnyűszerrel ki tudták használni a vallási szemben- 
állásokat: egy-egy dinasztiaváltozás olykor időlegesen vissza is vetette az egy- 
házszervezet kiépülését. A győzelem attól a naptól vált biztossá, amikor a ke- 
resztény királyok zavartalanul követték egymást a trónon mindhárom királyság- 
ban. Ez Dániában Knut, Norvégiában Jó Magnus (1035) uralkodásával következik 
be. Svédországban viszont meg kell várni Inge trónra lépését, aki a 11. század 
végén lerombolja az ősi uppsalai szentélyt, ahol elődei oly gyakran mutattak be 
állat-, sőt emberáldozatokat. 

Akárcsak a magyarok esetében, a függetlenségüket féltékenyen őrző skan- 
dináv országok áttérése is szükségképpen saját, közvetlenül Rómának aláren- 
delt egyházi hierarchiák kialakulásával járt. Bréma-Hamburg érseki székébe 
kellőképp éleslátó politikus került, aki belenyugodott az elkerülhetetlen fejle- 
ményekbe, és aki — mentve a menthetőt — az érseksége által hagyományosan 
igényelt fennhatóságnak már csak a foszlányaira tartott igényt. 1043-tól kezdve 
Adalbert püspök egy hatalmas északi patriarchátus tervének megvalósításán 
fáradozott, amelyen belül jöttek volna létre — Szent Auscarius utódainak gyám- 
sága alatt — az egyes nemzeti érseki székhelyek. Róma azonban nem támogatta 
Adalbert tervét: a köztes hatalmi struktúrák kialakításának gondolata nem nyer- 
te el a pápai kúria tetszését. Ráadásul a németországi főurak között kitört viszá- 
lyok is megakadályozták az érseket elképzelései következetes valóra váltásában. 
1103-ban a Skáne-félsziget dánok lakta részén megalapították az egész Skandi- 
náviára kiterjedő hatáskörrel felruházott Lundi érsekséget. 1152-től Norvégia is 
rendelkezett saját érseki székhellyel, amely a mártír Olaf király nemzeti pallá- 
diumnak tartott nidarosi (Trondheim) sírja szomszédságában jött létre. Az 1164- 
ben fölállított svéd érsekség központját pedig a pogány időkből származó, egy- 
kori uppsalai királyi templom közvetlen közelében jelölték ki. Ily módon a skan- 
dinávok kivonták magukat a német egyház fennhatósága alól. Politikai téren 
pedig az ugyanebben az időszakban a dániai dinasztikus háborúkba mindunta- 
lan beavatkozó Keleti Frank Birodalom uralkodóinak sohasem sikerült tartósan 
a függőség elismerését jelképező sarc fizetésére kényszeríteniük a dán királyo- 
kat, s országuk határait sem tudták az északiak rovására kiterjeszteni. A ger- 
mánság két nagy ágához tartozó két népcsoport tehát egyre határozottabban 
elkülönült egymástól. A Keleti Frank Birodalom sem ekkor, sem később nem 
foglalhatta magába egész Germániát. 


Az okok föltárása 


Vajon a skandinávok a kereszténységre való áttérésük következtében hagytak 
föl a fosztogatással és a messzi vándorlásokkal? Ha a viking expedíciókat vala- 
miféle kérlelhetetlenül fanatikus pogány hév diktálta vallásháborúkként próbál- 
nánk fölfogni — mert (legalábbis kidolgozatlan formában) ez az értelmezési kí- 

sérlet is fölmerült —, akkor túlontúl nehéz akadályként állna utunkban mindaz, 
amit a mindenféle mágiát respektálni hajlamos pogány lelkületről tudunk. El- 
képzelhető, hogy a magyarázat az új hit hatására bekövetkezett alapvető men- 
talitásbeli változásokban rejlik? Nyilvánvaló, hogy a normann hajóutak és invá- 
ziók története értelmezhetetlen a nélkül a heves harci tűz és kalandvágy nél- 
kül, amely az északiak erkölcsi fölfogásában békésen megfért a nyugalmasabb 
mesterségek űzésével. Az európai vásárokon Konstantinápolytól a Rajna-delta 
kikötőiig élelmes kereskedőkként megjelenő vagy a deres izlandi pusztaságo- 
kat megművelhetővé varázsló férfiak számára a legnagyobb gyönyörűséget és a 
legnagyobb dicsőséget , a fegyverek csörgése" és , a pajzsok döngése" jelentet- 
te. Minderről a csak a 12. században írásba foglalt, de a viking kort hűen fölidé- 
ző számtalan költemény és elbeszélés mellett az utak mentén vagy a gyűlések 
színhelye környékén emelt dombokon található megannyi sztélé, sírkő vagy 
egyszerű síremlék is tanúskodik, melyeken máig olvashatók a szürke sziklába 
vésett élénkvörös rúnák. Számtalan görög vagy római sírral ellentétben ezek 
többnyire nem a szülőföldjükön békésen elhunyt emberek emlékét örökítik meg: 
majdnem mindig véres hadjáratokon elesett hősök tiszteletére emelték őket. Nem 
vitás, hogy ez az érzésvilág összeegyeztethetetlennek tűnhet Krisztus jámbor- 
ságot és könyörületességet tanító törvényeivel. Ám, mint később még számta- 
lanszor látni fogjuk, a hűbériségkori nyugati népeknél a keresztény misztériu- 
mokba vetett lángoló hit látszólag minden nehézség nélkül megfért az erőszak 
és a zsákmányszerzés vágyával, sőt a háború tudatos dicsőítésével is. 

Kétségtelen, hogy a skandinávokat immár azonos hitvallás kapcsolta a ka- 
tolikus világ többi népéhez; ugyanazokból a jámbor legendákból merítettek erőt, 
ugyanazokat a zarándokutakat járták, és — amennyiben valamennyire művelődni 
is vágytak -, ugyanazokat a görög-római hagyományt többé-kevésbé torzított 
formában tükröző könyveket olvasták, illetve olvastatták föl maguknak. De meg- 
akadályozta-e valaha is a nyugat-európai civilizáció alapvető egysége a dúló 
belháborúkat? Be kell érnünk tehát azzal, hogy az egy és mindenható isten gon- 
dolata, valamint a másvilággal kapcsolatos teljességgel új elképzelések lassan- 
ként igen súlyos csapást mértek a sors és a dicsőség körül szövődött misztikára, 
amely annyira jellemzi a skandináv költészetet, s amelyben nyilván számos 
viking talált igazolást önnön szenvedélyeire. Ki tudná megmondani, hogy mindez 
valóban elegendő volt-e ahhoz, hogy a vezéreket eltérítse Rollo és Svein példá- 
ja követésétől, hogy a nagyravágyó tervek megvalósításához újra harcosokat 
toborozzanak? 

Be kell vallanunk, hogy kiinduló kérdésünket hiányos formában fogalmaz- 
tuk meg. Hogyan vizsgálhatnánk valamely jelenség megszűnésének okait, ha 
még azt se tudjuk, hogy mik voltak a kiváltó okai? A jelen esetben azonban ezzel 
csak elodáznánk a problémát: a skandináv vándorlásokat kiváltó tényezők épp- 
oly homályosak, mint a megszűnésükhöz vezetők. Nem sok értelme volna, hogy 
hosszasan taglaljuk, mekkora vonzerőt gyakoroltak az északi népekre a tőlük 

délebbre fekvő, általában termékenyebb és a civilizáció nyomait régóta magu- 
kon viselő területek. Hiszen már a nagy germán inváziók és az ezeket megelő- 
ző népvándorlások kapcsán is tetten érhető a napsütöttebb vidékekre költözés 
szándéka. A tengerentúli rabló hadjáratok is hosszú múltra tekinthettek vissza. 
Figyelemre méltó egybeesés, hogy mind Tours-i Gergely, mind a Beowulf meg- 
örökítik annak a hadjáratnak az emlékét, amelyet az egyik götar király vezetett 
520 körül a fríz partok ellen. Nem kétséges, hogy más hasonló vállalkozásokról 
csak a források hiánya miatt nincs tudomásunk. S az sem lehet vitás, hogy a 8. 
század vége felé a messzi földekre irányuló hadjáratok mindaddig ismeretlen 
méreteket öltöttek. 

Azt kell talán gondolnunk, hogy a rosszul védett Nyugat most a korábbinál 
könnyebb prédának bizonyult? Ez semmiképpen sem lehet magyarázat olyan 
időben teljesen egybeeső fejleményekre, mint Izland betelepítése és az orosz 
folyamok mentén létrejött varég királyságok kialakítása, ráadásul ellentmondá- 
sos volna azt bizonygatni, hogy a fölbomlás szakaszába lépett Meroving-állam 
félelmetesebb ellenfél lett volna, mint Jámbor Lajos vagy akár fiai monarchiája. 
Az északi népeknél bekövetkezett változások nyitját minden jel szerint maguk- 
nak az északi népeknek a történelmében kel! keresnünk. 

A 9. századi hajókat a korábbi időkből származó leletekkel összevetve arra 
a megállapításra jutunk, hogy a viking kort közvetlenül megelőző időszakban a 
skandináv tengerészek jelentős előrelépést tettek a hajóépítés terén. Kétségte- 
len, hogy e technikai haladás nélkül nem valósulhattak volna meg az óceáno- 
kat átszelő távoli utak. De vajon a normannok tömegei csak a jobb fölépítésű 
hajókon tett utazás gyönyörűségéért kalandoztak el a szülőföldjüktől oly messze 
eső vidékekre? Sokkal valószínűbb, hogy éppen azért fáradoztak annyit hajóik 
tökéletesítésén, hogy mind messzebb juthassanak el velük a tengereken. 

A 11. században a franciaországi normannok történetírója, Saint-Nuentini 
Doon is előállt amaga magyarázatával. A népvándorlás okát a skandináv orszá- 
gok túlnépesedésében látta, amelyet viszont a poligámia intézményével hozott 
összefüggésbe. Ez utóbbira nem kell sok szót vesztegetnünk: túl azon, hogy 
egyedül a vezérek tartottak fönn valóságos háremeket, a demográfiai megfigye- 
lések távolról sem bizonyítják, hogy a többnejűség elősegítené a népességgya- 
rapodást. Ráadásul első megközelítésre még magának a túlnépesedésnek a té- 
nye is vitatható. Maguk az invázió sújtotta népek is majdnem mindig ezzel a 
magyarázattal álltak elő, mivel naivan azt remélték, hogy vereségeiket a vég 
nélkül beözönlő ellenséges ellenségre hivatkozva mentegethetik. Így tettek haj- 
danán a Mediterráneum népei a kelták, a rómaiak pedig a germánok bejövete- 
lekor. Esetünkben viszont több figyelmet érdemel ez az indoklás: Doon föltehe- 
tően nem a legyőzöttek, hanem a győztesek hagyományára támaszkodik, ráadásul 
a föltételezésnek megvan a maga logikája. A 2. és a 4. század között lezajlott, 
végül a Római Birodalom bukásához vezető nagyszabású népmozgások követ- 
keztében a Skandináv-félszigeten, a Baltikum szigetein vagy Jütlandon hatal- 

mas, többé-kevésbé lakatlan térségek keletkeztek. A helyben maradt népcsopor- 
tok évszázadokon keresztül szabadon terjeszkedhettek. A 8. században viszont 
eljött az az idő, amikor — elsősorban a mezőgazdasági termelés technikai szín- 
vonala folytán — a megmaradt terület már nem bizonyult elegendőnek. 

Valójában a Nyugat-Európába irányuló első viking expedíciók sokkal kevésbé 
az állandó letelepedés, mint a zsákmányszerzés és a rabolt kincsek hazaszállí- 
tása jegyében szerveződtek. Ám voltaképpen ezzel is a termőföldek hiányát 
igyekezték ellensúlyozni. A déli országokból elragadott prédának köszönhető- 
en a mezőik és legelőik beszűkülése miatt aggodalmaskodó vezérek fönntart- 
hatták korábbi életmódjukat, és presztízsüket megőrizendő továbbra is bőkezű 
adományokkal halmozhatták el harcosaikat. Ami pedig a szegényebb néposz- 
tályokat illeti, itt az elsőszülött után következő ifjak a kivándorlást választva 
megkímélhették magukat a túlnépesedett családi otthon kellemetlenségeitől. 
Valószínű, hogy számos helyen jutottak ugyanolyan elhatározásra, mint abban 
a svédországi parasztcsaládban, amelynek életéről egy 11. századi sírkő alap- 
ján van tudomásunk: az öt fiú közül csak a legidősebb és a legkisebb maradt 
szülőföldjén, míg a messze idegenbe szakadtak közül az egyik Bornholmban, 
egy másik Skóciában, a harmadik pedig Konstantinápolyban végezte be az éle- 
tét." Emellett a társadalmi berendezkedés és a korabeli szokások folytán gyak- 
ran föllángoló helyi viszályok és vérbosszúk nyomán sokaknak el kellett hagy- 
niuk az ősi gaardot, miközben a szabad terület összeszűkülésével egyre nehe- 
zebben lelhettek szülőföldjükön új lakhelyre, s üldözőiktől szorongatva csak a 
tengeren vagy a tengerentúli országokban találhattak menedékre. Különösen akkor 
kellett a menekülésnek ezt a módját választaniuk, ha az üldöző valamelyik ki- 
rály volt, aki a sűrűbb településszerkezet révén immár nagyobb területekre is 
kiterjeszthette katonai hatalmát. De nemcsak a kényszer hajtotta őket, hanem a 
sikerek folytán a vérükké vált a többnyire jól jövedelmező kalandorság, mintegy 
a mesterség és a sport vonásait egyesítve magában. 

Sem a normann inváziók megindulását, sem megszűnésüket nem magya- 
rázhatjuk a megszállt országok politikai helyzetével. Kétségtelen, hogy az Ottó 
alapította monarchia az utolsó Karolingok államánál határozottabban védelmezte 
partszakaszait, miközben Hódító Vilmos és utódai Angliája rettegett ellenfélnek 
bizonyult. Az az igazság azonban, hogy egyik helyen sem kellett már igazi vé- 
delemről gondoskodni. Pedig nem valószínű, hogy Frankföld a 10. század de- 
rekán, vagy Hitvalló Edward Angliája túlságosan kemény diónak bizonyult vol- 
na a skandinávok számára. Nyugodtan kijelenthetjük, hogy a skandináv király- 
ságok megszilárdulása — noha ez a folyamat kezdetben rengeteg számkivetettet 
és jó néhány csalódott trónkövetelőt a tengerre kényszerítve nagy elvándorláso- 
kat váltott ki — végső soron az újabb migrációs hullámok elapadásához vezetett. 
A hadsereg- és flottaállítás immár az államalakulatok monopóliumává lett, 
amelyek aprólékos gonddal szervezték meg a hajók hadrendbe állításának rend- 
szerét. Másrészt a királyok nem nézték jó szemmel az elszigetelt vállalkozáso- 

kat: ezek ugyanis ébren tartották az engedelmetlenség szellemét, könnyű me- 
nedékül szolgáltak a törvényenkívülieknek, míg az összeesküvők — amint az 
Szent Olaf sagájából is kitűnik — e vállalkozások során gyűjthették össze a sötét 
terveik megvalósításához szükséges kincseket. A hagyomány szerint Svein be 
is tiltotta őket, amikor Norvégia királya lett. A vezérek lassanként megbarátkoz- 
tak a rendezettebb életvitel kereteivel, és becsvágyukat magában az anyaország- 
ban, az uralkodó vagy riválisai szolgálatában élték ki. A termőterület növelése 
érdekében az erőket a belső szűzföldek föltörésére összpontosították. A monar- 
chikus hódítási kísérletek még folytatódtak: ezek közé tartozott Knut sikerrel vagy 
az , Acélakaratú Harald" sikertelenül végződött próbálkozása. De a királyi sere- 
gek nehézkes gépezetek voltak, melyek elindítása komoly nehézségekbe ütkö- 
zött a meglehetősen ingatag államszerkezetek mellett. A dán királyok Hódító 
Vilmos Angliája elleni utolsó hódítási terve egy palotaforradalom nyomán már 
azelőtt dugába dőlt, hogy a hajók fölszedték volna a horgonyt. Hamarosan a 
norvég királyok is beérték azzal, hogy hatalmukat Izlandtól a Hebridákig kiter- 
jesszék, illetve megszilárdítsák a tőlük nyugatra eső szigeteken; ugyanakkor a 
dán és a svéd uralkodók csak szláv, lett és finn szomszédaik ellen indítottak 
hosszú hadjáratokat, amelyek — minthogy a történelem jogos fintoraként most 
az egész Baltikumot nyugtalanították az említett népek rendszeres kalózakciói 
— a büntetőexpedíciók, a hódító háborúk és a keresztes hadjáratok jellemző 
vonásait ötvözték, de olykor szoros hasonlóságot mutattak azokkal a rablótáma- 
dásokkal, amelyek annyi szenvedést hoztak a Schelde, a Temze vagy a Loire 
mentén élő népekre. 


HARMADIK FEJEZET 
Az inváziók néhány következménye 
és tanulsága 


A zűrzavar 


A Nyugat megannyi sebtől vérezve került ki az utolsó inváziók forgatagából. 
Maguk a városok is - legalábbis a skandinávok miatt — sokat szenvedtek, s noha 
a fosztogatást és elnéptelenedést követően sok város többé-kevésbé fölépült rom- 
jaiból, az élet még jó ideig nem tért vissza a régi medrébe. Voltak, amelyek még 
rosszabbul jártak, mint például a Karoling-birodalom két legfontosabb északi 
kikötővárosa: a Rajna-deltai Durstede végleg jelentéktelen tanyaszerű településsé 
változott, a Canche torkolatánál fekvő Ouentovic pedig a közönséges halászfalu 
rangjára süllyedt. Egyetlen folyami útvonalon sem volt biztonságos a kereske- 
dés: 861-ben például a hajóikon menekülő párizsi kereskedőket utolérték a nor- 
mannok, és fogságba hurcolták őket. A betöréseket különösen a vidékek szen- 
vedték meg, olyannyira, hogy helyenként valóságos pusztaságokká váltak. Toulon 
vidékén újra kellett kezdeni a földek föltörését a Le Freinet-i banditák kifüstölé- 
se után, s minthogy a korábbi birtokhatárok már fölismerhetetlenek voltak, egy 
oklevél szerint mindenki , saját erejével arányban kaparintotta el magának a 
földeket".? Ami a vikingek által oly gyakran végigrabolt Tourainett illeti, egy 
900. szeptember 14-én kelt okirat két település — az Indre-völgyi Vontes közelé- 
ben található egyik apró földbirtok és a Loire-vidéki Martignyhoz közel eső egyik 
falu — helyzetéről számol be. Eszerint Vontes-ban öt szolga is ,gondoskodhatna 
a földek míveléséről, ha béke lenne", míg Martignyt illetően a dokumentum 
aprólékosan fölsorolja a különböző szolgai terheket. Mindez azonban már az 
elmúlt időkre vonatkozik: az okirat tizenhét szolgai telket említ, ezek azonban 
semmiféle jövedelmet nem hajtanak. Mindössze tizenhat családfő található a 
lepusztult földeken, vagyis eggyel kevesebb, mint ahány szolgai telek van, ho- 
lott normális körülmények között a telkek egy részén két-három család is oszto- 
zott. A férfiak közül többnek , se asszonya, se gyermeke". S megint csak a már 
ismerős szomorú megállapítással találkozunk: , Ezek az emberek gondoskod- 
nának a föld míveléséről, ha béke lenne." Az ellenség gyakran csak akkor 
szolgáltatta ki magát föltétel nélkül a győztesnek, ha kiéheztették. 894-ben egy 
viking csapat Chester egykori védelmi vonalaiban sáncolta el magát, s az angol 
hadsereg a krónika szerint , minden jószágot elhajta a burgus körülről, fölégeté 
a termést s lovaival éteti föl mi csak a vidéken maradt még vala". 
Természetesen valamennyi osztály közül a parasztság helyzete volt a legkét- 

ségbeejtőbb, olyannyira, hogy a Szajna és a Loire között vagy a Moselle mentén 
élőkben több ízben is föllángolt az elkeseredett tetterő, s összefogásukat esküvel 
megpecsételvén a fosztogatókra rontottak. Rosszul szervezett csapataikat azon- 
ban minden alkalommal lemészárolta az ellenség." de nemcsak a parasztok 
szenvedték meg keményen a falvak földúlását. A városok éheztek, még ha fala- 
ik ki is tartottak. A jövedelmüket a mezőgazdaságból merítő földesurak elszegé- 
nyedtek. Különösen az egyházi uradalmak helyzete volt nehéz, ami — akárcsak 
később, a százéves háborút követően -— a szerzetesség és következésképpen a 
szellemi élet látványos hanyatlását eredményezte. A legtöbb pusztítást Anglia 
szenvedte el. Alfréd király, aki lefordította Nagy Gergely Regula pastoralis című 
munkáját, a kötet előszavában fájó sóvárgással idézi föl azokat az időket, ,,mi- 
dőn még nem dúlának s égetének föl mindent, s midőn Anglia templomai még 
dúskáltak kincsekben és könyvekben".? Alfréd király valójában a lélekharan- 
got kondította meg az angolszász egyházi kultúra fölött, amelynek a fénye haj- 
dan egész Európára kisugárzott. Ám az inváziók legtartósabb következménye 
mindenütt az erők drasztikus szétforgácsolódása volt. Amikor beköszöntött a 
viszonylagos béke, már csak egy kisszámú lakosságot talált a valaha megmű- 
velt, most bozót borította hatalmas térségeken, s a még mindig nagy kiterjedésű 
szűzföldek meghódítása több mint egy évszázaddal elodázódott. 

A pusztítás azonban nem korlátozódott csupán az anyagi javakra. Számol- 
nunk kell a különösen mélyreható lelki károkkal is, lévén hogy a csapások — 
főképp a Frank Birodalomban -— egy viszonylag békés időszaknak vetettek vé- 
get. Nem vitás, hogy a Karolingok teremtette béke nem tekinthetett vissza külö- 
nösen hosszú múltra, és sohasem volt teljesnek nevezhető. Ám az emberek 
emlékezete rövid, és az önáltatás terén találékonyságuk végtelen. Jó példa erre 
a reimsi erődítmények története, ami egyébként némi eltéréssel több más város- 
ban is megismétlődött." Jámbor Lajos idejében az érsek engedélyt kért az ural- 
kodótól a régi római védőfal megbontására, mert a katedrálisa újjáépítéséhez 
kőre volt szüksége. Lajos bele is egyezett: Flodoard szerint a császár ekkor , szi- 
lárdan gyökerező békének örvendett; büszkén tekintvén birodalmának páratlan 
hatalmára, nem tartott a barbárok rohamától". Ám alig több mint ötven évvel 
később a , barbárok" ismét megjelentek, s nagy sietve új védőműveket kellett 
építeni. Az általános rettegés jól látható jelképeként a falak és a cölöpkerítések 
ekkoriban kezdtek Európa-szerte az égnek meredni. A fosztogatások megszo- 
kott eseményekké lettek, olyannyira, hogy az óvatosabb emberek számoltak velük 
szerződéseik megszövegezésekor. Így például egy Lucca környékén 876-ban 
kötött mezőgazdasági haszonbérleti szerződés elengedte a bérleti díjat arra az 
esetre, ,ha a pogány nemzetség fölégeti vagy földúlja a házakat és a bennük 
található javakat vagy magát a malmot"." Tizennyolc évvel korábban pedig az 
egyik wessexi király végrendelete úgy intézkedik, hogy az egyes királyi birto- 
kok után vállalt alamizsnafizetési kötelezettségnek az utódok csak akkor tegye- 
nek eleget, ha a szóban forgó földek , továbbra is embertől s állattól népesek, s 

nem váltak pusztaságokká".? Néhány fönnmaradt szertartáskönyv arról tanúsko- 
dik, hogy különböző célzatú, de azonos érzületet tükröző, rettegéstől áthatott 
imádságok kórusa szállt ekkor az ég felé a nyugati világ minden szögletéből. 
Provence-ban így fohászkodtak: , Örökkévaló Szentháromság... szabadítsd meg 
keresztény népedet a pogány elnyomatástól" (természetesen a szaracénokról 
van itt szó). Észak-Gallia lakói pedig így kérlelték az Urat: , az országainkat dúló 
normannok vérengző nemzetétől ments meg bennünket, ó, Istenünk". A mode- 
naiak Szent Gemignanóba vetették bizalmukat: , a magyarok nyilaitól ments meg 
bennünket"." Próbáljuk meg egy pillanatra elképzelni, milyen is lehetett ezek- 
nek a mindennapos közös fohászokban egyesülő híveknek a lelkiállapota. Egyet- 
len társadalom sem élhet következmények nélkül az állandó feszültség állapo- 
tában. Igaz, az arab, magyar és skandináv betörések nem tehetők egyedül fele- 
lőssé a lelkekre boruló kilátástalanság miatt, de kétségkívül jelentős részük volt 
benne. 

A megrázkódtatás azonban nem csak pusztulással járt. A nyugati civilizá- 
ción belüli erővonalak olykor mélyreható átrendeződése részben éppen ebből a 
zűrzavarból született. 

Galliában több helyről is elvándorolt a lakosság, s e folyamatnak kétségkí- 
vül nagy jelentőséget tulajdonítanánk, ha e tekintetben nem puszta találgatá- 
sokra volnánk utalva. Már Kopasz Károly is állandóan azon igyekezett — egyéb- 
ként nem sok sikerrel —, hogy visszaküldje otthonaikba a támadók elől elmene- 
kült parasztságot. Forrásaink tanúsága szerint Alsó-Limousin lakosai többször 
is a hegyekben találtak menedéket; nem valószínű, hogy minden alkalommal 
valamennyien vissza is tértek lakhelyükre. A sík vidékeken — különösen Bur- 
gundiában - a jelek szerint sokkal nagyobb mértékű volt az elnéptelenedés, mint 
a felföldeken." De minden vidéken akadtak régi falvak, amelyek anélkül tűntek 
el a térképről, hogy fegyveresek vagy tűz pusztították volna el őket. Számos ilyen 
település lakói biztonságosabb menedéket kerestek maguknak, s mint ilyenkor 
lenni szokott, a folyamatos veszély koncentrált települések kialakulásához ve- 
zetett. A szerzetesek költözéseiről egyébként pontosabb kép áll rendelkezésünkre, 
mint a világiak vándorlásairól. A barátok ereklyetartóik mellett jámbor hagyo- 
mányaikat is magukkal vitték a száműzetés útjára, s a legendák keveredése, 
valamint a különböző szentek kultusza jelentősen hozzájárult a katolikus világ 
egységének a megerősödéséhez. Különösen megfigyelhető ez a breton relikvi- 
ák hosszas vándorlása kapcsán: e sajátos hagiográfiát messze földek lakói is- 
merhették meg, akiknek lelkét könnyen rabul ejtették ezek a különös csodákról 
szóló történetek. 

Ám a rendkívül kiterjedt, tartós idegen megszállás következtében Anglia 
politikai és kulturális térképén figyelhetők meg a legjelentősebb változások. Az 
északkeleti Northumbria és a középen fekvő Mercia hajdanán hatalmas király- 
ságainak összeomlása nagyban hozzájárult Wessex már az előző időszakban 
megkezdődött fölemelkedéséhez, melynek következtében e déli terület királyai 

végül — mint egyik okiratuk hirdeti — , egész Britannia császárai""? lettek, s Knut- 
nak, majd Hódító Vilmosnak tulajdonképpen nem kellett egyebet tennie, mint 
átvenni tőlük ezt az örökséget. Ettől fogva a déli városok, vagyis a winchesteri, 
majd londoni várak kincseskamrái felé áramlottak az ország egész területén 
behajtott adójövedelmek. A northumbriai apátságok - itt élt Beda, s innen in- 
dult útjára Alkuin — korábban a szellemi élet jelentős központjai voltak. Hege- 
móniájuknak azonban véget vetettek a dán rablótámadások, valamint a Hódító 
Vilmos által folytatott rendszeres pusztító hadjáratok, amelyekkel az uralkodó a 
zendüléseket igyekezett megtorolni, illetve megelőzni. Ráadásul az északi vi- 
dékek egy része mindörökre különvált magától Angliától. A northumbriai Edin- 
borough fellegvára körüli lapályok angolszász nyelvű lakossága Yorkshire viking 
megszállása következtében elszakadt a velük azonos nyelvet beszélő déliektől, 
s a hegyvidéki kelta vezérek uralma alá került. Ekképp a kétnyelvű skót király- 
ság — mintegy visszahatásként -— a skandináv inváziók következményeként jött 
létre. 


Az inváziók öröksége: miről árulkodik a nyelv, 
miről árulkodnak a nevek? 


Sem a szaracén rablók, sem (a Duna völgyét leszámítva) a magyar kalandozók 
vére nem keveredett jelentős mértékben a régi Európa lakosságáéval. A skandi- 
návok azonban nem érték be a fosztogatással: nem lehet vitás, hogy Angliában 
és a neusztriai Normandiában való letelepedésükke! antropológiai szempont- 
ból új tényező jelent meg a nyugati világban. Hogyan becsülhetnénk föl ennek 
hatását? Az antropológiai adatok — a tudomány mai állása mellett — semmilyen 
bizonyosságot sem szolgáltatnak a számunkra. Kénytelenek vagyunk tehát — 
eredményeiket egymással gondosan összevetve — más tudományokat segítsé- 
gül hívni. 

Ami a szajnai normannokat illeti, Rouen környékén az északi germán nyelvet 
már 940 táján sem beszélte mindenki. Ugyanebben az időben viszont továbbra 
is ezt használták Bessinben, ahová talán később is érkezett meg bevándorlók 
újabb hulláma; mindenesetre meglehetősen elterjedt maradt a tartományban, 
olyannyira, hogy az uralkodó herceg szükségesnek látta örökösével is elsajátít- 
tatni. Föltűnő egybeesés, hogy a pogány csapatok ebben az időszakban mutat- 
ják meg utoljára erejüket, amikor is komoly szerephez jutnak a 942-ben meg- 
gyilkolt Hosszúkardú Vilmos herceg halálát követő zavargásokban. A , roueni 
jarlök" környezetében - akik az egyik saga szerint sokáig híven ápolták az őket 
az északi vezérekhez fűző rokonság emlékét? - szükségképpen még a 11. szá- 
zad elején is akadtak olyanok, akik két nyelvet is beszéltek, s otthonosak voltak 
a skandináv idiómákban. Csak ezzel magyarázható, hogy amikor 1000 körül egy 
csapat viking a poitiers-i partokon elrabolta, majd a , tengerentúlra" hurcolta a 
limoges-i vicomte hitvesét, a hozzátartozók II. Richárd herceg közbenjárását 

kérték a nemes hölgy kiszabadítása érdekében - és hogy ugyanez a Richárd 1013- 
ban a szolgálatába fogadta Olaf hordáit, s a következő évben néhány alattvalója 
talán harcolt is a dublini dán király hadseregében." Ebben az időpontban a vallási 
közeledés következtében, valamint az első partraszállókhoz még egymást gyor- 
san követő hullámokban csatlakozó normannok bevándorlási ütemének lassu- 
lása folytán a nyelvi asszimiláció többé-kevésbé befejezett ténynek tekinthető, 
amint az Chabannes-i Adémar 1028-ban (vagy valamivel korábban) írt króniká- 
jából is kiderül." A normandiai román nyelvjárás, illetve rajta keresztül a fran- 
cia köznyelv csak néhány szakszót vett át a Rollo bajtársai által beszélt idiómákból, 
melyek — ha most ideiglenesen figyelmen kívül hagyjuk a mezőgazdasági ter- 
minusokat — majdnem mind a hajózáshoz vagy a partvidékek topográfiájához 
kapcsolódtak, mint például a havre (, kikötő") vagy a crigue (, kis öböl") szavak. 
Ezek a szavak a romanizálódás ellenére azért bizonyultak életképesnek, mert 
nem akadt megfelelőjük a hajógyártásban és a tengerpartok arculatának leírá- 
sában kevéssé gyakorlott szárazföldi nép nyelvében. 

Angliában a fejlődés teljesen más irányvonalakat követett. Igaz, hogy a 
kontinensen partra szállt honfitársaikhoz hasonlóan a skandinávok itt sem őriz- 
ték makacsul nyelvi különállásukat. Elsajátították tehát az angolszász nyelvet, 
de meglehetősen furcsa módon bántak vele. Nagyjából alkalmazkodtak annak 
grammatikájához, és magukévá tették a szókincs jelentős részét is, de beszé- 
dükbe rengeteg szót kevertek saját anyanyelvükből is. A betelepedettekkel szo- 
ros kapcsolatban lévő őslakók lassanként átvették ezeknek az idegen szavak- 
nak a használatát. A nemzeti büszkeség ekkor még nem nyomta rá a bélyegét a 
nyelv- vagy stílushasználatra, s ez még a népük hagyományai iránt legelkötele- 
zettebb írókra is érvényes: a vikingek nyelvéből való kölcsönzés egyik legrégeb- 
bi példája éppen a maldoni csatáról szóló ének, amely a , gyilkos farkascsorda" 
elleni csatában 991-ben elesett essexi harcosok dicsőségét ünnepli. De nem is 
érdemes a szakszótárakat lapozgatnunk. Olyan állandóan előforduló főnevek, 
mint , ég" (sky) vagy , társ" (fellow), olyan mindennapos melléknevek, mint 
, alacsony" (low) vagy , beteg"? (ill), olyan közszájon forgó igék, mint például , hív" 
(to call) vagy , megfog" (to take), továbbá néhány névmás (így a többes szám 
harmadik személyben) teljes mértékben angol nyelvi elemnek tűnnek ma szá- 
munkra, holott valójában — sok más szóval egyetemben - az északiak nyelvéből 
származnak. Olyannyira, hogy az a sok millió ember, aki ezt a mindenek közül 
a legszélesebb körben elterjedt európai nyelvet beszéli szerte a világon, egészen 
másképpen szólalna meg a mindennapi életben, ha a northumbriai partokon 
sohasem tűntek volna föl az északi népek hosszú hajói. 

Ám ugyancsak vigyázatlanul járna el a történész, ha a franciában az angol- 
hoz képest csekély mennyiségben fölbukkanó skandináv kölcsönszó alapján azt 
képzelné, hogy a két országba érkező bevándorlók lélekszáma arányos lett vol- 
na a nyelvi átvételek számával. Az a hatás, amelyet egy kihaló nyelv az őt túl- 
élő vetélytársára gyakorol, távolról sem mérhető föl azoknak az embereknek a 

száma alapján, akiknek eredetileg az anyanyelvük volt. Legalább ennyire jelentős 
szerep jut a nyelvi tényekhez kapcsolódó sajátos körülményeknek. A galliai 
román nyelvjárásoktól a viking korban valóságos szakadék választotta el a dánt 
és a norvégot, amelyek az ugyancsak ősgermán eredetű óangolhoz álltak közel. 
Jó néhány szavuk szemantikailag és morfológiailag azonos volt, míg számos más, 
jelentésében megegyező elem alaktanilag hasonló vonásokat mutatott, s így hol 
az egyik, hol a másik változatot használták. Még azokban az esetekben is, ami- 
kor egy skandináv szó tőle alakilag teljesen különböző angol szót szorított ki a 
használatból, az új elem gyors meghonosodását gyakran az segítette elő, hogy a 
befogadó nyelv szókészletében akadtak más, azonos tövű szavak, amelyek ha- 
sonló jelentéssel bírtak. Mindenesetre ez a furcsa nyelvi keverék sohasem jöhe- 
tett volna létre, ha Anglia földjén nem telepedett volna meg szép számú skan- 
dináv, akik az őslakossággal szoros kapcsolatban álltak. 

Egyébként a jövevényszavak majdnem mindig az Észak- és Északkelet- 
Angliában beszélt nyelvjárások közvetítésével találtak utat a köznyelvbe, míg 
mások csak az itteni dialektusokban éltek tovább. A tengerentúlról jött jarlök 
ugyanis itt — elsősorban Yorkshire-ben, Cumberlandben, Westmorelandben, 
Lancashire északi részén vagy az , Öt burgus" (Lincoln, Stamford, Leicester, 
Nottingham, Derby) vidékén -— ültek be a legnagyobb és legjövedelmezőbb ura- 
dalmakba. Egyébként is itt zajlottak le a legnagyobb földfoglalások. Az angol- 
szász krónikák beszámolnak arról, hogy 876-ban a Yorkban székelő viking ve- 
zér átengedte bajtársainak Deira vidékét, , akik azután meg is mívelték e földe- 
ket". A 877-es évről pedig egyebek közt ezt jegyezték föl: , aratás után a dán 
had megjelent Merciában, s osztozott a termés egy részén". Ami a parasztok 
földfoglalását illeti, az eszempontból is rendkívül tanulságos nyelvészeti kuta- 
tások teljes mértékben megerősítik a krónikások által elmondottakat. Ugyanis a 
legtöbb kölcsönszó közönséges tárgyhoz vagy megszokott cselekvéshez kapcso- 
lódik, s csak más falusiakkal érintkező falusiak tanulhatták el szomszédaiktól a 
kenyeret (bread), a tojást (egg) vagy a gyökeret (root) jelölő új szavakat. 

Az angliai skandináv örökség arányairól ékesen tanúskodik a személynév- 
állomány változása is. A legelőkelőbb osztályokban viselt neveken ez nemigen 
érzékelhető, lévén hogy a nevek megválasztása itt elsősorban a társadalmi di- 
vatnak megfelelő presztízsszempontokhoz igazodott, melyeket annál is inkább 
előszeretettel követtek, mert a 10-11. században semmilyen más elv nem ver- 
senyezhetett e gyakorlat vonzerejével. A családi név átörökítésének szabályai 
érvényüket vesztették, a keresztapák még nem erőltették rá saját nevüket ke- 
resztfiaikra, s még a legjámborabb szülők sem ragaszkodtak ahhoz, hogy gyer- 
mekeik föltétlenül szentek nevét viseljék. Az 1066-os hódítás után az angol arisz- 
tokráciában mindaddig meglehetősen elterjedt skandináv eredetű nevek alig egy 
évszázaddal később teljesen ki is vesztek azokban a körökben, amelyek vala- 
melyest is előkelőnek tartották magukat. Viszont jóval tovább — Kelet-Angliában 
a 13. századig, Lincoln és York grófságban a 14. századig, Lancaster grófság- 

ban egészen a középkor végéig — megmaradtak a paraszti, sőt a polgári rétegek 
körében, amelyeket nem sarkallt a győzedelmes kaszthoz való hasonulás egyéb- 
ként kilátástalan vágya. Természetesen semmilyen alapon sem föltételezhetjük, 
hogy kizárólag ezeket a neveket viking leszármazottak viselték. Ugyanakkor 
magától értetődő, hogy a falvakban — ugyanazon társadalmi osztály keretein belül 
— az utánzás és a különböző etnikumokhoz tartozó személyek közötti házasság- 
kötések a szokásos következményekkel jártak. Ám mindezek a hatások csak azért 
érvényesülhettek, mert az őshonosok közé nagyszámú bevándorló érkezett, akik 
ugyanolyan szerény keretek között élték életüket. 

Annak a kevésnek alapján, amit a neusztriai Normandiáról a kellőképp 
mélyreható tudományos vizsgálódások hiányában tudni vélünk, azt föltételez- 
hetjük, hogy a névadási szokások nagyjából ugyanúgy alakultak, mint a legel- 
skandinávosodottabb angliai grófságokban. Noha néhány északi eredetű személy- 
név (pl. Osbern) egészen a 12. századig továbbhagymányozódott a nemesség 
körében, az előkelő osztályok minden valószínűség szerint már korán átálltak a 
francia divatra. Hiszen maga Rollo járt elő a példával, amikor Rouenban szüle- 
tett fiát a Vilmos névre kereszteltette, s utódai közül senki sem tért vissza az ősi 
névadó szokásokhoz: nyilván nem akarták megkülönböztetni magukat a király- 
ság többi bárójától. Csakúgy, mint Britanniában, a társadalom alsóbb rétegei itt 
is jóval hűségesebbek voltak a hagyományhoz, amit az is mutat, hogy a norman- 
nok földjén ma is szép számú, régi skandináv keresztnévből képződött vezeték- 
névvel találkozunk. A családnévkutatás jelenlegi állása alapján kizárhatjuk, hogy 
már a 13. század előtt változatlan formában öröklődtek volna apáról fiúra. Akár- 
csak Angliában, ezek a nyelvi tények is paraszti lakosság letelepedéséről tanús- 
kodnak, ám itt kisebb számban fordulnak elő, ami arra vall, hogy a települések 
sűrűsége is kisebb lehetett. 

Ugyanakkor pusztán a helynevek alapján megbizonyosodhatunk arról, hogy 
a vikingek számos új települést hoztak létre azokon a vidékeken, amelyeket ők 
maguk néptelenítettek el. Normandiában igazság szerint nem mindig könnyű 
különbséget tenni a skandináv helynevek és egy régebbi germán helynévanyag 
között, amely — legalábbis Besson vidékén — a barbár inváziókkal egy időben 
lezajlott szász gyarmatosítás korából származik. A jelek szerint azonban a leg- 
több vitás esetben az elnevezés a későbbi bevándorlási hullámok korából szár- 
mazik. Ha például fölsoroljuk azokat a Szajna alsó folyása vidékén található 
földbirtokokat (ezekről ugyanis többé-kevésbé pontos adatok állnak a rendelke- 
zésünkre), amelyek a Meroving-kor vége felé a Szent Wandrille-apátság szerze- 
tesei kezén voltak, akkor mindjárt két jellemző tanulságot vonhatunk le: egy- 
részt minden elnevezés a gallo-román vagy a frank korszakból származik, és 
erősen különbözik a később megjelenő normann helynevektől; másrészt jelen- 
tős részüket ma már nem tudjuk azonosítani, aminek nyilván az az oka, hogy a 
normann betörést követően a legtöbb helységet lerombolták vagy átkeresztelték." 
E tekintetben kizárólag a tömegesen előforduló jelenségekre korlátozzuk a fi- 

gyelmünket, mert ezekkel kapcsolatban merülhet föl a legkevesebb kétség. A 
skandináv hangzású nevet viselő falvak egymást érik Roumois és Caux vidé- 
kén. Távolabb viszont a rend föllazul, bár helyenként még normann nevet vise- 
lő települések viszonylag tömör csoportosulásaival találkozunk: ide tartoznak 
például azok a Szajna és a Risle folyása közötti, a szintén északi nevet viselő 
Londe-i erdő a szélén megbúvó falvak, amelyek normann eredetű elnevezései 
az erdei élet ismeretét az anyaországból magukkal hozó telepeseknek állítanak 
emléket. A hódítók minden bizonnyal el akarták kerülni, hogy településeik túl- 
ságosan messze kerüljenek egymástól és a tengertől. Vexin, Alenconnais és 
Avranches vidékére adataink szerint nem hatoltak be a normannok. 
Ugyanezeket az anomáliákat érhetjük tetten a La Manche csatorna átellenső 
oldalán, csakhogy itt sokkal nagyobb területen jelentkeznek. A jellegzetes, tel- 
jes mértékben skandináv vagy olykor csak elskandinávosított helynevek sűrű 
csoportokban bukkannak elő a hatalmas York grófságban és az Ír-tengert szegélye- 
ző, a Solwayi-öböltől délre eső vidékeken, majd egyre szórványosabban jelent- 
keznek, ha Anglia déli vagy középső része felé folytatjuk képzeletbeli utunkat, 
míg végül elvétve találkozunk csak velük, ha a Buckingham és Bedford gróf- 
ságba, a Temze síkságát északkeletről övező dombvidék szomszédságába érünk. 
Persze ezek a viking módra elkeresztelt helységek nem voltak szükségkép- 
pen új keletű vagy teljesen megújult lakosságú települések. Kivételesen kétség- 
bevonhatatlan tények is állnak a rendelkezésünkre. Azok a telepesek, akik egy 
aprócska Szajna menti völgy kijáratánál ütöttek véglegesen tábort, s településü- 
ket azután anyanyelvükön , hideg pataknak" nevezték el (a mai Caudebecről 
van szó), nyilván valamennyien — vagy majdnem valamennyien -— északi ger- 
mán nyelvet beszéltek. Számos yorkshire-i település viseli az , Angolfalva" nevet 
(Ingleby; a by szó vitathatatlanul skandináv eredetű), mely elnevezés teljesség- 
gel értelmetlen lett volna, ha egy időben nem számított volna meglehetősen fur- 
csának errefelé, hogy egy helységet angolok laknak. Helyenként magával a tele- 
püléssel egy időben a körülötte fekvő dűlők és szántók is importált neveket kap- 
tak, s ezekben az esetekben nyilvánvaló, hogy a szerény mezei nevezéktár 
átalakulása csak parasztok műve lehetett. Északkelet-Angliában gyakran megfi- 
gyelhető ez a jelenség. Normandiát illetően ismét csak a kutatómunka elégtelen 
voltát kell beismernünk, míg az egyéb források kevés bizonyosságot szolgáltatnak 
számunkra. Számos nagy-britanniai vagy Szajna-vidéki falu olyan kettős nevet 
visel, amelynek az első tagja skandináv eredetű személynév. Abból, hogy a tele- 
pülés névadója idegenből jött személy volt (és alighanem valamilyen vezér), még 
nem következik szükségképpen, hogy alattvalói is ugyanolyan származásúak 
voltak. Ki tudná megmondani, hogy a munkájuk gyümölcsével a Caux-vidéki 
Hattentot Hastein nevű földesurát vagy a yorkshire-i Towthorpe-ban Tofi ura- 
ságot tápláló szegény párák közül hánynak éltek már a felmenői is az uraságok 
érkezte előtt ezeken a fáradságos munkával megművelt földeken? S még in- 
dokoltabbnak tűnnek ezek a fenntartások azokban az esetekben, amikor az össze- 

tett helységnevek második eleme — amely a korábbi példákban az első taghoz 
hasonlóan idegen eredetű volt — az őslakosok nyelvéből származik. Azok, akik 
Hakon földesúr földjét Hacguenville-ként emlegették, nyilván elfeledték már a 
megszállók nyelvét, vagy - és ez a valószínűbb -— sohasem szólaltak meg rajta. 


Az inváziók öröksége: miről árulkodik a jog 
és a tássadalomszerkezet? 


A jog területén sem állnak mindig megbízható adatok a rendelkezésünkre. A köl- 
csönszavak megjelenésére olykor pusztán egy-két idegen hatalmasság jelenlé- 
te a magyarázat. Minthogy Anglia elhódított területein az jarlök gyakorolták a 
bíráskodást, alattvalóik, köztük az angolok is, kénytelen-kelletlen hozzászoktak, 
hogy a törvényre a tengerentúliak szokásos kifejezésével (lagu, law) hivatkoz- 
zanak. A megszállt területeket az északon megszokott módon körzetekre (wapen- 
takes, ridings) osztották föl. A betelepülők vezérei teljesen új jogrendszert ho- 
nosítottak meg. 962 körül az egyik győzedelmes wessexi király, Edgar kijelen- 
tette: , Azt akarom, hogy a dánok körében a világi jog régi jó szokásaik szerint 
alkalmaztassék."" Ekképp azokat a grófságokat, amelyeket korábban Alfréd a 
vikingeknek átadni kényszerült, nagyrészt egészen a 12. századig a , dán jogte- 
rülete" (Danelaw) közös elnevezéssel illették. Ám ez a terület jóval túlnyúlt 
azokon a határokon, amelyeken belül a helynévanyag sűrű skandináv letelepe- 
désről tanúskodik. Ugyanis minden területegységen az érvényes jogszokásokat 
mindenütt helyi bírósági nagygyűléseken rögzítették, ahol a hatalmasságoknak 
akkor is döntő szavuk volt, ha más származásúak voltak, mint a helybéliek. 
Normandiában a vezérek hű embereit egy ideig még a dreng kölcsönszóval je- 
lölték ugyan, s a béketeremtő törvények mindvégig magukon viselték a skandi- 
náv bélyeget, ám olyan szokások továbbéléséről van itt szó, amelyek alapján még 
nem vonhatunk le végleges következtetéseket a bevándorlás mértékéről: a fegy- 
vertársi kapcsolatra vonatkozó szókincset ugyanis csak meglehetősen szűk kör- 
ben használták, míg a közrend fenntartása lényegénél fogva a fejedelem illeté- 
kességi körébe tartozott." Egészében véve - és, mint később látni fogjuk, elte- 
kintve a katonai osztályok hierarchiáját érintő néhány sajátosságtól — a normann 
jog hamarosan teljesen elveszítette eredeti etnikai színezetét. Valószínű, hogy 
a hatalom összpontosulása a francia arisztokrácia szokásait sietve elsajátító 
hercegek kezében sokkal inkább kedvezett a jogi téren végbemenő asszimiláci- 
ónak, mint a hatalom szétaprózódása a Danelaw vidékein. 

A skandináv hatás mélységét akkor tudjuk a legpontosabban fölmérni a 
csatorna mindkét oldalán, ha a tartományoknál vagy a grófságoknál kisebb egy- 
ségek struktúráit vizsgáljuk. Fordítsuk tehát tekintetünket az angol burgusok felé, 
. amelyek közül Leicester, Stamford és mások hűen őrizték a falaik közt megtele- 

pedő harcosok és kereskedők jogi örökségét, és vegyük szemügyre a normandi- 
ai és angliai apró falusi közösségeket is! 

A középkori Dániában a paraszti házhoz tartozó földek együttesét a bol szóval 
jelölték. Ez a szó azután elkerült Normandiába is, ahol néhány helynévben rög- 
ződött, illetőleg lassan a , bekerített telek" jelentést vette föl, ami a kertet vagy a 
gyümölcsöst, valamint a gazdasági épületeket foglalta magába. A Caen melletti 
síkságon és a Danelaw vidékeinek nagy részén ugyanaz a szó jelöli az egy adott 
településhez tartozó földeken egymással párhuzamosan kialakított parcellák 
sorát (, delle", illetve dale). Két egymással közvetlen kapcsolatban nem álló régió 
esetében az ilyen feltűnő egybeesés csak azonos etnikai hatás eredménye le- 
het. Caux környéke a szomszédos francia vidékektől sajátos formájú, durva 
négyszögekben kialakított és mintegy véletlenszerűen eloszló határaival külön- 
bözik, ami arra vall, hogy itt a környező vidékek benépesedéséhez képest egy 
későbbi időpontban újratagosították a földeket. A , dán" Angliában annyira gyö- 
keres volt az átrendeződés, hogy az ősi mezőgazdasági egység, a hide teljesen 
eltűnt, s a jóval kisebb , ekeföld" váltotta föl." Nem valószínű, hogy a régi hű- 
bérurak helyébe lépő s a helybéli parasztok fölé emelkedő mindössze néhány 
vezérnek meglett volna a szándéka és az ereje ahhoz, hogy átgyúrja a szerény 
mezei szóhasználatot és a határ rajzolatát. 

De ez még nem minden. A Danelaw-vidéki és a normandiai társadalom 
szerkezetében jellegzetes közös vonást figyelhetünk meg, ami intézményeik 
alapvető rokonságáról árulkodik. A normannok lakta területeken teljességgel 
ismeretlen volt az az örökletes szolgai kötelék, amely Észak-Franciaország töb- 
bi részében oly erősen s oly szigorúan fűzte az , embert" földesurához - illetve 
ha Rollóék érkezése előtt kialakulófélben volt, akkor a normann betelepedés 
megakadályozta létrejöttét. Észak- és Északkelet-Angliában sokáig szintén szé- 
les körű paraszti szabadság honolt. Számos szegényebb gazdálkodó is a teljes- 
séggel szabad emberek státusát élvezte, noha a földesúri bíróságok illetékessé- 
ge alá tartozott. Tetszésük szerint léphettek másik földesúr alárendeltségébe, 
idegeníthették el földjeiket, s általában enyhébb és pontosabban rögzített szol- 
gáltatásokkal tartoztak, mint egynémely kevésbé szerencsés közvetlen szomszéd- 
juk, vagy mint a , dán" vidékeken kívül élő parasztok legtöbbje. 

Nem vitás, hogy a viking korban az uradalmi rendszer teljesen ismeretlen 
volt a skandináv népek körében. Ám a leigázott lakosság munkájából megélni 
kívánó gyér számú hódító vajon irtózott volna attól, hogy a régi alávetettségi 
kötelékekben tartsa őket? A betolakodók által az új településeken meghonosí- 
tott, hazájukban hagyományosan létező paraszti függetlenség elterjedése arra 
vall, hogy a normannok tömegesen költöztek ezekre a vidékekre. A közrendű 
harcosok nem azért tettek meg ekkora távolságot, hogy a földosztás során lán- 
dzsájukat ekére vagy kapára váltva az anyaországban ismeretlen szolgai füg- 
gésbe lépjenek. Valószínű, hogy a külső körülmények hatására az első beván- 


72 Az utolsó inváziók 


dorlók leszármazottai hamarosan néhány alárendeltségi kötelék tudomásul vé- 
telére kényszerültek. A bevándorlók vezérei igyekezték ellesni a más vérből 
származó előkelőségek követendő példáját. De ugyanezt tették visszatelepülé- 
sük után az egyházi méltóságok is, akik jövedelmük legnagyobb részét földes- 
úri jogokként hajtották be. Az uradalmak sem Normandiában, sem a Danelaw 
vidékén nem hiányoztak, ám a paraszti alávetettség itt századokon keresztül 
kisebb kényszerítő erővel és kevésbé általános formában jelentkezett, mint más 
tájakon. 

Ekképp vizsgálódásunk minden eredménye azonos végkövetkeztetések felé 
mutat. A legnagyobb tévedésbe akkor esnénk, ha a skandináv bevándorlókat 
Hódító Vilmos , francia" fegyvertársainak a mintájára kizárólag mint vezérek 
osztályát képzelnénk el. Nem kétséges, hogy Normandiában csakúgy, mint Észak- 
és Északkelet-Angliában rengeteg olyan északi harcos szállt partra, aki a svéd- 
országi sztélén megörökített fivérekéhez hasonló parasztcsaládból származott. 
A helyenként a régi birtokosaiktól elragadott vagy elhagyott földeken megjele- 
nő, helyenként az őslakosok települései közötti lakatlan területeket elfoglaló 
normann telepesek kellőképp nagy számban érkeztek ahhoz, hogy új falvakat 
hozzanak létre, és a meglévőket átkereszteljék, hogy szókészletük egyes elemeit 
és tulajdonneveiket elterjesszék, s hogy néhány alapvető tekintetben átalakít- 
sák a gazdálkodás, sőt az idegen betörésektől már jócskán fölbolygatott falusi 
társadalom szerkezetét is. 

Összességében azonban a skandináv hatás kevésbé erőteljesen és — a ter- 
mészeténél fogva lassabban változó falusi világot leszámítva — kevésbé tartósan 
érvényesült Franciaországban, mint Angliában. E tekintetben a régészeti kuta- 
tások is megerősítik a föntebb elmondottakat. A rendelkezésünkre álló összesí- 
tések fájdalmas hiányosságai ellenére nyilvánvaló, hogy az északi művészet 
emlékei jóval ritkábbak Normandiában, mint Angliában. Ez a látszólag megle- 
pő tény több okkal hozható összefüggésbe. Egyrészt Frankföldön a skandinávok 
által megszállt terület jóval kisebb volt, s így jobban ki volt szolgáltatva a kívül- 
ről jövő hatásoknak. Másrészt az őslakók és a betelepülők között olyan tág volt 
a kulturális szakadék, hogy gyakorlatilag lehetetlenné tette a két civilizáció köl- 
csönhatását, és a kisebb ellenállásra képes fél asszimilációjának irányába ha- 
tott. Valószínű, hogy ezt a vidéket az átlagosnál mindig sűrűbben lakták, mely- 
nek következtében az őslakosok települései — a rettenetesen földúlt Roumois és 
Caux kivételével — továbbra is viszonylag tömör csoportokat alkottak. Végül pedig 
ne feledjük, hogy Angliába több mint két évszázadon át egymást követő hullá- 
mokban özönlöttek az északiak, miközben a néhány egymást követő hajórajjal 
a francia partokra érkező normannok még az általuk elfoglalt terület nagyságá- 
hoz viszonyítva is jóval kevesebben lehettek. 

Az északi emberek tehát sűrű vagy kevésbé sűrű településeket létesítettek az 
említett területeken. De vajon Észak mely tájairól érkeztek valójában? Az az 
igazság, hogy még a kortársak sem tudtak egykönnyen különbséget tenni közöt- 
tük. A különböző skandináv nyelvjárásokat beszélők ekkor még különösebb 
nehézség nélkül megértették egymást, s a zsákmányéhes kalandorokból össze- 
álló, elsőnek érkező csapatok valószínűleg igen vegyes képet mutattak. Azon- 
ban minden skandináv népnek megvolt a maga sajátos hagyománya, s a jelek 
szerint a nemzeti önállóság mindig is erőteljesen jelentkező érzése az anyaor- 
szági nagy királyságok létrejöttével párhuzamosan egyre nagyobb hangsúlyt 
kapott. A dánok és a norvégok elkeseredett harcokat vívtak egymással a meghó- 
dítandó területeken. Az egymásra haragvó fivérek hol a Hebridákon, hol az ír 
partvidék apró királyságaiban, hol York környékén néztek farkasszemet egymás- 
sal, s az is megesett, hogy az , Öt burgusért" folytatott harcok során a dán hely- 
őrségek a wessexi angol királyt hívták segítségül vetélytársuk ellen. Ezek a 
helyenként az örökletes szokások alapvető különbségéből eredő partikularizmu- 
sok még inkább arra indítanak bennünket, hogy megpróbáljuk rekonstruálni az 
egyes letelepedési helyeken a beözönlők pontos származását. 

Láttuk, hogy Knut Angliát meghódító hadseregében svédek is voltak, akik- 
nek honfitársai részt vettek a Írank államok fosztogatásában is. Közöttük volt egy 
Gudmar nevezetű is, aki a södermanlandi tartományban található sírfölirata 
szerint , amarra nyugatra, Galliában" hunyt el." A svédek azonban többnyire 
más irányban keltek útra: a Balti-tenger keleti és déli partjai vagy az orosz fo- 
lyamok mentén föllelhető vásárok olyan közel voltak hozzájuk, hogy nem tud- 
tak ellenállni a préda csábításának. A norvégok alaposan ismerték a Brit-szige- 
teket északról megkerülő tengeri utat, nem csoda tehát, hogy legnagyobbrészt 
ők gyarmatosították a szóban forgó útvonal mentén elterülő szigetvilágot csak- 
úgy, mint Írországot. Legtöbbjük innen, nem pedig a Skandináv-félszigetről in- 
dult Anglia meghódítására. Ez a magyarázata annak, hogy a nyugati partvidék 
grófságaiban a Solwayi-öböl és a Dee folyó között gyakorlatilag csak a norvégok 
jelentek meg megszállóként. A szárazföld belseje felé haladva is követhetők még 
egy darabig nyomaik, melyekkel viszonylag sűrűn találkozhatunk Yorkshire 
nyugati felében, de azután csak elvétve s mindenütt a dán településekkel ke- 
veredve bukkannak föl a grófság többi részén vagy az Öt burgus környékén. 
Egyébként a dán települések sűrűsége a vegyes lakosságú zónában egészében 
véve összehasonlíthatatlanul nagyobb a svédekénél. Az angol földön megtele- 
pedő bevándorlók legnagyobb része minden jel szerint a legdélibb skandináv 
nép fia volt. 

Normandiát illetően elbeszélő forrásaink kétségbeejtően szegényesek. Sőt 
mi több, ellent is mondanak egymásnak: miközben egyéb adataink szerint a 
hercegek dán illetőségűeknek mondták magukat, az egyik norvég saga Rollót 

norvégként említi. Marad még a helyi névanyag és a gazdálkodási szokások 
vizsgálata, de a beható kutatások mindkét téren még váratnak magukra. Csak 
annyi bizonyos, hogy az itteni normannok részben Dániából, részben Dél-Nor- 
végiából érkeztek. De hogy milyen volt közöttük az arány, s hogy területileg 
hogyan oszlottak meg, arról jelenleg semmi biztosat sem tudunk. S amikor arra 
próbálok utalni, hogy a Caux-vidéki és a Caen környéki határformák közötti szem- 
beszökő különbségek esetleg más-más nemzetiségű népesség megtelepedésé- 
vel magyarázhatók (a Caux körüli szabálytalan vonalú földek a Norvégiában, a 
Bessin-vidéki síkföldön látható hosszúkás formájú birtokok pedig a Dániában 
meghonosodott szokásokat idézik), akkor csak azért merem megfogalmazni ezt 
a még meglehetősen bizonytalan lábakon álló föltevést, mert egyik kedves cé- 
lomhoz hűen most is arra akarom emlékeztetni az olvasót, hogy a történelem 
még mindig annyi meglepetést tartogat a számunkra, mint egy be nem fejezett 
ásatás. 


A tanulságok 


Láttuk, hogy egy provence-i dombon meghúzódó maroknyi fosztogató közel száz 
éven át állandó veszély jelentett egy hatalmas kiterjedésű hegyvidék szinte 
minden pontján, s félig-meddig lehetetlenné tette a közlekedést a keresztény 
világ néhány legfontosabb útvonalán. Ugyanakkor sztyeppei lovasok kis létszá- 
mú hordái még ennél is hosszabb időszakaszon át garázdálkodhattak szabadon 
Nyugat-Európa minden tájékán, míg Jámbor Lajostól az első Capetingekig — sőt 
Angliában egészen Hódító Vilmosig -— az északról jövő hajók évről évre büntet- 
lenül szállíthatták a germán, gall vagy britanniai partvidékekre a fosztogatni vágyó 
hadakat. Láttuk, hogy a különböző eredetű rablókkal csak súlyos sarcok lerová- 
sa árán lehetett valamelyest kiegyezni, sőt a legfélelmetesebbeknek még földte- 
rületeket is át kellett engedni. Ezek a tények szerfölött meglepőek. Mint ahogy 
az orvos számára a betegség előrehaladása föltárja a test titkos életét, a törté- 
nész szemében a nagy veszedelmek diadalútja jellemző tünetként árulkodik a 
megpróbáltatást elszenvedő társadalomról. 

A Le Freinet-i szaracénok tengeri úton kaptak erősítést, s a vikingek is a 
hullámok hátán jutottak el megszokott vadászterületeikre. A behatolók pusztítá- 
sait nyilván úgy lehetett volna legbiztosabban megakadályozni, ha a nyugatiak 
már a tengereken elállják az útjukat. Az ibériai arabok el is zárták a déli vizeket 
a skandináv kalózok elől, az Alfréd király által később végre fölállított flotta győ- 
zelmeket aratott, míg a 11. században az itáliai városok nagyjából megtisztítot- 
ták tőlük a Földközi-tengert. Azonban az első időkben a keresztény hadvezetés 
szinte mindenütt tehetetlennek bizonyult a betörésekkel szemben. Láttuk, hogy 
a ma halászfalvak hosszú sorával szegélyezett provence-i partszakasz akkori urai 
a távoli Görögország tengerészeihez könyörögtek segítségért. Nem szabad azt 
hinnünk egyébként, hogy a fejedelmek nem rendelkeztek hajókkal. A hajózás 

akkori fejlettségét tekintve bizonyára azzal is célt érhettek volna, ha halász- és 
kereskedelmi hajókat foglalnak le, illetve adott esetben néhány hajóács közre- 
működésével átalakíttatják őket. Legénységet minden tengerközeli településen 
találtak volna. Ám a jelek szerint a nyugatiak ekkorra már majdnem teljesen 
elszoktak a hajózástól: A támadókkal szemben tanúsított ellenállásuk sok kíván- 
nivalót hagyott maga után, de valamennyi közt ez a hiányosság volt az egyik 
legfurcsább. A provence-i partszakasz burgusai, melyek a római időkben az 
öblöcskék közvetlen közelében épültek, mostanra a tengerparttól távolabbra 
költöztek."" Elgondolkoztató Alkuinnak az a megjegyzése, amellyel az első, 
lindisfarne-i normann fosztogatás után Northumbria királyához és főuraihoz 
intézett levelében találkozunk: , sohasem hittük volna, hogy lehetséges ekkora 
hajóutat tenni".52? Pedig csak az Északi-tengeren való átkelésről volt szó! Ami- 
kor közel egy évszázaddal később Alfréd elhatározta, hogy ellensége kedvelt 
elemét választja hadszíntérül, tengerészeit részben Fríziában kellett toboroznia, 
melynek lakosai az északi partvidék mentén már hosszú ideje nagy hozzáértéssel 
űzték a part menti hajózásnak a szomszédaik körében már majdnem teljesen 
elfeledett mesterségét. A szigetek közötti hajózás megszervezésére azonban 
ténylegesen csak dédunokája, Edgár uralkodása alatt (959—975) került sor." Gallia 
viszont csak sokkal később eszmélt rá, hogy érdemes tekintetét sziklafalain és 
dűnéin túlra vetnie. Sokatmondó tény, hogy a francia tengerészeti szókincs leg- 
nagyobb része - legalábbis a nyugati partvidéken - csak későn alakult ki, és hol 
a skandináv nyelvekből, hol az angolból vett kölcsönszavakból épült föl. 

Ha egyszer partra szálltak, a szaracén és a normann csapatokat — a magyar 
portyázókhoz hasonlóan - csak nehezen lehetett megállítani. A rendet csak olyan 
területeken könnyű fönntartani, ahol az emberek egymáshoz közel élnek. Már- 
pedig mai mércével a lakosság még a legkedvezőbb adottságú vidékeken is 
meglehetősen alacsony sűrűségű volt ebben az időben. A lakatlan területek, a 
bozótosok, az erdők mindenfelé kedvező terepet kínáltak a rajtaütésekhez. A 
mocsaras vidékek, amelyek egy ízben Alíréd király menekülését is fedezték, 
tökéletesen elrejtették az ellenség fölvonulási útvonalát. 

Sem a szaracénok, sem a normannok fegyverei nem voltak jobbak ellenfe- 
leiknél. A viking sírokban talált legjobb kardok frank fegyverkovácsok kézjegyét 
viselik. A korábban sztyeppei vándorok s vadászok módjára élő magyarok a 
nyugatiaknál valószínűleg jobb lovasok és főleg jobb íjászok voltak, de a rende- 
sen fölállt hadseregek vívta csatákban többször is vereséget szenvedtek. Kato- 
nai fölényük nem annyira technikai, mint inkább társadalmi okokkal magyaráz- 
ható. Akárcsak később a mongolokat, a magyarokat is életmódjuk edzette meg 
a háborúra. , Ha a két szemben álló had számban és erőben egyforma, akkor a 
nomád élethez jobban szokott félé a győzelem", olvashatjuk Ibn-Khaldún arab 
történésznél." E megfigyelés a régi időkben szinte mindig érvényes volt, leg- 
alábbis mindaddig, amíg a végleg letelepedett népek ki nem építették hatalmi 
szervezeteiket, és ki nem fejlesztették a korszerű haditechnikán nyugvó fegy- 

verzetüket. A nomád ugyanis , született katona", aki mindig kész megszokott 
fölszerelésével (lovával, fegyvereivel, készleteivel) harcba indulni, s akinek 
mindenkor segítségére van a tér fölmérésének a letelepedett népek fiaiból több- 
nyire teljességgel hiányzó stratégiai ösztöne. A szaracén és főleg a viking csa- 
patok a megvívandó harc jegyében szerveződtek. Elszánt harcosaik ellenében 
nem sokat értek a megtámadott ország különböző szegleteiből sietve összeto- 
borzott katonák. Érdemes összehasonlítani az angol krónikák alapján a dán 
hadsereg (here) lendületét az angolszász fyrd tehetetlenkedéseivel: e nehézkes 
milícia csak egymást váltó osztagokból összeállva tudott valamelyest hosszú távú 
akciókra vállalkozni, hogy így időről időre minden katona visszatérhessen a 
földjére. Ezek a különbségek valójában a kezdeti időkben mutatkoztak meg igen 
erőteljesen. Mihelyt a vikingekből telepesek, a magyarokból pedig Duna menti 
parasztok lettek, új foglalatosságaik korlátozták őket mozgásukban. S ne feled- 
jük, hogy a Nyugat a hűbéresség, illetve a hűbér intézményével már korán ki- 
alakította a hivatásos katonák osztályát. Ez a hadicélokra kiépített mechaniz- 
mus azonban összességében sohasem tudott valóban hatékony ellenállást kifej- 
teni, ami sokat elárul belső tökéletlenségeiről. 

De valóban hajlandók voltak-e a harcra ezek a hivatásos katonák? , Mindenki 
menekül", jegyezte föl 862-ben (vagy kevéssel ezután) Ermentaire szerzetes." 
Tény, hogy az első betörők még a látszólag legedzettebb harcosok között is bénító 
hatású félelmet keltettek; hasonló reakciót tapasztaltak az etnográfusok egyes 
primitív törzseknél, amelyek — noha egyébként szerfölött harciasak — fejvesztve 
menekülnek minden idegen elől:" a bárdolatlan ember bátor a megszokott ve- 
szély láttán, de többnyire képtelen szembenézni a meglepővel és a titokzatos- 
sal. Egy Saint-Germain-des-Prés-i barát nem sokkal az események után beszámol 
a normann hajóknak 845-ben a Szajnán fölfelé megtett útjáról, majd zavarodottan 
jegyzi meg: , hasonló dologról még soha senki se hallott, ilyesmit még soha senki 
sem olvasott a könyvekben"."" Az embereket azért is kerítették könnyen a hatal- 
mukba érzelmeik, mert egyébként is legendákkal átszótt, apokaliptikus atmosz- 
férában éltek. Auxerre-i Rémi szerint , tengernyi ember" Gógnak és Magógnak, 
az Antikrisztus hírnökeinek népét vélte fölismerni a magyarokban." Általáno- 
san elterjedt volt az a meggyőződés is, hogy e sorscsapások Isten büntetéséből 
következtek be: az emberek tehát inkább meghajoltak az isteni akarat előtt. Al- 
kuin a lindisfarne-i súlyos vereség után Angliába írott leveleiben kizárólag eré- 
nyességre és bűnbánatra buzdít, s egy szót sem ejt a védekezés megszervezé- 
séről. Azonban a meghunyászkodás ténylegesen bizonyítható példái Angliában 
is a kezdeti időszakra korlátozódnak: később itt is némi bátorság tért vissza a 
szívekbe. 

A vezérek nem vonakodtak harcba szállni, ha saját életük vagy javaik fo- 
rogtak kockán, ám többnyire képtelenek voltak a védekezés módszeres megszer- 
vezésére, illetve — kevés kivétellel — az egyéni érdek és a közérdek közötti össze- 
függés megértésére. Ermentaire csöppet sem tévedett, amikor a skandináv győ- 

zelmek okai között a keresztények gyávasága és , ernyedtsége" mellett a közöt- 
tük dúló , viszályokat" is megemlítette. A Le Freinet-i gyalázatos haramiákkal 
egy itáliai király is lepaktált, míg a félsziget egy másik uralkodója, I. Berengár 
magyarokat, II. Pipin aguitániai király pedig normannokat fogadott a szolgálatá- 
ba. 885-ben a párizsiak rászabadították a vikingeket Burgundiára, a sokáig a 
Monte Argento szaracénjaival szövetséges Gaeta pedig csak föld- és aranyado- 
mányok ellenében csatlakozott a banditák elűzésére szervezett ligához. Mind- 
ezek az epizódok — megannyi más ténnyel együtt — meglehetősen rossz fényt 
vetnek a korabeli általános morálra. Vajon az uralkodók megpróbálták fölvenni 
a harcot? Vállalkozásuk nemegyszer úgy végződött, mint 881-ben III. Lajosé, aki 
a normannok útját elvágandó várat építtetett a Scheldén, , de nem talált senkit, 
aki védte.-volna". A legtöbb királyi hadseregről a legjobb esetben ugyanazt mond- 
hatjuk el, amit — valószínűleg nem minden optimizmus nélkül -— egy párizsi 
szerzetes állított a 845-ben hadba hívott katonákról: sokan eljöttek közülük, de 
nem mindenki." A legsokatmondóbb azonban Nagy Ottó kudarca, aki korának 
leghatalmasabb uralkodójaként képtelen volt összeállítani egy olyan kisebb csa- 
patot, amely egyetlen rohammal fölszámolta volna a Le Freinet-i banditafész- 
ket. Míg Angliában Wessex királyai a végső összeomlásig derekasan és hatáso- 
san vezették a dánok elleni harcot, s míg német földön Ottó ugyancsak sikerrel 
küzdött meg a magyarokkal, addig a kontinens többi részén csak a tartomány- 
urak tudtak sikeres ellenállást kifejteni: ők ugyanis jobban kézben tarthatták 
embereiket, és nem dédelgettek túlságosan nagyra törő terveket. Hatalmuk szi- 
lárdabb volt, mint a királyé, és lassanként fennhatóságuk alá vonták a területü- 
kön elszórt apró uradalmakat. 

Bármilyen gazdag tanulságokkal is szolgál számunkra az inváziók végső 
szakasza, nem veszíthetünk szem elől egy kiváltképp jelentős tényt: maguknak 
a betöréseknek a végét. Az idegen csapatok beözönlései és a nagy népmozgá- 
sok mindeddig Európa történelmének fő szövedékét alkották a többi földrész- 
hez hasonlóan. Innentől kezdve a nyugati világot elkerülik az ilyen megpróbál- 
tatások, ami nemigen mondható el a világ többi részéről. A mongolok és a törö- 
kök később csak súrolják majd az európai határokat. Természetesen lesznek majd 
viszályok, de ezek zárt közegben zajlanak le. A kultúra és a társadalom jóval 
egyenletesebb fejlődésnek indulhat, amelyben semmiféle külső támadás vagy 
tömeges beözönlés nem okoz törést. Jó ellenpélda Indokína történelme, ahol az 
annamiták és a sziámiak támadásai nyomán a 14. században összeomlott a 
kámok és a kmerek fölépítette ragyogó civilizáció. Vagy vegyük szemügyre Kelet- 
Európát, amelynek földjét sztyeppei népek és törökök lába tapodta a legújabb 
időkig. Gondolkodjunk el egy pillanatig azon, hogyan alakult volna Oroszország 
sorsa a mongolok nélkül. Nem lehetetlen, hogy ez a kivételes sértetlenség — 
amelyben talán csak Japánnal osztozunk -— a szó valódi és legteljesebb értelmé- 
ben az európai civilizáció fejlődésének legfontosabb összetevői közé tartozik. 


MÁSODIK KÖNYV 


Az élet és a gondolkodás keretei 


ELSŐ FEJEZET 


Az anyagi feltételek és a gazdasági klíma 


A feudalizmus két korszaka 


A társadalom életét szabályozó intézmények fölépítését csak akkor érthetjük 
meg, ha ismerjük a hozzájuk tartozó teljes emberi környezetet. Munkahipotézi- 
sünk arra kényszerít bennünket, hogy a hús-vér embert fantomokra — homo 0eco- 
nomicus, philosophicus, juridicis — szabdaljuk szét, ami elkerülhetetlen ugyan, 
de csak akkor engedhető meg, ha nem hagyjuk magunkat becsapni ezzel a föl- 
osztással. Ezek a miénktől különböző nézőpontokból kiinduló vizsgálódások nem 
mentenek föl bennünket az alól, hogy fölvázoljuk az európai feudalizmus törté- 
nelmi klímájának főbb jellemzőit. Talán fölösleges hozzátennünk, hogy noha 
ez az összefoglaló ismertetés könyvünknek majdnem a legelején található, tá- 
vol áll tőlünk a szándék, hogy az itt röviden fölvázolt ténycsoportoknak más 
rendbeli ismeretekkel szemben valamiféle illuzórikus elsőbbséget követeljünk. 
Amikor két különböző kategóriába tartozó jelenséget hasonlítunk össze — példá- 
ul a települések megoszlását a törvénykezési fórumok bizonyos formái szerint —, 
akkor elkerülhetetlenül fölmerül az ok és az okozat kényes kérdése. Ha viszont 
egy több évszázados fejlődés során megnyilvánuló, természeténél fogva külön- 
böző két jelenségláncolatot egymással szembeállítva kijelentenénk: , itt látható 
az összes ok, ott meg az összes következmény", akkor az így fölállított dichotó- 
miának az égvilágon semmilyen értelme sem volna. A társadalom állandó köl- 
csönhatások szövedéke, miközben minden egyes vizsgálódásnak megvan a maga 
alapvető irányultsága. Más jellegű kutatások esetében a gazdaság vagy a gon- 
dolkodásmód föltérképezése végcélként jelentkezik, a társadalom szerkezeté- 
vel foglalkozó történész számára viszont ezek szolgálnak kiindulópontul. 
Tudatosan korlátozott kört felölelő vázlatos bevezetésünkben csak a leglé- 
nyegesebb és legkevésbé vitatható elemekre szorítkozunk. Szándékos mulasz- 
tásaink egyike azonban rövid magyarázatot érdemel. Az utókor szemében a feu- 
dalizmuskori művészetnek a 11. században (vagy talán már korábban) beköszön- 
tő csodálatos virágzása nem egyszerűen az emberi történelem eme korszakának 
legtartósabb dicsősége. Az ekkor kibontakozó művészet mintegy nyelvezetül 
szolgált a vallásos érzület legkifinomultabb formáinak csakúgy, mint a szentsé- 
ges és a profán oly jellegzetes kölcsönhatásának, amely a legkeresetlenebb for- 
mában néhány templomi frízen vagy oszlopfőn mutatkozik meg. De gyakran 
menedéket is nyújtott olyan értékek számára, amelyek sehol másutt nem feje- 

ződhettek volna ki. A korabeli eposzokból teljességgel hiányzó mértékletesség 
a román építészetben érhető tetten. A fegyelmezett gondolkodás, amelyet hiá- 
ba keresünk a jegyzők által kiállított okiratokban, jól megfigyelhető a boltívek 
építőinek munkájában. Ám a plasztikus kifejezésmód és a civilizáció más as- 
pektusai közötti összefüggéseket ma még nem ismerjük kellőképpen: jelen- 
leg még túlságosan is bonyolultnak, időigényesnek és szerteágazónak tűnnek 
számukra. Kényszerűségből figyelmen kívül hagyjuk tehát e rejtett kapcsolódá- 
sok és látszólag oly meglepő ellentmondások fölvetette problémákat. 

Súlyos tévedést követnénk el, ha a , feudális civilizációt" időben egységes 
képződményként fognánk föl. Az idegen inváziók megszűnése kétségkívül egy 
sor mélyreható és általános érvényű, ám e nagy jelentőségű eseményt minden- 
képpen néhány nemzedéknyi késéssel követő átalakulást váltott ki vagy tett le- 
hetővé a 11. század közepére. Természetesen nincs szó törésről, hanem csak 
iránymódosulásról, amely az egyes országok vagy az egyes tárgyalt jelenségek 
közötti elkerülhetetlen eltolódások ellenére egymás után érintette a társadalom 
működésének szinte valamennyi összetevőjét. Más szóval a feudalizmusnak két 
egymást követő és egymástól erősen eltérő színezetű korszakáról kell beszél- 
nünk. A továbbiakban igyekszünk kellőképp megvilágítani e két korszak külön- 
bözőségeit és közös vonásait egyaránt. 


A népesedés a feudalizmus első korszakában 


Sem most, sem a jövőben nem leszünk képesek arra, hogy akár megközelítő 
számadatokkal szolgáljunk a feudalizmus első korszakában Európa tájain élő 
lakosságról. Csak annyi bizonyos, hogy az erős regionális eltéréseket az időről 
időre jelentkező társadalmi zavarok folyamatosan tovább mélyítettek. Az ibéri- 
ai fennsíkokon, a keresztény és az iszlám világ közötti határon a szó szoros ér- 
telmében vett senki földje szomorú látványt nyújtó pusztaságaival vagy a meg- 
előző időszak népvándorlásai okozta fehér foltokat lassan eltüntető régi Germá- 
niával összehasonlítva a flandriai vagy a lombardiai vidékek viszonylag kedvező 
helyzetnek örvendhettek. Bármekkorák is voltak azonban ezek a különbségek, 
bármilyen mélyen is éreztették a hatásukat az egyes kultúrák legapróbb eltérő 
jegyein, a demográfiai görbe alapvetően mindenütt meredek esést mutat. Euró- 
pa lakosságszáma mindenütt elenyésző volt nemcsak a 18., hanem a 12. szá- 
zadtól kimutathatóhoz képest is, s minden jel szerint az egykori római birodal- 
mi tartományok is jóval ritkábban lakottak voltak, mint fénykorukban. Még a vá- 
rosokban is — melyek között a legjelentősebbek is mindössze néhány ezer lelket 
számláltak — műveletlen földek, kertek, mezők, sőt legelők jelentek meg min- 
denütt a lakóházak között. 

Az alacsony népsűrűség mellett ráadásul a lakosság szerfölött egyenetle- 
nül oszlott meg. A külső feltételek és a társadalmi szokások együttes hatása 

rendkívül eltérő településformákat tartósított a vidékeken. Egyes helyeken (pél- 
dául Limousinben) a családok egymástól meglehetősen távol, saját gazdasága- 
ik központjában éltek, másutt viszont (így Ile-de-France-ban) majdnem mindig 
falvakba tömörültek. Általában azonban elmondható, hogy a hatalmasok akara- 
ta és a biztonság utáni vágy a túl nagy szétszóródás ellenében hatottak. A korai 
középkor zűrzavaros állapotai gyakran a lakosság koncentrálódását vonták maguk 
után, s többnyire egymás szoros szomszédságában éltek az emberek. A telepü- 
léseket viszont hatalmas lakatlan térségek választották el egymástól. A falusiak 
ellátását biztosító, művelés alá vont földterületek a lélekszámhoz képest sokkal 
nagyobbak voltak, mint manapság. Az agrárgazdálkodás abban az időben nagy 
földterületeket követelt. Az akkori ekék nem forgatták át elég mélyen a földet, 
ráadásul sohasem volt elegendő trágya, úgyhogy a vetés nem hozott igazán dús 
kalászt. A legnagyobb hátrány viszont a földek kényszerű kihasználatlansága 
volt. A legfejlettebb vetésforgók is azzal jártak, hogy a határ felét vagy harmadát 
minden évben pihentetni kellett. Ugyanakkor az ugaroltatásra és a megműve- 
lésre szánt időszakok teljesen rendszertelenül követték egymást, s a vadon ter- 
mő növényzet mindig hosszabb ideig növekedhetett, mint a kalászosok: a gabo- 
namezők tulajdonképpen csak ideiglenesen, rövid időre hódíthatták el az ugart. 
Ekképp a természet még a megművelt földterületeken is állandóan visszaköve- 
telte jogait. A földeket erdőségek, bozótosok és rekettyések ölelték körül, olykor 
benyomulva a művelt területekre. Ezekről a hatalmas, vad térségekről nem hi- 
ányzott teljesen az ember, de az itt élő szénégetők, pásztorok, remeték és hara- 
miák igencsak távol érezhették magukat a társadalom túlnyomó részétől. 


A közlekedési viszonyok a feudalizmus első korszakában 


Az ekképp szétszóródott embercsoportok számára nagy nehézségeket jelentett 
az összeköttetés. A Karoling Birodalom összeomlásával eltűnt az utolsó hata- 
lom, amely még gondot fordított a közmunkákra. Karbantartás híján a régi ró- 
mai utak is tönkrementek, amelyek egyébként nem épültek olyan szilárdnak, 
mint egyesek képzelték. A hidak javítását is elmulasztották, és sok helyen már 
nem lehetett átkelni rajtuk. Mindennek tetejébe még ott volt az egyre romló köz- 
biztonság, amit csak fokozott a részben általa kiváltott elnéptelenedés. Érthető 
a meglepetés, amellyel 841-ben Kopasz Károly Troyes-ban székelő udvarában a 
királyi jelképekkel Aguitániából érkező küldöttséget fogadták: nehezen tudták 
elképzelni, hogyan jutott a maroknyi emberből álló kis csapat értékes terhével 
akadálytalanul keresztül az irdatlan távolságon és a mindenütt leselkedő rabló- 
bandákon." Sokkal kevésbé csodálkozik az angol krónikás, amikor az 1061-es 
év eseményei között arról számol be, hogy Tostig grófot, az egyik leghatalma- 
sabb angol főurat Róma kapujánál néhány bandita elrabolta, s csak váltságdíj- 
ért bocsátották szabadon. 


84 Az élet és a gondolkodás keretei 


Mai világunkkal összehasonlítva szembeszökő az akkori közlekedés lassú- 
sága. Mindazonáltal a középkor végéhez, sőt a 18. század elejéhez képest nem 
jelentős az eltérés. A mai lehetőségekkel szemben a tengeri út volt akkoriban a 
leggyorsabb, méghozzá jelentős különbséggel. Napi 100-150 kilométernek meg- 
felelő távolság megtételéhez igazából még csak kedvező szélre sem volt szük- 
ség. Már ha nem volt sietős az útjuk, a szárazföldi utasok — kereskedőkaravá- 
nok, illetve poggyászukkal-fegyvereikkel várról várra vagy apátságról apátságra 
utazó nagyurak - átlagosan harminc-negyven kilométert juthattak előre napon- 
ta. Egy futár vagy egy maroknyi elszánt ember minden ereje megfeszítésével 
több mint kétszer ilyen gyorsan is haladhatott. VII. Gergely pápa 1075. decem- 
ber 8-án Rómában írt levele a következő év január 1-jén érkezett meg a Harz- 
hegység lábánál fekvő Goslarba, ami azt jelenti, hogy kézbesítője légvonalban 
47 kilométert — a valóságban nyilván sokkal többet -— tett meg naponta. Legcél- 
szerűbb volt lóháton vagy kocsival utazni, s nemcsak azért, mert a ló vagy az 
öszvér gyorsabb az embernél, hanem mert ügyesebben mozognak a kátyús uta- 
kon. Ekképp a közlekedés nem annyira a rossz idő, mint inkább a takarmányhi- 
ány miatt szakadt meg időnként egyes útvonalakon: a Karoling-idők missus 
dominicusai például azt a gyakorlatot követték, hogy körútjukat mindig széna- 
kaszálás után kezdték meg."" Azonban akárcsak manapság Afrikában, a gyakorlott 
gyalogos néhány nap leforgása alatt elképesztő távolságok megtételére volt ké- 
pes, s nyilván könnyebben birkózott meg egynémely akadállyal, mint a lova- 
sok. A második itáliai expedíciójára készülő Kopasz Károly azt tervezte, hogy 
Galliával az Alpokon keresztül futva közlekedő küldöncökkel tartja fönn az össze- 
köttetést."? 

Az utak és az ösvények rosszak és veszélyesek voltak ugyan, de távolról 
sem néptelenek. Éppen ellenkezőleg: ahol a szállítás nehézségekbe ütközik, ott 
az ember inkább maga megy el azért, amire szüksége van, és nem várja meg, 
hogy a portéka jusson el hozzá. Ráadásul semmiféle intézmény, semmiféle más 
megoldás nem helyettesíthette az emberek közti személyes kontaktusokat. Le- 
hetetlen lett volna az államokat paloták mélyéről kormányozni: az uralkodók 
csak úgy tarthatták meg koronájukat, ha állandóan járták lóháton az országot. A 
hűbériség első korszakának királyai a szó szoros értelmében belepusztultak az 
örökös utazásba. Az 1033-as — egyébként távolról sem kivételes — évben például 
II. Konrád császár előbb Burgundiából a lengyel határra utazott, majd Cham- 
pagne-ba ment, és innen tért vissza Lausitzba. A bárók is állandóan úton voltak 
kíséretükkel birtokaik között, és nem csak azért, mert így jobban rajtuk tarthat- 
ták a szemüket: a megtermelt élelmiszert kénytelenek voltak a helyszínen elfo- 
gyasztani, mert székhelyükre való szállítása kényelmetlen és költséges lett vol- 
na. A kereskedőknek nem voltak olyan üzletfeleik, akikre rábízhatták volna a 
beszerzés vagy az értékesítés gondját, ráadásul egy adott helységben szinte 
sohasem várta őket akkora vevőkör, amelytől megfelelő nyereséget remélhettek 
volna: ekképp valamennyien ,, poros lábú" házalók voltak, akik hegyen-völgyön 

keresztül kergették szerencséjüket. A tudományra vagy aszkézisre szomjazó 
klerikusnak mestert keresve magának, végig kellett járnia Európát: Aurillac-i 
Gerbert a matematikát Spanyolországban, a filozófiát Reimsben tanulta, az an- 
gol Stephen Harding pedig a burgundiai Molesmes apátságában lelte fel a töké- 
letes szerzetesi életet. Őelőtte a későbbi clunyi apát, Szent Odo is végigjárta 
Franciaföldet abban a reményben, hogy valahol olyan rendházra akad, amely- 
ben a regula szerint zajlik az élet. 

Noha a Benedek-rendiek régóta ellenségesen viseltettek a , mindenfelé 
csavargó" koldulóbarátok, a megvetett gyrovagusok iránt, az egyházi emberek 
vonzódtak a vándorélet iránt. Maga az egyház nemzetközi képződmény volt, s 
a tanult papok és szerzetesek számára a latin jelentette a közös nyelvet. A kü- 
lönböző monostorok erős szálakkal kötődtek egymáshoz, ugyanakkor földbirto- 
kaik a vidékeken szétszórva helyezkedtek el. S végül ne feledjük a hatalmas 
egyházi testületet időnként fölbolygató , reformokat", melyek nyomán az új szel- 
lemiséget elsőként valló rendházak egyszerre vonzották mindenfelől az igaz 
regulát keresőket, és bocsátották útjára a katolikus világ meghódítására induló 
zelóták seregét. Hány meg hány messze földről jött idegen kopogtatott Cluny 
kapuján! Hányan meg hányan vették innen útjukat idegen országokba! Hódító 
Vilmos idejében a Nagy Gergely kezdeményezte , eszmélés" első hullámainak 
hatására majdnem minden normandiai egyházmegye, majdnem minden jelentős 
normandiai apátság élén itáliai vagy lotaringiai főpap állt. Rouen érseke, Maurille 
Reimsben született, s neusztriai székhelyének elfoglalása előtt Liége-ben tanul- 
ta, Szászországban tanította és Toszkánában gyakorolta a remeteéletet. 

De a szegényebb rétegek fiai is gyakran rótták Európa útjait. Akadtak közöt- 
tük, akik háború vagy éhínség elől menekültek; mások kalandot kerestek, s félig 
katonák, félig banditák voltak; találunk köztük jobb életkörülményekre vágyó 
parasztokat, akik szülőföldjüktől távol próbáltak feltörésre alkalmas földekre buk- 
kanni. De ne feledjük a zarándokokat sem, hiszen a korabeli vallási mentalitás 
számtalan gazdag és szegény, egyházi és világi keresztényt hajtott az utakra, 
akik csak messzi utazások árán vélték elnyerni lelkük üdvösségét. 

Többen is rámutattak, hogy a jó utak mindenkit oda vonzanak, s a környé- 
kükön szinte kiürül a vidék. A feudális időkben azonban nemigen akadt olyan 
út, amely minden forgalmat magának kaparintott volna el. Nem vitás persze, 
hogy a domborzati viszonyok, a hagyományok, az egyes utak mentén található 
vásárok vagy szentélyek révén néhány útvonal a többihez képest előtérbe ke- 
rült. Kulcsszerepük azonban távoltól sem volt olyan tartós, mint azt az irodalmi 
vagy esztétikai hatások történészei néha gondolták. Elég volt valamilyen várat- 
lan esemény (nagyobb szerencsétlenség vagy egy pénzszűkében levő földesúr 
túlzott követelései), és az emberek máris — többnyire tartósan — másfelé áram- 
lottak. Amikor például a régi római útvonal mentén fölépült Méréville urainak, 
a rablólovagok eme hírhedett nemzetségének a vára, s ugyanakkor néhány mér- 
földdel távolabb elkészült a kereskedőket és zarándokokat vendégszeretően fo- 

gadó, a Saint-Denis-i apátsághoz tartozó touryi perjeli kolostor, a Párizsból Or- 
léans-ba vezető út beauce-i szakasza máris hűtlenné vált az antik kövezethez, 
és nyugatabbra tevődött át. Az utas a kiindulópont és a végcél között majdnem 
mindig több útvonal közül választhatott, s egyik mellett sem szólt soha paran- 
csoló kényszer. Más szóval a közlekedés nem néhány fő artéria mentén össz- 
pontosult, hanem számtalan apró ér között oszlott meg szeszélyesen. Nem volt 
olyan más településektől messze eső vár, városka vagy monostor, amelynek lakói 
ne számíthattak volna vándorok látogatásaira, akik kapcsolódási pontot jelen- 
tettek a nagyvilághoz. Ugyanakkor ritkák voltak az olyan helységek, amelyek 
rendszeresen számíthattak érkezésükre. 

A nehézség és a veszélyek nem térítették el tehát az utasokat, viszont min- 
den utazást valóságos expedícióvá, már-már kalanddá változtattak. Noha az 
emberek a szükség szorításában nem riadtak vissza a hosszabb utaktól sem (ame- 
lyektől talán kevésbé féltek, mint a hozzánk közelebb eső századok fiai), nem 
szívesen vállalkoztak — különösen ha a letelepedést igénylő mesterséget űző, 
szegényebb rétegekhez tartoztak — olyasféle ismétlődő, rövid távú oda-vissza 
utakra, amelyek más kultúrákban a mindennapi élet szerves részét alkotják. 
Ebből adódik a kapcsolatrendszer számunkra rendkívül meglepő struktúrája. 
Nemigen akadt Európának olyan szeglete, amely ne vett volna legalább idősza- 
konként részt ebben az egyszerre állandó és váltakozó Brown-féle mozgásban, 
amely átjárta az egész társadalmat. Ezzel szemben két egymáshoz közel eső 
település között a kapcsolatok sokkal ritkábbak, az emberek közötti távolságok 
sokkal áthághatatlanabbak voltak, mint manapság. Ha a hűbéri Európa civilizá- 
ciója a választott nézőpont függvényében hol csodálatosan egyetemesnek, hol 
a végletekig széttagoltnak tűnik, ez az ellentmondás elsősorban sajátos közle- 
kedési rendszerével magyarázható, amely egyfelől elősegítette az általánosság 
igényével föllépő gondolati és egyéb áramlatok messzi területeken való elterje- 
dését, másfelől ugyanilyen mértékben gátolta a pusztán a szomszédság tényé- 
ből eredő uniformizáló hatásokat. 

A feudalizmus teljes időszakának egyetlen, nagyjából folyamatosan műkö- 
dő levéltovábbító szolgálata Velencét kötötte össze Konstantinápollyal, vagyis 
hatósugara gyakorlatilag nem terjedt ki a nyugati világra. A Karoling Birodalom 
összeomlásával megszűntek azok a próbálkozások, hogy római mintára fogat- 
váltó-állomások hálózatát működtessék a fejedelmek szolgálatában. Az általá- 
nos szervezetlenségről jól árulkodik az a tény, hogy a birodalmat annak min- 
den ambíciójával egyetemben öröklő német uralkodóknak vagy a hatalmuk, vagy 
az éleslátásuk nem volt elegendő ahhoz, hogy újjáélesszék ezt a hatalmas terü- 
letek igazgatásához annyira nélkülözhetetlen intézményt. Az uralkodók, a bá- 
rók és a főpapok kénytelenek voltak külön e célból menesztett futárokra bízni a 
leveleiket. A méltóságban alattuk levők pedig többnyire az utazók — például a 
Santiago de Compostelába tartó zarándokok - előzékenységét vették igénybe." 
A küldöncök viszonylagos lassúsága és a rájuk úton-útfélen leselkedő veszedel- 

mek következtében csak a helyi hatalom volt hatékony. A hatalmasságok helyi 
képviselőinek folyamatosan nagy horderejű döntéseket kellett meghozniuk — szer- 
fölött tanulságos ebből a szempontból a pápai legátusok működése -, s szükség- 
képpen azon voltak, hogy e lépések az ő előnyüket szolgálják, s végső soron 
önálló dinasztiákká küzdjék föl magukat. 

Aki távoli történésekről kívánt értesülni, az rangjától függetlenül kénytelen 
volt a találkozások véletlenjeire hagyatkozni. Még a legjobban értesült embe- 
reknek is rendkívül hiányos képük volt saját koruk világáról: mi sem bizonyítja 
ezt jobban, mint hogy még a kolostorokban vezetett legmegbízhatóbb annalesek 
is afféle hírhalászati jegyzőkönyveknek tűnnek, s gyakran nem említenek meg 
fontos eseményeket. Az emberek ritkán tudtak lépést tartani saját koruk törté- 
néseivel: még egy olyan, hivatalánál fogva jól értesült személy, mint Fulbert 
chartres-i püspök is zavarba jön, amikor megérkeznek hozzá Nagy Knut aján- 
dékai, s be kel! ismernie, hogy pogánynak hitte a valójában már gyermekkorá- 
ban megkeresztelt uralkodót."! Hersfeldi Lambert kellő alapossággal követte a 
németföldi történéseket, mihelyt azonban a birodalommal szomszédos - és rész- 
ben császári hűbérbirtok — Flandriában lezajló egykorú súlyos események is- 
mertetésére tér át, a legelképesztőbb baklövések sorozatát követi el. A nagy poli- 
tikai célok nem sokra mentek ilyen silány dokumentációval. 


A kereskedelem a feudalizmus első korszakában 


A feudalizmus első korszakának Európája nem zárkózott el teljesen a világ töb- 
bi része elől: több kereskedelmi áramlat is összekötötte a szomszédos kultúrák- 
kal. Föltehetően a mohamedán Ibériai-félszigettel bonyolította le a legélénkebb 
forgalmat, amiről a Pireneusok északi oldalán megjelenő nagyszámú arab arany 
pénzérme is árulkodik: akkora volt irántuk a kereslet, hogy hamarosan utánoz- 
ni kezdték őket. Ugyanakkor a Földközi-tenger nyugati felében egy időre leállt a 
hosszú távú hajózás: a Keletre vezető fő útvonalak máshol húzódtak. Az egyik 
ilyen tengeri út az Adrián át vezetett, amelynek partján Velence ekkor még ide- 
gen világot ékesítő bizánci drágakőnek látszott. A Duna völgyét átszelő száraz- 
földi utat hosszú ideig elzárták a magyarok, ezért majdnem teljesen kihalt lett. 
Északabbra, a Bajorországot a nagy prágai vásárral összekötő, majd a Kárpátok 
északi oldalának teraszain a Dnyeperig folytatódó ösvényeken viszont megállás 
nélkül közlekedtek a karavánok, amelyek konstantinápolyi vagy ázsiai termé- 
kekkel megrakottan tértek vissza Nyugat-Európába. Ezek a kereskedők Kijevben 
keresztezték azt a másik fontos útvonalat, amely síkságokon és folyókon keresz- 
tül kötötte össze a Baltikum part menti országait a Fekete- és a Kaszpi-tenger- 
rel, illetve a turkesztáni oázisokkal. Ugyanis a Nyugat ekkoriban semmilyen 
szerepet nem játszott a földrész északi—északkeleti fele és a Földközi-tenger keleti 
vidéke közötti kereskedelem közvetítésében, miközben egyetlen európai termék 

sem vehetett részt abban a kétirányú, intenzív áruforgalomban, amelyből a Ki- 
jevi Rusz bőséggel prosperált. 

A kereskedelmi tevékenység tehát mindössze néhány hajszálér mentén 
folyt, és emiatt vészes vérszegénységgel küzdött. Sőt mi több, a mérleg a jelek 
szerint határozott deficitet mutat. Legalábbis a Kelet vonatkozásában: a levantei 
országokból Európa majdnem kizárólag luxuscikkeket importált, amelyeknek a 
súlyukhoz képest rendkívül magas értékük megérte a szállítás költségeit és ve- 
szélyeit, cserébe viszont legföljebb csak rabszolgákat tudott eladásra kínálni. 
Valószínű azonban, hogy az Elbán túli szláv és lett területeken rabolt vagy 
britanniai kereskedőktől vásárolt emberi árut legnagyobbrészt Ibéria mohame- 
dánok uralta területei felé terelték, mivel a Mediterráneum keleti része bősége- 
sen ellátta saját magát ezzel a portékával, s nem szorult belőle nagyobb behoza- 
talra. Egyedül a rabszolga-kereskedelemből származó, összességükben megle- 
hetősen csekély bevételek nem fedezték volna a bizánci világ, Egyiptom vagy a 
közeli ázsiai városok piacain vásárolt értéktárgyak és fűszerek árát. Ennek kö- 
vetkeztében az európai ezüst- és főleg aranymennyiség lassan kelet felé áram- 
lott. Ha néhány kereskedőnek nyilván sikerült is e messzi földeken folytatott 
üzletekből meggazdagodnia, a társadalom egésze számára mindez csak súlyos- 
bította az egyébként is meglévő pénzhiányt. 

Kétségtelen, hogy a , feudális" Európában a pénz még a paraszti rétegek 
körében sem hiányzott teljesen a tranzakciókból, s főképp sohasem veszítette 
el értékmérő szerepét. Az adós gyakran különféle terményekben fizette meg 
tartozását, ezeknek az árát azonban egyenként , becsülték föl", oly módon, hogy 
a becslésekből kialakult végösszeg livre-ben, sou-ban és dénárban kifejezett árnak 
felelt meg. Kerüljük tehát a túlságosan issommás és homályos , természeti gaz- 
daság" kifejezést, és beszéljünk inkább csak pénzínségről. A pénz hiányát sú- 
lyosbította a pénzverésben tomboló anarchia, mely a politikai szétaprózódás és 
a közlekedési nehézségek együttes következményeként jelentkezett: a fizetőesz- 
köz hiányát elkerülendő minden fontosabb vásár mellett helyi pénzverde mű- 
ködött. A távoli vidékekről származó érmék utánzásától és néhány kisebb pénz- 
érme előállításától eltekintve csak csekély ezüsttartalmú dénárokat vertek. Az 
arany csak arab és bizánci érmék, illetve másolataik formájában forgott. A livre 
és a sou csak a dénár számtani többszörösei voltak — az előbbi 240, az utóbbi 12 
dénárt ért —, mindenféle saját önálló pénzjel nélkül. Az azonos elnevezés elle- 
nére a különböző helyről származó dénároknak más és más fémtartalmuk volt. 
Sőt még ugyanazon a helyen is majdnem minden pénzkibocsátáskor módosult 
az érmék súlya vagy az ötvözet százalékos aránya. Végeredményben ritkasága 
és szeszélyessége folytán a pénz kényelmetlen fizetőeszköz volt, ráadásul túl 
lassú és túl rendszertelen ütemben forgott, s az emberek sohasem lehettek biz- 
tosak abban, hogy szükség esetén hozzájuthatnak. Mindez a kereskedelmi for- 
galom alacsony intenzitásával függött össze. 

Itt is óvakodnunk kell azonban az elsietett kijelentésektől, különösen ami a 

, zárt gazdaságot" illeti. Ez még az apró parasztgazdaságok esetében sem tel- 
jességgel helytálló. Tudunk olyan vásárokról, ahol a parasztok városiaknak, kle- 
rikusoknak, katonáknak árulták földjeik terményeit és baromfiudvaruk , porté- 
káit", hogy az értük kapott dénárokban róják le földesuruknak szolgáltatásaikat. 
Nagyon szegénynek kellett lenni ahhoz, hogy valaki sohase vásároljon néhány 
uncia sót vagy vasárut. A nagy uradalmak , autarkiája" pedig azt feltételezné, 
hogy gazdáiknak sohasem volt szükségük fegyverre vagy ékszerre, nem ittak 
bort, ha földjeiken éppen nem termett szőlő, s ruházatként beérték a bérlőfele- 
ségek szőtte durva szövetanyagokkal. Ily módon a mezőgazdasági technika fej- 
letlensége, a társadalmi zavargások és az időjárás kedvezőtlen alakulása is bi- 
zonyos fokig életben tartották a belső kereskedelmet: olykor ugyanis nem volt 
elegendő termés, és noha sokan a szó szoros értelmében éhen haltak, mások- 
nak sikerült túlélni a megpróbáltatást, s ismeretes, hogy a kedvezőbb helyzetű 
vidékekről — egyébként óriási spekulációs lehetőségeket kínáló — gabonaszállít- 
mányok indultak útnak az ínség sújtotta területekre. A kereskedelem nem tűnt 
el az emberek életéből, ellenben végletes rendszertelenséggel folyt. A társada- 
lom számára nem volt ismeretlen a vásárlás és az eladás, csak éppen a miénk- 
től eltérően nem ebből élt. 

Ekképp nem a kereskedelem - s nem is a cserekereskedelem - volt az egye- 
düli, sőt talán a legfontosabb csatorna, melyen keresztül a különböző javak a 
társadalom rétegei között forogtak. Nagy mennyiségű termény vagy termék szol- 
gáltatás címén cserélt gazdát, vagyis valamely hatalmasságot gazdagította, cse- 
rébe az általa nyújtott védelemért vagy csupán hatalma elismeréseként. Ugyanez 
figyelhető meg egy másik árucikk, az emberi munka tekintetében: a robot révén 
több munkáskézhez juthatott a hűbérúr, mint ha bérmunkához folyamodott vol- 
na. Vagyis a szoros értelemben vett kereskedelem kétségkívül kevesebb helyet 
foglalt el a gazdasági életben, mint a szolgáltatások; s minthogy a kereskedelmi 
tevékenység lanyha volt — noha ennek ellenére csak a legszegényebbek voltak 
kénytelenek kizárólag saját termelvényeikre alapozni megélhetésüket -, a gaz- 
daság és a jólét a hatalmi viszonyok függvénye volt. 

Azonban az ekképp szerveződött gazdaságban végső soron a hatalmasok 
vásárlási lehetőségei is erősen korlátozva voltak. Ha valakinek pénze van, az 
azt jelenti, hogy tud félretenni, kivárni a megfelelő alkalmat, számol ,,a jövőben 
keletkező értékekkel"; márpedig a pénzínség folytán mindez nagy nehézségek- 
be ütközött. Természetesen a pénzfölhalmozás helyett más módszerekkel is 
próbálkoztak. A bárók és a királyok drágakövekkel, ezüst- és aranyedényekkel 
töltötték meg ládáikat, az egyházi személyek pedig halomszámra gyűjtötték a 
nemesfémből készült templomi tárgyakat. Ha váratlan kiadásra kényszerültek, 
eladták vagy elzálogosították a koronát, az ünnepi serleget vagy a feszületet, 
esetleg beolvasztatták a közeli pénzverdében. Azonban a kincsek készpénzre 
való konverziója — éppen a kereskedelmi forgalom lelassulása miatt — sohasem 
ment könnyen, és sohasem járt biztos haszonnal. Ráadásul maguk az értéktár- 

gyak sem értek összegben kifejezve túl sokat. A tehetősek (éppúgy, mint a sze- 
gények) egyik napról a másikra éltek: mindig csak az éppen rendelkezésre álló 
összegre számíthattak, s adott esetben majdnem mindig kénytelenek voltak 
azonnal el is költeni. 

A kereskedelem és a pénzforgalom pangása még egy - ráadásul rendkívül 
súlyos — következménnyel járt: végletesen redukálta a munkabér társadalmi 
szerepét. A bérmunka ugyanis azt feltételezi, hogy egyrészt a munkaadó meg- 
felelő mennyiségű készpénzzel rendelkezik, amelynek forrása nem apadhat el 
bármely pillanatban, miközben a munkás biztos lehet abban, hogy az így nyert 
pénzzel beszerezheti a létfenntartásához szükséges cikkeket. Márpedig mind- 
ezek a feltételek hiányoztak a feudalizmus első korszakában. A társadalmi hie- 
rarchia minden fokán - ha például a király mindenképpen számítani akart egy 
főhivatalnok szolgálataira, vagy ha egy kisnemes nem akarta elveszíteni vala- 
melyik fegyveres kísérőjét vagy béresét — a javadalmazás olyan módját kellett 
megtalálni, amely nem valamely pénzösszeg rendszeres időközönkénti folyósí- 
tásából állt. Két megoldás kínálkozott: vagy magukhoz vették az illetőt, élelmé- 
ről, ruházatáról — ahogy akkoriban mondták: praebendájáról — gondoskodtak, 
vagy szolgálataiért cserébe földet juttattak neki, ahol saját gazdálkodásának gyü- 
mölcsei vagy a földművesekre kirótt szolgáltatások révén gondoskodhatott saját 
megélhetéséről. 

Azonban mindkét módszer a bérmunkástól alapvetően különböző emberi 
kapcsolatok kialakulása irányában hatott. A javadalmast szükségképpen sokkal 
bensőségesebb szál fűzte róla gondoskodó urához, mint amilyen a munkaadó 
és a dolga végeztével, zsebében a megkeresett pénzzel távozó bérmunkás kö- 
zött létezik. A kötelék viszont elkerülhetetlenül meglazult, mihelyt a függő vi- 
szonyban lévő személy földet kapott: ezt ugyanis természetszerűen egyre inkább 
a sajátjának tekintette, s igyekezett a vele járó szolgáltatások súlyán könnyíteni. 
Jegyezzük meg, hogy a közlekedés nehézkessége és a kereskedelem pangása 
következtében nem volt könnyű nagyszámú háznépet viszonylag bőségesen 
ellátni, s ezért a praebenda-rendszer kiterjesztése jóval kevésbé tűnt járható 
útnak, mint földjavadalmak juttatása. A feudális társadalom főképp azért inga- 
dozott állandóan e két pólus — vagyis az ember és ember közti szoros kapcsolat, 
illetve a földátengedéssel járó laza kötelék — között, mert a gazdasági rendszer 
— legalábbis a kezdeti időkben - lehetetlenné tette bérmunka alkalmazását. 


A feudalizmus második korszakának gazdasági forradalma 


Könyvünk második részében igyekszünk majd bemutatni azokat a népességmoz- 
gásokat, amelyek 1050 és 1250 között átalakították az európai kontinens arcula- 
tát. A nyugati világ határvidékein ekkor került sor az ibériai fennsíkok és az Elbán 
túli nagy alföld gyarmatosítására, miközben a belsőbb területeken az erdők és a 

parlagok széléből állandóan egyre nagyobb darabokat szakított ki az ekevas, s a 
fák vagy a bozótosok közti tisztásokon újabb és újabb falvak törték fel a szűz talajt. 
Másutt, az évszázadok óta lakott települések környékén pedig az erdőirtók lanka- 
datlan munkája nyomán tágultak a megművelhető földek határai. E terjeszke- 
dés szakaszairól és a regionális eltérésekről később ejtünk majd szót. Most csak 
maga a jelenség és legfontosabb következményei foglalkoztatnak bennünket. 

A kortársak legelőször azt érzékelhették, hogy az embercsoportok közelebb 
kerülnek egymáshoz. Néhány különösen szerencsétlen adottságú vidéket leszá- 
mítva eltűntek a települések közötti hatalmas lakatlan területek. A távolságok 
nemcsak megrövidültek, hanem könnyebben leküzdhetővé is váltak. Ugyanis 
éppen a demográfiai fejlődés nyomán vált sok helyütt lehetővé a hatalom meg- 
erősödése — vagy egyáltalán: megjelenése -, s a kitágult hatókörrel új feladatok 
is együtt jártak. A városokban élő polgárság számára létfontosságú volt az áru- 
forgalom feltételeinek a biztosítása. A királyok és a fejedelmek ugyancsak érde- 
keltek voltak a kereskedelem fölvirágoztatásában, hiszen az adókon és az útvá- 
mokon keresztül hatalmas pénzbevételekre tehettek szert; most ébredtek csak 
rá, milyen sorsdöntő jelentősége van annak, hogy parancsaik és hadseregeik 
minél előbb eljussanak a kívánt helyre. A Capeting-királyok tevékenysége — 
akiknek sorában VI. Lajos uralkodása jelenti a fordulópontot —, katonai erőfeszí- 
téseik, koronabirtok- és településpolitikájuk nagyrészt ezeket a célokat szolgál- 
ták: ellenőrizni akarták a két főváros, Párizs és Orléans között a közlekedést, s a 
Loire-on, illetve a Szajnán túl egyrészt Berry tartománnyal, másrészt biztosíta- 
ni kívánták az összeköttetést az Oise és az Aisne völgyével. Ám ha a közbizton- 
ság javult is, az utak minősége érezhetően nem változott. Márpedig a technikai 
tudással nem volt baj. Hány meg hány híd ívelt át a 12. században Európa fo- 
lyóvizein! A fogatolási módszerek tökéletesedésével a közúti szállítás is növe- 
kedésnek indult. 

Ugyanez a kedvező változás figyelhető meg a szomszédos kultúrákkal való 
kapcsolattartás terén. A Földközi-tenger vizét egyre több hajó szelte, s a kikötők 
Amalfi szirtjétől egészen Katalóniáig jelentős kereskedővárosokká terebélyesed- 
tek. A velencei kereskedelem hatósugara egyre nőtt, míg a Duna-völgyi síksá- 
gok útjain egymást érték a karavánok megrakott szekerei. Mindez nagy előrelé- 
pést jelentett. A Kelettel való kapcsolatok egyszerűbbé és gyakoribbá váltak, de 
még ennél is fontosabb a jellegükben beállt alapvető változás. A tegnap még 
csak áruvásárló Nyugat mára nagyszámú iparostermék exportőrévé lépett elő. 
A bizánci területekre, a mohamedán és latin Levantébe vagy -— igaz, jelentékte- 
lenebb mértékben - a Maghreb országaiba irányuló tömeges szállítmányok a 
legkülönbözőbb árucikkekből tevődtek össze. Egy azonban kiemelkedett közü- 
lük: a középkorban a posztóipar ugyanolyan meghatározó szerepet játszott az 
európai gazdaság növekedésében, mint a 19. századi Angliában a fém- és a 
pamutipar. A Flandriában, Picardiában, Bourges-ban, Languedocban, Lombar- 
diában és a posztókészítés más, majd mindenütt megtalálható központjaiban 

nagy zajjal működő szövőszékek és kallómalmok nemcsak belső fogyasztásra 
termeltek, hanem — majdnem ugyanolyan mértékben - a távoli országok piacai 
számára is. Ez a forradalmi átalakulás, melynek nyomán az európai országok a 
Kelettel kezdték a világ gazdasági meghódítását, különféle okok következmé- 
nye, s vizsgálatuk során tekintetünket nemcsak nyugat, hanem lehetőség sze- 
rint kelet felé is kell fordítanunk. Kétségtelen azonban, hogy ez a gazdasági for- 
radalom a korábban tárgyalt demográfiai fejlődés nélkül sohasem következett 
volna be. Ha a lakosság nem lett volna a korábbiakhoz képest jóval népesebb, 
ha a bevetett földterületek nem növekedtek volna lényegesen, ha a sokasodó 
munkáskéznek és főként a gyakoribb szántásnak köszönhetően a gabonamezők 
nem szolgáltattak volna bőségesebb és gyakoribb termést, akkor nehezen kép- 
zelhető el, hogy a városok annyi szövéssel, kelmefestéssel és szabás-varrással 
foglalkozó embert tudtak volna befogadni és eltartani. 

A hódítás a Kelet mellett északra is kiterjedt. Novgorodban már a 11. szá- 
zad végén árultak flandriai posztót. Az orosz síkságokon átvezető útvonalon 
fokozatosan lanyhult, majd megszűnt a kereskedelmi forgalom. Skandinávia és 
a balti államok ettől kezdve Nyugat-Európa felé fordultak. Az így kezdődő átala- 
kulás a 12. században fejeződött be, amikor is a német kereskedelem annektál- 
ta a Baltikumot. Ettől fogva az északi áruk a nyugat-európai termékekkel, sőt a 
nyugatiak által Keletről behozott portékákkal együtt a németalföldi kikötőkben — 
elsősorban Brüggében — cserélnek gazdát. Németföldön, de mindenekelőtt a 
champagne-i vásárokon keresztül a hűbéri Európa két határvidékét fűzte össze 
egymással az ismert világra kiterjedő kereskedelmi kapcsolatok lüktető árama. 

A pozitív külkereskedelmi mérlegnek köszönhetően Európa valósággal 
magához vonzotta a másutt fölgyülemlett pénzt és nemesfémet, ami a fizető- 
eszközök mennyiségének jelentős növekedéséhez vezetett. A — legalábbis vi- 
szonylagos — pénzügyi javulás jótékony hatásait csak növelte a közlekedés föl- 
gyorsult üteme. Ugyanis a népességnövekedés, a javuló összeköttetési lehető- 
ségek, a nyugati világot zűrzavarba és pánikba taszító inváziók megszűnése, 
valamint más, túlságosan is hosszas tárgyalást igénylő tényezők következtében 
a szárazföld belső részeiben is megélénkült az áruforgalom. 

Óvakodjunk azonban a túlzásoktól. A képet az egyes vidékeknek és társa- 
dalmi osztályoknak megfelelően gondosan árnyalnunk kell. A legtöbb paraszt, 
illetve a legtöbb falu még hosszú évszázadokig azon igyekezett, hogy kizárólag 
maga termelte javakból tartsa fönn megélhetését. (Ez egyébként csak kevesek- 
nek sikerült.) Ugyanakkor a gazdaság mélyreható átalakulása rendkívül lassú 
ütemben ment végbe. A pénzügyek területén két fontos tünet árulkodik erről: 
egyfelől a dénárnál súlyosabb nagy ezüstpénzek kibocsátása csak a 13. század 
elején (és ekkor is csak Itáliában) kezdődött meg, másrészt csak a szóban forgó 
évszázad második felében vertek ismét mindenütt hazai mintájú aranypénzt. 
A korábbi időszakot jellemző állapotok sok tekintetben nem annyira eltűntek, 
mint inkább csak enyhültek a feudalizmus második korszakára, s ez ugyanúgy 

vényes a távolságok jelentőségére, mint a kereskedelmi életre. Mindenesetre a 
királyok, a főurak és a földbirtokosok a behajtott adók révén jelentős mennyisé- 
gű kincs fölhalmozását kezdhették meg, miközben a régi gyakorlatot sután utánzó 
jogi keretek között a munkabér lassan ismét domináns szerephez juthatott a le- 
hetséges ellenszolgáltatások körében. A 12. századtól kezdve a gazdasági meg- 
újulás eme érezhető jelei az emberi kapcsolatok egész szövedékére rányomták 
bélyegüket. 

Mi több, a gazdasági fejlődés a társadalmi értékek valóságos revíziójával 
járt. Mindig is voltak kézművesek és kereskedők, ám - jóllehet legalább az utób- 
biak egyénileg itt-ott fontos szerephez juthattak — meghatározó társadalmi cso- 
portként egyik foglalkozási ág képviselői sem jöttek számításba. A 11. század 
végétől azonban mindkét osztály jelentősen földuzzadt, és egyre nélkülözhetet- 
lenebb szerepet játszott, s ily módon egyre erőteljesebben hallatta hangját a 
városok falai közt. Különösen vonatkozik ez a kereskedők osztályára, minthogy 
e döntő jelentőségű évekkel beköszöntő megújulás nyomán nem a termelőnek, 
hanem a kereskedőnek jutott a domináns szerep a középkori gazdaságban. 
Ugyanakkor érdekeik nem tükröződtek a megelőző időszakban kialakult jogi 
felépítményben, amely egy olyan gazdasági környezetben született, ahol a ke- 
reskedők csak jelentéktelen helyet foglaltak el. Üzletvitelükkel kapcsolatos kö- 
veteléseik és gondolkodásmódjuk erjesztően hatottak a fönnálló keretekre. A 
rendkívül laza szövedékű, pangó kereskedelmű és pénzínséggel sújtott társa- 
dalmakból megszületett európai hűbériség alapvető átalakuláson ment át, ami- 
kor az embereket összekötő háló szemei közelebb kerültek egymáshoz, s mind- 
inkább felélénkült az áru- és a pénzforgalom. 


MÁSODIK FEJEZET 


Az érzés- és a gondolatvilág 


Az ember, a természet és az idő 


Az ember a feudalizmus mindkét korszakában sokkal közelebb állt a természet- 
hez, mint a 20. században, miközben a természet távolról sem volt annyira ren- 
dezett és nyájas, mint manapság. Az emberi kéz nyoma jóval kevésbé volt érez- 
hető a mezőgazdasági vidékeken, ahol a parlagok óriás területeket foglaltak el 
ekkoriban. A mára csak a dajkáink meséiben kísértő vadállatok, a medvék és 
főleg a farkasok ott kóboroltak minden elhagyatott vidéken, sőt a művelés alá 
vont területek közelében is. A vadászat tehát nemcsak sport volt, hanem a ön- 
védelem is, sőt a kiegészítő táplálkozás nélkülözhetetlen eszköze. Az emberek 
továbbra is szedték a vadon termő gyümölcsöket és gyűjtötték a mézet, akár az 
őskorban. Eszközeik legnagyobbrészt fából készültek. Az elégtelen világítási 
lehetőségek miatt az éjszaka sötétebb volt, s mindenütt, még a kastélyok terme- 
iben is jobban fáztak az emberek, mint manapság. Más szóval a társadalom éle- 
tére a kezdetlegesség, a zabolátlan elemi erőknek való kiszolgáltatottság s a 
váratlanul rájuk törő, legkülönbözőbb külső hatások nyomták rá a bélyegüket. 
Nincs módszer, amellyel fölmérhetnénk, hogyan alakította ez a fizikai környe- 
zet az emberi természetet. De nem tételezhetünk föl mást, mint hogy jócskán 
megkeményítette a lelkeket. 

Ha az eszközök szűkösségéből adódó tétova próbálkozásaink helyett a szó 
valódibb értelmében vett történetírást folytatnánk, akkor a testi nyavalyáknak is. 
megfelelő teret kellene szentelnünk. Naivitás volna azt hinnünk, hogy megért- 
hetjük az embereket anélkül, hogy tudnánk, milyen volt az egészségük. Ám a 
rendelkezésünkre álló ismeretek hézagossága, főképp pedig kutatási módsze- 
reink kidolgozatlansága határt szabnak vágyainknak. A feudális Európában igen 
magas volt a csecsemőhalandóság, s a szinte mindennapos gyász megkemé- 
nyítette az emberek lelkületét. A felnőttek átlagos élettartama a háborús körül- 
ményektől függetlenül is viszonylag rövidnek mutatkozik; legalábbis erre a kö- 
vetkeztetésre jutunk a fejedelmi családok tagjaira vonatkozó, egyedül valame- 
lyest is megbízhatónak ítélhető adataink alapján. Jámbor Róbert hatvan felé 
járhatott, amikor meghalt; I. Henrik 52, I. Fülöp és VI. Lajos 56 éves korában 
hunyt el. Németországban a szász dinasztiából származó első négy császár közül 
az első (körülbelül) 60, a következő három 28, 22, illetve 52 évet élt meg. Az 

öregség a jelek szerint igen korán, a ma , érett kornak" tekintett életszakaszban 
kezdődött. Ezt a magát — mint látni fogjuk — elaggottnak tekintő világot valójá- 
ban fiatal emberek irányították. 

A számtalan korai halálesetből sokat az egészségileg kiszolgáltatott lakos- 
ságra törő gyakori járványok okoztak, miközben a szegényebb néprétegeket az 
éhínség is pusztította. A mindennapok erőszakos cselekményeihez járuló sors- 
csapások állandóan azt az érzetet keltették az emberekben, hogy létük megle- 
hetősen törékeny. Valószínűleg jórészt ezzel magyarázható a feudalizmus ko- 
rának — illetve különösen annak első szakaszának — mentalitására oly jellemző 
érzelmi állhatatlanság. A fölfokozott idegállapothoz a fölöttébb kezdetleges hi- 
giénés körülmények is hozzájárultak. Nemrégiben egyesek nagy erőfeszítéssel 
bebizonyították, hogy az uraságok környezetében nem volt ismeretlen a fürdés. 
Ám gyermeteg tévedés volna, ha ennek a ténynek a fényében megfeledkeznénk 
egy sor súlyos következménnyel járó tényezőről, elsősorban a szegények alul- 
tápláltságáról, illetve a gazdagok mértéktelen evés-ivásáról. S nem szabad el- 
hanyagolnunk azt sem, hogy az emberek ugyancsak fogékonynak mutatkoztak 
ekkoriban a természetfölöttinek vélt jelenségek iránt, s örökös, már-már beteges 
kíváncsisággal fürkészték a jeleket, az álmokat, az érzékcsalódásokat. Különö- 
sen erőteljesen jelentkezett mindez a szerzetesi közösségekben, ahol a testi sa- 
nyargatások és a vágyak elfojtása a láthatatlan világ dolgairól való hivatásszerű 
elmélkedéssel ötvöződve fejtették ki a hatásukat. Nem akadt még pszichoanali- 
tikus, aki olyan szenvedélyesen kutatta volna álmait, mint a 10-11. században 
élő szerzetesek. Ugyanakkor a világiak is osztoztak a korra jellemző emotivitásban: 
az erkölcsi vagy a társadalmi normák ekkoriban még nem tették a jólneveltség 
ismérvévé a könnyek és az , elalélások" elfojtását. A kétségbeesett indulatok, a 
dühkitörések, a hirtelen fölindulások és a nagy pálfordulások nem kis nehézsé- 
get jelentenek a múltat ösztönösen az értelem erővonalai mentén rekonstruálni 
igyekvő történész számára, lévén hogy ezek az emberi történelem minden sza- 
kaszában tetten érhető tényezők oly mértékben határozták meg a feudális Euró- 
pa politikai eseményeinek a folyását, hogy nagyon szemérmesnek kel! lennünk 
ahhoz, hogy csak úgy besöpörhessük őket a szőnyeg alá. 

Ezek a körülöttük és bennük rejlő, minden pillanatban kitörni kész erőknek 
kiszolgáltatott emberek azért sem értették nagyon a világ folyását, mert magát 
az időt sem tudták igazán mérni. A vízórák drágák és helyigényesek voltak, és 
alig volt belőlük. A homokórák is csak szűk körben terjedtek el, a napórák pedig 
borús időben semmit sem értek. A helyzeten olykor furcsa fogásokkal igyekez- 
tek segíteni. Alfréd király megpróbált némi rendszerességet kialakítani saját, 
meglehetősen nomád életében, s ezért azt találta ki, hogy mindenhová egyenlő 
hosszúságú gyertyákat vitet magával, amelyeket egymás után gyújtanak meg." 
A nap egyenlő szakaszokra bontásának igénye ekkoriban még kivételesnek szá- 
mított. Az ókoriak mintájára a nappalt és az éjszakát az évszaktól függetlenül 

egyaránt tizenkét szakaszra osztották, s még a legtanultabb elmék is mintegy 
magától értetődően vették tudomásul, hogy a nap éves körforgásának megfele- 
lően szüntelenül növekednek, illetve csökkennek ezek az , órák". A helyzet 
nagyjából a 14. századig mit sem változott; ekkor viszont az ellensúlyos órák 
megjelenésével végre mód nyílt az idő megbízható mérésére. 

Az egyik hainauti krónikában szerepel egy történet, amely nagyszerűen 
érzékelteti az időmeghatározás akkoriban állandó bizonytalanságát. Mons-ban 
istenítéletért vívott párbajt tartottak. Hajnalban azonban csak az egyik bajnok 
jelent meg, aki kilenc órakor, vagyis a szokásjog szerinti várakozási idő eltelté- 
vel arra kérte a bíróságot, mondja ki, hogy ellenfele nem tett eleget kötelezettsé- 
gének. Jogi szempontból nincs is vita, csakhogy... tényleg annyi volna az idő? 
A grófság bírái megtanácskozzák a dolgot, fürkészik a napot, kérdezgetik a kle- 
rikusokat, akik a szertartásrend ritmusát követve biztosabban ismerhetik az órák 
múlását, amiről több-kevesebb pontossággal tudósítják harangjaikkal a közön- 
séges embereket. A törvényszék végül kimondja, hogy , nóna" órája minden 
kétséget kizáróan eltelt." Mennyire távolinak látszik a szemét állandóan az órá- 
ra szögező mai civilizációtól az a társadalom, ahol bírósági tárgyalással és vizs- 
gálattal kellett megállapítani, hány óra van! 

Ám az időmérési eszköz tökéletlensége számos egyéb között csupán az 
egyik tünete volt az idő iránti általános közömbösségnek. Mi se lett volna ter- 
mészetesebb, mint följegyezni a fejedelmi családokban jogi szempontból oly nagy 
jelentőségű születések pontos dátumát. 1284-ben mégis valóságos nyomozást 
kellett folytatni ahhoz, hogy több-kevesebb pontossággal megállapíthassák a 
Capeting-királyság egyik leggazdagabb örökösének, Champagne ifjú grófnőjé- 
nek az életkorát."" Számtalan olyan oklevél és feljegyzés maradt fönn a 10-11. 
századból, amelyet kimondottan emlékeztetőnek készítettek, mégsem találunk 
rajtuk semmiféle időbeli utalást. De mi a helyzet az egyéb okiratokkal? Az egy- 
szerre többféle viszonyítási rendszert is használó jegyzők gyakran saját számí- 
tásaikat sem tudták összhangba hozni. De ez még nem minden: nemcsak az 
idő, hanem általában a számok világát is sűrű köd borította. A krónikákban ol- 
vasható abszurd számadatok nem csupán írói túlzás eredményei: ez emberek 
teljesen érzéketlenek voltak ekkoriban a statisztikai valószínűség iránt. Noha 
Hódító Vilmos nemigen létesíthetett ötezer lovagi hűbérbirtoknál többet Angliá- 
ban, a következő századok történészei mégis ösztönösen harminckét- és hatvan- 
ezer közé tették az általa létrehozott katonai birtokok számát — csakúgy, mint 
egyes főtisztviselők, akiknek pedig nem okozott volna gondot a szükséges ada- 
tok beszerzése. A kornak - főleg a 11. század végétől — megvoltak ugyan a maga 
matematikusai, akik nagyon igyekeztek felnőni a görög s arab tudós elődökhöz, 
és az építészek és a szobrászok értettek az elemi geometriához. Ám a fönnma- 
radt számítások között — s ez az egész középkorra érvényes — nemigen akad olyan, 
amely ne tartalmazna elképesztő hibákat. Ezek a tévedések nem magyarázha- 
tók pusztán azzal, hogy nehézkes római számokkal kellett dolgozniuk, amit az 

abakusz segítségével egyébként sikerült leleményesen ellensúlyozniuk. A pon- 
tosság iránti érzék, illetve a számok tisztelete mélységesen idegen volt a kora- 
beli elméktől, beleértve a főembereket is. 


A nyelvhasználat 


Különös ambivalencia jellemzi szinte mindvégig a feudalizmus korát: a kultúra 
nyelve majdnem mindenütt a latin maradt, szemben a köznyelv sokféleségé- 
vel. Ez az ambivalencia azon sajátos jegyek egyike, amelyek a szoros értelem- 
ben vett nyugati civilizációt élesen megkülönböztetik a szomszédos kultúrák- 
tól, a nemzeti nyelvű költői és didaktikus irodalmi alkotásokban gazdag kelta és 
skandináv világtól, a Kelet görögök lakta területeitől vagy — legalábbis a tényle- 
gesen elarabosított vidékeken -— az iszlám országaitól. 

A nyugati világ egyik társadalma - az angolszász Britannia — sokáig kivétel 
volt e tekintetben. Nem mintha az ottaniak nem bántak volna kitűnően a latin- 
nal, de távolról sem ezen az egyetlen nyelven írtak. Az óangol már korán az 
irodalmi és a jogi nyelv rangjára emelkedett. Alfréd király elrendelte, hogy az 
ifjak előbb őseik nyelvét tanulják az iskolában, s csak a legtehetségesebbek tér- 
jenek át azután a latinra." A költők óangolul szőtték dalaikat, s nem érték be 
azzal, hogy elzengjék poémáikat: írásba is foglalták őket. Ezen a nyelven szöve- 
geztették meg a királyok törvényeiket, állították ki a kancelláriák a királyok és a 
főurak nevében az okiratokat, s írták krónikáikat a szerzetesek. Egyedülálló eset 
a korban, hogy egy kultúra nem szakad el a tömegek használta kommunikációs 
eszköztől. A normann hódítás azonban egy csapásra véget vetett e sajátos fejlő- 
désnek. Vilmosnak a hastingsi csata másnapján a londoniakhoz intézett levelé- 
től néhány 12. század végi hűbéreskü letételére fölszólító rendeletig minden 
okiratot latinul szerkesztettek. Az angolszász krónikások egyetlen kivételtől el- 
tekintve elhallgattak a 11. század közepén. A némi jóindulattal irodalmi alkotá- 
soknak tekinthető művek csak valamivel 1200 előtt — és akkor is csak lelki épü- 
lésre szolgáló írások formájában -— jelentek meg újra. 

Az európai szárazföldön a Karoling-reneszánsz gyakorolt jótékony hatást a 
nemzeti nyelvekre. Az persze senkinek sem jutott eszébe, hogy az írott nyelvek 
rangjára emelje a román nyelvjárásokat, amelyek a kortársak szemében pusz- 
tán a latin szörnyűségesen eltorzított változatainak tűntek. A germániai dialek- 
tusok azonban számos udvari ember és főpap anyanyelvének számítottak, s ezért 
több érdeklődésre tarthattak igényt. Régi, mindaddig szájhagyomány őrizte köl- 
teményeket foglaltak írásba, új — elsősorban vallási témájú — poémák keletkez- 
tek, s a , teuton" nyelvű kötetek ott voltak a hatalmasságok könyvtártermeiben. 
A politikai események azonban - jelen esetben a Karoling Birodalom összeom- 
lása, s az ezt követő felfordulás - itt is törést okoztak: a 9. század vége és a 11. 
század utolsó évei között a német irodalom történészeinek sovány zsákmánnyal 

— néhány jámbor költeménnyel és fordítással — kell beérniük, ami mind mennyi- 
ségében, mind színvonalában elhanyagolható az ugyanott, ugyanabban az idő- 
ben létrejött latin nyelvű irodalomhoz képest. 

Nem szabad azonban a feudális idők latinját — a szó közhelyes és homogeni- 
záló értelmében - holt nyelvként elképzelnünk. A Karoling-reneszánsszal föltá- 
madt az igény a nyelvi megújulásra, és az adott társadalmi közegtől és egyénektől 
függően olykor meglehetősen eltérő mértékben új szavak, új nyelvi fordulatok 
kerültek forgalomba. Egyfelől megfelelő szavakat kellett találni az antikvitásban 
ismeretlen realitásokra, s olyan — elsősorban vallási jellegű — gondolatokat kel- 
lett kifejezni, amelyek az ókoriaktól teljességgel idegenek voltak. A gondolko- 
zásnak a hagyományos nyelvtan logikájától erősen eltérő mechanizmusán is 
megmutatkozott a különböző köznyelvek hatása. De a tudatlanság és a félmű- 
veltség is kiütközött. S ne feledjük, hogy a könyv a változatlanság, a beszéd pedig 
a változás irányában hat. Márpedig nemcsak írtak latinul, hanem énekeltek is: 
ezt tanúsítja a költészet, legalábbis valódi érzelmektől leginkább átitatott formá- 
jában, amely szakít a hosszú és rövid szótagok klasszikus prozódiájával, és a 
fül számára immáron egyedül érzékelhető zenét, a hangsúlyos verselést teszi a 
magáévá. És persze beszéltek is latinul. Följegyezték, hogy egy sankt-galleni 
ifjú szerzetes egy helytelen beszédfordulat miatt kegyetlenül kigúnyolt egy itá- 
liai tudóst, aki I. Ottó meghívására érkezett a császári udvarba." Notker liége-i 
püspök a világiaknak vallon, a klerikusoknak latin nyelven prédikált. Bizonyos, 
hogy az egyházi emberek és elsősorban a plébánosok közül nem sokan tudták 
volna követni a példáját, sőt nem is értették volna szavait. A tanult papok és 
barátok számára azonban továbbra is az egyház régi coiuh-ja maradt a szóbeli 
érintkezés eszköze. Ezek a különböző országokból jövő férfiak más módon kép- 
telenek lettek volna megérteni egymást a római kúrián, a nagy zsinati gyűlése- 
ken vagy az apátságból apátságba való vándorlásaik során. 

Nem vitás, hogy a nyelvi kifejezésmód majdnem minden társadalomban a 
beszélő szándékai, illetve osztályhelyzete szerint változhat, olykor igen jelen- 
tős mértékben. A különbségek többnyire a grammatikai szabályoktól való apró 
eltérésekben vagy a szókincs jellegében merülnek ki. A feudalizmuskori Euró- 
pában azonban mindez sokkal erőteljesebben jelentkezett. A kontinens jelen- 
tős részén beszélt germán eredetű köznyelvek egészen más nyelvcsaládhoz tar- 
toztak, mint a kultúrahordozó nyelv. Ugyanakkor maguk a román idiómák is 
annyira eltávolodtak már közös törzsüktől, hogy hosszú iskolaévekre volt szük- 
ség ahhoz, hogy valaki latinra tudjon átváltani róluk. A nyelvi szakadás két em- 
bercsoport egymástól való elkülönülését tükrözte. Az egyik oldalon állt a külön- 
böző regionális nyelvjárások falaival egymástól elzárt írástudatlanok hatalmas 
tömege, melynek minden irodalmi öröksége néhány majdnem kizárólag száj- 
hagyomány útján terjesztett profán poéma mellett azokra a vallásos tárgyú el- 
beszélő költeményre korlátozódott, amelyeket nemes szándékú klerikusok az 
egyszerű emberek épülésére népnyelven kiötlöttek, s olykor pergamenre is le- 

jegyeztek. Velük szemben helyezkedett el a tanult emberek maroknyi csapata, 
akik hol a helyi mindennapi nyelvvel, hol az egyetemes érvényű tudós nyelv- 
vel érintkeztek, s következésképp teljesen kétnyelvűek voltak. Csak ők tudták 
elolvasni a teológiai és történelmi munkákat, egyedül ők értették a liturgiát, sőt 
az ügyiratokat is. A latin nemcsak a tudás közvetítő nyelve volt, hanem az egye- 
dül tanított nyelv is. Olvasni tudni annyi volt, mint latinul olvasni tudni. Ha 
valamely jogi okiratban kivételesen a köznyelvre tértek át, azt — bárhol is történt 
— a tudatlanság számlájára kel! írnunk. Amikor azt látjuk, hogy a 10. századtól 
néhány dél-aguitániai oklevél hibáktól hemzsegő latin szövegébe rengeteg pro- 
vanszál szó is befurakodott, akkor ennek az a magyarázata, hogy a Karoling- 
reneszánsz legfontosabb központjaitól távol fekvő Rouergue és Ouercy tartomá- 
nyok monostoraiban csak kevés szépirodalmi iskolázottságú szerzetes élt. Ugyan- 
akkor a legszegényebb területek közé számító Szardíniában a kalózok földúlta 
partvidékről elmenekült lakosság szinte tökéletes elszigeteltségben élt, s ezért 
a szárd nyelv kezdeti írásos emlékei sokkal régebbi időkből származnak, mint 
az itáliai félsziget legelső, nem latin nyelvű szövegei. 

A nyelvek eme hierarchizálódásának legközvetlenebb következménye két- 
ségkívül az volt, hogy bosszantóan összekuszálta azt a képet, amelyet a feuda- 
lizmus első korszaka önmagáról az utókorra hagyott. A társadalomtörténész 
számára az eladási és adományozási okiratok, a szolgasági kötelmeket és a sza- 
badságjogokat tartalmazó karták, a törvényszéki ítéletek, a királyi kiváltságleve- 
lek, a hűbéresküt rögzítő jegyzőkönyvek és a perrendtartási dokumentumok 
jelentik a legbecsesebb forrásanyagot. Bár nem mindig őszinték, annyi bizonyos, 
hogy az utókornak szánt elbeszélő szövegekkel ellentétben legföljebb csak a kor- 
társakat akarták félrevezetni, s a hiszékenység határai akkoriban mások voltak, 
mint manapság. Ezeket az iratokat — az imént említett néhány kivételtől elte- 
kintve — a 13. századig latinul szerkesztették. A valóságban azonban más nyel- 
ven fejeződtek ki azok a realitások, amelyeket rögzíteni igyekeztek. Két földes- 
úr egy birtok áráról vagy a köztük létrehozandó függőségi viszony klauzuláiról 
nyilván nem Cicero nyelvén vitatkozott. Az már a jegyző dolga volt, hogy meg- 
egyezésüket a megfelelő klasszikus köntösbe öltöztesse. Minden vagy majdnem 
minden okirat és följegyzés ilyen átültetési munka eredménye, s a történész csak 
úgy derítheti föl a mögöttes igazságot, ha a visszájáról fejti föl a fonalat. 

Nem volna semmi gond, ha az oklevelek megszerkesztésében mindig ugyan- 
azokat a szabályokat követték volna. De szó sincs róla. A köznyelvi gondolko- 
zás sémáihoz ügyetlenül illeszkedő iskolai fogalmazás és a tanult klerikus által 
gondosan csiszolt latin értekezés között minden lehetséges fokozattal találkoz- 
hatunk. Néha - és kétségkívül ez a legszerencsésebb eset — a hétköznapi élet- 
ben használt szót latin végződés mesterséges hozzátoldásával álcázzák jól vagy 
rosszul: így például az hommage (hűbéreskü) szó kikandikál az homagium alól. 
Máskor éppen ellenkezőleg arra törekedtek, hogy csak a legklasszikusabb sza- 
vakat használják, s ekképp - az élő Isten szolgáját mintegy Jupiter papjához 

társítva — archiflament írtak érsek (fr. archevégue) helyett. A legkárosabb követ- 
kezményekkel az járt, ha a megfeleléseket kutatva a nyelvtisztaság őrei nem 
riadtak vissza attól, hogy elsősorban a hangzásbéli, nem pedig a jelentésbeli 
analógiákból induljanak ki: minthogy például a francia comte (gróf) szónak cuens 
volt az alanyesete, latinra consulnak fordították, a fiefből (hűbérbirtok) pedig 
hasonló véletlen folytán fiscus lett. Persze lassanként azért általános átírási rend- 
szerek is létrejöttek, némelyik jól illeszkedett az egyetemes igényű tudós nyelv- 
hez: így például a latin nyelvű német oklevelekben a Lehnnek mondott fiefnek 
a francia szóból képzett és rendszeresen használt több megfelelője is volt. Ám 
a jegyzői okiratokban használatos latin még a legügyesebb írástudók kezében is 
némiképp eltorzította az eredeti tartalmukat. 

Ekképp magának a jogi szaknyelvnek is csak olyan szókészlet állt rendel- 
kezésre, amely egyrészt túlontúl archaikus volt, másrészt jelentésingadozásai 
folytán nehezen lehetett megragadni vele a valóságelemeket. A köznyelvek 
szókincsére pedig a kizárólag élőbeszédben használt népi elnevezések bizony- 
talansága és változékonysága volt a jellemző. Márpedig ha a társadalmi intéz- 
ményekkel kapcsolatban káosz mutatkozik a szóhasználatban, akkor szinte szük- 
ségképpen magukban a dolgokban is bekövetkezik a zűrzavar. Az emberek kö- 
zötti kapcsolatok meghatározásában már a terminológia tökéletlensége folytán 
is nagyfokú bizonytalanság honolt. Ezt a megállapításunkat azonban ki kell egé- 
szítenünk. Bármilyen céllal is alkalmazták, a latinnak megvolt az az előnye, hogy 
a korabeli értelmiségiek körében nemzetközi kommunikációs eszközként mű- 
ködhetett. Használata viszont azzal a súlyos hátránnyal járt, hogy a legtöbb 
embernél az önkifejezés nyelve élesen elvált a gondolkodás nyelvétől, s ekképp 
gondolataik formába öntésekor mindig csak megközelítő pontosságig jutottak el. 
A gondolati pontosság hiánya, mint láttuk, a korszak egyik jellemzője volt, s az 
ezt előidéző számos tényező között föltétlenül meg kell tehát említenünk a két 
nyelvi sík közötti folyamatos átjárást. 


Kultúra és társadalmi osztályok 


Vajon mennyire tekinthető a kultúrahordozó középkori latin az arisztokrácia 
nyelvének? Más szóval milyen mértékben eshetett egybe a literátusok csoportja 
a hatalmasokéval? Az egyházat illetően kétségnek nem lehet helye: ebből a 
szempontból nincs jelentősége, hogy a hibás kinevezési rendszer következté- 
ben tudatlanok is fölkapaszkodhattak helyenként a legfölső lépcsőfokokra. A püs- 
pöki székhelyek, a nagyobb kolostorok, az uralkodói kápolnák papsága, vagyis 
az egyházi főhadiszállások mindig bővelkedtek tanult klerikusokban, akik gyak- 
ran főúri vagy lovagi sarjak voltak, s a szerzetesrendek vagy még inkább a püs- 
pöki székhelyek iskoláiba jártak. A kérdést a világi személyeket illetően viszont 
jóval nehezebb megválaszolni. 

Nem szabad azt képzelnünk, hogy ez a társadalom akár a legsötétebb idő- 
szakokban is eleve ellenségesen viseltetett volna minden szellemi táplálékkal 
szemben. Hasznosnak tartották, ha a vezetésre hivatottak hozzájuthatnak a gondo- 
lat és az emlékezés ama kincsestárához, amelynek egyedüli kulcsa a latin írás- 
beliség volt: mi sem bizonyítja ezt jobban, mint hogy sok uralkodó nagy gondot 
fordított örökösének taníttatására. Az , Istenben tudós király", Jámbor Róbert a 
híres Gerbert-nél tanult Reimsben, Hódító Vilmos pedig egy klerikusra bízta Ró- 
bert fia nevelését. A világi hatalmasságok között akadtak igazi könyvbarátok is: 
III. Ottó — aki valójában édesanyjától, egy sokkal kifinomultabb kultúra szokása- 
it nyugatra magával hozó bizánci hercegnőtől szerezte műveltségét — folyéko- 
nyan beszélt görögül és latinul. III. Aguitániai Vilmosnak gazdag könyvtára volt, 
s néha még késő éjszaka is olvasott." Egyáltalán nem számított kivételes eset- 
nek, ha az eredetileg egyházi pályára szánt fejedelmek megőrizték tanulóéveik- 
ből az egyébként csak az egyházi körökre jellemző ismereteket és beállítottságot: 
közéjük tartozott például a később Jeruzsálem koronáját viselő Champagne-i 
Balduin, aki egyszersmind kemény katona is volt. 

Ám az efféle alapos tanulmányoknak kizárólag az örökletes hatalmukat 
szilárdan birtokló főúri családoknál kialakult légkör kedvezhetett. Semmi sem 
árulkodik erről jobban, mint a német-római dinasztiaalapítók és utódaik között 
e téren megnyilvánuló, majdnem minden esetben kimutatható éles különbség: 
a sorban a harmadik szász király, II. Ottó elmélyült tanulmányokat folytatott, 
míg apja, Nagy Ottó csak harmincéves korában tanult meg olvasni. A száli fran- 
kok adta második király, III. Henrik művelt uralkodó volt, apjáról, II. Konrádról 
viszont káplánja bevallotta, hogy , nem ismeri a betűket". Amint ez gyakran 
megesett, a két apa túlságosan fiatalon került a kalandokkal és veszélyekkel teli 
élet forgatagába, s nem jutott idejük rá, hogy a gyakorlatban és mások elbeszé- 
léseiből szerzett ismeretek mellett más módon is fölkészüljenek uralkodói hiva- 
tásukra. S még inkább ez a helyzet, ha a társadalmi nierarchia alacsonyabb fokai- 
ra pillantunk. Néhány nagy királyi vagy bárói család fényes műveltsége könnyen 
megtéveszthet bennünket. Ugyanez mondható el az egyébként meglehetősen 
kezdetleges nevelési hagyományaikhoz oly híven ragaszkodó itáliai és spanyol 
lovagi osztályokról: a Cid és Ximena legalább le tudták írni a nevüket, ha tudo- 
mányukból ennél sokkal többre nem futotta is." Az emberek fölött tényleges ha- 
talommal bíró kis- és középbirtokosok - legalábbis az Alpoktól és a Pireneusok- 
tól északra — nagyrészt a szó szoros értelmében analfabéták voltak, olyannyira, 
hogy amikor életük vége felé néhányan közülük kolostorba vonultak, a szerze- 
tesek szóhasználatában szinonimává lett a késői fogadalmat tevő conversus és 
a Szentírást olvasni nem tudó idiota. 

A világi személyek hiányos iskolázottsága következtében a klerikusokra 
hárult a hatalmasok gondolatainak tolmácsolása és a politikai hagyományok 
életben tartása. A fejedelmek szolgáik e csoportjához voltak kénytelenek segítsé- 
gért fordulni, mivel környezetük más tagjai alkalmatlanok lettek volna erre a 

feladatra. A 8. század derekára eltűntek a Meroving-királyok utolsó világi referen- 
dariusai is, 1298 áprilisában pedig Szép Fülöp Pierre Flotte lovagra ruházta a 
főpecsétőri tisztséget: a két időpont között eltelt több mint öt évszázad során a 
francia uralkodók kancelláriáit kizárólag egyházi férfiak irányították. De nagy- 
jából ugyanez volt a helyzet más országokban is. Nem szabad lebecsülnünk azt 
a tényt, hogy a világi hatalmasságok döntéseit néha olyanok sugalmazták — és 
főleg mindig olyan emberek öntötték formába -, akik neveltetésük folytán és 
nemzeti vagy osztálybeli hovatartozásuktól függetlenül az egyetemesség igényé- 
vel föllépő és spirituális világ felé forduló egyházi társadalomhoz tartoztak. Nem 
lehet kétségünk afelől, hogy az apró helyi konfliktusok forgataga fölé emelked- 
ve azon igyekeztek, hogy a távlatosabb célkitűzések ne vesszenek egészen szem 
elől. És mert nekik kellett írásba foglalniuk a különböző politikai elhatározáso- 
kat, saját erkölcsi normáik szerint kerestek maguknak hivatalos igazolást. A 
feudalizmus korában szinte mindvégig ott találjuk a dokumentumokon a több- 
nyire hamisnál is hamisabb indoklások csalóka mázát: gondoljunk csak az in- 
gyenes ajándéknak álcázott, a valóságban azonban pénzért vásárolt megannyi 
szolgafölszabadítási okirat bevezető szakaszaira vagy a látszólag legjámborabb 
megfontolások diktálta királyi szabadságlevelek szövegeire. Minthogy a törté- 
netírás — s a vele járó értékítélet — sokáig a klerikusok monopóliuma volt, az általuk 
követett gondolkodási, illetve irodalmi konvenciók az emberi indítékok cinikus 
valóságát mintegy fátyol mögé rejtették, melyet az új idők eljövetelével csak egy 
Commynes vagy egy Machiavelli kemény keze téphetett egyszer s mindenkor- 
ra szét. 3 
Mindazonáltal a laikusok sok szempontból a világi társadalom cselekvő 
tényezőjét alkották. A betűkkel leginkább hadilábon állók nem feltétlenül voltak 
egyszersmind a legtudatlanabbak. Szükség esetén mindig lefordíttathatták ma- 
guknak azokat a szövegeket, amelyek elolvasására nem voltak képesek, ugyan- 
akkor — mint hamarosan látni fogjuk — a köznyelven megszólaló elbeszélések 
rengeteg tényt és gondolatot közvetítettek. A hűbérurak iegtöbbjéről és számos 
főúrról viszont tudnunk kell, hogy birtokaik igazgatása során képtelenek voltak 
egyedül kiigazodni a jelentések és a számadások szövegében; amikor pedig bírói 
tisztet láttak el, az ítélet szövege — ha egyáltalán írásba foglalták — a bíróság 
számára ismeretlen nyelven fogalmazódott meg. Korábbi döntéseiket többnyire 
emlékezetből kellett fölidézniük; nem meglepő, hogy esetünkben teljesen hi- 
ányzott az a fajta módszeres gondolkodás, amelyet néhány mai történész igyek- 
szik — tévesen, s nem kis vesződség árán — nekik tulajdonítani. 

Többnyire tehát idegen volt tőlük a betűvetés, ráadásul nem sok jelentősé- 
get tulajdonítottak maguknak az írásoknak. Amikor Nagy Ottó 962-ben elnyerte 
a császári koronát, beleegyezett, hogy nevében a Karoling-császárok , paktumai" 
— és talán a történetírás — inspirálta kiváltságlevelet állítsanak ki, amely ,,a szá- 
zadok végeztéig" pápai birtokként ismert el egy hatalmas területegységet: en- 
nek értelmében a császár és király Szent Péter Patrimoniuma javára lemondott 

Itália nagy részéről, sőt néhány kulcsfontosságú alpesi út ellenőrzéséről is. Ottó 
nyilván egy percig sem gondolta, hogy ezek a - jóllehet pontosan megfogalma- 
zott — rendelkezések a gyakorlatban is megvalósulnak. Nem különösebben cso- 
dálkoznánk, ha ez csupán egy volna a számtalan, kortól független álságos szer- 
ződés közül, melynek aláírója csak a körülmények nyomására cselekedett, és 
sohasem tett eleget kötelezettségének. Ám a szász fejedelmet a többé-kevésbé 
félreértett történelmi hagyományon kívül semmi sem kényszerítette efféle kép- 
mutatásra. Az egyik oldalon ott volt a pergamen és a toll, a másikon pedig — 
emezekkel semmiféle kapcsolatban -— a tett: ebben a sajátosan nyers formában 
jelenik meg egy sokkal általánosabb érvényű szakadás végső — és végletes — 
kinyilatkoztatása. Egyetlen nyelv tűnt méltónak arra, hogy az ember és az üd- 
vözülés szempontjából legfontosabb tudás mellett a társadalmi gyakorlat ténye- 
it is rögzítse, s ezt a nyelvet az emberek ügyeinek irányítására hivatott hatal- 
masságok jelentős része nem is értette. 


A vallásos mentalitás 


A feudalizmuskori európaiak vallásos mentalitását a , hívők népe" kifejezéssel 
szokták jellemezni. Ezen azt kell értenünk, hogy a természetfölötti létét kizáró 
minden világszemlélet idegen volt a korabeli gondolkodástól, s az ember és az 
univerzum rendeltetésével kapcsolatos elképzelések nagyjából egyöntetűen a 
nyugati keresztény teológia és eszkatológia kijelölte kereteken belül maradtak. 
Nemigen van jelentősége annak, hogy a Szentírás , fabulái" itt-ott kételyeket tá- 
masztottak: nyomás alatt ez a minden racionális alapot nélkülöző kezdetleges 
szkepticizmus — melynek hívei többnyire nem a legműveltebbek közül kerültek 
ki — úgy olvadt el, mint nyáron a hó. Megkockáztathatjuk, hogy soha hit nem 
szolgált még rá ily tisztán erre az elnevezésre. Ugyanis az antik keresztény filo- 
zófia kora óta a keresztény misztériumokat logikai spekulációkkal alátámaszta- 
ni igyekvő tudós erőfeszítések csak a Karoling-reneszánsz folyamán éledtek meg- 
lehetősen halványan és időlegesen újjá, s valójában csak a 11. század vége felé 
öltöttek ismét komolyabb formát. Óriási hibát követnénk viszont el, ha a hívők 
tömegeinek mereven egységes hitvallást tulajdonítanánk. 

Egyfelől ugyanis a katolicizmus távolról sem alakította ki még végleges 
dogmatikáját, ami azt jelenti, hogy ekkor még a legszigorúbb ortodoxia is jóval 
nagyobb értelmezési szabadságot tűrt meg, mint a skolasztikus teológia vagy az 
ellenreformáció korában. Másfelől azon a bizonytalan peremvidéken, ahol a 
keresztény eretnekség a krisztusi tanokkal szemben álló vallássá degradálód- 
hatott, a régi manicheizmusnak helyenként számos híve is akadt, akikről nem 
tudható biztosan, hitüket vajon az üldözött szektához a középkor első évszáza- 
dai óta makacsul hűséges csoportoktól örökölték-e, vagy éppen ellenkezőleg, 
hosszú megszakítás után Kelet-Európából jutott-e el ismét hozzájuk. A legsú- 

lyosabb problémát az jelentette, hogy a katolicizmus nem hatotta át elég mé- 
lyen a tömegeket. Az egyházközségek megfelelő ellenőrzés nélkül toborzott és 
hiányosan képzett papjai — akik tudásukat sokszor talán misén segédkező, az 
egyházi rendbe készülő kisfiúkként nem kellőképp kitanult plébánosok vélet- 
lenszerűen adott leckéiből szedegették össze — összességükben véve mind szel- 
lemileg, mind erkölcsileg méltatlanok voltak feladatuk ellátására. Prédikációk- 
ra — melyek pedig egyedül tárhatták volna föl a nép előtt a Szent Könyvek tartal- 
mazta misztériumokat — csak rendszertelen időközökben került sor. Jellemző, 
hogy 1031-ben a limoges-i zsinatnak föl kellett emelnie a szavát azzal a téve- 
déssel szemben, mely szerint prédikációra csak a püspökök lettek volna hiva- 
tottak, hiszen egyházmegyéjük teljes területén aligha hirdethették volna egy- 
maguk az Evangéliumot. 

Misét több-kevesebb szabályossággal (néha számos szabályt fölrúgva) min- 
den egyházközségben tartottak. Az , olvasni nem tudók olvasmányai", vagyis a 
fontosabb templomok falait és oszlopfőit ékesítő freskók, illetve domborművek 
megindító tanulságokkal, de pontatlan tudással látták el a híveket. Az emberek 
nagy vonalakban minden bizonnyal ismerték a világ múltjával, jelenével és jö- 
vőjével kapcsolatos keresztény elképzelések fantáziát leginkább megragadó as- 
pektusait. Emellett azonban vallási életük számos olyan hiedelemből és szokás- 
ból táplálkozott, melyeket részben ezredéves mágikus tanok hagyományoztak 
rájuk, részben a mítoszgyártásnak már a megelőző időszakban is rendkívül ter- 
mékeny közegében alakultak ki, s amelyek folytonos erjesztő hatást gyakoroltak 
a hivatalos tantételekre. A viharos égbolton szellemcsapatok masíroztak. Ott 
mennek a holtak, mondta a tömeg, ott mennek a gonosz démonok, mondták a 
tudósok, mert mindig könnyebb ortodox, mint tudományos magyarázatot talál- 
ni." A falvakban számtalan természeti rítus élt tovább, melyek közül különösen 
a májusfaünnepet ismerjük jól a költői alkotásokból. Röviden szólva a teológia 
egyetlen más korban sem esett ilyen távol a gyakorlatban átérzett és átélt kol- 
lektív vallástól. 

A különböző társadalmi közegekben és a helyi hagyományokban meglevő 
végtelen sok apró árnyalat ellenére megragadhatjuk a szóban forgó vallásos 
mentalitás néhány sajátosságát. Számos mélyen rögződött vonást és jó néhány 
örök emberi kérdést most figyelmen kívül hagyva, a gondolkodás és az érzésvi- 
lág azon vetületeit vesszük szemügyre, amelyek különösen erős hatást gyako- 
roltak a viselkedésformákra. 

Az érzékelhető világ minden gondolkodásra képes ember szemében csak 
afféle díszlet volt, amely mögött a valóban lényeges dolgok végbemennek. Mint- 
hogy a látszatok e szövedéke önmagában kevés érdeklődésre tarthatott számot, 
a megfigyelés általában háttérbe szorult az értelmezés mögött. Értekezés az 
univerzumról című, a 9. században keletkezett és még sokáig kedvelt olvasmány- 
nak számító, rövid lélegzetű művében Rabanus Maurus a következőképp írja le 
a maga elé tűzött célt: , az agondolatom támadt, hogy egy kisebb munka írásá- 

ba fogok... mely nemcsak a dolgok természetével és a szavak tulajdonságaival 
foglalkozik... hanem titkos jelentésükkel is"." Nagyrészt ezzel a fölfogással 
magyarázható, hogy a tudomány nem sokra jutott a természet föltárásában, hi- 
szen az nem is volt méltó rá, hogy különösebben foglalkozzanak vele. A helyen- 
ként jelentős előrelépések ellenére a tudományok megmaradtak a puszta empi- 
rizmus szintjén. 

Ráadásul ez a mindenki szemében leértékelődött természet nem is tűnhe- 
tett képesnek rá, hogy maga tárja föl a megértéséhez szükséges magyarázatokat. 
Hiszen végtelen sok alkotóelemének tarka fölvonulását eleve rejtett szándékok 
műveként fogták föl. Többes számot használtunk, mert különböző , szándéko- 
kat" gyanított nemcsak a nép egyszerű fia, hanem sok tudós elme is. Elképze- 
léseik szerint az egyedülvaló Isten alatti régiókban, de Mindenható hatalmának 
alávetve — ezen alárendeltség természetéről rendszerint nem alakítottak ki 
maguknak pontos képet - egy sor jóságos és gonosz lény (szentek, angyalok, de 
főleg ördögök) állandó küzdelme folyt. , Ki ne tudná — írja Helmoed, aki termé- 
szetesen pap volt —, hogy a háború, a szélvihar, a pestis s gyakorlatilag az em- 
beri nemre törő minden baj a démonok műve?"""Helmoed a háborút együtt említi 
a viharral, vagyis a társadalmi katasztrófákat közös nevezőre hozza a mai szó- 
használattal természeti csapásoknak nevezett megpróbáltatásokkal. Ismét az- 
zal a szellemi beállítottsággal találkozunk, amelyet már az inváziók áttekintése 
is megvilágított: nem a szó szokásos értelmében vett kapitulációról van itt szó, 
hanem inkább menedékkeresésróől, az emberi erőfeszítésnél hatékonyabbnak vélt 
eszközök igénybevételéről. Persze a szívós realizmus ösztönös megnyilvánulá- 
sai sohasem maradtak el. Az a tény, hogy Jámbor Róbert vagy III. Ottó ugyan- 
olyan fontosságot tulajdonított egy-egy zarándokútnak, mint egy-egy csatának 
vagy törvénynek, néha megbotránkoztatja a történészeket, néha pedig arra sar- 
kallja őket, hogy makacsul titkos politikai szándékok után kutassanak e jámbor 
utazások álcája mögött; valójában pedig arról van szó, hogy ezek a kutatók csak 
a 19. vagy a 20. századi ember szemüvegén át képesek nézni a dolgokat. E ki- 
rályi zarándokok nem pusztán saját egyéni üdvözülésük önző szándékával kel- 
tek útra. Amikor a védőszentekhez fohászkodtak, az örökkévalóság ígérete mellett 
földi javakért is könyörögtek, mégpedig mind saját maguk, mind alattvalóik 
számára. Mindenkor - a szentélyben, a harcmezőn vagy a bírói székben — nép- 
vezetői hivatásuknak igyekeztek eleget tenni. 

A látszatok világa egyben a mulandóság világa volt. A végső katasztrófá- 
nak a világmindenséggel kapcsolatos összes keresztény képzettől elválasztha- 
tatlan gondolata még soha ilyen mélyen nem vésődött az elmékbe. Az emberek 
megpróbálták elképzelni a világvégét, és mindenütt az elkerülhetetlenül bekö- 
vetkező esemény előjeleit fürkészték. Az egyetemes történeti munkák legegye- 
temesebbje, Freisingi Ottó püspök krónikája a teremtéssel kezdődik, s az utolsó 
ítélet freskójával ér véget. Ami persze azt jelenti, hogy hiányzik belőle mindaz, 
ami 1146 (ekkor tette le a szerző végleg a tollat) és a nagy összeomlás között 

történt. Ottó persze azt hitte, nem sok idő lehet már hátra: , mi, kik az idők vé- 
gezetén éljük életünket" — ismétli többször is műve lapjain. De általában ugyanígy 
vélekedtek kortársai is, csakúgy, mint az előtte járó nemzedékek. Nemcsak a 
klerikusok gondolkoztak így: nem szabad elfelejtenünk, hogy az egyházi és a 
világi személyek társadalmi csoportjai szorosan összefonódtak egymással. Még 
azok sem feledkezhettek meg a katasztrófa fenyegető közelségéről, akik Szent 
Norberttől eltérően nem hitték, hogy már az akkori nemzedék életében bekövet- 
kezne. Az ájtatos lelkek minden gonosz fejedelemben az Antikrisztust vélték 
fölfedezni, akinek a véres uralkodása megelőzi Isten Királyságának eljövetelét. 

De mikor üt majd ez a mindenféleképpen oly közeli óra? A kérdésre a J/ele- 
nések könyve látszólag választ adott: , Mikor eltelik az ezer esztendő...". De 
hogyan kellett ezt érteni? Krisztus halálától? Egyesek mindenesetre így gondol- 
ták, s 1033-ra várták az idők végeztét. Vagy mégis Jézus születésétől kell számí- 
tani az éveket? A jelek szerint ezt a véleményt osztották a legtöbben. Az ezred- 
forduló küszöbén a párizsi templomokban szónokoló egyik prédikátor minden- 
esetre ezt a dátumot jelölte meg az idők végezeteként. Ám a tömegeket mégsem 
kerítette a hatalmába a romantikus mesterek által oly érzékletesen lefestett álta- 
lános félelem: a legfőképp az évszakok váltakozását és a templomi liturgia éves 
ütemét érzékelő korabeli emberek ugyanis általában képtelenek voltak évszá- 
mokban s még kevésbé egy egységes kiindulópontból nyert számokban gon- 
dolkozni. Hány meg hány olyan okirat készült, amelyre nem került semmiféle 
keltezés! De még a többieken is micsoda különbségek mutatkoznak az időbeli 
utalások rendszerében, melyek a legtöbb esetben semmiféle összefüggésben sem 
állnak a Megváltó életével! Hol a királyok vagy a pápák uralkodásának éveihez 
igazodnak, hol különféle csillagászati jelenségekhez, hol pedig a római adóbe- 
hajtási gyakorlatból hajdanán átvett tizenöt éves ciklusok szerint számolnak. Az 
ebből a szempontból a többi országnál jóval egységesebbnek tűnő Kasztíliában 
nagyjából mindenütt ugyanazt az időszámítást követték, ám valamilyen nehe- 
zen megmagyarázható okból az Evangéliumtól teljesen idegen kiindulópontot 
választottak: az éveket Krisztus előtt 38-tól számították. S ha a hivatalos okira- 
tok kiállítói kivételesen hajlandók voltak is Krisztus születésétől számítani az 
időt — amire a krónikák szerzői valamivel gyakrabban hajlottak —, akkor még min- 
dig különböző időpontokat választhattak az év első napjának. Január elseje ugyan- 
is pogány ünnepnek számított, ezért az egyház elvetette. Ekképp az ezrediknek 
nevezett év kezdete az egyes tartományok vagy kancelláriák ízlése szerint hat 
vagy hét különböző időpontra eshetett a ma használatos naptár szerinti 999. 
március 25-től 1000. március 31-ig terjedő időszakon belül. Ráadásul ezek a 
napok a húsvéti periódus szertartásrendjének egy-egy mozzanatával estek egy- 
be, s így folyton változtak, méghozzá előre nem látható módon, mivel a kiszá- 
mításukhoz szükséges táblázatokhoz csak a tudósok férhettek hozzá. Nem kis 
zavart okozott ez az elmékben, hiszen így meglehetősen eltérő hosszúságú évek 
követték egymást. Gyakran megesett, hogy március vagy április egy adott napja 

— vagy ugyanannak a szentnek az ünnepe — ugyanabban az évben kétszer is 
beköszöntött. Valójában az , ezredik év" — amelyhez egyesek szerint annyi szo- 
rongásos képzet társult volna -— a legtöbb európai számára nem jelentett sem- 
miféle olyan időhatárt, amely a napok folyásában pontosan elhelyezhető lett 
volna. 

Ekkora tévedés volna tehát azt föltételeznünk, hogy a harag napjának kö- 
zeledte beárnyékolta volna a lelkeket? Nem állíthatjuk, hogy egész Európa resz- 
ketett az első évezred végén, majd a végzetesnek hirdetett idő elmúltával egyik 
pillanatról a másikra megnyugodott. Ennél rosszabb történt: hol itt, hol ott vert 
hullámokat a félelem, s ezek a hullámok a lecsillapodásuk után valamivel távo- 
labb hamarosan újra fölcsaptak. Néha egy látomás támasztotta föl a rettegést, 
néha egy nagy történelmi tragédia (például 1009-ben a Szent Sír lerombolása), 
néha pedig mindössze egy heves vihar. Máskor viszont egyes liturgisták számí- 
tási eredményei jutottak valahogy a tanultabb körökből a tömegek tudomására. 
, Szinte az egész világban elterjedt a hír, hogy akkor jő el a Végítélet, midőn az 
angyali üdvözlet napja nagypéntekre esik", írta nem sokkal az ezredik év előtt 
Fleury-i Abbon." Sok teológus emlékezett Szent Pál szavaira, aki szerint , az Úrnak 
napja úgy jő el, mint a tolvaj éjjel", s kárhoztatták azok dölyfös erőfeszítéseit, 
akik az isteni villámokat a Teremtő akaratából körülvevő titkok nyomába ered- 
tek. Ám alábbhagy-e a szorongás attól, hogy nem tudjuk, mikor sújt le ránk az 
Úr? A körülöttük jelen levő zűrzavarban — melyet akár a serdülőkor forrongása- 
inak nevezhetnénk - a kortársak szinte egyöntetűen az , elaggott" emberiség 
szánalmas tántorgását látták. Az élet mégis föltartóztathatatlanul pezsgett min- 
denütt. A fejekben kavargó gondolatoktól azonban semmi sem volt idegenebb, 
mint egy beláthatatlan ideig fennálló világ képe. 

Miközben az emberiség sebes léptekkel látszott közeledni a véghez, az 
egyéni életeket még szorosabban kísérte az , utazás" képzete. A hívő megannyi 
vallásos írás kedvelt kifejezésével , zarándok" volt a földön, aki számára sokkal 
fontosabb a végcél, mint az út véletlenszerű eseményei. Persze az emberek több- 
ségét nem foglalkoztatta állandóan saját üdvözülésének kérdése. Viszont ami- 
kor eszükbe jutott, akkor rendkívül erőteljesen, főleg pedig igen konkrét képek 
formájában jelentkezett a gondolat. Ezek az élénk képzetek többnyire váratla- 
nul, véletlenszerű időközökben őket kerítették hatalmukba: alapvetően instabil 
lelkületük gyakran ment át hirtelen változásokon. A hanyatló világban termé- 
szetszerűen jelentkező halálvággyal párhuzamosan az örökkévalóság utáni vágy 
sokakat terelt a kolostorok felé, ami több hatalmasság pályafutásának végét és 
több földesúri nemzetség elapadását eredményezte: híres példa Fontaine-lés- 
Dijon urának hat fia, akik legnevezetesebb fivérük, Clairvaux-i Bernát vezetésé- 
vel a kolostornak vették útjukat. A korabeli vallási fölfogás a maga módján a 
különböző társadalmi rétegek keveredését segítette elő. 

Sok keresztény nem érzett elég bátorságot hozzá, hogy ilyen kemény pró- 
batételekre vállalkozzék. Ezzel szemben - s talán nem egészen alaptalanul — 

úgy ítélték meg, hogy saját erejükből nem léphetnek be a mennyország kapu- 
ján, úgyhogy reményeiket mások jámbor imáiba, aszketikus életmódjába, relik- 
viáikban megtestesülő, a szerzetesek által megjelenített szentek közbenjárásába 
vetették. Ebben a keresztény társadalomban egyetlen közérdekű funkció sem 
tűnt annyira nélkülözhetetlennek, mint a spirituális intézmények szerepe. Fél- 
reértések elkerülése végett: éppen spirituális szerepük folytán. Hiába fejtettek 
ki jelentős karitatív, kulturális vagy gazdasági tevékenységet a nagy székeskápta- 
lanok és a monostorok, a kortársak szemében mindez mellékes volt. A termé- 
szetfölötti erőktől uralt földi világgal kapcsolatos képzetek és a túlvilág kísérté- 
se ugyanabba az irányba hatottak. A király és a királyság boldogulása a jelen- 
ben, a királyi ősök és a király üdvözülése az örökkévalóságban: ez a két deklarált 
szempont vezette Kövér Lajost, amikor a párizsi Szent Viktor-székesegyházban 
szerzetesi fogadalmat tett kanonokokból álló communitast hozott létre. Hason- 
lóképp gondolkodott I. Ottó is: , Hisszük, hogy birodalmunk fönnmaradása össze- 
forrt Istenünk mindenütt hallható dicsőítésével.""" Hatalmas, gazdag, sajátsá- 
gos jogi intézményeket teremtő egyházakat látunk, miközben e vallási cívitasnak 
a földi civitashoz való kényes alkalmazkodása egy sor olyan szenvedélyesen 
vitatott problémát vet föl, melyek később erősen rányomják a bélyegüket a nyu- 
gati világ általános fejlődésére. E vonások fényében — melyek nem hiányozhat- 
nak a feudalizmus világát híven bemutató körképből — a pokoltól való félelem 
szükségképpen a kor egyik legjelentősebb társadalmi tényeként jelenik meg előt- 
tünk. 


HARMADIK FEJEZET 


A kollektív emlékezet 


A történetírás 


A feudális társadalomban különféle tényezők együttes hatása tartotta ébren a 
múlt iránti érdeklődést. A vallás szent könyvei történelemkönyvek voltak, ün- 
nepei történelmi eseményekről emlékeztek meg, legnépiesebb formájában pe- 
dig régi időkben élt szentekről szóló elbeszélésekből táplálkozott. Azzal pedig, 
hogy közelinek tételezte az emberiség végzetét, távol tartotta magát attól az il- 
lúziótól, melynek igézetében a nagy reményektől áthatott korszakokat kizárólag 
saját jelenük vagy jövőjük foglalkoztatja. A kánonjog régi idők írásaira, a világi 
jog precedensekre támaszkodott. A kolostori vagy a várbeli élet üres órái ked- 
veztek a hosszú elbeszéléseknek. Valójában történelmet ex professo nem is ta- 
nítottak az iskolákban, legföljebb csak olyan olvasmányokon keresztül, amelyek 
elvben más célokat szolgáltak. Ezek közé tartoztak a teológia ismereteket vagy 
erkölcsi tanulságokat közvetítő vallásos írások vagy a klasszikus ókorból szár- 
mazó, elsősorban az ékesszólás példáiként tanulmányozott művek. Ennek elle- 
nére a történelmi ismeretek úgyszólván döntő részét alkották a közös szellemi 
poggyásznak. 

De milyen forrásokból is meríthettek a tanult emberek, akik annyira szeret- 
tek volna többet tudni a korábbi korszakokról? A latin antikvitás egyébként csak 
töredékesen ismert történetírói változatlan tekintélynek örvendtek. Igaz, Livius 
nem tartozott a legtöbbet forgatott szerzők közé, neve azonban ott szerepel az 
1039 és 1049 között a clunyi szerzeteseknek nagyböjti olvasmányként kiosztott 
kötetek szerzői között." A korai középkor elbeszélő munkáiról sem feledkeztek 
meg: a 10-12. században jó néhány kéziratos másolat készült például Tours-i 
Gergely művéről. Ám a kortársakra kétségkívül azok a szerzők gyakorolták a 
legnagyobb hatást, akik a 4—5. század fordulóján a két egymástól mindaddig 
meglehetősen idegen történelmi tradíció, vagyis egyfelől a Biblia, másfelől Gö- 
rögország és Róma által a korra kényszerített kettős örökség szintézisén fára- 
doztak. Egyébként a Caesareai Euszebiosz, Szent Jeromos vagy Paulus Orosius 
által megindított összehangolási kísérletek folytatása nem követelte meg e nagy 
formátumú kezdeményezők műveinek közvetlen ismeretét: írásaik lényege ál- 
landóan jelen volt egy sor újabb keletű munkában. 

A szerzők ugyanis a jelen pillanat mögött mindenáron érzékelhetővé akar- 

ták tenni az idő óriás folyamának sodrát, olyannyira, hogy még a főleg a közel- 

múlt eseményeivel foglalkozó munkákban is hasznosnak látták, ha mintegy 
bevezetőként nagy vonalakban áttekintik a világ történetét. Ma már csak a Né- 
met-római Birodalomban IV. Henrik uralkodása alatt bekövetkezett villongások- 
ban akarunk eligazodni, amikor a kezünkbe vesszük azokat az Annaleseket, 
amelyeket 1078 körül egy Lambert nevű szerzetes vetett papírra hersfeldi cellá- 
jában, noha a mű a teremtéssel kezdi az események elbeszélését. Vajon hányan 
veszik észre azok közül a kutatók közül, akik ma a Karoling-hatalom összeom- 
lása után kialakult frank királyságokat Prümi Regino krónikája, az angolszász 
társadalmakat a Worcesteri vagy a Peterborough-i krónika, a Burgundiában vég- 
bement események apró részleteit Béze Annalesei alapján vizsgálják, hogy a 
szerzők Krisztus eljövetelétől követik nyomon az emberiség sorsának alakulá- 
sát? Még azokban az esetekben is, amikor a szerző nem ekkora magaslatokról 
tekint a világra, az elbeszélés többnyire olyan időszakkal kezdődik, mely messze 
esik az emlékiratíró korától. Ugyanakkor ezek a gyakran rosszul feldolgozott vagy 
félreértett olvasmányokból összeálló, következésképp az általuk ismertetni szán- 
dékozott eseményekről semmi újat nem mondó terjedelmes bevezetések pótol- 
hatatlan tanúságot szolgáltatnak számunkra a korabeli gondolkodásmódról: 
megtudhatjuk belőlük, milyen képet alakított ki a feudalizmuskori Európa saját 
múltjáról, s hogy a krónikák és az annalesek szerzői nem szándékosan szűkí- 
tették le a látókörüket. Sajnos azonban mihelyt az írók a rendelkezésükre álló 
irodalom biztos menedékét elhagyva kénytelenek voltak maguk tájékozódni, a 
társadalom szétforgácsoltsága azonnal határt szabott ismereteiknek, olyannyi- 
ra, hogy a szerző korához közelítve az elbeszélés egyre részletesebb lett, mi- 
közben egyre szűkült az a tér, amelyen belül az események játszódtak. Ilyen 
például Chabannes-i Adémarnak az Angoumois-i kolostorban írt nagyszabású 
munkája a franciák történetéről, amely fokozatosan Aguitánia történetére korlá- 
tozódik. 

A történetírók körében közkedvelt műfajok sokasága is azt igazolja, hogy a 
kortársak számára az egyik legnagyobb gyönyörűség az volt, ha történeteket 
mondtak és hallgattak. Az egyetemes igényű művek, az egyes népek vagy az 
egyes egyházi intézmények történetéről szóló munkák mellett mindegyre föl- 
bukkannak az évről évre vezetett hírgyűjtemények is. Az európaiakat megrázó 
nagyszabású események körül - ilyen volt például a pápaság és a császárság 
harca vagy mindenekelőtt a keresztes hadjáratok — mindig egész elbeszéléscik- 
lusok alakultak ki. Divatos műfajnak számított az életrajz, jóllehet a szobrászok- 
hoz hasonlóan az írók is képtelenek voltak azokat a vonásokat visszaadni, ame- 
lyek révén az emberből egyéniség lesz. Távolról sem csak a különböző szentek 
életéről van szó. Hódító Vilmos vagy IV. Henrik és II. Konrád német-római csá- 
szárok semmiképpen sem szolgáltak rá, hogy oltárt emeljenek nekik, mégis 
találtak klerikusokat, akik hajlandók voltak hőstetteiket elzengeni. Még náluk is 
messzebbre ment a 11. században Anjou grófja, Fulkó, aki maga írta meg — vagy 
a saját neve alatt fogalmaztatta meg — saját maga és nemzetsége történetét: 

ennyire fontosnak tartották tehát a világi hatalmasságok, milyen emlékeket hagy- 
nak az utókorra. Egyes régiók persze meglehetősen szűkölködtek az ilyen mun- 
kákban, ami azzal magyarázható, hogy ezeken a vidékeken általában kevéssé 
művelték az írást. Aguitániában vagy Provence-ban sokkal kevesebb krónika vagy 
annales keletkezett, mint a Szajna és a Rajna közötti területeken, miközben a 
déli tartományokban napvilágot látott teológiai munkák száma is sokkal kisebb 
volt. A feudalizmuskori emberek érdeklődési körében a történetírás eléggé je- 
lentős helyet foglalt el ahhoz, hogy szegényessége vagy sokszínűsége folytán 
megbízható barométerként kezeljük. 

Nem szabad azonban elfelejtenünk, hogy ez a múlt megidézésére oly haj- 
lamos korszak hiába dédelgetett annyi képzetet a múltbéli történésekről, ezek 
távolról sem feleltek meg mind a valóságnak. A tájékozódás még a közvetlen 
múlt eseményeiről is nagy nehézségekbe ütközött, és a következetes gondolko- 
dás is rendszerint kívánnivalót hagyott maga után, ami azzal járt, hogy a leg- 
több történelmi munka furcsa kövületeket hordozott magával. A 9. század köze- 
pétől írt itáliai elbeszélő munkák egész sora Jámbor Lajost tekintette az első 
Karoling-császárnak, elfeledkezvén Nagy Károly 800. évi megkoronáztatásáról." 
Az alkotó gondolkodáshoz többé-kevésbé nélkülözhetetlen forráskritika önma- 
gában persze nem volt teljességgel ismeretlen, amint azt Nogent-i Guibert-nek 
a relikviákról szóló különös értekezése is bizonyítja. De senkinek sem jutott 
eszébe, hogy szisztematikus kritikának vesse alá a régi idők dokumentumait; 
legalábbis ez volt a helyzet Abélard működését megelőzően, s még a nagy filo- 
zófus is csak egy meglehetősen szűk területen élt vele." A szerzők nem tudtak 
szabadulni a klasszikus történetírás kellemetlen örökségétől, a szónokias és 
heroizáló alapállástól. Egyes kolostori krónikákban hemzsegnek ugyan a levél- 
tári dokumentumok, de ennek az az oka, hogy szerzőik szerény szándéka nagy- 
jából csak arra irányult, hogy igazolják a szerzetesközösség tulajdonjogait. Ami- 
kor azonban Gilles dOrval emelkedettebb hangvételű munkájában a liége-i 
püspökök dicső tetteit igyekszik megörökíteni, nem hajlandó a kezébe kerülő 
egyik legelső, Huy lakosainak adományozott városi kiváltságlevél ismertetésé- 
re, mert attól tart, ezzel csak , untatná" az olvasót. A latin világ krónikásait tör- 
ténelmi érzék dolgában messze fölülmúló izlandi iskola egyik legfőbb erénye 
abban rejlett, hogy idegen volt tőle minden nagyravágyás. Ugyanakkor egy másik 
szellemi áramlat nyomán erőteljesen érvényesült a szimbolikus értelmezésmód 
is, ami ugyancsak zavaróan hatott a valóságelemek megismerésére. Történelem- 
könyveknek számítottak ekkoriban a Szent Könyvek? Nem vitás, hogy igen. Ám 
legalábbis ami azt általuk elbeszélt történelem egy részét illeti — az Ószövetségről 
van szó —, az uralkodó fölfogás a bemutatott eseményeket nem annyira önma- 
gukban igyekezett értelmezni, mint inkább a később eljövendő történések elő- 
képeként, s Szent Ágoston kifejezésével , a jövő árnyékát" kutatta bennük. 
Végül, de nem utolsósorban, a különböző perspektívaszintek közötti eltérések 
nem megfelelő érzékelése is torzította a képet. 

Nem mintha az emberek - ahogyan azt Gaston Paris képzelte — makacsul 
hittek volna a dolgok , változhatatlanságában". Az ilyen beállítottság aligha lett 
volna összeegyeztethető a gyors léptekkel az előre kijelölt cél felé haladó embe- 
riség gondolatával. , Az idők változásáról": ezt a kortársai véleményével össze- 
csengő címet adta krónikájának Freisingi Ottó is. Ugyanakkor senki sem lepő- 
dött meg azon, hogy a köznyelven szóló költemények a Karoling-idők udvari 
lovagjait, Attila hunjait vagy az ókor héroszait a 11—12. századi lovagok vonása- 
ival ruházták föl. A dolgok állandó változását nem vonták kétségbe, ám senki 
sem tudta fölfogni ennek valódi mértékét. Részben tudatlanságból persze, első- 
sorban viszont azért, mert a hajdanvolt és a jelen közötti erőltetett összefüggés 
nemcsak a különbségeket takarta el, hanem a különbségek kimutatásának igé- 
nyét is. Hogyan is állhattak volna ellen a kísértésnek, hogy a régi Róma császá- 
rait a kor uralkodóihoz mindenben hasonlónak képzeljék el, amikor maga a Római 
Birodalom is tovább élt a szemükben, s a szász vagy a száli Írank fejedelmeket 
Caesar vagy Augustus egyenes ági örököseinek tekintették? Minden vallási 
mozgalom a szó eredeti értelmében , reformációként", vagyis az eredeti tiszta- 
sághoz való visszatérésként határozta meg önmagát. A tradicionalista fölfogás, 
amely a jelent állandóan a múlt felé tereli, és természetszerűen a korszakok 
sajátosságainak összemosásához vezet, szükségképpen a különbség iránt érzé- 
keny történeti szemlélet szöges ellentéteként jelenik meg. 

A csalóka látszat többnyire öntudatlanul, olykor viszont tudatos erőfeszíté- 
sek eredményeképp jött létre. Igaz, a feudális kor világi és a vallási berendez- 
kedésére legnagyobb hatást gyakorló hamisítások valamivel korábban születtek: 
a Nagy Konstantinnak tulajdonított adománylevél a 8. század utolsó éveiben ké- 
szült, és a Karoling-reneszánsz virágzó időszakában működött az a rendkívüli 
szakembereket tömörítő műhely, ahonnan egyebek között a Sevillai Izidor neve 
alatt kiadott hamis dekretáliák vagy Benedek diakónus hamisított kapituláréi is 
kikerültek. Példájuknak azonban mindenkor akadtak követői. A wormsi szent 
életű püspök, Burchard által 1008 és 1012 között összeállított kánoni gyűjtemény 
hemzseg a félrevezető hivatkozásoktól és a már-már cinikus szövegátdolgozá- 
soktól. Gyártottak hamis okiratokat a császári udvarban csakúgy, mint — óriási 
számban - az egyházi scriptoriumokban; utóbbiak olyannyira rossz hírnévnek 
örvendtek az igazság sorozatos, ismert vagy sejthető kiforgatása miatt, hogy te- 
vékenységük nem elhanyagolható mértékben járult hozzá az írásos tanúságté- 
telek hitelvesztéséhez: , akármely toll akármit állíthat", hangzott el egy per so- 
rán az egyik német földesúr szájából."! Ha az okirat-hamisítás és a beteges ha- 
zudozás egyébként örök életű iparága fényes virágzásnak indulhatott e néhány 
évszázad során, az jórészt azzal magyarázható, hogy a jogrend precedensekre 
való hivatkozásokra támaszkodott, miközben mindenütt általános zűrzavar ho- 
nolt: nemegyszer azért került sor okirat-hamisításra, hogy pótolni tudják a meg- 
semmisült hiteles dokumentumot. Igen nagy számban készültek ekkoriban ha- 
mis irományok, s ezekben a kor jogi és erkölcsi fölfogása szerint kifejezetten 

elítélendő machinációkban számos egvébként feddhetetlen jellemű jámbor sze- 
mélyiségnek is része volt. Ezen a lélektanilag meglehetősen különös jelensé- 
gen érdemes alaposan elgondolkoznunk: a múlt tisztelete annyira erősen élt 
bennük, hogy paradox módon olyannak igyekezték föltámasztani, amilyennek 
szerintük lennie kellett volna. 

Bármilyen nagy számban készültek is ekkoriban történelmi írások, kizáró- 
lag a szűk körű szellemi elit tagjai forgathatták őket, ugyanis — az angolszász 
munkák kivételével -— latin nyelven íródtak. A hiteles vagy eltorzított múlt attól 
függően befolyásolta a vezérek magatartását, hogy a literátusok szűk köréhez 
tartoztak-e vagy sem. Ezt tanúsítják a német-római birodalombeli fejlemények, 
ahol I. Ottó politikai realizmusát nem sokkal később III. Ottó reminiszcenciák- 
ból táplálkozó kormányzása követte, s ahol az örök várost többször is a pártoskodó 
arisztokraták és a bábpápák harcainak kiszolgáltató, írástudatlan II. Konrád után 
a rendkívül művelt, a Patricius Romanorum címet elnyerő és a pápaság refor- 
mátoraként emlegetett III. Henrik következett a trónon. Azonban valamilyen 
mértékben még a hatalmi elit legműveletlenebb tagjai is — minden bizonnyal a 
személyükhöz közel álló klerikusok közvetítésével — részesültek az emlékezet 
eme kincseiből. I. Ottó nyilván sokkal kevésbé volt fogékony az örök város törté- 
nelmi vonzereje iránt, mint unokája, mégis ő volt dinasztiájában az első, aki 
ragaszkodott hozzá, hogy a caesarok koronája ékesítse a fejét. Vajon kiderül-e 
valaha is, hogy kik voltak azok a mesterek, akiknek fordításai vagy tartalmi össze- 
foglalói révén ez az olvasni alig tudó király megismerkedett a császárság ha- 
gyományával, amelyet azután új életre támasztott? 

A köznyelven írt epikus művek szolgáltak történelemkönyvül azok számá- 
ra, akik nem tudtak ugyan olvasni, de szívesen hallgatták az elbeszéléseket. Az 
eposzok kérdése az egyik legvitatottabb a középkorral kapcsolatos stúdiumok- 
ban, s a témának itt szentelhető néhány oldal kevés ahhoz, hogy a problémát 
teljes mélységében megvilágítsuk. A kérdést azonban legalább a társadalmi struk- 
túra története szempontjából legfontosabb - és talán általában is a legterméke- 
nyebb perspektívákat ígérő — oldalról illő megközelítenünk. Ami azt jelenti, hogy 
vizsgálódásunkat a kollektív emlékezet vonatkozásában kell lefolytatnunk. 


Az eposzok 


A francia eposz története ismereteink szerint a 11. század közepén vagy vala- 
mivel korábban kezdődött. Annyi mindenesetre bizonyos, hogy ettől az időponttól 
kezdve terjedtek el Észak-Francia Királyság északi részén a köznyelven alko- 
tott hősi , énekek". Sajnos, csak közvetett ismereteink vannak ezekről a viszony- 
lag távoli időkben keletkezett művekről: ilyenek a krónikákban itt-ott található 
célzások vagy a művek latin nyelvre átültetett egyes részletei (mint például a 
rejtélyes , Hágai töredék"). Kéziratos formában egyetlen eposz sem jelent meg 


114 Az élet és agondolkodás keretei 


a 12. század második fele előtt, s a másolat keletkezési dátuma természetesen 
mit sem árul el az eredeti szöveg keletkezési idejéről. Adataink arról győznek 
meg bennünket, hogy legalább három költemény legkésőbb 1100 körül már a 
ránk maradt formáját megközelítő alakot öltött: a Roland-ének, a Chanson de 
Guillaume — melynek a szövege egyébként több más alkotásra is utal, ezeknek 
viszont nem maradt fönn korabeli változatuk -— és az egyezményesen , Gormont 
és Isembart"-ként emlegetett verses elbeszélés, amelyet egy korabeli kéziratá- 
nak ránk maradt első része, valamint az 1088-tól készült tartalmi kivonatai alapján 
ismerünk. 

A Roland-ének cselekménye nem annyira a történelemből, mint inkább a 
néphagyományból táplálkozik, legalábbis ami a főhős és mostohaapja közti gyű- 
lölség, az irigykedés és az árulás motívumát illeti (ez utóbbi egyébként a Gor- 
mont-ban is megtalálható). A Chanson de Guillaume-ban elbeszélt történet nem 
egyéb legendánál. Mindhárom műben az események főszereplői közül többen 
is a jelek szerint a képzelet szülöttei (Olivier, Isembart, Vivien stb.). A mese öltései 
alattazonban mindenütt fölsejlik a történelem szövete. 778. augusztus 15-én Nagy 
Károly seregének a Pireneusokon átkelő utóvédjén valóban rajtaütött egy ellen- 
séges csapat — amely a történelmi adatok alapján baszkokból, a legenda szerint 
szaracénokból állt -, s akemény küzdelemben több más főember mellett egy 
Roland nevezetű gróf is a halálát lelte. A Gormont cselekménye azon a vimieu-i 
síkon játszódik, ahol 881-ben egy Lajos nevű, történelmileg is létezett király (a 
Karoling-házból származó III. Lajos) valódi pogány csapatok fölött aratott dicső 
győzelmet -— ezek igazából normannok voltak ugyan, de a meseszövés megint 
csak az iszlám katonáivá varázsolta őket. Guillaume gróf és Guibourc nevű fele- 
sége Nagy Károly idejében éltek; a gróf ugyanolyan vitézül irtotta a muzulmá- 
nokat, mint a róla szóló énekben, s amikor a hitetlenek a valóságban is legyőz- 
ték, a vereséget is mindig hősi lélekkel viselte el. A mellékszereplők vagy a 
háttérben mozgó alakok között a képzelet gyártotta figurák mellett nem nehéz 
fölismernünk néhány ténylegesen létezett személyt, noha a költők nem mindig 
abban a történelmi korban jelenítik meg őket, amelyben éltek: ilyen például 
Turpin érsek vagy Gormont pogány király, aki híres viking vezér volt, sőt még 
az obskurus bourges-i gróf, Esturmi is, akiről a Chanson de Guillaume egyéb- 
ként csak azért fest olyan sötét képet, mert önkéntelenül tükröződik benne az a 
megvetés, mely az illetőt saját korában szolgai származása miatt kísérte. 

Ugyanezt az ellentétet figyelhetjük meg a 12—13. században lejegyzett nagy- 
számú, hasonló témájú költeményben. A szerzők fantáziája egyre inkább elural- 
kodott a folyvást bővülő műfajon, amely csak képzelet szülte elemekkel tudta 
témáit megújítani. Azonban majdnem mindig -— legalábbis azokban a művek- 
ben, amelyek fő vonalaikban (ha nem a ma ismert változatukban is) nyilvánva- 
lóan a legkorábbi időkben keletkeztek — hol a cselekmény középpontjában sze- 
repel egy kétségbevonhatatlanul történelmi motívum, hol a különböző epizódok 
között találkozunk nem várt pontossággal fölidézett, valóságos elemekkel: egyik- 

másik mellékszereplő a történelemben is létezett, vagy egy olyan várat említ a 
szerző, amelyről azt hinnénk, már mindenki megfeledkezett. Két egymástól 
elválaszthatatlan probléma jelenik meg így a kutató előtt. Miféle több évszáza- 
dos szakadékon átívelő hidakon keresztül jutottak el a költők távoli múltra vo- 
natkozó ismeretekhez? Vajon milyen hagyomány szőtt például titkos szála- 
kat a 778. augusztus 15-én bekövetkezett tragédia és a Roland-éneknek a 11. 
század utolsó éveiből fönnmaradt változata között? A 12. században keletkezett 
Raoul de Cambrai trubadúrja honnan tudhatott arról, hogy Gouy-i Raoul ugyan- 
csak Raoul nevezetű fia 943-ban támadást indított Vermandois-i Herbert fiai el- 
len, és a harcban életét vesztette? Honnan ismerhette magukon az eseménye- 
ken túl a drámai történések menetében oly központi szerepet játszó több kora- 
beli személyiség — Ybert, Ribémont ura, Retheli Bernát vagy Douai-i Ernaut — 
nevét? Ilyen és ehhez hasonló kérdések alkotják a rejtély egyik felét. De a másik 
probléma sem kevésbé fogas: mivel magyarázható az adatok e különös eltorzí- 
tása? Vagy inkább — minthogy az utolsó változatok szerzői aligha tehetők egye- 
dül felelőssé az összes torzításért — a jó maghoz hogyan keveredhetett időköz- 
ben annyi tévedés és fikció? Minden olyan értelmezési kísérlet, amely nem szentel 
kellő — és egyenlő - figyelmet a történelmileg hiteles, illetve a képzelet szülte 
elemeknek, szükségképpen kudarcra van ítélve. 

Az epikus , geszták" eredetileg nem olvasásra, hanem elmondásra, sőt el- 
éneklésre szánt művek voltak. Várról várra, köztérről köztérre jártak velük hiva- 
tásos énekmondóik, akiket akkoriban jongleuröknek neveztek. A legszegényeb- 
bek a vándor mesemondók mesterségét a vásári mutatványosokéval ötvözték, s 
életüket azokból a pénzdarabokból tengették, amelyeket hallgatóságuk tagjai 
, ingük szárnyából" vetettek oda nekik." A szerencsésebbek egy-egy főúr pártfo- 
gását élvezték, akik udvarukba fogadták őket, ahol megélhetésük is jóval bizto- 
sabb volt. Az előadók közük kerültek ki a költemények szerzői is. Más szóval a 
jongleurök hol mások műveit adták elő, hol maguk , találták föl" (fr. trouver). E 
két véglet között végtelenül sok átmenettel találkozunk. Ritkán fordult elő, hogy 
a , föltaláló" (trouveur) teljes egészében maga ötlött volna ki egy művet, de az 
sem volt gyakori, hogy az előadó semmiféle átalakítást sem hajtott volna végre 
a szövegen. A meglehetősen heterogén közönség többnyire írástudatlan embe- 
rekből állt, akik általában képtelenek voltak az előadásban hallottak mérlegelé- 
sére, de nem is annyira történelmi hűséget kerestek ezekben a művekben, mint 
inkább szórakozást és saját értékrendjük megerősítését. Az énekmondók élet- 
módja nem tette lehetővé, hogy alaposabb tanulmányokat folytassanak, időn- 
ként azonban megfordulhattak a hatalmasságok környezetében, és mindenáron 
igyekeztek is elnyerni kegyeiket. Ha azt kutatjuk, hogyan kerülhetett be annyi 
hiteles mozzanat az irodalmi alkotások szövegébe, akkor azt kell tisztáznunk, 
milyen módon szerezhettek a jongleurök tudomást a múlt eseményeiről és a 
történelmi személyiségekről. 

Minden gesztaénekben említett és ismereteink szerint a valóságban is meg- 

történt esemény így vagy úgy a krónikákban vagy az okiratok szövegében is meg- 
található. E nélkül képtelenek volnánk elválasztani a valóságot a fikciótól. Na- 
gyot tévednénk azonban, ha a jongleuröket megannyi könyvmolyként képzel- 
nénk el. Ugyanakkor jogosan vetődik föl a kérdés: vajon közvetett módon nem 
ismerhették-e olyan iratok tartalmát, amelyeket maguk nemigen vehettek kéz- 
be? Ami a közvetítőket illeti, elsősorban természetesen a dokumentumok őrzé- 
sével rendszerint megbízott személyekre, vagyis a klerikusokra, különösen pe- 
dig a szerzetesekre gondolhatunk. Ez a feltételezés semmiben sem mond ellent 
a hűbéri társadalom realitásainak. Nagyot tévedtek a minden téren az , ösztö- 
nösség" és a , tudományosság?" ellentétét kereső, romantikus ihletésű történé- 
szek, amikor a népinek nevezett költészet művelői és a latin nyelvű irodalom- 
mal hivatásszerűen foglalkozók közé valamiféle átjárhatatlan válaszfalat kép- 
zeltek. Egyéb tanúságok híján a Gormont-éneknek Hariulf szerzetes krónikájában 
megtalálható összefoglalása, az eredetileg valószínűleg iskolai feladatként író- 
dott , Hágai töredék" vagy a Ganelon árulásáról egy francia klerikus által a 12. 
században pergamenre vetett latin nyelvű költemény is elegendő bizonyosság 
számunkra, hogy a kolostorok mélyén is ismerték, és korántsem vetették meg a 
köznyelven szóló eposzokat. A Német-római Birodalomban az egyik germán 
legendát különös vergiliusi hexameterekbe öltöztető Waltharius talán szintén 
iskolai dolgozatból született meg, s tudomásunk van arról is, hogy a 12. századi 
Angliában Artúr király kalandjainak patetikus elbeszélése egyaránt csalt könnye- 
ket fiatal szerzetesek és világiak szemébe." Tegyük hozzá, hogy a rigoristáknak 
a , histriókra" szórt átkai ellenére a szerzetesek — akik intézményeiknek, vala- 
mint azok legbecsesebb kincseinek, a relikviáknak a hírnevét magától értetődő- 
en a szívügyüknek tekintették - fölismerték, hogy a műveket a köztereken elő- 
adó, a legprofánabb dalokat a szentek életéről szóló jámbor mesékkel elegyítő 
jongleurök olyan propagandát fejthettek ki, amellyel szinte lehetetlen volt más 
módon versenyre kelni. 

Amint azt Joseph Bédier feledhetetlen munkáiból láthatjuk, nem egy epi- 
kus legenda magán viseli a szerzetesrendek bélyegét. A pothiéres-i, de még 
inkább a vézelayi barátok nyomása az egyedüli magyarázat arra, hogy a Gérard 
de Roussillonról szóló történet cselekménye áttevődött Burgundiába, holott 
maguk a történelmileg hiteles események a Rhőne mentén játszódtak le. Saint- 
Denis-de-France apátsága, az itt rendezett vásárok és az itt őrzött szent testma- 
radványok nélkül sem az elsősorban a vásártéren megforduló emberek (nem 
pedig az egyházi zarándokok) számára írott, az ereklyék történetét humorosan 
kiszínező Voyage de Charlemagne, sem a hasonló témát komorabban és unal- 
masabban földolgozó Floovant sem látott volna napvilágot. De ugyanez a hely- 
zet egy sor más, a Karoling-fejedelmek tetteit megörökítő költeménnyel, ahol a 
háttérben mindig megjelenik az emléküket áhítattal őrző monostor is. Hogy ez 
a Capeting-királyok szövetségeseként és tanácsadójaként működő hatalmas 

szerzetesi közösség milyen szerepet játszott Nagy Károly uralkodásának irodal- 
mi földolgozásában, arról még távolról sem hangzott el az utolsó szó. 

Számos mű akad azonban, elsősorban a legrégebbi alkotások között, ame- 
lyekben a szerzetesrendek hatása - legalábbis szándékoltan szisztematikus for- 
mában - nem mutatható ki: ezek közé tartozik a Chanson de Guillaume, a Raoul 
de Cambrai vagy a Lotaringok teljes ciklusa. Magát a Roland-éneket korábban a 
Santiago de Compostelába vivő zarándokútvonallal hozták összefüggésbe; ám 
ha ez a feltételezés mégis beigazolódna, ugyancsak csodálkoznunk kellene raj- 
ta, miért hiányzik a szövegben emlegetett számtalan szent közül Szent Jakab, s 
az ibériai városok között miért nem találkozunk soha a nagy galíciai szentély 
nevével. Hogyan fordulhat elő, hogy egy állítólag szerzetesek ihlette mű költője 
oly heves megvetéssel beszél a kolostori életről?" Noha vitathatatlan, hogy a gesz- 
tákban földolgozott tényekhez elvben az oklevéltárakban és a könyvtárakban is 
hozzájuthattak a szerzők, ezek a tényadatok azonban csak elszórtan, más, föl 
nem használt részletekkel keveredve találhatók meg a dokumentumokban, ami 
azt jelenti, hogy így, szelektíven kibányászni őket olyan nagy felkészültséget 
igénylő munkát jelentett volna, ami meglehetősen idegen volt a korabeli gon- 
dolkodásmódtól. Ráadásul ha minden éneket egy tanítómesterként működő 
művelt klerikus és egy őt engedelmes tanítványként követő jongleur közös pe- 
dagógiai gyakorlatnak tartunk, akkor minden bizonnyal le kell mondanunk róla, 
hogy a művekben található hiteles elemek mellett a tévedésekre is fényt derít- 
sünk. Hiszen bármilyen megbízhatatlan is az annalesirodalom, bármilyen jo- 
gosan képzeljük is legendáktól és valótlanságoktól átszőttnek a vallási közös- 
ségek szellemi örökségét, bármilyen jogosan vádolhatjuk is a jongleuröket a 
tények kiszínezésével vagy elhallgatásával, még a krónikák vagy oklevelek alap- 
ján szerkesztett legrosszabb elbeszélés sem hordozna annyi súlyos baklövést, 
mint a legkevesebb elferdített tényt tartalmazó geszta. Mellesleg módunkban áll 
ellenpróbát tenni: a 12. század derekán egymást követően két klerikus is az 
eposzt többé-kevésbé utánzó stílusban verssorokba öntött egy történelmi témát, 
amelyet jórészt kéziratokból bányászták elő. Noha a legendák és a különböző 
összekeverések nem hiányoznak sem Wace Roman de Rou-ja, sem Benoít de 
Sainte-Maure A normandiai hercegek története című művéből sem, mindkét 
alkotás a történelmi hűség valóságos remekművének számít a Roland-énekhez 
képest. 

Ha tehát legalább az esetek nagy részében kizárjuk annak valószínűségét, 
hogy a 11. század utolsó és a 12. század első éveinek , föltalálói" (trouvére) az 
alkotás pillanataiban — akár közvetett módon is — rendelkezésükre álló króni- 
kákból vagy levéltári okmányokból merítették volna gesztáik motívumait," ak- 
kor kénytelenek vagyunk az elbeszélések alapjául szolgáló korábbi hagyomány 
meglétét feltételezni. Ezt a hipotézist hosszú ideig általánosan elfogadták. Esze- 
rint először az eseményekkel egy időben keletkezett, rövid lélegzetű költemé- 

nyek jelentek volna meg, s a gesztaénekeket csak később, az eredeti poémák 
ügyes-ügyetlen egymáshoz illesztésével állították volna elő az általunk ismert 
formájukban — más szóval a néplélek ösztönösségét az irodalmár munkája vál- 
totta volna föl. Ez az elképzelés azonban minden egyszerűsége ellenére sem 
állta ki a próbát. Természetesen nem minden gesztaének nyerte el egy adott 
időszakban végleges formáját, hiszen olykor világosan elkülöníthetők a szöveg- 
ben az esetlen hozzátoldások. De a Roland-éneket elfogulatlanul olvasva tagad- 
hatatlan, hogy egyetlen lendülettel írott költeménnyel van dolgunk, egy olyan 
ember, egy olyan nagy ember művével, akinek az esztétikája -— anennyiben nem 
a sajátja lett volna — korának fölfogását, nem pedig elveszett hősi énekek bá- 
gyadt fényét tükrözi. Ebben az értelemben joggal jelenthetjük ki, hogy a gesz- 
ta-énekek a 11. század végén , születtek meg". Ám még ha ihletett költővel van 
is dolgunk -— ami kétségkívül nem a gyakoribb eset: ne feledjük, mennyire ki- 
vételesnek számít a Roland-ének szépsége -, mi egyebet tesz az alkotó, mint 
tehetsége szerint fölhasználja a nemzedékről nemzedékre szálló közös örök- 
ség elemeit? 

Ha tehát tudjuk, hogy a feudalizmuskori embereket élénken foglalkoztatta 
a múlt, és hogy gyönyörűséget leltek a régi dolgokról szóló elbeszélésekben, ak- 
kor nem kell elcsodálkoznunk azon, ha egy adott elbeszélőhagyomány végigvo- 
nul az idők folyamán. Legfontosabb kisugárzó gócai a közös zarándoklatok és a 
vásárterek voltak, amelyek alkalmat adtak a vándorok találkozására: megannyi 
költeményen tapintható ki a különböző zarándok- és kalmárutak emléke. Egy 
véletlenszerűen fönnmaradt írásból megtudhatjuk, hogy a messzi utakra vállal- 
kozó német kereskedők néhány germán legendát is megismertettek a skandi- 
náv világgal;" nyugodtan elhihetjük tehát, hogy francia kollégáik posztóbáláik- 
kal és fűszeres zsákjaikkal egyetemben számos hősi történetet, sőt egyszerű 
tulajdonnevet is elterjesztettek a megszokott kereskedelmi útvonalak teljes 
hosszában. Bizonyosra vehető, hogy a jongleurök a kereskedők és a zarándo- 
kok elbeszélte történetekből ismerték meg a keleti földrajzi neveket, s az északi 
költők innen szereztek tudomást a mediterrán olajfák szépségéről, amelyeket 
az egzotikum iránti naiv fogékonysággal és a valósághű környezetrajznak fittyet 
hányva a burgundiai vagy a picardiai dombvidékre ültettek-át műveikben. Jólle- 
het e legendák rendszerint nem a monostorok sugalmazására születtek, ezek 
az intézmények nagyban hozzájárultak elterjedésükhöz, hiszen sok utas fordult 
meg a falaik között, az emlékezet számos régi épületben találhatott magának 
fogódzót, s főleg mert a barátok nagyon szerettek — Damiani Péter és más szigo- 
rú erkölcsű egyházi személyek szerint túlságosan is szerettek?" — történeteket 
mesélni. A Nagy Károlyról szóló legkorábbi anekdotákat már a 9. században 
lejegyezték a Sankt-Galleni apátságban, s a Mont-Cenis-n vezető út mentén fek- 
vő Novaleise-i kolostorban a 11. század elején írott krónika bővelkedik is a le- 
gendaszerű elemekben. 

Ne képzeljük azonban, hogy minden esetben egyházi intézmények álltak a 

háttérben. A földesúri nemzetségek is ápolták saját hagyományaikat, melyek 
nem egy eleme eredeti vagy eltorzult formájában épült be a gesztaénekekbe. A 
várak termeiben éppúgy kedvelt beszédtéma volt az ősök élete, mint a kolosto- 
rok árkádjai alatt. Lotaringiai Gottfried herceg sem tartotta rangján alulinak, hogy 
Nagy Károlyról szóló anekdotákkal mulattassa vendégeit." Cseppet sem való- 
színű, hogy mások ne osztoztak volna ebben a kedvtelésben. A legnagyobb 
Karolingról két egymással éles ellentétben álló kép tárul föl az eposzokból: a 
Roland-ének szinte vallásos tisztelettel övezett nemes uralkodójával szemben 
számos más műben , sóvár", , elbárgyult" vénemberként jelenik meg. Az első 
esetben az egyházi történetírási kánonok, valamint a Capeting-királyok népsze- 
rűsítéséért folytatott erőfeszítések maradéktalan érvényesülését látjuk, a máso- 
dikban pedig a főúri réteg monarchiaellenessége érhető egyértelműen tetten. 

Az efféle anekdoták folyamatosan öröklődhetnek nemzedékről nemzedék- 
re anélkül, hogy költői formát öltenének. Ám a nagyszabású poémák egyszer 
csak létrejöttek. Mikor? Erre a kérdésre szinte lehetetlen a válaszadás. Ugyanis 
olyan nyelvvel — a franciával — van dolgunk, amelyet sokáig a latin deformált 
változatának tekintettek, s amely csak évszázadok múltán emelkedett irodalmi 
méltóságra. Minthogy a kultúrának ez a szegmentuma nem tarthatott számot 
az íróemberek érdeklődésére, sohasem tudhatjuk meg, hogy vajon a , paraszt- 
dalokba", vagyis a köznyelven szóló költeményekbe — melyektől az egyik orléans-i 
püspök már a 9. század végén kötelességének érezte papjait eltiltani — nem szivá- 
rogtak-e be a hősi eposzok egyes elemei. Anélkül, hogy az a silentio érvéből túlzott 
következtetésekre ragadtatnánk magunkat, meg kell állapítanunk, hogy az epi- 
kus énekekre vonatkozó első utalások csak a 11. században bukkantak föl, s ezek 
a mintegy a hosszú éjszakából hirtelen felfénylő hivatkozások nyilván arra val- 
lanak, hogy a verses geszták — legalábbis jelentősebb számban — nem sokkal 
korábban keletkezhettek. Figyelemre méltó egyébként, hogy a régebbi poémák 
legtöbbje Laon-t tekinti a Karoling-királyok székvárosának, s még az Aachent 
az őt megillető rangra emelő Roland-ének is magán viseli — talán a szerző fi- 
gyelmetlenségéből — ennek a hagyománynak néhány nyomát. Márpedig ez a 
hagyomány csak a 10. században keletkezhetett, vagyis abban az időben, ami- 
kor , Mont-Loon" valóban betöltötte a szóban forgó szerepet: létrejötte mind az 
ezt megelőző, mind az ezt követő évszázadban megmagyarázhatatlan volna." 
Minden jel szerint ebben a században alakultak ki tehát a legfontosabb eposzi 
témák, s ha nem is öltöttek még költői formát, minden bizonnyal már csak az 
ihletett alkotóra vártak. 

A gesztaénekek egyik sajátságos vonása abban áll, hogy kizárólag régmúlt 
idők eseményeit dolgozzák föl. A jelen eseményei közül gyakorlatilag egyedül 
a keresztes hadjáratok mutatkoztak eposzi rangra méltónak, mivel azonnal 
mozgásba hozták az emberek képzeletét, s talán azért is, mert rajtuk keresztül 
a szerzők a jelenbe ültethették át a keresztény heroizmus a 11. századtól meg- 
énekelt sajátos megnyilvánulási formáját. Ezek a korabeli eseményekből táplál- 

kozó művek egyébként alkalmat adtak a jongleuröknek arra, hogy szelíd nyo- 
mást gyakoroljanak mecénásaikra. Ardres-i Arnoul egy ízben nem volt hajlan- 
dó skarlát nadrágharisnyát ajándékozni az egyik dalnoknak, mire emez kihúz- 
ta a nevét az Antiochiai énekből." Viszont bármekkora gyönyörűséget is érez- 
hettek volna egyes főurak, ha azt hallják, hőstetteik szájról szájra járnak az 
emberek között, bármekkora jutalmat is várhattak volna a költők az ilyen alkotá- 
sokért, többnyire nem akadt gesztaíró poétája azoknak a háborúknak, amelyek- 
nek nem a Szentföld volt a színterük. Vajon ez azt jelenti, hogy — mint Gaston 
Paris is állította — az , epika erjedése" abban az időpontban ért volna véget, amikor 
véglegesen kialakult a francia nemzet? Ebből az — önmagában kevéssé megala- 
pozottnak tűnő - feltételezésből az következne, hogy a 9—10. századi események- 
ről szóló elbeszélések azonnal költői formát öltöttek, holott ez távolról sem biz- 
tos. Valószínűleg az az igazság, hogy az elmúlt korok iránti tisztelettől áthatott 
emberek rajongását egyedül a régiség tekintélyétől övezett emlékek kultusza 
kelthette föl. A normannokat 1066-ban Hastingsig elkísérő jongleur mi másról 
dalolhatott Hódító Vilmos harcosainak, mint , Karlemaigne"-ról és , Rollant"-ról? 
Az a dalnok pedig, aki 1100 táján az egyik kisebb helyi háborúban az egyik 
burgundiai rablóbanda élén járt, természetszerűen csak , az ősök magasztos 
tetteit" zenghette el." S midőn a 11-12. század hatalmas hadjáratai is a távoli 
múlt emlékeivé lettek, akkor is fönnmaradt a múlt iránti kíváncsiság, csak ki- 
elégítésének módjai változtak. Ekkorra az eposzt már fölváltotta a történetírás, 
mely olykor még verses formában jelentkezett, de már az írott hagyományra 
támaszkodott, s következésképp sokkal kevésbé érződött rajta a mondavilág 
hatása. 

A történelmi elbeszélések és a legendák feudalizmuskori divatja nem kor- 
látozódott Franciaországra, de a különböző országokban más és más formákban 
jelentkezett. Ha a lehető legmesszebbre tekintünk vissza a germánság történeté- 
ben, akkor azt látjuk, hogy e népek fiai minden időkben versben ünnepelték 
hőseik dicső tetteit. A kontinensen élő és a Britanniában megtelepedett germánok 
— akárcsak a skandinávok — a jelek szerint egyidejűleg kétféle háborús költésze- 
tet műveltek: a költők néha a régmúlt idők — olykor mitikus — személyiségeit 
énekelték meg, máskor pedig még élő vagy nem sokkal korábban elhalálozott 
vezérek cselekedeteit örökítették meg. Később viszont, a 10. századdal kezdő- 
dő időszakban néhány latin nyelvű írásművet leszámítva gyakorlatilag egyet- 
len alkotás sem született. E számunkra meglehetősen homályos századokban a 
Waltharius címen ismert latin nyelvű átültetés mellett csak az a tény tanúsítja a 
régi legendák németországi tovább élését, hogy a megszokott költői témák az 
északi tájak felé veszik útjukat, ahol a népi irodalom forrása továbbra is frissen 
csordogál. A legendák tehát nem haltak ki, s nem is vesztettek vonzerejükből. 
Ha hihetünk Günther püspök egyik kanonokjának, a Bambergi egyházmegye élén 
1057 és 1065 között álló férfiú Szent Ágoston vagy Szent Gergely írásainál job- 
ban kedvelte az Attiláról vagy a 6. század során kihalt régi keleti gót dinasztiá- 

gót dinasztiáról, az Amalokról szóló történeteket. Sőt az is meglehet — e ponton 
nem világos a szöveg -, hogy e profán témák mintájára saját termésű , verseket 
is ízlelgetett".? Annyi mindenesetre bizonyos, hogy a püspöki székhely környé- 
kén továbbra is éltek a rég meghalt királyok kalandos történetei. Még az is való- 
színű, hogy ezeket a történeteket énekszóval, köznyelven adták elő— ám mind- 
ebből semmi sem maradt ránk. Anno érsek élettörténete, amelyet a Kölni egy- 
házmegye egyik klerikusa valamivel 1077 után foglalt versbe németül, sokkal 
inkább a hagiográfiához, mint a népes hallgatóságoknak szánt elbeszélő iroda- 
lomhoz tartozik. 

A homály csak mintegy száz évvel a francia geszták megjelenése után osz- 
lik el, pontosabban azután, hogy a franciák hősi énekeinek vagy újabb keletű 
alkotásainak utánzói már egy nemzedéken át szoktatták a német közönséget a 
köznyelven írott hatalmas költői freskók élvezetéhez. Az első hazai ihletésű 
hősköltemények mai formájukat megközelítő alakban csak a 12. század vége 
felé láttak napvilágot. A kortársak dicső tetteinek megörökítése ettől kezdve a 
krónikásokra és a latin versfaragókra maradt, miközben a népnyelven írt elbe- 
szélő költemények egy régóta élő hagyomány századokon átszűrt kalandos epi- 
zódjaiból merítik motívumaikat. A dologban az a különös, hogy a múlt legked- 
veltebb szakasza itt sokkal régebbi, mint a franciáknál: az Ernst herceg tetteit 
megörökítő Lied az egyetlen, amely — egyébként furcsán eltorzult formában — 
egy 11. század eleji eseményt beszél el. A többiek a puszta legendákat és az 
olykor még teljesen pogány csodavilágot a barbár betörések korának régi emlé- 
keivel ötvözik, melyeket a világkatasztrófák méreteiről rendszerint a szokásos 
személyes bosszúhadjáratok banális dimenzióira redukálnak. Huszonegy töb- 
bé-kevésbé azonosítható főhőst tartanak számon ezekben az alkotásokban, akik- 
nek a sora egy 375-ben meghalt gót uralkodótól egy 757-ben elhalálozott lom- 
bard királyig terjed. Ha itt-ott véletlenül egy később élt személyiség bukkan föl 
— mint például a Nibelung-énekben, ahol Siegfried és Brünhilde minden törté- 
nelmi konzisztencia nélküli árnyalakjai, illetve Attila, Nagy Theodorik és a Rajna- 
vidék burgundi királyai eleve meglehetősen heterogén gyülekezetébe egy 10. 
századi püspök furakszik be -, az illető mindig csak epizódszerepet kap, s 
megjelenése valószínűleg helyi vagy egyházi hatásokkal hozható összefüggés- 
be. Nyilván más volna a helyzet, ha a költők az írásos dokumentumok vizsgála- 
tával foglalkozó klerikusoktól kapták volna témáikat: a német birodalom monos- 
torait nem barbár vezérek alapították, s amikor a krónikások Attila vagy a , ti- 
rannus", Theodorik alakját idézték meg, akkor sokkal sötétebb színekkel festették 
le őket, mint a geszták szerzői. Ritkán látunk ekkora szembeszökő különbséget 
két irodalom között. A francia kultúra mélyreható átalakuláson ment keresztül 
a korai középkor olvasztótégelyében, miközben a francia nyelv mint ténylege- 
sen differenciálódott nyelvi entitás viszonylag rövid múltra tekinthetett vissza; 
s amikor a franciák legrégibb hagyományaikhoz fordultak, fölfedezték önmaguk 
számára a Karoling-kort (a Meroving-dinasztia tagjai tudomásunk szerint csak 

egyetlen és meglehetősen kései énekben, a FIloovant-ban bukkannak föl, amely, 
mint korábban láttuk, valószínűleg egy saint-denis-i tudós barátok inspirálta 
ciklushoz tartozott). Ezzel szemben a német történetek egy sokkal régebbi mon- 
davilágból táplálkozhattak, lévén hogy az elbeszélések - s talán a dalok — soká- 
ig rejtett folyama sohasem szakadt meg. 

Rendkívül tanulságos a kasztíliai példa is. A történelmi múlt iránti szomj 
itt is ugyanolyan hevesen jelentkezett, mint másutt, ám a Reconguista földjén a 
legrégibb nemzeti emlékek is egészen új keletűek voltak: a jongleurök — már 
amikor nem idegen mintákat utánoztak - szinte még friss eseményekből merítet- 
ték ihletüket. A Cid halála 1099. július 10-én következett be, és a közelmúlt há- 
borús hőseit dicsőítő cantarok hatalmas családjából egyedül ránk maradt mű, 
A Cid éneke 1150 körül keletkezhetett. De az Appennini-félsziget esete még kü- 
lönlegesebb, az itáliaiaknak ugyanis a jelek szerint nem volt saját eposzuk. Miért? 
Nem kis vakmerőség volna, ha néhány szóban próbálnánk megválaszolni ezt a 
szerfölött zavarba ejtő kérdést. Egy lehetséges magyarázat azonban mindenkép- 
pen megérdemli, hogy az olvasó figyelmébe ajánljuk. A hűbériségkori Itália 
egyike volt azon ritka országoknak, ahol a földbirtokosok - és valószínűleg a 
kereskedők - közül igen sokan tudtak olvasni. Nincs kizárva, hogy a múlt iránti 
kíváncsiság itt azért nem vezetett geszták születéséhez, mert a latin nyelvű kró- 
nikák megfelelőképp kielégíthették az emberek történelmi érdeklődését. 

Azokban az országokban, ahol a műfaj kifejlődhetett, az eposz azért is ha- 
tott oly erővel az emberek képzeletére, mert a csak az olvasónak szóló könyvvel 
ellentétben szövegén átütött az emberi hang minden melegsége, miközben az 
élőszóban előadott, állandóan ismétlődő témák, sőt maguk a strófák is bevésőd- 
tek az emberek elméjébe. Kérdezzük csak meg a mostani kormányoktól, vajon 
a rádiót vagy az újságokat tartják-e hatásosabb propagandaeszköznek! Az im- 
máron műveltebb közegben élő felsőbb osztályok főleg a 12. század utolsó éve- 
itől igyekeznek a valóságban is megélni legendáikat. Az egyik lovag például egy 
gyáva alakot kigúnyolandó azt találja a legcsípősebb és mindenki számára magá- 
tól értetődő tréfának, ha a helyzethez illő idézetet mond el az egyik verses lo- 
vagregényből. Valamivel később ciprusi nemesek egy csoportja abban lel ma- 
gának szórakozást, ha a Róka-regényciklus szereplőinek viselkedését utánozza 
a való életben — hasonlóan azokhoz a nagyvilági körökhöz, amelyek tagjai nem 
is olyan régen Balzac hőseit választották maguknak mintául." Ugyanakkor nem 
sokkal a francia geszták megszületése után, vagyis már a 11. század utolsó éve- 
iben azt tapasztaljuk, hogy a hűbérurak szívesen kereszteltetik fiaikat Olivier- 
nek és Roland-nak, miközben a Ganelon név mindörökre eltűnik a személyne- 
vek közül." Előfordult, hogy úgy hivatkoztak a gesztaénekekre, mintha csak 
hiteles dokumentumok lettek volna. Glanville-i Renoul-t — aki egyébként már 
műveltebb kor gyermeke volt — egyszer arról faggatták, hogy a francia királyok 
miért oly tehetetlenek már hosszú ideje a normandiai hercegekkel szemben. II. 
Plantagenét Henrik híres udvarnagya a francia lovagságot , szinte mind egy szálig 

elpusztító" hajdani háborúkban jelölte meg az okot, s bizonyítékként a Gormont- 
ban és a Raoul de Cambraiban elbeszélt eseményekre hivatkozott." Nem kétsé- 
ges, hogy a nagy politikus az ezekhez hasonló poémák alapján alakította ki tör- 
ténelmi ítéleteit. Valójában a gesztaénekek sok tekintetben közönségük életfel- 
fogását tükrözik: mint minden irodalomban, itt is egy adott társadalom szemléli 
saját képmását. Azonban a régi történések helyenként erősen megcsonkított 
emlékeivel több olyan, a valóságos múltból merített hagyomány is átszivárgott, 
amelyeknek a hatását a későbbiekben is nemegyszer érzékelni fogjuk. 


NEGYEDIK FEJEZET 
Szellemi reneszánsz a feudalizmus 
második korszakában 


Az új kultúra néhány jellemzője 


A nagyszabású epikus költemények 11. századi franciaországi fölbukkanását azon 
előjelek egyikének tekinthetjük, amelyek már előrevetítik a következő időszak- 
ban erőteljesen jelentkező, gyakran ,,a 12. század reneszánszaként" emlegetett 
kulturális fejlődést. Természetesen fenntartásokkal kel! élnünk e terminust ille- 
tően, hiszen eredeti értelmében puszta újjáébredést, nem pedig változást jelent; 
mindazonáltal nyugodtan használhatjuk, föltéve hogy kronológiai szempontból 
nem értelmezzük túlságosan mereven. Noha a fejlődés valóban csak abban a 
században teljesedett ki, amellyel hagyományosan egybeforrt az elnevezés, 
a kultúra — csakúgy, mint vele egy időben a népesedés és a gazdaság - átalaku- 
lásának első megnyilvánulásai az 1100-as évet közvetlenül megelőző két vagy 
három döntő jelentőségű évtizedben mutathatók ki. Ebben az időszakban írta 
filozófiai műveit Canterburyi Anzelm, ekkor láttak napvilágot a római jog itáliai 
tudósainak, valamint vetélytársaiknak, a kánonjogászoknak a munkái, s ekkor 
kezdődtek a nagy matematikai kutatások a chartres-i iskolákban — hogy csak 
néhány példát idézzünk. Az átalakulás azonban sem a szellemi, sem egyetlen 
más szférában sem mondható teljesnek. Noha a gondolkodásmód számos te- 
kintetben rokonságot mutat az előző időszakéval, a feudalizmus második kor- 
szaka több olyan újszerű szellemi sajátosságot mutat, amelynek gondosan föl 
kell mérnünk a kisugárzását. 

A különböző csoportok közötti kapcsolatok intenzívebbé válásának jelei 
nemcsak a gazdasági, hanem a kulturális élet térképén is világosan kivehetők. 
A görög, különösen pedig az arab művekből készült fordítások nagy száma — 
utóbbiak egyébként általában csak a hellén gondolat tolmácsolói -, illetve a nyugati 
gondolkodásra és filozófiára gyakorolt hatásuk arról tanúskodik, hogy az euró- 
pai civilizáció merítési köre immáron messzebbre terjedt. Távolról sem a vélet- 
len műve, hogy a fordítók közül többen is a Konstantinápolyban letelepedett 
kereskedőkolóniák lakói közül kerültek ki. Magában Európában belül pedig a 
nyugatról kelet felé terjedő régi kelta legendák furcsa varázsa igézte meg a francia 
elbeszélők képzeletét. Ugyanakkor a francia poéták művei — a hagyományos 
gesztaénekek, valamint az új ízlés szellemében fogant költemények — német, 
itáliai és spanyol földön találtak imitátorokra. Az új tudományosság központjai 
a nagy nemzetközi iskolák, vagyis Bologna, Chartres és Párizs, ez az , égnek 

emelkedő Jákob lajtorjája"." A román művészetnek a rengeteg helyi sajátos 
jegyen túlmutató egyetemes vonásai mindenekelőtt a civilizáció egyfajta közös- 
ségét, illetve a számtalan apró szellemi-kulturális gócpont közti kölcsönhatást 
jelenítették meg. Ezzel szemben a gótikus művészet olyan exportálható esztéti- 
kai formákkal állt elő, amelyek természetszerűen mindenféle átalakulásokon 
mehettek ugyan keresztül, mégis jól meghatározható kisugárzási központokból 
— azaz a Szajna és az Aisne folyók közé eső francia területekről, illetve a burgun- 
diai ciszterci monostorokból — indultak útjukra. 

Az 1053-ban született Nogent-i Guibert apát így látta 1115 körül íródott Val- 
lomásaiban az élete kezdetén, illetve alkonyán tapasztalt állapotok közötti kü- 
lönbséget: , A gyermekkoromat közvetlenül megelőző években, sőt még ezután 
is akkora ínség volt iskolamesterekből, hogy a kisvárosokban gyakorlatilag nem, 
a nagyobb városokban pedig alig akadt belőlük. Ha pedig a véletlen folytán mégis 
rábukkantunk egyre, az illető tudása oly sovány volt, hogy még a legifjabb ván- 
dordeákéval sem állná manapság a versenyt."" Nem kétséges, hogy az oktatás 
mind színvonalát, mind a különböző társadalmi osztályokra való kiterjedését 
tekintve hatalmasat lépett előre a 12. század folyamán. Most is — sőt a korábbi- 
nál jóval erősebb mértékben - az ókori minták utánzására támaszkodott; a régi 
nagyságokat talán most sem övezte nagyobb tisztelet, mint korábban, ám job- 
ban ismerték, jobban értették őket, s a korábbiaknál jobban éreztek rá mondani- 
valójukra, olyannyira, hogy az egyház világán kívül maradt néhány költőnél, 
például a híres Rajna-vidéki Archipoetánál olykor a korábbi időszaktól teljesen 
idegen pogány erkölcsiség megjelenését tapasztaljuk. Általában véve azonban 
az új humanizmus keresztény humanizmust jelentett. , Törpék vagyunk, kik 
óriások vállain ülünk": Chartres-i Bernátnak ez a később oly gyakran ismételt 
kijelentése jól példázza, hogy a kor legmélyebb gondolkodói mennyire a klasszi- 
kus kultúra adósainak érezték magukat. 

Az új szelek a világi köröket is elérték. A Vegetiust és Valerius Maximust 
eredetiben olvasó Bőkezű Henrik, Champagne grófja vagy az erődítményépítés 
dolgában ugyancsak Vegetiushoz forduló Anjou grófja, Szép Gottfried esete 
immáron nem számít kivételesnek." Ám valahányszor megpróbáltak a tudós 
nyelven írott művek titkainak a végére járni, a tudásvágy a képzettség gyarló 
volta miatt gyakran jelentős akadályokba ütközött. A kitartóbbakat azonban ez 
sem tántoríthatta el, amint arról az 1205-ben elhalálozott II. Guines-i Balduin 
példája is árulkodik. Ez a vadászó, tivornyázó, nagy szoknyavadász picardiai 
főúr ugyanúgy kiismerte magát a gesztaénekekben vagy a legvaskosabb rövid 
verses elbeszélésekben, a fabliau-kban, mint akármelyik jongleur, merthogy 
érdeklődése, bármennyire is , illitteratus" volt, nem korlátozódott a hősi vagy a 
pajzán történetekre. Kereste a klerikusok társaságát, szíves társalgásukat ,,po- 
gány" anekdotákkal viszonozta, s e tudós beszélgetések nyomán egy helybéli 
pap szerint elméje túlságosan is kipallérozódott, olyannyira, hogy az így szer- 
zett teológiai tudással felvértezve végül vitába is szállhatott mestereivel. Balduin 

azonban nem érte be az efféle eszmecserékkel, hanem franciára fordított több 
latin nyelvű könyvet is — az Énekek éneke, az Evangéliumok és a Szent Antal 
élete mellett Arisztotelész Fizikájának jelentős részét és a római Solinus régi 
Geographiáját —, s ezeket azután fölolvastatta magának." Az új típusú igények 
a köznyelven írt, elsősorban világi emberekhez szóló, de nem csak szórakozá- 
sukat szolgáló irodalmak megszületéséhez vezettek szinte egész Európában. 
Jóllehet maguk a művek kezdetben csaknem kizárólag parafrázisokból álltak, 
mégis egy hatalmas szellemi örökség — egyebek között egy kevésbé képzelet 
kiszínezte múlt - tárult föl a nyomukban. 

Valójában a nemzeti nyelveken írt történelmi elbeszélések hosszú ideig 
hűségesen megtartották a régi gesztaénekek prozódiai küllemét és hangulatát. 
A tényirodalom természetes eszközének, a prózai nyelvezetnek az elfogadtatá- 
sa egészen a 13. század első évtizedeiig váratott magára: ekkor jelentek meg 
egyrészt a jongleurök és a klerikusok világától egyaránt idegen személyiségek, 
például a hatalmas Villehardouin főúr vagy a szerény Robert de Clary lovag 
emlékiratai, másrészt a kifejezetten az érdeklődők széles táborának szánt kom- 
pilációk, köztük A rómaiak tettei, a minden álszemérem nélkül a Franciaország 
teljes története címet viselő összefoglaló munka vagy a szász nyelvű Világkró- 
nika. De nagyjából ugyanennyi idő kellett ahhoz is, hogy Franciaországban, majd 
Németalföldön és Németországban legalább néhány okiratot a mindennapok 
nyelvén állítsanak ki, s az egymással szerződő felek olykor közvetlenül is meg- 
ismerhessék azok tartalmát. A cselekedetek és nyelvi kifejeződésük között csak 
lassan tűnt el a szakadék. 

Az Anjou Birodalom Plantagenétjei, a champagne-i grófok, a németorszá- 
gi Welfek és más hatalmasságok művelt környezetében a fabulák és az álmok 
világából szövődő irodalmi alkotások lassanként impozáns együttesekbe szer- 
veződtek. Természetesen az éppen érvényesülő ízlésnek megfelelően átgyúrt, 
utólag betoldott epizódokban bővelkedő gesztaénekek sem vesztettek népsze- 
rűségükből. Ahogy azonban a kollektív emlékezet az eposzok helyett egyre in- 
kább a történelmi munkákra támaszkodott, úgy a provanszál és a francia nyelv- 
területen új típusú műalkotások láttak napvilágot, majd Európa más régióiban 
is gyorsan divatjuk támadt. Találunk közöttük tisztán képzelet szülte regénye- 
ket, amelyekben a katonai jellegét alapvetően továbbra is őrző társadalom köré- 
ben változatlanul közkedvelt óriási kardpárbajok és , szörnyű tusák" mögött 
immár a rejtelem és a varázs univerzuma sejlik föl; ezek a történelmiség min- 
den igényétől mentes, tündérvilágban játszódó művek egy olyan kor termékei, 
amely már kellőképp kifinomult ahhoz, hogy a valóság leírását el tudja válasz- 
tani a képzelet birodalmába való meneküléstől. De akadnak köztük rövid lírai 
költemények is, melyek legkorábbi darabjai kis híján ugyanolyan hosszú múlt- 
ra tekinthetnek vissza, mint maguk a hősi énekek, ám most egyre nagyobb szám- 
ban látnak napvilágot, s egyre kidolgozottabb, egyre keresettebb formát öltenek. 
A csiszolódottabb esztétikai érzék ugyanis mind több jelentőséget tulajdonított 

a formai fölfedezéseknek, sőt a forma modorosságának is. Ebből az időszakból 
származik az a zamatos verssor, amelyben a 12. század legmegigézőbb francia 
elbeszélőjének, Chrétien de Troyes-nak az emlékét fölidézve egyik pályatársa 
ezt a képet találta legméltóbbnak magasztalására: , Bő kezekkel mérte francia 
nyelvünket." 

De a legfontosabb: a regények és a lírai költemények nem érik be esemé- 
nyek elbeszélésével, hanem - olykor esetlenül, de mindig nagy igyekezettel — 
megpróbálkoznak az érzések vizsgálatával. Még a harci epizódokban is a párvi- 
adalok leírása kerül az előtérbe a hadseregek összecsapásai helyett, melyeket a 
régi gesztaszerzők oly szívesen részleteztek. Mindenesetre az új irodalom vissza 
akarta helyezni jogaiba az egyénit, s a hallgatóság tagjait arra ösztönözte, hogy 
elmélkedjenek el saját emberi énjük fölött. Ez az önmegfigyelésre való felhívás 
egybeesett a vallásgyakorlat egyik új elemével, a hívő és a pap közötti , fülbe 
gyónás" szokásával, amely sokáig a szerzetesek világára korlátozódott, s csak a 
12. században jelent meg a világi személyek körében. Az 1200-as év táján a 
legelőkelőbb társadalmi osztályok tagjai számos tekintetben hasonlítottak közvet- 
len őseikre: ugyanaz az erőszakosság, ugyanazok a hirtelen kedélyváltezások 
jellemezték őket, miközben a természetfölötti világa továbbra is erősen — vagy 
talán a korábbinál is erősebben - foglalkoztatta őket, lévén hogy az akkoriban 
szerfölött virágzó manicheus eretnekséggel való érintkezés még az egyházi orto- 
doxiához leghűségesebb körökben is elterjesztette a dualista fölfogást, s ezzel 
együtt az ördög megjelenésének rögeszmeszerű félelmét. A századforduló em- 
berei azonban két tekintetben lényegesen különböztek elődeiktől: tanultabbak 
és tudatosabbak voltak náluk. 


Az öntudatra ébredés 


Az öntudatra ébredés folyamata azonban az egyes embereken túl az egész tár- 
sadalmatis érintette. Az első lökést a 11. század második felében bekövetkezett 
nagyszabású vallási , eszmélés" adta meg, melyet egyik legjelentősebb kezde- 
ményezője, VII. Gergely pápa után , gregorián reform"-ként szokás emlegetni. 
E rendkívül szerteágazó mozgalom keretében a klerikusok, elsősorban pedig a 
régi szövegekben jártas szerzetesek törekvései a néplélek legmélyebb rétegei- 
ből feltörő számos képzettel keveredtek: például a szerzetesség aszkétáin és a 
szép számú szerzetesen túl a világi tömegek körében talált legbuzgóbb hirdető- 
ire az a gondolat, hogy a nemi aktustól beszennyeződött testű pap alkalmatlan 
az isteni misztériumok megfelelő celebrálására. Ugyanakkor túlzás nélkül kije- 
lenthetjük, hogy ezzel a rendkívül nagy hatású mozgalommal következett be a 
latin katolicizmus végleges kialakulása, amely pontosan ebben az időben -— és 
nem valamiféle véletlen egybeesés következtében -— szakadt el mindörökre a keleti 
kereszténységtől. Bármennyire változatos formát is öltöttek ennek a szellemi- 


128 Az élet és a gondolkodás keretei 


ségnek a megnyilvánulásai — mely a valóságban jóval újszerűbb volt, mint azt 
saját magáról feltételezte —, lényege néhány szóban összefoglalható: a szentsé- 
gest a profánnal mindeddig szinte elválaszthatatlanul elegyítő gyakorlattal szem- 
ben Gergely pápa és követői a kizárólag az egyházra háruló lelkipásztori külde- 
tés sajátos voltát és felsőbbségét hirdették, s a papot az egyszerű hívőtől külön- 
választva emennek fölébe emelték. 

Nem vitás, hogy a legszigorúbb reformátorok nem nevezhetők kifejezetten 
az értelem barátainak. Bizalmatlanul tekintettek a filozófiára, és megvetettek a 
retorikát, noha sokszor ők maguk sem tudtak ellenállni az utóbbi varázsának: 
, Krisztus az én gyammatikám" , jelentette ki Damiáni Péter, holott ő maga soha- 
sem tévesztette el a declinatiókat vagy a conjugatiókat. Úgy vélték, a szerzetes 
dolga a sírás, nem pedig mindenféle stúdiumok folytatása. Más szóval a nagy 
lelkiismereti dc$ámában, amely Szent Jeromos óta az ókori gondolkodók és művé- 
szek csodálatától és egy aszketikus vallás féltékeny elvárásaitól megosztott szám- 
talan keresztény szívnek okozott gyötrelmet, ők elszántan az intranzigensek 
álláspontját tették a magukévá, akik a pogányság filozófusaiban Abélard-ral el- 
lentétben távolról sem , Istentől ihletett" embereket, hanem Gerhoh von Reich- 
ersberg nyomán , Krisztus keresztjének ellenségeit" látták. Megújulási erőfeszí- 
téseik nyomán, illetve programjukból következően a világi hatalmakkal, első- 
sorban a Német-római Császársággal vívott küzdelmeik során kénytelenek voltak 
eszményeiket az értelemhez szóló formába önteni, kénytelenek voltak érvelni, 
s az embereket következtetések levonására késztetni. Olyan kérdések kerültek 
napirendre, amelyek mindaddig csak tudósok maroknyi csapatát foglalkoztat- 
ták. Az emberek a Német-római Birodalomban még a köztereken és az iparos- 
bódékban is olvasták — vagy legalábbis lefordíttatták maguknak - azokat az íráso- 
kat, amelyekben a szellemi tusától fölhevült, különböző nézeteket valló kleriku- 
sok az állam rendeltetéséről, a királyok, a népek és a pápák jogairól értekeztek."" 
A polémia nem egyforma mértékben érintette az egyes országokat, de minde- 
nütt megmutatkoztak a hatásai. A korábbiakhoz képest fölerősödött az a meg- 
győződés, hogy a közgondolkodás ki kell! hogy terjedjen az embereket érintő 
kérdésekre is. 

E döntő változást egy másik tényező is elősegítette. Ebben az időben, ami- 
kor is a tettek emberének némiképp a joghoz is kellett értenie, a jogtudomány 
később tárgyalt megújulása egyre szélesebb körökben éreztette a hatását, s maga 
is hozzájárult ahhoz, hogy a társadalmi realitások módszeresen leírható és tu- 
datosan átalakítható dolgokként jelenjenek meg. Kétségtelen azonban, hogy az 
új típusú jogi iskolázottság hatása egy másik területen érvényesült legerőteljes- 
ebben. Mindenekelőtt a reflexió tárgyától függetlenül hozzászoktatta az elmé- 
ket a formális gondolkodáshoz, s ily módon ugyanabban az irányban hatott, mint 
a filozófiai gondolkodás egyébként vele szorosan összefüggő fejlődése. Termé- 
szetesen Szent Anzelm, Abélard vagy Pierre Lombard logikai munkásságát csak 
nagyon kevés és csaknem kizárólag egyházi ember tudta követni. Ezek a kleri- 

kusok azonban gyakran a cselekvő élet színpadán is megfordultak: Reinald von 
Dasselből, a párizsi iskolák egykori növendékéből később birodalmi kancellár, 
majd kölni érsek lett, s hosszú időn át az ő kezében összpontosult a német po- 
litika irányítása, míg Földnélküli János idejében Langton István személyében 
egy filozófiai műveltségű főpap állt az angol főúri lázadás élén. Ahhoz, hogy 
egy gondolat kisugárzása elérjen bennünket, nem föltétlenül szükséges legtö- 
kéletesebb alkotásaiból részesülnünk. Hasonlítsuk össze egymással az ezred- 
forduló tájékáról, illetve a 12. század utolsó éveiből származó okleveleket, s 
majdnem mindig az utóbbiakat találjuk világosabbnak, szabatosabbnak, jobban 
szerkesztettnek. Ez természetesen nem jelenti azt, hogy a 12. században kelet- 
kezett dokumentumokban a kibocsátó közegtől függően ne tapasztalnánk oly- 
kor jelentős különbségeket: az inkább körültekintésükről, mint műveltségükről 
híres polgárok fogalmazta városi karták szövege szerkesztettség szempontjából 
távolról sem veszi föl a versenyt például a Barbarossa Frigyes tudós kancellári- 
ájának gyönyörűen megszövegezett rendeleteivel. Távolabbról szemlélve viszont 
világosan előtűnik a két korszak közötti különbség. Márpedig a forma ebben az 
esetben elválaszthatatlan volt a tartalomtól. A gondolkodás és a gyakorlat kö- 
zötti összefüggések ma még talányokkal teli történetében nem mehetünk el 
közömbösen azon tény mellett, hogy a feudalizmus második korszakának vége 
felé a tettek emberei általában a korábbinál kevésbé csiszolatlan instrumentu- 
mot használtak szellemi műveleteikhez. 


ÖTÖDIK FEJEZET 


A jog alapjai 


A szokásjog birodalma 


Amikor a bírónak igazságot kellett szolgáltatnia 9. század eleji, hűbéri kor előtti 
Európában, akkor legelőször is a szövegeket kellett vallatóra fognia. Ha az adott 
perben a római jog alapján kellett döntenie, akkor a római törvénygyűjteményeket 
kellett tanulmányoznia; máskor a germán népek szokásjogában kellett eligazod- 
nia, melyet lassanként mindenütt teljes egészében írásba foglaltak, vagy a bar- 
bár királyságok uralkodói által kibocsátott nagyszámú törvényrendeletet kellett 
ismernie. Ha az adott esetről intézkedtek a szóban forgó jogalkotások, a bírónak 
nem volt más dolga, mint követni a törvény betűjét. A feladat azonban nem 
mindig volt ilyen egyszerű. Tekintsünk el most azoktól a gyakorlatban valószí- 
nűleg nem ritka esetektől, amikor vagy nem állt rendelkezésre a szükséges kéz- 
irat, vagy a vaskos római törvénygyűjteményekben való eligazodás nehézségekbe 
ütközött, vagy az alkalmazandó jogszabályt — noha ténylegesen szerepelt a tör- 
vénykönyvben - csak a bevett szokásokon keresztül ismerte a bíró. A legsúlyo- 
sabb problémát az jelentette, hogy egyetlen olyan törvénykönyv sem akadt, 
amelynek alapján minden ügyben dönteni lehetett volna. Voltak a társadalom 
életének olyan szférái — így például az uradalmakon belül, illetve az egyes 
emberek között kialakult, a hűbériséget már előrevetítő kötelékek —, amelyekről 
a jogi szövegek csak tökéletlenül vagy egyáltalán nem intézkedtek. Az írott tör- 
vények mellett egy pusztán orális hagyomány szabályozta jogi szféra is létezett. 
A következő — tulajdonképpen a hűbéri rendszert tényleges létrehozó — időszak 
egyik legfontosabb sajátossága abban állt, hogy a szóban forgó szféra mértékte- 
lenül kitágult, olyannyira, hogy egyes országokban a jogrend egészére kiterjedt. 

Az átalakulás Németországban és Franciaországban teljesnek mondható. 
Megszűnt a törvényhozás: Franciaországban 884-ben adták ki az utolsó — egyéb- 
ként nem túl eredeti — , kapitulárét", míg Németországban a jelek szerint már a 
Karoling Birodalom Jámbor Lajos halálát követő fölosztásával elapadt a törvé- 
nyek forrása. Csak nagy ritkán fordult elő, hogy egy-egy tartományúr — Norman- 
dia hercege vagy Bajorország hercege - félig-meddig általános érvényű rendel- 
kezéseket bocsát ki. A törvényhozás szüneteltetésében egyesek az uralkodói 
hatalom meggyöngülésének jelét vélték fölfedezni. Ám ez a magyarázat — mely- 
nek elfogadására esetleg hajlanánk is, ha csak Franciaországról lenne szó — 
nyilvánvalóan nem állja meg a helyét a jóval erősebb uralkodókkal bíró Német- 

ország esetében. Ráadásul a szász vagy a száli nemzetből származó császárok, 
miközben az Alpoktól északra mindig csak egyedi esetekről intézkedő okleve- 
leket adtak ki, itáliai államaikban már tényleges törvényhozóként léptek föl, 
jóllehet a félszigeten nem állt a rendelkezésükre az akaratuk érvényesítéséhez 
szükséges erőfölény. A hegyeken túl nem érezték fontosnak a korábban szaba- 
tosan megfogalmazott jogszabályok kibővítését, aminek az volt a valódi oka, hogy 
immár maguk a szóban forgó szabályok is feledésbe merültek. A 10. században 
a barbár törvények vagy a Karoling-rendeletek szövegét egyre ritkábban idézik, 
s legföljebb futó célzások formájában hivatkoznak rájuk. Amikor egy jegyző azzal 
kérkedik, hogy a római jogra alapozza az általa előadottakat, az esetek túlnyo- 
mó részében csak közhelyekkel vagy félreértésekkel találkozunk az okirat szö- 
vegében. De nem is lehetett másként: a kontinensen az összes régi jogi doku- 
mentum közös nyelvében, a latinban való eligazodás csaknem teljes mérték- 
ben a klerikusok monopóliuma volt. Ugyanakkor az egyházi társadalom létrehozta 
a saját, egyre kizárólagosabb jogrendszerét. Ez a kánonjog írott szövegeken ala- 
pult — olyannyira, hogy immáron a régi frank kapitulárék közül csak azokat kísér- 
ték további értelmezések, amelyek az egyházra vonatkoztak -, és ezt tanították 
az iskolákban, amelyek persze mind a papság kezén voltak. Ezzel szemben a 
világi jog sehol sem képezte a tananyag részét. A régi törvénygyűjteményekben 
való jártasság azonban nem veszett volna ki teljesen, ha hivatásos jogászok 
működtek volna. Az eljárásban azonban nem vettek részt ügyvédek, és minden 
hatalmasság egyben bíró is volt — ami azt jelenti, hogy olyanok hoztak ítélete- 
ket, akik többnyire nem tudtak olvasni. Ezek a körülmények nem kedveztek az 
írott jog fönnmaradásának. 

A régi jogrendnek és vele szoros összefüggésben a világi személyek iskolá- 
zottságának Franciaországban és Németországban bekövetkezett hanyatlását 
egyébként jól megvilágítja néhány máshonnan származó, ellentétes fejlemény- 
ről árulkodó példa. Egy Itáliába érkező külföldi megfigyelő, Wipo birodalmi 
káplán már a 11. században éles szemmel veszi észre az említett összefüggést: 
ebben az országban, mint írja, , minden ifjút — valójában persze az uralkodó 
osztályok fiairól van szó — azért küldtek iskolába, hogy ott verejtékező homlok- 
kal iparkodjék"," s ekképp a barbár törvények, a Karoling-kapitulárék és a ró- 
mai jog tanulmányozása, elsajátítása és kommentálása itt nem szünetelt. Ugyan- 
akkor számos, kétségkívül elszórtan, de egyértelmű folyamatossággal megjele- 
nő okirat a törvényhozási gyakorlat tovább éléséről tanúskodik. Az angolszász 
Britanniában a törvények nyelve megegyezett a köznyelvvel; ekképp, mint Alfréd 
király életrajzírójától tudjuk, az írástudatlan bírák is megérthették a kódexek 
tartalmát, ha azokat fölolvastatták maguknak." Az itteni fejedelmek Knutig 
bezárólag hol kodifikálni igyekeztek a szokásjogot, hol azon voltak, hogy rende- 
leteikkel kiegészítsék, sőt kifejezetten módosítsák azt. A normann hódítást kö- 
vetően szükségesnek látszott, hogy a győztesekkel vagy legalábbis klerikusaik- 
kal megismertessék e számukra ismeretlen nyelven íródott szövegek lényegét. 

Ily módon a szigetországban olyan fejlemény következett be a 12. század ele- 
jén, ami a La Manche csatorna innenső oldalán ekkortájt teljességgel ismeret- 
len volt: olyan jogi szakirodalom jött létre, amely nyelvében latin volt, miköz- 
ben jórészt angolszász forrásokra támaszkodott. ""? 

Ám bármilyen jelentős különbséget is tapasztalunk e téren a hűbéri Euró- 
pa egyes régiói között, a fejlődés alapvetően mindenütt azonos módon ment 
végbe. Azokon a területeken, ahol a jog immár nem írott szövegeken alapult, 
számos régi, vegyes eredetű jogszabály szóbeli hagyomány formájában őrződött 
meg. Ugyanakkor ott, ahol továbbra is ismerték és tiszteletben tartották a régi 
írott törvényeket, a társadalmi szükségletek egy sor ezeket kiegészítő, illetve 
helyettesítő új jogszokást hívtak életre. Végső soron tehát mindenütt ugyanaz 
az autoritás, a szokás döntött az előző korszak hagyományozta jogi örökség sor- 
sáról: ez volt ekkoriban a jog egyetlen élő forrása, s a fejedelmek még törvény- 
hozói tevékenységük során is pusztán arra vállalkoztak, hogy a szokásjogot ér- 
telmezzék. 

A szokásjog előtérbe kerülését a jogi struktúra mélyreható átalakulása kí- 
sérte. A régi Római Birodalom barbároktól elfoglalt kontinentális provinciáiban, 
később pedig a frankok által meghódított Germániában olyan emberek éltek 
szorosan egymás mellett, akik a legkülönbözőbb népek fiaiként látták meg a 
napvilágot, s ez az első időkben olyan összevisszaságot eredményezett, amely 
legföljebb a jogászprofesszorok rémálmaiban jön elő. Elvileg — és eltekintve 
mindazon jogalkalmazási nehézségektől, amelyek két különböző népcsoport- 
hoz tartozó peres fél esetében előállhattak — az egyén lakóhelyétől függetlenül 
azoknak a törvényeknek tartozott engedelmességgel, amelyek ősei életét is irá- 
nyították. Vagyis — az egyik lyoni érsek szavait idézve — amikor a Írankok meg- 
szállta Galliában öt ember összegyűlt, akkor semmi csodálkoznivaló sem volt 
azon, ha egyikük például római, a másik száli frank, a harmadik ripuári frank, 
a negyedik nyugati gót, az ötödik pedig burgund volt, s mindegyikükre más-más 
törvények vonatkoztak. A 9. századra a hajdani körülmények kényszerítő hatá- 
sára kialakult jogi helyzet egyre terhesebbé vált, ráadásul egyre kevésbé állt össz- 
hangban egy olyan társadalom realitásaival, amelyben a különböző etnikai cso- 
portok egybeolvadását többé-kevésbé befejezett tényként lehetett elkönyvelni. 
Mindez teljesen ismeretlen volt az angolszászok számára, akiknek nemigen 
kellett tekintettel lenniük a sziget őslakóira. A nyugati gót monarchia már 654- 
ben tudatosan föl is számolta ezt a rendszert. Ám a partikuláris jogrendek eltör- 
lése mindaddig szívós ellenállásba ütközött, ameddig ezek a törvények írásos 
formában fönnmaradtak. Sokatmondó tény, hogy éppen a tudós Itália volt az az 
ország, ahol a jogrendek sokfélesége a legtovább — egészen a 12. század elejéig 
— tovább élt. Ez azonban furcsa torzulásokkal járt együtt: minthogy ugyanis az 
egyenes ági leszármazást egyre nehezebb volt rekonstruálni, azt a szokást ve- 
zették be, hogy minden valamilyen ügyben érintett vevő személynek nyilatkoz- 
nia kellett, melyik jogrendet tekinti saját magára nézve érvényesnek — ami per- 


A jog alapjai 133 


sze olykor azzal járt, hogy ugyanaz ember az adott esettől függően hol ezt, hol 
azt a jogrendet nevezte meg. A kontinens többi részén azonban már a 10. szá- 
zadban feledés borította a korábbi időszakból származó szövegeket, ami lehető- 
vé tette az új jogrendszer kialakulását. Ezt néha a területi szokásjogok rendsze- 
reként emlegetik, ám valószínűleg helyesebb volna csoport-szokásjogról beszélni. 

Valójában minden apróbb vagy nagyobb közösség, akár földrajzilag körül- 
írható formákat ölt, akár nem, önálló jogi tradíciót épít ki az idők folyamán, ami 
azzal jár, hogy az emberek tevékenységük adott aspektusának megfelelően hol 
ebbe, hol abba a jogi övezetbe kerülnek. Vegyünk például egy falusi települést. 
A parasztok családi státusa rendszerint nagyjából hasonló normáknak felel meg 
az egész környező vidéken. Az agrárjog viszont mindig az adott közösségen belül 
érvényes, sajátos szokásjognak megfelelő formákat ölt. A parasztokra neheze- 
dő terhek közül egyesek szabad bérlői minőségükben sújtják őket. Ezeket az 
uradalomban érvényes szokásjog alapján róják ki rájuk, miközben magának az 
uradalomnak a határai távolról sem esnek mindig egybe a falusiak által meg- 
művelt földekével. Más terhek viszont — amennyiben szolgai sorban élnek — 
személyükben érintik őket: ezek nagysága az adott -— általában kisebb létszámú, 
ugyanazon földesúr alá tartozó és ugyanazon a lakóhelyen élő szolgákból álló — 
csoportra vonatkozó törvényhez igazodik. Magától értetődik, hogy mindezeket 
a földesúri jogokat nem csorbítják a hol szigorúan személyre szóló, hol a ked- 
vezményeket egy adott családon belül apáról fiúra továbbörökítő szerződések 
és precedensek. Még olyankor is, amikor két egymással szomszédos, hasonló 
fölépítésű apró közösség kezdetben nagy vonalakban hasonló szokásjogi rend- 
szereket követett, ezek az idők folyamán elkerülhetetlenül eltérő vonásokat öl- 
töttek, mivel nem rögzítették őket írásos formában. E széttagoltság láttán időn- 

ként bizonyára minden történész erős kísértést érez, hogy magáévá tegye a II. 
Henrik udvarában íródott Értekezés az angol törvényekről szerzőjének keserű 
szavait: , ugyancsak lehetetlen vállalkozás a királyság törvényeit s jogrendjét 
mindenestül írásba foglalni manapság. . . hiszen bajos volna rendet vágni e töm- 
kelegben"."" 

A sokféleség azonban mindenekelőtt a részletekben és a nyelvezetben je- 
lentkezett. Egy adott vidéken a különböző embercsoportokon belül elfogadott 
szabályok rendszerint nagyon hasonlóak. Az analógiák azonban nemritkán tá- 
gabb körökben is érvényesültek. A feudalizmus korának jogrendjét néhány egy- 
szerű, szilárdan meggyökerezett közös eszme uralta, amelyeket hol ez vagy az 
az európai nép, hol az egész kontinens vallotta a magáénak. Nem vitás, hogy 
ezek a gyakorlatban számtalan eltéréssel valósultak meg; ám ez a különböző 
fejlődési tényezőket összetevőire bontó prizma a természetes tapasztalat kivé- 
telesen gazdag tárházát kínálja a történész számára. 

A feudalizmus első korszakának jogrendje lényegét illetően tradicionalista volt, 
akárcsak egészében véve a teljes korabeli civilizáció: vagyis azon az elven ala- 
pult, hogy minden korábban létezőnek továbbra is létjogosultsága van. Persze a 
kortársak ezzel kapcsolatban néhány magasabbrendű erkölcsiség ihlette fenn- 
tartást is megfogalmaztak. Mivel a világi társadalom öröksége távolról sem állt 
teljes összhangban eszményeikkel, a klerikusoknak jó okuk volt rá, hogy ne te- 
gyenek mindig egyenlőségjelet a helyes és a már látott közé. Reimsi Hincmar 
szerint a királynak nem a szokásjog alapján kell ítélnie, ha ez kevesebb irgal- 
mat ír elő, mint , a keresztény méltányosság". II. Orbán pápa, aki azt a gregori- 
án szellemet tolmácsolta kortársainak, amelyet a legtisztább lelkekben valódi 
forradalmi ihletettség hevített, mintegy természetes örökségként bánt egy haj- 
dan élt másik hagyományromboló, az idős Tertullianus szavaival, amikor 1092- 
ben ezt írta Flandria grófjának: , Azt állítod hát, hogy mindeddig a földi világ 
régtől honos szokásaihoz igazítottad cselekedeteidet? Pedig tudnod kellene, 
Alkotód azt mondta: Az én nevem az Igazság. Nem azt mondta: Az én nevem 
a Szokás.""5 Vagyis létezhettek , rossz szokások" is. A szerzetesek által készí- 
tett okiratokban található , ezek a fertelmes újítások", , ezek a még soha nem 
hallott, jogtalan követelések" és más hasonló kitételek majdnem mindig újon- 
nan bevezetett — vagy ilyennek tartott — jogszabályok megbélyegzésére szolgál- 
nak, vagyis valamely jogszokás főleg akkor tűnt elítélendőnek, ha viszonylag új 
keletű volt. A múlt tekintélyét csak egy nála is tiszteletreméltóbb, még régebbi 
múlt tudta kikezdeni, akár az egyház reformjáról volt szó, akár két szomszédos 
földesúr közötti perről. 

Különös módon azonban ez a minden változást rosszként tételező jogrend- 
szer távolról sem volt változhatatlan; sőt ellenkezőleg, a valaha létezett összes 
jog közül az egyik leghajlékonyabb volt. Ez mindenekelőtt azzal magyarázható, 
hogy sem igazságszolgáltatási okiratok, sem törvénykönyvek formájában nem 
rögzítette írás. A legtöbb törvényszék beérte a szóban elhangzó ítéletekkel. Ha 
rekonstruálni akarták egy régebben kimondott ítélet rendelkezéseit, a bíráktól 
kellett begyűjteni a szükséges adatokat, ha még életben voltak. Szerződéskötés- 
kor a szándéknyilatkozatok többnyire a hagyomány által szentesített gesztusok- 
ban és szavakban öltöttek testet, vagyis olyan külsőségek közepette zajlottak le, 
amelyek a legnagyobb hatást gyakorolhatták az elvontság iránt kevéssé érzékeny 
képzeletekre. Amikor Itáliában kivételesen azt látjuk, hogy a szerződő felek 
okiratokat cserélnek, voltaképpen csak a rituálé egyik elemével van dolgunk: 
valamely föld átengedését azzal fejezték ki, hogy az egyik fél kezéből a másiké- 
ba került át az okirat, hasonlóan a másutt jelképesen átnyújtott földgöröngyhöz 
vagy szalmaszálhoz. Az Alpoktól északra pedig a pergamen — ha egyáltalán 
szerepelt az aktusban — csak emlékeztetőül szolgált: a , notitia" főleg csak a tanúk 
névsorát tartalmazta, és önmagában semmilyen hivatalos bizonyító ereje nem 

volt. Végső soron ugyanis mindent a tanúságtételek döntöttek el, még akkor is, 
ha használták a , fekete tintát", nem is beszélve azokról a nyilván sokkal gyako- 
ribb esetekről, amikor nem készült semmiféle írás. Minthogy valamely aktus em- 
léke annál tartósabbnak ígérkezett, minél tovább élték földi életüket a reá emlé- 
kezők, a szerződő felek gyakran gyermekeket hoztak magukkal a ceremóniára. 
Az erre az életkorra jellemző szeleburdiságnak emlékeztetők megfelelő társításá- 
val (pofon, apró ajándék, esetleg kényszerfürdő) igyekeztek elejét venni. 

A hagyománynak tehát nemigen volt más záloga, mint az emlékezet, akár 
egyéni tranzakciókról volt szó, akár általánosan érvényes szokásjogokról. Ám a 
képlékeny vagy — Beaumanoir kifejezésével — az , elfolyó" emberi emlékezet 
csodálatosan alkalmas a tények kitörlésére vagy átlényegítésére: különösen ér- 
vényes ez a kollektív emlékezetre, mely csak nemzedékről nemzedékre örökí- 
tett hagyományból áll, s írásosság hiányában az egyes emberi agyak elraktáro- 
zási gyarlóságai mellett az élőbeszédből eredő félreértések is hozzájárulhatnak 
eltorzulásához. Az még csak rendben lett volna, ha más, például a skandináv 
kultúrákhoz hasonlóan a hűbéri Európa is kialakította volna a jogi emlékezet 
hivatásos letéteményeseinek a kasztját. Azok a világi személyek azonban, akik- 
nek az igazságszolgáltatás volt a hivataluk, általában csak alkalomszerűen cse- 
lekedtek így. Minthogy nem részesültek módszeres képzésben, többnyire — mint 
egyikük panaszolta — kénytelenek voltak , lehetőségeik és tetszésük" szerint el- 
járni.5 Vagyis a jogszolgáltatás nem annyira ismereteken, mint inkább szük- 
ségleteken alapult. A feudalizmus első korszaka csak torz tükrökből szemlélhette 
az utánozni kívánt múltat, ezért gyors és mélyreható változásokon ment keresz- 
tül, noha valójában változatlanságra törekedett. 

Bizonyos értelemben maga a hagyománynak tulajdonított tekintély is a 
változás irányában hatott. Ugyanis minden, még a legrendkívülibb, még a leg- 
önkényesebb aktus is ha legalább egyszer végbement, precedensül szolgálha- 
tott — s még inkább ez volt a helyzet, ha háromszor vagy négyszer megismétlő- 
dött. Valamikor a 9. században az uralkodó emberei egy nap észrevették, hogy 
a veri királyi pincékben fogytán van a bor. Arra kérték a saint-denis-i szerzete- 
seket, szállítsanak gyorsan nekik kétszáz muiddal." Erre a szolgáltatásra azu- 
tán minden évben kötelező erővel igényt tartottak, s az eltörléséhez külön csá- 
szári pátensre volt szükség. Egy történet szerint az ardres-i földesúr egyszer ha- 
zahozott egy medvét. A helybéliek mulatságukat lelték abban, ahogy az állat a 
kutyákkal birkózott, s gondoskodtak a táplálékáról. A medve később elpusztult, 
de a földesúr továbbra is megkövetelte, hogy az emberek hordják neki a kenye- 
ret." A történet hitelessége talán megkérdőjelezhető, jelképes igazsága azon- 
ban vitán fölül áll. Számos szolgáltatás efféle önkéntes adományokból jött létre, 


: Muid: vidékenként változó régi francia űrmérték. 1 párizsi muid 274 liter bornak, illetve 
1838 liter gabonának felelt meg. — A ford. 

s elnevezése is sokáig tükrözte még eredetét. Ugyanakkor a kötelezettségek mint- 
egy elévülés útján maguktól eltörlődtek, ha például valamilyen járadék kifizetését 
éveken át szüneteltették, vagy ha valamilyen függőségi viszonyt szentesítő ak- 
tust nem újítottak meg. Ez a magyarázata annak, hogy később mind gyakrabban 
állítottak ki meglehetősen furcsának tűnő okiratokat, melyeket az oklevélkutatók 
, feltételekhez kötött kartáknak" neveznek. Ilyeneket akkor szerkesztettek, ami- 
kor például egy főúr vagy egy püspök szállást kért az apáttól, vagy amikor a 
pénzszűkében levő király kénytelen volt igénybe venni valamelyik alattvalója 
nagylelkűségét. Rendben van, válaszolta a kérés címzettje, de van egy föltéte- 
lem: egyszer s mindenkorra szögezzük le, hogy szívességemből semmiféle jog 
nem származik a hátrányomra. Azonban az ilyen óvintézkedések megtételére 
csak a viszonylag magasabb társadalmi státusú embereknek volt lehetőségük, s 
a kikötéseknek is csak akkor lehetett foganatjuk, amikor az erőviszonyok nem 
voltak túlságosan egyenlőtlenek. A szokásjogi rendszer egyik leggyakoribb kö- 
vetkezménye az erőszak legitimálásában és — kifizetődővé válásával — annak 
elterjedésében jelentkezett. Katalóniában szokásba jött, hogy a földelidegenítési 
aktusok során a felek meglepően cinikus formulákban kikössék: az eredeti bir- 
tokos a földtulajdonnal élvezett minden hasznot átenged a másik félnek, , akár 
önkéntes fölajánlás útján, akár erőszakkal" jutott hozzá." 

A régi időkben gyökerező viszonyok tisztelete különös erővel éreztette ha- 
tását a dologi jog területén. A hűbéri rendszer egész fönnállása során fölöttébb 
ritkán esett meg, hogy akár egy adott földbirtok, akár egy helyi hatalom tulaj- 
donjogát valaki megkérdőjelezze, s még ennél is ritkább eset volt — ha egyálta- 
lán Itálián kívül másutt is előfordult —, hogy a per e tulajdonjog körül forogjon. 
A felek majdnem minden esetben a birtokbavételi jogot (franciául saisine, né- 
metül Gewere) követelik. A 13. században még a Capeting-királyoknak a római 
példákat szolgai hűséggel követő parlamentje is hiába igyekszik minden , bir- 
tokbavételt" érintő ítélet kapcsán fönntartani a , petitoriust", azaz a tulajdonjog 
megtámadásának lehetőségét: nincs adatunk arról, hogy valaha is lefolytattak 
volna ilyen eljárást. Mit is jelentett tulajdonképpen ez a nevezetes , birtokbavé- 
tel"? Igazából nem birtoklást, amely egy adott földterület vagy valamilyen jog 
egyszerű megszerzésével már létrejött volna, hanem az eltelt idő presztízsével 
övezett tulajdonlást. Amikor két fél egy mezőért vagy a bíráskodás jogáért per- 
lekedett, az ítélet — függetlenül attól, ki volt éppen birtokon belül — annak szá- 
mára kedvezett, aki igazolni tudta, hogy a korábbi években ő művelte meg a 
földet, illetve gyakorolta a bíráskodást, s még inkább nyert ügye volt, ha be tud- 
ta bizonyítani, hogy ez már apái idejében is így volt. Ezért — amennyiben nem 
istenítéletért folytatott párbajra bízták a döntést — a legfontosabb tanú általában 
, az emberi emlékezet, ameddig csak elér". Ha az egyik peres fél okmányokkal 
állt elő, ezek általában csak az emlékezést segítették, míg ha tulajdonátruházást 
igazoltak, akkor ez már a , birtoklás" átruházását jelentette. Mihelyt a hosszú 

ideje fönnálló helyzet ténye igazolást nyert, senki sem tartotta szükségesnek 
egyéb bizonyító eljárások lefolytatását. 

De más okok is vannak, melyek folytán ebben a korban a , tulajdon" szónak 
egy adott ingatlan vonatkozásában gyakorlatilag semmilyen értelme sem lett 
volna. Jobb híján mindig csak egy adott földterületre vonatkozó, meghatározott 
jog , birtokbavételéről" vagy tulajdonlásáról kellett volna beszélni — ami később 
a jogi terminológia fejlődésével általánossá is vált. Ekkoriban ugyanis majdnem 
minden földre - és igen sok emberre — a legkülönbözőbb jogok nehezedtek, 
melyek jellegükben ugyan eltérőek voltak, de a saját szférájában mindegyiket 
egyaránt tiszteletben tartották. Egyik sem rendelkezett a római típusú tulajdon- 
jogra jellemző merev kizárólagossággal. Hányan meg hányan mondhatják — 
különböző, de egyaránt valós jogcímen -— egy adott földdarabról: , Ez az én 
mezőm!" A sor a szabad bérlővel kezdődik, aki — rendszerint apja örökébe lép- 
ve — szánt és arat. Utána közvetlen hűbérura következik, akinek szolgáltatások- 
kal tartozik, s aki bizonyos esetekben visszaveheti tőle a földet. A hűbérúr fölött 
ott áll az ő hűbérura, majd ennek a hűbérura, és így haladunk tovább a hűbéri 
függőség létráján. De még távolról sem vettünk mindenkit számba. Ugyanis 
nemcsak függőlegesen, hanem vízszintesen is vannak elágazások: nem szabad 
megfeledkeznünk sem a faluközösségről, amely a termés betakarítása után rend- 
szerint újra használatba veheti az egész határt, sem a szabad bérlő családtagja- 
iról, akiknek a beleegyezése nélkül nem idegeníthető el a telek, sem az egy- 
mást követő földesurak családtagjairól. Az ember és a föld közötti kötelékek eme 
összekuszálódása valószínűleg igen régi eredetre nyúlik vissza. A régi Római 
Birodalom nagy részén a guiritisi tulajdonjog puszta díszletnek számított. A hű- 
bériség korában azonban hallatlan erővel érvényesült ez az elv. A logikai ellent- 
mondások iránt kevéssé fogékony elmék az egyazon , birtokot" érintő , birtokba- 
vételek" egymásba fonódásán azonban egyáltalán nem akadtak fönn. Jogi , ré- 
szesedés" elvén alapuló szemlélet — talán ezzel a szociológiától kölcsönvett 
kifejezéssel jellemezhetnénk legjobban ezt a jogi és mentalitásbeli állapotot. 


Az írott jog újjászületése 


Mint láttuk, a római jog tanítása sohasem szűnt meg az itáliai iskolákban. Ám a 
11. század vége felé egy marseille-i szerzetes már arról számol be, hogy valósá- 
gos , tömegek" sietnek az immáron népesebb és főleg jobban szervezett tanárok 
óráira:"" különösen erős Bologna vonzása, ahol ,,a jog világító fáklyája", a híres 
Irnerius ad elő. Ugyanakkor a tananyag is mélyreható változásokon megy ke- 
resztül. A korábban a gyenge színvonalú kézikönyvek által gyakran háttérbe 
szorított eredeti forrásművek ismét elfoglalják az őket megillető helyet, s az addig 
szinte teljesen elfeledett Digeszták révén ismét föltárulhatnak a latin jogi gon- 

dolkodás legkifinomultabb aspektusai. Ez a megújulás szembeszökően szoros 
összefüggésben jelentkezik a kor más szellemi törekvéseivel. A gregorián re- 
form nyomán támadt válság minden tábort a jogi és a politikai kérdések elmé- 
lyült vizsgálatára késztetett: távolról sem a véletlen műve, hogy a reform égisze 
alatt létrejött nagyszabású kánonjogi gyűjtemények megjelenése időben ponto- 
san egybeesik a bolognai iskolákban folytatott kutatások első eredményeivel. A 
bolognaiak munkáiban egyébként első pillantásra észrevehetők az antikvitáshoz 
való visszatérés és a logikus gondolkodás iránti hajlam jelei, ami nem sokkal 
később az új keletű latin nyelvű irodalomban és az újjászülető filozófiai gondol- 
kodásban is tetten érhető. 

Nagyjából ugyanebben az időben Európa többi régiójában is hasonló igé- 
nyek jelentkeztek. A főurak mindenfelé egyre inkább hivatásos jogászok véle- 
ményére igyekeztek támaszkodni: 1096-ban (vagy az ezt követő években) a blois-i 
gróf törvényszékét alkotó ítélkezők között már akadtak olyanok is, akik nem 
minden gőg nélkül , a törvények tudorainak" nevezték magukat, "" s akik talán 
az Alpoktól északra fekvő monostorok könyvtáraiban még megtalálható egyik- 
másik ókori jogi szövegből merítették ismereteiket. Ezek azonban túlságosan 
kevesen voltak ahhoz, hogy az egyes országokban önerőből bekövetkezhetett 
volna a megújulás. Az ösztönzés Itáliából érkezett. A jóval intenzívebbé vált 
érintkezési lehetőségek is hozzájárultak a bolognai iskola kisugárzásának növe- 
kedéséhez: az órákat külországi hallgatók is látogathatták, az előadásokról egy- 
re több kéziratos följegyzés készült, s akésőbbiekben több tanár másutt folytatta 
működését. Barbarossa Frigyes, aki Germánia mellett az Itáliai Királyság ura is 
volt, az itáliai expedíciói során lombárd jogtudósokat is a kíséretébe fogadott. 
Egy Placentino nevű volt bolognai diák valamivel 1160 után Montpellier-ben te- 
lepedett le, míg egy Vaccarius nevezetű társa nem sokkal korábban Canterburybe 
szóló meghívásnak tehetett eleget. A 12. század folyamán a római jog minde- 
nütt behatolt az iskolák falai közé: 1170 táján a kánonjoggal párhuzamosan a 
sensi katedrális iskolájában is tanították." 

Mindez persze heves ellenérzéseket váltott ki. Számos egyházi embert 
nyugtalansággal töltött el az alapvetően világi jellegű római jog a benne lappangó 
pogány fölfogás miatt. A szerzetesi erények őrzői azt sérelmezték, hogy a római 
jog elvonja a barátokat az imádságtól, a teológusok pedig azt kifogásolták, hogy 
elfoglalja a klerikusokhoz egyedül méltó elmélkedések helyét. A jelek szerint 
legkésőbb Fülöp Ágosttól maguk a francia királyok — vagy tanácsadóik —is gya- 
nakvással nézték, hogy a császári hegemónia teoretikusai mily könnyűszerrel 
találtak benne igazolást érveikre. A tiltások azonban távolról sem tudták meg- 
gátolni a római jog terjedését, s valójában csak annak növekvő térhódításáról 
tanúskodnak. 

Dél-Franciaországban, ahol a szokásjog erősen magán viselte a római idők 
bélyegét, a jogászok erőfeszítéseinek eredményeképp immár az eredeti szöve- 

gekhez lehetett fordulni, s ennek következtében az , írott" jog mintegy a közjog 
rangjára emelkedett, s minden olyan esetben alkalmazták is, amikor nem mon- 
dott kifejezetten ellent a szokásjognak. Provence-ban a 12. század közepén már 
a világiak is annyira fontosnak tartották a Justinianus-féle törvénykönyv ismere- 
tét, hogy köznyelven fogalmazott összefoglalót kellett belőle készíteni a számukra. 
Másutt a hatás közvetettebb formában jelentkezett. Még amikor a befogadó kör- 
nyezet kifejezetten kedvezőnek mutatkozott, az ősi szabályok akkor is túlságo- 
san szilárd gyökerekkel tapadtak az , emberemlékezethez", és túlságosan szo- 
rosan kapcsolódtak a régi Rómáétól erősen különböző társadalmi szerkezetrend- 
szerhez ahhoz, hogy néhány jogászprofesszor puszta akarata elegendő lett volna 
a fölforgatásukhoz. Természetesen a régi bizonyítási eljárások, különösen az 
istenítéletért vívott párbaj általános elutasítását vagy a felségsértés fogalmának 
a közjogi megjelenését bizonyos fokig a Corpus Juris és az ezt kísérő szövegma- 
gyarázatok inspirálták. Ugyanakkor teljesen más tényezők is hathatósan járul- 
tak hozzá, hogy a követendő példát a jog terén az ókoriaknál keressék. Az egy- 
ház iszonyodott a vértől, csakúgy, mint minden más , istenkísértéssel" járó 
módszertől, miközben - elsősorban a kereskedők körében - egyre több híve tá- 
madt a praktikusabb és racionálisabb eljárásoknak, s ugyanebben az irányban 
hatott a királyság tekintélyének újjáéledése is. Ám amikor a 12—13. században 
néhány jegyző azzal kínlódott, hogy a római törvénykönyvek terminusaival fe- 
jezze ki saját korának realitásait, máris kiderült, hogy félszeg próbálkozásaik- 
kal nemigen sikerült mélységében megragadniuk az emberi kapcsolatok rend- 
szerét. A tudós jog nem ezen a csatornán keresztül gyakorolt valóságos hatást: 
valójában rávezette az élő jogot arra, hogy a korábbinál tudatosabban szemlélje 
önmagát. 

A római jogon nevelkedett emberek szükségképpen azon igyekeztek, hogy 
megszüntessék a társadalom életét mindaddig jól-rosszul irányító, kizárólag a 
hagyományon alapuló szabályokban rejlő ellentmondásokat és bizonytalansá- 
gokat. Minthogy az ilyen szellemi alapállás természeténél fogva egyre szélesebb 
körben talál követőkre, ezek a törekvések is hamar túlnőttek azon a viszonylag 
szűk közegen, amely első kézből ismerte az antik tanok hagyományozta csodá- 
latos szellemi eszköztárat, ugyanakkor összhangban voltak számos más, spon- 
tán módon kialakult áramlat célkitűzéseivel. Az immáron kevésbé tudatlan tár- 
sadalom valósággal szomjazott az írott szövegekre. Az egyre gyarapodó közös- 
ségek — elsősorban a városokban - a jogszabályok véglegesítését követelték, mivel 
rögzítetlenségük gyakran szolgáltatott alkalmat visszaélésekre. A lakosságnak 
nagy államalakulatokban vagy nagy kiterjedésű territoriális fejedelemségekben 
való tömörülése lehetővé tette a törvényhozás újjászületését és az egységes igaz- 
ságszolgáltatást. Az Értekezés az angol törvényekről című munka szerzője a 
korábban idézett részt követő oldalakon a királyi udvar jóval rendszerezettebb 
igazságszolgáltatási gyakorlatát a helyi szokásjogok kétségbeejtő sokféleségével 

állítja szembe. Figyelemre méltó tény, hogy 1200 körül a Capeting-királyságban 
a legszűkebb értelemben vett helyi szokásjog mellett a nagyobb területegysége- 
ken - IIle-de-France-ban, Normandiában, Champagne-ban - érvényes általános 
szokásjogot is megemlítik a dokumentumok. Mindez arra vall, hogy már nagy- 
ban érlelődött az a mű, amely ugyan még nem teljesedik ki a 12. század utolsó 
éveiben, de már ekkor világosan megmutatkoznak az előjelei. 

Itáliában az 1132-es pisai kartát követően egyre több város státusa rendező- 
dött. Az Alpoktól északra a polgári kiváltságlevelek mindinkább a jogszokások 
részletes fölsorolását tartalmazták. A , jogászkirály" II. Henrik, , törvények tu- 
dós kidolgozója és kiigazítója, szövevényes ügyek páratlan elméjű bírája"! 
emberfölötti törvényalkotói munkát vitt végbe Angliában. Isten békéjének meg- 
teremtése ürügyén az uralkodók ismét törvényeket hoztak a kontinensnek a 
Német-római Birodalomig terjedő nyugati felén. A Francia Királyságban az 
angliai vetélytársait mindenben utánozni igyekvő Fülöp Ágost rendeletileg sza- 
bályozott a hűbéri viszonyokkal kapcsolatos néhány kérdést."" Végül pedig akadt 
néhány írnok, aki — anélkül, hogy ez hivatalos feladata volna — gyakorló jogá- 
szok számára készített táblázatokban foglalta össze a környéken érvényes jogi 
normákat. A kezdeményezés természetesen azokból a közegekből érkezett, 
amelyek már hosszú ideje nem érték be a pusztán orális jogi hagyománnyal. 
Észak-Itáliában egy jogász 1150 táján egységes corpusba gyűjtötte a hűbéri jog- 
gal kapcsolatos szakvéleményeket, amelyek a Lombard Királyságban hozott 
császári törvények nyomán láttak napvilágot. Angliában 1187 körül keletkezett 
Glanville-i Renoul, a nagy igazságosztó környezetében az az Értekezés, amely- 
ből már többször is idéztünk. 1200 körül megjelent a legrégebbi ismert normann 
szokásjogi gyűjtemény, 1221 táján pedig a Szász tükör; utóbbit egy lovag szer- 
kesztette népi nyelven," így kettős tekintetben is az új szellem jelentős térhó- 
dításáról tanúskodik. A munkát a következő nemzedékek is lankadatlanul foly- 
tatták; ha meg akarjuk érteni ezt a 13. század előtt meglehetősen tökéletlenül 
leírt, de a mélyreható változások ellenére számos vonásában a monarchiák 
Európájában is tovább élő társadalmi struktúrát, akkor — természetesen az ilyenkor 
elengedhetetlen elővigyázatossággal — ezekhez a művekhez kell fordulnunk, 
amelyek viszonylag késeiek ugyan, de tükröződik bennük a katedrálisok és a 
Summák korának rendszerező tisztánlátása. A hűbériség történészei közül ugyan 
ki mondhatna le arról, hogy segítségül hívja a középkori társadalom legcsodá- 
latosabb elemzőjének, a költő és jogtudós lovagnak, Szent Lajos fia és unokája 
tartománybírájának, Philippe de Beaumanoir-nak 1283-ban írott Coutumes de 
Beauvaisis című munkáját? 

Nem meglepő, hogy az immáron részben törvényhozói úton rögzített, ugyan- 
akkor teljes egészében tanított és írott jog sokat veszített képlékenységéből és 
sokarcúságából. Természetesen semmi sem gátolta további fejlődését, ami ment 
is a maga útján. Azonban a változások tudatosabbak - következésképpen rit- 

kábbak - voltak. Amikor az emberek gondolkodnak valamilyen változtatás fö- 
lött, akkor ez mindig azzal a kockázattal jár, hogy végül elállnak tőle. Ezt a 
különösen állhatatlan, rejtett és mélyreható vajúdásokkal teli időszakot a 12. 
század közepén új korszak váltotta föl, amikor is a társadalom az egyes embe- 
rek közötti viszonyok alaposabb megszervezésére, az egyes osztályok közötti 
határvonalak pontosabb megvonására, számos helyi sajátosság megszüntetésé- 
re és lassúbb ütemű átalakulások megvalósítására törekedett. Kétségtelen, hogy 
a jogi gondolkodásmód gyors változásai — melyek egyébként szorosan kapcso- 
lódnak más okozati láncolatokhoz —- nem egyedül idézték elő az 1200 körül vég- 
bement, döntő jelentőségű társadalmi metamorfózist. Nem vitás azonban, hogy 
nagy szerepet játszottak bekövetkeztében. 


MÁSODIK RÉSZ 


A FÜGGŐSÉGI KÖTELÉKEK 


ELSŐ KÖNYV 


A vérségi kötelékek 


ELSŐ FEJEZET 


Rokonsági szolidaritás 


A , vérségi barátok" 


A vérközösségen alapuló kötelékek lényegüket illetően idegenek ugyan a hűbé- 
riségre jellemző emberi kapcsolatoktól — ráadásul jóval régebbiek is náluk —, ám 
ennek ellenére túlságosan is jelentős helyet töltöttek be a szóban forgó társadal- 
mi struktúrákban ahhoz, hogy vizsgálódási körünkön kívülre rekeszthessük őket. 
Sajnos azonban tanulmányozásuk nem kis nehézségekbe ütközik. A régi Fran- 
ciaországban a falusi családi közösségeket nem véletlenül illették a , titkolózó- 
dó" elnevezéssel. A közeli rokoni kapcsolatok természetéből következett, hogy 
írásra nemigen volt szükség. S még ha kivételesen gyártottak is ilyesmit — ami 
gyakorlatilag csak a társadalom legfelső köreiben fordult elő —, e dokumentu- 
mok nagy részét elpusztította az idő. Legalábbis ami a 13. század előtti idősza- 
kot illeti. A korábbi időkből szinte csak az egyházi levéltárak anyaga maradt fönn. 
Ám nem csak ez jelent számunkra akadályt. Jogos a próbálkozás, ha megkísé- 
reljük fölvázolni a hűbéri intézményrendszer átfogó képét, hiszen ezek az Eu- 
rópa tényleges megszületésével egy időben létrejött struktúrák lényegi különb- 
ségek nélkül terjedtek el az egész kontinensen. Ezzel szemben a rokonság in- 
tézményei a különböző eredetű, de a sors szeszélyéből egymás mellett élni 
kényszerült embercsoportok esetében mindenkor az egyedi múlt szívós öröksé- 
geként jelentkeztek. Hasonlítsuk csak össze például a katonai hűbér öröklésére 
vonatkozó szabályok majdnem teljes egyöntetűségét a más természetű javak 
áthagyományozását rögzítő előírások rendkívüli változatosságával. A követke- 
zőkben minden eddiginél erőteljesebben jelentkezik a kényszer, hogy vizsgáló- 
dásunkban néhány szélesebb körben kimutatható jellegzetességre szorítkozzunk. 

A feudális Európában mindenütt találkozunk vérségi alapon szerveződő cso- 
portokkal. A szóhasználatban meglehetősen nagyfokú a bizonytalanság — Fran- 
ciaországban többnyire a , parenté" (rokonság) vagy a , lignage" (nemzetség) sza- 
vakkal jelölik őket —, miközben maguk a kötelékek rendkívül erőteljesek. Jellemző 
egyébként, hogy a Íranciák közeli hozzátartozóikat rendszerint , barátaikként" 
(amis) emlegetik (a németek a Freunde szót használják ugyanerre), s egy 11. 
századi, Ile-de-France-ban kiállított okirat az adott ügyben szereplő személy 
, barátaiként" fölsorolja az illető , anyját, fivéreit, nővéreit, és más, vér szerinti 
vagy házassági rokonságát"."" 

Az a lovag számíthatott leginkább az embereire, akinek a harcosai vagy a 

hűbéresség új típusú, jellegzetesen hűbéri kapcsával, vagy a rokonság ősrégi 
kötelékével fűződtek hozzá: e két kapcsolatot gyakran azonos értékűnek tekin- 
tik, mivel egyformán kényszerítő erejűek, s elsőbbséget élveznek minden más 
relációval szemben. Magen und mannen: ez az alliteráció szinte a közmondás 
rangjára emelkedett a német eposzokban. De nem kel! a költészet tanúságával 
beérnünk: az éles elméjű Joinville már a 13. században jól látja, hogy Guy de 
Mauvoisin csapata azért verekedett oly vitézül Manszuránál, mert teljes egé- 
szében a vezér föltétlen hűségre kötelezett vazallusaiból, illetve a nemzetségé- 
hez tartozó lovagokból állt. Az odaadó hűség akkor emelkedett a legmagasabb 
fokra, amikor a két kötelék egybeesett: a geszta szerint e szerencsének örvend- 
hetett Dadogó herceg, akinek mind az ezer vazallusa egyúttal , rokon atyafia" 
volt. De nézzünk csak utána a krónikákban, honnan is ered a normandiai vagy 
a flandriai bárók hatalma! Szó esik persze váraikról, kincstáruk szépen csengő 
arany- és ezüstpénzeiről, vazallusaik számáról, de rokonságuk nagyságáról is. 
S ugyanezt látjuk, ha a társadalmi létra alsóbb fokait vesszük szemügyre. Ke- 
reskedők voltak azok a genti polgárok, akik egy őket jól ismerő íróember szerint 
két fő erősséggel rendelkeztek: , tornyokkal" — vagyis a városi nép szerény fahá- 
zaira hatalmas kőfalakkal árnyékot vető előkelő tornyos épületekkel - és , roko- 
nokkal". Részben csupán 200 shillingnyi wergeldre taksált egyszerű szabadok- 
ból - és valószínűleg főleg parasztokból — álltak azok a rokoni elven létrejött 
csoportosulások, amelyek ellen a 10. század második felében a londoniak ké- 
szek voltak hadra kelni, , ha továbbra is latrokat védelmezvén meggátolják őket 
jogaik gyakorlásában"."" 

A bíróság elé állított emberek közvetlen családtagjaikban találtak természe- 
tes segítőtársakra. Az eskü alatt együtt valló személyek tanúságtétele tisztára 
mosta a gyanúsítottat minden vád alól, illetve megerősítette a panasszal élő 
felperes szavait. Ott, ahol ez a régi germán jogszokás továbbra is érvényben volt, 
a tanúkat az előírásoknak vagy a konvencióknak megfelelően a , vérségi bará- 
tok" közül kellett kiválasztani. Ezt az eljárást követték többek között a kasztíliai 
Usagrában is, ahol a nemi erőszak vádjával előálló asszonyok vallomását négy 
családtagnak kellett esküvel megerősítenie."" Ha viszont a bizonyítási eljárás 
során az istenítéletért vívott párbajt részesítették előnyben, ezt— mint Beauma- 
noirtól tudjuk — elvben csak a perben álló felek egyike kezdeményezhette. Két 
esetben azonban kivételt tettek: egyfelől a , teljességes"? hűségesküre kötelezett 
vazallus vállalhatta a harcot ura becsületéért, másrészt minden szabad embert 
megilletett a jog, hogy nemzetsége bármely tagjáért sorompóba lépjen. Ismét 
csak azt látjuk, hogy a kétféle kötelék egyenrangúként jelenik meg. A Roland- 
énekben például Ganelon rokonai kiválasztják maguk közül azt, aki megvív az 
áruló vádlójával. Egyébként a szóban forgó gesztaénekben a vérségi felelősség 
ugyancsak messzire terjed: bajnokuk veresége után az érte kezességet vállaló 
harminc rokont fölakasztják az Elátkozott Fára. Minden valószínűség szerint 
költői túlzással van dolgunk: az eposzok nagyítóüvegen át mutatták be a törté- 

néseket. A szerzői lelemények azonban csak akkor számíthattak tetszésre, ha 
megfeleltek hallgatóik közös érzésvilágának. Az egyén és a csoport egymástól 
elválaszthatatlanul jelent meg a kortársak szemében: 1200 körül a már fejlet- 
tebb jogrendet képviselő normandiai főbíró csak nehezen tudta megakadályoz- 
ni embereit abban, hogy a bűnösön kívül annak családtagjaira is alkalmazzák a 
büntetést." 

A nemzetség azonban nemcsak támasza, hanem a maga módján bírája is 
volt az egyénnek. Ha hihetünk a gesztaénekeknek, a veszéllyel farkasszemet 
néző lovagok gondolatai nemzetségük felé szálltak. , Jer segedelmemre, ne ta- 
padjon gyávaság nevemre, mi továbbszállna nemzetségemre": e szavakkal kö- 
nyörög Miasszonyunkhoz a jámbor Orániai Vilmos."" Roland pedig azért nem 
hajlandó segítségül hívni Nagy Károly seregét, mert el akarja kerülni, hogy tet- 
téért rokonait kárhoztassák. Az egyik családtag becsülete vagy becstelensége 
kihatott az egész kis közösség megítélésére. 

A vérségi kötelékek ereje azonban mindenekelőtt a vérbosszú aktusában 
mutatkozott meg a maga teljességében. 


A vérbosszú 


A magánbosszúk végigkísérték az egész középkor, de különösen a hűbériség 
évszázadait. A bosszúállás a legszentebb kötelességnek számított, és elsősor- 
ban a sérelmet elszenvedett családtag kötelessége volt még a síron túl is. Egy 
Velluto Buonchristiano nevezetű gazdag firenzei 1310-ben halálos sebet kapott 
egyik ellenségétől, és tollba mondta végrendeletét. Velluto egy olyan polgári 
közeg szülötte volt, amely a nagy államalakulatoktól való függetlenedése révén 
hosszú időn keresztül hű maradhatott a becsület hagyományos fölfogásához. A 
jámborságtól és a vagyon iránti bölcs felelősségérzettől áthatott testamentumok 
ekkoriban mindenekelőtt a végrendelkező lelki üdvét kívánták szolgálni kegye- 
letes és bőkezű rendelkezéseikkel, de Velluto minden aggály nélkül külön ju- 
talmat ígért annak, aki hajlandó bosszút állni haláláért. "" 

A magányos ember természetesen nem sokra juthatott. A legtöbb esetben 
persze valakinek a halálát kellett megtorolni. Ilyenkor fölsorakozott az egész 
család, és sor került a lassanként Európa-szerte elterjedt régi germán szóval jelölt 
, faide"-re, amit egy német kánonjogász , a rokonok bosszújaként" definiált." 
Ez számított a legszentebb erkölcsi kötelességnek. A 12. század vége felé élt 
Flandriában egy nemes hölgy, akinek a férjét és két fiát ellenségeik megölték, s 
ezt követően bosszúhadjáratok dúlták föl a környékbeli lakosok életét. Arnoul, 
Soissons szent életű püspöke föl akarta keresni a hölgyet, hogy a megbékélésről 
prédikáljon neki, az úrnő azonban fölvonatta a hidat, hogy ne kelljen szavait 
meghallgatnia. A frízeknél még a holttest is bosszúért kiáltott: a háznál kiakasz- 
tották, ahol addig oszladozott, amíg a , faide"-et bevégző rokonok végre eltemet- 

hették.!?? Franciaországban a békét féltékenyen őrző királyokat szolgáló bölcs 
Beaumanoir vajon miért tartja még a 13. század utolsó évtizedeiben is kívána- 
tosnak, hogy mindenki ki tudja számítani a rokonsági fokokat? Azért, írja a jog- 
tudós, hogy a magánháborúkban , baráti segítséget" tudjanak kérni. 

Az egész nemzetség - rendszerint egy vezér rendelkezésére — fölsorako- 
zott tehát, ha valamelyik tagját meggyilkolták, vagy pusztán sértő szavakkal il- 
lették. A megtorlás azonban nem egyedül a sérelem okozója ellen irányult. A 
támadó családi kötelékekkel egy hasonlóképp erős, védekező jellegű közösségi 
összetartozás állt szemben. Fríziában nem kellett magát a gyilkost megölni, hogy 
a kiengesztelt tetemet sírba fektethessék: elegendő volt valamelyik családtagját 
eltenni láb alól. És amikor huszonnégy évvel Velluto végakarata után egyik ro- 
kona állítólag tényleg véghezvitte a haldokló által hőn áhított bosszút, a megtor- 
ló kéz nem a bűnösre, hanem egyik családtagjára sújtott le. A párizsi parlament 
egy viszonylag kései végzéséből kitűnik, mennyire erősen, mennyire szívósan 
éltek ezek a szokások. 1260-ban egy Thomas d Ouzouer nevezetű ember meg- 
sebesítette Louis Defeux lovagot, aki a törvényszék elé idéztette támadóját. A 
vádlott egyáltalán nem tagadta tettét, viszont előadta, hogy nem sokkal koráb- 
ban őt támadta meg az áldozat egyik unokaöccse. Nem értette, egyáltalán miért 
akarják elmarasztalni. Hiszen a királyi rendeletek előírásainak megfelelően ki- 
várta a negyven napot, mielőtt bosszút állt volna. (Ennyi időt tartottak szüksé- 
gesnek ahhoz, hogy a nemzetségek kellőképp fölkészülhessenek a veszélyre.) 
Így van, felelte a lovag, csakhogy unokaöcsém tettéhez semmi közöm. Ez az 
érv azonban hatástalannak bizonyult: az egyén cselekedetéért egész család fe- 
lelőssége volt. Legalábbis így döntöttek a jámbor és békeszerető Szent Lajos király 
bírái. Vér vért követelt, és gyakran jelentéktelen ügyekből keletkezett végeérhe- 
tetlen csetepaték állítottak szembe egymással egész családokat. A 11. század- 
ban két burgundiai nemesi ház tagjai egy szüreti napon összekülönböztek; vi- 
szályuk vagy harminc éven át eltartott, s az egyik fél már az első összecsapás- 
ban tizenegy embert veszített."2 

A , faide"-ek közül a krónikások elsősorban a nagy lovagi nemzetségek össze- 
csapásairól emlékeznek meg. Ezek közé tartozott az a rút árulásokkal kísért 
, szakadni nem akaró gyűlölség", amely a normandiai Giroie-k és Talvas-ok 
családjai között dúlt a 12. században." A nagyurak eposzi nagyságra emelt saját 
szenvedélyeik visszhangját fedezték föl a jongleurök skandálta történetekben. 
A , lotaringiaiknak" a , bordeaux-iak" ellen indított vendettái, vagy Raoul de 
Cambrai családjának Vermandois-i Herbert rokonai elleni bosszúhadjáratai a 
gesztaköltők által megénekelt legszebb történetek közé tartoznak. Az egyik hí- 
res spanyol cantaro cselekményét az a halálos döfés indítja el, amelyet egy in- 
fáns mér egy ünnepen nagynénje közeli rokonára, s amely egymást követő és 
egymással szorosan összefüggő gyilkosságok sorozatát vonja maga után. De a 
társadalom minden rétegében ugyanazok az erkölcsök éltek. Miután a 13. szá- 
zad folyamán a nemesség örökletes testületté vált, tagjai azon igyekeztek, hogy 

kiválóságuk jeleként maguknak tartsák fönn a fegyverhasználat minden formá- 
ját. A közhatalom — amint az a hainaut-i grófi udvar 1276-os rendelkezéseiből is 
kitűnik! —, valamint a jogtudósok szívesen támogatták szándékukat. Ebben 
nemcsak az játszott szerepet, hogy a fejedelmek és a jogászok maguk is osztoz- 
tak a nemesi előítéletekben, hanem az a többé-kevésbé homályos fölismerés is, 
hogy a béke fönntartásának ügye megéri ezt az engedményt. A harcosok kaszt- 
jától sem gyakorlatilag, sem erkölcsileg nem lehetett volna elvárni a bosszúról 
való lemondást, viszont jelentős előnyökkel járt, hogy a tilalmat a társadalom 
többi rétegére rá lehetett kényszeríteni. Az erőszak osztályprivilégiummá vált — 
legalábbis elvben. Ugyanis még a Beaumanoirhoz hasonlóan a , nemesembe- 
ren kívül más nem hadakozhat" elvet valló szerzők sem tápláltak illúziókat e 
rendelkezés tényleges foganatát illetően. Nem Arezzo volt az egyetlen város, 
ahonnan Szent Ferenc - az assisi bazilika falfestményén látható jelenethez 
hasonlóan — kiűzhette volna a viszály démonait. Az első városi alkotmányok 
legfontosabb célja a béke biztosítása volt, olyannyira, hogy megszövegezőik néha 
egyenesen , békeszövetségnek" nevezték őket: ennek elsősorban az volt az oka, 
hogy több más zavarkeltő tényező mellett a születőfélben levő polgárságot — is- 
mét csak Beaumanoir szavaival — , elégedetlenkedőktől és rágalmazóktól egy- 
másnak uszított családok harcai" szaggatták. A falvak rejtett életéről szerzett 
gyér ismereteink hasonló helyzetet tükröznek a paraszti társadalomban. 
Ennek az érzésvilágnak a hegemóniája azonban nem volt kizárólagos: más, 
vele ellentétes szellemi magatartásformák is érvényesültek. Az egyházi tanítás 
elítélte a vérontást, miközben szívósan tovább élt a közbéke hagyományos fölfo- 
gása, legfőképpen pedig maga a békevágy. Később tárgyaljuk majd annak a belső 
nyugalmat megteremteni igyekvő, fájdalmas erőfeszítésnek a történetét, amely 
mindvégig egyik legszembeszökőbb tüneteként jelentkezett azoknak a bajoknak, 
amelyeket a hűbéri államok váltakozó szerencsével igyekeztek leküzdeni. A 
családi kötelékektől minduntalan életre hívott , halálos gyűlölségek" — ez a szó- 
kapcsolat szinte terminus technicusként használatos ebben az időben - kétség- 
kívül az általános fölfordulás fő okai közé tartoztak. Ám a bosszú szerves részét 
képezte annak az erkölcsi kódexnek, amelyhez bizonyára még a rend legtüze- 
sebb apostolai is hűek maradtak szívük legmélyén, s legföljebb néhány utópis- 
tának juthatott eszébe, hogy gyökeresen föl kellene számolni az ilyen akciókat. 
Jóllehet az erőszak gyakorlásáért a körülményektől függetlenül különböző tari- 
fákat kellett leróni, s bizonyos helyeken minden ilyen cselekmény tiltott volt, 
számos békekonvenció szövege kifejezetten elismerte a , faide" jogszerűségét. 
A közhatalom birtokosai többnyire hasonlóképp jártak el. Azon voltak, hogy az 
ártatlanokat megóvják a családi szolidaritásból eredő legkiáltóbb visszaélések 
ellen, és a bosszú valóra váltására csak a felszólítást követő megszabott idő le- 
teltével kerülhetett sor. Igyekeztek a jogszerű megtorlásoktól megkülönböztetni 
az állítólagos sérelmek ürügyén vezetett közönséges rabló hadjáratokat." Oly- 
kor megpróbálták szigorúan körülhatárolni a vérrel lemosható sérelmek számát 

és természetét: Hódító Vilmos normandiai rendeletei értelmében csak az folya- 
modhatott a vérbosszú eszközéhez, akinek apját vagy fiát gyilkolták meg. A 
megerősödött közhatalom egyre inkább azon volt, hogy a sértett félnél előbb 
torolja meg a cselekményt tettenérés vagy a közbéke megdöntésének minősít- 
hető bűncselekmény esetén. Legfőképpen pedig igyekezett mérsékletre inteni 
az ellenséges csoportosulásokat, sőt ha lehetőség nyílt rá, bírói döntéssel szen- 
tesített fegyverszüneti vagy megbékélési szerződések aláírására bírni őket. Anglia 
kivételével — ahol a hódítást követő királyi , zsarnokság" a bosszúállás minden 
jogszerű formájának eltörlésében is megnyilvánult — az uralkodók mindenütt 
beérték a túlkapások mérséklésével, de magát a bosszúállás gyakorlatát nem 
tudták - s talán nem is akarták — fölszámolni. Ha a sérelmet szenvedett fél a 
közvetlen cselekvés helyett történetesen a bírósághoz fordult, maga az igazság- 
szolgáltatási eljárás is a szabályozott vendetta képében jelentkezett. Jellemző, 
hogy az Artois grófságbeli Argues 1232-es városi kartája szándékos emberölés 
esetében sajátos , osztozkodást" írt elő: a vádlott vagyona a hűbérurat illeti meg, 
őt magát pedig ki kell szolgáltatni az áldozat rokonainak, akik akár meg is öl- 
hették."" Bírósági panaszt szinte kizárólag az áldozat közvetlen hozzátartozói 
tehettek," 8 s a gyilkost még a legcivilizáltabb 13. századi városokban és fejede- 
lemségekben (például Flandriában vagy Normandiában) is csak akkor részesít- 
hette kegyelemben az uralkodó vagy a bíróság, ha az illetőnek sikerült kiegyez- 
nie az áldozat rokonaival. 

Bármilyen tiszteletre méltó időt is értek meg a spanyol! költők által szíve- 
sen megénekelt , gonddal óvott régi haragságok", arra azért nem lehetett szá- 
mítani, hogy örökké fognak tartani. , A megholtak bosszúja után", ahogy a Girart 
de Roussillonban olvashatjuk, előbb-utóbb el kellett jönnie a megbocsátás órá- 
jának. Ősi szokás szerint valamilyen kárpótlásnak kellett megelőznie a kibékü- 
lést. , Ha kebledre lándzsa mered, okosan teszed, ha megveszed: így bizton nem 
döf át": a régi angol szólás tanácsát továbbra is érdemes volt megfogadni." 

A hajdani barbár törvénykönyvekben aprólékos gonddal felsorolt kiegyezé- 
si tarifák — elsősorban a gyilkosság áldozatául esett , emberek árát" minuciózu- 
san megszabó rendelkezések - valójában csak helyenként (Fríziában, Flandriá- 
ban vagy Ibéria egyes részein) maradtak fönn, s ott is alapvető átalakulásokon 
mentek keresztül. Még az általában hagyományhű Szászországban is azt lát- 
juk, hogy - jóllehet a 13. század eleji Tükörben szó esik efféle gyakorlatról — a 
kortársak szemében mindez már haszontalan avultságnak hat. Az , emberélet 
megváltására" — amelynek összegét néhány Szent Lajos idejéből származó Loire- 
völgyi dokumentum továbbra is 100 sou-ban állapítja meg — már csak kivételes 
helyzetben kerülhetett sor."" De hogyan is lehetett volna másként? A régi etni- 
kai jogot csoportok szokásjoga váltotta föl, melyeket a különböző jogi hagyomá- 
nyokra visszatekintő népek immár egyaránt a magukévá tettek. A közhatalom, 
amely korábban részt kapott az előírásszerűen megállapított összegekből, s így 

érdeke fűződött azok pontos megfizetéséhez, jelentősen meggyöngült a 10-11. 
században dúló anarchia során, s már semmit sem állt módjában behajtani. 
Mindenekelőtt pedig jelentősen módosultak azok az osztályok szerinti megkü- 
lönböztetések, amelyekre a régi díjtételek kiszámítását alapozták. 

Ám az állandó tarifák eltűnése nem érintette a , megváltás" szokását, amely 
egészen a középkor végéig fönnmaradt, párhuzamosan a személyiséget sújtó 
büntetésekkel; utóbbiakat a béketeremtő erőfeszítések honosították meg a bűnö- 
zők elrettentése érdekében. Most már azonban minden esetben megegyezés, 
döntőbíróság vagy igazságszolgáltatási határozat állapította meg a sérelem vagy 
a kiontott vér árát, melyhez olykor az elhunyt lelki üdvét szolgáló kegyeletes 
alapítványok költségei is hozzáadódtak. Érjük be most a társadalmi hierarchia 
két szélső fokáról vett példával: 1160 körül Bayeux püspöke templomot kapott 
az unokahúga életét kioltó földesúr egyik rokonától, 1227-ben pedig egy Sens 
környéki parasztasszony kisebb pénzösszeghez jutott férje gyilkosától.""! 

A , faide"-hez hasonlóan a bosszúhadjáratoknak véget vető fizetség is egész 
csoportokat érintett. Ha csak egyszerű sérelemről volt szó, a gyakorlatban a je- 
lek szerint már nagyon korán meghonosodott az a szokás, hogy a kárpótlás csak 
a károsult személyt illesse meg. Ha viszont gyilkosság vagy testi csonkítás tör- 
tént, az áldozat egész rokonságának járt a vérdíj. A bűnös családja minden eset- 
ben hozzájárult az összeg előteremtéséhez. Ahol a megszabott díjtételek érvény- 
ben maradtak, szigorú jogi előírások és előre megállapított normák kötelezték 
erre őket. Másutt viszont a szokás vagy talán csak az illendőség döntött, ezek- 
nek azonban akkora kényszerítő erejük volt, hogy a közhatalom szinte törvény- 
nek tekintette őket. , Barátaik vagyonából..." — ezt a címet adták a Szép Fülöp 
kancelláriáján dolgozó klerikusok egy okiratmintának, miután formuláskönyvük- 
be bevezették annak a királyi rendeletnek a szövegét, amely elrendelte, hogy 
ilyen ügyekben a szokásjog figyelembevételével rögzítsék a kárpótlási díjtétel 
fizetésére kötelezett vérrokonokra jutó összeghányadot: nyilván úgy gondolták, 
hogy gyakran kell majd ilyen dokumentumokat kiállítaniuk."?? 

A jóvátételi összeg kifizetése azonban rendszerint nem volt elegendő a 
szerződés megpecsételéséhez: a vétkesnek nyilvánosan meg kellett követnie az 
áldozatot vagy hozzátartozóit, sőt meg kellett alázkodnia előttük. A ceremónia 
— legalábbis némi társadalmi distinkcióval rendelkező személyek között — az 
akkor szokásos legsúlyosabb kötelezettségekkel járó behódolási aktusnak — azaz 
, a szó és kéz általi" hűbéreskünek — a formáját öltötte. Ám ilyenkor sem annyi- 
ra egyének, mint inkább csoportok álltak egymással szemben. Amikor 1208-ban 
a saint-denis-i szerzetesek majordomusa Argenteuilben békét kötött Montmo- 
rency urának általa korábban megsebesített majordomusával, huszonkilenc 
, barátjával" együtt kellett megjelennie az engesztelő hűbéreskün. Az orléans-i 
káptalan helyettes dékánjának megölését követően az elhunyt valamennyi ro- 
kona fölsorakozott 1134 márciusában, hogy fogadja az egyik gyilkosnak, ennek 

cinkosainak és vazallusainak, sőt , rokonsága színe-javának" — összesen kétszáz- 
negyven embernek -— a hűségígéretét."" Láthatjuk, hogy az egyes ember cseleke- 
deteinek következményei az egész közösséget érintő hullámokat vertek rokonsága 
körében. 


A kölcsönös gazdasági felelősség 


A feudalizmuskori nyugati világ mindenhol elismerte az egyéni tulajdon jog- 
szerűségét. A gyakorlatban azonban a családtagok egymás iránti kölcsönös fe- 
lelőssége nemritkán vagyonközösséggel járt. A falvakban mindenütt léteztek úgy- 
nevezett , testvériségek" , amelyek több egymással rokoni kapcsolatban álló csa- 
ládot tömörítettek, akik ugyanazt a tüzet ülték körül, ugyanabból a fazékból ettek, 
és ugyanazokat az osztatlan földeket művelték. A hűbérurak gyakran bátorítot- 
ták — sőt olykor ki is erőszakolták — az ilyen , kompániák" létrehozását, mert ezek 
tagjait — szép szóval vagy erőszakkal — kollektíve kényszeríthették a járandósá- 
gok megfizetésére. Franciaország jelentős részén a szolgákra vonatkozó örökö- 
södési rendszer tulajdonképpen nem a javak továbbadását jelentette, hanem egy 
már meglévő vagyonközösség tovább élését. A természetes örökös — a fiú vagy 
néha a fivér — jogai csak abban az egyetlen esetben szorultak teljesen háttérbe 
a földesúréi mögött, ha az illető az örökösödési eljárás megkezdése előtt elhagyta 
a családi otthont. Kétségtelen, hogy ez a gyakorlat kevésbé volt általános a 
magasabb társadalmi körökben, lévén hogy a gazdagság növekedésével a va- 
gyonmegosztás egyre természetesebbé vált, s főleg mert a földesúri jövedelme- 
ket nehezen lehetett volna elkülöníteni azoktól a szolgáltatásoktól, amelyek a 
jellegüknél fogva közösen nemigen gyakorolható hatalmi joggal jártak. A kisbir- 
tokosok közül azonban a parasztokhoz hasonlóan többen is — elsősorban Fran- 
ciaország középső részein és Toszkánában — az osztatlanság elvét követték: 
közösen aknázták ki a családi vagyont, s együtt — vagy egymást váltva -— laktak 
őseik várában. Ezek voltak , a lyukas köpönyegű zsugoriak", akiknek egyike, a 
trubadúr Bertrand de Born megalkotja a szegény lovag típusát; kései utódiak 
közé tartoztak például azok, akik az 1251-es esztendőben harmincegyen birto- 
koltak együtt egy Gévaudan környéki várat." Ha történetesen idegent fogadtak 
be a csoportba -— akár parasztokról, akár felsőbb osztályok tagjairól volt szó —, a 
csatlakozási aktus többnyire egy fiktív , testvériség" megpecsételését jelentette, 
mintha csak az olyan társulási szerződés lehetett volna valóban szilárd, amely 
vérrokonság híján legalább azt imitáló alapokon nyugodott. Egyébként a leghatal- 
masabb főurak körében sem volt ismeretlen az efféle közösködés: a provence-i 
grófságokat birtokló Boson-leszármazottak több generáción keresztül fölosztot- 
ták a hatalmi övezeteket a család különböző ágai között, miközben osztatlanul 
gyakorolták a feudum igazgatását, s valamennyien egész Provence , grófjának" 
vagy , fejedelmének?" tituláltatták magukat. 

A tulajdon egyébként akkor sem volt mentes minden családi kötöttségtől, 

amikor kifejezetten egyéni formát öltött. E két, ami szemünkben egyértelműen 
antinómiának tűnő fogalom között a jogi , részesedés" korában semmiféle el- 
lentmondást nem láttak. Lapozgassuk csak azokat az eladási és adományozási 
szerződéseket, amelyeket az egyházi okmánytárak a 10., a11. vagy a 12. század- 
ból őriztek meg a számunkra! A klerikusok által fogalmazott preambulumban 
az elidegenítő rendszerint kijelenti, hogy teljesen szabadon rendelkezik vagyo- 
na felől. Ebben az egyház fölfogása tükröződött, amely folyvást gazdagodott az 
adományok réven, ugyanakkor a lelkek sorsát vigyázta: hogyan is törődhetett 
volna bele, hogy bármi is megakadályozza a saját maguk vagy szeretteik üdvözü- 
lését a szívükön viselő híveket a kegyeletes bőkezűség gyakorlásában?! Hason- 
lóak voltak az arisztokrácia érdekei is, melynek vagyona folytonosan gyarapo- 
dott a kisbirtokosok által többé-kevésbé önként átengedett földek révén. Egyálta- 
lán nem véletlen, hogy midőn a szász törvények már a 9. században fölsorolják 
azokat a föltételeket, amelyek mellett az örökösök kárára is elidegeníthető a 
vagyon, ezek között az egyháznak és a királynak juttatott adományok mellett ott 
szerepel az az eset is, amikor , az éhségtől űzött" szegény lélek élelemmel való 
ellátás fejében engedi át aprócska földjét a nála hatalmasabbnak."" A karták és 
az emlékeztetők fennen hangoztatják ugyan az eladó vagy az adományozó egyén 
jogait, a későbbiekben azonban szinte sohasem feledkeznek meg a különböző 
családtagok hozzájárulásának megemlítéséről. Ezek a beleegyezések olyannyi- 
ra nélkülözhetetlennek tűntek, hogy az illetők legtöbbször jutalomra is igényt 
tarthattak. Előfordult, hogy hosszú évek múltán az egyik rokon, akit az adott 
pillanatban nem kérdeztek meg, a szerződést érvénytelennek kívánta nyilvání- 
tani. A haszonélvezők igazságtalanságot vagy istentelenséget emlegettek, néha 
bíróság elé is vitték az ügyet, ahol az ő javukra döntöttek."" A tiltakozások és az 
ítéletek ellenére azonban az ügy tíz közül kilenc alkalommal kiegyezéssel zá- 
rult. Világosan látnunk kell azonban, hogy itt nem az örökösöknek a szó szoros 
értelmében vett jogainak a védelméről van szó, ahogy az a modern törvények- 
ben szerepel. Jóllehet semmi nem korlátozta azok körét, akiknek a beleegyezé- 
se szükséges, rendszerint azt tapasztaljuk, hogy élő egyenes ágiak mellett oldalági 
rokonok is szerepet kaptak, s hogy még azonos családi ágon belül is egyszerre 
kérték a különböző nemzedékek hozzájárulását. Az ideális megoldás az volt — 
amint azt egy chartes-i szerviens példájából látjuk -, ha az illetőnek a feleség, 
a gyermekek, a nővérek mellett , rokont, atyafit, kit csak lehetett" sikerült meg- 
nyernie. Az egész rokonság károsultnak tekintette magát, ha valamelyik tagjá- 
nak vagyona idegen kézbe került. 

A 12. században a gyakran képlékeny, ám néhány széles körben elfogadott 
eszményt tükröző szokásokat fokozatosan egy precízebben és világosabban kidol- 
gozott jogrend váltotta föl. Másfelől a gazdasági élet átalakulásával egyre elvisel- 
hetetlenebbé váltak a kereskedelmi ügyleteket gátló béklyók. Ingatlaneladások- 
ra nemrégiben még alig került sor, sőt a közvélemény szemében még jogszerű- 
ségük is — hacsak , nagy szegénység" nem indokolta - erősen megkérdőjelezhető 


156 A vérségi kötelékek 


volt. Amikor egyházi intézmény volt a vásárló, az ügyletet legtöbbször alamizs- 
nának kendőzték. Valójában arról lehetett szó, hogy az eladó kettős hasznot 
remélt ettől az egyébként csak félig csalóka álcától: a földi világban megkapta 
az árat — amely talán alacsonyabb volt annál, amelyre minden más javadalmazás 
hiányában számíthatott volna -—, a másvilágban pedig elnyerhette az üdvözü- 
lést Isten szolgáinak imádságai révén. Ettől fogva viszont a tiszta adásvétel gya- 
kori, ráadásul kendőzetlen műveletté vált. Ezekben a sajátos berendezkedésű 
társadalmakban azonban az ilyen ügylet csak ott válhatott teljesen szabaddá, 
ahol a nagyobb városok polgárságában megvolt a szükséges kereskedői szellem 
és merészség. Ezeken a körökön kívül beérték azzal, hogy külön jogot szerkessze- 
nek köré, amely világosan elkülönült az adományozásra vonatkozó jogtól. Per- 
sze ez a jog is korlátozások alá esett, ezek azonban a korábbiaknál jóval tágabb 
mozgásteret engedtek, és sokkal pontosabban voltak megszabva. Kezdetben 
előírták, hogy az elidegenítő minden visszterhes vagyonátruházás előtt tegyen 
előzetes árajánlatot legközelebbi hozzátartozóinak -— legalábbis abban az eset- 
ben, ha a szóban forgó vagyonhoz örökség útján jutott. Ez a meglehetősen sú- 
lyos korlátozás hosszú időn keresztül volt érvényben."" Nagyjából a 13. század 
első éveitől viszont megelégedtek azzal, hogy a rokonokat — meghatározott kö- 
rön belül és pontosan megszabott sorrendben - fölruházták azzal a joggal, hogy 
az eladás megtörténte után a vevőnek visszafizessék az árat, és a helyére lépje- 
nek. A , vételi üzlet átháramlásra a családra" intézménye a hűbéri társadalmak 
alighanem legegyetemesebb közös vonása volt. Az egyedüli kivétel Anglia volt"" 
— noha helyenként itt is föllelhetők nyomai a városi szokásjogban —, miközben 
Svédországtól Itáliáig mindenhol diadalmasan elterjedt. Ez volt egyben az egyik 
legszilárdabban meggyökerező intézmény: Franciaországban például csak az 
1789-es forradalom törölte el. A család gazdasági hatalma századokon keresz- 
tül egyre pontosabban megszabott, ugyanakkor egyre kevésbé szigorú formák- 
ban élt tovább. 


MÁSODIK FEJEZET 


A rokonsági kötelék jellege és átalakulásai 


A családi élet valósága 


Noha a vérrokoni kötelék megbízható oltalmat és jelentős kényszerítő erőt je- 
lentett, súlyos hiba volna, ha a családok belső életét kizárólag idilli színekben 
próbálnánk megfesteni. A rokonságok egymás ellen indított , faide"-jei mellett 
olykor az egyes családok kebelén belül törtek ki kegyetlen viszályok. Beaumanoir 
ártalmasnak ítéli ugyan a rokonok közötti háborúságokat, a jelek szerint azon- 
ban sem kivételesnek, sem - az egyazon anyától született fivérek ellenségeskedé- 
sét kivéve — szigorúan megtiltandónak nem tartja őket. E kérdés kapcsán meg- 
elégedhetnénk azzal, hogy szemügyre vesszük a fejedelmi házak történetét, s 
nemzedékről nemzedékre követjük például az Anjouk, az Átreusz-ház eme kö- 
zépkori utódai sorsának alakulását. E dinasztián belül először Martel Gottfried, 
Fulkó Nerra gróf fia kelt hadra apja ellenében, s e , több mint polgárháború" hét 
évig tartott. Nem sokkal ezután Mogorva Fulkó következett, aki saját fivérét fosz- 
totta meg a hatalomtól, majd börtönbe záratta a szerencsétlent, ahonnan az csak 
tizennyolc évvel később, már bomlott elmével szabadulhatott. Később II. Hen- 
riknek kellett szembenéznie ellene forduló fiai őrjöngő gyűlöletével, végül pe- 
dig János király egyszerűen megölette unokaöccsét, Artúrt. A közvetlenül a fő- 
urak alatti szinten számtalan kis- és középbirtokos véres civódását látjuk: vetél- 
kedésük a családi vár birtoklásáért folyik. Ezek közé tartozik annak a flandriai 
lovagnak a története, akit két fivére elűzött lakhelyéről, ráadásul gyermekét és 
ifjú hitvesét is lemészárolták; hősünk azután saját kezével végzett a gyilkosok 
egyikével." De elsősorban a comborni vicomte-ok történetéről kell megemlé- 
keznünk, amely azok közé a pikáns zamatú elbeszélések közé tartozik, ame- 
lyek semmit sem veszítenek erejükből attól, hogy egy szerzetes-író higgadt or- 
gánumán szólnak hozzánk." 

Az első rész főhőse Archambaud vicomte, aki bosszúból eltaszított anyjá- 
ért meggyilkolja apja második hitvesétől született egyik fivérét, majd sok-sok 
évvel később azzal nyeri el apja bocsánatát, hogy megöli azt a lovagot, aki nem 
sokkal korábban gyógyíthatatlan sebet ejtett az idősödő uraságon. Archambaud-t 
három fia éli túl, akik közül a legidősebb örökli az vicomte címet, ám hamaro- 
san meghal, egyetlen kisfiút hagyva hátra. A haldokló apa nem bízik idősebb 
öccsében, ezért fia kiskorúsága idejére a legkisebb fivérre, Bernard-ra bízza bir- 
tokait. Amikor azonban eljön lovaggá ütésének ideje, a , gyermek" Eble hiába 

követeli örökségét. Jóindulatú közbenjárók segítségével azonban jobb híján si- 
kerül megkaparintania a comborni várat. Itt él haragvó lélekkel mindaddig, míg 
egy nap a véletlen a kezére nem juttatja nagynénjét, akit nyilvánosan megerő- 
szakol, azt remélve, hogy a gyalázat miatt Bernard kénytelen lesz nejét eltaszí- 
tani. Nagybátyja azonban visszafogadja feleségét, és készül a visszavágásra. Egy 
szép nap kisszámú kísérettel meg is jelenik Comborn falai alatt, mintha csak 
dacosan bosszantani akarná unokaöccsét. Eble épp ekkor fejezi be lakomáját, s 
a részegségtől még gőzös fejjel Bernard üldözésébe kezd. Egy idő után azon- 
ban a menekülést tettetők visszafordulnak, az ifjúra vetik magukat, és halálos 
sebet ejtenek rajta. Az áldozat tragikus vége, elszenvedett sérelmei, de főképp 
fiatalsága mélyen megrendítik az embereket, akik napokon keresztül hordják 
szent adományaikat a halálának színhelyén emelt ideiglenes sírra, akárha va- 
lamelyik mártír ereklyetartójához járulnának. Nagybátyja, a gyilkos és esküsze- 
gő Bernard azonban megtartja a várat és az algrófságot, melyeket azután zavar- 
talanul örökít át utódaira. 

Ne akadjunk fönn az ellentmondáson. Az állandó erőszak és feszültség eme 
évszázadaiban a társadalmi kötelékek rendkívül szilárdnak látszhattak, gyak- 
ran nagy erővel nyilvánulhattak meg, ám hirtelen szenvedélykitöréskor könnyen 
semmivé lettek. Ugyanakkor az ehhez hasonlóan kapzsiság vagy harag kivál- 
totta kegyetlen viszályok ellenére is bizonyosan állíthatjuk, hogy az igen erős 
közösségi érzés a legtöbb esetben könnyen megfért az egyes személyek iránt 
tanúsított közömbösséggel. Egy olyan társadalomban, ahol a rokonságot elsősor- 
ban segítségnyújtási tényezőnek tekintették, talán természetes is volt, hogy a 
csoport sokkal többet számít, mint a tagjai külön-külön. Egy nagy főúri család 
szolgálatában álló hivatalos történész följegyzett egy ugyancsak jellemző kije- 
lentést, amely a családalapító ős száját hagyta el hajdanán. John, Anglia mar- 
sallja ígérete ellenére nem volt hajlandó István királynak visszaadni egy rábí- 
zott erődítményt. Amikor ellenségei azzal fenyegették, hogy szeme láttára vég- 
zik ki túszul adott kisfiát, a jó uraság így válaszolt nekik: , Mit számít ez a gyermek, 
amikor velem van az üllő s a kalapács, mikkel kedvemre kovácsolhatok nálánál 
szebbeket? "" A házasság legtöbbször érdekszövetség volt, a nők számára pe- 
dig védelmi intézmény. Hallgassuk csak A Cid költeményében a hős leányait, 
akikkel apjuk épp most közölte, hogy elígérte kezüket Carrion infánsainak! A 
kisasszonyok persze sohasem látták jövendőbelijeiket, mégis köszönetet mon- 
danak apjuknak: , Férjhez ád minket atyánk, lehetünk gazdag dámák." Ez a 
fölfogás olyan erőteljesen érvényesült, hogy az egyébként mélységesen keresz- 
tény érzületű emberi közegben furcsa, kettős antinómia alakult ki a viselkedés- 
formák és a vallási törvények között. 

Az egyház nem nézte rokonszenvvel a második vagy a harmadik házassá- 
gokat, noha kifejezetten nem ellenezte az ilyen frigyeket. Az újraházasodás szinte 
kényszerként jelentkezett a társadalom valamennyi rétegében. Nyilván azért, 
mert a test kielégítésére így a házasság szentségének oltalma alatt kerülhetett 

sor. De azért is, mert ha a férj halt meg elsőnek, az egyedüllét túl nagy veszé- 
lyekkel járt az asszonyok számára, ráadásul a hűbérurak sohasem bíztak a ne- 
kik járó szolgáltatások teljesítésében, valahányszor egy birtok női kézre került. 
Amikor az antiochiai lovagsereg vérmezei vereségét követően II. Balduin jeru- 
zsálemi király 1119-ben állama újjászervezésébe fogott, egyaránt feladatának 
tartotta, hogy az árvák megőrizhessék örökségüket, s hogy az özvegyek új férjet 
kapjanak. Az uralkodó Egyiptomban elesett hat lovagjának özvegyéről Joinville 
nemes egyszerűséggel föl is jegyzi, hogy , illendőség okából asszonyaik újra is 
házasodának mind a hatan"."" Néha pedig ellentmondást nem tűrően maga a 
földesúr parancsolta meg, hogy , szerezzenek férjeket" azok a parasztasszonyok, 
akiket a rosszkor jött özvegység megakadályozhatott a földek megfelelő műve- 
lésében vagy a robotok teljesítésében. 

Ugyanakkor az egyház eltéphetetlennek nyilvánította a házasság kötelékét. 
Ennek ellenére persze gyakran került sor -— elsősorban az előkelőbb társadalmi 
osztályok körében és sokszor a legkicsinyesebb meggondolások jegyében - a 
feleség eltaszítására. Ezer más eset közül erről tanúskodnak John, Anglia mar- 
salljának házassági kalandozásai is, melyek az unokái szolgálatában álló trouvére 
kiegyensúlyozott, sima előadásmódjában tárulnak elénk. John magas körökből 
származó úrhölgyet vett nőül, aki, ha hihetünk a költőnek, a test és a szellem 
minden bájával ékeskedett, s , nagy gyönyörűségben teltek napjaik". Balszeren- 
cséjükre azonban a szomszéd uraság , fenyegető volt s hatalmas", ezért az óva- 
tosság azt parancsolta a marsallnak, hogy igyekezzék elnyerni a jóindulatát. John 
tehát eltaszította bájos hitvesét, s nőül vette a veszélyes szomszéd nővérét. 

De meglehetősen torzan ábrázolnánk a feudális időket, ha a házasságnak a 
családon belül központi jelentőséget tulajdonítanánk. A feleség mintegy csak 
félig tartozott ahhoz a családhoz, amelyhez a sors - talán csak rövid időre — 
vezette. , Hallgasson már el — mondja Garin de Lorrain meggyilkolt fivére özve- 
gyének, aki sírva jajveszékel férje holtteste fölött. — Elveszi majd másik nemes 
lovag... S nekem marad az én nagy gyászom, örökre.""" Noha a viszonylag későn 
keletkezett Nibelung-énekben Kriemhilda a fivérein bosszulja meg első férje, 
Siegfried halálát — egyébként anélkül, hogy cselekedete jogosságát bármi is iga- 
zolná —, a mű eredeti változatában fivérei meggyilkolását igyekszik megbosszulni 
második férjén, Attilán. Érzelmi beállítottsága, valamint kiterjedése folytán a 
nemzetség gyökeresen különbözött a házastársi viszonyon alapuló modern csa- 
ládtípustól. Próbáljuk meg most fölmérni e szerveződés körvonalait! 


A nemzetség szerkezete 


A feudalizmus korára a közös eredet igaz vagy hamis tudatával szilárdan egy- 
beforrott s ekképp meglehetősen pontosan körülhatárolt hatalmas gensek csak 
a hűbéri kötelékekkel ténylegesen átszőtt területeken kívül, vagyis kizárólag a 

nyugati világ legszélső peremvidékein maradtak fönn. Ilyenek voltak az Északi- 
tenger partvidékén, Fríziában és a Dithmarschenben élő Geschlechterek vagy a 
nyugaton megtelepült kelta törzsek és klánok. Fölöttébb bizonyos, hogy ezek a 
szervezeti formák az inváziók korának germánjai körében is léteztek: ezek közé 
tartoztak például lombard vagy frank farák, melyeknek számos itáliai vagy Íran- 
cia falu máig őrzi a nevét, vagy az alemann és bajor genealógiák, melyek egyes 
dokumentumok szerint jelentős területeket birtokoltak. Ezek a túlságosan is tág 
egységek azonban lassanként fölmorzsolódtak. 

Tudjuk, hogy a római gensszel azért bánt el oly kegyetlenül a sors, mert 
abszolút elsőbbséget biztosított a férfiági leszármazásnak. A hűbériség korában 
semmiféle ehhez hasonló intézménnyel nem találkozunk. Már a régi Germániá- 
ban azt látjuk, hogy minden ember rokonai két — , a kard felőli", illetve , a gu- 
zsaly felőli" — kategóriába tartoznak, s az egyént kölcsönös felelősségérzet fűzi 
— egyébként más és más fokú kényszerítő erővel — mind a két csoport tagjaihoz. 
Vagyis a férfiági elv itt sohasem diadalmaskodott olyan mértékben, hogy az 
anyaági leszármazáson alapuló régebbi rend mindenestül eltűnt volna. Sajnos 
jóformán semmit sem tudunk a rómaiak leigázta őslakos népek családi szoká- 
sairól. Ám akárhová is vezessenek ezek az eredettel kapcsolatos kérdések, annyi 
mindenesetre bizonyos, hogy a rokonság intézménye sajátosan kettéhasított 
formát vett fel vagy őrzött meg a középkori Európában. Az anyai nagybácsi és 
az unokaöcs közötti viszony, melyet a gesztaköltők erős érzelmi kapocsként 
ábrázolnak, csak egyik megjelenési formája annak a rendszernek, amelyben a 
nőági házassági rokonság nagyjából ugyanannyira számított, mint az apai ágú 
vérrokonság." Ezt tanúsítják a tulajdonnév-kutatás meggyőző eredményei is. 

A legtöbb germán személynév két egymásba kapcsolódó elemből állt, és 
mindkettőnek külön jelentése volt. Mindaddig, amíg az emberekben tudatosult 
a két szótő elkülönülése, az volt a szokás — ha nem emelkedett is szabállyá —, 
hogy az egyenes ági leszármazottak a szülő nevének valamelyik elemét örököl- 
ték. Ez a gyakorlat a román nyelvterületeken is meghonosodott, ahol a győzte- 
sek presztízse folytán az őslakosok széles körben utánozni kezdték személynév- 
adási szokásaikat. Tegyük még hozzá, hogy az utódok az apjukhoz és az any- 
jukhoz egyaránt kapcsolódtak ezzel a nyelvi kötelékkel. A 9. század elején 
Palaiseau falvában élő Teud-ricus telepes és Ermenberta nevű felesége egyik 
fiúkat a Teut-hardus, a másodikat az Erment-arius, a harmadikat pedig — mint- 
egy kettős emlékeztetőül — a Teut-bertus névre kereszteltették.""" Később elter- 
jedt az a szokás, hogy a teljes nevet örökítik nemzedékeken át. De most is hol 
az apai, hol az anyai ágat vették figyelembe. Így például az 1065 körül elhalálo- 
zott Lisois-nak, Amboise urának a két fia közül az egyik az apja nevét vitte to- 
vább, a másikat — az idősebbiket -— viszont anyja nagyapja és fivére után Sulpice- 
nek keresztelték. Amikor később a keresztneveket patronimikonnal toldották meg, 
sokáig nem tudták eldönteni, hogy az apa vagy az anya nevét válasszák-e. , Hol 

a Jeanne d Arc néven hívnak, hol Jeanne Romée-ként ismernek" , mondta bírá- 
inak Jacgues d"Arc és Isabelle Romée leánya, akit a történelem csak az előbbi 
néven ismer. Hozzátette még, hogy szülőföldjén a lányok szokás szerint több- 
nyire anyjuk vezetéknevét viselik. 

E kettősség súlyos következményekkel járt. Minden egyes nemzedéknek 
kialakult így a saját rokoni köre, amely távolról sem esett egybe az előző gene- 
rációjával, s így a nemzetség iránti kötelezettségek állandóan változó határvo- 
nalak között érvényesültek. A kötelességeket szigorúan megszabták, az efféle 
csoportok azonban túlságosan is képlékenyek voltak ahhoz, hogy az egész tár- 
sadalom szerveződésének alapjául szolgálhattak volna. Ráadásul két nemzet- 
ség összeütközésekor könnyen előfordulhatott, hogy ugyanaz a személy az egyik 
táborhoz apja, a másikhoz anyja révén kötődött. Melyik oldalra kellett ekkor 
állnia? Az ilyen esetekre Beaumanoir bölcsen azt tanácsolta, hogy mindig a 
legközelebbi rokon oldalán kell! harcolni, ha pedig azonos a rokonsági fok, ak- 
kor tartózkodni kel! a beavatkozástól. Nem kétséges, hogy a gyakorlatban sok- 
szor személyes preferenciák diktálták a döntéseket. Ugyanezzel a jogi ambiva- 
lenciával találkozunk majd a szoros értelemben vett hűbéri függőségi viszonyok 
áttekintésekor a két hűbérúr alá tartozó vazallus esetében. Ez a zavarosság jól 
megfért a korabeli gondolkodásmóddal, s hosszú távon elkerülhetetlenül a kö- 
telékek föllazulásához vezetett. Gondoljuk el, mennyire törékeny lehetett belül- 
ről az a családszerkezet, amelynek alapján például a 13. századi Beauvaisis- 
ben jogszerűnek ítélték két egyazon apától származó fivér háborúságát, ha két 
különböző házasság ivadékaiként anyai rokonságaik között vívott bosszúhadjá- 
ratokban kellett részt venniük! 

Vajon meddig terjedtek az apai, illetve anyai ági rokonok iránti kötelezett- 
ségek? Csak az olyan közösségek esetében találkozunk valamelyes pontosság- 
gal megvont határvonalakkal, amelyek megőrizték a szabályszerű kiegyezési 
tarifák rendszerét. Ráadásul a szokásjogot csak viszonylag későn rögzítették írás- 
ban. Annál árulkodóbb viszont az a tény, hogy meglepően széles aktív és passzív 
szolidaritási övezeteket jelöltek ki. (A kapott vagy a kifizetett összegek nagysá- 
ga a rokonság fokától függött.) A kasztíliai Sepulvedában a 13. században már 
nem számít bűnnek valamelyik rokon halálának megtorlása a gyilkoson, ha az 
áldozatnak és a bosszúállónak legalább az egyik ükapja vagy ükanyja közös volt. 
Audenaarde városának lakói a náluk érvényes törvények szerint hasonló fokú 
rokonság esetén jogot formálhattak a kiontott vérért lerótt fizetség egy részére, 
míg a lille-ieknek ilyenkor hozzá kellett járulniuk az elkövető által kifizetendő 
összeghez. Saint-Omerben ez utóbbi kötelezettség csak abban az esetben állt 
fönn, ha a közös ősök között legalább egy dédapa vagy dédanya is található." 
Másutt a határvonalak kevésbé egyértelműek. Azonban az elidegenítések alkal- 
mával, mint korábban láttuk, az elővigyázatosság azt diktálta, hogy annyi oldal- 
ági rokon beleegyezését kérjék, ahánnyal csak kapcsolatba tudtak lépni. A fal- 

vak , hallgatag" közösségei sokáig ugyancsak népes csoportokat jelentettek: a 
11. századi Bajorországban ötven, a 15. századi Normandiában néha hetven 
embert is számlált egy-egy ilyen rokonság." 

Közelebbről tekintve a dolgokat viszont azt látjuk, hogy a közösségek határ- 
vonalai a 12. századdal nagyjából mindenütt összehúzódnak. A korábbi hatal- 
mas atyafiságokat egyre inkább olyan szerveződési formák váltják föl, amelyek 
lényegesen jobban hasonlítanak a mai idők szűk körű családjaira. A század végén 
Beaumanoir már úgy látja, hogy fokozatosan szűkült azoknak a köre, akiket érint 
a bosszúállás kötelezettsége, s az előző időszaktól eltérően ekkor már csak az 
édes unokatestvérektől származó kuzinokra, sőt — minthogy ezen a fokon a kö- 
telezettségérzet igen erőteljesen jelentkezett — olykor csak az édes unokatestvé- 
rekre vonatkozott. A francia oklevelekben már a 12. század utolsó éveiben meg- 
figyelhető, hogy a fontos döntések előtt megkérdezendő személyek köre 
egyre inkább a legközelebbi hozzátartozókra korlátozódik. Nem sokkal ezután 
vezették be a visszavásárlási jogot. A szerzemények és a családi javak között 
kialakított distinkcióval, valamint az utóbbi kategóriában az apai, illetve az anyai 
ági örökösök által követelhető jószágok eredet szerinti megkülönböztetésével az 
új gyakorlat a korábbinál jóval kevésbé állt összhangban a szinte végtelen kiter- 
jedésű nemzetség fogalmával. A fejlődés üteme természetesen erős helyi kü- 
lönbségeket mutatott. A következőkben megelégszünk vele, hogy nagy vonalak- 
ban fölvázoljuk e messze ható következményekkel járó átalakulás legáltaláno- 
sabb és legvalószínűbb okait. 

Nem vitás, hogy a családi szolidaritást a belső béke fenntartásán munkál- 
kodó közhatalom is aláásta. Hódító Vilmos például leszűkítette a jogszerű bosszú- 
állások körét, de a leghatásosabbnak talán az az út bizonyult, amikor az embe- 
reket arra ösztönözték, hogy egyszer s mindenkorra mondjanak le a vendettáról. 
A rokonságból való önkéntes kilépés általános ősi jognak számított; az emberek 
ily módon sok kockázattól kímélhették meg magukat, ugyanakkor a későbbiek- 
ben le kellett mondaniuk egy sokáig nélkülözhetetlennek vélt támaszról. Mihelyt 
azonban az állam nyújtotta védelem megbízhatóbbá vált, ezek az , önkéntes 
száműzetések" kevesebb veszéllyel jártak. A közhatalom néha egyenesen kikény- 
szerítette az ilyen lépéseket: 1181-ben például Hainaut grófja egy gyilkosságot 
követően azonnal fölégettette a tettes minden közeli hozzátartozójának házát, 
ezzel csikarva ki tőlük az ígéretet, hogy semmilyen segítséget nem nyújtanak 
bűnös rokonuknak. Azonban a nemzetségnek mint gazdasági egységnek s egyút- 
tal mint a , faide" eszközének a fölmorzsolódása és beszűkülése minden jel 
szerint mélyebben ható társadalmi változások következménye volt. A kereske- 
delem fejlődése a javak adásvételét korlátozó családi kötöttségek enyhülésével 
járt, míg az emberek közötti kapcsolatok egyre intenzívebbé válásával széttöre- 
deztek azok a hatalmas közösségek, amelyek anyakönyvezés hiányában csak 
egy adott helyhez kötődve őrizhették egységük tudatát. Így már az inváziók is 
kis híján halálos csapást mértek a régi Germániában szoros összeforrottságban 

élő Geschlechterekre. Az Angliát érő erős megrázkódtatások -— a skandináv be- 
törések és vándorlások, majd a normann hódítás — kétségkívül jelentős szere- 
pet játszottak abban, hogy a régi nemzetségi keretek korán pusztulásnak indul- 
tak. A hatalmas szűzföldek föltörése idején rengeteg paraszti közösség bomlott 
szinte egész Európában darabjaira az irtványföldekből kinőtt új városok és fal- 
vak vonzása folytán. Távolról sem a véletlen műve, hogy ezek a , testvériségek" 
— legalábbis Franciaországban — a legszegényebb vidékeken még hosszú ideig 
fönnmaradtak. 

Különös, de nem megmagyarázhatatlan módon a korábbi idők hatalmas 
rokonságainak szétaprózódásának kezdetével pontosan egy időben jelentek meg 
— egyelőre még meglehetősen kezdetleges formában ugyan — az első családne- 
vek. A római gensekhez hasonlóan a fríziai és a dithmarscheni Geschlechterek 
valamennyien továbbvitték hagyományos elnevezéseiket. De ugyanez mondható 
el a germán korszak vezérdinasztiáiról, melyeket a magasztosság örökletes au- 
rája vett körül. Ezzel szemben a hűbéri idők nemzetségei furcsamód sokáig 
névtelenek maradtak. Ennek oka részben körvonalaik bizonytalansága volt, rész- 
ben pedig az, hogy a családfák mindenki számára kellőképp ismertek voltak 
ahhoz, semhogy szükség lett volna valamiféle verbális emlékeztetőre. Később 
azután — főleg a 12. században -— elterjedt a szokás, hogy a korábban használt 
egyetlen névhez — ami a mai keresztnévnek felel meg — valamilyen ragadvány- 
nevet vagy néha egy második keresztnevet illesszenek. Számos régi személy- 
név fokozatos elavulása, valamint a lakosság lélekszámának emelkedése azzal 
a kellemetlen következménnyel járt, hogy megszaporodott az azonos nevet vi- 
selő emberek száma. Ugyanakkor az írott dokumentumokkal egyre inkább meg- 
barátkozó jogügyletek, továbbá a gondolkodásbeli racionalitásnak immár sok- 
kal erőteljesebben jelentkező igénye mellett egyre tűrhetetlenebbnek tűntek a 
személynévállomány szegényességéből fakadó zavarok. Keresték tehát az em- 
berek egymástól való megkülönböztetésének módját. Kezdetben azonban meg- 
maradtak az egyéni jelöléseknél. A döntő lépésre akkor került sor, amikor — 
alakjától függetlenül — az örökletessé vált második név családnévvé változott. 
Jellemző, hogy a családhoz tartozásra ténylegesen utaló elnevezések legelőször 
az arisztokrácia legfölső köreiben terjedtek el: ők voltak ugyanis legtöbbet úton, 
s távollétük idejére sem akarták elveszíteni a közösség támogatását. A 12. szá- 
zadi Normandiában már rendszeresen emlegették a Giroie-kat és a Talvas-okat, 
a latin Keleten pedig 1230 táján számon tartották , azok nemzetségét, kik az 
Ybelin nevet viselik"."9 A változás később elérte a szintén gyakori utazgatások- 
hoz szokott városi polgárokat is, akik kereskedelmi tevékenységük során magá- 
tól értetődően igyekeztek elkerülni a személyekkel vagy családokkal kapcsola- 
tos bármilyen tévedés lehetőségét. (Utóbbiak nemritkán egybeestek az üzleti 
társaságokkal.) Végül pedig elterjedt a tássadalom minden rétegében. 

Hangsúlyoznunk kell azonban, hogy ezeknek az állandósuló elnevezése- 
ket viselő csoportoknak egyrészt nem voltak különösebben szilárd körvonalaik, 

másrészt tagjaik száma távolról sem vetekedhetett a régi atyafiságokéval. A nevek 
átörökítése — mely, mint láttuk, néha az apai, olykor pedig az anyai ágon ment 
végbe — sok esetben meg is szakadt. A családok egymástól eltávolodott ágai 
gyakran eltérő nevek alatt folytatták életüket, a cselédek viszont előszeretettel 
vették föl uruk nevét. Végeredményben a vérségi kötelékek átalakulásának meg- 
felelően nem annyira gentiliciusokkal, mint inkább háznépeket jelölő ragadvány- 
nevekkel van dolgunk, amelyek folyamatos továbbhagyományozása a csoport 
vagy az egyén életében bekövetkezett bármely hirtelen változás esetében meg- 
szakadhatott. A családnév kötelezően örökletes voltát csak sokkal később, az 
anyakönyvezéssel egy időben kényszerítette ki a közhatalom, amely ezzel is 
igyekezett saját maga számára megkönnyíteni a közigazgatási és rendfenntar- 
tási feladatok ellátását. A manapság gyakran minden tényleges szolidaritási 
érzéstől mentes embereket azonos nyelvi jel alatt egybegyűjtő, változhatatlan 
családnév csak jóval a feudális társadalom utolsó átalakulásai után jelent meg 
Európában, s létrehozása végső soron nem a nemzetségi egybeforrottság műve, 
hanem éppen az ennek fölszámolásáért küzdő intézmény, vagyis a szuverén 
állam nevéhez fűződik. 


A vérségi kötelékek és a hűbériség 


Az egyén emancipálódása azonban korántsem folyamatosan ment végbe a távol- 
ba vesző törzsi idők óta. A jelek — legalábbis a kontinensen — arra vallanak, hogy 
az elidegenítési aktusok sokkal kevésbé függtek a rokonok beleegyezésétől a 
barbár királyságok korában, mint később a hűbériség első korszakában. Ugyan- 
ez érvényes a végrendeletekre. A 8-9. században a római testamentumokban, 
illetve a germán szokásjogban kialakult különféle eljárások szellemében az 
emberek bizonyos mértékig szabadon intézkedhettek javaik örökléséről. A 11. 
században azonban Itália és Ibéria kivételével — e két helyen köztudottan ren- 
díthetetlen hűséget tanúsítottak a régi írott jog iránt — ez a lehetőség gyakorlati- 
lag mindenütt megszűnt: a ha gyományozások — még abban az esetben is, ami- 
kor a rendelkező halála után léptek életbe — szinte kizárólag adományozások 
formáját öltötték föl, amelyek jellegüknél fogva a nemzetség egyetértését igé- 
nyelték. Ez nem felelt meg az egyház érdekeinek, amely mindent megtett azért, 
hogy a testamentum eredeti iormájában támadjon föl a 12. században. A vég- 
rendelkezők szabadsága kezdetben csak a kegyes alamizsnákra korlátozódott, 
később viszont - a természetes örökösök érdekeit szolgáló néhány megszorítás- 
tól eltekintve — lassanként egyre tágabb méreteket ölthetett. Ugyanebben az idő- 
ben a családtagok hozzájárulásának kényszerét , a családra átháramló vételi 
üzlet" kevésbé terhes rendszere váltotta föl. Emellett az inváziók nyomán létre- 
jött államok törvényileg valamelyest szűkítették a , faide" jogszerű alkalmazási 
lehetőségeit. E korlátok eltűntével a , faide" elfoglalta — vagy visszafoglalta — a 

büntetőjogi rendelkezések között az első helyet, s egészen addig őrizte, amíg a 
helyreállított királyi vagy fejedelmi hatalom nem indult ismét támadásba elle- 
ne. Más szóval az egybeesés minden tekintetben tökéletesnek mondható. Az a 
kor, amelyben kifejlődtek az általunk hűbériségnek nevezett társadalmi beren- 
dezkedésre jellemző személyes védelmi és alárendeltségi viszonyok, egyúttal 
a vérségi kötelékek szorosabbra fűzésének az időszaka is volt: az általános zűr- 
zavar és a közhatalom gyöngesége láttán az egyénben a korábbinál erőteljeseb- 
ben tudatosultak a közte és a legkülönbözőbb alapokon szerveződő, de a védel- 
méről gondoskodni képes kis csoportok közötti kapcsok. A tulajdonképpeni 
hűbéri struktúrák fokozatos összeomlásának vagy átalakulásának későbbi évszá- 
zadaiban a kiterjedt rokonságok széttöredezése mellett a nemzetségen belüli 
szolidaritás lassú elenyészésének előjelei is tetten érhetők. 

Ám az általánossá vált erőszak légkörében a rokonság még a hűbériség első 
korszakában sem jelentett elegendő védelmet a legkülönbözőbb veszélyektől 
fenyegetett egyén számára. Akkori alakjában kétségkívül túlságosan képlékeny 
szerveződési forma volt ehhez; körvonalai túlságosan is bizonytalanak voltak, 
miközben belülről az apaági és az anyaági származtatás kettőssége fejtett ki 
alapvetően bomlasztó hatást. Ez volt az oka annak, hogy az emberek kénytele- 
nek voltak más kötelékek után nézni, illetve más fennhatóságokat eltűrni. E te- 
kintetben döntő bizonyíték áll rendelkezésünkre: azokon a területeken, ahol 
férfiági leszármazás elvén szerveződő hatalmas népcsoportok maradtak fönn — 
ilyenek voltak az Északi-tenger német partvidékei és a Brit-szigetek kelták lakta 
részei —, mind a vazallusság, mind a hűbérbirtok, mind a vidéki uradalmak in- 
tézménye ismeretlen fogalom volt. A nemzetségek ereje a feudális társadalom 
egyik alapvető tényezője volt; ugyanakkor viszonylagos gyöngeségük folytán 
jöhetett egyáltalán létre a feudalizmus. 

ELSŐ FEJEZET 


A hűbéreskü 


A más embere 


A hűbéri világ szóhasználatában egyetlen más szókapcsolat sem volt annyira 
elterjedt, egyetlen más szókapcsolat sem bírt teljesebb értelemmel, mint a ro- 
mán és a germán idiómákban egyaránt létező , a másik embere" kifejezés. Az 
önmagában vett személyi függést érzékeltette anélkül, hogy bármi módon utalt 
volna a kötelék pontos jogi természetére vagy az osztály-hovatartozásra. A gróf 
éppúgy a király , embere" volt, mint a szolga a falusi földesúré. Előfordult, hogy 
ugyanabban a szövegben ez a szó már alapvetően más társadalmi státusra vo- 
natkozott néhány sorral később, mint első alkalommal: vegyük például az egyik 
normandiai kolostor apácáinak a 11. század végéről származó kérelmét, amely- 
ben arról panaszkodnak, hogy , embereiket" — azaz parasztjaikat — egy főúr arra 
kényszerítette, hogy a saját , emberei" — azaz vazallus lovagjai — váraiban dol- 
gozzanak."" Ez az értelmi bizonytalanság azonban senkinek sem tűnt föl, lévén 
hogy a társadalmi rangok közti szakadék ellenére a hangsúly az alapvetően közös 
vonáson, vagyis az egyén és egyén közti alárendeltségi viszonyon volt. 

A személyes függés elve teljesen áthatotta ugyan a társadalom életét, meg- 
valósulási formái azonban szerfölött különbözőek lehettek. A legmagasabb kö- 
röktől a legalsóbb rétegekig olykor szinte észrevehetetlen átmeneti képződmé- 
nyek követték egymást, miközben az egyes vidékek szerint gyakran sajátságos 
eltérések mutatkoztak. Kézenfekvő, ha a függőségi viszonyok egyik legjellegze- 
tesebbikét, a vazallusi viszonyt választjuk vezérfonalul, melyet először Európa 
leginkább hűbéresített övezetében — vagyis az egykori Karoling Birodalom szí- 
vében: Észak-Franciaországban, illetve a Rajna-vidéki és a svábföldi Németor- 
szágban — veszünk szemügyre; ezt követően pedig — minden fejlődéstani vizs- 
gálódást mellőzve — megkíséreljük ennek az intézménynek legalább a legszem- 
beötlőbb vonásait megragadni, méghozzá teljes kibontakozása időszakában, azaz 
a 10-12. század között. 

Két ember áll egymással szemben: egyikük szolgálni akar, a másik elfogadja a 
szolgálatot. Az előbbi összetett kezét a másik kezébe helyezi: a mozdulat egyér- 
telműen a behódolást jelképezi, amit olykor letérdelés tesz még nyomatékosab- 
bá. Ugyanakkor a kezét kiszolgáltató személy néhány rövid szóban a vele szem- 
ben álló , emberének" ismeri el magát. Ezután a fölöttes és alávetettje egyezsé- 
güket és barátságukat kinyilvánítandó szájon csókolják egymást. Ezek voltak azok 
a rendkívül egyszerű s éppen ezért a látott dolgok iránt oly érzékeny lelkeket 
kiváltképp megragadni képes gesztusok, amelyek a hűbéri korszak egyik leg- 
erősebb társadalmi kötelékét létrehozták. Ez a fennmaradt szövegekben több 
százszor leírt vagy megemlített, pecséteken, miniatúrákon és domborműveken 
számtalanszor ábrázolt szertartás a , hűbéreskü" (franciául hommage, németül 
Mannschafft). Az általa fölöttessé emelkedett személyt kizárólag a meglehető- 
sen általános értelmű , úr" (senior) szóval jelölték." Gyakran egyébként az alá- 
rendeltet is csak mint az , úr" , emberét" emlegetik. Olykor viszont a pontosság 
kedvéért , szó és kéz általi embert" mondanak. De használnak a szóban forgó 
személyeket közelebbről jelölő olyan terminusokat is, mint a , vazallus" vagy — 
legalábbis a 12. század elejéig — az , alárendelt". 

A fenti módon lezajló ceremónia a kereszténység leghalványabb bélyegét 
sem viselte magán. Ez az állapot — mely a szertartás szimbolikájának távoli időkbe 
vesző germán eredetével magyarázható — azonban nem lehetett tartós egy olyan 
társadalomban, amely csak akkor tekintett valamely ígéretet érvényesnek, ha 
Istent hívták hozzá tanúul. Maga a hűbéreskü formailag mindvégig változatlan 
maradt. Azonban hamarosan -— valószínűleg már a Karoling-időkben — egy má- 
sik, immáron ténylegesen keresztény rítus egészítette ki: a leendő vazallus úgy 
esküdött hűséget urának, hogy közben az Evangéliumra vagy valamilyen ereklyé- 
re helyezte kinyújtott kezét. A ceremónia eme második mozzanata volt a , hűség- 
eskü" (franciául foi, németül Treue, illetve korábban Hulde). Ettől fogva tehát a 
szertartás két részből állt, ezek azonban távolról sem voltak egyértelműek. 

A , hűségeskü" valójában nem alkotott sajátlagos elemet. Egy állandóan 
földúlt életű társadalomban, ahol a gyanakvás életösztönné vált, s ahol egyedül 
az isteni büntetés látszott valamelyest is hatásos elrettentésnek, az embereknek 
ezer okuk volt rá, hogy ragaszkodjanak az esküvel megpecsételt ígéretekhez. 
Hűségesküt tettek a királyi vagy az uradalmi tisztviselők, midőn elfoglalták ál- 
lásukat. Rendszerint hűségesküt követeltek klerikusaiktól a főpapok, s olykor a 
hűbérurak is erre kényszerítették parasztjaikat. Szemben a hűbéresküvel — melyet 
az érintettet teljes személyében elkötelező és általában megújíthatatlan aktus- 
nak tekintettek — ez a szinte közhelyszerű ígéret akár több alkalommal is elhan- 
gozhatott ugyanazon személy előtt. Számos hűbéreskü nélküli hűségesküre ke- 
rült sor, miközben nem ismerünk olyan esetet, amikor a hűbéresküt ne követte 
volna hűségeskü. Ráadásul ha a két rítusra egyszerre került sor, a hűbéreskü 

magasabb rendeltetését az tette egyértelművé, hogy mindig ez az aktus zajlott 
le elsőnek. Egyébként csak a hűbéreskün jelent meg egymás társaságában a két 
érintett fél: a vazallus hűségesküje csak egyoldalú elkötelezettséget fejezett ki, 
és ritkán fordult elő, hogy ura is hasonló esküt tett volna. Más szóval a vazallusi 
viszonyt valójában a hűbéreskü hozta létre, mégpedig mind függőségi, mind 
védelmi szempontból. 

Az így kialakult kötelék elvben addig tartott, ameddig az általa összekap- 
csolt két ember élete. Ha a halál akár egyiküket, akár másikukat elragadta, a 
viszony automatikusan azonnal fölbomlott. Látni fogjuk azonban, hogy a gya- 
korlatban a vazallusság csakhamar örökletes státussá vált. A jogi szabályozás 
ennek ellenére mindvégig változatlan maradt. Mit sem számított, hogy az el- 
hunyt vazallus fia rendszerint hűbéresküt tett ugyanannak a hűbérúrnak, aki 
elé korábban az apja is járult, vagy hogy az előző hűbérúr örököse majdnem 
mindig fogadta apja vazallusainak hűbéresküjét: a szertartást mindig újra és újra 
le kellett bonyolítani, valahányszor a páros összeállítása megváltozott. Ugyan- 
akkor hűbéresküt sem nem tehetett, sem nem fogadhatott meghatalmazott sze- 
mély: az ellenpéldák mind jóval későbbi korokból származnak, amikorra a régi 
gesztusok jelentése jórészt feledésbe ment. Franciaországban csak VII. Károly 
alatt — és csak hosszas bizonytalanság után - vált jogszerűvé a király előtt köz- 
beiktatott személy útján tett hűbéreskü."" Ebből is látszik, mennyire elválaszt- 
hatatlannak tűnt a társadalmi kötelék attól a szinte fizikai kontaktustól, amelyet 
a külsőséges aktus két ember között létrehozott. 

A vazallusra háruló általános segítségadási és engedelmességi kötelezett- 
ség megegyezett azzal, amelynek mindenki eleget kellett hogy tegyen, ha más- 
valaki , emberévé" lett. A vazallusoknak azonban sajátos feladatoknak is eleget 
kellett tenniük, melyekkel később foglalkozunk részletesen. Ezek jellege min- 
denekelőtt a társadalmi státus és az életmód függvényében alakult. Ugyanis a 
közöttük lévő óriási vagyoni és hatalmi eltérések ellenére a vazallusok nem 
kerülhettek ki a társadalom bármely rétegéből. A vazallusság a felsőbb osztá- 
lyokon belüli sajátos függési viszony volt, s az ide tartozó embereket a katonai 
és szolgálati rang különböztette meg a többiektől. (Legalábbis ilyenné fejlődött 
az intézmény.) Ahhoz, hogy jellemzőit jól megragadhassuk, most azt kell meg- 
vizsgálnunk, hogyan vált fokozatosan külön az egyének közötti kapcsolatok 
bonyolult rendszeréből. 

Keresni valakit, aki megvédelmez bennünket, vagy tetszelegni az oltalmazó 
pózában: ez a két törekvés minden időben megvolt. De általában csak azokban 
a kultúrákban születnek belőlük sajátos jogi intézmények, ahol a társadalom 
egyéb keretei föllazulnak. Ez történt Galliában is a Római Birodalom összeom- 
lását követően. 

Próbáljuk meg hát elképzelni a Meroving-kori társadalmat. Sem az állam, 
sem a nemzetség nem nyújtottak ekkoriban megbízható oltalmat. A faluközös- 
ség ereje kimerült a belső rend fönntartásában, miközben a városi közösségek 
éppen csak megszületőfélben voltak. A gyöngék mindenütt a náluk hatalma- 
sabbak védőszárnyai alá igyekeztek. Ugyanakkor emezek csak úgy tudták meg- 
őrizni hatalmukat vagy vagyonukat, sőt csak úgy tudtak saját biztonságukról 
gondoskodni, ha meggyőzéssel vagy kényszerrel a szolgálatukra kötelezett alá- 
rendeltekre támaszkodhattak. Egyfelől tehát az emberek a vezérek felé igyekez- 
tek, miközben egyesek - olykor kegyetlenül erőszakos módon — magukhoz ka- 
parintották a parancsnoki hatalmat. S minthogy a gyöngeség, illetve a hatalom 
fogalma mindig csak viszonylagos, számos esetben az történt, hogy ugyanaz az 
ember egy nála hatalmasabb függésében élt, miközben nála gyöngébbeket oltal- 
mazott. Ekképp a személyikötelékek lassanként szerteágazó rendszerré terebé- 
lyesedtek, melynek egymásba fonódó szövedéke a társadalmi fölépítmény va- 
lamennyi szintjét behálózta. 

Ezek a kor kényszerének engedelmeskedő nemzedékek távolról sem töre- 
kedtek új társadalmi formák létrehozására, s nem is érezték úgy, hogy ilyesmit 
cselekednének. Ösztönösen mindenki igyekezett mindjobban kihasználni a 
meglévő társadalmi szerkezetekben rejlő lehetőségeket, s ha — többnyire öntu- 
datlan erőfeszítések eredményeképp — mégis valami új született, ez valójában 
a létező struktúrák adaptálásából jött létre. Az inváziók kora utáni társadalom 
egyébként meglehetősen vegyes intézményeket és szokásokat örökölt: Róma, 
illetve az általa meghódított, de saját szokásaikat valamilyen formában mindig 
megőrző népek hagyományai a germán örökség egyes elemeivel keveredtek. 
Nem szabad elkövetnünk azt a tévedést, hogy akár a hűbéresség, akár általában 
a hűbéri intézmények eredetét valamelyik etnikum szokásrendszerében keres- 
sük, illetve hogy megint csak a jól ismert hamis dilemmába — vagy Róma, vagy 
, Germánia erdőségei" — zárkózunk. Az efféle játszadozást hagyjuk meg azok- 
nak a koroknak, amikor még kevésbé látták világosan a fejlődés alkotó erejét, s 
amikor Boulainvilliers nyomán azt hitték, hogy a 17. századi nemesség majd- 
nem mindenestül a Írank harcosoktól eredeztethető, vagy amikor a fiatal Guizot 
álláspontját a magukévá téve a gallorománok revansát látták a francia forrada- 
lomban. Hasonlóképpen gondolkodhattak a régi fiziológusok is, akik a spermá- 
ba egy teljesen kialakult homunkuluszt képzeltek. A hűbériség szóhasználata 
viszont egyértelmű tanulságokkal szolgál számunkra. Ebben a terminológiában, 

amelyben, mint látni fogjuk, a legkülönbözőbb eredetű elemek keveredtek — 
egyeseket a legyőzöttek, illetve a győztesek nyelvéből kölcsönöztek, míg mások 
(például a , homagium") teljesen Íriss veretűek voltak -—, s hűen tükröződik ben- 
nük az a társadalmi rendszer, amelyen erősen érződött ugyan egy meglehető- 
sen heterogén múlt bélyege, de amely mégis mindenekelőtt az adott kor sajátos 
viszonylataiból született meg. Egy arab közmondás szerint , az emberek jobban 
hasonlítanak saját korukra, mint apjukra" . 

Az oltalmazót kereső gyöngék között a legelesettebbek egész egyszerűen 
rabszolgának szegődtek, s a dolog természeténél fogva utódaiakat is ebbe a stá- 
tusba zárták. Viszont még a legszegényebbek közül is sokan ragaszkodtak hoz- 
zá, hogy megőrizzék szabad mivoltukat. A behódolásukat fogadó személyeknek 
a legtöbb esetben nemigen volt okuk, hogy ne teljesítsék ezen kívánságukat. 
Ebben az időben a személyes kötelékek még nem fojtották meg teljesen a közin- 
tézményeket, s a , szabadságnak" nevezett állapot alapvetően azt jelentette, hogy 
az illető teljes jogú tagja a Meroving-uralkodók kormányozta népnek, a populus 
Francorumnak, ahogy akkoriban mondták, ugyanazzal a szóval jelölve a hódí- 
tókat és a legyőzötteket. Ebből az egyenlőségből jött létre a franciában a libre 
( ,zabad") és a franc (, frank") szavak századokon át nyomon követhető rokon- 
értelműsége. Márpedig egy vezér számára sok tekintetben előnyösebb volt, ha 
a szabad embereket megillető jogi és katonai privilégiumokat élvező alattvalók- 
kal veszi magát körül, mintha csak szolgasorsúak gyülevész csapatára támaszkod- 
hatott volna. 

Ezek a , szabad" függőségek (ingenuus) — egy Touraine-ben használatos 
oklevélformula nevezte őket így — nagyrészt a legtisztább latin szókészlet ele- 
meivel fejeződtek ki. Ugyanis a fölöttébb mozgalmas történelem viszontagságai 
közepette a patronátus régi szokása sohasem veszett ki teljesen a római vagy a 
romanizált területeken. Különösen Galliában honosodott meg könnyen, lévén 
hogy összhangban állt a leigázott népcsoportok szokásaival. Nem volt olyan gall 
vezér, aki a légiók megérkezte előtt ne alakított volna ki maga körül parasztok- 
ból vagy harcosokbáól álló hű csapatot. Nem tudjuk, hogy a régi őslakosok szokásai 
közül mi élt tovább a hódítás nyomán létrejött egyetemes igényű civilizáció máza 
alatt. Azonban minden jel arra mutat, hogy az új politikai állam nyomása bekö- 
vetkezett, többé-kevésbé mélyreható átalakulások ellenére volt utóéletük. Nem 
vitás, hogy az utolsó időkben a birodalom teljes területén jelentkező zűrzavar a 
korábbiaknál sokkal inkább arra késztette az embereket, hogy a közjogi intéz- 
ményeknél közelebbi és hatékonyabb hatalmasságokhoz forduljanak. Ha a 4—5. 
században valaki a társadalmi hierarchia bármely fokán az adószedők követe- 
léseinek igyekezett elébe vágni, meg akarta nyerni magának a bírák jóindulatát 
vagy egyszerűen csak tisztes pályafutásra vágyott, akkor a legjobb megoldás- 
nak az kínálkozott, ha szabad volta és olykor kiemelkedő társadalmi rangja dacára 
valamelyik nálánál magasabb személyiséghez köti a sorsát. A hivatalos jog nem 
vett tudomást ezekről a távolról sem jogszerű kötelékekról, sőt egyenesen tiltot- 

ta őket, ám mégis az egyik legerősebb társadalmi kötőanyagnak bizonyultak. A 
védelmi és a függőségi megegyezések tehát megszaporodtak a frankká vált Gallia 
lakosai körében, akik ekképp úgy érezték, semmi olyat nem tesznek, amire őse- 
ik nyelvében nem lehetne könnyen megtalálni az azt jelölő szót. 

A régi clientela szó a birodalom utolsó évszázadaira — az irodalmi remi- 
niszcenciáktól eltekintve — már kiment a közhasználatból. Ám csakúgy, mint 
Rómában, a Meroving-kori Galliában továbbra is azt állították a fölöttesről, hogy 
, átveszi" (suscipere) az alávetettet, akinek ekképp a patrónusa lesz; az aláve- 
tettről pedig azt mondták, hogy védelmezőjéhez ,kommendálja" magát, azaz 
, átadja" magát neki. Az ily módon vállalt kötelezettségeket közönségesen , szol- 
gálatként" (servitium) emlegették. Ettől a szótól nem sokkal korábban még el- 
borzadt volna egy szabad ember, ugyanis a klasszikus latinban csak mint a , szol- 
gaság" szinonimája szerepelt, s akkoriban egyedül az officiumokat tekintették 
a szabadsággal összeegyeztethető kötelességeknek. A 4. század végén azonban 
a servitium szóhoz már nem tapadt a korábbi megbélyegző jelentés. 

Ugyanakkor a germán szókészlet hatása is jelentősnek mondható. Az erős 
által agyöngének nyújtott védelmet gyakran mundiumnak, mundeburdumnak 
nevezték (ebből lett a francia maimbour szó), olykor pedig mitiumnak; ez utób- 
bi terminus elsősorban a függő helyzetben lévőnek törvényszék előtti képvisele- 
tének jogát és feladatát jelölte. Ezek a germán szavak minduntalan kikandikál- 
nak az oklevelekben rájuk aggatott latin öltözet alól. 

Akár római, akár barbár származásúak voltak a szerződő felek, ezeknek a 
többé-kevésbé egyenértékű kifejezéseknek bármelyikét használhatták. (A magán- 
függőségi viszonyoktól idegen volt az etnikai hovatartozás szerinti jogalkalma- 
zás elve.) Minthogy semmiféle szabályozás nem vonatkozott rájuk, a legkülön- 
bözőbb helyzetekre lehetett alkalmazni őket. Maga a király — aki népének vezé- 
reként segítséggel tartozott minden egyes alattvalójának, és jogot formálhatott a 
szabad emberek egyetemes esküvel megpecsételt hűségére — egyes alattvalói- 
nak külön egyéni , segedelmet" (maimbour) is nyújthatott. Ha valaki sérelmet 
okozott , az ő szava alá" helyezett emberek egyikének, az mintegy közvetlenül 
magát a királyt sértette meg, s következésképp rendkívül szigorú megtorlásra 
számíthatott. E meglehetősen tarka tömegből kiemelkedett a királyi hűbéresek 
szűkebb körű, előkelőbb csoportja, akiket az uralkodó leudes-einek, azaz , embe- 
reinek" neveztek, s akik a Meroving-kor végén dúló anarchia idején nemegyszer 
maguk rendelkeztek a korona és az állam sorsáról. Akárcsak a római időkben, 
a jó családból származó, társadalmi fölemelkedésre vágyó ifjú most is úgymond 
, átadta" magát egy hatalmasságnak, hacsak előrelátó apja már gyermekkorában 
nem gondoskodott ilyen módon a jövőjéről. A zsinati határozatok dacára szá- 
mos különféle rangú egyházi ember sem riadt vissza attól, hogy világi szemé- 
lyek pártfogását keresse. Ám a függőségi viszonyok a társadalom legalsóbb ré- 
tegeiben terjedhettek el legkorábban, s egyúttal itt voltak a legterhesebbek is. 
Az ebből a körből fönnmaradt egyetlen ,kommendálási" oklevélformula egy 

szegény lélek sorsáról vall, aki csak azért fogad engedelmességet gazdájának, 
mert , sem magának enni adni, sem magára ruhát adni nem képes". Egyébként 
sem a szavak, sem — legalábbis egyértelműen — a gondolatok szintjén nem 
mutatkozik különbség a függőség e más és más formái között, noha társadalmi 
színezetük élesen eltérő volt. 

Bárki is volt az önmagát felajánló, a jelek szerint majdnem mindig esküt 
kellett tennie ura előtt. Nem tudjuk, vajon külsőséges hódolási ceremónián is át 
kellett-e esnie a szokások értelmében. A kizárólag a nép és a nemzetség régi 
kereteit figyelembe vevő hivatalos jog nem szól erről. Az egyéni szerződések 
kötéséről pedig nemigen készült írás, amely fölvilágosítással szolgálhatna. A 8. 
század második felétől azonban az okiratok említést tesznek a másik ember keze 
közé helyezett kezek rítusáról. Ezekből viszont úgy látszik, mintha kezdetben 
csak a legmagasabb rangú személyiségek között került volna sor ilyen aktusra — 
például amikor a frankok királya egy idegen fejedelmet fogadott oltalmába. De 
ne vezessen félre bennünket az írástudók elfogultsága: a ceremóniát csak akkor 
ítélték följegyzésre méltónak, ha uralkodók közötti találkozás egyik mozzanata- 
ként, jelentős politikai esemény közepette történt. Az élet normális menetében 
teljesen banális dolognak számított, s ezért meg sem emlékeztek róla. Kétségte- 
len, hogy már jóval azelőtt szokásban volt, mielőtt a szövegek megvilágításában 
fölbukkan az utókor előtt. A frank, angolszász és skandináv szokások alapvető 
hasonlósága germán eredetről tanúskodik. Jelképes értelme azonban kellőképp 
világos volt ahhoz, hogy az egész lakosság minden további nélkül a magáévá 
tegye. Angliában és Skandináviában a legkülönbözőbb - rabszolga és gazdája, 
illetve szabad harcos és vezére közötti — függési viszonyok létrehozására szol- 
gálhatott. Minden jel arra mutat, hogy sokáig ez volt a helyzet a frank Galliában 
is. A rítus változó tartalmú védelmi szerződések megpecsételésére szolgált; hol 
sor került rá, hol elmulasztották — mindenesetre senki számára nem tűnt nélkü- 
lözhetetlennek. Az intézmények legalább viszonylag egyértelmű terminológiát 
és viszonylag stabil szokásrendet igényelnek. A Meroving-korban azonban a 
személyek közti kötelékek csak a társadalmi gyakorlat szintjén léteztek. 


A familiáris harcosok 


Volt azonban a függő helyzetűeknek egy olyan csoportja, amely életkörülmé- 
nyei folytán már ekkor különvált a társadalom többi részétől. Ők voltak a fami- 
liáris harcosok, akik a hatalmasságok és a király személyét vették körül. Ugyan- 
is a legsürgetőbb feladat, amellyel az uralkodó osztályoknak szembe kellett 
nézniük, nem az állam békebeli igazgatása vagy a vagyonuk kezelése volt, ha- 
nem sokkal inkább a hadra kelés feltételeinek a biztosítása. Akár köz-, akár 
magánérdekből folyt, akár egyéni kezdeményezésből vívták, akár javak és éle- 
tek mentését szolgálta, aháború évszázadokon át egyfelől minden hatalmasság 

pályájának megszokott része volt, másfelől minden hatalmi jog alapvető igazo- 
lásául szolgált. 

Amikor a frank királyok uralmuk alá hajtották Galliát, két olyan rendszer 
örökségével gazdálkodhattak, amelyek mindegyike a néptömegekből merített a 
hadseregállítás során: Germániában minden szabad ember egyben harcos volt, 
míg a Római Birodalom - legalábbis amikor még őslakosokból állította ki csapa- 
tait — elsősorban a földművesekből toborzott katonákat. A frank állam mindkét 
dinasztia uralkodása alatt fönntartotta az általános hadba szólítás elvét, amely 
azután a hűbéri kor végéig, sőt azon túl is érvényben maradt. A királyi rendele- 
tek hiába igyekeztek e kötelezettséget a vagyonnal arányossá tenni s a legsze- 
gényebbeket egy-egy katona kiállítására kötelezett kis csoportokra osztani. Ezek 
a pillanatnyi szükségletek szerint változó, a gyakorlati megvalósítást módosító 
intézkedések magát az elvet érintetlenül hagyták. Ugyanakkor a viszálykodó 
főurak nem riadtak vissza attól, hogy egymással vívott harcaik során parasztja- 
ikat is igénybe vegyék. 

De a toborzási gépezet nehézkesen működött a barbár királyságokban, hi- 
szen olyan tisztviselők irányították, akik egyre kevésbé tudtak eleget tenni a 
közigazgatási feladatoknak. A hódítás következtében összeomlottak azok a régi 
keretek, amelyek a germán társadalmak életét háborúban és békében egyaránt 
megszabták. Végül pedig a germán közemberek, akik a vándorlások korában 
inkább katonák voltak, mint parasztok, mostanra lassanként elsősorban parasz- 
tokká váltak, mivel az állandósuló mezőgazdasági termelés egyre inkább igé- 
nyelte jelenlétüket. Nem vitás, hogy nem sokat értett a fegyverforgatáshoz az a 
római telepes sem, akinek hajdanán egyik pillanatról a másikra ott kellett hagy- 
nia a földjeit, és be kellett vonulnia a táborba. Itt azonban szervezett légiók kö- 
telékébe került, ahol gondoskodtak a kiképzéséről. A frank államban azonban a 
királyt és a legfőbb hatalmasságokat körülvevő őrségektől eltekintve nem voltak 
állandó csapatok: következésképp hiányoztak az újoncok rendszeres kiképzé- 
sének a feltételei. A seregek nemcsak a szükséges tapasztalatoknak voltak hí- 
ján, hanem a buzgalomnak is, ráadásul fölfegyverzésük sem ment egykönnyen: 
Nagy Károly uralkodása alatt kifejezetten meg kellett tiltani, hogy a hadba vo- 
nulók mindössze egy furkósbottal jelenjenek meg. A hiányosságok már korán 
éreztették hatásukat a Meroving-korszak katonai gépezetén. De még nyilvánva- 
lóbbakká váltak azt követően, hogy a harcmezőn immár nem a gyalogosnak jutott 
a döntő szerep, hanem a korszerű támadó- és védőfegyverzettel ellátott lovas 
katonának. Ahhoz, hogy valaki harci ménnel rendelkezzék, és tetőtől talpig föl- 
szerelkezhessék, az illetőnek meglehetősen jómódúnak kellett lennie, vagy egy 
nálánál hatalmasabbnak az anyagi támogatását kellett élveznie. A ripuári Íran- 
kok törvényei szerint egy ló hatszor annyit ért, mint egy ökör. Ugyanennyi volt 
az ára egy bruniának, azaz egy fémlapokkal megerősített bőrpáncélnak, illetve 
két sisaknak. Adatunk van arról, hogy 761-ben egy alemanniai kisbirtokos az 
apjától örökölt mezőket és egy rabszolgát elcserélte egy lóért és egy kardért.""? 

Viszont hosszú gyakorlás kellett hozzá, hogy valaki irányítani tudja harci mén- 
jét a csatában, vagy nehéz fegyverzetben ügyesen forgassa a kardot. , A serdü- 
lőkorú ifjúból lovas katonát nevelhetsz, de idősebbel hiába kísérletezel" — a mon- 
dás az első Karolingok idején szállóigévé lett." 

De mivel magyarázható a gyalogos katona szerepének — egyébként mélyre- 
ható társadalmi következményekkel járó — eljelentéktelenedése? Egyesek az arab 
betörések hatását látták benne: szerintük Martell Károly ültette lóra a frankokat, 
hogy jobban állják a szaracén lovasok rohamát, s eredményesebben üldözhes- 
sék őket. Ezek a szerzők nyilvánvalóan elvetik a sulykot: még ha föltételezzük 
is azt az egyébként vitatott tényt, hogy a lovasságnak döntő szerep jutott a mo- 
hamedán hadseregekben, akkor is tudnunk kell, hogy a frankok mindig is ren- 
delkeztek lovascsapatokkal, s nem vártak a poitiers-i csatáig, hogy arányukat 
jelentősen növeljék. Amikor 755-ben Pipin márciusról májusra — azaz a takar- 
mánybegyűjtés kezdetére — teszi át a főurak és a had évi egybehívásának idő- 
pontját, intézkedése mindössze egy évszázadok óta tartó hosszas fejlődés vég- 
ső állomását jelzi. Ez az átalakulás egyszerre játszódott le a legtöbb barbár ki- 
rályságban, sőt a Kelet-római Birodalom területén is. Okait nem mindig sikerült 
a történészeknek megragadniuk: egyrészt nem mérlegelték kellőképp néhány 
technikai tényező szerepét, másrészt a hadművészet terén kizárólag a tulajdon- 
képpeni csata során alkalmazott taktikának szentelték figyelmüket, és elhanya- 
golták az előkészületek és a következmények vizsgálatát. 

A klasszikus mediterrán társadalmakban ismeretlen kengyel és lópatkó csak 
a 9. században tűnik föl a Nyugat-Európában keletkezett dokumentumok ábrá- 
in. Minden arra vall azonban, hogy ezek a képek csak késéssel követték a való- 
ságban bekövetkezett változásokat. A kengyelt valószínűleg a szarmaták talál- 
ták fel, és az eurázsiai sztyeppék nomádjainak ajándékaként jutott el Európá- 
ba; megjelenése azoknak a kapcsolatoknak köszönhető, amelyek az inváziók 
korában szorosabbra fűződtek a Nyugat letelepedett kultúrái és az óriási síksá- 
gok lovasnépei között. Részben közvetlenül, a korábban a Kaukázustól északra 
élő alánok vándorlásával terjedt el kontinensünkön - e nép egyes töredékeit 
egészen Gallia és Hispánia közepéig sodorta a germánok özöne -, részben és 
elsősorban pedig azon germán népek révén, amelyek — mint a gótok — egy ideig 
a Fekete-tenger partvidékén telepedtek meg. Föltehetően a lópatkó is keletről 
származik. Használata jelentősen megkönnyítette a lovaglásokat és rohamokat 
a legkedvezőtlenebb terepen is. Ugyanakkor a kengyel nemcsak a fáradságtól 
kímélte meg a lovast: biztosabban ülhetett a nyergében, és nagyobb lendülettel 
is sújthatott az ellenségre. 

Maga a csata is elsősorban lovasroham formájában zajlott le. De nem min- 
dig került rá sor: ha a terepviszonyok úgy kívánták, a lovasok leszálltak a nye- 
regből, és a támadás idejére gyalogos katonákká váltak: a hűbéri idők hadtörté- 
nete bővelkedik az ilyen taktikai megoldások leírásában. Minthogy az utak rossz 
állapotban voltak, és nem voltak megfelelően kiképzett csapatok, amelyek vég- 

re tudták volna hajtani a római légiók erejét jelentő, ügyesen összehangolt had- 
mozdulatokat, egyedül a lovas katonák voltak alkalmasak a fejedelmek közti 
háborúkkal járó hosszú expedíciókra vagy a helyi uraságok harcait jellemző gyors 
rajtaütésekre: a szántóföldeken és a kátyúkon keresztül csak ők érhettek gyor- 
san, nagyobb fáradság nélkül a harc színhelyére, ahol váratlan manőverekkel 
lephették meg az ellenséget, s ahonnan, ha a szerencse elfordult tőlük, alka- 
lomadtán elmenekülhettek. Amikor 1075-ben IV. Henrik német császár legyőz- 
te a szászokat, a nemeseket gyors paripáik mentették meg a nagyobb ember- 
veszteségektől, míg a paraszti sorú gyalogosok nem tudtak elmenekülni a vér- 
fürdő elől. 

Mindez azzal járt, hogy a frankká vált Galliában egyre nagyobb szükség 
mutatkozott olyan hivatásos harcosok iránt, akik egy katonai közösség hagyo- 
mányain nevelkedtek, és akik mindenekelőtt lovasok voltak. Noha a király föl- 
hívására egészen a 9. század végéig elvben minden kellőképp vagyonosnak ítélt 
szabad ember lóháton volt köteles hadba vonulni, a jól kiképzett és fölszerelt, 
egyedül igazán ütőképes lovascsapatok magját természetszerűen az uralkodók 
és a főurak körül régóta tömörülő fegyveres kíséret tagjai alkották. 

A régi germán társadalmakban a vérségi szövetségek vagy az egyes népek- 
hez való tartozás a mindennapi lét számára megfelelő kereteket szolgáltattak 
ugyan, ám a kaland- vagy becsvágyó emberek ennyivel nem érhették be. A ve- 
zérek - és elsősorban az ifjú vezérek — kompániákat gyűjtöttek maguk köré. Harc- 
ba vagy rabló hadjáratokra indultak velük, s amikor megpihentek, hosszú tivor- 
nyákra kiváltképp alkalmas, fából épült hatalmas , csarnokokban" vendégelték 
meg őket. Ez a kis csapat alkotta vezére haderejének magját a háborúk és a 
vendetták során, ez testesítette meg hatalmát a szabad emberek tanácskozása- 
in. A vezér által szétosztott ajándékok - élelem, rabszolgák, arany karperecek — 
a vezéri tekintély növelését szolgálták. Ilyeneknek mutatja be az 1. században 
Tacitus a germániai kompániákat, s ugyanígy jelennek meg századokkal később 
a Beowulf című költeményben és — néhány szükségképpen eltérő vonással — a 
régi skandináv sagákban is. 

A régi Római Birodalom romjain letelepedő barbár vezérek azért sem akar- 
tak ezekről a katonákról lemondani, mert a magánseregek alkalmazása már 
régóta megszokott gyakorlat volt az általuk megszállt területeken. A Római Bi- 
rodalom utolsó évszázadaiban nemigen akadt a legelőkelőbb arisztokráciának 
olyan tagja, aki ne rendelkezett volna saját fegyveres csapattal. Gyakran buccella- 
riusoknak nevezték őket az után a kétszersült (buccella) után, amelyet a lénye- 
gesen rosszabb minőségű katonakenyér helyett osztottak ki közöttük. Igazából 
zsoldosoknak számítottak, és elég sokan és elég lojálisak voltak ahhoz, hogy mint 
a birodalom hadvezéreivé előlépett főemberek személyes kíséretét alkotó csa- 
patok fontos -— olykor legfontosabb - részét alkossák az egész csatasorba állított 
haderőnek. 

Márpedig fegyveres kísérőkre a Meroving-kor zavaros viszonyai közepette 


A hűbéreskü 179 


körül, amely mindig -— legalábbis nagyrészt -— lovasokból állt. Ugyanígy tettek 
legfőbb alattvalói, akár frank, akár római származásúak voltak. Még az egyházi 
intézmények is elkerülhetetlennek tartották, hogy ezen a módon gondoskodja- 
nak biztonságukról. Tours-i Gergely , gladiátoroknak" nevezte ezeket a katoná- 
kat, akiknek meglehetősen vegyes összetételű csapataiból az akasztófavirágok 
sem hiányoztak. A vezérek nem riadtak vissza attól sem, hogy legerősebb rab- 
szolgáikat is közéjük állítsák. Természetesen a szabad emberek voltak többség- 
Den, egy részük azonban nem a társadalom előkelőbb köreiből került ki. Megbe- 
csültség és javadalmazás tekintetében nyilván különböző kategóriák voltak az 
adott szolgálati körben. Mindazonáltal jellemző, hogy a 7. századi okiratokban 
ugvanazt a formulát használták, amikor egy rabszolga vagy egy gasindus , kis 
földtelket" kapott ajándékba. 

A gasindus terminusban fölismerhető a germán fegyvertárs régi elnevezé- 
se. A Meroving-kori Gallia általános nyelvhasználatában — csakúgy, mint a bar- 
Jár világ más részein — ez a szó a magánkatonát jelölte. Fokozatosan azonban a 
szép jövőnek elébe néző , hűbéres" szó (vassus, vassallus) került a helyére, amely 
egyébként nem római földön keletkezett, hanem a kelta nyelvből került át a la- 
tinba."" Nem kétséges, hogy már jóval azelőtt meghonosodott a Galliában be- 
szélt latinban, mielőtt első általunk ismert írásos nyoma megjelent a Száli tör- 
vényekben: a szóátvétel ugyanis csak azokban a Chlodvig uralkodását messze 
megelőző időkben történhetett, amikor a római hódítók nyelvére áttért népek 
mellett olyan jelentősebb etnikumok is éltek a mai Franciaország földjén, ame- 
lvek híven őrizték őseik nyelvét. Óvakodnunk kell ugyanakkor attól, hogy a ter- 
minusnak a hűbéri szóhasználatban való megjelenéséből a katonai hűbéresség 
valamiféle régi időkbe vesző eredetére következtessünk. Természetesen a kelta 
világ más részeihez hasonlóan a római hódítás előtti gall társadalomban is léte- 
zett a kompániához hasonló intézmény, amely sok tekintetben rokon a régi 
Germániában ismert változattal. Ám bármilyen formákat öltöttek is ezek a régi 
szokások a római fölépítmény árnyékában, annyi mindenesetre bizonyos, hogy 
a Caesar művéből ismert kifejezések — a fegyveres , kliens", a , vitéz" (ambacte) 
vagy Aguitaniában a soldurius — mindenestül kivesztek a használatból." A 
, vazallus" szó a vulgáris latinba való átkerülésekor szerényebb státust — ifjú 
embert — jelölt (ez a jelentés élt tovább az egész középkor folyamán a francia 
valet deminutivumban), illetve — a latin puer esetéhez hasonló jelentéselcsú- 
szás következtében - házi rabszolgát. A gazda az állandóan körülötte forgolódó 
embereket ugyanis szinte magától értetődően a , fiúk" szóval illette. A szó eb- 
ben az utóbbi értelemben bukkan föl a 6-8. századi frank Galliában keletkezett 
különböző szövegekben. Ezután viszont lassan új értelmet kap, amely a 8. szá- 
zadban párhuzamosan él az előzővel, egy századdal később pedig véglegesen 
kiszorítja. Nem egy házi rabszolga részesült abban a , megtiszteltetésben", hogy 
beléphetett gazdája testőrségébe. A csapat más tagjai nem voltak ugyan rabszol- 
gák, de a háznéphez tartoztak, s ezernyi módon szolgálták urukat, aki közvetle- 

nül utasítgatta őket. Ők is a , fiúk" közé tartoztak, s így rabszolgasorsban szüle- 
tett bajtársaikkal együtt rájuk is vonatkozott a , vazallus" terminus, amely ettől 
fogva csak a hűbérúr kíséretét alkotó fegyveresekre utalt. Végül pedig ez a bi- 
zalmas viszonyt idéző, eredetileg közös elnevezés kizárólag a csapathoz tarto- 
zó szabad embereket jelölte. 

Mellesleg ennek a szolgaság mélyéből fokozatosan kiemelkedő és egyre 
tisztesebb státusnak örvendő szónak a története jól érzékelteti magának az in- 
tézménynek az átalakulását. A főurak vagy maga a király által eltartott , bérgyil- 
kosok" közül sokan szerény sorból származtak, de a fegyveres szolgálatnak 
köszönhetően már kezdettől fogva nagy tekintélyük volt. A vezérek és bajtársa- 
ik közötti kötelékek azok közé a szabadon vállalt, esküvel megpecsételt szerződé- 
sek közé tartoztak, amelyek a leginkább respektált társadalmi helyzetnek örvendő 
emberek körében voltak szokásban. Sokatmondóan árulkodik erről a királyi test- 
őrséget jelölő trustis szó, amely eredetileg , hűség"-et jelentett. A csapatba ke- 
rült újonc hűséget esküdött a királynak, aki viszonzásként ígéretet adott, hogy 
adott esetben , segedelmére siet". Mindenfajta ,kommendálás" ugyanezen elv 
szerint működött: a hatalmasok és gasindusaik (vagy vazallusaik) hasonló ígé- 
reteket tettek egymásnak. Ha valakinek sikerült belépnie egy magas személyi- 
ség védencei közé, ezzel nemcsak biztonságát látta garantáltnak, hanem társa- 
dalmi presztízsét is. Miközben az állam fölbomlásával párhuzamosan minden 
hatalmasság kénytelen volt egyre inkább azokra támaszkodni, akiket személyes 
kötelék fűzött őhozzá, a régi hadba hívási rendszer kivesztével napról napra 
elkerülhetetlenebbé vált a hivatásos harcosok igénybevétele, a fegyverviselők 
általános presztízse nőttön nőtt, s mind szélesebb körben terjedt el az a meg- 
győződés, hogy minden ember és ember közti alárendeltségi viszony közül az 
számít a legelőkelőbbnek, amikor valaki kardjával, lándzsájával és lovával szol- 
gálja azt a hatalmasságot, akinek ünnepélyes keretek között a hűbéresévé nyil- 
vánította magát. 3 

De már ekkor éreztette hatását egy tényező, amely mélyrehatóan érintette 
a hűbéresség intézményét, s jelentős mértékben el is térítette eredeti céljaitól. 
Ezekbe a mindeddig az államtól független emberi kapcsolatokba beleavatkozott 
egy ha nem is új, de mindenképen megújult állam, a Karolingoké. 


Hűbéresség a Karoling-időkben 


A Karolingok politikája — melyen nemcsak maguknak az olykor rendkívüli sze- 
mélyiségeknek számító uralkodóknak a szándékait kel! értenünk, hanem taná- 
csosaik elképzeléseit is — részben meggyökerezett szokásokra, részben tudato- 
san alkalmazott elvekre támaszkodott. A hagyományos királyság ellen vívott 
hosszú küzdelem végén a hatalom csúcsára jutó arisztokrata sarjak felfegyver- 
zett dependensek csapataira támaszkodva több más hatalmasságra is ráerőltet- 


A hűbéreskü 181 


ték a nekik nyújtandó fegyveres , segedelem" kötelezettségét, s így lassanként 
uralmuk alá hajtották a frankok népét. Nem meglepő tehát, hogy a trónra emel- 
xedve igyekeztek állandósítani ezeket a kötelékeket. Másrészt már Martel! Ká- 
roly óta azt tervezték, hogy újjászervezik azt a közhatalmat, amelynek lerombo- 
lásában más főurakkal együtt korábban maguk is részt vettek. Államaikban ren- 
det és keresztény békét akartak meghonosítani. Katonákra volt szükségük, mert 
messzi vidékekre igyekeztek kiterjeszteni ellenőrzésüket, s a hitetlenek ellen 
szent háborút akartak indítani, ami tovább növelhette hatalmukat, ráadásul a 
vállalkozás a lelkek számára is gyümölcsözőnek ígérkezett. 

A meglévő intézményekkel a terv kivihetetlennek látszott. A monarchia csak 
maroknyi, nem különösképpen megbízható hivatalnokra számíthatott, akik 
mögött — néhány egyházi ember kivételével — nem állt se tisztségviselői hagyo- 
mány, se foglalkozási kultúra. Ráadásul a gazdasági helyzet nem tette lehető- 
vé, hogy az uralkodók fizetett hivatalnokok kiterjedt rendszerére támaszkodhas- 
sanak. Az összeköttetés lassú, nehézkes és bizonytalan volt. A központi admi- 
nisztráció szempontjából az jelentette a legfőbb nehézséget, hogy csak bajosan 
ért el az egyénekig, akiktől a köteles szolgáltatások végrehajtását követelhette 
volna, illetve akiket adott esetben büntetni akart. Ez a helyzet szülte azt az el- 
képzelést, hogy a már megszilárdult függőségi viszonyokat az államigazgatás 
céljaira használják föl. Ekképp az , úrnak" a hierarchia minden szintjén kezes- 
séget kellett vállalnia ,embere" magatartásáért, s kötelessége ellátására kellett 
azt szorítania. Ez a gondolat azonban nem a Karoling-udvarban látott először 
napvilágot: ilyen meggondolások ihlették annak idején a nyugati gót monarchia 
több törvényi rendelkezését, s elképzelhető, hogy a Karolingok az arab hódítás 
után a frank udvarba került számos ibériai menekült révén tudomást szereztek 
erről a gyakorlatról, és fölismerték annak előnyeit. Hasonló fölfogás tükröződik 
egyébként a későbbi angolszász törvényekben, amelyek nagyfokú bizalmatlan- 
sággal kezeltek minden , úr nélküli embert". Ám sehol másutt nem folytatták 
ezt a politikát akkora tudatossággal, és sehol másutt nem dédelgették ezeket az 
illúziókat akkora következetességgel, mint a Frank Királyságban a 800. eszten- 
dő táján. , Minden főember köteles a tőle függőket fegyelemben tartani avégett, 
hogy mind hívebben engedelmeskedjenek jó szívvel a császári rendeleteknek 
és parancsolatoknak" "7 -— ez az egyik 810-es kapituláré szövegében szereplő 
mondat röviden, de annál kifejezőbben tükrözi a Pipin és Nagy Károly által emelt 
politikai fölépítmény egyik leglényegesebb alapelvét. Amikor Oroszországban 
még nem törölték el a szolgaságot, I. Miklós cár állítólag azzal büszkélkedett, 
hogy a pomjescsikok, vagyis a falusi földesurak , százezer rendőrbiztos" feladat- 
körét látják el. 

Ebből a szempontból a legsürgősebb teendő egyértelműen az volt, hogy a 
hűbéresi viszonyokat beépítsék a törvények rendszerébe, és kellőképp megszi- 
lárdítsák őket ahhoz, hogy biztos támaszként szolgálhassanak. Az alacsonyabb 
sorból származó emberek már korán elkötelezték magukat, hasonlóan az idé- 

zett touraine-i okiratban szereplő éhezőhöz. Noha a valóságban számos fegyve- 
res kísérő már régóta mindhaláláig szolgálta urát — akár azért, mert kifejezetten 
erre esküdött föl, akár mert a szokások vagy saját érdeke ezt diktálták —, semmi 
sem bizonyítja, hogy a Meroving-időkben ez a gyakorlat általános szabállyá 
emelkedett volna. Az Ibériai-félszigeten a nyugati gót törvények mindig följogo- 
sították a katonákat arra, hogy más úr szolgálatába lépjenek, ugyanis — mint a 
törvényben állt —, , a szabad ember mindig maga rendelkezik saját személyé- 
ről". Ezzel szemben a Karoling-korban a különböző királyi vagy császári edik- 
tumok nagy gonddal igyekezték meghatározni azokat a hűbérúri mulasztáso- 
kat, amelyek nyomán a vazallus jogszerűen fölmondhatta a szerződést. Ami azt 
jelentette, hogy a viszonyt a felek élete végéig fölbonthatatlannak tekintették, 
kivéve a szóban forgó eseteket, illetve a kötelék kölcsönös megegyezéssel való 
megszüntetését. 

Ugyanakkor az , urat" hivatalból tették felelőssé azért, hogy vazallusa adott 
esetben megjelenjék a bíróság előtt, illetve engedelmeskedjék a fegyverbe szó- 
lítási fölhívásnak. Ha a hűbérúr maga is csatlakozott a hadsereghez, vazallusai 
az ő vezénylete alatt harcoltak, s csak távolléte esetén kerültek a királyt képvi- 
selő gróf közvetlen parancsnoksága alá. 

A hűbérurakon keresztül azonban nehezen lehetett volna mozgósítani a 
vazallusokat, ha a hűbérurakat nem kötik szilárd kötelékek az uralkodóhoz. A 
nagyszabású terv megvalósításának ez volt az előfeltétele, s a Karolingok ezzel 
az erőfeszítésükkel teljesítették ki a vazallusságnak a társadalom életében ját- 
szott szerepét. 

A hatalom megkaparintása után nyomban mgg kellett jutalmazniuk saját 
, embereiket" , ami rendszerint földosztással történt. Majordumusi, majd királyi 
minőségükben úgy tudtak maguknak további támogatókat szerezni és főleg meg- 
felelő hadsereget kiállítani, hogy — ismét csak földadományokkal - rengeteg 
embert, többnyire viszonylag előkelő személyiségeket vontak függésbe. A fegyve- 
res kíséret volt tagjai azután is az uralkodó vazallusainak számítottak, hogy lete- 
lepedtek a tőle kapott földeken. De ugyanilyen köteléknek tekintették azt is, amely 
az uralkodóhoz fűzte birtokokhoz juttatott újsütetű híveit, akik sohasem harcol- 
tak vele együtt. Mindkét csoport tagjai fegyveres szolgálattal tartoztak neki, vazal- 
lusaikkal — ha voltak ilyenek — egyetemben. Ám minthogy idejük nagy részét az 
udvartól távol töltötték, életmódjuk gyökeresen különbözött a hajdani familiáris 
harcosokétól. Viszont mivel mindegyiküket dependensek szűkebb vagy tágabb 
csoportja vette körül, az uralkodó elvárta tőlük, hogy biztosítsák ezek körében a 
rendet, s szükség esetén tartsák rajta a szemüket szomszédaikon is. Ekképp a 
hatalmas birodalom lakosai között különvált egy viszonylag nagy létszámú osz- 
tály, az , úr hűbéresei" — azaz a , király úr hűbéresei" (vassi dominici) —; ők ál- 
lították ki a királyi hadsereg jelentős részét, élvezték az uralkodó különleges vé- 
delmét, miközben egy a tartományokat behálózó hatalmas hűségi láncolat ele- 
meit alkották. Amikor 871-ben Kopasz Károly legyőzte fiát, Karlmannt, és ismét 

engedelmességre akarta kényszeríteni az ifjú lázadó cinkosait, azt látta a leg- 
jobb megoldásnak, ha mindegyiküket arra kötelezi, válasszon magának tetszé- 
se szerint hűbérurat a királyi vazallusok közül. 

De ez távolról sem volt minden. A Karolingok arra az elhatározásra jutot- 
tak, hogy hivatalnokaik örökösen ingatag hűségét a gyakorlatban már kipróbált 
szilárdságú hűbéri kötelékkel teszik tartóssá. E tisztviselőket mindeddig az ural- 
kodó különleges , segedelmét" élvező személyeknek tekintették. Mindig föles- 
küdtek a királynak, és egyre gyakrabban azok közül kerültek ki, akik vazallus- 
ként szolgálták tisztségük elnyerése előtt. Ez a gyakorlat egyre általánosabbá vált, 
és Jámbor Lajos korában az udvari tisztségek, a nagyobb hatalmi jogkörök, s főleg 
a grófságok birtokosai között már egyetlenegy sem akadt, aki legkésőbb méltó- 
ságának elnyerése alkalmával ne kényszerült volna rá, hogy összetett kézzel 
hűbéresküt tegyen az uralkodónak. A 8. század derekától a frank védnökséget 
elismerő idegen fejedelmektől is megkövetelték, hogy átessenek ezen a cere- 
mónián, s ettől fogva őket is a király vagy a császár vazallusainak nevezték. 
Ezektől a magas személyiségektől persze senki sem várta el, hogy a hajdani 
fegyveres kísérőkhöz hasonlóan őrt álljanak uruk lakhelyén. A maguk módján 
azonban a katonai háznéphez tartoztak, hiszen esküjüknek megfelelően min- 
denekelőtt fegyveres segítségnyújtással tartoztak. 

A hatalmasságok már régóta bizalmi embereiknek tekintették a csapataikat 
alkotó megbízható kompániákat, amelyek mindig készen álltak a legkülönbö- 
zőbb küldetésekre. Előfordult, hogy egy messzi földön elnyert tisztség, földbir- 
tokhoz jutás vagy valamilyen örökség folytán e hűséges ifjak egyike-másika ki- 
lépett ura személyes szolgálatából, de emez továbbra is hűbéresének tekintette. 
Vagyis a vazallusság most is mintegy spontán módon túlnőtt a hűbérúri ház szűk 
keretein. A királyok magatartása, illetőleg az általuk hozott jogszabályok rögzí- 
tették a még képlékeny gyakorlatot. A hűbérurak és alárendeltjeik magától érte- 
tődően és elkerülhetetlenül egyre inkább olyan szerződési formákat részesítet- 
tek előnyben, amelyek immár jogi szankciókat is tartalmaztak. A grófok vazal- 
lusi kötelékekkel láncolták magukhoz az alacsonyabb rangú hivatalnokokat, s 
ugyanígy jártak el a püspökök és az apátok azokkal a világi személyekkel, akik 
a törvénykezésben voltak a segítségükre, vagy hadba vezették alattvalóikat. A 
mindenféle rendű és rangú hatalmasok ekképp próbálták uralmuk alá vonni a 
kisbirtokosok növekvő tömegeit, miközben az utóbbiak ugyanezt a módszert 
alkalmazták a náluk is gyöngébbekkel. Ezek a magánvazallusok meglehetősen 
vegyes társaságot alkottak, melyet ekkoriban még az alsóbb rétegekből szárma- 
zó emberek is tarkítottak. Azok között, akiket a grófoknak, püspököknek, apá- 
toknak a hadra kelés idején joguk volt otthon hagyniuk, találunk olyanokat, akikre 
— mintegy vidéki vassus dominicusokként - a rend megőrzésének nemes tisztje 
hárult. Másoknak viszont szerényebb feladat jutott: a hűbérúr házát kellett őriz- 
niük, irányítaniuk az aratási munkákat és a cselédséget.!§§ Ám ezek is parancs- 
noki -— következésképp respektált -— jogkörökkel rendelkeztek. A korábban a kü- 

lönféle nagyurak, illetve a király személye körül végzett, tisztán familiáris szol- 
gálat alakította ki azt a mintát, amelyet a megbecsült függőségi formák ettől fog- 
va követtek. 


A klasszikus hűbéresség kialakulása 


De egyszer csak bekövetkezett a Karoling Birodalom összeomlása, vagyis gyors 
és tragikus vereséget szenvedett az a maroknyi ember, akik nagyszabású, he- 
lyeslendő szándékoktól indíttatva és számos archaikus vonásuk és ügyetlensé- 
gük ellenére igyekeztek megmenteni a rend és a civilizáció egyes értékeit. 
Hosszú, nyugtalanságokkal és egyben vajúdásokkal tarkított korszak kezdődött, 
melynek során kialakultak a hűbéri intézmény végleges vonásai is. 

Európa az inváziók és a belső háborúk következtében állandó ostromálla- 
potban élt. Az embereknek még sohásem volt ekkora szükségük vezérekre, a 
vezéreknek pedig alattvalókra. De a védelmi kötelékek kiterjesztése már nem 
a királyok érdekeinek megfelelően történt. Óriási méretekben megnőtt a hűbér- 
eskük száma. A skandináv és magyar betörések óta megsokasodó vidéki várak- 
ban a saját szakállukra vagy egy náluk hatalmasabb nevében parancsoló hűbér- 
urak vazallusokat igyekeztek maguk köré tömöríteni, akikre a védelmet bízták. 
, A király már csak nevében és koronája miatt király. . . Sem püspökeit, sem egyéb 
alattvalóit nem képes a reájuk leső veszélyektől megóvni. Nem csoda tehát, hogy 
emezek összetett kézzel a főurak szolgálatába ajánlják magukat. Így szereznek 
maguknak békét." Ilyen képet fest 1016 táján a Burgund Királyságban dúló anar- 
chiáról egy német főpap. Egy évszázaddal később egy artois-i szerzetes helytál- 
lóan fejtegeti, hogy az egész , nemességben" mindössze egy apró csoportnak 
sikerült a hűbéri függőséget elkerülni s , megmaradni kizárólag a közjog ren- 
delkezései alatt". Egyébként minden jel szerint itt sem a túlontúl távoli király 
hatalmáról van szó, hanem a gróféról, aki az uralkodó helyén a függőségi viszo- 
nyok fölé kerekedett. !"" 

Magától értetődik, hogy az efféle függőség nemcsak a szerzetesünk által 
említett , nemesek" körében terjedt, hanem a társadalom valamennyi rétegé- 
ben. Azonban az egyes társadalmi közegeknek megfelelően kialakult különféle 
függőségi formák között immár véglegesen megszilárdult az a választóvonal, 
amely a Karoling-időkben kezdett kirajzolódni. 

Persze a nyelv és maguk a szokások még hosszú ideig őrizték a korábbi 
zűrzavar számos nyomát. A legalacsonyabb sorú alárendeltek egyes csoportjai, 
akik a megvetett tevékenységnek számító földművelésre kényszerültek, és aki- 
ket már akkor szolgainak tekintett terhek sújtottak, egészen a 12. századig vi- 
selték a ,commendés" (önmagát felajánló) elnevezést, amelyet pedig az ekkor- 
tájt íródott Roland-ének a legfőbb vazallusoknak tartott fönn. A szolgák uruk 
, emberei" voltak, gyakran mondták róluk, hogy az uraság , hűbérében élnek". 
Még azokat a szertartásokat is, amelyek során az egyik ember egy másik szolgá- 

jának ismerte el magát, , hűbéreskünek" nevezték, s egyes elemeiben maga a 
ceremónia is az , úr" és a vazallus közti , kézátadásos" rituálét idézte.!"? 

Azonban a szolgai hűbéreskü aktusa — már ahol ilyesmire sor került — dön- 
tő módon eltért a vazallus hűbéresküjétől, mivel nem kellett nemzedékről nem- 
zedékre megújítani. Ekkoriban már egyre élesebb különbséget tettek az , úrtól" 
való függés két formája között. Az egyik viszony örökletes, s szolgai kötelezett- 
ségek egész sorával járt. Főleg pedig az akkoriban , szabadnak?" tartott státus 
ellentéteként jelent meg, lévén hogy az egyén nem maga választotta meg, kitől 
akar függni. A függés ezen első formája tehát a szolgasor: erre jutott az alacsony- 
rangú, magukat pártfogásba adók legtöbbje, jóllehet eredetileg — vagyis amikor 
a különböző társadalmi osztályokhoz való tartozás még más elveken nyugodott 
— a szabadon született emberek (ingenuus) függési státusával rendelkeztek. A 
másik kötelék, melyet vazallusságnak neveznek, jogi tekintetben — ha nem is 
ténylegesen — csak addig a napig tartott, amikor a két összekapcsolt élet közül 
valamelyik megszakadt. E jellegzetessége folytán mentes a vérrel együtt örö- 
költ kényszerek megalázó vonásaitól, és a nagy becsben tartott fegyveres szol- 
gálat méltóságával járt együtt. A megkövetelt segítségadás alapvetően katonai 
jellegű volt. A latin nyelvű oklevelek a 9. század végétől gyakorlatilag szinoni- 
maként használják a , vazallus" és a miles szót. Utóbbin valójában , katonát" 
kellene értenünk, ám a francia nyelvű szövegek , lovagnak" fordítják, és két- 
ségkívül ez a nyelvi kifejezés járt már korábban is a jegyzők fejében. Az igazi 
katona lóháton, nehéz fegyverzetben szolgált, miközben a hűbéres szerepe el- 
sősorban abban állt, hogy ugyanúgy fölszerelkezve harcoljon uráért. Ekképp a 
korábban alacsonyabbrendűséget jelölő szó újabb metamorfózisa következtében 
a mindennapi nyelv közönségesen , hűbérességnek" (vasselage) nevezte az ál- 
landóan fegyverben álló társadalom által legbecsesebbnek tartott erényt, vagyis 
a vitézséget. A szóban forgó függőségi viszony a , kézátadásos" behódolással 
jön létre, mely ettől fogva szinte kizárólag az ilyen szertartásokon fordul elő. 
Ám a 10. századtól a teljes önfelajánlás eme rítusát a jelek szerint általában 
kiegészítette a csók, amely a két felet a barátság egyenrangú szintjére emelte, s 
egyben nagyobb méltósággal ruházta föl a hűbéresi függőséget. Ez a viszony csak 
előkelő rangú, olykor egészen kiemelkedő személyiségekre jellemző. A vegyes 
színezetű ókori commendatióból hosszú differenciálódási folyamat végén kiala- 
kuló katonai hűbéresség végül egy magasabb szintet képviselt. 


MÁSODIK FEJEZET 


A hűbérbirtok 


, Jótétemény" (beneficum) és hűbér (frief): járulékos föld 


A frank időkben a magukat függőségbe adók többnyire nemcsak védelmet vár- 
tak új uruktól. Arra számítottak, hogy a fölöttük álló hatalmasság, aki persze a 
gazdagok közé tartozott, hozzásegíti őket a megélhetéshez. Szent Ágoston óta — 
aki a Római Birodalom végső szakaszában megemlékezik az , enni adó" gazdát 
kereső szegényekről -— egészen a föntebb többször is idézett Meroving-kori okle- 
vélformuláig ugyanaz a gyötrelmes panasz, az üres gyomor hangja hallatszik. 
Ugyanakkor a hűbérúr sem pusztán arra törekedett, hogy embereket hajtson az 
uralma alá: gyakran a személyeken keresztül a vagyonokra igyekezett rátenni a 
kezét. Egyszóval a függőségi viszonyokban már kezdettől érvényesültek gazda- 
sági szempontok is. Ez a vazallusi kapcsolatokra is vonatkozik. A vezér által 
bajtársainak juttatott bőkezű adományok a kapcsolat nélkülözhetetlen részének 
tűntek, olyannyira, hogy a Karoling-időkben a hűbéresnek adott ajándékok - ló, 
fegyver, ékszer — mintegy az önfelajánlási gesztus rituális ellenszolgáltatásaként 
jelentek meg. A kapitulárék megtiltják ugyan a vazallusnak a kötelék elszakítá- 
sát, de — mint egyikükben olvashatjuk — csak abban az esetben, ha urától már 
legalább egy aranysout-t érő ajándékot kapott. Az igazi gazda adni is tudott. 

Hasonlóan minden más , munkaadóhoz" , a gazdaság akkori általános hely- 
zetében a vazallusi csoportok fölött álló hűbérurak is csak két javadalmazási 
módszer között választhattak. Vagy a maguk lakhelyén tartották embereiket, s 
ilyenkor élelemmel, ruházattal, fölszereléssel látták el őket, vagy birtokot, eset- 
leg valamilyen földtulajdonból származó állandó jövedelmet juttattak nekik, s 
rájuk bízták, hogyan gondoskodnak létfönntartásukról — vagyis, ahogy a francia 
nyelvű vidékeken mondták ekkoriban, , telekre ültették" (chaser) a vazalluso- 
kat, szó szerint saját házzal (casa) látták el őket. Vizsgáljuk most meg, milyen 
módon került sor ez utóbbi esetben a birtokátengedésre! 

Az öröklést kizáró vagy korlátozó föltételek nélküli egyszerű adományozá- 
sok már a régi időkben is viszonylag gyakoriak voltak. Egy 7. századi oklevélfor- 
mula szerint ezt cselekedte például az egyik földesúr, amikor apró birtokot jutta- 
tott fegyveres kísérete egyik tagjának. De nem tett másként két évszázaddal ké- 
sőbb Jámbor Lajos három fia sem, amikor több ízben is nagylelkű adományokkal 
halmozták el hűbéreseiket, azzal a nyíltan megfogalmazott szándékkal, hogy 
így bírják őket engedelmességre, s olykor fönn is tartották maguknak a jogot a 

birtok visszavételére, amennyiben várakozásukban csalatkozniuk kellett. Azon- 
ban a javak, melyeket a hűbérúr rendszeresen kiosztott kíséretének tagjai kö- 
zött, sokkal inkább a fizetség, mint a jutalom jellegét öltötték, s magától értetődően 
vissza kellett szállniuk az úrra, mihelyt a szolgálat — legkésőbb a vazallus halálá- 
val — megszakadt. Más szóval: minthogy a vazallusság nem szállt apáról fiúra, 
a hűbéres javadalmazásának örökletessé válása ellentmondásba ütközött volna. 

Ezekre a lényegüket tekintve átmeneti jellegű és — legalábbis eredetileg — 
minden garancia nélkül lezajló földátengedésekre sem a kétoldalú szerződé- 
sek merev rendszeréhez ragaszkodó hivatalos római jog, sem a hasonló alapo- 
kon álló germán szokásjog nem szolgáltatott precedenseket. Ezzel szemben a 
hatalmasok nyomására már a Római Birodalomban széles körben elterjedtek az 
ilyen típusú szerződések, melyek természetszerűen kapcsolódtak a patronátus 
intézményéhez, hiszen a védenc eltartását a pártfogó feladatának tették meg. A 
szóhasználat — ahogy az a jogszerűség tartományán kívül eső intézmények ese- 
tében majdnem mindig lenni szokott — itt is meglehetősen bizonytalan. Hol a 
megajándékozott ajkát a valóságban vagy csak elvben elhagyó könyörgés (preces) 
nyomán precariumról beszéltek, hol pedig , jótéteményről" (beneficium). Az efféle 
megegyezéseket nem ismerő törvény nem tette lehetővé ugyan a haszonbérbe 
adó személy számára, hogy bíróság előtt követelje az átengedett birtokot terhe- 
lő szolgáltatások teljesítését, ennek azonban nem sok jelentősége volt, hiszen 
bármikor visszavehette a földet, melyet csak szívességből engedett át. Később a 
frankok által meghódított Galliában mindkét terminus használatban maradt. A 
precarium szó azonban érdekes átalakuláson ment keresztül — semlegesnemű- 
ből nőneművé változott (precaria) —, ami alaposan elgondolkoztatta a történé- 
szeket. Minden jel szerint annak a késő latinban meglehetősen gyakori nyelvi 
jelenségnek az egyik esetével van dolgunk, amikor is az a-ra végződő semle- 
gesnemű többes számok kontaminációjának hatására például a latin folium a 
franciában a feuille (levél) alakot ölti. Az átalakulást az is elősegítette, hogy a 
várományos gyakran , kérelmezőlevélben" - f/epistolal] precaria — fogalmazta meg 
kérelmét. 

A precarium és a beneficium szavakat tehát kezdetben egyenértékűnek 
tekintették. Ahogy azonban a bérleti jog egyes elemeit is magába építő precarium 
lassanként szigorúan körvonalazott szerződéssé fejlődött, ezt az elnevezést egyre 
inkább a szolgáltatásokkal járó földhöz juttatásokra tartották fönn. Ezzel szem- 
ben a bizonytalanabb értelmű, ugyanakkor előkelőbb (vagyis elnevezése szerint 
nem , könyörgés" eredményeképp adományozott) , jótétemény" megjelölést 
elsősorban az ideiglenes jelleggel átengedett birtokokra alkalmazták, amelye- 
ket bizonyos szolgáltatások fejében az uradalmi házhoz tartozó személyek, el- 
sősorban a vazallusok között osztottak ki. A különbségtétel egy nagy jelentősé- 
gű történelmi fejlemény nyomán vált végérvényessé. A Karolingoknak földekre 
volt szükségük, hogy biztosítsák a maguk számára a hatalmasok hűségét, s ezért 
gátlástalanul merítettek a hatalmas egyházi vagyonból. A földek lefoglalása — 

meglehetősen kíméletlen formában — már Martell Károly idejében megkezdő- 
dött. Utódai folytatták az egyházi birtokok megnyirbálását, ám a múlt, a jelen és 
a jövő kisajátításait egyaránt legalizálni szándékoztak, s ezért igyekeztek jogi- 
lag bizonyos mértékben fönntartani a törvényes tulajdonosok jogait. A püspököt 
vagy a monostort ettől fogva bérleti díj illette meg a királyi vazallusnak kény- 
szerből - és elvben annak élete végéig — átengedett földért, miközben a szolgá- 
latokra a király tarthatott igényt. A birtok tehát az egyház szempontjából jogilag 
precariumnak minősült, miközben a kedvezményezett királyi , jótéteményként" 
jutott hozzá. 

A latin nyelvű kancelláriai okiratokban és krónikákban egészen a 12. száza- 
dig a beneficium elnevezést használták a valamilyen -— elsősorban vazallusi — 
szolgálat ellenében átengedett földek jelölésére. Azonban az , önmagát felajánló- 
hoz" hasonló más, önálló életre kelt jogi terminusokkal szemben a beneficium- 
ból egyetlen származékszó sem keletkezett a román nyelvekben. Ami azt bizo- 
nyítja, hogy ezt az okiratokban sokáig fönnmaradt, klerikusok kedvelte reminisz- 
cenciákat hordozó szót a beszélt nyelvben már jó ideje egy másik terminus 
váltotta föl. Amikor a hűbériségkori francia íródeákok beneficiumot írtak, akkor 
— talán már a 9. századtól — a franciául fiefnek nevezett hűbérbirtokra gondoltak. 

A fonetikai természetű problémák ellenére — melyek mellesleg nem annyi- 
ra a román nyelvi alakok, mint inkább latin átírásuk kapcsán merülnek föl — 
világosan jelenik meg előttünk e nevezetes szó története. ""! A latin pecus távoli 
rokonaként valamennyi régi germán nyelvben létezett egy olyan szó, amely — 
fölváltva, illetőleg az egyes idiómáktól függően — hol az ingó jószágot, hol an- 
nak akkoriban legelterjedtebb és legértékesebb formáját, a lábasjószágot jelölte. 
A német nyelv Vieh szava mind a mai napig hűen őrzi ez utóbbi jelentést. A 
germán hódítóktól átvett kölcsönszóból a gallorománban fief, provanszál nyel- 
ven pedig feu lett. Kezdetben eredeti jelentései közül jobbára csak az egyiket 
őrizte meg, vagyis tágabb értelmében (, ingó vagyon") használták. Gyakran eb- 
ben a jelentésben szerepel még a 10. század eleji Burgundiából származó kü- 
lönféle oklevelekben is. Lássunk egy példát! Egy ember földet akar vásárolni. A 
vételárat a szokásos pénzérték alapján állapítják meg. A vevőnek viszont nem 
áll a megfelelő pénzeszköz a rendelkezésére, ezért az árat az akkoriban meg- 
szokott módon vagyontárgyakban rója le, amiről a szöveg így emlékezik meg: 
, Megkaptuk tőled a kikötött vételárat ennyi meg ennyi livre-t, sou-t vagy dénárt 
kitevő jószágban (feos)."""? A hasonló tággyú dokumentumok vizsgálatából kide- 
rül, hogy rendszerint fegyverekkel, ruhadarabokkal, lovakkal, olykor élelemmel 
fizettek. Nagyjából ezekből a cikkekből álltak azok az adományok is, amelyeket 
az , úr" a saját házában eltartott vagy általa fölszerelt fegyvereseknek juttatott. 
Nem kétséges, hogy ilyen esetekben is , jószágról" (feos) volt szó. 

Ez a szó azonban olyan nyelvekből származott, amelyeket a romanizált 
Galliában már senki sem ismert, ráadásul teljesen különvált attól a szókészlet- 
től, amelynek keretében eredetileg meghonosodott; nem csoda hát, hogy könnyen 

elszakadhatott etimológiai tartalmától. A földesúri házakban, ahol szinte min- 
dennap használatos volt, egyre inkább csak magát a javadalmazást jelölték vele, 
immár tekintet nélkül az adományok ingó vagy ingatlan voltára. Ha az addig a 
vezér házában élő fegyveres kísérők egyike földet kapott urától, akkor a birtokot 
már a katona feus-ának nevezték. Később pedig, minthogy a földet lassanként a 
vazallus szokásos bérének tekintették, a régi, eredetileg gyökeresen ellentétes 
értelmű elnevezést kizárólag erre a javadalmazási formára alkalmazták. Mint 
számos más esetben is előfordul, a szemantikai átalakulások végén a szó ere- 
deti jelentésével éppen ellentétes értelmet kapott. A vazallusi földként adomá- 
nyozott hűbérekről legelőször a 9. század legvégén tesznek említést a dokumen- 
tumok."" A szó egy délvidéki okiratban bukkan föl először, melyet tudatlan, s 
ezért a beszélt nyelv szókincséből fölöttébb gyakran merítő klerikusok állítottak 
ki. A következő században azután néhány más, szintén Languedocból szárma- 
zó dokumentumban is találkozhatunk vele. A nyelvtisztaságra jobban ügyelő 
bretagne-i, észak-franciaországi vagy burgundiai kancelláriák csak nagyjából az 
ezredforduló táján engedtek ezen a ponton a köznyelv nyomásának. A népnyelvi 
szó még így is csak a klasszikus elnevezést megvilágító szómagyarázatként 
kerülhetett az első időkben a szövegekbe. , A jótétemény (beneficium), mit kö- 
zönségesen hűbérnek (fief) mondanak...", olvashatjuk egy 1087-ben készült 
hainaut-i ügyiratban.""" 

Ugyanakkor a germán nyelvű vidékeken a Vieh szó — minden más, emel- 
kedettebb értelem nélkül - kizárólag a lábasjószágot jelölte továbbra is. Valójá- 
ban semmi sem gátolta meg az okiratok szerkesztőit abban, hogy a galliai jegy- 
zőktől átvegyék a földre (fief) általuk kiötlött leleményes tükörkifejezések vala- 
melyikét, melyek közül a legelterjedtebb, a feodum szó sem a németországi, 
sem a Capeting-királyságbeli kancelláriák számára nem volt ismeretlen. A köz- 
nyelvnek azonban saját szóra volt szüksége, hogy a mindennapi élet egyik rea- 
litását kifejezze. Minthogy a vezérek embereinek juttatott földadományok elvi- 
leg ideiglenes jellegűek voltak, elterjedt a szokás, hogy egy gyakran használt, 
, időlegesen átenged, kölcsönad" jelentésű igéből képzett főnévvel jelöljék őket. 
A hűbérbirtokból tehát a németben , kölcsön" (Lehn) lett." Mivel a szóban for- 
gó elnevezés és a továbbra is szinte mindennap használt ige közötti kapcsolat 
állandóan érzékelhető maradt az emberek számára, a német terminust soha- 
sem használták olyan szűk értelemben, mint francia megfelelőjét, és — legalábbis 
a népnyelvben — a legkülönbözőbb földátengedési aktusokat jelölték vele. Ebből 
is látszik, hogy a kölcsönszavak minden más nyelvi elemnél alkalmasabbak az 
új keletű speciális fogalmak kifejezésére. 

Maga a fogalom, amelyet a , jótétemény", a , hűbér" és a Lehn szinonimák 
igyekeztek megragadni, egyébként teljesen világos volt. Félreértés ne essék: 
lényegileg gazdasági természetű fogalomról van szó. Amikor , hűbért" emleget- 
tek, alapvetően olyan birtokra gondoltak, amelyet teljesítendő szolgálatok, nem 
pedig fizetési kötelezettségek ellenében engedett át a tulajdonosa. (Utóbbiak 

mindig csak járulékos teherként - és akkor is csak ritkán - szerepeltek a szerző- 
désekben.) Pontosabban egy birtok attól még nem lesz hűbér, hogy a vele járó 
legfontosabb terhek különböző szolgálatokból állnak, hanem csak attól, hogy ezek 
a szolgálatok egyértelműen meghatározott hivatáshoz és személyhez kötötten 
jelentkeznek. Az úrbért — amelyet a 13. századi jogtudósokat megelőzve már a 
11. századi okiratok világosan szembeállítják a hűbérrel — a szolgáltatások mel- 
lett különböző munkakötelezettségek is terhelték. Ám ezek a feladatok (föld- 
művesrobot, fuvarozás, sőt apró háziipari termékek előállítása) mind olyanok 
voltak, hogy elvben mindenki teljesíteni tudta volna őket. Ráadásul közösségi 
szokások szabályozták őket. Az esetenként más és más megegyezések vagy 
hagyományok által rögzített, szolgálatokkal járó földek azonban elsősorban mint 
javadalmazások, más szóval mint , hűbérföldek" jelentek meg. Az ilyen földek- 
hez azért jutott egy-egy földesúri tiszt is, hogy megbízhatóan tartsa rajta a sze- 
mét a többi földbérlőn. Földet kapott szerzetesgazdáitól a festő, akinek hivatala 
a templom falainak díszítése volt, illetve az az ács vagy ötvös, aki cserébe földes- 
urát szolgálta ezután mesterségével. Föld lehetett a pap jutalma is az egyház- 
község lelkeinek gondozásáért, vagy a vazallusé, aki hivatásos katonaként, meg- 
bízható fegyvertársként szolgálta urát. A földnek, amely egy sajátos szolgálat- 
hoz kötődött — minden esetben egyéni megegyezés vagy egyedi hagyomány 
alapján — mindenekelőtt bérjellege volt meghatározó: egyszóval mint egy szolgál- 
tatásra kötelezett földbérlet. Ezeket nevezték — függetlenül a kedvezményezett 
társadalmi rangjától — hűbérnek (fief)."" Az egyszerű munkásnak természete- 
sen nem kellett hűbéresküt tennie. A földesúri tiszt gyakran maga is szolga volt 
(serf), és sem a maillezais-i Benedek-rendiek vagy a poitou-i gróf szakácsai, sem 
a trieri szerzeteseken rendszeres időközönként eret vágó felcser nem tettek szert 
különösebb társadalmi tekintélyre azzal, hogy megszokott foglalatosságaikat 
gyakorolták. Ám minthogy saját telkekhez jutottak, s immáron nem a gazdáik 
házában osztogatott porciókon éltek, ezek a meghatározott hivatást betöltésével 
szolgáló emberek joggal számítottak a hűbérfölddel rendelkező dependensek 
közé. Néhány esetből kiindulva egyes történészek arra a fölöttébb téves követ- 
keztetésre jutottak, hogy az efféle alacsony sorú embereknek juttatott hűbérföl- 
dek az intézmény késői eltorzulásának eredményei. Már a 9. századi urbáriu- 
mokból tudható, hogy falunagyok, kézművesek vagy lovászok is részesültek 
, jótéteményekben". Einhard (Éginhard) megemlít egy festőt, aki Jámbor Lajos 
idejében efféle birtokhoz jutott. Amikor a , hűbér" szó 1008 és 1016 között a Rajna- 
vidéken először jelent meg - latin köntösben -, egy kovácsmester földjét jelölték 
vele. Egy eredetileg általános jellegű intézmény lassan osztályintézménnyé vált: 
ezen a fejlődésen ment keresztül a hűbérbirtok csakúgy, mint a vazallusság vagy 
a hűbéri idők megannyi más jogi alakzata. Az átalakulás sohasem az ellentétes 
irányban ment végbe. 

Magától értetődik ugyanis, hogy hosszú távon nem fért volna meg a közfel- 
fogással, ha ugyanaz a terminus szolgál olyan lényegesen eltérő nagyságú és 

természetű javak jelölésére, amelyeket alapvetően különböző társadalmi állású 
emberek - falunagyok, szakácsok, parasztoknak parancsoló katonák, grófok, 
hercegek - birtokoltak. Még viszonylag demokratikusnak számító társadalmunk- 
Jan is szükségét érezzük annak, hogy a szó megválasztásával a megbecsültség 
különböző korlátait építsük ki a fizikai munkás bére, a hivatalnok fizetése és a 
szabadfoglalkozásúak honoráriuma közé. Az értelmi bizonytalanság azonban s0- 
káig fönnmaradt. Még a 13. századi Franciaországban is emlegettek földesúri 
tiszteknek vagy kézműveseknek juttatott hűbérföldeket, s a vazallusi birtokokat 
megkülönböztetni igyekvő jogászok végül arra az elhatározásra jutottak, hogy 
ezeket a , szabad" (franc) melléknévvel jelölik, lévén hogy kizárólag teljesen sza- 
bad emberhez méltó kötelezettségek terhelik őket. Más nyelvekben, amelyekbe 
a francia szóhasználatból került át a terminus, még sokáig megmaradt — min- 
den földadományozástól függetlenül — az elnevezés , bér"-értelme: a 13. száza- 
di Itáliában fiónak nevezték egyes városi magiszterek és más főtisztviselők pénz- 
beli javadalmazását, Angliában pedig ma is fee-nek mondják az orvosok és az 
ügyvédek tiszteletdíját. Amikor azonban mindenféle jelző nélkül használták a 
szót, akkor egyre inkább a hűbérbirtokok leggyakoribb és egyben társadalmilag 
legjelentősebb válfajára vonatkoztatták, amelyek körül a tulajdonképpeni , hű- 
béri" jog kialakult, vagyis — aszónak a még korábban rögzült, elkülönült értelmé- 
ben — a vazallusi szolgálatokkal terhelt birtokokat jelölték vele. A 14. században 
keletkezett Szász tükör glosszáriumában már ez áll: , A hűbérbirtok (Lehn) a lovag 
bére." 


A vazallusok , telekre ültetése" 


A vazallus javadalmazásának kétféle módja — azaz hűbérbirtok adományozása, 
illetve ahűbérúr házában való ellátás — nem egymást kölcsönösen kizárva való- 
sult meg. Azzal, hogy birtokhoz jutott, a fegyveres kísérő még nem mondott le 
a hűbérúri bőkezűség egyéb jeleiről, jelesül a lovakról, a fegyverekről, elsősor- 
ban pedig a ruhákról, a mókusprémmel díszített palástokról. Az ajándékokat 
sok esetben a szokásjog is tartalmazta, és még a legmagasabban álló személyi- 
ségek — például Hainaut grófja, aki Liege püspökének volt a vazallusa — sem 
engedhették meg maguknak, hogy semmibe vegyék ezt a hagyományt. Olykor 
— így 1166-ban egy angol főúr környezetében — az is előfordult, hogy néhány szép 
földbirtokokkal ellátott lovag továbbra is ura otthonában élt, aki biztosította szá- 
mukra , mindazt, mire csak szükségük volt"."" Egy-két kivételes esettől eltekintve 
azonban elmondható, hogy éles határvonal húzódott a vezér otthonában lakó és 
a birtokkal ellátott vazallusok között, s a két csoport tagjai különböző módon 
szolgálták urukat. Így már Nagy Károly alatt rendhagyónak tartották, hogy egy 
palotai szolgálatot ellátó vazallus ugyanakkor beneficiummal is rendelkezzék. 
Noha természetesen a hűbérbirtokosok veszély esetén vagy tanácsnapon segít- 
ségnyújtással, békeidőben pedig a rend fönntartásával tartoztak uruknak, a ve- 

zér kíséretével és a személye körüli legelőkelőbb teendők elvégzésével járó 
ezernyi feladat ellátását csak a háznéphez tartozó és állandón jelen lévő vazal- 
lusoktól lehetett elvárni. Minthogy a két kategória nem volt egymással fölcserél- 
hető, a köztük lévő különbséget szoros értelemben nem tekinthetjük egy adott 
fejlődési folyamat két fázisának. Kétségtelen, hogy időben a vezér házában el- 
tartott fegyvertársak csoportja jelent meg elsőnek, ám ezek még sokáig párhu- 
zamosan szolgáltak a hűbérfölddel javadalmazott dependensekkel. Amikor a 
hűbérúr a közvetlen kíséret egyik tagjának birtokot ajándékozott, egy másik — 
többnyire örökségéhez még hozzá nem jutott vagy nem elsőszülött ifjú — foglal- 
ta el megürült helyét az asztalnál: a biztos koszt és kvártély annyira irigylésre 
méltó helyzetet jelentett, hogy olykor a szerényebb körülmények között élő 1o- 
vagi családok mindenáron igyekeztek idejekorán kicsikart ígéretekkel legifjabb 
sarjaik jövőjét megalapozni."" Fülöp Ágost uralkodásának kezdetén a birtokta- 
lan vazallusok még olyan sokan voltak, hogy a keresztes hadjárat céljaira kive- 
tett tizedről szóló rendeletében az adózók minden kategóriáját fizetésre köte- 
lezni igyekvő király feladatának tartotta, hogy külön is szóljon róluk. 

Nem kétséges viszont, hogy a két csoport között már a Karoling-időkben 
aránytalanság jött létre a hűbérbirtokosok javára, s a különbség a későbbiekben 
tovább növekedett. Ezt az átalakulást, valamint az azt kiváltó okok egynémelyikét 
rendkívül érzékletesen állítja elénk az az eseménysor, amely nem Franciaor- 
szágban zajlott ugyan, de amelyre most joggal utalhatunk, lévén hogy a benne 
szereplő intézmények sajátságosan francia eredetűek. 

Miután Vilmos meghódította Angliát, első dolga az volt, hogy újdonsült 
királyságában is meghonosítsa a hadba szólítás hűbéri gépezetét, amely norman- 
diai hercegségében már nagyszerűen működött. Legfőbb híveit tehát arra szólí- 
totta föl, hogy folyamatosan bocsássanak a rendelkezésére lovagokból álló csa- 
patokat, amelyeknek a létszámát báróságonként egyszer s mindenkorra rögzí- 
tették. Emiatt a királytól közvetlenül függő valamennyi főúr maga is kénytelen 
volt legalább néhány katonai hűbéressel körülvenni magát. Természetesen mind- 
egyikük szabadon dönthette el, milyen módon tartja el őket. Kezdetben számos 
püspök és apát jobbnak látta, ha , a birtokon" gondoskodik róluk, s nem , ülteti 
telekre" őket. Természetesen ez volt minden országban a legvonzóbb megol- 
dás az egyházi főemberek szemében, így ugyanis érintetlenül megőrizhették a 
gondjaikra bízott elidegeníthetetlen közös vagyont: I. Konrád salzburgi érsek 
életrajzírója még mintegy száz évvel később is azért dicséri hősét, mert háború- 
it , anélkül vívta, hogy lovagjai jóindulatát apró ingó javak ajándékozásán kívül 
bármi mással is elnyerte volna". Az angol főpapok azonban -— néhány ritka ki- 
vételtől eltekintve — hamarosan kénytelenek voltak szakítani ezzel az oly ked- 
vükre való gyakorlattal, s a királyi hadsereg kiállítását az egyházi földekből ki- 
szakított hűbérbirtokokra kellett alapozniuk."" Az elyi krónikás beszámol arról, 
hogy abban az időben, amikor még közvetlenül a monostortól kapták ellátásu- 
kat, a vazallusok ottléte valósággal elviselhetetlenné vált, mert állandóan nagy 

hangú követelőzésekkel ostromolták a pincemestert. Könnyen belátható, hogy 
a fegyveresek lármás, gátlástalan csapatai kellemetlen szomszédságot jelentet- 
tek a kolostorok nyugalma szempontjából, és nem kétséges, hogy az efféle ba- 
jok magában Galliában is nagyban hozzájárultak az egyházi szolgálatban álló 
familiáris vazallusok számának gyors és idejekorán bekövetkező csökkenésé- 
hez, noha a 9. század elején még oly sok akadt belőlük a nagyobb egyházi kö- 
zösségek háza táján, hogy például Córdobában a barátok külön süttettek ma- 
guknak a többi ellátmányosénál finomabb kenyeret. Ugyanakkor ehhez az egy- 
házi uradalmakra sajátosan jellemző kellemetlenséghez egy másik, súlyosabb 
nehézség is járult, amely bár nem tette teljesen lehetetlenné, azért jelentősen 
korlátozta a házbeli harcosok eltartását. A feudalizmus első korszakában me- 
rész vállalkozásnak tűnt, ha valaki viszonylag nagyszámú csapat rendszeres el- 
látásáról próbált gondoskodni. A kolostori annalesekben gyakran esik szó a re- 
fektóriumban mutatkozó ínségről. A legtöbb esetben mind az úr, mind fegyve- 
res kísérete számára az látszott a legbiztosabb megoldásnak, ha az utóbbira hárul 
— a rendelkezésére bocsátott szükséges eszközök segítségével — saját létfenntar- 
tásának minden gondja. 

Az udvari ellátás kiváltképp alkalmazhatatlannak bizonyult azokban az 
esetekben, amikor a hűségükért ellenszolgáltatást váró vazallusok túlságosan is 
előkelőek voltak ahhoz, hogy készek lettek volna egész életüket uruk árnyéká- 
ban eltölteni. Önálló jövedelemre volt szükségük, amely a parancsolási hata- 
lom gyakorlásához kapcsolódva lehetővé teszi számukra, hogy társadalmi presz- 
tízsükhöz illő körülmények között éljenek. Olykor viszont a szolgálat megfelelő 
ellátása miatt került előtérbe ez a megoldás. A Karoling-kor vassus dominicusa 
hivatala szerint ideje legnagyobb részét saját provinciájában töltötte, hogy ott a 
rendről gondoskodjék. Nem meglepő tehát, hogy a vazallusi kötelékek számbé- 
li növekedését a , beneficiumok" óriási mennyiségben való szétosztása kísérte. 

Torz képet alakítanánk ki magunknak a hűbéri kötelékek megsokszorozó- 
dásáról, ha azt hinnénk, hogy minden hűbérbirtok a vazallusnak ténylegesen 
nyújtott hűbérúri adomány révén jött létre. Bármilyen ellentmondásosnak is 
tűnjék, sok esetben a kapcsolat alapja valójában a vazallus által juttatott aján- 
dék volt. A védelmet kereső embereknek nemegyszer meg kellett vásárolniuk 
ezt az oltalmat. A gyöngébbet magához láncoló hatalmasság többnyire elvárta, 
hogy a személyeken túl a dolgok is uralma alá kerüljenek. Az önmagukat fel- 
ajánlók tehát személyükkel együtt földjeiket is fölajánlották jövendő uruknak, 
aki viszont, mihelyt létrejött a személyes függőségi viszony, visszaadta újsüte- 
tű alattvalójának az általa ideiglenesen átengedett javakat, egyúttal azonban saját 
felsőbb joga alá vonta őket, ami a birtokokra nehezedő különböző terhek formá- 
jában nyilvánult meg. A földtulajdon önkéntes föladásának ez a módja mind a 
frank időkben, mind a hűbériség első korszakában széles körben terjedt a társa- 
dalom minden rétegében, azonban a magát felajánló rangjának és életmódjá- 
nak megfelelően igen különböző formákat ölthetett. A paraszt által visszakapott 

földet természetbeni vagy pénzbeli szolgáltatások, valamint földművesrobot ter- 
helték meg. A magasabb társadalmi állású, katonai életmódot folytató személy 
viszont a hűbéresküt követően tisztes vazallusi hűbérföldként kapta vissza egy- 
kori családi örökségét. A dologi jog terén ekkor vált végleg külön a tulajdonok 
két nagy kategóriája: egyfelől az uradalom kollektív szokásrendje alá tartozó 
paraszti telkek, továbbá a hűbérföldek, másfelől a mindenfajta függőségtől mentes 
, allódiumok" csoportja. 

A fief(, hűbér") szóhoz hasonlóan a franciául alleu-nek nevezett allódium 
is germán eredetű szó, azzal a különbséggel, hogy képződése jóval közvetle- 
nebb formában ment végbe: az od (, vagyon") és talán az al! (, teljes") szavak 
összetételéből jött létre. Az előbbivel együtt csak az idegenből átvett jelentéstar- 
tományban használták a román nyelvekben. Németül ugyanezt a dolgot az Eigen 
( saját") szóval fejezték ki. Néhány helyi jellegű, elkerülhetetlen torzulás elle- 
nére e két rokon értelmű szó jelentése a frank kortól a hűbéri idők végéig, sőt 
azon túl is tökéletesen változatlan maradt. Olykor , teljes tulajdonként" defini- 
álták, elfeledkezve arról, hogy ez a kifejezés nemigen áll összhangban a közép- 
kori jogrendszerrel. Függetlenül a mindenütt jelen lévő nemzetségi korlátoktól, 
az allódiumbirtokosok, amennyiben maguk is hűbérurak voltak, a legtöbb eset- 
ben paraszti, sőt vazallusi telkek fölött álltak, amelyeknek többnyire örökletes 
haszonélvezeti jogaik alapvetően korlátozták a hűbérurak szabad mozgásterét. 
Más szóval az allódiumtulajdonos , lefelé" nem rendelkezett korlátlan jogokkal. 
, Fölfelé" viszont igen: a középkor végi német jogtudósok elmés kifejezéssel 
, naptól függő birtoknak" — azaz fölöttes hűbérúr nélküli földnek — nevezik majd 
az efféle birtokokat. 

Természetesen jellegétől, valamint birtokosa társadalmi rangjától függetle- 
nül mindenfajta ingatlan vagy ingatlanból eredő jövedelem rendelkezhetett ezzel 
a privilégiummal az apró paraszti gazdaságoktól kezdve egészen a járandóság- 
behajtási vagy hatalmi jogok legmagasabb formáiig. Ellentét feszült tehát egyfe- 
lől az allódiumok és a cenzuális telkek, másfelől az allódiumok és a hűbérföl- 
dek között. Most csak ez utóbbi foglalkoztat bennünket. A franciaországi, illetve 
a Rajna-vidéki fejlődés e tekintetben két különböző kisugárzású fázison keresz- 
tül valósult meg. 

A Karoling Birodalom fölmorzsolódását kísérő és követő anarchia közepet- 
te számos hűbéres megragadta a kedvező alkalmat, és egész egyszerűen kisa- 
játította a birtokot, amelyre korábban meghatározott föltételek mellett , ráültet- 
ték". Különösen akkor történt ez, amikor a haszonélvezetet valamelyik egyházi 
intézmény vagy maga a király engedte át. Hasonlítsunk csak össze két harminc- 
nyolc év különbséggel kiállított limousini oklevelet! 876-ban Kopasz Károly , jó- 
téteményként, a haszon élvezetével" átengedi Aldebert nevű hívének Cavaliacus 
földjét élete, valamint fiai élete végéig. 914-ben viszont Aldebert Alger nevű fia 
a limoges-i kanonokoknak adományozza , cavaliacusi allódiumát, amelyhez 
családi örökségként jutott".""" 

Azonban a kisajátítás útján szerzett vagy a régi eredetű, szabályosan létre- 
jött allódiumok többnyire nem élvezhették sokáig különálló státusukat, hacsak 
nem jutottak a fenti esethez hasonló módon az egyház kezére. Az egyik króni- 
kás szerint élt hajdanán két fivér, Herroi és Hacket, akik apjuk, egy gazdag 
poperinghe-i uraság halála után fölosztották egymás közt az örökölt allódiumo- 
kat. Boulogne és Guines grófjai azonban minden erővel igyekeznek rávenni őket, 
hogy tegyenek nekik hűbéresküt földjeikért. , Az embereket Istennél is jobban 
félő" Hacket végül enged Guines grófja fölszólításának. Herroi viszont egyik őt 
zaklató főúr függőségébe sem akar lépni, ezért saját örökségrészét a thérouanne-i 
püspöknek adományozza, akitől azután hűbérként veszi vissza.""! Az események- 
nél jóval később, mintegy mendemondaként följegyzett történet nem tekinthető 
részleteiben is hitelesnek. Alapjában véve azonban valós képet tár elénk arról, 
milyen lehetett az egymással versengő szomszédos főurak nagyravágyásától 
szorongatott kis allódiumbirtokosok sorsa. Gilbert de Mons egyébként megbíz- 
hatóan pontos krónikájában pedig arról olvashatunk, hogy a Hainaut környéki 
allódiumföldeken emelkedő várak gazdái egymás után a tartományúr vagy Fland- 
ria grófjának a hűbéresei lesznek. Az allódiumok teljesen sohasem tűntek el, 
lévén hogy a lényegét tekintve függőségi láncolatként megjelenő hűbéri rend- 
szer még azokban az országokban sem jutott el soha a tökéletesség stádiumába, 
ahol a legkorábban kezdték meg kiépítését. Az első Karolingok korában még 
mindenfelé találkozunk velük, olyannyira, hogy az adott grófságban fekvő alló- 
dium birtokosának kellett lenni ahhoz, hogy valakit egy adott egyházi intézmény 
védnökének (avoué), azaz világi képviselőjének nevezzenek ki. A 10. század- 
dal azonban számuk rohamos csökkenésnek indult, miközben a hűbéreké szün- 
telenül emelkedett. Az emberekkel együtt a föld is a hatalmasabbak függésébe 
került. 

Akár a hűbérúr hasította ki a saját vagyonából a vazallusi hűbérföldet, akár 
a jogászok által később használt kifejezéssel , visszavétel" útján jött létre — vagyis 
eredeti tulajdonosa előbb lemondott róla, majd hűbéresi minőségében , vissza- 
vette" —, hivatalosan mindig úgy jelent meg, mint a hűbérúr adományozta bir- 
tok. Ennek megfelelően egy , invesztitúrának" nevezett szertartás is lezajlott, 
amelyben a dologi jogokat rendszerint ceremoniális külsőségek közepette en- 
gedték át: a hűbérúr egy a birtokot jelképező tárgyat nyújtott át vazallusának. 
Gyakran beérték egy kisebb pálcával, ám előfordult, hogy kifejezőbb szimbólum 
mellett döntöttek, s ilyenkor az átengedett földre utaló rögöt vagy a fegyveres 
szolgálatra utaló lándzsát nyújtottak át, olykor pedig zászlót: utóbbi akkor sze- 
repelt a szertartáson, ha a hűbéres nemcsak ura katonája volt, hanem vezér- 
ként maga is lovagokat hívhatott egybe saját lobogója alatt. Ezeken a kezdetben 
meglehetősen bizonytalan alapokon azután a szokásjog és a jogászlelemény 
lassan egy sor, vidékenként változó sajátosságot épített ki. Amikor újsütetű va- 
zallus részesült adományban, az invesztitúrára mindig közvetlenül a hűbéres- 
kü és a hűségfogadalom után - és sohasem előtte — került sor.""? A hűségi köte- 

léket létrehozó szertartásnak szükségképpen meg kellett előznie a hűségjuta- 
lom átadását. 

Hűbérbirtok elvben bármilyen jószágból létrejöhetett. A gyakorlatban azon- 
ban — ha vazallusi hűbérekről volt szó — a javadalmasok társadalmi helyzetének 
megfelelően bizonyos korlátokat kellett figyelembe venni — legalábbis attól az 
időszaktól kezdve, amikor egyértelműen éles osztálykülönbség alakult ki a com- 
mendatio különböző formái között. Egy 7. századi dokumentum szerint a fegy- 
vertárs a neki juttatott adomány fejében mezőgazdasági robotmunka teljesíté- 
sére volt kötelezhető. A későbbi korok vazallusai azonban már méltatlannak 
találták, hogy saját kezükkel dolgozzanak, és mások munkájából szándékoztak 
megélni. Amikor földet kaptak, abban egyeztek meg urukkal, hogy a birtok 
telkesparasztokkal együtt kerül át hozzájuk, akik nemcsak természetbeni vagy 
pénzbeli szolgáltatásokkal tartoznak nekik, hanem munkakötelezettséggel is, ami 
lehetővé tette a gazda közvetlen kezelésében levő földterület ingyenes művelé- 
sét. Más szóval a legtöbb vazallusi hűbér maga is kisebb-nagyobb uradalom volt. 
A többi hűbér viszont különféle jövedelmekből (dézsmák, egyházi kazuálék, piaci 
illetékek, útvámok) állt: javadalmasaik ekkor is élvezhették a nemes semmitte- 
vés privilégiumát, de legföljebb csak közvetlenül rendelkezhettek maguk is tő- 
lük függőkkel. 

A középkori felfogás szerint ez utóbbi kategóriába tartozó, bizonyos mér- 
tékben a földhöz kapcsolódó jövedelmek is az ingatlanvagyonok közé számítot- 
tak. Csak később, amikor a kereskedelem és a közigazgatási szervezet fejlődése 
nyomán viszonylag jelentős pénzkészletek halmozódtak föl a királyságokban vagy 
a nagyobb fejedelemségekben, kezdtek a királyok és a főurak egyszerű járadék- 
ból álló, földbirtoklással nem járó hűbéreket adományozni híveiknek, akik eb- 
ben az esetben is kötelesek voltak hűbéresküt tenni. Ezek a , kamarai", azaz 
kincstári hűbérek számos előnnyel jártak. Egyrészt nem vezethettek semmiféle 
földelidegenítéshez. Másrészt elkerülhetővé vált a rendszernek az a torzulása, 
melynek során, mint látni fogjuk, a legtöbb hűbérföld örökletes vagyonná vált. 
Ekképp ezekkel a legjobb esetben is csak élethosszig szóló javadalmakkal sike- 
rült akedvezményezetteket szorosabb függésbe hozni. Az uralkodók így jobban 
kézben tarthatták távoli, a közvetlen igazgatásukon kívüli területeken élő híve- 
iket is. A jelek szerint a már korán meggazdagodott angol királyok vezették be 
elsőként ezt a módszert, s már a 11. század végén ezt alkalmazták a flandriai 
hűbérurakkal, elsősorban a tartomány grófjával szemben, hogy hatékonyabb 
katonai segítségadásra ösztönözzék őket. Később a riválisainak tekintett Plan- 
tagenét-ket mindig sietve utánzó Fülöp Ágost igyekezett — ugyanezzel a mód- 
szerrel és ugyancsak Flandriában - fölvenni velük a versenyt. A 13. században 
a Staufenek is így próbálták megnyerni maguknak a Capetingek tanácsadóit, és 
fordítva. De így járt el Szent Lajos is, amikor közvetlen függésébe léptette Join- 
ville-t, aki addig csak alhűbérese volt." Ami pedig a fegyveres háznépet illeti, 
a pénzben folyósított javadalmazás megkímélte a ház urát az ellátás minden 

gondjától. A 13. században minden bizonnyal azért csökkent oly gyorsan az 
ellátmányos vazallusok száma, mert hűbér formájában gyakran állandó és vál- 
tozatlan összegű pénzjavadalmazáshoz jutottak az egyszerű természetbeni el- 
látás helyett. 

Bizonyosak lehettek-e a kortársak abban, hogy egy tisztán ingó jövedelem 
jogszerűen képezheti hűbérbe adás tárgyát? A probléma nemcsak elméleti sí- 
kon jelentkezett. Fölvetődött ugyanis a kérdés, meddig terjedjen azoknak a sa- 
játos jogszabályoknak az érvénye, amelyek fokozatosan alakultak ki a vazallusi 
hűbérbirtok körül. Ez a magyarázata annak, hogy Itáliában és Németországban, 
ahol különféle, később részletezendő körülmények hatására a tulajdonképpeni 
hűbéri jognak leginkább sikerült önálló jogrenddé összeállnia, a jogelmélet és a 
joggyakorlat egyaránt szembehelyezkedett azzal, hogy a pénzbeli járadékokat 
hűbéreknek minősítse. Franciaországban azonban ez a probléma nem okozott 
sok fejtörést a jogászoknak. A régi , katonai birtok" elnevezés leple alatt a főúri 
vagy fejedelmi családok szinte észrevétlenül tértek át az adásvételen nyugvó új 
gazdasági rendre jellemző kvázibérrendszerre. 

A vazallus fizetségének tekintett hűbér átengedése természetszerűen a lét- 
jogosultságát alkotó emberi kötelék fönnállásáig szólt. Nagyjából a 9. századtól 
a vazallusságot összekötő kapocsnak tekintették két élet között. Az a fölfogás 
érvényesült, hogy a vazallus csak saját vagy ura haláláig birtokolhatja a , jótéte- 
ményt" vagy a hűbért. Ez a kikötés formálisan mindvégig szerepelt az idevo- 
natkozó jogi szabályozásban. Ahogy a hűbéri kapocs az eredeti páros tovább élő 
tagja és partnerének örököse között csak újabb hűbéreskü révén maradhatott fönn, 
az invesztitúrát is meg kellett ismételni ahhoz, hogy a hűbéres örököse meg- 
őrizhesse a birtokot, illetve hogy az elhunyt hűbérúr örököse meghagyja ugyan- 
annak a hűbéresnek a birtokában. A következőkben azt vesszük majd szemügy- 
re, hogyan cáfolt rá hamarosan és látványosan a gyakorlat ezekre az alapelvek- 
re. E tekintetben a dolgok mindenütt azonos módon mentek végbe a feudális 
idők Európájában, úgyhogy előbb a vizsgálódási körünkön kívül maradt orszá- 
gokban követjük nyomon az eddig tárgyaltakhoz hasonló vagy velük megegye- 
ző intézmények fejlődését. 


HARMADIK FEJEZET 


Európai körkép 


Franciaországi eltérések: 
a délnyugati tartományok és Normandia 


Franciaország fejlődése már a középkorban abba az irányba tartott, hogy a nem- 
zeti egység egyre szorosabb kötelékével — Mistral szép kifejezésével: ahogy a 
Rhőne öleli magához a Durance-ot - fűzzön egybe egy sor olyan népcsoportot, 
melyeket eredetileg markáns különbségek választottak el egymástól. A kérdés 
társadalomföldrajzi vizsgálata azonban mindeddig a legelhanyagoltabb kutatá- 
si területnek számít. Így most csak arra szorítkozhatunk, hogy néhány vizsgáló- 
dási irányt a kutatók figyelmébe ajánlunk. 

Vegyük először szemügyre az aguitániai délvidéket, azaz Toulousain-t, 
Gascogne-t és Guyenne-t. Ezeken a minden tekintetben rendkívül eredeti társa- 
dalmi struktúrájú, a frank intézmények kisugárzásától nagyrészt érintetlen te- 
rületeken a függőségi viszonyok elterjedése a jelek szerint számos akadályba 
ütközött. Az allódiumok -— mind apró parasztgazdaságok, mind nagybirtok for- 
májában — mindvégig nagy számban maradtak fönn ezeken a vidékeken. A hűbér 
fogalma itt is megjelent ugyan, ám az északi vidékeken oly tiszta körvonalai 
hamarosan elmosódtak. Bordeaux vagy Toulouse környékén már a 12. század- 
ban ezzel a szóval jelöltek minden telket, köztük azokat is, amelyeket alsóbb- 
rendű földesúri szolgáltatások vagy mezőgazdasági robotmunkák terheltek. 
Ugyanez mondható el a , honor" szóról, amely — egy később részletezendő je- 
lentésváltozás következtében - északon mintegy a , hűbér" szinonimája lett. Nem 
kétséges, hogy mindkét szó először eredeti, sajátlagos értelmében jelent meg a 
déli vidékeken is, s csak később kapott a ténylegesen hűbéresített területeken 
ismeretlen új jelentést. Az alapvetően más szokásrendszert követő helyi társa- 
dalom magukat a jogi fogalmakat értelmezte tökéletlenül. 

A Rollo vezetésével Neusztriában letelepedő skandinávok a régi frankoké- 
hoz hasonló fegyvertársi kötelékek szerint szerveződtek, de hagyományaik sem- 
mi olyan elemet nem tartalmaztak, ami valamelyest is emlékeztetett volna a 
vazallusságnak és hűbérbirtokoknak az akkori Galliában kiépült rendszerére. 
Vezéreik azonban meglepő gyorsasággal vették át ezeket az intézményeket. A 
hűbéri viszonyokat a fejedelmeknek sehol sem sikerült a hatalmuk megszilár- 
dítására oly hatékonyan fölhasználni, mint ezen az idegenek által elhódított 
területen. Ugyanakkor a társadalom mélyebb rétegei továbbra is őriztek néhány 
sajátságos vonást. Akárcsak a Garonne partjai mentén, Normandiában is hama- 

rosan , hűbérnek" neveztek minden telket. A két esetben az okok azonban nem 
estek pontosan egybe. Normandiában a jelek szerint nem tudatosult a társadal- 
mi osztályoknak - és következésképp a földeknek - az életmód különbözőségé- 
ből eredő, másutt oly erőteljesen jelentkező differenciálódása. Erről árulkodik a 
, vVavasszorok" (, alhűbéresek") különleges státusa is. A szó itteni megjelenésé- 
ben nincs semmi rendkívüli: valamennyi román nyelvű területen azokat a sze- 
mélyeket jelölte, akik a katonai hűbérbirtokosok láncolatában a legalsó helyet 
foglalták el, vagyis a királyokhoz és a főurakhoz viszonyítva csak vazallusok 
vazallusai (vassus vassorum) voltak. A normann vavasszor különleges helyzete 
a birtokát általában terhelő szolgálatok furcsa szövevényéből eredt. A lovas vagy 
gyalogos katonai szolgálat mellett földesúri szolgáltatásokkal, sőt robotmunká- 
val is tartozott urának, vagyis félig hűbéresi, félig paraszti sorban élt. Nem vi- 
tás, hogy a viking szokások tovább élését kel! látnunk ebben az anomáliában. 
Minden kétségünk eloszlik, ha csak egyetlen pillantást is vetünk az angliai Nor- 
mandiára, vagyis a , dán szokásjog" alapján álló északi és északkeleti grófsá- 
gokra. Ezeken a vidékeken szintén kétféle szolgáltatások terhelték az eredetileg 
drengeknek, vagyis a vazallusokhoz hasonlóan , ifjaknak" nevezett dependensek 
földjeit. A szó egyértelműen északi eredetű, s mint láttuk, a normann inváziót 
közvetlenül követő időszakban feltehetően a Szajna partvidékén is használatos 
volt." A vavasszorok és a drengek egyaránt sok fejtörést okoztak a következő 
századok jogászainak, akik mereven ragaszkodtak a fokozatosan kikristályoso- 
dott osztályozási kategóriákhoz. Abban a világban, amely minden más társadalmi 
tevékenység fölé helyezte és tőlük elkülönítve kezelte a katonamesterséget, ezek 
az emberek makacsul s kínosan emlékeztettek azokra az időkre, amikor az , észa- 
ki embereknél" — mint arról egy sor izlandi saga ma is tanúskodik — semmiféle 
szakadék nem húzódott a parasztok és a harcosok élete között. 


Itália 


A félsziget lombardok lakta részén spontán kialakult emberi viszonylatok az 
önkéntes szolgaságba lépéstől a fegyvertársi kötelékig majdnem minden szem- 
pontból tökéletesen egybeestek a Galliában meghonosodott commendatio gya- 
korlatával. A harcosokat - legalábbis a királyok, a hercegek és más főbb hatal- 
masságok környezetében -— a német eredetű gasindus elnevezéssel jelölték. Sokan 
közülük földbirtokhoz jutottak, melyet egyébként többnyire vissza kellett adni- 
uk följebbvalójuknak, ha a továbbiakban nem kívántak engedelmeskedni nekik. 
Ugyanis a viszony alapjául szolgáló, mindenhol másutt is érvényesülő szoká- 
soknak megfelelően a kötelék távolról sem volt eltéphetetlen: a törvények kife- 
jezetten elismerték a szabad lombardok jogát, hogy , nemzetségükkel egyetem- 
ben tetszésük szerint költözködjenek" — föltéve, ha nem akarják elhagyni a ki- 
rályság területét. A bizonyos szolgálatokat jutalmazó javakra vonatkozó jogi 

kategória fogalma azonban csak azután jelent meg, hogy a lombard állam beta- 
golódott a Karoling Birodalomba. A , beneficiumot" a frankok honosították meg 
Itáliában, de — akárcsak az intézmény szülőhazájában — az elnevezést hamaro- 
san itt is fölváltotta a , hűbér". Eredetileg a lombard nyelvben is ingó vagyont 
jelentett ez a szó, a 9. század végéről viszont adatunk van arról, hogy Lucca 
környékén már katonai hűbérföldet jelölnek vele." ugyanakkor a gallofrank , va- 
zallus" lassanként fölváltotta a gasindus szót, melynek jelentése a birtokkal nem 
rendelkező fegyveres kísérőre szűkült le. Az idegen fennhatóság a társadalmi 
viszonyokra is rányomta a bélyegét. Nemcsak arról van szó, hogy a hódító há- 
borúk okozta társadalmi válság — melyről érdekes tanúsággal szolgál számunk- 
ra a Karolingok egyik kapituláréja"" —, valamint a legfontosabb méltóságokat 
magának fönntartó idegen arisztokrácia nagyravágyása a patronátus legkülön- 
bözőbb formáinak gyors elszaporodását váltotta ki. A Karoling-politika az Alpok 
innenső oldalán is szabályok közé szorította és egyben kiterjesztette a szemé- 
lyek és a földek közötti függőségi viszonyok kezdetben meglehetősen laza lán- 
colatát. Egész Európában az észak-itáliai hűbéri rendszer állt a legközelebb a 
franciaországi intézményekhez, mert mindkét esetben szinte azonosak voltak 
a kiindulási feltételek. Azonos volt a társadalmi szubsztrátum, melynek talaján 
a római clientela és a germánság hagyományai elkeveredhettek egymással, s 
azonos volt az az alakító erő (vagyis az első Karolingok államszervező tevékeny- 
sége), amely ezt az alapanyagot kezelésbe vette. 

Itáliában a törvényhozási tevékenység és a jog tanítása sohasem szakadt 
azonban meg, aminek következtében a hűbérekre és a vazallusságra vonatkozó 
jog Franciaországgal ellentétben nem rekedt meg hosszú ideig a szinte kizáró- 
lag orális, ahagyományokon vagy a joggyakorlaton alapuló szabályok bizonyta- 
lan állagú halmazának szintjén. Az Itáliai Királyság uralkodói — vagyis maguk a 
német királyok — már 1037-től rendeletekkel igyekeztek szabályozni ezeket a kér- 
déseket, s e tevékenységük valóságos szakirodalmat hívott életre, mely a törvé- 
nyek értelmezése mellett , az udvarok jó szokásainak" leírását is feladatának 
tekintette. Mint tudjuk, a legjelentősebb alkotások a Libri Feudorumnak neve- 
zett híres gyűjteményben öltöttek testet. Ám a hűbérességre vonatkozó jogszabá- 
lyokban furcsa sajátosság figyelhető meg: a függőségi viszony létrehozásához a 
jelek szerint elegendőnek tartották a puszta hűségígéretet, mivel a szövegekben 
sohasem esik szó , szó és kéz általi" hűbéresküről. Valójában azonban a mester- 
kélt rendszerezést erőltető hajlamnak az ezekből az időkből származó majdnem 
valamennyi doktrinális igényű munkában tetten érhető megnyilvánulását kell 
itt látnunk. A joggyakorlatot tükröző dokumentumokból az derül ki, hogy a hűbéri 
idők Itáliájában is sor került olykor hűbéresküre. Természetesen nem minden 
alkalommal, s talán azt sem állíthatjuk, hogy az esetek többségében. Úgy lát- 
szik, nem tartották szükségesnek a kötelék létrehozásához. Az idegen eredetű 
rítust minden bizonnyal sohasem tette teljesen magáévá az itteni jogi fölfogás, 

amely a hegyeken túli gyakorlattól eltérően sokkal inkább hajlamos volt a külső- 
séges aktusokat mellőző kötelezettségvállalások elismerésére. 

A vazallusi hűbérbirtokkal kapcsolatos képzetek egy csapásra éles megvi- 
lágításba kerülnek, ha az intézmény történetét egy másik itáliai régióban, Szent 
Péter Patimoniumában követjük nyomon. III. Ottó császár kegyéből 999-ben olyan 
férfi emelkedett pápai méltóságra, aki Aguitánia szívében látta meg a napvilá- 
got, s fényes és mozgalmas pályafutása során tapasztalatból ismerhette meg az 
egykori Frank Birodalom, valamint Lombardia területén létrejött királyságok és 
nagy egyházi fejedelemségek valóságát. A pápai trónra II. Szilveszter néven lépő 
Aurillaci Gerbert meglepődve látta, hogy elődei számára teljességgel ismeret- 
len volt a hűbér fogalma. A római egyháznak természetesen voltak megbízható 
hívei, s nem is mulasztotta el, hogy ne juttasson nekik földbirtokokat. A birtok- 
átengedésekre azonban még a régi római gyakorlatnak megfelelően — elsősor- 
ban az emphyteosis (örökbérlet) formájában — került sor. Ezek a gyökeresen más 
társadalmi szükségletek nyomán létrejött szerződési formák azonban nemigen 
álltak összhangban a jelen követelményeivel. Önmagukban semmiféle szolgá- 
lati kötelezettséget nem tartalmaztak. A földek átengedése időleges volt ugyan, 
ám több élettartamra is szólhatott, s ekképp nem terhelte őket az az adományo- 
zó szempontjából üdvös kikötés, hogy minden nemzedékváltás alkalmával vissza 
kell szállniuk tényleges tulajdonosukra. Gerbert valódi hűbéri kötelmekkel igye- 
kezett fölváltani ezt a gyakorlatot, s maga ismertette elhatározásának okait. "7 
Ha az erőfeszítéseit nem koronázta is sok siker, annyi bizonyos, hogy utódai alatt 
a hűbérföld adományozása és a hűbéreskü lassanként megszokott aktusokká 
váltak. Ami arra vall, hogy a katonai osztályon belüli függőségi viszonyok hat- 
hatós megszervezése szempontjából immáron elengedhetetlennek látszott e két 
intézmény megléte. 


Németország 


A Chlodvig alapította királyságnak kezdettől szerves részét képező, majd a Ka- 
roling-hatalom fontos gócainak számító Mosel-vidéki és Rajna menti tartomá- 
nyokat a 10. század elején végleg kialakuló német állam olyan hatalmas terüle- 
tekkel egyesítette, amelyek mindaddig kívül maradtak az embereknek és intéz- 
ményeknek a gallofrank társadalomban megfigyelhető keveredésén. Ezek között 
elsőnek említendő a Rajnától az Elbáig terjedő Szász-alföld, amely csak Nagy 
Károly uralkodásától tartozott a nyugati világhoz. A hűbéresség és a hűbérföld 
intézménye ugyan az egész Rajnán túli Németországban elterjedt, de — főleg az 
északi vidékeken — korántsem jelentkezett olyan erőteljesen a társadalom éle- 
tében, mint a frankok lakta területeken. Minthogy az itteni vezető osztályok a 
franciáktól eltérően a hűbéresküt nem tekintették rangjuknak megfelelő kapcso- 
latot létrehozó aktusnak, a ceremónia itt inkább megőrizte eredeti jellegét, vagyis 

puszta alárendelési rítus maradt: a kézfölajánlási gesztust csak ritkán követte 
az urat és vazallusát mintegy azonos szintre emelő baráti csók. Lehetséges, hogy 
a nagy vezéri nemzetségek tagjai kezdetben irtóztak tőle, hogy félig-meddig még 
szolgainak tartott kötelékekbe lépjenek. A 12. században gyakran idézték a 
Welfek környezetében azt a történetet, amely szerint a család egyik ősének tu- 
domására jutott, hogy fia hűbéresküt tett a királynak, s akkora ingerültség lett 
rajta úrrá e vérének , nemességét" és , szabadságát" sértő tett nyomán, hogy 
kolostorba vonult, s haláláig nem állt szóba bűnös ivadékával. Ez a genealógiai 
tévedésektől sem mentes monda önmagában nem tekinthető hitelesnek ugyan, 
ám annál nyilvánvalóbban árulkodik egy sajátos érzésvilágról, melynek a hűbé- 
riségkori Európa egyetlen más részén sem akadunk párjára. 

A fegyveres szolgálat és a földművesmunka elkülönülése — ami mindenütt 
másutt a társadalom osztályokra bomlását eredményezte — Németországban 
sokkal később következett be. Amikor a 10. század első éveiben az egyébként 
szász születésű I. Henrik király a szlávoktól és a magyaroktól fenyegetett Szász- 
ország keleti határain megerősített katonai támaszpontokat alakított ki, védel- 
müket forrásaink szerint kilenc főből álló szabályos csoportokat alkotó harco- 
sokra bízta. Minden ilyen csoportból nyolc ember az erősség környékén telepe- 
dett le, s csak veszély esetén sietett a falak védelmére. A kilencedik viszont 
állandóan az erődítményben tartózkodott, hogy a bajtársainak fönntartott háza- 
kat és készleteket vigyázza. Ez a szisztéma első pillantásra azokhoz a módsze- 
rekhez hasonlít, amelyeket ugyanabban az időben egyes Írancia várak őrzésé- 
nek megszervezésekor alkalmaztak. Ha azonban közelebbről vesszük szemügyre 
a dolgot, egy ugyancsak mélyen gyökerező különbség tárul elénk. A szász vég- 
vidékek őrei a nyugati , bentlakó" vazallusoktól eltérően nem gazdájuk adomá- 
nyaiból vagy az általa juttatott hűbérfölddel járó paraszti szolgáltatásokból tar- 
tották fönn magukat, hanem valódi parasztokként saját kezükkel művelték a földet 
(agrarii milites). 

A középkor végéig nyomon követhető két sajátosság, mely a német társa- 
dalom kevésbé kiteljesült hűbéresítéséről árulkodik. Elsőnek az allódiumok nagy 
számát és kiterjedését kell említenünk, különösen ami a hatalmasságok kezén 
levő földeket illeti. Amikor a Welf-dinasztiából származó Oroszlán Henriket, 
Bajorország és Szászország hercegét 1180-ban bírói ítélet fosztotta meg birodal- 
mi hűbérföldjeitől, az utódai kezén maradt allódiumbirtokok még mindig elég 
nagy területet alkottak ahhoz, hogy valóságos fejedelemség jöhessen létre raj- 
tuk, mely hetvenöt évvel később braunschweigi és lüneburgi hercegség néven 
maga is császári hűbérré vált, majd a későbbi német konföderációban belőle nőtt 
ki a braunschweigi és hannoveri állam." Német földön egyébként a hűbéres- 
ségre és a hűbérre vonatkozó jogi szabályozás Franciaországtól eltérően nem 
vegyült el elválaszthatatlanul a jogrend egyéb elemeivel, hanem már korán 
különálló rendszerként jelentkezett, melynek előírásai kizárólag meghatározott 
földbirtokokra és meghatározott személyekre vonatkoztak, s az ezekkel kapcsola- 

tos ügyek külön bíróságok illetékességébe tartoztak. A 13. században íródott leg- 
jelentősebb kézikönyvek kivétel nélkül a hűbérre vonatkozó jogi szabályozás- 
nak (Lechnrecht) és az általánosan érvényes jogrendnek (Landrecht) a francia 
Beaumanoir számára teljességgel ismeretlen kettősségén alapulnak. E distink- 
cióra azért volt szükség, mert még a társadalom legelőkelőbb tagjai között is szá- 
mos olyan jogi kötelék létezett, amely nem tartozott a , hűbéri" kategóriába. 


A Karoling Birodalmon kívül eső területek: 
az angolszász kori Anglia 
és az asztúriai-leóni spanyol királyságok 


A La Manche csatorna túlsó oldalán, melynek vizét még a legkedvezőtlenebb 
időszakokban is szüntelen szelték a hajók, a britanniai barbár királyságok sem 
vonhatták ki magukat a frank befolyás alól. A Karoling-állam kivívta a szigeten 
létrejött monarchiák csodálatát, olyannyira, hogy az itteni uralkodók néha meg 
is kísérelték intézményrendszerének lemásolását. Erről árulkodik többek között 
az egyes okiratok vagy történetek szövegében fölbukkanó , vazallus" szó, mely 
nyilvánvaló kölcsönzés eredménye. Ezek az átvételek azonban csak a felszínen 
jelentkeztek. A hűbériség történésze számára az angolszász kori Anglia kínálja 
a természetes társadalmi átalakulások legértékesebb kutatási terepét: itt ugyan- 
is olyan germán szervezetű társadalom áll előtte, melynek fejlődése egészen a 
11. század végéig majdnem teljesen spontán módon ment végbe. 

A népcsoportokon belüli, illetve a vérségi kötelékek kortársaikhoz hasonló- 
an az angolszászoknál sem elégítették ki kellőképp a gyöngék biztonságigényét 
és az erősek hatalomvágyát. Amikor a 7. század elején lehull az írás nélküli 
történelem fátyla, egy olyan függőségi rendszer láncszemei rajzolódnak ki, amely 
két évszázaddal később a dán inváziót követő fölfordulás közepette teljesedik 
majd ki. A törvények kezdettől fogva elismerték és szabályozták ezeket a viszo- 
nyokat, amelyeket itt is a magát alárendelő személy helyzetére utalva a latin 
commendatio, a vezér nyújtotta oltalmat hangsúlyozandó pedig a mund ger- 
mán szóval jelöltek. Legkésőbb a 10. századtól a királyok is elősegítették e köte- 
lékek létrejöttét, mivel hasznosnak ítélték őket a közrend biztosítása szempont- 
jából. Aethelstan 925 és 935 között előírja, hogy ha valaki fölött nem áll hűbér- 
úr, és ezért az illető helyzete nem teszi lehetővé jogi szankciók alkalmazását, 
családja a közbíróság előtt köteles lordot kijelölni számára. Ha a családtagok 
erre nem hajlandók vagy nem képesek, az illetőt törvényen kívülinek kell tekin- 
teni, s bárki, akinek útjába kerül, megölheti. A rendelkezés nyilvánvalóan nem 
vonatkozott a legmagasabb előkelőségekre, akik közvetlenül magának a király- 
nak hódoltak: ők maguk feleltek saját személyükért. Noha fogalmunk sincs róla, 
hogy a szóban forgó intézkedésnek a gyakorlatban mennyire volt foganatja, szán- 
déka szerint mindenesetre messzebbre ment, mint a Nagy Károly és utódai ál- 

tal valaha is hozott rendelkezések."" A királyok természetesen nem mulasztot- 
ták el, hogy saját céljaik érdekében használják föl ezeket a függőségi viszonyo- 
kat. Thegneknek nevezett katonai szolgálata kötelezettjeik mintegy a vassus 
dominicusok feladatait ellátva mindenütt jelen voltak az országban: különleges 
kiegyezési tarifák védték őket, és lényegében közfunkciókat látták el. Angliá- 
ban azonban a történelem szeszélyéből eltolódott a fejlődés íve, s a függőségi 
viszonyok a normann hódítás előtt sohasem jutottak túl a Meroving-kori Galliá- 
ra jellemző képlékenység stádiumán. Ennek oka nem annyira a dán háborúktól 
alaposan földúlt királyság gyöngeségében, mint inkább egy sajátos társadalmi 
struktúra továbbélésében keresendő. 

Csakúgy mint másutt, a dependensek tömegében már itt is korán különvál- 
tak a királyok és a hatalmasságok fegyveres kísérői. Ezeket a familiáris harcoso- 
kat különféle párhuzamosan vagy egymást követően használt elnevezésekkel 
illették, melyekben csak az volt a közös, hogy mind alsóbbrendű cselédekhez 
illő tevékenységekre utaltak. Ezek közé tartozott természetesen a gesith, a latin 
formában már ismert gasindus, amely korábban is gyakran bukkant föl. A gesella 
, udvarhoz tartozókat", a geneat asztaltársat jelentett. A görög tecnon távoli ro- 
konának számító thegn a , vazallus"-hoz hasonlóan eredetileg szintén , fiatal 
fiút" jelölt, anémet Knechttel megegyező knight pedig szolgát vagy rabszolgát. 
Knut korában már gyakran használták a skandinávból kölcsönvett housecar! 
(házhoz tartozó ifjú") szót a király és a nagyurak fegyveres kísérőinek elneve- 
zésére. Mind a katonai hűbéres, mind a legalsó alárendelt, sőt a rabszolga urát 
is egyaránt hlafordnak nevezik (innen származik a mai angolban használt lord 
szó), ami , kenyéradót" jelent, míg a háznépet alkotó embereket a hlafoetan 
( kenyérevő") szó jelöli. A hűbérúr ugyanis nemcsak emberei védelméről, ha- 
nem élelmükről is gondoskodott. Egy különös költeményben egy magára ma- 
radt harcos sirámait olvashatjuk, aki vezére halála óta járja az utakat, hogy új 
, eltartót" találjon magának. A társadalom peremére vetődött vitéz panaszos 
éneke az oltalmat, a gyöngédséget és az élet legszükségesebb örömeit nélkülö- 
ző ember gyötrelmeit zengi. , Olykor arról álmodik, hogy magához öleli és meg- 
csókolja urát, térdére ejti kezét és fejét, mint tette hajdan, a magas szék elé já- 
rulva, ahonnan záporoztak felé az ajándékok. De a barátait vesztett ember vé- 
gül fölébred, s csak a sötéten gördülő hullámokat látja maga előtt... Hová tűntek 
a nagyterem örömei? Hová tűnt, ó, fájdalom, a fényes kupa?" 

Amikor Alkuin 801-ben leírja a yorki érseket kísérő fegyvereseket, megem- 
líti, hogy a , nemes harcosok" mellett , nemtelenek" is akadnak köztük — ami 
nemcsak azt bizonyítja, hogy az efféle csapatok kezdetben meglehetősen ve- 
gyes összetételűek voltak, hanem azt is, hogy egyúttal hangsúlyosabbá váltak a 
tagjaik közötti rangbéli különbségek. Az angolszász dokumentumok azért is 
hasznosak számunkra, mert a szóban forgó jelenség kapcsán rávilágítanak egy 
oksági összefüggésre, amit a siralmasan szegényes Meroving-kori forrásanyag 
majdnem teljesen homályban hagy. Nevezetesen, hogy a differenciálódás a 

dolgok természetében rejlett, viszont fölgyorsulásában minden valószínűség 
szerint szerepet játszott az az egyre általánosabbá váló szokás, hogy a vezérek 
fegyveres kíséretük tagjait földbirtokokra telepítik le. Az egyes földterületek 
nagysága és átengedésük feltételei a javadalmazott rangjának megfelelően ala- 
kultak, s egyértelműbbé tették a közöttük meglévő különbségeket. Minderről a 
szókészlet változásai tanúskodnak legékesebben. Az imént elsorolt terminusok 
közül egyesek kivesztek a használatból, mások viszont előkelőbb vagy kevésbé 
előkelő státusok jelölésére specializálódtak. A geneat a 7. század elején még 
igazi harcos és meglehetősen jelentős személyiség; a 11. századra viszont egy- 
szerű telkesgazda lesz belőle, aki legföljebb abban különbözik a többi paraszt- 
tól, hogy köteles őrszolgálatot is ellátni ura mellett és továbbítani annak üzene- 
teit. Ezzel szemben a thegn a katonai szolgálattevők egy jóval tekintélyesebb 
csoportját takarja továbbra is. Minthogy az ezzel a szóval jelölt emberek legtöbbje 
lassanként földhöz jutott, hamarosan új terminust kellett találni azokra a fegy- 
veresekre, akik átvették tőlük a ház körül ellátandó katonai szolgálatot. Ezek a 
familiáris harcosok kapták most a knight nevet, amely egyszersmind megsza- 
badult a szolgaság szégyenfoltjától. Azonban a telekhez jutás igénye oly ellen- 
állhatatlanul jelentkezett, hogy a normann hódítást közvetlenül megelőző idő- 
szakban már nem egy knight is földbirtokhoz jutott. 

Ám az elnevezésbeli különbségekben továbbra is megfigyelhető bizonyta- 
lanságok arra vallanak, hogy a differenciálódás a gyakorlatban korántsem volt 
teljes. Ugyanezt tanúsítják az alávetési aktusokkal járó szertartások, melyek a 
felek társadalmi rangjától függetlenül hol magukba foglalták a kézfölajánlás 
gesztusát, hol nem. A frank Galliában a legfontosabb törésvonal — amely végül 
élesen elválasztotta egymástól a vazallusságot és a commendatio alsóbbrendű 
formáit — tulajdonképpen két alapelv szerint húzódott: egyfelől összeegyeztet- 
hetetlennek ítélték a harcos és a paraszt életmódját és következésképp kötele- 
zettségeiket, másfelől határvonalat húztak a jogi szempontból szabadon válasz- 
tott, élethossziglani érvényű viszony és az örökletes kötelék között. Az angol- 
szász társadalomban azonban egyik tényező hatása sem volt ennyire erőteljes. 

Az agrarii milites (, parasztkatonák") kifejezéssel korábbi németországi vizs- 
gálódásaink során találkoztunk, de egy angliai krónikás is használta 1159-ben 
ezt a szókapcsolatot azoknak a hadseregbe tagolt hagyományos csapatoknak a 
jelölésére, amelyeket az államszervezetét a normann hódítás ellenére részben 
megőrző Anglia több más alakulattal egyetemben idegen királya rendelkezésé- 
re bocsátott." A szóban forgó időszakban már a múlt csökevényeinek számítot- 
tak ezek az egységek, egy századdal korábban viszont még mindenfelé szerve- 
ződtek ilyenek. Hiszen harcosok is meg parasztok is voltak azok a geneatok és 
radmanok, akik a 10. században jelentős számban rendelkeztek telkekkel, me- 
lyekért fegyveres kísérői és küldönci szolgálattal, valamint mezőgazdasági szol- 
gáltatásokkal és robottal tartoztak. S még a thegnek között is akadtak olyanok, 
akiknek a katonáskodás mellett robot is terhelte a földjét. Angliában minden 

tényező a különféle kategóriák állandó keveredéséhez vezetett. Egyrészt hiány- 
zott az a gall-római társadalmi szubsztrátum, amely — noha hatása pontosan föl 
nem mérhető - kétségkívül nagymértékben járult hozzá Galliában az osztálykü- 
lönbségek tudatosulásához. Másrészt viszont jelen volt az északi kultúra: a ko- 
rábban említett drengek mellett a paraszti thegnek is elsősorban az erősen el- 
skandinávosodott északi grófságokban éltek nagy számban. Ugyanakkor az an- 
golszászok életében kisebb szerep jutott a lovaknak. Sok vazallusnak voltak 
ugyan megfelelő hátasjószágai, a csatamezőn azonban mindig leszálltak a nye- 
regből. A hastingsi csatában voltaképpen egy gyalogos haderő szenvedett vere- 
séget egy vegyes összetételű seregtől, ahol a lovasság hadmozdulatai támoga- 
tást nyújtottak a gyalogosok harcához. A hódítás előtti Angliában ismeretlen volt 
a , vazallusnak" és a , lovagnak" a kontinensen oly általános szinonímiája, s ha 
a normannok megérkezését követően -— egyébként nem minden nyelvhasznála- 
ti ingadozás nélkül — végül a knight lett ez utóbbi fogalom angol megfelelője, ez 
minden bizonnyal csak azzal magyarázható, hogy a győztesekkel érkező lova- 
gok nagy részének - hasonlóan a knightok legtöbbjéhez — nem volt saját földje. 
Márpedig melyik parasztnak volt szüksége arra, hogy elsajátítsa és állandóan 
gyakorolja a harci ménnek a csata forgatagában való irányítását és a nehéz fegy- 
verek lóhátról való kezelését, hogy aztán lóháton vágtasson a harcmezőre? 
Ugyanakkor Angliában nemigen mutatkozhattak meg erőteljesen azok a 
különbségek, amelyek másutt a kötelék érvényének időtartamából következtek. 
Ugyanis - eltekintve persze a szolgaságtól — a függőségi viszonyok a társadalmi 
hierarchia minden fokán könnyen megszakíthatók maradtak. Igaz, a törvények 
tiltották, hogy a hűbérurat beleegyezése nélkül hagyják el emberei, de az nem 
tagadhatta meg az engedélyt, ha a szolgálatokért cserébe juttatott javakat vissza- 
kapta, és az emberek minden addig esedékes kötelezettségüket teljesítették. A 
, lord keresése" a szabad emberek elévülhetetlen előjoga maradt, s sokan útra 
is keltek, hogy új urat találjanak maguknak. Mint Aethelstan előírta: , soha úr 
ezt meg nem gátolhatja, ha mindent megkapott, mi csak megilleti". Nem vitás 
persze, hogy az egyéni megegyezések, a helyi és a családi szokások vagy a 
puszta kényszer olykor erősebbnek bizonyultak a törvényeknél, s nem egy alá- 
rendeltségi viszony élethossziglani, sőt örökletes kötelékké változott. Számos, 
olykor igen alacsony társadalmi állású függő helyzetű azonban ennek ellenére 
megőrizte azt a Domesday Bookban is említett jogát, hogy , másik uraság felé 
vegye az útját". A földbirtoklás különböző fokozatai itt korántsem alkottak olyan 
merev hierarchiát, hogy az emberek közötti kötelékek rendszerét erre lehetett 
volna alapozni. Kétségtelen ugyan, hogy — akárcsak a hűbéresség kezdetekor a 
kontinensen — a hűbérurak sok esetben itt is teljes tulajdonjoggal engedték át 
híveiknek a földeket, máskor viszont a haszonélvezet csak a hűség időtartam- 
ára korlátozódott. Akárcsak Németországban, ezeket az ideiglenes jellegű bir- 
tokátengedéseket Angliában is , kölcsönöknek" (laen, latinul praestiítum) nevez- 
ték. Arról nincs tudomásunk, hogy az adományozóra minden halálesetkor vissza- 

szálló földbérlet fogalma itt is egyértelműen megjelent volna. Amikor például a 
11. század elején a worcesteri püspök engedelmességi, terménybeszolgáltatási 
és katonai kötelezettség fejében földeket juttat híveinek, az egyházban régóta 
megszokott hagyományos formulát, a három nemzedékre szóló haszonbérletet 
választja. Megesett, hogy az egyén más személytől függött, mint a földje. Hit- 
valló Edward uralkodása alatt egy ember szintén három nemzedékre szóló föld- 
birtokot csikart ki magának egy egyházi méltóságtól azzal a fölhatalmazással, 
hogy , ezen idő alatt földjével egyetemben tetszése szerint választhat magának 
urat", vagyis birtokával együtt az adományozó helyett másik hűbérúr alárendelt- 
ségébe léphet. Ez a kettősség — legalábbis a legfelsőbb osztályok vonatkozásá- 
ban - teljesen elképzelhetetlen lett volna Franciaországban. 

Bármilyen jelentős összetartó erővé is fejlődtek a személyek védelmét szol- 
gáló függőségi viszonyok az angolszász kori Angliában, távolról sem szorítottak 
minden más köteléket véglegesen háttérbe. Az uraknak a nyilvánosság előtt 
kellett felelősséget vállalniuk embereikért. Azonban a hűbérúr és a függő hely- 
zetű összetartozása mellett továbbra is léteztek az azonos nemzetségek tagjai 
és az egymás szomszédságában élő emberek közti régi keletű, szívós és törvényi- 
leg gondosan szabályozott kölcsönös felelősségvállalási kötelezettségek. Ugyan- 
csak fönnmaradt - többé-kevésbé az egyének vagyonával arányos formában — 
az általános fegyverbe lépési kötelezettség. Ennek következtében egy rendkívül 
tanulságos nyelvi kontaminációt figyelhetünk meg. A harcosok két típusa szol- 
gálta teljes fegyverzetben a királyt: a thegnek, akik nagyjából a frank vazallu- 
soknak feleltek meg, és az egyszerű szabad emberek, akik legalább valamelyes 
vagyonnal rendelkeztek. Természetesen a két kategória részben egybeesett, lévén 
hogy a thegnek rendszerint nem voltak szegények. Nagyjából a 10. századtól 
thegneknek (értsd: királyi thegneknek) nevezték és e státusnak megfelelő ked- 
vezmények birtokosainak tekintették a király mindazon szabad alattvalóit, akik 
— jóllehet nem voltak az uralkodó közvetlen függésében - kellő kiterjedésű föl- 
dekkel rendelkeztek, vagy olykor a tengerentúli kereskedelem tisztes és jöve- 
delmező mesterségét űzték. Így ugyanaz a szó hol egyéni alávetési aktussal 
létrejött társadalmi helyzetet, hol egy adott jövedelmi osztályhoz való tartozást 
jelölt. Ez a kétértelműség alighanem csak azért gyökerezhetett meg — még ha 
tekintetbe vesszük is, hogy a korabeli mentalitás fölöttébb érzéketlen volt az 
ellentmondás elve iránt —, mert az egyes emberek közötti kötelékeknek nem 
tulajdonítottak olyan erőt, anely minden mást háttérbe szorított volna. Talán 
nem járunk messze az igazságtól, ha az angolszász kultúra összeomlásában egy 
olyan társadalom bukását látjuk, amely tudatában volt ugyan hagyományos 
keretei fölmorzsolódásának, de nem tudott helyettük egyértelműen és világo- 
san tagolódó függőségi szerkezeteket kiépíteni. 

A hűbériség történészének nem az északkeleti térséget kell szemügyre 
vennie, ha valóban egyedi sajátosságok után kutat az Ibériai-félszigeten. A Ka- 
roling Birodalom előretolt végvidékének, Katalóniának az intézményeire a Írank 


208 A hűbéresség és a hűbérbirtok 


államberendezkedés erősen rányomta bélyegét. Ugyanez mondható el a szom- 
szédos Aragóniáról, azzal a különbséggel, hogy a hatás itt közvetettebb módon 
érvényesült. Az asztúriai-leóni csoporthoz tartozó társadalmak — Asztúria, León, 
Kasztília, Galícia és később Portugália — struktúrája viszont annál eredetibb voná- 
sokat mutat. Minthogy mélyreható kutatásuk sajnos még várat magára, most be 
kell érnünk annak rövid ismertetésével, amit jelenleg sejteni lehet." 

Az első királyok és az arisztokrácia közvetítette nyugati gót hagyományok, 
valamint a nyugati világ többi részével azonos életkörülmények Európa más 
tájékaihoz hasonlóan itt is a személyes függőségi viszonyok kifejlődéséhez ve- 
zettek. A vezérek familiáris harcosokkal vették körül magukat, akiket rendsze- 
rint criadosoknak, azaz , eltartottaknak" neveztek, jóllehet a szövegekben néha 
fölbukkan a , vazallus" szó is. Ez azonban kölcsönzés eredménye, és végső s0- 
ron fölöttébb ritkán jelenik meg. Mindenesetre az ibériai világnak még ebben a 
legautonómabbnak mondható szegletében is azt látjuk, hogy egyre erőteljeseb- 
ben érvényesül a Pireneusokon túli hűbéri berendezkedés hatása. De hogyan is 
lehetett volna másképp, amikor annyi francia lovag s klerikus kelt át állandóan 
a hágókon? Helyenként a , hűbéreskü" szóval is találkozhatunk, s vele együtt 
maga a ceremónia is megjelenik. A felajánlkozás gesztusa itt azonban eltért a 
szokásostól: az , ember" errefelé kezet csókolt urának. Egyébként a szertartás 
külsőségeit sem szabályozták annyira aprólékosan, mint másutt, és meglehetős 
gyakorisággal újra és újra megismételték, mintha csak puszta udvariassági gesz- 
tusról lett volna szó. Noha a criados szó valószínűleg elsősorban a házbéli har- 
cosokat jelölte, s A Cid költeménye is úgy utal a főhős kíséretének tagjaira, mint 
, akik az ő kenyerét eszik", itt is bekövetkezett az az átalakulás, amely során az 
állandó élelmezést és ajándékosztást a földadomány váltotta föl, jóllehet kisebb 
arányokban, mivel a mór területeken folytatott rabló hadjáratokból eredő zsák- 
mány kiapadhatatlanul táplálta a királyi és főúri bőkezűség forrását. A különbö- 
ző szolgálatokkal terhelt és kötelezettségmulasztás esetén visszavehető telek 
fogalma hamarosan tiszta körvonalakat öltött. Néhány idegen szóhasználattól 
ihletett vagy francia klerikusok által fogalmazott dokumentumban a hűbérbir- 
tok különböző latin elnevezéseivel találkozhatunk. A teljesen külön életet élő 
köznyelv is megalkotta saját szavát — prestamo —, amely a német, illetve angol- 
szász Lehnnel való meglepő egybeesés folytán szó szerint szintén , kölcsönt" 
jelentett. 

Franciaországtól eltérően ezek a kötelékek sohasem épültek ki azonban a 
vazallusi, illetve hűbéri függőségek erőteljes, mindenhova kiterjedő és jól szer- 
vezett rendszerévé. Az asztúriai-leóni társadalmak sajátos fejlődésére ugyanis 
két mélyen ható tényező nyomta rá a bélyegét: a reconguista és a népesség 
újratelepítése. A móroktól visszafoglalt hatalmas területekre colonusokként 
parasztokat telepítettek, akik a legtöbb esetben mentesültek a legterhesebb föl- 
desúri szolgáltatások alól, s akiknek szükségképpen megvolt a végvidékek vé- 
dőinek katonai jártassága. A pénzbeni szolgáltatásokra és robotra kötelezett tel- 

kesek munkájából itt sokkal kevesebb vazallus élhetett meg, mint Franciaország- 
ban. Ugyanakkor, noha az igazi katonának itt is a fegyveres hűbéres számított, 
a harcosok között nemcsak vazallusokat találunk, s nem is ők voltak az egyedü- 
li lovas katonák. A lóháton küzdő criadosok mellett ott vonultak a legtehetősebb 
szabad gazdákból álló , parasztlovasság" csapatai is. Másrészt a legfőbb hadve- 
zéri méltósággal rendelkező király hatalma itt sokkal erőteljesebben érvénye- 
sült, mint a Pireneusoktól északra. Ebben közrejátszott az is, hogy az itteni ki- 
rályságok sokkal kisebbek voltak, s az uralkodók könnyebben tudták alattvalóik 
tömegeit közvetlen ellenőrzésük alatt tartani. Ily módon ezekben az országok- 
ban a hűbéresi és a hivatalnoki szolgálat, illetve a hűbér és a hivatal nem mosó- 
dott össze egymással. De nem alakult ki a hűbéreskük egymást szabályosan 
követő, a legszegényebb lovagtól a király személyéig ívelő láncolata sem, me- 
lyet csak az allódiumok szakítottak olykor meg. Helyenként persze létrejöttek a 
szolgálatuk jutalmául sokszor földbirtokkal ellátott vazallusok hierarchikus tö- 
mörülései, ezeket viszont nem fűzték igazán erős kötelékek egymáshoz, s ek- 
képp messze voltak tőle, hogy ők alkossák a társadalom és az állam úgyszólván 
egyedüli szilárd vázát. Ismét csak azt látjuk, hogy a hűbéri rendszer teljes kifej- 
lődésében két nélkülözhetetlen tényező működik közre: a vazalluslovag majd- 
nem teljesen kizárólagos katonai szerepe, valamint a közhatalom-érvényesítés 
egyéb módjainak a hűbéresi függésrendszer mögötti többé-kevésbé önkéntes 
háttérbe vonulása. 


Hűbéri minták átvétele 


A normandiai hercegek angliai letelepedésével a jog , vándorlásának" érdekes 
jelenségét figyelhetjük meg: a győztesek ugyanis magukkal vitték a meghódí- 
tott országba a Írancia hűbériség intézményeit. Egyetlen évszázadon belül há- 
rom ilyen esetet is elkönyvelhetünk. A normannok 1066-ot követő angliai be- 
rendezkedését megelőzően hasonló történt Dél-Itáliában is, ahol 1030 táján szin- 
tén normann kalandorok jelentek meg, és több fejedelemséget is létrehoztak, 
amelyek egy évszázaddal később az úgynevezett Szicíliai Királyság keretében 
egyesültek. Ugyanezt a jelenséget figyelhetjük meg a keresztesek által Szíriá- 
ban 1099 után létrehozott új államokban. Angol földön a már szinte hűbérinek 
nevezhető kötelékek megléte megkönnyítette a győztesekkel érkező idegen rend- 
szer meghonosítását, míg a latinok megszállta Szíriában mindent elölről kellett 
kezdeni. Itália déli részén a normannok megérkezte előtt három különböző 
hatalom osztozott. A beneventói, capuai és salernói lombard fejedelemségek- 
ben már széles körben elterjedtek a személyes függőségi kötelékek, anélkül 
azonban, hogy kellőképp hierarchizált rendszert alkottak volna. A bizánci fönn- 
hatóság alatt lévő tattományokban földbirtokosokból, katonákból, sőt gyakran 
kereskedőkből szerveződött oligarchiák uralkodtak a közemberek fölött, akiket 
gyakran a patronátusra emlékeztető kötelékek fűztek uraikhoz. Az arab emírek 

birtokolta területeken viszont egyetlen olyan intézmény sem volt, amely a va- 
zallusságra emlékeztetett volna. Ám bármilyen élesek is voltak ezek a különb- 
ségek, az intézmények osztályjellege mindenütt megkönnyítette a hűbéri viszo- 
nyok meghonosítását. A nagyrészt hódítókból álló vezető társadalmi csoportok 
— melyekhez Angliában és főképp Itáliában néhány helybéli arisztokrata család 
is csatlakozott — mintegy idegen szokásokat követő gyarmatosító rétegként ural- 
kodtak a falvak és olykor a városok őslakos népessége fölött. 

Az idegenből átplántált hűbéri struktúrák mindig sokkal rendszerbe tagol- 
tabban jelentek meg, mint amikor spontán fejlődés eredményeképp jöttek létre. 
A különböző háborúk és szerződések nyomán lassanként teljesen idegen kézre 
kerülő, de saját vezető osztályait és azok hagyományait részben megőrző Dél- 
Itáliában valójában sohasem tűntek el teljesen az allódiumok. Sajátságos mó- 
don számos ilyen földbirtok a régi városi arisztokratacsaládok kezén volt. Ezzel 
szemben - a kezdeti idők elnevezésbeli bizonytalanságait figyelmen kívül hagyva 
— mind Szíriában, mind Angliában meggátolták az allódiumok létrejöttét. Min- 
den földet valamilyen hűbérúrtól nyert el a birtokosa, s ennek a sehol meg nem 
szakadó láncnak a szemei a király személyénél végződtek. Ekképp minden 
vazallus nemcsak alattvalóként, hanem az emberek között húzódó függőségi 
kötelék révén is engedelmességgel tartozott a királynak. A fölöttes általi , kény- 
szerítés" régi Karoling-kori elve szinte eszményi tökéletességgel valósulhatott 
meg ezeken az egykori császárságtól oly messze eső területeken. 

Anglia erőskezű újdonsült uralkodója a meghódított országban bevezette 
szülőföldje régen meggyökeresedett közigazgatási gyakorlatát, s az újonnan 
meghonosított intézmények nemcsak minden más országénál szabályosabb föl- 
építésű struktúrát alkottak, hanem a felsőbb rétegekből fokozatosan lejjebb és 
lejjebb hatolva lassanként szinte az egész társadalmat átjárták. Normandiában, 
mint tudjuk, a ,hűbérbirtok" szó mélyreható jelentésváltozáson ment keresz- 
tül, s végül már mindenféle rendű és rangú telket ezzel az elnevezéssel illet- 
tek. Ez a folyamat minden valószínűség szerint már 1066 előtt elkezdődött, az 
említett időpontban azonban még nem ért teljesen véget. A jelentéstorzulás 
bekövetkezett ugyan a La Manche csatorna mindkét partján, ám nem egészen 
azonos módon ment végbe. A 12. század második felében az angol jog kényte- 
len volt világos különbséget tenni a telkek két kategóriája között. Az első cso- 
portba tartozó földeket — köztük nyilván az apró parasztgazdaságok legtöbbjét — 
szolgáltatások terhelték, és átengedésük csak bizonytalan időre szólt: ezeket 
, nem szabad földeknek" nevezték. A másik csoportot a , szabad földek" alkot- 
ták, amelyek tulajdonjogát a királyi bíróságok szavatolták. A , hűbérbirtok" el- 
nevezést ez utóbbiakra alkalmazták, jóllehet a lovagi hűbérek mellett paraszti 
és polgári telkek is tartoztak ebbe a kategóriába. Nem szabad azonban azt kép- 
zelnünk, hogy az egybeolvadás pusztán a szavak szintjén következett be. A 
katonai hűbérföld, mint hamarosan látni fogjuk, a 11—12. században gyakorlati- 
lag örökletes vagyonná változott egész Európában. Emellett sok országban oszt- 

hatatlan birtoknak tekintették, melyet kizárólag a legidősebb fiú örökölhetett. Ez 
volt a helyzet Angliában is. Itt azonban az elsőszülöttségi elv alkalmazását je- 
lentős mértékben kiterjesztették. Minden fee-nek nevezett földbirtok esetében 
érvényesítették, s néha még alacsonyabb kategóriájú javak öröklését is ezen az 
alapon határozták meg. Ekképp az elsőszülöttségi jog, mely a későbbiekben az 
angol társadalmi szokásrend egyik legeredetibb és legmesszehatóbb következ- 
ményekkel járó sajátosságaként jelentkezett, lényegét tekintve a hűbérnek mint- 
egy a szabad emberekre vonatkozó dologi jog szintjére való emelését fejezte ki. 
A hűbéri berendezkedés tekintetében Anglia bizonyos értelemben Németország 
szöges ellentétének mutatkozik. Franciaországhoz hasonlóan a hűbérföldekre 
vonatkozó szokásjog itt sem alkotott önálló jogi corpust, azonban itt még a 
Landrecht jelentős része is — vagyis mindaz, ami a földteherre vonatkozott — 
átkerült a Lehnrecht szférájába. 


NEGYEDIK FEJEZET 


Hogyan lett a hűbérből családi vagyon? 


Az örökletesség kérdése: , honor" és egyszerű hűbér 


A hűbérek örökletessé válását Montesguieu a Karoling-idők , politikai kormány- 
zatával" szembeállított , hűbéri kormányzat" alkotóelemei közé sorolta. Nem ok 
nélkül. Ne feledjük azonban, hogy szó szerinti értelmét tekintve ez a kifejezés 
pontatlan. A hűbér sohasem szállt át automatikusan az örökösökre a kedvez- 
ményezett halála után. Ám a hűbérúrnak, hacsak nem hivatkozhatott szigorúan 
meghatározott, helytálló indokokra, le kellett mondania arról, hogy a természe- 
tes örököstől megtagadja az invesztitúrát, melyet az újkedvezményezett hűbéres- 
küje előzött meg. Az ekképp tekintett örökletesség megjelenése a társadalmi 
erőknek az elavult jogrend fölött aratott győzelmét jelentette. Ennek okait föltáran- 
dó — és vizsgálódásunkat ideiglenesen a legegyszerűbb esetre, az egyetlen fiú 
utódot örökösül hagyó vazalluséra korlátozva — mindenekelőtt azt kell szemügyre 
vennünk, hogyan alakult a gyakorlatban a két érintett fél magatartása. 

Egy olyan társadalomban, ahol a vérségi kötelékek kiváltképp erőteljesen 
érvényesültek, a hűbériség, még ha nem járt is földadományozással, szükség- 
képpen nem annyira két egyént, mint inkább két nemzetséget kapcsolt össze 
egymással, melyek egyike parancsnoklásra, másika pedig engedelmeskedésre 
volt hivatott. A , természetes (azaz születés szerinti) hűbérúr" kifejezés a kö- 
zépkorban mindvégig erős érzelmi töltetet hordozott. Mihelyt azonban sor ke- 
rült az , birtokba iktatásra", a fiú érdeke szinte elkerülhetetlenül azt diktálta, hogy 
egy nap hűbéresként az apja helyére lépjen. Ha nem volt hajlandó hűbéresküt 
tenni — vagy ha a hűbérúr nem fogadta el esküjét —, a hűbérrel együtt a családi 
vagyon jelentős részét, sőt olykor a teljes családi vagyont is elvesztette. Különö- 
sen súlyosnak számított az az eset, amikor úgynevezett , visszakapott" hűbér — 
vagyis eredetileg családi allódiumként birtokolt föld — veszett így oda. A birtok- 
hoz rögzülő kötelékkel a földdel való javadalmazás gyakorlata szükségképpen 
oda vezetett, hogy a kötelék magában a családban rögzült. 

A hűbérúr helyzete nem volt ennyire egyértelmű. Neki mindenekelőtt azon 
kellett lennie, hogy megbüntethesse az , esküszegő" vazallust, s a kötelezettsé- 
gek nem teljesítése esetén a birtokot odaadóbb szolgára ruházhassa át. Egyszó- 
val érdeke arra sarkallta, hogy adott esetben érvényt szerezhessen a visszavon- 
hatóság elvének. Ugyanakkor nem viszonyult eleve ellenségesen az örökölhe- 
tőség kérdéséhez. , Emberekre" ugyanis mindenképpen szüksége volt, s hol 


Hogyan lett a hűbérből családi vagyon? 213 


toborozhatott volna magának jobbakat, mint azok között, akiknek már ősei is őt 
szolgálták? Tegyük hozzá, hogy a hűbérúr nem csak a később hozzá csatlakoz- 
ni szándékozókat riaszthatta el, ha valamelyik vazallusa fiát nem engedte apja 
örökébe lépni. Ennél is nagyobb súllyal esett latba, hogy döntése elégedetlensé- 
get szült volna a többi hűbéres körében is, akik joggal nyugtalankodtak volna 
saját utódaik sorsa miatt. A Capet Hugó uralkodása alatt írt történeti munkájá- 
ban Richer szerzetes szerint a gyermeknek a birtoktól való megfosztása , min- 
den derék embert" a kétségbeesésbe taszíthatott. A vagyonának egy részéről 
korábban ideiglenesen lemondó hűbérúr azonban arra az elhatározásra is jut- 
hatott, hogy mindenáron vissza kell igényelnie a hűbérként eladományozott 
földet, várat vagy parancsnoklási jogot, s az is előfordulhatott, hogy a hűbéri 
kötelék megújításakor a korábbi vazallus örököse helyett megbízhatóbbnak és 
hasznosabbnak ítélt új vazallus mellett döntött. Végül pedig az elvben elidege- 
níthetetlen vagyonok fölött őrködő egyházi intézmények nemigen hajlottak rá, 
hogy véglegesnek ismerjenek el olyan kötelékeket, amelyeknek már puszta ki- 
alakítása sem volt tetszésükre. 

E különböző törekvések szerteágazó szövevénye az első Karolingok uralko- 
dása idején mutatkozott meg a legtisztább formában. A beneficiumok ekkori- 
ban már rendszerint átszármaztak az utódokra, mint például az az egyidejűleg 
királyi beneficiumnak és a Reimsi érsekség praecariumának számító folembrayi 
birtok, amely Nagy Károly és Kopasz Károly uralkodása között az örökösök négy 
egymást követő generációjának a kezén is átment." Különös módon a még élő 
vazallust megillető tiszteletnek is szerepe volt abban, hogy a hűbér örökletessé 
vált. Ha — mint Hincmar érseknél olvashatjuk — a kor vagy a betegség folytán 
megtört vazallus már nem volt képes kötelességei ellátására, fiát állíthatta szol- 
gálatba maga helyett, s ilyenkor a hűbérúrnak nem volt joga a vazallust a birtok- 
tól megfosztani." Ami azt jelentette, hogy a hűbérúr ezzel mintegy előre elis- 
merte a birtokkal járó szolgálatoknak még apja életében eleget tevő örökös joga- 
it. Ráadásul ebben az időben már kegyetlenségnek tartották, ha az árvákat 
megfosztották az apai beneficiumtól, még ha túlságosan fiatalok és következés- 
képp a fegyverforgatásra alkalmatlanok voltak is. Tudjuk, hogy ilyen esetben 
Jámbor Lajos szívét is meglágyították az anyai könnyek, s maga Lupus Ferriéres 
is hajlandó volt egy főpap nagylelkűségére apellálni. Azt azonban még senki 
sem vonta kétsége, hogy szigorúan jogi értelemben a beneficium csak a kedvez- 
ményezett haláláig áll fönn. 843-ban egy Adalard nevű ember hatalmas földe- 
ket hagyott a sankt-galleni monostorra, melyek egy részét korábban kiosztotta 
vazallusai között. Adalard úgy rendelkezett, hogy az egyházi fennhatóság alá 
kerülő hűbéresek halálukig élvezhetik a beneficiumokat, s ugyanez vonatkozik 
fiaikra is, amennyiben hajlandók a szolgálatok ellátására. Ezután viszont az apát 
tetszése szerint rendelkezhet a földekkel."" Nyilván ellentétes lett volna az illen- 
dőséggel, ha az adományozó mintegy a végtelenségig megköti az apát kezét. 
Emellett Adalard-nak valószínűleg csak azoknak a gyermekeknek a sorsára volt 

gondja, akiket személyesen ismert: a még új keletű intézménynek számító hűbér- 
eskü csak konkrét személyekhez kötődő érzéseket keltett az érintett felekben. 

A célszerűségből és az illemből adódó szokások eme talaján azután a Karo- 
ling Birodalom fölbomlásával kezdődő viharos, de termékeny korszakban a hűbér 
lassanként ténylegesen örökletessé vált. A fejlődés mindenütt ebbe az irányba 
tartott. A kérdés azonban nem egyformán vetődött föl a hűbérek minden fajtája 
esetében. Külön kell kezelnünk azoknak a hűbéreknek a kategóriáját, amelye- 
ket a hűbéri jog tudósai később , hivatallal járó birtokoknak" (fiefs de dignité) 
neveztek, vagyis azokat, amelyek a király által juttatott közhivatalokkal jártak. 

Mint láttuk, a király már a Karoling-kor elején a hűbéresség kötelékével fűzte 
saját személyéhez azokat, akikre a legfontosabb állami tisztségeket, köztük el- 
sősorban a legnagyobb katonai körzeteket, a grófságokat, őrgrófságokat és her- 
cegségeket bízta. Ezeket a régi latin elnevezéssel , honor"-nak mondott funkció- 
kat azonban gondosan megkülönböztették a beneficiumoktól. Elsősorban az a 
szembeszökő eltérés választotta el őket egymástól, hogy az előbbiek nem élet- 
hossziglanra szóltak. A király bármikor leválthatta tisztviselőit, még akkor is, 
ha semmiféle vétséget nem követtek el. Olykor egyenesen előnyükre szolgált 
az elmozdítás. Az új hivatal ugyanis előrelépést jelenthetett, mint annak az Elba 
vidéki kis grófság urának esetében, aki 817-ben a kulcsfontosságú Friuli őrgróf- 
ság élére került. Amikor a 9. század első feléből származó szövegek elsorolják, 
milyen kegyekben részesítette az uralkodó ezt vagy azt az alattvalóját, minden 
esetben pontosan kiolvasható belőlük, hogy , honorokról" vagy beneficiumokról 
van-e szó. 

Minthogy a gazdasági körülmények lehetetlenné tették az állandó pénzbeni 
javadalmazást, a hivatal betöltése egyben jövedelemforrás is volt. A gróf nem- 
csak az irányítása alá eső körzetben behajtott bírságok harmadrészét tarthatta 
meg magának, hanem többek között a rendelkezésére bocsátott kincstári föld- 
birtokok jövedelmét is saját ellátására fordíthatta. Még a lakosság fölött gyako- 
rolt jogköre is — amellett, hogy fölöttébb gyakran szolgáltatott alkalmat a törvény- 
telen haszonszerzésre — tényleges jövedelemforrásként jelenik meg egy olyan 
korban, amikor az igazi gazdagság azok osztályrésze volt, akik a parancsnoklók 
közé tartoztak. Ekképp egy grófság odaítélése több szempontból is az egyik leg- 
bőkezűbb adomány volt, amelyben egy vazallus részesülhetett. Az, hogy a ked- 
vezményezett egyúttal bírói és hadvezéri jogokhoz is jutott, legföljebb csak fo- 
kozati különbséget jelentett számos egyszerű beneficiumbirtokoshoz képest, 
akiknek legtöbbje szintén gyakorolhatta a földesúri jogokat. Marad a visszavon- 
hatóság kérdése. Jámbor Lajos uralkodásától kezdve egyre gyöngült a királyi 
hatalom, és egyre nehezebben lehetett érvényt szerezni ennek a központi hata- 
lom védelmét szolgálni hivatott elvnek. A grófok ugyanis a Meroving-dinasztia 
hanyatlási szakaszának arisztokratáit követve egyre növekvő sikerrel azon igye- 
keztek, hogy szilárdan meggyökerezett helyi potentátokká emelkedjenek. Ko- 

pasz Károly már 8567-ben hiába próbálkozott azzal, hogy Bourges grófságát egyik 
rebellis hívétől visszaszerezze. Ettől fogva semmi sem gátolhatta a státusoknak 
a kétségtelen hasonlóságok által egyébként is megkönnyített összemosódását. 
Már a Karoling Birodalom legszebb napjaiban is gyakran , honoroknak" nevez- 
ték azoknak a királyi vazallusoknak a birtokait, akik az állam életében játszott 
szerepük folytán oly közel kerültek a tulajdonképpeni tisztségviselőkhöz. A szó 
végül a , hűbér" puszta szinonimájává lett, azzal a különbséggel, hogy — leg- 
alábbis néhány országban, köztük a normannok meghódította Angliában — több- 
nyire csak a legnagyobb kiterjedésű, fontos parancsnoklási jogokkal járó hűbé- 
reket jelölték vele. Ezzel egyidejűleg a hivatal betöltéséért juttatott földeket, majd 
— egy újabb és súlyosabb jelentéstorzulást követően — magát a hivatalt is benefi- 
ciumként vagy hűbérbirtokként emlegették. Németországban, ahol a Karoling- 
kor politikai hagyományai meglepően sokáig fönnmaradtak, a püspök és króni- 
kás Thietmar 1015 körül még hűen követi az eredeti szóhasználatot, és pontos 
különbséget von a merseburgi grófi cím és a méltósággal járó beneficium kö- 
zött. A köznyelv azonban már régóta nem törődött az ilyen finom megkülönbözte- 
tésekkel, és a , beneficium" vagy a , hűbér" szavakkal a hatalom és a gazdag- 
ság oszthatatlan forrásaként megjelenő tisztség egészére utalt. A Fuldai annale- 
sekben már 881-ben följegyezték Kövér Károlyról, hogy a szóban forgó évben 
rokonának, Hugónak , hűségét megtartandó, jótéteményül grófságokat adomá- 
nyoza" . 

Ezek az egyházi írók munkáiban előszeretettel , tartományok satrapáinak" 
nevezett személyek azonban nem érhették be az uralkodó által rájuk ruházott 
tisztségekből eredő hatalommal, melyet immár saját céljaikra igyekeztek fölhasz- 
nálni. Ahhoz, hogy tartományukat szilárdan kézben tudják tartani, jóval többre 
volt szükségük: itt-ott új földterületekre kellett szert tenniük, az utak csomópont- 
jainál várakat kellett építeniük, anyagi haszonnal is járó védnökséget kellett 
vállalniuk a legfontosabb egyházi intézmények felett, és legfőképpen mindenütt 
híveket kellett toborozniuk. Ehhez a hosszú lélegzetű munkához több ugyan- 
azon a földön élő generáció erőfeszítésére volt szükség. Az örökletesség igénye 
természetesen következett a területi hatalom kiépítésének követelményéből. Hiba 
volna tehát egyszerűen csak a , honor" és a , hűbérbirtok" egybemosódásának 
következményét látnánk ebben. A Írank grófok mellett ez az út kínálkozott az 
angolszász jarlök számára is, akiknek a hatalmas katonai körzetei sohasem szá- 
mítottak hűbérnek, de ugyanez mondható el a lombard fejedelemségek gastal- 
deseiről, akik egyáltalán nem voltak vazallusok. Ám minthogy a Frank Biroda- 
lom helyén létrejött államokban a hercegségek, az őrgrófságok és a grófságok 
már korán a hűbéri jellegű földátengedések közé tagolódtak, családi vagyonná 
történő átalakulásuk elválaszthatatlanul kapcsolódik a hűbérbirtokok örökletes- 
sé válásának általános folyamatához, jóllehet az előbbi mindig sajátságos ese- 
tet képviselt. Egyébként nemcsak arról van szó, hogy a közönséges hűbérek és 


216 A hűbéresség és a hűbérbirtok 


a , hivatali birtokok" örökletessé válásának üteme minden országban más és más 
volt: ellentétpárjuk is más-más értelmet kap, ha vizsgálódásaink során átlépünk 
az országhatárokon. 


A franciaországi fejlődés 


Nyugat-Franciaországban és Burgundiában a királyság korai meggyöngülése 
azzal járt, hogy a közfunkciókkal létrejött beneficiumok elsőnek váltak örökle- 
tessé. Semmi sem tanulságosabb e tekintetben, mint azok a rendelkezések, 
amelyeket Kopasz Károly a nevezetes 877-es guierzyi törvénynapon hirdetett 
ki. Az Itáliába készülő király az ország kormányzásáról igyekezett gondoskodni 
távolléte idejére. Mi történjék például, ha ez alatt az idő alatt az egyik gróf 
meghal? Mindenekelőtt értesíteni kel! erről az uralkodót, aki továbbra is fönn- 
tartja magának minden végleges kinevezés jogát. Fiát, a régensséggel megbí- 
zott Lajost csak ideiglenes megbízottak kijelölésére hatalmazza föl. Általános- 
ságban tekintve az intézkedés összhangban állt a király hatalomféltő természe- 
tével, amit a kapituláré számtalan egyéb eleme is tanúsít. Egyúttal azonban az 
is kiviláglik belőle, hogy Károly gondosan ügyelt rá, rendelkezései semmikép- 
pen se sértsék a főúri családok ambícióit. Ezt bizonyítja, hogy az okirat külön is 
említ két konkrét esetet. Előfordulhat, hogy egy gróf az alatt hal meg, míg fia a 
hadsereggel a hegyeken túl tartózkodik. Azzal, hogy nem jogosítja föl a régenst 
az utód kinevezésére, Károly mindenekelőtt harcostársait igyekszik megnyug- 
tatni: így ugyanis nem történhet meg, hogy éppen a királyhoz való hűségük foly- 
tán esetleg le kellene mondaniuk a régóta várt örökségről. De az is megeshet, 
hogy a Franciaországban maradt örökös még , zsenge ifjú". Ilyenkor az apa hi- 
vatalnokainak kell a gyermek nevében kormányozniuk a grófságot mindaddig, 
amíg a legfelsőbb helyen meg nem születik a döntés. Az ediktum szövege nem 
megy túl ezen. Valószínűleg jobbnak látták, ha a törvény nem tartalmazza szó 
szerint az örökölhetőség elvét. Ezzel szemben abban a proklamációban, ame- 
lyet Károly a kancellárjával olvastatott föl az összegyűltek előtt, már nyoma sincs 
ennek az óvatosságnak: az uralkodó ebben minden köntörfalazás nélkül meg- 
ígéri, hogy az elhunyt vazallus fia — akár Itáliában harcol, akár kiskorú gyermek 
— megkapja apja , honorait". Természetesen a dicsőséghajhász politika által 
diktált alkalmi rendelkezésekről van szó, melyek nem zálogosították el végle- 
gesen a monarchia jövőjét, s főleg nem szakítottak a múlt gyakorlatával. Arról 
volt csak szó, hogy az uralkodó egy meghatározott időszakra hivatalosan elis- 
mert egy a gyakorlatban érvényesülő privilégiumot. 

Ekképp elegendő a legfontosabb grófságokban - illetőleg ott, ahol ez lehet- 
séges — nyomon követnünk az egymást követő grófok sorát, hogy magában a va- 
lóságban ragadhassuk meg a méltóság örökletessé válásának folyamatát. Néz- 
zük például a harmadik királydinasztia őseit! 864-ben Kopasz Károly még meg- 
tehette, hogy visszavette Erős Róberttől a neusztriai , honorokat", mert a gróf 

szolgálatait másutt akarja igénybe venni. Ez azonban csak rövid ideig tart. Ró- 
bert 866-ban ismét a Szajna és a Loire közötti katonai körzet élén áll, amikor 
elesik Brissarthe-nál. Két még nagyon fiatal fiú marad utána, azonban egyikük 
sem örökölheti grófságait; ezeket a király egy másik hatalmasságnak ítéli. Az 
idősebbik fiú, Odo csak 886-ban, a , befurakodó" halálakor kapja vissza Anjout, 
Touraine-t s talán Blésois vidékét is, hogy azután ezek a területek többé ne ke- 
rüljenek ki a család birtokából — mindaddig a napig, amelyen saját, örökletes 
potentátokká átvedlett tisztviselőik űzik majd el a Róbert-ivadékokat. Az ugyan- 
abból a vérből származó, nagyjából 885-től a családi ág 1137-es kihalásáig egy- 
mást követő poitiers-i grófok sora csak egyszer, akkor is igen rövid időre szakad 
meg (890—902), amikor az örökös még kiskorú gyermek, ráadásul a törvénytelen 
születés gyanúja lengi körül. Egyébként kétszeresen is jellemző tény, hogy amikor 
az uralkodó a szóban forgó gyermeket megfosztja örökségétől, ez szándéka el- 
lenére végső soron olyasvalakinek a javát szolgálja, aki egy a tisztséget régeb- 
ben birtokló gróf fiaként ugyancsak nemzetsége jogaira hivatkozhatott. Évszá- 
zadokkal később V. Károly császár, sőt II. József is csak azért tarthatják meg 
Flandriát, mert a házasságok hosszú során át az ő ereikben is csordogál még 
valamennyi annak a Vaskarú Balduinnak a véréből, aki a 862-es esztendőben 
nagy hetykén elrabolta a frankok királyának leányát. Mint látjuk, mindig ugyan- 
azokhoz az évszámokhoz kanyarodunk vissza: nem lehet tehát vitás, hogy a 
döntő jelentőségű időszak a 9. század második felében következett el. 

Nézzük azonban, mi is történt a közönséges hűbérekkel! A guierzyi rendel- 
kezések nemcsak a grófságot érintették, hanem kifejezetten vonatkoztak a kirá- 
lyi vazallusok beneficiumaira, amelyek a maguk módján szintén , honoroknak" 
számítottak. Az ediktum és a fölolvastatott proklamáció szövege azonban nem 
érte be ezzel. Károly azt követelte vazallusaitól, hogy a saját embereikre is ter- 
jesszék ki azokat az előnyöket, amelyeket ők maguk az uralkodó jóvoltából él- 
veznek. Ezt a rendelkezést nyilvánvalóan szintén az itáliai hadjárat sikere ér- 
dekében hozta meg: az udvar bizonyára célszerűnek látta, hogy ne csak a né- 
hány leghatalmasabb főurat, hanem a vazallusok vazallusait is megnyugtassa, 
akik a sereg zömét alkották. Ez azonban nem egyszerű alkalmi intézkedés, ha- 
nem egy sokkal mélyebben gyökerező jelenség áll előttünk. Egy olyan társada- 
lomban, ahol oly sokan voltak egy személyben alárendeltek és fölöttesek, az 
emberek nem szívesen vették tudomásul, hogy valaki vazallusként valamilyen 
előnyt csikar ki magának, ugyanakkor uraságként megtagadja a szóban forgó 
kedvezményt azoktól, akiket hasonló függőségi kötelék fűz őhozzá. Az előjogok 
élvezetében fönnálló, fölülről lefelé terjedő egyenlőség a régi Karoling-kapitu- 
lárétól egészen a klasszikus angol , szabadságjogok" alapjául szolgáló Magna 
Chartáig a hűbéri szokásjog egyik legtermékenyebb alapelvének bizonyult. 

A közfölfogást is ez az alapállás határozta meg, valamint — még ennél is 
döntőbb mértékben - a jogcímek családon belüli átszármaztathatóságának elve, 
melynek értelmében az apa által teljesített szolgálatok következtében jogai utó- 


218 A hűbéresség és a hűbérbirtok 


dait is megillették. Márpedig a közvélekedést nem sok választotta el magától a 
jogtól egy olyan társadalomban, ahol sem írott törvénykönyvek, sem szervezett 
jogszolgáltatás nem létezett. A francia hősi eposzok híven visszhangozzák a 
korabeli közvélekedést. Természetesen nem arról van szó, hogy a költők által 
elénk tárt képet minden retusálás nélkül kellene elfogadnunk. A rájuk hagyo- 
mányozódott történelmi keret arra szorította őket, hogy a kérdésről kizárólag a 
nagy királyi hűbérek kapcsán szóljanak. Ráadásul a művekben szereplő első 
Karoling-császárokat — egyébként teljes joggal — jóval hatalmasabbaknak ábrá- 
zolták a szerzők, mint a 11-12. század királyait. E koronás hősök erejük folytán 
szabadon rendelkezhettek — akár a természetes örökösök kárára — a királyság 
, honorjairól", amire már a Capetingeknek nemigen volt lehetőségük. Tanúsá- 
guk e tekintetben csak annyi haszonnal jár, hogy megközelítő pontossággal re- 
konstruálja egy a szerzők korában már régen túlhaladott múlt képét. Saját ko- 
ruk ihlette viszont azt az ítéletet, amelyet — a hűbérek valamennyi fajtájára ki- 
terjesztve — a szóban forgó gyakorlatról mondanak. Kifejezetten nem tartják 
ugyan jogellenesnek, de erkölcsileg elítélendőnek vélik. Mintha maga az ég állna 
bosszút, óriási sorscsapások születnek belőle — mint például a Raoul de Cambrai 
gesztaénekben, ahol az örökségből való kétszeri kisemmizés hallatlan szeren- 
csétlenségek sorozatát indítja el. A jó uraság sohasem feledi azt a jelmondatot, 
amelyet az egyik gesztaének az utódjához intézett intelmek között Nagy Károly 
szájába ad: , Árva gyermekektől sohase végy vissza hűbért. "5 

De vajon mennyien lehettek a jó uraságok, illetve azok, akik kénytelenek 
voltak jó uraságként cselekedni? Ha az örökletesség történetét akarnánk megír- 
ni, akkor korszakról korszakra föl kellene mérnünk a továbbszármaztatható, il- 
letve a tovább nem származtatható hűbérek számát, ez pedig a forrásanyag ál- 
lapotát tekintve soha meg nem valósítható álomnak tűnik. Annyi bizonyos, hogy 
a helyzet minden egyes esetben az erőviszonyoktól függően alakult. A gyönge 
és gyakran rosszul igazgatott egyházi intézmények a jelek szerint többnyire már 
a 10. század elejétől kénytelenek engedni a vazallusok nyomásának. Ugyanak- 
kor a világi kézen lévő nagyobb fejedelemségekben egészen a következő évszá- 
zad derekáig meglehetősen képlékenynek látszik a gyakorlat. Lássuk például, 
hogyan alakult Fulkó Nerra és Martel! Gottfried (987—1060) Anjou-grófok korá- 
ban a saint-saturnini hűbér története." A gróf nemcsak akkor veszi vissza a 
birtokot, ha a hűtlenség első jelét tapasztalja, vagy ha a vazallusnak egy szom- 
széd tartományba való távozásával veszélybe kerülhet a szolgálatok megfelelő 
ellátása. Semmi jele annak, hogy a családok jogait a legcsekélyebb mértékben 
is tiszteletben kellene tartania. A mintegy ötven év alatt egymást követő öt bir- 
tokos közül mindössze kettőt — két fivért — köt össze vérségi kapocs, de a sorban 
így is egy idegen ékelődik közéjük. Két lovag ugyan méltónak találtatott rá, hogy 
élete végéig megtarthassa Saint-Saturnint, de haláluk után a birtok nem marad 
családjuk kezén. Igaz, semmi sem utal kifejezetten arra, hogy lettek volna fiú 
utódaik. Ám még ha hajlanánk is annak föltételezésére, hogy egyiküknek sem 

volt fiúgyermeke, akkor is fölöttébb árulkodó volna az a hallgatás, amellyel az 
adataink forrásául szolgáló, rendkívül részletes följegyzés ezt a kérdést övezi. 
Amikor a dokumentum kimondja a birtokot végül elnyerő vendőme-i szerzete- 
sek jogait, nem tesz említést arról, hogy többször is az utódok hiánya miatt cse- 
rélt volna gazdát az apátság kezébe kerülő , jószág", ami pedig csak azzal ma- 
gyarázható, hogy az örökösöknek a hűbértől való megfosztása akkoriban távol- 
ról sem számított jogtalannak. 

A hűbéresek efféle váltakozása azonban ekkortájt már jóformán kivételes- 
nek számít. Magában Anjouban is nagyjából az ezredfordulón jöttek létre a legje- 
lentősebb várúri dinasztiák. Ugyanakkor minden jel arra mutat, hogy Norman- 
diában 1066-ban már mindenki örökletesnek tekintette a hűbéreket, hiszen az 
intézmény angliai meghonosítását követően gyakorlatilag soha senki sem vitat- 
ta a birtokok továbbszármaztathatóságát. A 10. században a hűbérurak még ki- 
fejezetten belefoglaltatták azadományozólevél szövegébe, ha történetesen elis- 
merték a vazallusnak juttatott birtok örökletes voltát, a 12. század derekára azon- 
ban megfordult a helyzet: a dokumentumokban már csak olyan kikötésekkel lehet 
találkozni, amelyek ritka kivételként, de általánosan elfogadott módon a birtok 
haszonélvezetét a hűbéres élettartamára korlátozzák. A közfelfogás most már 
örökletesnek tekinti a hűbért. Ebben az időben a , hűbérbirtok" szóhoz már az 
örökletesség képzete társul Franciaországban vagy Angliában, és amikor a régi 
nyelvhasználattal ellenkezően az egyházi intézmények urai nem hajlandók 
ezzel a szóval jelölni tisztségviselőik javadalmát, akkor tulajdonképpen azt fe- 
jezik ki vele, hogy az apa halála után nem kötelesek a fiú szolgálatait is igénybe 
venni. Ez az örökösöknek kedvező gyakorlat, amely már a Karoling-korban ki- 
alakult, s melynek rögzülését a rengeteg visszakapott, eredete folytán szinte 
elkerülhetetlenül családi vagyonnak tekintett hűbér megléte is elősegítette, oda 
vezetett, hogy az utolsó Karolingok és az első Capetingek idejében az elhalálo- 
zott hűbéres örökébe nagyjából mindenütt annak fia lépett. A feudalizmus má- 
sodik korszakában pedig, amikor a különféle realitások jogi szempontból is tu- 
datosultak, e gyakorlat a jog szintjére emelkedett. 


A Német-római Birodalomban bekövetkezett átalakulás 


A különböző társadalmi erőknek a hűbér átalakulásai mögött rejlő ellentéte Észak- 
Itáliában mutatkozik meg legmarkánsabban. Képzeljük magunk elé a Lombard 
Királyság hűbéri társadalmának tagozódását! A csúcson a király helyezkedik el, 
aki 951-től néhány rövid megszakítást leszámítva egyben német király, sőt — ha 
megkapja a pápai fölszentelést — császári máltóságra is emelkedik. Közvetle- 
nül alatta találhatók legfőbb hűbéresei, az egyházi főméltóságok vagy a katonai 
arisztokráciához tartozó főurak. Őket saját vazallusaik kevésbé előkelő tömege 
követi; ezek a király hűbéreseinek hűbéresei, akiket ennélfogva közönségesen 

, vavasszorokként" emlegetnek. E két utóbbi csoport tagjai között a 11. század 
elején súlyos viszály dúl. A vavasszorok egyre inkább hajlamosak családi va- 
gyonnak tekinteni birtokaikat, miközben a főhűbéresek ragaszkodnak az ado- 
mány életre-szóló és mindenkor visszavehető jellegéhez. 1035-ben az ellenté- 
tek azután valóságos osztályháborúhoz vezetnek. A Milánóban és környékén élő 
vavasszorok esküvel pecsételik meg szövetségüket, és seregük fényes győzel- 
met arat a hatalmasságok csapatai fölött. Ekkor érkezik a helyszínre II. Konrád 
császár és király, aki a konfliktus hírére rögtön útnak indult a távoli Német-ró- 
mai Birodalomból. Az uralkodó szakít elődei, az Ottók politikájával, akik min- 
dig tiszteletben tartották az egyházi birtokok elidegeníthetetlen voltát, és az ala- 
csonyabb rangú vazallusok pártjára áll. S minthogy Itália még mindig a törvé- 
nyek földje, sőt Konrád szerint egyenesen , éhével van a törvénynek", az uralkodó 
1037. május 28-án törvényerejű rendeletet bocsát ki, amelyben védencei érde- 
keinek megfelelően rögzíti a jogi szabályozást. Ennek értelmében a fiúgyermek, 
a fiúunoka és a fivér ezentúl minden olyan beneficiumot örökölhet, melynek 
ura világi tőhűbéres, püspök, apát vagy apátnő. Ugyanez vonatkozik a szóban 
forgó beneficiumokból kihasított alhűbérekre is. Ugyanakkor a rendelet szövege 
egyáltalán nem tesz említést az allódiumokból tagosított hűbérekről. Konrád 
minden bizonnyal nem annyira uralkodóként, mint inkább a hűbéri hierarchia 
fejeként törvénykezett. Rendelete ennek ellenére a kis- és középhűbéres lova- 
gok óriási többségét érintette. Meglehet, hogy bizonyos konkrét körülmények is 
szerepet játszottak elhatározásában — például az a gyűlölség, amely közte és 
Aribert milánói püspök, a vavasszorok legfőbb ellensége között dúlt —, ám Kon- 
rád minden jel szerint túllátott pillanatnyi érdekei és személyes érzelmei kö- 
rén, s a monarchiák számára folytonos veszélyt jelentő nagyhűbéresekkel szem- 
ben emezek saját csapataival szövetkezett. Bizonyíték erre, hogy német földön, 
ahol nem tudott élni a törvény fegyverével, ugyanezt a célt más eszközökkel 
igyekezett elérni — nevezetesen azzal, hogy a királyi törvényszék bíráskodási 
gyakorlatát a számára kívánatos irányba terelte. Káplánja tanúsága szerint itt is 
, megnyerte magának a lovagok szívét, midőn nem tűrte el, hogy az ivadékok 
megfosztassanak az apáknak adományozott jótéteményektől". 

A császárságnak a hűbérek örökletessé tétele érdekében való beavatkozása 
egy tulajdonképpen félig befejezett, sőt talán ennél is előrehaladottabb átalaku- 
lási folyamatba illeszkedett. Hiszen Németországban már a 11. század elején 
gyakran születtek olyan magánszerződések, amelyek elismerték különböző 
hűbérek továbbszármaztathatóságát. 1069-ben Lotaringiai Gottfried herceg még 
abban a hitben végrendelkezett, hogy szabadon intézkedhet a lovagjainak , zsold- 
ként juttatott telkekről", és egy egyházi intézménynek akarta ajándékozni őket. 
Ám halála után akkora volt a kisemmizett vazallusok zúgolódása, hogy utódja 
jobbnak látta, ha más ajándék után néz."" A fejlődés, mint látjuk, párhuzamo- 
san halad az állandóan törvénykező Itáliában, a viszonylag erős királyok kor- 
mányozta Németországban, valamint a törvények és gyakorlatilag szinte kirá- 

lyok nélküli Franciaországban; ez pedig arra vall, hogy olyan tényezőkkel van 
dolgunk, amelyek hatása mélyebben jelentkezett, mint a politikai érdekeké. 
Legalábbis ami a közönséges hűbérek sorsát illeti. A , hivatali hűbér" helyzetét 
kell megvizsgálnunk ahhoz, hogy föltáruljon előttünk a német és az itáliai hű- 
bériség történetének a más országokénál erősebb központi hatalom megléte foly- 
tán kialakult sajátos jellege. 

Ezeket a közvetlenül a császárságtól elnyert birtokokat a II. Konrád-féle tör- 
vény eleve nem érintette. Viszont a birtokok vonatkozásában általánosan érvényre 
jutott az az örökösök számára kedvező alapállás, amely a vér jogait hirdette, s 
amelynek hatása a , hivatali hűbér" esetében is elkerülhetetlenül érvényesült. 
Az uralkodók már a 9. században is csak kivételesen szánták rá magukat, hogy 
ettől a fölöttébb respektálandó hagyománytól eltekintsenek. S amikor mégis így 
döntöttek, a krónikások által hűen visszhangzott közvélemény mindjárt önkényt 
emlegetett. Ennek ellenére az uralkodók többnyire így tettek, ha hűséges szol- 
gát akartak jutalmazni, illetve ha el akarták kerülni, hogy kiskorú gyermekre vagy 
megbízhatatlan személyre szálljon a hűbér. Ilyenkor egyébként hajlandók vol- 
tak a kisemmizett örököst valamilyen más, hasonló tisztséggel kárpótolni. Ugyanis 
maguk a grófságok a valóságban csak néhány család között cseréltek gazdát, s 
ekképp a puszta grófi cím jóval előbb vált örökletessé, mint maguk az egyes 
grófságok. A nagyobb katonai körzetek, az őrgrófságok és a hercegségek sokkal 
tovább voltak kiszolgáltatva az uralkodók önhatalmú intézkedéseinek. A 10. 
században két ízben is előfordult például, hogy az elhunyt bajor herceg fia nem 
léphetett apja örökébe. De ugyanezt történt 935-ben a Meisseni, 1075-ben pedig 
a Luzicei őrgrófság élén. A középkori Németországra oly jellemző archaikus jog- 
szokások következtében a császárság által adományozott legfontosabb , honorok" 
helyzete egészen a 11. század végéig végeredményben ugyanolyan volt, mint 
két évszázaddal korábban Kopasz Károly Franciaországában. 

De csak eddig az említett időpontig. Már a 11. század folyamán egyre gyor- 
sabban érlelődött a változás. Adatunk van arról, hogy egy alkalommal maga II. 
Konrád is örökletes grófságot adományozott valakinek. Unokája és dédunokája, 
IV. Henrik és V. Henrik elismerték a Karintiai és a Sváb Hercegség, valamint a 
Holland Grófság örökíthetőségét. A 12. században már senki sem kérdőjelezi 
meg ezt az elvet. A hűbérúr jogai, még ha a királyról volt is szó, lassanként itt is 
háttérbe szorultak a vazallusi nemzetségek jogai mögött. 


A hűbér változásai az örökösödési jog tükrében 


Kényelmes kiindulópontot választottunk vizsgálódásunk számára, amikor azt 
az esetet vettük szemügyre, amikor a vazallusnak van - de csak egyetlen — fiú- 
gyermeke, aki képes is mindjárt apja örökébe lépni. A valóságban azonban több- 
nyire nem ilyen egyszerűen alakult a helyzet. Mihelyt a közfelfogás elismerte a 

vérrokonok jogait, a legkülönbözőbb családi helyzetekkel kellett szembesülnie, 
és mindegyik sajátos problémákat vetett föl. Most röviden megvizsgáljuk azo- 
kat a megoldásokat, amelyeket az egyes társadalmak ezekre a kérdésekre ki- 
dolgoztak, és így folyamatában ragadhatjuk meg a hűbérbirtok és a hűbéresi 
kötelék átalakulásait. 

Természetesnek tűnt, hogy a fiú utód, vagy ennek hiányában az unoka lép 
az apa vagy a nagyapa helyébe azoknak a szolgálatoknak az ellátásában, ame- 
lyekből gyakran már a felmenője életében kivette a részét. Ugyanakkor a fivé- 
rek vagy az unokatestvérek rendszerint másutt alakítottak ki maguknak saját 
életet. Ennélfogva valójában csak az oldalági örökösödés elismerése jelzi egy- 
értelműen az egykori beneficium családi birtokká válását." Ez az átalakulás 
különösen német földön ütközött erős ellenállásba. Amikor 1196-ban VI. Henrik 
császár maga is öröklési ügyben, mégpedig a trónöröklés kérdésében kérte a 
főurak beleegyezését, még megtehette, hogy e nagylelkű ajándék ellenében 
hivatalosan elismeri az oldalági rokonok hűbéröröklési jogait. Döntésének azon- 
ban később már nem volt foganatja. Hacsak az eredeti adományozási szerző- 
désben vagy a birtokok egy adott kategóriájára — így például a 13. században a 
császári miniszteriális hűbérekre — vonatkozó szokásjogban kifejezetten nem 
szerepeltek ilyen rendelkezések, a német hűbérurak a középkorban sohasem 
voltak kötelesek az egyenes ági leszármazottakon kívül másoknak is megadni 
az invesztitúrát. A gyakorlatban azonban az érintettek viszonylag gyakran ré- 
szesülhettek ebben a kegyben. Helyenként ésszerűnek látták, ha bevezetnek egy 
megszorítást, melynek értelmében a hűbér mindenféle irányban vándorolhatott 
az első kedvezményezett ivadékai között, viszont nem kerülhetett ki ebből a 
körből. Ezt a megoldást választotta a lombard jogrend, s példáját sok esetben 
Franciaországban és Angliában is követték a 12. században, amikor az újonnan 
kialakított hűbérek adományozási föltételeit rögzítették. Ez azonban az általá- 
nos jog csorbításával ment végbe az említett országokban. Ugyanis a nyugati 
királyságokban az örökletesség irányában való elmozdulás olyan erőteljesen 
jelentkezett, hogy hamarosan szinte minden rokonra kiterjedt. Egyetlen meg- 
szorítás emlékeztetett továbbra is arra, hogy a hajdan a hűbért érintő szokásjog 
a szolgálatellátás jegyében alakult ki: sokáig — sőt Angliában mindvégig — el- 
képzelhetetlen volt, hogy az elhunyt vazallus helyére saját apja lépjen. Az in- 
tézmény lényegének mondott volna ugyanis ellent, ha a katonai telek a fiata- 
labbról az idősebbre száll. 

De még ennél is nagyobb ellentmondás lett volna az örökletesség nőkre való 
kiterjesztése. Nem mintha a középkor valaha is alkalmatlannak ítélte volna a 
nőket a különböző hatalmi jogkörök gyakorlására. Senkiben sem keltett megüt- 
közést, ha a távollévő férj helyett annak hitvese állt a főúri udvar élén. A nők 
azonban nem viseltek fegyvert. Jellemző, hogy a 12. század utolsó éveiben a 
Capetingekkel való könyörtelen háború kitörésekor Oroszlánszívű Richárd siet- 
ve eltörölte azt a már elterjedőfélben lévő szokást, mely szerint az örökség le- 

ányágra is szállhat. Az intézmény eredeti jellegét legféltékenyebben őrző jog — 
így a lombard jogelvek, a latinizált Szíria szokásjoggyűjteményei vagy a német 
királyi udvar ítélkezési gyakorlata — elvben sohasem terjesztették ki az örökös- 
nőkre a férfiörököst megillető jogokat. VI. Henrik egyébként az oldalági rokonok 
mellett a nők örökösödési jogait is kilátásba helyezte főhűbéresei előtt, ami megint 
csak azt bizonyítja, hogy Németországban rendkívül szívósan érvényesültek a 
régi jogszabályok. A szóban forgó epizód azonban ékesen árulkodik az arisztok- 
rácia törekvéseiről is: ugyanazt a kegyet, amelyet a Staufen-házbéli uralkodó 
mintegy csalétekül kínált saját vazallusainak, a konstantinápolyi Latin Császár- 
ság alapítói nem sokkal később maguk követelték jövendő uralkodójuktól. Való- 
jában még azokban az országokban is, ahol a korlátozások elméletileg fönnáll- 
tak, a gyakorlatban már a kezdeti időkben számos kivételt tettek. Amellett, hogy 
a hűbérurak mindig figyelmen kívül hagyhatták, az is előfordult, hogy a korláto- 
zások a szokásjog egyes előírásaival vagy az adománylevél rendelkezéseivel 
szemben szorultak háttérbe. Ez történt 1156-ban az ausztriai hercegség eseté- 
ben is. Franciaországban és a normannok által meghódított Angliában ekkor már 
régóta elismerték, hogy fiú utódok hiányában a leányok, sőt azonos fokú férfiro- 
konok híján a nőrokonok ugyanolyan jogon tarthatnak igényt a hűbérekre, mint 
bármilyen más vagyonra. Ugyanis nagyon hamar fölismerték, hogy a szolgála- 
tokat az ellátásukra képtelen asszonyok helyett férjeik is elvégezhetik. Jellemző 
egybeesés, hogy az eredeti hűbéri köteléknek a leányutód vagy a vő javára tör- 
ténő módosulásának legrégibb példáira azok a nagy franciaországi fejedelem- 
ségekben bukkanunk, amelyek elsőként váltak örökletessé, és amelyek birtoklá- 
sa már nem járt személyes szolgálatokkal. Amikor Robertini Ottó 956-ban nőül 
vette a Burgundia hercegének leányát, a házasságkötéssel olyan grófságoknak 
a birtokosa lett, amelyekre támaszkodva később megszerezhette a hercegi cí- 
met. Minthogy egyébként a leányági leszármazottak jogait nagyjából a nők álta- 
lános örökösödési jogaival egy időben ismerték el, a nagyobb és kisebb feudális 
családok előtt megnyílt a házasodási politika. 

A hűbéri szokásjog számára a kiskorú örökös személye okozta kezdettől fogva 
az egyik legsúlyosabb problémát. A képzeletből táplálkozó irodalmi alkotások 
előszeretettel ebből a szemszögből vetették föl az örökletesség régóta vajúdó 
kérdését. Katonai hűbért bízni egy gyermekre: minő esztelenség! Kisemmizni 
egy kisgyermeket: minő kegyetlenség! Már a 9. században megoldást találtak 
erre a dilemmára: elismerték a kiskorú örökösödési jogait, de egy ideiglenes 
birtokigazgató vette át a hűbért, aki esküt tett védence nevében, és a szolgálato- 
kat is ő látta el egészen addig a napig, amíg a felnőttkorba lépő örökös már maga 
tudott eleget tenni vazallusi kötelezettségeinek. Nem beszélhetünk gyámságról, 
ugyanis a hűbérrel járó szolgálatokat ellátó gondviselő a saját céljaira fordíthat- 
ta a birtokból származó jövedelmeket, és csupán a kiskorú ifjú ellátásáról volt 
köteles gondoskodni. Igaz, az efféle időleges hűbéresség létrejötte érezhető tor- 
zulást okozott a eredetileg életre szóló kötelékként fölfogott hűbéresi viszony 

eredeti tartalmában, de az efféle szolgálatellátási kötelezettségek kellőképp sze- 
rencsés összhangban álltak a családi érzésekkel ahhoz, hogy a szokás széles 
körben elterjedhessen mindazokban az országokban, amelyekben jelen volt a 
Frank Birodalomban létrejött hűbérrendszer. Az egyszerű gyámsággal egyedül 
Itáliában érték be, ahol egyébként sem szívesen vezettek be a hűbéri érdekek- 
nek engedő, kivételes elbánást tartalmazó rendelkezéseket. 

Nem sokkal később különös torzulást figyelhetünk azonban meg. A legter- 
mészetesebbnek az látszott, hogy a gyermek helyett rokonságának egyik tagja 
álljon a hűbérbirtok élén. Minden bizonnyal ez volt kezdetben az általános sza- 
bály, és sok helyütt a szokásjog változatlan maradt e tekintetben. Noha az el- 
hunyt apa hajdani hűségígérete értelmében magának a hűbérúrnak is voltak az 
árvával szembeni kötelezettségei, az azért eredetileg elképzelhetetlen lett vol- 
na, hogy a rokonok helyett maga lép saját néhai vazallusa helyébe: az úrnak az 
emberre volt szüksége, nem a földre. Ám a valóság hamarosan rácáfolt az el- 
vekre. Sokatmondó tény, hogy IV. Lajos francia uralkodó és a királyság egyik 
legnagyobb , honorjának", Normandiának ifjú örököse a két főszereplő abban 
az egyik legkorábbi példában - jobban mondva kísérletben -, amikor gyámként 
maga a hűbérúr igyekszik átvenni a hozzátartozó szerepét. A király számára 
kétségkívül kézenfekvőbb megoldásnak kínálkozott személyesen rendelkezni 
Bayeux-ben vagy Rouenban, mint egy kormányzó kétes értékű segítségére szá- 
mítani. A földesúri gyámság intézményének mindenfelé kimutatható megjele- 
nése arról árulkodik, hogy a hűbérnek mint kiaknázható vagyonnak ekkor már 
több értéket tulajdonítottak, mint azoknak a szolgálatoknak, amelyekre a hűbér- 
úr igényt tarthatott. 

Ez a szokás legszilárdabban Normandiában és Angliában gyökeresedett 
meg, ahol a vazallusi rendszer egyébként is a felsőbb szinteken lévők érdekei- 
nek megfelelően alakult ki. Az angol főurak csapásként élték meg, amikor a király 
élt ezzel a joggal, viszont hasznot húztak belőle, amikor a tőlük függőkkel szem- 
ben érvényesíthették — olyannyira, hogy amikor egy 1100-as rendelet értelmé- 
ben a gyámot ismét a családon belül lehetett kijelölni, a főurak nem tudták — 
vagy nem akarták — megakadályozni, hogy az engedmény holt betű maradjon. 
Angliában az intézmény már korán annyira elszakadt eredeti rendeltetésétől, 
hogy a hűbérurak - s közöttük is elsőnek a király — gyakran engedték át vagy 
adták el másnak a gyermekekről való gondoskodásnak és hűbéreik igazgatásá- 
nak a jogát. A Plantagenétek udvarában egyenesen a legirigyeltebb ajándékok 
közé számított, ha valaki ebben a kegyben részesült. Ám bármennyire is becses 
pozíciónak tartották, ha valaki efféle tiszteletre méltó hivatal révén várőrségnek 
parancsolhatott, járadékokat hajthatott be, vadászhatott az erdőben vagy halász- 
hatott a halastavakban, magából a földbirtokból valójában csak az előnyök ki- 
sebbik része származott. Az igazi kincset maga az örökös, illetve az örökösnő 
jelentette. Ugyanis, mint látni fogjuk, a vagyon őrzését ellátó hűbérúrra vagy 
annak képviselőjére hárult a feladat, hogy gyámfiuk vagy gyámleányuk számá- 

ra feleségről, illetve férjről gondoskodjék. Persze nem mulasztották el, hogy ebből 
a jogból is hasznot húzzanak. 

Magától értetődik, hogy a hűbért lényegénél fogva oszthatatlannak tekin- 
tették. Egy adott közhivatal fölosztása kettős veszéllyel járt volna a fölöttes hata- 
lom számára: egyrészt meggyöngült volna a nevében gyakorolt fennhatóság, 
másrészt az ellenőrzés is kényelmetlenebbé vált volna. Közönséges lovagi hű- 
bér széttagolása esetén pedig zavar keletkezett volna a szolgálatok teljesítésé- 
ben, melyeket ugyancsak nehezen lehetett volna az osztályosok között megfe- 
lelő módon fölosztani. Ráadásul a hűbér nagyságát eredetileg egyetlen vazal- 
lus, valamint kísérete szükségleteinek megfelelően jelölték ki; a fölosztás tehát 
azzal a kockázattal járt, hogy az egyes részek nem fedezik birtokosaik költsége- 
it, akiknek így vagy nem telik megfelelő fegyverzetre, vagy kénytelenek másutt 
szerencsét próbálni. A célszerűség azt diktálta, hogy az immár örökletessé vált 
telek egy tagban maradjon. E tekintetben azonban a hűbéri szervezeti forma 
kívánalmai összeütközésbe kerültek az örökösödési jog általános előírásaival, 
melyek a legtöbb európai országban egyenlő jogokat biztosítottak az azonos ro- 
konsági fokú örökösök számára. Erre a bonyolult jogi vitákat kiváltó kérdésre az 
egyes régiókban és korszakokban az egymás ellenében érvényesülni kívánó té- 
nyezők harcának függvényében más és más megoldások születtek. 

Már kezdetben fölmerült egy nehézség: milyen kritérium alapján válasszák 
ki az egyedüli örököst az elhunyt azonos rokonsági fokú hozzátartozói — példá- 
ul fiai — közül? A nemesi és a dinasztikus jog évszázadai hozzászoktattak ben- 
nünket ahhoz, hogy mintegy természetesnek tartsuk a korábban születettek elő- 
jogait. Valójában azonban ez sem magától értetődőbb, mint megannyi egyéb 
mítosz, melyen a mai társadalmak alapulnak. (Ezek közé tartozik például a több- 
ségi elv fikciója, vagyis amikor a nagyobbik embertömeg akarata egyúttal a vele 
szemben állók szándékának is legitim kifejezőjévé válik.) Az elsőszülöttségi elv 
bevezetése még a királyi házakban is jelentős ellenállásba ütközött a középkor- 
ban. Egyes vidékeken a távoli időkből fönnmaradt jogszokások szintén a fiúgyer- 
mekek egyikét részesítették előnyben, azonban a kedvezményezett ilyenkor a 
legkisebb volt. A hűbérek dolgában pedig a legkorábbi szokásjog a jelek szerint 
elismerte a hűbérúr azon jogát, hogy a számára legalkalmasabbnak látszó fiú 
javára döntsön. Katalóniában még 1060 körül is ezt a szabályt követték. Néha 
az is előfordult, hogy az apa maga ajánlotta utódját a fölöttese jóindulatába, 
miután még életében többé-kevésbé bevonta a szolgálatok ellátásába. De az sem 
volt ritka eset, hogy az örökösök tulajdonközössége folytán kollektív invesztitú- 
rára került sor. 

Ezek az ősi szokások sehol sem rögzültek olyan szívóssággal, mint Német- 
országban, olyannyira, hogy még a 12. század derekán is érvényben voltak. De 
jelen volt még egy hagyomány, amely - legalábbis Szászországban -— a családi 
érzés mélységéről árulkodott, s amely szerint a fivéreknek maguknak kellett 
kiválasztaniuk azt, aki az örökség birtokába lépett. Természetesen megesett, sőt 

gyakran elő is fordult, hogy — bármilyen módon döntöttek is az örökség felől — a 
vagyon a legidősebbre szállt. A német jog azonban mindig tartózkodott tőle, hogy 
kötelező érvénnyel írja elő az elsőszülettség jogát. Német földön az ilyesmi, mint 
az egyik költő írja, , barbár, idegen szokás" volt." Hiszen 1169-ben maga Bar- 
barossa Frigyes császár sem legidősebb fiára hagyta koronáját! Ugyanakkor az 
örökösök rangsorolását szabályozó egyértelmű kritériumok híján rendkívüli 
nehézségekbe ütközött, hogy az oszthatatlanság elvének a gyakorlatban érvényt 
szerezzenek. Ráadásul a császárság területén a királyi vagy a fejedelmi udva- 
rok hűbérpolitikája sohasem tudta olyan erővel ellensúlyozni az azonos vérből 
származó emberek közötti egyenlőtlenséget elutasító régi kollektív képzeteket, 
mint másutt. A Karoling Birodalomtól örökölt államszerkezet hosszú időre kellő- 
képp szilárd alapokat nyújtott a német királyoknak és territoriális hatalmasságok- 
nak ahhoz, hogy alattvalóikat engedelmességre kényszerítsék; kevésbé szorul- 
tak rá vazallusaik szolgálataira, s következésképp kisebb figyelmet szenteltek 
magának a hűbérrendszernek is. A királyok szinte kizárólag csak arra töreked- 
tek — és ebben a szellemben fogant Barbarossa Frigyes 1158-as intézkedése is —, 
hogy megakadályozzák a , grófságok, őrgrófságok és hercegségek" fölosztását. 
Ám a földarabolódás - legalábbis ami a grófságokat illeti — ebben az időszakban 
már megkezdődött. 1255-ben került sor az első — a bajor — hercegi cím megosz- 
tására, s egyidejűleg magának a hercegségnek a területe is két részre tagoló- 
dott. A közönséges hűbérek fölosztását már az 1158-as törvény kénytelen volt 
jogszerűnek elismerni. Végső soron a Landrecht diadalmaskodott a Lehnrecht 
fölött. Az ellenhatás csak jóval később, a középkor vége felé, különböző ténye- 
zők folytán következett be. Ami a territoriális fejedelemségeket illeti, maguk a 
fejedelmek igyekeztek a rengeteg fáradság árán kikovácsolt hatalom fölaprózó- 
dásának a megfelelő örökösödési törvényekkel elejét venni. A közönséges hű- 
bérbirtokok vonatkozásában pedig az elsőszülöttségi jognak a majorátuson ke- 
resztüli, közvetett úton való bevezetésével a nemesi tulajdon megerősítését szán- 
dékozták elérni. Ekképp a dinasztikus törekvések és az osztályérdekek megkésve 
ugyan, de létrehozták azt, amit a hűbéri jog képtelen volt megalkotni. 
Franciaország legnagyobb részén a fejlődés teljesen más erővonalak sze- 
rint ment végbe. A több grófság egybetömörítéséből létrejött hatalmas territoriá- 
lis fejedelemségek fölaprózódásának megakadályozása csak addig állt a kirá- 
lyok érdekében, amíg képesek voltak a tartományurak katonai erejét az ország 
védelmére mozgósítani. Ám a királyság számára a tartományurak hamarosan 
sokkal inkább ellenfélként, mint hű szolgaként jelentek meg. Az egyes grófsá- 
gok fölosztására csak ritkán került sor, a fejedelemségeket alkotó grófságokból 
viszont a fiú örökösök mindig lekanyarítottak maguknak néhányat. Ekképp min- 
den generációváltásnál fönnállt annak a lehetősége, hogy a területegyüttes szét- 
forgácsolódik. A fejedelmi házak hamar fölismerték a veszélyt, s csakhamar az 
elsőszülöttségi elv bevezetésével orvosolták a bajt. A 12. századra már nagyjá- 

ból minden tartomány élén eszerint követték egymást a fejedelmek. Ugyanúgy, 
mint Németországban, a hajdani nagy katonai körzetek itt is visszatértek — igaz, 
sokkal hamarabb, és nem annyira hűbérekként, mint inkább új típusú államala- 
kulatokként — az osztatlanság elvéhez. 

Ami az ezeknél szerényebb jelentőségű hűbéreket illeti , a szolgálatok meg- 
felelő ellátásának követelménye — amit a hűbériség eme kiváltságosnak számí- 
tó színterén jóval több respektus övezett — némi ingadozás után csakhamar az 
elsőszülöttségi elv pontos és világos törvényi megfogalmazását vonta maga után. 
Azonban a telek fokozatosan családi vagyonná változott, s így keményszívűség- 
re vallott volna, ha a hűbérúr a fiatalabb fivéreket kizárja a belőle való részese- 
désből. A szokásjog csak néhány helyen - például Caux vidékén — alkalmazta 
mindvégig mereven a szóban forgó elvet. Másutt mindenütt elismerték, hogy 
az elsőszülött erkölcsi kötelessége a fivérei létfönntartásáról való gondoskodás, 
s ennélfogva átengedheti, sőt át kell engednie nekik az apai föld néhány darab- 
kájának haszonélvezetét. Így jött létre számos tartományban a többnyire , parage"- 
nak (testvérek közötti egyenlő osztozás) nevezett intézmény. A hűbérúrnak csak 
a legidősebb fiú tett hűbéresküt, s ő viselt minden felelősséget a szolgálatok tel- 
jesítéséért. Fivérei tőle kapták meg részüket. Helyenként, mint Ile-de-France- 
ban, hűbéresküt is tettek bátyjuknak. Másutt, így Normandiában és Anjouban a 
családi kapocs ereje fölöslegessé tett a fivérek csoportján belül minden más 
köteléket — legalábbis addig, amikorra a főhűbér és a mellékhűbérek már annyi 
nemzedékváltást értek meg, hogy az eredeti parage tagjainak leszármazottai már 
túlontúl távoli rokonai voltak egymásnak ahhoz, hogy ésszerű lett volna kizáró- 
lag vérségi szolidaritásukra hagyatkozni. 

Mindamellett ez a rendszer távolról sem tudta elejét venni a földaraboló- 
dás minden kellemetlen következményének. Ezért Angliában — ahol a normann 
hódítást követően elsőnek vezették be ezt a szisztémát — a 12. század közepén 
már az elsőszülöttségi elv merev alkalmazása lépett a helyére. Maguk a nor- 
mandiai hercegek is, akik hadseregeik kiállításakor rendkívül sikeresen aknáz- 
ták ki a hűbéri kötelékeket, csak akkor egyeztek bele a parage-ba, ha az örökség 
több lovagi hűbérből állt, amelyeket egyenként ki lehetett osztani az örökösök 
között. Ha az elhunyt csak egyetlen hűbért hagyott maga után, akkor az minde- 
nestül a legidősebb fiúra szállt. Ám az alárendeltség efféle szigorú egyénítése 
csak ott volt lehetséges, ahol a tartományi hatalom kivételes erővel és szervező- 
készséggel rendelkezett. Ugyanakkor Franciaország más vidékein a szokásjog 
hiába igyekezett azt a látszatot kelteni, mintha legalábbis a legnagyobb, közön- 
ségesen , báróságokként" emlegetett hűbéreket mentesítené a széttagolás veszé- 
lyétől, a valóságban az örökösök majdnem mindig a teljes vagyontömeget osz- 
tották föl egymás között, és nemigen tettek különbséget annak egyes alkotóele- 
meiben. Csak a legidősebbnek, illetve az őt életkor szerinti sorrendben követő 
utódainak tett hűbéresküben tükröződött valamennyire az oszthatatlanság haj- 

dani elve. Ám végül ez az utolsó biztosíték is eltűnt, méghozzá olyan körülmé- 
nyek között, amelyek éles megvilágításban tárják elénk a hűbéri intézmény végső 
metamorfózisait. 

Az örökletesség sokáig puszta kegynek számított, mielőtt joggá emelkedett 
volna. Az illem tehát azt diktálta — s adataink szerint ez a szokás már a 9. század- 
ban elterjedt —, hogy az új vazallus ajándékkal fejezze ki háláját hűbérura iránt. 
Ám ebben az alapvetően a szokásjogot követő társadalomban minden valame- 
lyest is rendszeressé vált önkéntes adományra az a sors várt, hogy kötelezettséggé 
alakuljon át. A szóban forgó szokás azért is emelkedhetett oly könnyen törvény- 
erőre, mert számos hasonló jellegű precedens volt. Minden bizonnyal már rég- 
óta meghonosodott az a gyakorlat, mely szerint valaki csak úgy juthatott külön- 
böző földesúri illetményekkel és szolgálatokkal terhelt paraszti földhöz, ha a 
földesúr előzőleg megadta neki az invesztitúrát, ami rendszerint nem volt in- 
gyenes. A katonai telek ugyan a telkek sajátlagos fajtájának számított, de ezzel 
együtt maga is betagolódott a dologi jogoknak a középkori világot jellemző ku- 
sza rendszerébe. A , megváltás", a , visszaváltás" vagy néha a , holt kéz" álta- 
lánosan érvényes fogalmak voltak Franciaországban, akár vazallus, akár paraszt, 
akár szolga javait sújtó örökösödési illetékről volt szó. 

Azonban a tulajdonképpeni hűbéri megváltás sajátságos jellege folytán 
külön kategóriát képezett. Rendszerint — legalábbis részben — természetben kellett 
leróni, mint a 13. századig a legtöbb hasonló illetményt. Miközben a paraszti 
örökös például lábasjószágot adott urának, a katonai hűbéres utódjától hadi fel- 
szerelés járt az invesztitúráért, ami jelenthetett lovat, fegyverzetet vagy mind a 
kettőt. Vagyis a hűbérúr magától értetődően a földet terhelő szolgálatok jellegé- 
hez igazította követeléseit."" Előfordult, hogy az új kedvezményezett a hádi 
felszerelésen kívül semmi mással nem tartozott urának, sőt közös megegyezés- 
sel abban is megállapodhattak, hogy a szokásos ajándék helyett annak megfele- 
lő pénzösszeg lefizetésére kerül sor. Máskor viszont a hűbérúr a harci ménen 
vagy málháslovon kívül pénzbeli illetékre is igényt tarthatott. Ahol pedig az 
összes többi illetmény kiment a szokásból, ott az egész ügyet pénzkifizetéssel 
intézték el. Más szóval a részleteket illetően szinte végeláthatatlan az eltérések 
száma, mivel az egyes vidékeken, az egyes vazallusi csoportokban, sőt olykor 
az egyes hűbéreken gyakran a legszeszélyesebb véletlenszerűségek nyomán 
létrejött gyakorlat kristályosodott szokásjoggá. Csak az alapvető különbségeket 
tekinthetjük tünetértékűeknek. 

Németországban a megváltás kötelezettsége már korán csaknem kizárólag 
a jórészt szolgai származású uradalmi tisztségviselők birtokolta alsóbbrendű 
hűbéreket érintette. Nem vitás, hogy ebben is az osztályoknak és a javaknak a 
középkori német berendezkedésre oly jellemző hierarchikus tagolódása jut ki- 
fejeződésre. Mindez messzeható következményekkel járt. Amikor nagyjából a 
13. századdal a szolgálati kötelmek fölbomlása következtében a hűbéreseket 
nemigen lehetett már hadba hívni, akkor a hűbérúr számára többé semmiféle 

haszonnal nem járt az intézmény. A veszteség különösen magukat az államo- 
kat sújtotta, hiszen természetszerűen a fejedelmeknek és a királyoknak volt a 
legtöbb — és leggazdagabb — hűbéresük. 

Ezzel szemben a nyugat-európai királyságokban végbement változások egy 
köztes helyzetet eredményeztek: a szolgálatokra gyakorlatilag itt sem lehetett 
már számítani, maga a hűbér viszont jövedelemforrásként jelentős hasznot 
hajthatott a hűbérúrnak. Ez elsősorban annak volt köszönhető, hogy errefelé 
általánosan elterjedt a megváltás gyakorlata. Az angol királyok a 12. században 
hatalmas összegekre tehettek ily módon szert. Fülöp Ágost francia király ezen 
a címen szerezte meg magának Gien erősségét, melynek birtoklása lehetővé tette 
számára a Loire-on való átkelést. Ami pedig a számtalan apró hűbért illeti, a 
hűbérurak álláspontja végül úgy módosult, hogy már csak az örökösödési illeté- 
kekre tartottak igényt. A Párizs környéki vidékeken a 14. században hivatalosan 
is rögzítették, hogy a , paripa" átadásával a vazallus minden személyét érintő 
kötelezettségtől mentesül, leszámítva természetesen azt, hogy semmilyen kö- 
rülmények között nem lehet ura ártalmára. Ahogy azonban a hűbérek egyre 
inkább beletagolódtak a családi vagyonba, az örökösöknek egyre kevésbé volt 
ínyükre, hogy meg kelljen oldaniuk erszényüket az őket jog szerint megillető 
invesztitúra elnyeréséhez. Ha nem sikerült is elérniük az illeték eltörlését, azt 
mindenesetre lassanként kiharcolták, hogy az aktus érezhetően kevesebb költ- 
séget jelentsen. Helyenként csak azokat az oldalági rokonokat kötelezte erre a 
szokásjog, akiknek örökösödési jogai nem voltak teljesen maguktól értetődőek. 
A legfontosabb változást az jelentette, hogy — egy a 12. századdal megjelenő, a 
felsőbb osztályokból a társadalom többi rétegére is átterjedő törekvés hatására — 
a minden egyes esetben önkényesen, illetve hosszas és aprólékos tárgyalások 
nyomán megállapított, változó nagyságú összegek helyébe végleges formába 
öntött tarifarendszert léptettek. Az nem jelentett gondot, ha — egy Franciaország- 
ban meglehetősen elterjedt gyakorlat szerint — a föld által hajtott évi jövedelmet 
vették irányadónak, mert a pénz értékének ingadozásai nem befolyásolták az 
összeg kiszámításának a technikáját. Ahol viszont az értéket egyszer s minden- 
korra egy adott pénzösszegben állapították meg — ennek az eljárásnak a legil- 
lusztrisabb példájával az angol Magna Charta szövegében találkozhatunk -, ott 
a hűbérúr ebből eredő jövedelme fokozatos csökkenésnek indult, miként mind- 
azok a változhatatlan összegben megállapított egyéb követelések, melyek a 12. 
századtól az újkor eljöveteléig erre az elkerülhetetlen sorsra jutottak. 

Időközben azonban ezeknek az eseti illetékeknek a fölértékelődése követ- 
keztében magának az örökösödésnek a kérdése is alapvetően megváltozott. A 
parage-rendszer továbbra is biztosította ugyan a szolgálatok ellátását, ám csök- 
kentette a megváltásból eredő bevételeket, lévén hogy illetékfizetésre kizárólag 
az eredeti hűbér urához közvetlenül kötődő legidősebb ágon belüli továbbörökí- 
tések esetében került sor. Mindaddig, amíg a szolgálatok teljesítése volt a leg- 
fontosabb szempont, a hűbérurak napirendre tértek az elszalasztott jövedelem 

fölött; amint azonban a szolgálat ellátása elveszítette eredeti jelentőségét, a 
helyzet elviselhetetlenné vált. Nem meglepő tehát, hogy éppen a parage eltör- 
lését mondta ki az az 1209-es törvény, amellyel a Capeting-királyok első ízben 
avatkoztak bele a hűbéri viszonyokba, s amely ugyan a főurak követelésére szü- 
letett meg, de aligha állhatott az uralkodó érdekeivel ellentétben, hiszen ő volt 
a királyság legnagyobb hűbérura. Szó sem volt róla, hogy a király meg akarta 
volna szüntetni a birtokok fölaprózását, ami már véglegesen meggyökerezett a 
szokásokban. Ettől fogva viszont minden ekképp kialakított osztályrész közvet- 
lenül az eredeti hűbérúr alá rendelődött. A valóságban azonban Fülöp Ágost 
rendelkezésének nem volt általános foganatja. A régi családjogi hagyományok 
ismét összeütközésbe kerültek a sajátlagosan hűbéri elvekkel: korábban a hű- 
bér föltagolását kényszerítették ki, most pedig azt igyekeztek megakadályozni, 
hogy a szétaprózódás következményei a nemzetségi szolidaritás ellenében ér- 
vényesüljenek. A parage a valóságban csak nagyon lassan tűnt el. Ugyanakkor 
a francia főurak ezzel kapcsolatos álláspontjának gyökeres megváltozása kivé- 
telesen erős megvilágításban tárja elénk azt a történelmi pillanatot, amikor a 
hajdanán a fegyvertársi hűség béreként létesített hűbér a mindenekelőtt jöve- 
delemforrásnak tekintett birtok rangjára süllyedt Franciaországban." 


A hűség mint áru 


Az első Karoling-uralkodók idejében még kétszeresen is képtelenségnek számí- 
tott volna az a gondolat, hogy a vazallus tetszése szerint elidegenítheti földjét: 
a , jószág" ugyanis nem az ő tulajdona volt, ráadásul csak szigorúan személyé- 
hez kötött szolgálatok ellenében maradhatott a birtokában. Később azonban, 
ahogy a birtokátengedés eredetileg visszavonható jellege elhomályosult, a pénz- 
szűkében lévő vagy éppen bőkezűségre törekvő vazallusok egyre inkább hajlot- 
tak rá, hogy a saját szakállukra rendelkezzenek az immáron sajátjuknak tekin- 
tett föld fölött. Erre bátorította őket az egyház is, amely a középkorban mindvé- 
gig oly eredményesen fáradozott azoknak a hűbérúri és családi béklyóknak a 
föloldásán, amelyekkel a régi szokásjog az egyéni tulajdonlás lehetőségét mint- 
egy gúzsba kötötte. Különben nem kerülhetett volna sor a kegyes adományokra, 
melyek - , akárcsak a víz" — elolthatták a pokol örökkön lángoló tüzét. Ráadásul 
az egyházi intézményekre is könnyen a végelgyengülés várt volna, ha megannyi, 
hűbéren kívül egyébbel nemigen rendelkező birtokos semmit sem kanyarítha- 
tott volna le vagyonából Isten és szentjei javára. A valóságban a hűbér elidege- 
nítése az adott esettől függően két egymástól erősen különböző formában me- 
hetett végbe. 

Előfordulhatott, hogy mindössze a birtok egy darabja jutott más kézre. A 
korábban a hűbér egészét érintő terhek ilyenkor mintegy a vazallus birtokában 
maradt részre helyeződtek át. Az elkobzás vagy az örökösnélküliség egyre rit- 

kább eseteitől eltekintve a hűbérúr tehát semmiben sem rövidült meg. Attól 
azonban tarthatott, hogy a megkisebbedett hűbérföld nem termel annyi jövedel- 
met a függő helyzetű számára, hogy az megfelelőképp eleget tehessen felada- 
tainak. Egyszóval a részleges elidegenítés — csakúgy, mint például az itt élő 
embereknek a szolgáltatások alóli mentesítése — a francia jog fölfogása szerint a 
hűbér , megrövidülését", vagyis értékvesztését jelentette. A részleges elidege- 
nítésre, valamint általában a , megrövidülésekre" a szokásjog vidékenként elté- 
rő módon reagált. Helyenként bizonyos korlátok közé szorítva engedélyezte, 
másutt viszont mindvégig a közvetlen hűbérúr, sőt a hierarchiában egymás fö- 
lött elhelyezkedő hűbérurak jóváhagyásától tette függővé. Természetesen rend- 
szerint meg kellett vásárolni a beleegyezést, s minthogy az engedély ekképp 
jövedelmező bevételi forrássá vált, hamarosan nemigen tartották elképzelhető- 
nek, hogy a hűbérurak akár meg is tagadhatnák. Most is csak azt látjuk, hogy a 
szolgálatellátás igényével szemben a haszonszerzés vágya érvényesült. 

A birtok teljes elidegenítése még inkább ellentétes volt a hűbéri kötelék 
eredeti rendeltetésével. Nem mintha elvben fönnállt volna annak a veszélye, 
hogy megszűnik a szolgálatok ellátása: a teendők ugyanis az új birtokosra há- 
rultak át. Megváltozott azonban a szolgálatokat ellátó személy, ami azt jelentet- 
te, hogy az örökletesség nyomán már kialakult ellentmondás a végsőkig fokozó- 
dott. Némi optimizmussal még lehetett reménykedni benne, hogy egy adott 
nemzetség egymást követő generációi között tovább öröklődik a hűbérúr iránti 
lojalitás; de hogyan lehetett ezt elvárni egy ismeretlentől, akit a vazallusi fel- 
adatok ellátására pusztán az a tény predesztinált, hogy a megfelelő pillanatban 
tele volt az erszénye? Valójában el lehetett kerülni a kockázatot, ha az átruhá- 
zás csak a hűbérúr beleegyezésével történhetett meg. Sokáig ezt a gyakorlatot 
is követték. Pontosabban a hűbérúr előbb visszavette a birtokot, majd — ha úgy 
döntött — fogadta a vásárló hűbéresküjét, és megadta neki az invesztitúrát. Ma- 
gától értetődik, hogy ilyenkor majdnem mindig előzetes megegyezésre került 
sor, s az eladó vagy az adományozó csak akkor mondott le a birtokról, ha a 
hűbérúr már beleegyezett, hogy a vele üzletet kötő személy lépjen a helyébe. 
Az efféle műveletekre nyilván szinte azon nyomban került, mihelyt megkezdő- 
dött a hűbérek és a beneficiumok létesítése. Akárcsak az örökölhetőség eseté- 
ben, a döntő változás itt is akkor következett be, amikor a hűbérúr előbb a köz- 
vélemény szemében, később pedig törvény szerint is elveszítette azt a jogát, hogy 
megtagadja az új birtokos beiktatását. 

Az átalakulás azonban nem ment zökkenők nélkül végbe. A 10-11. század- 
ban állandósult anarchia következtében a telkek fölött rendelkező hűbérurak jogai 
sok helyütt feledésbe mentek. Előfordult, hogy a következő századokban - rész- 
ben a jogi gondolkodás fejlődése, részben a hűbéri viszonyok célszerű megszer- 
vezésében érdekelt államok nyomása következtében — újra érvénybe léptették 
őket. Ez történt a Plantagenétek Angliájában is. Egy tekintetben a régi szokások- 
hoz való visszatérés szinte általánosnak mondható. A 13. században a korábbi 

időkhöz képest sokkal szélesebb körben és sokkal nyomatékosabban érvénye- 
sült a hűbérurak azon joga, amellyel megtilthatták a hozzájuk tartozó hűbérbir- 
tokok egyházi kézre kerülését. Maga az a tény, hogy a papság mindenáron igye- 
kezett kiszakadni a hűbéri társadalomból, minden korábbinál egyértelműbben 
igazolni látszott ennek a tilalomnak a létjogosultságát, amely a klerikusok fegy- 
veres szolgálatra való alkalmatlanságán alapult. A királyok és a fejedelmek ipar- 
kodtak is megtartatni: részben így kívántak védekezni a félelmetes méreteket 
öltő vagyonfölhalmozások ellen, részben pedig jelentős kincstári bevételeket 
reméltek ezen a módon kicsikarni. 

Ettől eltekintve azonban a hűbérúri beleegyezés intézménye is a föllazulás 
sorsára jutott, s végül már csak egyszerű birtokátruházási illetékek behajtására 
szolgáltatott jogcímet. Igaz, ahűbérúrnak a legtöbb esetben egy másik eszköz is 
a rendelkezésére állt: az aktus során a vásárló kártalanításával visszavehette 
magához a hűbért. Ekképp a hűbérúri fennhatóság és a nemzetségi szervezet 
meggyöngülése ugyanazon intézmény révén tárul elénk. Még szembeszökőbb 
a párhuzam, ha figyelembe vesszük, hogy azokban az országokban - például 
Angliában -, ahol a nemzetség nem rendelkezett a , visszaváltás" jogával, a hű- 
béri , megváltás" is ismeretlen maradt. A hűbérurak ez utóbbi privilégiuma a 
legékesebb bizonyítéka annak, milyen szilárd kötelékekkel kapcsolódott már 
a vazallus családi vagyonához a hűbér: azért a birtokért ugyanis, amely jogilag 
az övé volt, az úrnak végeredményben ugyanannyit kellett fizetnie, mint akár- 
melyik vásárlónak. Tény, hogy a hűbéreket már a 12. századtól úgyszólván tel- 
jesen szabadon árusították vagy adományozták a vazallusok. A hűségből áru- 
cikk lett, s ettől persze nem lett szilárdabb. 


ÖTÖDIK FEJEZET 


Több hűbérúr függőségében 


A többszörös hűbéreskü 


, A szamuráj nem szolgálhat két urat": még 1912-ben is erre a régi japán jel- 
mondatra hivatkozott Nogi marsall, aki nem volt hajlandó túlélni császárát. 
Minden szilárdan kiépített hűségi rendszer szükségképpen ezen a törvényen 
nyugszik. Kétségtelen, hogy kezdetben ezen az alapon szerveződött a frank 
hűbériség is. A Karoling-kapitulárék kifejezetten nem fogalmazzák meg ugyan 
ezt az elvet, ennek azonban valószínűleg az az oka, hogy a gyakorlatban min- 
denki a tudatában volt, s az uralkodók minden rendelkezése eleve érvényben 
lévőnek tekinti. A függő helyzetű akkor állhatott másvalaki szolgálatába, ha 
korábbi ura fölmentette a neki tett hűségígéret alól. A törvények szigorúan tiltot- 
ták, hogy valaki úgy lépjen új függőségbe, hogy továbbra is fönnáll az őt eredeti 
urához fűző kapocs. A birodalom fölosztásáról szóló egyezmények rendszere- 
sen tartalmaznak olyan rendelkezéseket, amelyek megakadályozzák a hűbéri 
kötelékek összekuszálódását. Sokáig nem is feledkeztek meg e szabály követ- 
kezetesen szigorú alkalmazásáról. Amikor 1160 körül egy reichenaui szerzetes 
a római hadjáratokra induló korabeli császárok kívánalmainak megfelelően el- 
készítette a katonai szolgálat szabályzatát, helyénvalónak látta, ha Nagy Károly 
köztiszteletben álló személyét tünteti föl az írás szerzőjeként. , Ha véletlen foly- 
tán megesne, hogy az elnyert különböző jótétemények folytán ugyanazon lovag 
több úrhoz is kötődne — amitől Isten óvjon bennünket..." , olvashatjuk ebben az 
apokrif munkában, amelyet valódi szerzője láthatóan az ókori fölfogásnak meg- 
felelő módon igyekezett megszövegezni." 

Ebben az időben azonban már régóta megszokottá vált, hogy a lovagi osz- 
tály tagjai egyszerre két, sőt több hűbérúr függőségében éltek. Az általunk is- 
mert legrégebbi ilyen adat 895-ből, Tours környékéről származik." A későbbi 
századokban egyre gyakrabban találkozunk hasonló esetekkel, olyannyira, hogy 
egy 11. századi bajor költő és egy 13. század végi lombard jogtudós egyaránt 
kifejezetten megszokottnak tekintik az ilyen helyzetet. Az ugyanazon vazallus 
által tett hűbéreskük száma néha meglepően magas is lehetett: a 13. század 
utolsó éveiben egy német báró húsz különböző hűbérúr földjeit birtokolta, egy 
másik pedig negyvenhárom urat szolgált egyszerre." 

Hozzánk hasonlóan a legvilágosabban látó kortársaik is fölismerték, hogy a 
több oldalról való függés alapvető ellentmondásban áll az eredeti tiszta formá- 

jában teljes odaadást előíró, a szabadon választott fölöttesnek tett esküvel meg- 
pecsételt hűbéri szerződés szellemével. Időnként egy-egy jogtudós, krónikás vagy 
akár király — így a francia Szent Lajos — Krisztus szavaira emlékezteti mélabú- 
san a vazallusokat: , Senki sem szolgálhat egyszerre két urat." A 11. század vége 
felé Ive chartres-i püspök, a kitűnő kánonjogász úgy vélte, föl kell oldania egy 
lovagot a Hódító Vilmosnak tett — minden valószínűség szerint vazallusi — hű- 
ségeskü alól, mivel a főpap szerint , az efféle kötelezettségek ellentétben állnak 
azokkal, mik egykoron rangjuk szerinti törvényes uraival köttettek, kiktől előző- 
leg örökletes jótéteményeihez jutott". Leginkább az a meglepő, hogy ez a látvá- 
nyos torzulás ilyen korán és ilyen széles körben következhetett be. 

A történészek rendszerint azt jelölik meg okként, hogy már a kezdeti idők- 
ben elterjedt a vazallusok hűbérekkel való jutalmazásának gyakorlata. Nem 
kételkedhetünk abban, hogy a napsütötte szép földbirtokok nem egy harcost arra 
ösztönöztek, hogy többfelé is tegyen hűbéresküt. Capet Hugó idejében a király 
egyik közvetlen vazallusa addig nem volt hajlandó egy gróf segítségére sietni, 
amíg nem tehet neki is összetett kézzel hűbéresküt: arra hivatkozik, hogy ,a 
frankoknál nem szokás máskor verekedni, csak ha az úr maga is jelen van vagy 
parancsot ád". Tetszetős volt az indok, a valóság azonban kevésbé volt az: tud- 
juk, hogy a sietve tett hűségígéretért egy Ile-de-France-i faluval fizetett a gróf." 
Az azonban még magyarázatra vár, miért fogadták el olyan könnyen, sőt miért 
ösztönözték a hűbérurak ezeket a harmadlagos vagy negyedleges behódoláso- 
kat, s miért nem találta a közfölfogás megbotránkoztatónak, hogy a vazallusok 
megannyi ellentétes irányba kötelezzék el magukat. A katonai telek intézmé- 
nye helyett vajon azt a folyamatot kellene közelebbről megvizsgálnunk, mely- 
nek során a személyre szólóan átengedett hajdani birtokból a családi vagyon 
része, majd kereskedelmi alku tárgya lett? Könnyű belátnunk, hogy amikor egy 
hűbérúrnak már korábban hűséget fogadott lovag örökség vagy vásárlás révén 
egy másik hűbérúr alá tartozó föld birtokába juthatott, akkor inkább elfogadta az 
újabb függőséget is, mintsem lemondott volna a vagyongyarapítás kínálkozó 
lehetőségéről. 

A kérdés kapcsán azonban nem árt némi óvatosság. A kettős hűbérkötelék 
időrendileg nem az örökletesség elismertetése után jelent meg. Éppen ellenke- 
zőleg: a legrégibb általunk ismert esetek nagyjából éppen abból az időszakból 
kelteződnek, amikor érlelődni kezdett a birtokok örökölhetőségének lehetősé- 
ge, és logikusan semmiképp sem lehettek ez utóbbi gyakorlat szükségszerű 
következményei. Japánban például — néhány csaló esetét leszámítva — ismeret- 
len maradt a többfelé tett hűségígéret, miközben maga a hűbér örökletessé, sőt 
elidegeníthetővé vált. Minthogy azonban minden vazallus csak egyetlen úrtól 
függött, a birtokok nemzedékről nemzedékre örökítése pusztán azzal járt, hogy 
véglegesen rögzítette az adott szolgálattevő nemzetséget a fölöttesek nemzetsé- 
géhez fűző köteléket. A földek elidegenítésére pedig csak a közös hűbérúr alá 
tartozó vazallusok körében kerülhetett sor. Ezek közül a meglehetősen egysze- 

rű szabályok közül a másodikat a középkori Európában is gyakran alkalmazták 
az alacsonyabb rangú függő helyzetűek -— azaz a paraszti telkesek — vonatkozá- 
sában. Semmi akadálya sem lett volna, ha a hűbéri rendszer védelmének érde- 
kében magukra a vazallusokra is kiterjesztik. Ez azonban a jelek szerint senki- 
nek sem jutott az eszébe. A valóságban az egyes emberek által egyszerre több 
hűbérúrnak tett hűségígéretek vitathatatlanul nagy szerepet játszottak a hűbéri 
társadalom fölbomlásában, ám sok más tünet mellett eredetileg maguk is csak 
jelezték azt a szinte kezdettől létező gyöngeséget, amely - általunk később 
megvizsgálandó okokból - az egyébként oly kényszerítő erejűnek tekintett köte- 
léket jellemezte. 

A többirányú kötelékek megléte minden korban kínos következményekkel 
járt. A dilemma túlságosan sürgetően jelentkezett a válságos pillanatokban ah- 
hoz, semhogy a jogelmélet vagy a közgondolkodás megtakaríthatta volna ma- 
gának a nem könnyű válaszadást. Mi a dolga a hűséges vazallusnak, ha két 
hűbérura hadra kel egymás ellen? Ha semleges marad, kétszeresen is esküsze- 
gést követ el. Választania kell tehát, de hogyan? Valóságos kazuisztika alakult 
ki a kérdés körül, amelyre nemcsak a jogtudósok keresték a választ. Ez tükröző- 
dik gondosan mérlegelt kikötések formájában azokból az okiratokból is, ame- 
lyek az írásbeliség elterjedésével egyre gyakrabban rögzítették a hűségeskük 
szövegét. A közfölfogás a jelek szerint három fő kritérium között ingadozott. 
Először is a hűbéresküket időbeli sorrendjük alapján lehetett rangsorolni, s en- 
nek megfelelően a korábbi ígéret elsőbbséget élvezett a későbbivel szemben. A 
vazallus gyakran olyan oklevélformulával ismerte el az új hűbérúrtól való füg- 
gését, amelyben explicite fönntartotta a régebbi fölöttessel szemben hajdan vál- 
lalt kötelezettségét. Kínálkozott azonban egy másik megoldás is, mely a maga 
kendőzetlenségében éles megvilágításban tárja elénk megannyi hűségnyilatko- 
zat hátterét: eszerint a legtöbb tisztelet azt az urat illeti meg, akitől a legjövedel- 
mezőbb hűbér származik. Már 895-ben - igaz, kissé más helyzetben -— kijelent- 
hette Le Mans grófja, akit a Szent Márton-katedrális kanonokjai egyik vazallusa 
megrendszabályozására kértek, hogy a szóban forgó személy , sokkal inkább" 
Róbert apátgróf hűbérese, , lévén hogy emez jóval nagyobb jótéteménnyel tünteté 
ki". A katalóniai grófi bíróság még a 11. század végén is ezt a szabályt követte 
a hűbéresi kötelmek konfliktusa esetén."" Végül az is előfordult, hogy a kérdés 
lényegét a másik oldalról megközelítve a háborúságot kiváltó okot jelölték meg 
döntő szempontnak: a saját ügye védelmében hadra kelő hűbérúr megsegítése 
sokkal inkább parancsoló kényszernek számított, mint azé, aki , barátainak" 
nyújtott támogatást. 

Az említett eljárások közül egyik sem kínált minden esetben alkalmazható 
megoldást. Már az is aggasztó fejlemény volt, hogy valaki saját ura ellen indul- 
jon hadba; de a közfelfogás számára végképp elképzelhetetlennek tűnt volna, 
hogy az illető ilyenkor azoknak a hűbéreknek a jövedelmére támaszkodjon, 
amelyeket egészen más célból adományoztak neki. E nehézséget úgy kerülték 

meg, hogy a hűbérúr a békekötésig ideiglenesen elkobozta az adott esetben jog- 
szerűen hűtlen vazallusnak korábban juttatott javakat. Paradox módon az a 
helyzet is előállhatott, hogy a vazallusnak saját személyében azt a hűbérurat 
kellett szolgálnia, akihez feltétlen hűbéresküje kötötte, miközben a másik féltől 
kapott földekért — esetleg tulajdon hűbéreseiből — csapatokat kellett kiállítania, 
melyeket e második hűbérúr rendelkezésére bocsátott. Ekképp az eredendő 
torzulás következtében a két úrtól függő vazallussal az is megtörténhetett, hogy 
a csatamezőn kénytelen volt saját embereivel fölvenni a harcot. 

A gyakorlatban azonban többnyire oda vezettek ezek az apró finomságok, 
amelyeket a különböző szisztémák összehangolására tett próbálkozások tovább 
bonyolítottak, hogy maga a vazallus dönthette el — persze gyakran hosszas al- 
kudozások után -, hogy melyik oldalra áll. Amikor 1184-ben háborúság tört ki 
Hainaut és Flandria grófjai között, Avesnes ura, akit mindkét főúrhoz vazallusi 
kötelék fűzött, az előbbi törvényszékéhez fordult, kérve kötelezettségei bölcs 
megítélését. Ezt követően azonban minden erejével a flamand tábort támogat- 
ta. Lehet-e egyáltalán hűségköteléknek nevezni még az olyan kapcsot, amely 
ennyire ingatag alapokon nyugodott? 


A feltétlen hűbéri kötelezettség fénykora és hanyatlása 


Mindennek ellenére ebben a társadalomban, ahol sem az állam, sem a család 
nem képviselt elegendő összetartó erőt, az alárendelteket a vezérrel szorosan 
egyesítő kötelék igénye annyira erőteljesen jelentkezett, hogy — mivel a hagyo- 
mányos hűbérkötelék láthatóan nem tudta betölteni eredeti rendeltetését — meg- 
próbálkoztak egy különleges, minden ilyen köteléknél erősebb kapcsot je- 
lentő hűbéri viszony bevezetésével. Ez volt az úgynevezett feltétlen hűbéri kö- 
telezettség (hommage lige). 

A számos középkori jogi terminus története kapcsán fölmerülő hangtani 
probléma ellenére — ami föltehetően azzal magyarázható, hogy ezek az egyszerre 
tudós és köznyelvi szavak állandó mozgásban voltak e két különböző nyelvi 
regiszter között — nem kételkedhetünk abban, hogy a feltétlen (lige) jelző frank 
szóból ered, melynek a mai németben a ledig (, szabad", , tiszta") felel meg. A 
párhuzamnak már a 13. századi Rajna-vidéki íródeákok is tudatában voltak, 
amikor a hommage lige-t Ledichmannak (feltétlen hűbéres) fordították. Bárhogy 
vetődjön is föl a kérdés az embriogenezis egyébként másodlagos jelentőségű 
szemszögéből, a melléknév jelentése tisztán áll előttünk a középkori francia 
nyelvhasználatban. A rajnai jegyzők ismét csak helyesen értelmezték, amikor 
— ezúttal latinul — az absolutus szóval adták vissza. Ma is az , abszolút" szóval 
fordíthatnánk legpontosabban. Az egyházi székhelyen állandó tartózkodásra 
kötelezett klerikusokról például azt mondták ki, hogy helybenlakásuk , szemé- 
lyes és teljes". Ennél is gyakrabban fordult elő, hogy valamilyen jog gyakorlását 

minősítették ezzel a szóval. Így az auxerre-i piacon használatos súlymértéket, 
amely grófi monopólium volt, , teljes grófi súlynak" nevezték. Az elözvegyült 
asszonyok a férji hatalomtól megszabadulva , teljes özvegyi jogaikat" terjeszthet- 
ték ki saját vagyonukra. Hainautban a földesúr saját kezelésében lévő földeket 
úgy különböztették meg a telkektől, hogy , teljes földeknek" nevezték őket. Amikor 
két Ile-de-France-i monostor egy mindaddig osztatlan uradalmat osztott föl egy- 
más között, a két területrész a két intézmény , teljességességébe" (ligesse) ke- 
rült, melyek immáron külön-külön gyakorolták fölöttük a tulajdonosi jogokat. De 
ugyanezt a terminust használták akkor is, amikor ez a kizárólagos hatalom nem 
dologi javakra, hanem emberekre irányult. Morigny apátja, aki fölött egyházjo- 
gi szempontból csak saját érseke helyezkedett el, a sens-i érsek , feltétlen hívé- 
nek" (homme lige) nyilvánította magát. Számos vidéken , homme lige"-nek 
nevezték az olyan szolgát, akit a lehető legszorosabb kötelék fűzött urához (a 
németek olykor a Ledig szót használták ebben az értelemben)."" Amikor szo- 
kásba jött, hogy a több hűbérúr alárendeltségében élő vazallusok hűbéresküi közül 
kiemelnek egyet, amely kellőképp , abszolútnak" mutatkozik a többi hűségnyi- 
latkozatokhoz képest, akkor természetszerűen , feltétlen hűbéreskükről" (hom- 
mage liges) és , feltétlen hűbérurakról" (seigneurs liges) kezdtek beszélni, vala- 
mint — ismét csak nagyvonalúan ügyet sem vetve az értelmi bizonytalanságra — 
, feltétlen hűséggel tartozó emberekről" (hommes liges), akik ezúttal vazallusok, 
nem pedig szolgák voltak. 

Kezdetben tehát olyan elkötelezettségek jelentek meg, amelyekre még nem 
vonatkozott külön terminológia: a vazallus hűbéresküjét fogadó hűbérúr csak 
azt fogadtatta meg emberével, hogy minden más feladatánál előbbrevalónak 
tekinti a hűségígéretben vállaltakat. Azonban néhány régió kivételével, ahol a 
, teljesség" fogalma csak késve jelent meg, ez az általános anonimitás övezte 
keletkezési stádium azoknak az időknek ködébe vész, amikor még a legszen- 
tebb ígéretek sem igen öltöttek írásos formát. Ugyanis egy adott, nagyobb kiter- 
jedésű területen a , teljesség" fogalma, valamint az általa jelölt realitás mindig 
szorosan követte a többes hűségkötelékek általános elterjedését. A véletlensze- 
rűen fönnmaradt szövegek szerint a hommage lige nagyjából 1046 körül jelenik 
meg Anjouban, de alig valamivel később Namur vidékén is találkozunk vele, 
míg Normandiában, Picardiában és a Burgundi grófságban a század második 
felében bukkan föl először. 1095-re már annyira tért hódított, hogy a clermont-i 
zsinat figyelmét is magára vonta. Nagyjából ugyanebben az időben jelent meg 
az intézmény -— igaz, más elnevezéssel — a barcelonai grófságban: a katalánok 
az általuk használt tiszta román nyelven l/ige helyett , szilárd" (soliu) embert 
emlegettek. A 12. század végére az intézmény már többé-kevésbé mindazokra 
a területekre kiterjedt, ahol létjogosultsága egyáltalán elképzelhető volt. Később, 
mint látni fogjuk, eredeti értelme nagymértékben elhalványult, s a kancelláriák 
írnokai meglehetős szeszéllyel bántak vele. Az 1250 előtt keletkezett dokumen- 
tumok alapján viszonylag világos képet alkothatunk az intézmény földrajzi el- 


238 A hűbéresség és a hűbérbirtok 


terjedéséről, jóllehet szisztematikus adatgyűjtés hiányában csak meglehetősen 
bizonytalanul vonhatjuk meg a határvonalakat. Az erősen feudalizált és koloni- 
zált őrgrófságként megjelenő Katalónia mellett a Mosel és a Loire közti galliai 
területek, valamint Burgundia számítanak a lige hűbérkötelék őshazájának. Innen 
terjedt el az importált hűbéri társadalmakban, vagyis Angliában, a normann ura- 
lom alatt álló itáliai területeken, valamint Szíriában. Ugyanakkor — igaz, megle- 
hetősen szórványszerűen -— keletkezési helyétől délre, egészen a Languedocig 
is fölbukkan, míg északkeleti irányban a Rajna völgyéig követhetjük nyomait. 
Azonban sem a Rajnán túli német területeken, sem Észak-Itáliában nem fejlő- 
dött ki soha teljes mértékben; ami az utóbbi területegységet illeti, alombardiai 
Hűbérek könyve megmarad a hűbéreskük időbeli rangsorolásánál. A hűbéres- 
ség eme második hulláma - amelyet talán megerősítési hullámnak nevezhet- 
nénk — ugyanazokról a területekről indult útjára, mint az első. De ez az áradat 
nem jutott el ugyanolyan messzire. 

, Akárhány úrnak is fogad hűséget egy ember - olvashatjuk egy 1115 körül 
készült angol-normann szokásjogi gyűjteményben -, annak tartozik a legtöb- 
bel, akihez teljességes kötelék fűzi." Valamivel odébb pedig ezt találjuk: , Az 
eskü minden úr iránt megtartandó; az előző úrnak tett ígéret mindig beváltan- 
dó. A legszilárdabb eskü viszont a teljességes urat illeti meg." Ugyanez a hely- 
zet Katalóniában is, ahol a grófi törvényszék , Szokáskönyve" ezt írja elő: ,, A 
szilárd (soliu) ember segítségét bárki érdekében és bárki ellen igénybe veheti 
ura, ezen úr ellen viszont senki sem fordíthatja.""" Vagyis a , teljességes" hű- 
béreskü elsődlegesnek tekintendő az összes többivel szemben, függetlenül min- 
den időrendiségtől. Valójában külön kategóriába tartozik. Elmondható, hogy e 
, tiszta" kötelék révén a két ember közötti eredeti kapocs teljes egészében meg- 
újult. Ha a vazallust megölik, az összes fölöttes közül egyedül a , feltétlen ura" 
(lige sire) tarthat igényt a jóvátételre. Amikor Fülöp Ágost idejében kivetik a ke- 
resztes hadjárat céljait szolgáló dézsmát, minden hűbérúr begyűjti a hozzá tar- 
tozó hűbérekre eső összegeket, miközben a , feltétlen urat" a középkorban mind- 
végig szorosan a személyekhez tartozónak tekintett ingó javak utáni illetékek is 
megilletik. Guillaume Durant kánonjogász nem sokkal Szent Lajos halála után 
éleslátó elemzést készített a hűbéri viszonyokról, amelyben méltán emeli ki a 
, feltétlen" hűbérkötelék , főképp személyes" jellegét. Pontosabban nem is le- 
hetne kifejezni, hogy voltaképpen a régi frank commendatio éltető forrásához 
való visszatérésről van itt szó. 

Ám éppen abból eredően, hogy a , feltétlen" hűbéresküvel valójában az 
eredeti hűbérköteléket próbálták föltámasztani, ez az intézmény sem vonhatta 
ki magát az ismert okok romboló hatása alól. Annál is könnyebb prédának bizo- 
nyult, mivel az esetleges szóbeli vagy írásos, bizonytalan érvényű megegyezé- 
sen kívül semmi sem különböztette meg az egyszerű hűbéreskütől, melynek 
minden változtatás nélkül vette át a rituáléját. Akárha a 9. századdal hirtelen 
elapadt volna az új szimbolikák kidolgozására képes képzelet. Számos homme 

lige-t már korán földek, hatalmi jogkörök vagy várak birtokába iktatott hűbérura. 
Nemigen volt elképzelhető, hogy a hűbérúr megtagadja ezeket a jutalmakat vagy 
a hatalom eme szokásos eszközeit azoktól, akikre mindenekelőtt támaszkodni 
kívánt. A hűbér megjelenése itt is az ismert következményekkel járt. Az aláren- 
delt eltávolodott urától, míg a terhek lassanként elszakadtak a hűbéres szemé- 
lyétől, s magára a birtokra települtek rá, olyannyira, hogy , feltétlen hűbérről" 
kezdtek beszélni, ami aztán örökletessé, sőt ami még rosszabb, kereskedelmi 
alku tárgyává vált. A függőségi kötelékek halmozása, mely valóságos lepraként 
pusztította a vazallusság intézményét, itt is megtette a hatását, holott a , feltét- 
lenség" éppen ennek ellenében jött létre. A barcelonai , Szokáskönyv" már a 
11. század utolsó éveiben megenged egy veszélyes következményekkel járó 
kivételt: , Mindenki csak egyetlen úr szilárd (soliu) embere lehet, hacsak nem 
kap mentességet attól, ki előtt e hűbéresküt először letette." Körülbelül egy év- 
századdal később mindenütt eljutottak ebbe a stádiumba, s ettől fogva gyakori- 
vá vált, hogy ugyanaz az ember két vagy ennél is több , feltétlen" urat szolgál- 
jon. Az ekképp minősített hűbéreskük elsőbbséget élveztek a többivel szemben. 
Ugyanakkor szükségessé vált ezek rangsorolása is, s erre ismét csak azok a si- 
ralmasan megbízhatatlan eszközök kínálkoztak, amelyeket az egyszerű hűbér- 
kötelékek megkülönböztetésekor is használtak. Legalábbis ez volt a helyzet el- 
méletileg. A gyakorlatban viszont elkerülhetetlenül tág tere nyílt az esküszegés- 
nek, s végeredményben csak a vazallusság két különböző szintje jött létre. 

Ráadásul maga a rangsorolás is hamar haszontalan ódonsággá fokozódott 
le. A hommage lige elnevezést ugyanis nem sokkal később a hűbéreskü csak- 
nem valamennyi fajtájára kiterjesztették. A vazallusi kötelék elvben kétféle — 
erősebb, vagy gyöngébb - lehetett, de melyik hűbérúr érte volna be szerényen 
az utóbbi változattal? 1260 körül a forezi gróf negyvennyolc roannais-i vazallu- 
sa közül legföljebb négyen tettek csak egyszerű hűbéresküt."" Ha a kötelék 
megtartotta volna kivételes jellegét, talán valamelyest megőrizhette volna haté- 
konyságát is, leértékelődésével viszont minden sajátlagos tartalmát elveszítet- 
te. Ékesen tanúsítja ezt a Capetingek esete. Amikor a királyság legnagyobb fő- 
urait rávették, hogy hommes liges-ként esküdjenek hűséget nekik, a valóság- 
ban csak azt érték el, hogy ezek a tartományi hatalmasságok, akik helyzetüknél 
fogva eleve nem tudták ellátni a fegyveres kísérő teljes odaadást követelő fel- 
adatait, könnyen beleegyeztek egy elkerülhetetlenül tartalmatlan viszony léte- 
sítésébe. Ismét csak a régi Karolingok illúziója kísértett, akik tisztségviselőik 
hűségét a hűbéresküre igyekeztek alapozni. 

Két idegen minták alapján meghonosított hűbéri társadalomban, azaz a 
hódítást követő idők angol—-normann államában és a Jeruzsálemi Királyságban 
a fejlődés a nagyobb hatalmú itteni monarchiák beavatkozása nyomán vett más 
irányt. A királyok úgy vélték, egyedül őket illeti meg a , feltétlen", azaz minden 
másnál előbbre való hűségnyilatkozat, ezért — nem is sikertelenül — arra töre- 
kedtek, hogy maguknak tartsák fönn az efféle hűbéreskük fogadásának jogát. 

Nem érték be azonban azzal, hogy csak saját vazallusaikra terjesszék ki hatal- 
mukat. Minden alattvaló, még ha közvetlenül nem a koronától kapta is a föld- 
jét, engedelmességgel tartozott az uralkodóknak. Lassanként tehát szokásba jött 
ezekben az országokban, hogy a ligesse elnevezést kizárólag arra a gyakran 
esküvel szentesített hűségi kötelékre vonatkoztassák, amely minden szabad 
embert a hűbéri hierarchiában elfoglalt helyétől függetlenül az uralkodóhoz fűzött. 
Ily módon ez az , abszolútnak" tekintett függőségi viszony csak ott őrzött meg 
valamit eredeti szilárdságából, ahol kiszakították a vazallusi rítusok rendszeré- 
ből, s ahol mintegy közjogi érvényű sui generis behódolási aktusként járult hoz- 
zá az erőknek az állam keretében való összpontosításához. A régi személyi 
kötelékek sorsszerű hanyatlását meggátolni hivatott gyógymód egyértelműen 
elégtelennek bizonyult. 


HATODIK FEJEZET 


Hűbéres és hűbérúr 


Segítség és védelem 


, Szolgálni", vagy ahogy akkoriban mondták még, , segíteni", , védelmezni": 
ezekbe az egyszerű szavakba foglalták a legrégebbi szövegek a fegyvertárs és 
ura közötti kölcsönös kötelezettségeket. A hűbéri kötelék kényszerítő ereje ab- 
ban az időben érvényesült legerőteljesebben, amikor a vele járó feladatokat 
ezekkel a szerfölött pontatlan, következésképp legáltalánosabb értelmű termi- 
nusokkal fejezték ki. A definiálás ugyanis körülhatárolást jelent. De elkerülhe- 
tetlenül mind sürgetőbben jelentkezett az igény, hogy a hűbéri szerződés jogi 
folyományait - és elsősorban az alárendelt kötelmeit — pontos formákba öntsék. 
Mihelyt a vazallus kikerült a hűbérúr körül tevékenykedő szolgák alsó köréből, 
aligha érezte volna méltóságával összeegyeztethetőnek, hogy — mint az első 
időkben — azok között tartsák balga módon számon, akik , minden rájuk mért 
kötelességben tartoznak urukat szolgálni"."" Ráadásul a hűbérbirtokok gazdáivá 
lett s uruktól távol élő harcosoktól immár nem is lehetett volna elvárni, hogy 
állandóan fölöttesük rendelkezésére álljanak. 

A kötelezettségek rögzítésének elhúzódó folyamatában hivatásos jogtudó- 
sok csak későn és gyakorlatilag nem sok eredménnyel működtek közre. Igaz 
ugyan, hogy kánonjogi ismeretei folytán a jogi gondolkodás módszereiben jára- 
tos Fulbert chartres-i püspök már 1020 körül megpróbálkozott a hűbéri kötelék 
és annak folyományainak a vizsgálatával, ám kísérlete — mely mellesleg figye- 
lemre méltó tünetként jelzi a tudós jognak egy számára mindaddig fölöttébb 
idegen területre való behatolását — nemigen emelkedett a meglehetősen üres 
skolasztikus elmélkedések fölé. A döntő szerep itt is aprecedensekből táplálko- 
zó szokásjognak jutott, amely fokozatosan kristályosodott ki a nagyszámú va- 
zallust is fölvonultató bíróságok igazságszolgáltatási gyakorlata nyomán. Egyre 
gyakrabban fordult elő, hogy ezeket a hajdan pusztán hagyományokon alapuló 
kikötéseket beleiktatták magába a megegyezésbe is. A mindössze néhány szó- 
ból álló hűbéreskünél erre a célra jóval alkalmasabbnak tűnt a hűségígéret szö- 
vege, amelyet tetszés szerint meg lehetett toldani, s így megfelelő teret enge- 
dett a jogászi aprólékosságnak. Ekképp a mindenre kiterjedő engedelmesség 
helyébe a gondos részletességgel kidolgozott szerződés lépett. A nagyobb elővi- 
gyázatosság érdekében — ami mellesleg a kötelék meggyöngülésének ékes bizo- 
nyítéka — a hűbéresnek rendszerint nemcsak azt kellett megígérnie, hogy segít- 

ségére áll urának, hanem azt is, hogy sohasem fog ártani neki. Flandriában ezek 
a negatív klauzulák már a 12. század elején olyan jelentőségre tettek szert, hogy 
egy , biztosítéknak" nevezett külön aktust hívtak életre, amelyre a hűségígéret 
után került sor, s mely a jelek szerint fölhatalmazta a hűbérurat, hogy megsze- 
gése esetén elkobozza a kijelölt zálogot. Magától értetődik persze, hogy a tény- 
leges kötelességeknek még sokáig jóval nagyobb szerep jutott. 

Az elsődleges kötelesség magától értetődően a harcban való segítségadás 
volt. A , szóval és kézzel elkötelezett ember" mindenekelőtt azzal tartozott, hogy 
lóháton, teljes fegyverzetben harcba szálljon ura oldalán. A vazallus azonban 
csak ritkán vonult egyedül hadba. Saját hűbéresei voltak neki, mindig fölsorakoz- 
tak zászlaja alá, de kényelme, tekintélye s olykor a szokás is megkövetelte, hogy 
legalább egy-két fegyverhordozó is elkísérje. Általában nem követték gyalogos 
katonák: egyébként sem játszhattak volna nagy szerepet a csatában, ráadásul 
minden valamelyest is jelentősebb embertömeg élelmezése túl sok nehézséggel 
járt ahhoz, hogy a vezér a saját birtokain vagy a hivatalos védnöksége alatt álló 
egyházi intézmények földjein dolgozó parasztokból gyalogos harcosokat állít- 
son ki magának. Emellett a vazallus köteles volt részt vállalni ura várának őrzésé- 
ben: olykor csak az ellenségeskedések idején kel! megjelennie, olykor viszont — 
minthogy az erődítmény sohasem maradhat őrizetlenül — társaival fölváltva lát- 
ta el ezt a feladatot. Ha maga is rendelkezett erősséggel, a kapujának mindig 
nyitva kellett állnia ura előtt. 

Lassanként azonban a rangbéli és hatalombeli különbségek, a szükségképp 
eltérő hagyományok kialakulása, az egyéni megegyezések, sőt még a joggá emel- 
kedett visszaélések is oda vezettek, hogy a kötelezettségek számtalan sajátsá- 
gos formát ölthettek. Végső soron csaknem mindenhol azt látjuk, hogy egyre ke- 
vesebb terhet jelentettek. 

A hűbérkötelékek hierarchizálása súlyos problémát jelentett. Nem egy hűbé- 
resnek saját vazallusai is voltak, vagyis egyszerre volt hűbérúr és vazallus. Min- 
den erejéből segítenie kellett urát, s ez a kötelesség mintegy törvényként írta 
elő számára, hogy a tőle függők teljes csapatával csatlakozzon a hűbérúr seregé- 
hez. A szokásjog azonban már korán lehetővé tette számára, hogy az ilyen alkal- 
makkor egyszer s mindenkorra meghatározott számú kísérővel jelenjen meg, 
akik jóval kevesebben voltak, mint ahányat saját háborúihoz mozgósítani tudott. 
Nézzük például a 11. század végén Bayeux püspökét! Noha száznál is több lo- 
vag fegyveres szolgálatára tarthatott igényt, csak húszat volt köteles közvetlen 
hűbérura, a herceg rendelkezésére bocsátani. Sőt ha emez a király, vagyis Nor- 
mandia hűbérura nevében vette igénybe a főpap segítségét, akkor a szám ezen 
a felsőbb szinten tízre csökkent. A katonai kötelezettségnek ez a felfelé tartó föl- 
lazulása — ami ellen a Plantagenét-monarchia nagy igyekezettel, de kevés si- 
kerrel küzdött a 12. század folyamán - kétségkívül az egyik legdöntőbb oka volt 
annak, hogy a vazallusi rendszer a közhatalom kezében összpontosuló védelmi 
és hódítási eszközként végső soron teljesen hatástalannak bizonyult.?" 

A hatalmas és kevésbé hatalmas vazallusok mindenekelőtt azt igyekeztek 
elérni, hogy ne kelljen meghatározatlan ideig uruk fegyveres szolgálatára állni- 
uk. A szolgálat idejének korlátozását illetően azonban sem a Karoling-állam 
hagyományai, sem a hűbéresség kezdetekor kialakult szokásrend nem szolgált 
közvetlen precedenssel!: az alárendelteknek az udvarban élő harcosokkal együtt 
mindaddig fegyverben kellett maradniuk, ameddig jelenlétükre a király vagy 
vezérük szerint szükség mutatkozott. Ezzel szemben a régi germán jogrendsze- 
rek nyomán már széles körben meghonosodott a negyvennapos — vagy ahogy 
akkoriban mondták, negyven éjszakás — határidők tartása. Nem csak különböző 
perrendtartási eljárások során alkalmazták: így például a frank katonai törvény- 
hozás szerint is negyvennapos pihenőidő illette meg a harcosokat két hadba hívás 
között. Ez a hagyomány szentesítette szám jutott magától értetődően az embe- 
rek eszébe, amikor a 11. század végén megszabták a vazallusoktól elvárható 
szolgálatok időtartamát. A katonák az előírt idő leteltével szabadon visszatér- 
hettek otthonukba, s az év hátralevő részében rendszerint nem is vették igény- 
be őket. Persze elég gyakran előfordult, hogy hosszabb ideig maradtak fegyver- 
ben, s helyenként a szokásjog is igyekezett a szolgálat meghosszabbítását a 
kötelességek között számon tartani. Ez azonban már csak a hűbérúr költségén, 
az általa fizetett zsold ellenében volt lehetséges. Az egykoron a fegyveres kísé- 
rő fizetségeként létesített hűbér már nemigen tett eleget eredeti rendeltetésé- 
nek, olyannyira, hogy másfajta javadalmazással kellett kiegészíteni. 

A vezér nemcsak háborúságkor szólította magához vazallusait. Békeidőben 
ők alkották , udvarát", melyet nagyjából rendszeres időközönként, többnyire a 
fontosabb egyházi ünnepek alkalmával teljes létszámában összehívott, s mely 
hol bíróságként, hol a kor politikai erkölcse szerint minden fontos döntés előtt 
megkérdezendő tanácsadó testületként, hol díszőrségként állt a rendelkezésé- 
re. Egy olyan korban, amely a látott eseményeket erős jelképes értékkel ruházta 
föl, semmi más nem tanúsíthatta ékesebben - és az érintettben semmi más nem 
tudatosíthatta gyönyörűségteljesebben — egy hűbérúr hatalmát, mint amikor 
mindenki előtt nagyszámú tőle függő emberrel körülvéve mutatkozhatott, s 
amikor emezek, akik közül néhányan maguk is magas rangot élveztek, a nyil- 
vánosság előtt látták el a fegyverhordozói, a pohárnoki, az asztalnoki és más, 
hódolatukat kifejező szolgálatokat a személye körül. 

Az epikus költemények naivul eltúlozták ezeknek , gazdag, csodálatos és 
bőkezű" udvaroknak a pompáját, amelyek az elbeszélt események megszokott 
színteréül szolgálnak. Még azokról is túlságosan hízelgő képet festenek, ahol a 
királyok a szertartásrendnek megfelelően koronával a fejükön jelentek meg. 
Különösen érvényes ez a kisebb vagy közepes vagyonú bárók szerényebb kör- 
nyezetére. A legmegbízhatóbb szövegek nem hagynak kétséget afelől, hogy szá- 
mos fontos ügyet tárgyaltak meg az ilyen összejövetelek alkalmával, s hogy a 
legfényesebb udvarokban szertartásos fölvonulásokra is sor került, amelyek 
megszokott nézőiken kívül kalandorokból, komédiásokból, sőt zsebmetszőkből 

álló, meglehetősen vegyes közönséget is vonzottak. A szokás és természetesen 
saját jól fölfogott érdeke azt diktálta a hűbérúrnak, hogy hűségük zálogaként — s 
egyúttal alárendeltségük jeleként - lovakat, fegyvereket és ruhadarabokat aján- 
dékozzon embereinek, akiktől mindig szigorúan elvárta, hogy — mint azt Saint- 
Riguier apátja előírta: ,képességüknek megfelelő díszes öltözékben" és teljes 
létszámban jelenjenek meg ezen alkalmakkor. A Barcelonai szokáskönyv sze- 
rint az udvarát összehívó gróf , szolgáltasson igazságot..., nyújtson segedelmet 
az elnyomottaknak; fúvassa meg a kürtöt, ha eljő az étkezések ideje, hogy ne- 
mesek és nemtelenek egyaránt részt vehessenek rajtuk; ajándékozzon palásto- 
kat főembereinek; állítsa rendbe a spanyol földeket földúlni induló hadat; avas- 
son új lovagokat". De hasonlóval találkozunk a társadalmi hierarchia alacsonyabb 
szintjén is: amikor 1210-ben egy szegény picardiai lovag , teljes" hűbéresküt tesz 
az amiens-i püspök világi képviselőjének, nemcsak arra kötelezi magát, hogy 
évente hat hétig katonaként szolgálja urát, hanem - szinte egy lélegzetre — arra 
is, hogy: , eljövök, valahányszor fölszólíttatok rá, a jószágkormányzó úr adta 
ünnepségekre, s saját költségemen, asszonyommal egyetemben részt veszek 
azokon nyolc álló napon keresztül ".?"? 

Ez utóbbi mellett számos más példa is rávilágít, hogy a fegyveres segítség- 
adáshoz hasonlóan az udvari szolgálatot is egyre inkább szabályozták, illetve 
korlátozták. Ez azonban nem jelenti azt, hogy a vazallusi csoportok azonosan 
viszonyultak volna mindkét szóban forgó kötelezettséghez. A katonai szolgálat 
többnyire csak terhet jelentett a számukra, miközben az udvarban való megje- 
lenés sok előnnyel járt: bőkezű ajándékokat kaptak uruktól, ingyen lakomákban 
részesülhettek, sőt részt vehettek az irányítói hatalom gyakorlásában is. Termé- 
szetes tehát, hogy a vazallusok sokkal kevésbé igyekeztek kivonni magukat ez 
utóbbi kötelezettség alól. Ezek az összejövetelek bizonyos fokig kiegyensúlyoz- 
ták a birtokba helyezéssel járó eltávolodást, és a hűbérúr és emberei között egé- 
szen a hűbéri korszak végéig életben tartották a személyes érintkezést, ami nélkül 
nemigen létezhet emberi kapcsolat. 

A vazallus hűségfogadalma értelmében minden téren , segíteni" tartozott 
urát. Mindenekelőtt magától értetődően kardjával és tanácsaival. Egy idő után 
viszont már azt is elvárták tőle, hogy adott esetben erszényét is megnyissa. A 
pénzbeni támogatás intézménye árulkodik legékesebben annak a függőségi rend- 
szernek a mélyreható egységéről, amelyre a feudális társadalom épült. Minden 
engedelmességgel tartozó személy — a szolgáktól a , szabad" földesúri telkek 
parasztjain és a királyság alattvalóin keresztül egészen a vazallusokig — köteles 
volt szükség esetén segítséget nyújtani urának vagy gazdájának. Márpedig mi 
jelenthetett nagyobb szükséget a pénzhiánynál? Azt látjuk, hogy - legalábbis a 
francia hűbéri jog terén — hasonló nevet viseltek azok az adóterhek, amelyeket 
a hűbérurak szükség esetén a társadalmi hierarchia különböző fokain elhelyez- 
kedő emberekre kivethettek. A kortársak egyszerűen csak , segítségről" (aide) 
vagy ,rovásadóról" (taille) beszéltek. (Ez utóbbi képes kifejezés a tailler igéből 

származik, mely eredeti értelmében annyit tesz: elvenni valakitől vagyona egy 
darabját; ezt használták azután , megadóztatni" értelemben.) Az elvi hason- 
lóság ellenére a szóban forgó kötelezettség története természetesen az érintett 
társadalmi közegeknek megfelelően egymástól szögesen eltérően alakulhatott. 
Pillanatnyilag csak a vazallusok rovásadója foglalkoztat bennünket. 

Kezdetben föltehetően csak egyszerű, kivételes és többé-kevésbé önkéntes 
jellegű ajándékátadásokra került sor. A jelek szerint mind Németországban, mind 
Itália lombardok lakta területein megmaradtak ennél a gyakorlatnál. Erről árul- 
kodik a Szász tükör is, amikor egy helyütt az , urát adományaival szolgáló" 
hűbérest állítja elénk. Ezekben az országokban a hűbéri köteléknek nem volt 
kellő ereje ahhoz, hogy az elsődleges szolgálatok megfelelő ellátását követően 
az újabb segítségre szoruló hűbérúr egyszerűen csak parancsot intézhessen 
vazallusához ahelyett, hogy annak jóindulatára apelláljon. A francia vidékeken 
más volt a helyzet. Itt a 11. század utolsó vagy a 12. század első éveiben — vagy- 
is nagyjából ugyanakkor, amikor elterjedt a közrendűeket sújtó adó, s amikor a 
pénz forgásának mindenütt tapasztalható fölgyorsulásának következtében a föl- 
desúr nyomasztó pénzszükségletével egyidejűleg az adófizetők lehetőségei egyre 
jobban beszűkültek - a szokásjog lassanként kötelezővé tette ezeknek az adók- 
nak a megfizetését, kárpótlásul viszont megszabta, mely alkalmakkor kerülhe- 
tett sor kivetésükre. Így például egy Anjou területen lévő hűbérbirtokot 1111- 
ben , négy jogszerű adó" (taille) terhelte, melyekkel az alábbi esetekben tarto- 
zott a vazallus: , midőn az úr fogságba esik, s váltságdíj szükségeltetik; midőn 
legidősebb fia lovaggá üttetik; midőn legidősebb leánya megházasodik; midőn 
ő maga földet vásárolni készül"."" E negyedik, túlontúl is önkényesen kiszab- 
ható hozzájárulás a legtöbb helyen hamarosan kiveszett a szokásjogból, a má- 
sik három esetre viszont nagyjából mindenütt előírták a fizetési kényszert. Néha 
egyéb alkalmakra is kiterjesztették: ilyen volt például a keresztes hadjáratok 
céljaira beszedett adó vagy az az eset, amikor magát a hűbérurat adóztatták meg 
a hierarchiában fölötte állók. Ekképp a , megváltással" már megjelent fizetési 
aktus lassanként beférkőzött a hajdanán hűségen és tetteken alapuló viszony 
elemei közé. 

Nem ez volt azonban az egyetlen csatorna, amelyen keresztül beszivárog- 
hatott. Néha elkerülhetetlenül előfordult, hogy a hűbéres nem tett eleget a hadi 
szolgálat kötelezettségének. Ura ilyenkor bírságfizetésre vagy jóvátételre tartha- 
tott igényt, amit a vazallus olykor előre lerótt. Ezt a középkori nyelvszokások- 
nak megfelelően , szolgálatnak" nevezték, ugyanis, mint minden más hasonló 
esetben, magára a kárpótlásfizetésre is az általa megváltott kötelezettség elne- 
vezését alkalmazták. (Franciaországban taille de Fost, hadiadó.) A valóságban 
az ilyen pénzkifizetéssel elnyert mentesítések csak a hűbérek két kategóriáját 
érintették szélesebb körben: egyfelől a fegyverforgatásra alkalmatlan egyházi 
közösségek kezén lévő birtokokat, másfelől az erős uralkodóktól közvetlenül függő 
hűbéreket (a monarchiák ugyanis még a hűbéri alapon működő hadsereg-állítá- 

si rendszer hiányosságaiból is igyekeztek kincstári bevételeket kicsikarni). A 13. 
században a fegyveres szolgálati kötelezettség egyre kevésbé nehezedett kény- 
szerítő erővel a legtöbb közönséges hűbérföld birtokosára, s azt ellentételező adót 
se nagyon fizettek már. Gyakran maguk a pénzbeni segítségnyújtások is kivesz- 
tek a szokásból. A hűbér már korábban sem biztosított jó katonákat a hűbérúr 
számára, ráadásul hosszú távon nem bizonyult gyümölcsöző jövedelemforrás- 
nak sem. 

A hűbérúr számára a szokásjog általában nem írta elő, hogy a vazallus es- 
küjét szóbeli vagy írásbeli elkötelezettséggel viszonozza. A fölöttesi ígéretek csak 
később, és mintegy kivételképpen jelentek meg. Nem volt tehát mód rá, hogy a 
fölöttes feladatait is ugyanolyan részletességgel rögzítsék, mint a hűbéres kötel- 
meit. Mellesleg a védelmi kötelezettséget sokkal nehezebb is lett volna szabato- 
san meghatározni, mint a szolgálatokat. Az úrnak meg kellett oltalmaznia em- 
berét , minden teremtménnyel szemben és ellenében, ki él vagy hal". Minde- 
nekelőtt testét kellett védelmeznie, de gondoskodnia kellett javai, elsősorban 
pedig hűbérei biztonságáról is. A hűbérúr azonban nemcsak védelmezőként, 
hanem, mint látni fogjuk, gyorsan és méltányosan igazságot szolgáltató bíróként 
is vazallusa rendelkezésére állt. Tegyük még mindehhez hozzá azokat az álta- 
lunk fölmérhetetlen, de mindenképpen értékes előnyöket, amelyek valamely 
hatalmasság — igazságos vagy igazságtalan — pártfogása jelenthetett a meglehe- 
tősen anarchikus társadalmi közegben. Mindez távolról sem tűnt elhanyagol- 
hatónak. Mindennek ellenére nem lehet vitás, hogy a vazallus végeredmény- 
ben többel tartozott urának, mint fordítva. A szolgálat béreként juttatott hűbér a 
kezdeti időkben helyreállította az egyensúlyt. Ahogy azonban a gyakorlatilag 
családi vagyonná vált birtok eredeti rendeltetése feledésbe ment, úgy vált egyre 
szembeszökőbbé a terhek egyenlőtlensége, s úgy erősödött a kedvezőtlenebb 
helyzetbe került hűbéresekben a szándék, hogy enyhítsék a rájuk nehezedő 
terheket. 


A vazallusság a nemzetség helyébe lép 


Nem szabad azonban beérnünk ezzel a kizárólag tartozásokat és követeléseket 
tartalmazó mérleggel, mert így meglehetősen vérszegény képet kapunk a köte- 
lék valódi természetéről. A személyes függőségi viszonyok mintegy a hatékony- 
ságában meggyöngült nemzetségi szolidaritást helyettesítendő vagy kiegészíten- 
dő jelentek meg a történelem színpadán. A 10. századi angolszász jog törvé- 
nyen kívülinek tekinti a hűbérúr nélküli embert, hacsak rokonsága nem veszi 
kezébe az illető sorsát." A vazallus és a hűbérúr sokáig új keletű rokonokként 
viszonyultak egymáshoz, akik kötelességeik, illetve jogaik alapján mintegy be- 
olvadtak a közeli hozzátartozók sorába. Ha egy gyújtogató egy várban lel mene- 
dékre, olvashatjuk Barbarossa Frigyes egyik békealkotmányában, az erősség 
urának, ha nem akar a cinkosság bűnében vétkezni, ki kell szolgáltatnia a szö- 

kevény bűnöst, , kivéve ha emez hűbérura, vazallusa vagy közeli rokona". Jel- 
lemző, hogy a legrégebbi normann szokásjogi gyűjtemény a rokonságon belül 
elkövetett legszörnyűbb emberölési bűnökkel együtt tárgyalta azokat az esete- 
ket, amikor hűbérúr saját vazallusát vagy hűbéres saját urát gyilkolta meg. A 
hűbérességnek ez a mondhatni családias jellege tartósan rányomta a bélyegét a 
jogszabályok, illetve a viselkedésformák számos sajátosságára. 

A nemzetségek tagjainak legelső kötelessége a bosszúállás volt, s ezzel 
tartozott egymásnak a hűbérúr és a vazallus is. Egy régi germán glossza példá- 
ul jámboran az ófelnémet mundporóval (, ,patrónus") fordítja a latin ultor (, bosszú- 
álló") szót." A rokonság és a hűbéresség azonos rendeltetése a bosszúval kezdő- 
dött és a bíróság előtt folytatódott. Egy 12. századi angol szokásjogi gyűjtemény 
azt írja elő, hogy aki nem volt személyesen jelen egy gyilkosság elkövetésekor, 
az csak akkor léphet föl vádlóként, ha az áldozat közvetlen hozzátartozója, 
hűbérura vagy fölesküdött vazallusa. A kötelezettségek hasonló kényszerítő erővel 
jelentkeztek mind a hűbérurak, mind a vazallusok számára. Az alárendeltségi 
viszony jellegének megfelelően azonban itt is előtűnnek bizonyos fokozati kü- 
lönbségek. A régi Germániában, ha hihetünk a Beowulfnak, a meggyilkolt vezér 
bajtársai részesültek a jóvátételi díjból. A normannok megszállta Angliában vi- 
szont más volt a helyzet: a hűbéres megöléséért lerótt kárpótlás egy része urát 
illette meg, míg a vazallusnak semmi sem járt a hűbérúr meggyilkolásáért fize- 
tett összegből. Itt tehát a szolgálatot tevő elvesztése kifizetődő volt, az úré vi- 
szont nem. 

Ritkán fordult elő, hogy a lovag fia az apai házban nevelkedett volna föl. 
Mindaddig, ameddig a hűbéri korszak társadalmi szokásai valamelyest is ér- 
vényben voltak, az ifjút serdülőkorától az apa hűbérura — vagy egyik hűbérura — 
gondjaira bízták, aki mellett apródi teendőket látott el, miközben megismerke- 
dett a vadászmesterséggel, elsajátította a fegyverforgatást, s később az udvari 
életbe is beletanult. Így töltötte ifjúi éveit Fülöp flandriai gróf mellett a valóság- 
ban is létezett Guines-i Arnold vagy a Nagy Károlyt odaadón szolgáló, legenda- 
beli Garnier de Nanteuil: 


Midőn a király az erdőbe tér, a gyermek el nem hagyná, 

Hol íjját viszi kezében, hogy kengyelt tart lába alá, 

Ha a király folyóvízbe gázol, Garnier nem tágít mellőle, 
Máskor meg vadászmadarat, darura rontó sólymot visz kezén, 
S mikor a király aludni tér, Garnier vigyázza nyugtát, 

Fülének tetsző dalt énekel, s kíséri zeneszerszámán. 


Hasonló gyakorlatot követtek a középkori Európa más társadalmai is: a fiatalok 
révén akarták életben tartani azokat a kötelékeket, amelyek az apák egymástól 
való eltávolodása következtében meglazulhattak. Az írországi fosterage viszont 
a jelek szerint elsősorban a gyermeknek az anyai rokonsághoz való kötődését 

volt hivatott erősíteni, néha pedig művelt papi közösségek pedagógiai tekinté- 
lyét kívánták megalapozni vele. A skandinávoknál a vezér gyermekeinek neve- 
lése a fegyvertársra hárult. Norvégiai Harald alattvalójának akarta tekinteni 
Aethelstan angol királyt, s ezt a saga szerint azzal kívánta mindenki tudomásá- 
ra hozni, hogy fiát meglepetésszerűen e botcsinálta férfidajka térdére ültette. 
A hűbéri világ eredeti sajátossága abban nyilvánul meg, hogy a kötelékeket alulról 
fölfelé hozta létre. Az ekképp létrejött, tiszteleten és hálán alapuló kötelezettsé- 
geknek rendkívüli erőt tulajdonítottak. A hajdani kisfiú soha életében nem fe- 
ledkezett meg arról, hogy egykoron a hűbérúr , tápláltja" volt (ez az elnevezés 
— a jelenséggel együtt — a frank kori Galliában keletkezett, s még Commynes-nál 
is találkozunk vele)."" Nem kétséges persze, hogy a valóság itt is, akárcsak más 
téren, gyakran megcsúfolta a becsület szabályait. Nem állíthatjuk azonban, hogy 
ez a szokás teljességgel haszontalan lett volna, hiszen — amellett, hogy értékes 
túsz került így a hűbérúr kezébe - ily módon minden vazallusi nemzedék né- 
miképp átélhette annak a vezér oldalán eltöltött életnek a valóságát, amelyből a 
hűbéresség összetartó ereje a kezdeti időkben táplálkozott. 

Abban a társadalomban, amelyben az egyén nemigen lehetett a maga ura, 
a házasság, mint korábban láttuk, megannyi érdek metszéspontjában helyezke- 
dett el, s távolról sem lehetett egyéni szándék eredménye. A döntés mindenek- 
előtt az apát illette meg. , Kívánta, hogy fia még éltében asszonyt hozzon a ház- 
hoz: megvásárolta hát számára egy nemesember leányát" -— írja minden köntör- 
falazás nélkül a Poéme de saint Alexis szerzője. Az apáé mellett — s főleg akkor, 
ha már meghalt -— a rokonok véleménye is számításba jött. A vazallus árvájának 
házasságkötésébe beleszólt a hűbérúr, sőt még a hűbéreseknek is volt beleszó- 
lásuk uruk választásába. A valóságban azonban ez utóbbi esetben puszta illen- 
dőségi szokásról van szó: az úrnak minden fontos döntése előtt — így házasság- 
kötésekor is — elvben ki kellett kérnie emberei véleményét. Azonban a hűbérúr- 
nak a vazallussal szembeni jogai a legrégebbi hagyományoknak megfelelően 
sokkal határozottabb formát öltöttek. , Ha a magánkatona (buccellarius) után csak 
leánygyermek marad - olvashatjuk egy 5. századi nyugati gót törvénykönyv 
szövegében -, kinyilvánítjuk, hogy emennek patrónusa rendelkezéseire kell 
hallgatnia, ki hasonló rangú férjet tartozik választani számára. Ha viszont a le- 
ány patrónusának akaratával szembeszállva választ férjet magának, akkor vissza 
kel! szolgáltatnia neki mindazon adományokat, mikben atyja egykoron része- 
sült."""5 A hűbérek örökletes volta — ami meglehetősen kidolgozatlan formában 
már a szóban forgó szövegben is megjelenik — újabb, ráadásul igen nyomós okot 
szolgáltatott a hűbérurak számára, hogy figyelemmel kövessék azokat a frigye- 
ket, amikor is a földek női kézre kerülésével az eredeti vazallusnemzetségtől 
idegen emberek léptek a szolgálatukba. A hűbéruraknak a házasságkötéseket 
befolyásoló jogai azonban csak a hűbéresség őshazáiban, Franciaországban és 
Lotaringiában - illetőleg a külső minták alapján meghonosított hűbéri rendsze- 
rekben - teljesedtek ki. Kétségtelen, hogy az efféle beavatkozásokat nemcsak a 

lovagi családoknak kellett eltűrniük, hiszen mások is ki voltak szolgáltatva ilyen 
vagy olyan módon a hűbérúri hatalomnak, s maguk a királyok is néha úgy ítél- 
ték meg, hogy saját méltóságuknál fogva joggal rendelkezhetnek női alattvaló- 
iknak legalább a kezéről. Ám a vazallusok — és néha a hűbérúr személyéhez 
kötődő függő helyzetűek másik kategóriája, a szolgák — vonatkozásában nagyjá- 
ból mindenütt tökéletesen jogszerűnek tekintették azt, amit az alárendeltek más 
csoportjaival szemben hatalmi visszaélésnek tartottak volna. , Akaratuk ellené- 
re nem köttetünk házasságot özvegyekkel és leányokkal - ígéri Fülöp Ágost 
Falaise és Caen lakosainak —, hacsak nem köti őket hozzánk egészben vagy 
részben páncélinges hűbér." (Olyan katonai telekről van szó, melynek birtoko- 
sa páncélingben tartozott megjelenni ura zászlaja alatt.) A jó szokás azt kíván- 
ta, hogy a hűbérúr megegyezésre találjon az egyes nemzetségekkel; ezt a fajta 
együttműködést igyekezett például formába önteni egy 13. századi orléans-i 
jogszokás, s ez jelenik meg egy I. Henrik idejéből származó, különös angol kirá- 
lyi oklevélben is." Ha viszont a hűbérúrnak kellő hatalma volt, akkor valamennyi 
vetélytársának könnyedén fölébe kerekedhetett. A Plantagenétek Angliájában 
ez a gyámsági alapon létrejött intézmény szerfölött furcsa kalmárkodássá kor- 
csosult. A királyok és a főurak — de elsősorban a királyok — egymással veteked- 
ve kínálták, illetve árulták az eladósorban lévő árva ifjakat és leányokat. De az 
is megesett, hogy a kijelölt jövendőbelijét visszatetszőnek tartó özvegyasszony 
szépen csengő dénárokkal váltotta ki az elutasítási engedélyt. A kötelék fokoza- 
tos meglazulása ellenére azt látjuk, hogy a vazallusság távolról sem kerülte el 
mindig azt a másik veszélyt, melynek fenyegető árnya minden személyes védel- 
mi viszonyokon nyugvó rendszert kísért — nevezetesen hogy az erősebbek kezé- 
ben a gyöngék kizsákmányolási mechanizmusává vált. 


A kötelék viszonossága és megszakíthatósága 


A hűbéri szerződés természetéből adódott, hogy két olyan ember között létesí- 
tett kapcsot, akik nem voltak egyenlőek egymással. Ékesen árulkodik erről a régi 
normann jog egyik rendelkezése is: a vazallusát megölő hűbérúr és az urát 
meggyilkoló hűbéres egyaránt halállal lakol ugyan tettéért, ám egyértelműen a 
fölöttes ellen elkövetett bűntény számít nagyobb gonosztettnek, mivel csak ezt 
büntetik megszégyenítő módon akasztással." Azonban bármennyire egyenlőt- 
lenek is voltak a két különböző oldalon elvárt kötelezettségek, mégis oszthatat- 
lan egészt alkottak: a vazallus engedelmességének az volt a feltétele, hogy ura 
pontosan teljesítse vállalásait. Az egyébként egyenlőtlen kötelességek viszonos- 
sága — amire már Chartres-i Fulbert is rámutatott a 11. században, s ami mind- 
végig erősen tudatosult az emberekben -— az európai hűbéresség ténylegesen 
megkülönböztető ismérveként jelentkezik. Ez a sajátosság nemcsak az ókori 
rabszolgaságtól különbözteti meg, hanem — méghozzá sarkalatos módon - a más 

kultúrákban kialakult szabad függőségi formáktól is, amilyenekkel például Ja- 
pánban találkozunk, sőt amelyek hozzánk közelebb eső területeken, a tulajdon- 
képpeni hűbéri övezettel szomszédos ebben vagy abban a társadalomban is föl- 
bukkannak. Maguk a rítusok is kellőképp kifejezik az ellentétet: az orosz szol- 
gáló emberek , homloküdvözlete" vagy a kasztíliai harcosok kézcsókja élesen 
különbözik az európai hűbéreskütől, melynek során az egymásra kulcsolódó 
kezek és a csókváltás aktusa után a hűbérúr inkább valóságos szerződő félként, 
mint kizárólag elvárásokkal élő fölöttesként jelent meg. Beaumanoirnál például 
ezt olvashatjuk: , Ami hűséggel s kitartással az ember hűbéresküje okán urának 
tartozik, azzal tartozik a hűbérúr is emberének." 

A köteléket létrehozó ünnepélyes aktusnak olyan ereje volt, hogy még a 
legsúlyosabb kötelességszegések esetében is csak egy másik, ellentétes tartal- 
mú szertartás megrendezésével tartották hatályon kívül helyezhetőnek. Legalább- 
is így jártak el a régi Frank Királyságban. Lotaringiában és Észak-Franciaország- 
ban lassanként életre kelt egy a hűbérkötelék föloldását célzó rítus, amelyben 
talán annak a gesztusnak az emléke élt tovább, amely a régmúlt idők száli frank- 
jainál a rokonság megtagadását fejezte ki. A hűbérúr — de többnyire a vazallus 
— ilyenkor kinyilvánította elhatározását, hogy messzire , taszítja magától" eskü- 
szegő szövetségesét, s heves mozdulattal a földhöz vágott egy -— olykor előzőleg 
kettétört — gallyat, vagy kitépett a köpenyéből egy szálat. Ám a szertartás csak 
akkor lehetett azonos hatású az általa eltörölni hivatott hűbéresküvel, ha ismét 
csak a két érintett fél jelenlétében történt. Ez persze meglehetős kockázattal járt. 
Ezért a , szalmaszál" eldobása helyett — ami már azelőtt feledésbe ment, mie- 
lőtt eljutott volna abba a stádiumba, ahol a szokás szabállyá lesz — előtérbe ke- 
rült a levél vagy hírnök útján a másik félhez intézett kihívás. (Ez utóbbi francia 
elnevezése, a défi szó eredeti értelmében a , hites szó", vagyis a hűségígéret, a 
foivisszavonását jelentette.) A kevésbé aggályos természetűek -— és nyilván nem 
ők alkották a kisebbséget — persze minden előzetes bejelentés nélkül azonnal 
ellenségesen léptek föl. 

A személyi köteléket az esetek túlnyomó többségében dologi kötelék is ki- 
egészítette. Mi legyen a hűbér sorsa, ha elszakad a hűbéri szál? Egyszerű volt a 
helyzet, ha a kötelék a vazallus mulasztása folytán szűnt meg: a birtok ilyenkor 
visszatért a sérelmet szenvedett hűbérúrhoz. Ezt nevezték , jószágvesztésnek". 
Barbarossa Frigyes Oroszlán Henrik herceget, Fülöp Ágost pedig Földnélküli 
Jánost , semmizte" így ki, hogy csak a legnevezetesebb eseteket említsük. Sok- 
kal kényesebb volt viszont a kérdés, amikor a viszony a hűbérúr hibájából bom- 
lott föl. Nem lehetett vitás, hogy a hűbér elveszítette létjogosultságát, hiszen 
megszűntek azok a szolgálatok, amelyeket ellentételezni volt hivatott. Csakhogy 
így egy ártatlan embert kellett volna megfosztania vagyonától... A dilemmát a 
hűbérkötelékek hierarchiájának elve alapján lehetett megoldani. A méltatlan- 
ná vált hűbérúr jogai ilyenkor saját fölöttesére szálltak, akárha egy láncszem 
eltűntével egy pillanat múlva ismét összezárult volna a lánc. Ez az út persze 

járhatatlannak bizonyult, amikor a hűbérbirtok a legvégső láncszemtől, vagyis 
a királytól függött. Mindazonáltal a jelek szerint ahhoz az elvhez tartották ma- 
gukat, hogy a királynak tett hűségígéret megtagadása sohasem lehet tartós ér- 
vényű. Csak Itália járt külön úton: hűbérúri hitszegés esetén a hűbér egész egy- 
szerűen allódiummá alakult át. Sok más mellett ez a jelenség is arról árulkodik, 
hogy az Appennin-félszigeten nem gyökeresedtek meg a legszorosabb értelem- 
ben vett hűbéri elvek. 

A Karoling-kori törvények meghatározták azon mulasztások körét, amelyek 
az akkori fölfogás szerint a vazallust följogosították ura elhagyására, s ezek az 
elvek nem törlődtek mindenestül ki az emberek emlékezetéből. A Raoul! de 
Cambrai című gesztaénekben a , táplált" Bernier-nek ezer oka is van ugyan, hogy 
gyűlölje urát, de csak akkor tagadja meg Raoult, amikor az megüti. Ugyanis az 
egyik Karoling-kori kapituláréban ez áll: , senki sem hagyhatja el urát, ha tőle 
legalább egy sou értékű jószágot kapott... csak ha ura bottal lesújtott reá". Ez a 
szakítási indok valamivel később az egyik lovagregényben is fölbukkan egy kü- 
lönös hűbéri jogeseti vita során, majd különböző 13. századi francia szokásjogi 
gyűjteményekben találkozhatunk vele, sőt a következő század elején az első 
Valois-házi király parlamentje is figyelembe vette.?! Ám még a hajdani idők- 
ben legtartósabbnak bizonyuló jogszabályok is csak egy meglehetősen képlékeny 
hagyományba tagolódva maradhattak fönn a hűbéri korban. A jogszabálygyűj- 
teményeknek erkölcsi törvények laza halmazává való átalakulása önkényessé- 
get szült, ami kiküszöbölhető lett volna, ha a bíróságok megfelelő igazságszol- 
gáltatási gyakorlatot tudtak volna kidolgozni és elfogadtatni. Akadtak is igazság- 
szolgáltatási fórumok, amelyek nem zárkóztak el ennek megalkotásától. Ezek 
közé tartozott mindenekelőtt a bírósággá alakult hűbérúri udvar, mely tulajdon- 
képpen magukból a vazallusokból állt, akik fölöttesük, a hűbérúr és a velük egy 
rangban álló hűbéres perében mintegy természetes bírákként vettek részt. Ez- 
után a fölöttes hűbérúr bírósága következett, akinek az előbbi a hűbérese volt. 
Helyenként - így például Bigorre vidékén - a korán írásba foglalt szokásjog azt 
igyekezett kierőszakolni, hogy a vazallusok urukkal való , szakítását" csak a 
megszabott eljárási rend megtartása esetén lehessen jogszerűnek tekinteni." 
Ám a hűbéri berendezkedés legnagyobb fogyatékossága éppen abban állt, hogy 
képtelen volt valóban egységes és ténylegesen hatékony bírói rendszer kiépíté- 
sére. A gyakorlatban az egyén ha jogaiban sértve érezte magát (vagy ha úgy tett, 
mintha sérelem érte volna), maga döntött a kötelék elszakításáról, s a konfliktus 
kimenetelét az erőviszonyok szabták meg. Képzeljünk el egy olyan házasságot, 
amelyet válással meg lehet szakítani, anélkül azonban, hogy a válóokokat előre 
meghatároznák, s nem lenne bíróság sem, amely mérlegelné őket. 


HETEDIK FEJEZET 


A hűbéresség paradoxonja 


Ellentmondó források 


Az európai hűbériség története által fölvetett számtalan probléma háttérbe szo- 
rul a kor embereire vonatkozó egyetlen nagy kérdés mögött: valójában mekkora 
hatással is volt ez a társadalmi kötőanyag a cselekedetekre és lelkekre? Ha eb- 
ből a szempontból vesszük szemügyre a forrásanyagot, akkor mindenekelőtt egy 
furcsa ellentmondást fölfedezhetünk föl, melynek vizsgálata elől nem szabad 
kitérnünk. 

Nem kellene különösebb erőszakot tennünk a szövegeken, ha a hűbéri intéz- 
ményt dicsőítő, érzelmes antológiát akarnánk összeállítani belőlük. A szövegek 
mindenekelőtt a nagy becsben tartott hűbéri köteléket ünneplik. A , vazallus- 
nak" megszokott szinonimája a , barát" vagy még gyakrabban a régi, valószínű- 
leg kelta eredetű dru szó, amely nagyjából vele azonos értelmű, ám jelentésé- 
ben pontosabban tükröződik a , választás" árnyalata. Igaz, olykor a tiszta, gyön- 
géd szerelmi kötelékre is utaltak vele, ám a , baráttal" ellentétben jelek szerint 
sohasem terjesztették ki rokoni kapcsolat jelölésére. A szó mind a galloromán, 
mind a német nyelvben fölbukkan, s a különböző korokból származó, legsokat- 
mondóbb szövegekben mindig ugyanabban az értelemben szerepel: , midőn üt 
majd utolsó órád", intik 858-ban a galliai püspökök Német Lajost, , nem lesz 
támaszodra sem asszony, sem fiúgyermek, s nem sietnek majd segedelmedre 
hites társak (drus) vagy vazallusok". Magától értetődik, hogy a vazallustól a 
hűbérúr felé tartó szeretetteljes ragaszkodás viszonzásra talál abban az érzelem- 
ben, amelyet az úr hűbérese iránt tanúsított. , Girart Nagy Károlynak lett teljes 
híve — hangzik el az egyik eposzi szereplő szájából -, ki barátságával és egy 
uradalommal jutalmazá." Ez csak irodalom, kiáltanak föl talán azok a történé- 
szek, akik csak az oklevelek száraz hangját hajlandók meghallani. Ezen ne 
múljék! Ennek a földnek én vagyok az ura, jelentette ki — a saint-serge-i szerze- 
tesek szerint — egy Anjou-beli kisnemes, mert birtokosa, Geoffroy azt , tőlem nyeré 
el, hűbérként és barátságom jeléül". És ugyan ki akarná megcáfolni a Doon de 
Mayence következő sorait, melyekben oly naiv őszinteséggel fejeződik ki az életet 
a másik nélkül elképzelni sem tudó ember ragaszkodása: 

Ha uram elhaláloz, én is halált kérek. 

Ha bitón lógatják, lógjak én is vele. 

Ha máglyára hágna föl, tűz végezzen vélem, 
Ha folyóba fulladna, én is vesszek bele. 


A kötelék mellesleg rendületlen odaadást követel, s az embernek, mint a Ro- 
land-énekben olvashatjuk, , forróságot s fagyot" egyaránt el kell tudnia viselni 
érte. , Szeretni fogom, mit csak szeretsz; gyűlölni fogom, mit csak gyűlölsz", áll 
az angolszász vazallus esküjében. A kontinensről származó egyes szövegekben 
pedig ez áll: , Barátaid nékem is barátaim, elleneid nékem is elleneim lesznek." 
A jó vazallus legelső kötelessége természetesen az, hogy adott esetben készen 
álljon karddal a kezében meghalni uráért, s nem lehet ennél irigylésre méltóbb 
sorsot elképzelni, hiszen az ilyen mártírhalál megnyitja a Paradicsom kapuját. 
De kik is állítják ezt? A költők? Hát persze. De ezt tanítja az egyház is. Megtör- 
tént, hogy egy lovag fenyegetés hatására végzett urával. , Vállalnod kellett vol- 
na helyette a halált — jelentette ki az 1031-es limoges-i zsinat nevében egy püs- 
pök -, s hűséged folytán most Isten mártírjai között lenne a helyed.""" 

A kötelék megtagadása a legszörnyűbb véteknek számít. Midőn Anglia népei 
fölvették a kereszténységet, olvashatjuk Alfréd királynál, a legtöbb vétségre könyö- 
rületes jóvátételi díjakat szabtak meg, , kivéve ha urát árulta el embere: ily bűn 
esetén ne merjetek irgalommal élni, hiszen Krisztus sem könyörült azokon, kik 
elveszejtették". , Nem engedélyezhető megváltás olyan ember számára, ki urát 
ölé meg - olvashatjuk az I. Henrik törvényei címet viselő szokásjogi gyűjtemény- 
ben, mely több mint kétszáz évvel később a kontinens hűbéri struktúráit időköz- 
ben átvevő Angliában látott napvilágot —: az ilyennek a legszörnyűbb kínhalál 
jár." Egy Hainautból származó történet szerint egy lovag párviadalban megölte 
hűbérurát, a fiatal flandriai grófot, majd bűnét vezeklendő a pápa elé járult, akár- 
csak a legendabeli Tannháuser. A pápa elrendelte, hogy vágják le mindkét kezét. 
Látva azonban, hogy a bűnös cseppet sem remeg, elengedte a büntetést, de azt 
szabta föltételül, hogy a lovagnak élete végéig kolostorban kell vezekelnie. , De 
hisz ő az én uram - jelenti ki a 13. században Ybelin ura, akit a legveszedelme- 
sebb ellenségévé lett császár meggyilkoltatására akarnak rábírni —, bármit is 
tégyen, megtartjuk fogadott hűségünket."?" 

A köteléket olyan erővel ruházták föl, hogy a vele kapcsolatos képzetek 
minden más, sokszor nála régebbi és elvben még több tiszteletre érdemes em- 
beri kapocsra is rátelepültek. A hűbéresség a családot is a saját képére alakítot- 
ta. A barcelonai grófi törvényszék például a következőképpen intézkedik: , Ha 
szülők fiaik vagy fiúk szüleik ellen állnak pörben, az ítélet meghozatalakor úgy 
kell tekinteni őket, mintha a szülők hűbérurak, a fiúk pedig kéz szerinti vazal- 
lusaik volnának." Amikor a provanszál költészet föltalálta az udvari szerelmet, 
a tökéletes szerelmes hűségét a vazallusi odaadás mintájára képzelte el. Ez annál 
is kézenfekvőbb volt, mert a valóságban az imádó többnyire alacsonyabb társa- 

dalmi lépcsőfokon helyezkedett el, mint az imádott hölgy. A hasonítás odáig 
terjedt, hogy a szeretett hölgy kereszt- vagy ragadványneve furcsa nyelvi fordu- 
lattal — akárha valóságos vezér volna — sokszor hímnemű alakot öltött. Bel Senhor, 
,én szép uram": csak ezen az álnéven ismerjük azon hölgyek egyikét, akikért 
Bertrand de Born csapodár szíve egykoron epekedett. A lovagok néha Dulcineájuk 
összetett kezébe helyezett kezüket is rávésették pecsétjükre. Tegyük még hoz- 
zá, hogy ennek a teljes egészében hűbéresi érzelmektől átitatott szimbolizmus- 
nak az emléke — melyet valószínűleg a régészet iránti érdeklődés divatja keltett 
új életre a romantika kezdeti szakaszában — napjaink udvariassági szokásaiban 
is tovább él, amikor is az eredetileg a hűbéresküt jelölő, mára ugyancsak meg- 
fakult hommage szót , hódolatunkat" kifejezendő szinte kizárólag egyoldalú 
módon használjuk. Még a korabeli vallási képzetekbe is beszivárgott ez a szem- 
lélet. Ha valaki eladta magát az ördögnek, akkor az illető Sátán vazallusa lett. 
Az említett szerelmi odaadást kifejező pecsétek mellett a Gonosz szolgálatába 
lépést megörökítő jelenetek is a hűbéreskü általunk ismert leghívebb ábrázolá- 
sai közé tartoznak. Az angolszász Cynewulf szemében az angyalok Isten thegnei, 
Eberhard bambergi püspök pedig Krisztust az Atya vazallusának tekinti. Ám 
semmi sem árulkodik ékesszólóbban a mindent átjáró vazallusi érzésvilágról, 
mint a vallásgyakorlat rituáléja: a karokat széttáró ókori imádkozó testhelyzetet 
fölváltó, ahűbéreskü rítusát utánzó összetett kéz az egész katolikus világban az 
imádkozás általánosan elterjedt gesztusává vált." Lelke legmélyén a jó keresz- 
tény Isten vazallusának tekintette magát, és térdet hajtott ura előtt. 
Mindamellett a vazallusi kötelmek néha elkerülhetetlenül ellentétbe kerül- 
tek az alattvalói, rokoni vagy más kötelezettségekkel, de majdnem minden eset- 
ben - és nemcsak a gyakorlatban, hanem jogi szempontból is — háttérbe szorí- 
tották őket. Amikor Capet Hugó 991-ben visszafoglalta Melunt, az erődítményt 
a királlyal szemben védő vicomte-ot feleségével együtt fölakasztották. A rebel- 
lis valószínűleg nem az uralkodó elleni lázadásért érdemelte ki elsősorban a 
csúfos véget, hanem azért, mert még ennél is szörnyűbb bűnt követett el: meg- 
szegte közvetlen hűbérurának, a király táborában küzdő grófnak tett hűséges- 
küjét. Ugyanakkor környezetének tagjai azt követelték Hugótól, kegyelmezzen 
meg a vár védelmében részt vett lovagoknak: ezek ugyanis a vicomte vazallu- 
sai voltak, s a lázadásban való cinkosságukkal voltaképpen - a krónikás szava- 
ival — , erényükről" tettek tanúbizonyságot, vagyis hűek maradtak esküjükhöz, 
ami előbbre való volt, mint az állam iránti hűség."" Még a közjogi függésnél 
nyilván sokkal szentebbnek tekintett vérségi kötelékek is háttérbe szorultak a 
személyes függőségi viszonyból eredő kötelességek mögött. Angliában például 
így rendelkeztek Alfréd király törvényei: , Az ember fegyvert foghat igaztalanul 
támadott rokona mellett, kivéve ha hűbérura ellen kellene fordulnia: az ilyen 
harcot nem engedélyezzük." Az angolszász krónika egyik híres epizódjában egy 
olyan nemzetség jelenik meg előttünk, melynek tagjai két különböző hűbérúr- 
nak tartoznak engedelmességgel, s a fölöttesek között vívott bosszúhadjáratok- 

ban kénytelenek egymás ellen harcolni. Zokszó nélkül fogadják el sorsukat: 
, egyetlen rokonunk sem kedvesebb számunkra lordunknál". E súlyos szavak a 
12. századi törvénytisztelő Itáliában írt Hűbérek könyvében is visszhangra talál- 
nak: , A vazallusok mindenki ellenében segíteni tartoznak urukat; így fivéreik, 
fiaik és atyáik ellenében is.""" 

De álljunk csak meg! figyelmeztet bennünket egy angol—-normann szokás- 
jogi gyűjtemény: , Isten parancsolatai és a katolikus hit ellenében nincs elfoga- 
dandó parancs." Ez volt a klerikusok álláspontja. A lovagi fölfogás a kötelesség- 
től való elállást csak pontosan meghatározott esetekben tartotta elfogadhatónak. 
, Hiába hitszegőbb uram, Raoul, Júdásnál is: mégis ő az én uram": a gesztaénekek 
számtalan különböző változatot hangszereltek erre a témára. Olykor ugyanez 
mondható el a valóságosan létrejött egyezményekről is. ,Ha az apátnak pere 
folyik a királyi törvényszék előtt — olvashatjuk egy angol hűbéri szerződés szö- 
vegében -, vazallusa köteles pártjára kelni, kivéve a király ellenében." Tekint- 
sünk most el ez utóbbi megkötéstől, melyben a hódítással létrejött monarchia 
iránt kikényszerített, akkoriban kivételesnek számító tisztelet fejeződik ki. Csak 
a klauzula cinikus naivsággal fogalmazott első része hordoz általános érvényű 
tanulságot: eszerint a hűség szava túlságosan erősen harsogott, semhogy érde- 
mes lett volna azon töprengeni, kinek is van igaza. Mi értelme annyit aggályos- 
kodni? Mit számít, ha uram a hibás, véli Renaud de Montauban: , a vétek őt terheli 
majd". Aki teljes odaadással viseltetik ura iránt, az egyúttal lemond saját sze- 
mélyes felelősségéről is." 

Minthogy a most vizsgált kérdésben kénytelenek voltunk különböző rendű 
és rangú, más és más időszakokból származó tanúságokat fölvonultatni, az ol- 
vasó attól tarthat esetleg, hogy a régi szövegek, a jogi szakirodalom és a költé- 
szet árnyékot vethet a valóban élő vagy a kevésbé távoli korokra jellemző reali- 
tásokra. E kétségeket eloszlatandó elegendő a Szép Fülöp idejében működő, 
fölöttébb józan megfigyelőre, Joinville-re hivatkoznunk. Korábban már idéztem 
megjegyzéseit egy csapat katonáról, akik különösen kitüntették magukat a harc- 
ban, de vitézségük nem lepi meg a szerzőt, mivel a harcosok szinte mindegyi- 
ke vagy a kapitány nemzetségéhez tartozott, vagy feltétlen hűbérkötelék fűzte 
hozzá. 

Lássuk azonban az érem másik oldalát. Ez a vazallusi erényeket oly fen- 
nen dicsőítő eposz nemigen tartalmaz mást, mint vazallusok uraik ellen indí- 
tott harcainak hosszas elbeszélését. A költő olykor helyteleníti a szereplők cse- 
lekedeteit, többnyire viszont kedvtelve boncolgat számára élvezetes lelkiisme- 
reti kérdéseket. Azt viszont kétségtelenül tudja, hogy a létezés mindennapi 
tragikuma ezekből a lázadásokból táplálkozik. E tekintetben a gesztaénekek a 
valóságnak csak halovány mását állítják elénk. A hűbériség történelmének min- 
den lapja bővelkedik a főhűbéresek királyaik ellen vívott harcaiban, a báróik ellen 
támadó vazallusok zendüléseiben, a hadba szólított hűbéresek szökéseiben vagy 
az ellenséges betörés megállítására kezdettől fogva képtelen, gyönge vazallusi 

seregek kudarcaiban. A 11. század végéről származó egyik okirat szerint a Saint- 
Martin-des-Champs-i barátok azon törik a fejüket, mi legyen az egyik malmot 
terhelő járadék sorsa, ha háborút indít a két kisnemes, akit az összeg megillet, 
és a malmot az ellenségeskedések során kifosztják. A szöveg a következő szavak- 
kal utal erre: , ha megesik, hogy harcra kelnek uraik vagy más emberek ellen". 
Láthatjuk tehát, hogy az összes háborúzási lehetőség közül elsőként a saját hű- 
bérúr elleni lázadás jutott az emberek eszébe. Ami ezeket az állítólagos bűnö- 
ket illeti, tudnunk kell, hogy az élet sokkal elnézőbb volt velük szemben, mint 
az írói képzelet. Az Együgyű Károlyt oly galádul eláruló Herbert de Vermandois- 
ról a legenda azt tartotta, hogy kötélen, Júdás halálával végezte be életét. A tör- 
ténelemből viszont azt tudjuk meg, hogy idős korban, a lehető legtermésze- 
tesebb módon lehelte ki lelkét. 

Nem kétséges persze, hogy akadtak rossz és jó vazallusok is, és sokan kö- 
zülük pillanatnyi érdekeik vagy kedélyállapotuk szerint olykor ingadoztak a 
kötelességteljesítés és a hűtlenség között. Az egymást meghazudtolni látszó 
számtalan tanúbizonyság láttán beérhetjük-e a Couronnement de Louis költőjé- 
nek a szavaival? 


S akkor mindahányan ott esküt tevének, 
Volt köztük hű vitéz, virága rendjének, 
De fogadkozott az is, ki semmit meg nem tarta. 


Minden naivsága ellenére természetesen nem vethetjük el mindenestül ezt a 
magyarázatot. A hűbéri idők embere rendkívül erősen kötődött a hagyományok- 
hoz, ugyanakkor heves indulatú és ingatag jellemű volt; fölöttébb tisztelte a 
szabályokat, de kevés hajlandóságot mutatott rá, hogy következetesen alkalmaz- 
kodjon hozzájuk. Erre az ellentmondásos magatartásra már a vérségi kötelékek 
kapcsán fölhívtuk a figyelmet. A jelen esetben viszont az antinómia nyitját 


messzebb, a hűbéri intézményben, illetőleg ennek különböző átalakulásaiban 
és változataiban kell keresnünk. 


A jogi kötelékek és az emberi érintkezés 


A hűbérességnek a vezér körül tömörülő fegyveresekkel megjelenő első szaka- 
szában még a szóhasználat is mintha a közös kemencében sült kenyér illatát 
árasztaná. A gazdát , öregnek" (senior, herr) nevezték, vagy , kenyéradónak" 
(lord), akinek csapata , kenyerestársakból" (gasindi), , legényekből" (vassi, thegns, 
knights) és , kenyérevőkből" (buccellarii; hlafoetan) álltak. Más szóval a hűség 
alapja a személyes érintkezés volt akkoriban, s az alárendeltséghez bajtársias- 
ság is párosult. 

A későbbiekben azonban ennek az eredetileg a háznépen belül érvényesü- 
lő köteléknek a hatósugara óriási mértékben megnövekedett. Egyrészt azért, mert 
a továbbiakban olyan emberekkel szemben igyekeztek azt érvényesíteni, akik 
idejük egy részét a hűbérúr házában töltötték, de azután búcsút mondtak vezé- 
rüknek, s tőle távol, gyakran az általa adományozott földeken élték saját életü- 
ket. Másrészt — és elsősorban — azért, mert az egyre anarchikusabb viszonyok 
közepette a főurak és főleg a királyok ebben az erős kapocsban — vagy ennek 
valamiféle utánzatában - véltek ellenszert találni alattvalóik ingadozó hűségé- 
re, miközben az állandó fenyegetettségben élő emberek közül sokan ebben lát- 
ták a legjobb módját annak, hogy maguk számára oltalmazóról gondoskodjanak. 
Minden, a legminimálisabb társadalmi státusú és szolgálatba lépni kívánó vagy 
kényszerülő embert a fegyveres kísérők közé soroltak. 

Ám amikor szinte cselédhűségre igyekeztek így kötelezni olyan embere- 
ket, akik sem a vezér lakomáiban, sem sorsában nem osztoztak, akiknek az ér- 
dekei gyakran szemben álltak az övéivel, s akik néha nemcsak nem részesültek 
adományaiból, hanem egyenesen saját vagyonukat kellett ideiglenesen átenged- 
niük neki, hogy azután különböző szolgálatokkal és szolgáltatásokkal terhelten 
kapják azt vissza, akkor éppen azt érték el, hogy a mindenáron fönntartani kí- 
vánt hűség végül elveszítette minden emberi tartalmát. Az egyik embernek a 
másik embertől való függése hamarosan csak az egyik földbirtok másik földbir- 
toktól való függésének az eredőjeként jelentkezett. 

Maga az örökösödés nemhogy megpecsételte volna két nemzetség össze- 
forrását, éppen ellenkezőleg a kötelék meglazulását segítette elő, mivel a földéh- 
ség hívta életre: az örökös csak azért tett hűbéresküt, hogy megőrizhesse a hű- 
bért. A probléma a közönséges kézművesi és a respektussal övezett lovagi hű- 
bérek kapcsán egyaránt fölvetődött, s mindkét esetben látszólag azonos módon 
oldódott meg. A festő vagy az ács fia csak akkor léphetett apja örökébe, ha an- 
nak mesterségét folytatta." Ugyanígy a lovag fia csak akkor kapta meg az invesz- 
titúrát, ha kötelezte magát a korábban az apjára nehezedő szolgálatok teljesítésé- 
re. Ám egy képzett munkás szakértelméről sokkal könnyebb volt meggyőződni, 
mint a harcos odaadó önföláldozásáról: utóbbit könnyen megígérték, majd fütyül- 
tek rá. Egy 1291-es rendelet fölsorolja a francia királyi törvényszék bírái ellen 
fölhozható visszautasítási indokokat, miközben sokatmondó megszorítással csak 
akkor tartja elfogultsággal vádolhatónak a peres felek egyikének vazallusát, ha 
az illető élete végéig szóló hűbér birtokosa: az örökölt kapcsolat ugyanis ekkorá- 
ra már nagyon sokat veszített egykori erejéből. 

A szabad választás elve erre az időre annyira feledésbe ment, hogy senki 
sem ütközött meg azon, ha a vazallus a hűbérrel együtt a hűbéresi kötelezettsé- 
geket is másnak engedte át, vagy ha a hűbérúr mezőségeivel, erdeivel és vára- 
ival egyetemben emberei hűségét is elajándékozta vagy eladta. Elméletileg persze 
a hűbérúr fölhatalmazása nélkül a jószág nem kerülhetett más kézbe. Ugyanak- 

kor a hűbéresek magától értetődően követelték, hogy csak beleegyezésük ese- 
tén cseréljenek gazdát, s e joguk hivatalos elismerése egyike volt azon kegyek- 
nek, amelyekben Konrád császár az itáliai vavasszorokat részesítette. A gyakorlat 
azonban hamarosan fölborította ezeket a törékeny korlátokat. Németország ki- 
vételével, ahol, mint látni fogjuk, a hierarchia iránti szívós ragaszkodás majd- 
nem teljes egészében megkímélte az országot e visszásság megjelenésétől, a 
hűbéri viszonyok megjelentek a kereskedelmi forgalomban, ami egyebek között 
szép számmal eredményezett olyan képtelen helyzeteket, amikor egy hatalmas- 
ság egy nála sokkal gyöngébb , úr" , szó és kéz általi" emberévé lett: ha például 
egy nagyhatalmú gróf egy jelentéktelen várúrtól függő hűbér birtokába jutott, 
dőreség volna azt képzelnünk, hogy komolyan vette volna a felajánlkozás rítu- 
sát, melyet egy fölösleges szokás miatt el kellett volna végeznie. Végül pedig a 
többes hűbérkötelék — mely maga is a kapocs meggyöngülésének volt a követ- 
kezménye -— a , teljesség" bevezetésével megkísérelt mentőakció ellenére bete- 
tőzte az intézmény működésképtelenné válásának a folyamatát. Az egykori fegy- 
vertárs, akinek ragaszkodását rendszeresen juttatott ajándékok és tényleges 
emberi kapcsolat táplálta, mostanra egyfajta bérlővé alakult, akiben nemigen 
forrt a buzgalom, hogy szolgálataival és engedelmességével eleget tegyen köte- 
lezettségének. Egyetlen fék működött továbbra is, amely megőrizte még erejét: 
az eskü tisztelete. Ám ez az elvont béklyó sem bizonyult elegendőnek, ha a 
személyes érdek vagy a szenvedély szava túlságosan hangos volt. 

Legalábbis ez volt a helyzet azokban az esetekben, amikor a hűbéresség 
teljesen eltávolodott eredeti jellegétől. Ebben a folyamatban azonban számos 
különböző fokozat figyelhető meg. Súlyos tévedést követnénk el, ha azokat a 
gyakran zavaros viszonyokat tekintenénk a vazallusi magatartás mintájául, ame- 
lyek a legnagyobb vagy közepes hatalmú főurak és hűbéruraik, a királyok vagy 
a territoriális fejedelmek között álltak fönn. Igaz, a krónikák és a gesztaénekek 
mindenáron ezt a látszatot igyekeznek kelteni előttünk; tudnunk kell azonban, 
hogy a történetírók és a szépírók figyelmét mindenekelőtt a politikai színpad 
előterében lezajló drámák, vagyis a szóban forgó hatalmasságok kiáltó hitszegései 
kötötték le. Márpedig ezek a látványos árulások sem bizonyítanak egyebet, mint 
hogy csúfos felsüléssel ért véget a Karolingok és követőik kísérlete, akik egy 
teljesen idegen szférából kölcsönvett kötelékkel próbálták szorosan magukhoz 
fűzni legfőbb tisztségviselőiket. 

Ami a társadalmi hierarchia alsóbb fokait illeti, itt a szövegek alapján a 
fölöttesek körül szilárdabban tömörülő csoportosulások meglétére következtethe- 
tünk, ahol az emberek jobban ismerik és jobban szolgálják urukat. Ezek közé 
tartoztak először is a , föld nélküli", vagyis aháznéphez tartozó ifjú, leendő lova- 
gok, akiknek az életmódja az egész nyugati világban hosszú évszázadokon át 
minden vonásában megegyezett az első idők vazallusaiéval.?? E tekintetben a 
francia eposzköltők sem tévedtek. Ogier, Girard, Renaud és a többi nagy lázadó 
mind hatalmas hűbérek ura. Amikor viszont a jó vazallust akarják megfesteni, 

a Raoul de Cambrai Bernier-jét állítják elénk. Bernier akkor is hű marad eskü- 
jéhez, amikor ura igazságtalan háborút folytat rokonai ellen, vagy amikor sze- 
me láttára pusztul el anyja a , Júdás" gyújtotta tűzben. S midőn egy rút sértés 
nyomán végre elhatározza magát a hűbérurak legsilányabbikának elhagyására, 
a jelek szerint a költővel együtt maga sem tudja, joga volt-e vagy sem hűségígé- 
retének megszegésére. Bernier egyszerű fegyverhordozó, akinek odaadását nem 
a kapott földbirtok, hanem a nagylelkűen adományozott ló és öltözékek táplál- 
ják. Ezek a rendíthetetlen szolgák az egyszerű , vavasszorok" népesebb csapa- 
taiban is fölbukkantak; apró hűbéreik általában annak a várnak a közvetlen kör- 
nyezetében helyezkedtek el, ahol , udvari idejüket" töltve egymást váltva látták 
el az őrzési feladatokat. Többnyire túlságosan szegények voltak ahhoz, hogy 
egynél több hűbéresküt, főleg pedig egynél több , teljes" hűbéresküt tegyenek; 
viszont túlontúl gyöngék voltak ahhoz, hogy ne tartsák nagy becsben a védel- 
met, amelyet csak feladataik pontos ellátása árán élvezhettek. Nemigen ismer- 
ték ki magukat koruk nagy történéseiben, s így érdekeik és érzelmeik közép- 
pontjába önkéntelenül hűbérurukat helyezték, aki rendszeresen meghívta őket 
udvarába, megfelelő ajándékokkal egészítette ki mezőik vagy telkeik vékonyan 
csordogáló jövedelmét, , tápláltként" magához vette gyermekeiket, végül pedig 
a sok örömmel és haszonnal járó háborúba vonult az élükön. 

Ezek voltak tehát azok a társadalmi közegek, amelyekben az indulatok el- 
kerülhetetlen szeszélyei ellenére a vazallusi hűség sokáig eredeti tisztaságában 
maradt fönn, s ahol a végleg kivesző régi rítusokat, mint látni fogjuk, a szemé- 
lyes függés más formái pótolták. A kapcsolatot kezdetben az otthon és a kalan- 
dok barátságos bajtársiassága táplálta, majd az intézmény elvesztette családias 
jellegét, s ahűbérúr és vazallusa között csak akkor őrződött meg valamelyest az 
összeforrottság, ha nem túl nagy távolság választotta el őket egymástól: ebben 
az átalakulásban rejlik az európai hűbéresség sajátságos vonása és látszólagos 
ellentmondásainak magyarázata egyaránt. 


Függőségi kötelékek az alsóbb 
társadalmi osztályokban 


ELSŐ FEJEZET 


A hűbéri föld 


A földesúri birtok 


A katonai hűbér intézményét ápoló, viszonylag előkelőbb társadalmi közegek 
mellett más rétegekben is találkozunk olyanokkal, akik , mások emberei" vol- 
tak. Azonban a függőségi viszonyok természetes keretét ezeken az alsóbb szin- 
teken egy olyan intézmény - a földesúri birtok - szolgáltatta, mely sokkal régeb- 
bi időkre tekintett vissza, mint a vazallusság, és amely jóval túlélte ennek ha- 
nyatlását is. Sem a födesúri rendszer eredete, sem a gazdasági életben játszott 
szerepe nem képezi vizsgálódásunk tárgyát. Most csak a feudális társadalom- 
ban elfoglalt helye foglalkoztat bennünket. 

A hűbéresküből eredő hatalmi jogkörök csak később és az intézmény ere- 
deti rendeltetésének egyértelmű eltorzulásával váltak haszonforrássá, a földes- 
úri birtok viszont elsősorban gazdasági jellegű képződmény volt. A fölöttes ha- 
talma már kezdettől — ha nem kizárólag is, de mindenesetre döntő mértékben — 
arra irányult, hogy a föld terményeire kirótt beszolgáltatások révén biztos jöve- 
delemre tegyen szert. A földesúri birtok tehát mindenekelőtt , föld" — a beszélt 
francia nyelv nem is igen ismert rá más elnevezést —, méghozzá lakott föld, sőt 
alávetettek lakta föld. A terület rendszerint két egymáshoz szorosan kötődő részre 
oszlott: a földesúr saját kezelésében lévő területre, a dominiumra (a történészek 
, fenntartott földnek" is nevezik), melynek gyümölcseit közvetlenül bírta, vala- 
mint a telkekre (tenures), azaz hol nagyszámú, hol csak néhány kis- és közepes 
paraszti gazdaságra, amelyek a földesúri , udvar" körül helyezkedtek el. Az 
uraság magasabb dologi jogokkal rendelkezik, melyeket a paraszt kunyhójára, 
szántóföldjére és legelőjére is kiterjeszt. Ez abban is tükröződik, hogy mindig új 
— és ritkán ingyenes — invesztitúrát rendel el, valahányszor a szóban forgó javak 
más kézbe kerülnek. Emellett örökösök hiányában vagy jogszerű elkobzás útján 
kisajátíthatja őket, végül pedig — és elsősorban — különböző illetékekre és szol- 
gáltatásokra tart igényt. Ez utóbbiak döntő részben a dominiumon elvégzendő 
mezőgazdasági robotból állnak. Ekképp - legalábbis a hűbéri korszak kezdetén, 
amikor is e munkaszolgáltatások különösen nagy terhet jelentettek a parasztok 
számára — a telkek nemcsak a beszolgáltatásokból származó kévékkel vagy dé- 
nárokkal egészítették ki a földesúr közvetlen kezelésében levő mezőségek 
jövedelmét, hanem mintegy munkaerőbázisként is működtek, mely nélkül e 
földek parlagon maradtak volna. 

A birtokok magától értetődően különböző nagyságúak voltak. A legnagyobb 
kiterjedésűek a nagy népsűrűségű vidékeken a falvak minden megművelhető 
földjét magukba foglalták. A 9. század után valószínűleg nem ez volt a leggya- 
koribb eset. Néha persze szerencsés körülmények hatására létrejöttek ilyenek, 
de a valóban hatalmas birtokok mind ritkábban bukkantak föl az európai törté- 
nelem századai folyamán. Ez részben nyilván az örökösök osztozkodásaival, 
részben pedig a hűbérek létesítésével magyarázható. Nem egy fölöttes kényte- 
len volt fölaprózni birtokát, hogy jutalmazni tudja vazallusait. Ugyanakkor nemrit- 
kán az is előfordult, hogy adományozások, eladások vagy valamilyen földbirtok- 
függőségi aktust követően (ez utóbbi mechanizmusok leírására később kerítünk 
sort) számos hatalmasság viszonylag széles körben szétszórt parasztgazdasá- 
gok ura lett, s ekképp birtokaik csápjai egyszerre több faluhatárt is érintettek 
anélkül, hogy valamelyiket is teljes egészében birtokolták volna. A 12. század- 
ban az uradalmi és a faluhatárok legföljebb csak azokban a régiókban estek egybe, 
amelyek földjét csak nem sokkal korábban tették művelésre alkalmassá, s ahol 
az uradalmak és a falvak egyszerre, mintegy a semmiből jöttek létre. Ennélfog- 
va a legtöbb paraszt egyszerre két társadalmi csoporthoz tartozott: az úr függé- 
sében lévőkhöz, valamint egy adott faluközösséghez. Ugyanis a közös érdekek 
legkülönbözőbb szálai, valamint a közös mezőgazdasági szolgálatok és kötele- 
zettségek szükségképpen egybefogták az egyébként különböző fennhatóságok 
alatt álló földműveseket, akiknek a házai egymás mellett helyezkedtek el, és 
akiknek a szántói ugyanabban a határban keveredtek egymással. Ez a kettősség 
hosszú távon jelentős mértékben hozzájárult a hűbérúri hatalom gyöngülésé- 
hez. Azokban a régiókban, ahol patriarchális típusú családok egymástól elszi- 
getelten vagy legföljebb kettesével-hármasával apró tanyákba tömörülve éltek, 
az egynéhány ilyen parányi települést magába foglaló földesúri birtok a szét- 
szóródás eredményeként jóval lazább szerkezetű volt. 


A földesúri birtok kiterjedése 


Valójában meddig is terjedt a földesurak hatásköre? Tudjuk, hogy mindig létez- 
tek független szigetek, de vajon milyen arányban találkozhatunk velük a külön- 
böző korokban és területegységeken? Nem könnyű megválaszolnunk ezeket a 
kérdéseket. Ugyanis csak a földesúri birtokokról -— és főképp az egyháziakról — 
maradtak ránk följegyzések: a földesúr nélküli földek egyúttal történelem nél- 
küli földek is. Ha a szövegek véletlenszerűen említést tesznek is valamelyikük- 
ről, ez többnyire eltűnésük időpontjával esik egybe: a följegyzések majdnem 
mindig csak a hűbérurak jogi fennhatósága alá kerülésüket rögzítik. Ami azt 
jelenti, hogy egy adott birtok minél tovább élvezte különállását, annál nehezeb- 
ben orvosolható a vele kapcsolatos tudatlanságunk. E homályt legalább részben 
eloszlatandó mindenekelőtt a függőség két formáját kell gondosan megkülön- 

böztetnünk: azt a köteléket, amely az embereket személyükben érintette, és azt, 
amely csak mint valamely föld kedvezményezettjét terhelte őket. Természete- 
sen e két kötelék szorosan összefüggött egymással, olyannyira, hogy egyikük 
gyakran maga után vonta a másikat. A társadalom alsóbb osztályaiban azonban 
— eltérően a hűbéreskü és a hűbér világától — távolról sem mosódtak össze egy- 
mással. Kezdjük vizsgálódásunkat a földek függésével vagy, ha úgy tetszik, a 
földeken keresztüli függéssel, a személyek helyzetének tárgyalását pedig hagy- 
juk a következő fejezetre. 

Azokon a vidékeken, ahol az antik itáliai vagy kelta hagyományokra rátele- 
pülő római intézmények nyomták rá a bélyegüket a falusi társadalmak életére, 
a földesúri birtokok már az első Karolingok idejében határozott körvonalakat 
öltöttek. Egyébként sem nehéz fölkutatnunk azoknak a különböző eredetű ho- 
zadékoknak a nyomát, amelyek hozzájárultak a frank kori Gallia vagy Itália villái- 
nak a kialakulásához. A telkek, vagy ahogyan legfontosabb csoportjukat nevez- 
ték, az oszthatatlannak nyilvánított mansusok egy részét , szolgainak" (servilis) 
tekintették: ez a jelző, csakúgy mint az őket sújtó nehezebb és önkényesebb 
terhek arra az időszakra emlékeztettek, amikor az uraik hatalmas darabokat 
parcelláztak föl bérlőkké átminősített rabszolgáik számára a hajdani latifundiu- 
mok földjéből, amelyek közvetlen kiaknázása már nemigen volt jövedelmező. 
Ez a fölaprózási folyamat, melynek során szabad földművesek is földekhez jut- 
hattak, szükségképpen más típusú földátengedések megjelenéséhez is vezetett, 
melyek elvben a , szabad" (ingenullis) telkek általános kategóriájába tagolódtak 
bele: elnevezésük első birtokosaik minden szolgaságtól mentes státusát idézte. 
Ám az említett jelzővel illetett, tömegesen kialakított telkek jó része egészen 
más eredetre tekintett vissza. Ezek nem egyre vékonyodó földbirtokokból lecsí- 
pett adományokból jöttek létre, hanem mindig is paraszti gazdaságok voltak — 
amióta mezőgazdaság egyáltalán létezett. Az őket terhelő szolgáltatások és ro- 
botok eredetileg csak lakóiknak a falu, a törzs vagy a nemzetség vezérével, illet- 
ve patrónusával - ezekből lettek lassanként a hűbérurak — szembeni függőségét 
jelezték. Végül pedig — akárcsak Mexikóban, ahol a , haciendák" szomszédsá- 
gában még nemrég is találkozhattunk földtulajdonos parasztok csoportjaival — 
jelentős számban maradtak fönn valódi paraszti allódiumok, amelyek mente- 
sek voltak minden hűbérúri fennhatóságtól. 

Ami az egyértelműen germán régiókat illeti — melyek közül kétségkívül a 
Rajna és az Elba között elterülő Szász-alföld tekinthető a leghomogénebbnek -, 
itt is találunk rabszolgasorban élő embereket, fölszabadított rabszolgákat, sőt 
szabad bérlőket is, akik valamennyien a hatalmasok földjein telepedtek le, s 
adókkal és szolgáltatásokkal tartoztak uraiknak. A paraszti tömegeken belül a 
földesúri alattvalók és az önálló birtokosok között sokkal elmosódottabb volt a 
különbség, lévén hogy a földesúri intézménynek tulajdonképpen még csak az 
előzményei alakultak ki. Itt még alig jutottak túl azon a stádiumon, amikor egy- 
egy a teljes falunak vagy a falu egy részének vezére útban van a földesúrrá vá- 

lás felé, s amikor a neki juttatott rendszeres ajándékok — amint azt Tacitus is 
tanúsítja a germánok vezére kapcsán - járandósággá kezdenek átalakulni. 

De a fejlődés a feudalizmus első korszakában végül is ugyanabba az irány- 
ba tartott mindkét területegységen. A különféle telkek többé-kevésbé egysége- 
sültek, a földesúri birtokhoz újabb és újabb jogok kapcsolódtak, főleg pedig ren- 
geteg allódium került a hatalmasságok fennhatósága alá. Ezek a fejlemények 
nagyjából mindenütt bekövetkeztek. Ahol pedig kezdetben csak laza és zava- 
ros földfüggőségi viszonyok léteztek, ott ezek lassanként rendbe szerveződtek, 
s ennek eredményeként ezekben a régiókban is tényleges földesúri birtokok ala- 
kultak ki. Nem szabad azt hinnünk, hogy az intézmény csakis spontán módon 
jött létre: abevándorlások és a hódítások is megtették a magukét. Ez mondható 
el Németországról, ahol a Karoling-kort megelőzően a déli tartományokban, majd 
a Karoling-időkben magában Szászországban is a Frank Királyságból érkezett 
püspökök, apátok és világi hatalmasságok segítették elő hazájuk társadalmi 
szokásainak az elterjedését, melyeket az őshonos arisztokrácia könnyűszerrel 
a magáévá tehetett. Angliában még ennél is tisztábban jelenik meg előttünk a 
folyamat. Amíg az angolszász vagy skandináv hagyományok domináltak, ad- 
dig a földfüggőségi viszonyok szövedéke meglehetősen kusza és erőtlen volt, s 
a dominiumn és a telkek csak tökéletlen egységet alkottak. A szigorúan szabá- 
lyos földesúri rendszer csak 1066 után, az idegen uraságok kegyetlenül követ- 
kezetes erőfeszítései nyomán alakulhatott ki. 

Mellesleg a földesúri birtok eme diadalmenetében nem kis szerep jutott az 
erőszaknak. Már a Karoling-kor hivatalos dokumentumai joggal siránkoztak a 
, szegényeket elnyomó hatalmasok?" tettei láttán. Utóbbiak általában nem arra 
törekedtek, hogy az embereket megfosszák a földjüktől, hiszen azok mit sem 
értek emberkéz nélkül: azon voltak, hogy a kisemberek földjeikkel egyetemben 
hódoljanak be nekik. 

E cél megvalósítása során sok földesúr eredményesen aknázta ki a frank 
állam közigazgatási gépezetét. Azok az emberek, akik eddig nem kerültek vala- 
melyik hűbérúr fennhatósága alá, elvben közvetlenül a királytól — a gyakorlat- 
ban viszont ennek tisztségviselőitől — függtek. A gróf vagy megbízottai vezették 
őket harcba, elnököltek pereikben a bíróságokon, és hajtották be rajtuk azt, ami 
a központi adókból még fennmaradt. Természetesen mindig az uralkodó nevé- 
ben jártak el. Nem valószínű azonban, hogy az adófizetőkben tudatosult volna 
ez a különbségtétel. Annyit mindenesetre tudunk, hogy a királyi tisztviselők 
hamarosan különböző adókat és munkaszolgáltatásokat követeltek a saját ma- 
guk számára a gondjaikra bízott szabad alattvalóktól — igaz, többnyire még ön- 
kéntes ajándékok és szolgálatok tisztes formájában. Rövidesen azonban, mint 
az egyik kapituláréból kiderül, a visszaélés , szokássá" vált." Németországban, 
ahol a Karoling-államépítmény omlása sokáig húzódott, az ilyen jogbitorlások- 
ból származó új jogok gyakran egybeforrtak a tisztségekkel járó egyéb jogokkal: 
a gróf hivatalnoki minőségében gyakorolta őket azok fölött, akiknek a javai nem 


A hűbéri föld 267 


tagolódtak saját uradalmi földjei közé. Másutt viszont, ahol a grófi hatalom fel- 
darabolódott — az első tisztségviselő örökösei, illetve valamelyik későbbi gróf 
alárendeltjei vagy vazallusai között —, a hajdani allódiumbirtokos most szolgál- 
tatások és robot teljesítésére kényszerült, majd egész egyszerűen beolvadt a 
földesúri alattvalók tömegébe, birtoka pedig a telek rangjára süllyedt. 

Nem kellett azonban tényleges tisztségviselőnek lenni ahhoz, hogy valaki 
jogszerűen részt vehessen a közhatalomban. A , frank" immunitás értelmében 
— melyről majd később szólunk részletesen - a legtöbb egyházi és számos világi 
főúr a bírósági hatalom legalább egy töredékének a letéteményese volt, ezenkí- 
vül joga volt saját céljaira fordítani az államot megillető jövedelmek egy részét. 
Ez utóbbiak magától értetődően csak olyan földbirtokokból eredhettek, amelyek 
fölött hűbérúri jogokat gyakoroltak, illetve a közeljövőben készültek fennhatósá- 
guk alá vonni. Az immunitás csak megszilárdította a hűbérúri hatalmat, de — 
legalábbis elvben — nem hozta azt létre. Ám az uradalmak csak ritkán álltak egy 
tagból. Gyakran apró allódiumok ékelődtek a testükbe, és a királyi tisztségvise- 
lők csak rendkívüli nehézségek árán tudták volna rájuk is kiterjeszteni a hatalmu- 
kat. A jelek szerint olykor magának az uralkodónak a döntése folytán kerültek 
bírói és adóügyi szempontból az immunitást élvező főurak ellenőrzése alá, több- 
nyire azonban - és ez a folyamat már jóval korábban megkezdődött — mintegy 
maguktól engedelmeskedtek a földesúri birtok ellenállhatatlan szívóerejének. 

Végül pedig - és nem ez volt a legritkább eset — a nyílt erőszak is megtette 
a magáét. A 11. század elején egy özvegyasszony egyedül élt lotaringiai allódiu- 
mán. Minthogy férje halála után támasz nélkül maradt, a szomszédos hűbérúr 
tisztjei cenzus fizetésére akarták kényszeríteni, ami földjének függőségi viszonyba 
való kerülését jelentette volna. Az asszony a szerzeteseknél talált védelmet, 2?" 
vagyis a kísérlet itt kudarcot vallott, de megannyi más esetben a szilárd jogalapot 
hasonlóképp nélkülöző próbálkozások sokkal több sikerrel jártak. A Domesday 
Book két egymást követően készült metszetben tárja elénk az angol föld törté- 
netét — az egyik közvetlenül a normann hódítás előtti, a másik az azt nyolc-tíz 
évvel követő állapotot rögzíti —, amiből kiderül, hogy a közbeeső időszak folya- 
mán számos független kisbirtokot minden különösebb teketória nélkül az an- 
gol—normann jog nyelvén manoiroknak nevezett környékbeli földesúri birtokok- 
hoz , illesztettek". Ha a 10. századi németek vagy franciák is összeállították volna 
a maguk Domesday Bookját, abból is szép számú efféle , hozzáillesztés" tárul- 
na elénk. 

Ugyanakkor a földesuraságok más, első pillantásra jóval kevésbé kifogásol- 
ható módon - azaz szerződések kötésével — is növelték területüket. Nem lehe- 
tetlen, hogy ez az eljárás járt a legtöbb eredménnyel. Az apró allódium tulajdo- 
nosa — néha, mint látni fogjuk, saját személyével egyetemben - átengedte birto- 
kát a hűbérúrnak, akitől azután telekként vette vissza. (Mint tudjuk, a lovag is 
ezen a módon változtatta allódiumát hűbérré, és szintén azzal a nem titkolt céllal, 
hogy védelmezőt találjon magának.) Ezek a szerződések kivétel nélkül a felek 

teljes önkéntességét hangsúlyozzák. De vajon mindig és mindenhol szabad el- 
határozásból születtek meg? Az , önkéntesség" szót nagyfokú elővigyázattal kel! 
kezelnünk. Nyilvánvaló, hogy az erősebbnek számtalan módszer áll a rendel- 
kezésére, hogy a gyöngébbet saját oltalma alá kényszerítse: néha az is elegen- 
dő, ha egyszerűen csak zaklatni kezdi. Tegyük még hozzá, hogy az eredeti szer- 
ződéseket nem mindig tartották tiszteletben. Az alemanniai Wohlen lakosai az 
egyik közeli kisnemes védelmét kérték, és valójában csak cenzus fizetésére kö- 
telezték magukat. Hamarosan ugyanaz a sors jutott nekik, mint protektoruk egyéb 
telkeseinek, vagyis robotra kényszerültek, s csak bizonyos szolgáltatások elle- 
nében használhatták a szomszédos erdőt is.?"?" De az úr nélküli ember helyzete 
sem volt mindenütt és mindenkor irigylésre méltó. Az a forezi paraszt, aki 1280- 
ban, vagyis már igen késői időpontban azzal a feltétellel egyezett bele allódiu- 
mának telekké válásába, hogy új urai, a montbrisoni ispotályosok ezután , ugyan- 
úgy oltalmazzák, védik, gyámolítják, mint rendházuk minden más emberét", 
bizonyára nem gondolta, hogy rossz vásárt csinál." Pedig ekkoriban már jóval 
kevésbé zűrzavaros idők jártak, mint a hűbériség első korszakában. Néha egy- 
egy falu mindenestül egy közeli hatalmasság fennhatósága alá helyezte magát. 
Ez főleg Németországban volt gyakori, ugyanis itt az általunk figyelemmel kö- 
vetett átalakulási folyamat kezdetén még számtalan olyan faluközösség létezett, 
amely megőrizte a hűbérurakkal szembeni függetlenségét. Ugyanakkor Francia- 
országban vagy Itáliában, ahol a hűbérúri hatalom csápjai már a 9. században 
sokkal messzebbre nyúltak, a földátengedési aktusok általában egyéni jelleget 
öltöttek. Ez azonban nem jelenti azt, hogy ritkábban került volna sor rájuk: a 
900. esztendő táján például tizennégy szabad ember terhelte meg saját földjét 
robotszolgáltatásokkal az egyik bresciai apátság javára." 

Mind az erőszak legbrutálisabb megnyilvánulásai, mind a valóban önként 
kötött szerződések egyetlen mélyenható okra, a független parasztok bizonyta- 
lan helyzetére vezethetők vissza. De nem gazdasági természetű tragédiát kívá- 
nunk itt fölvázolni. Ne feledjük, hogy a földesuraság terjeszkedései nem korlá- 
tozódtak a vidékekre, hiszen még a régi római kori városokban is (vagy legalábbis 
közülük jó néhányban), ahol a római uralom idején teljesen ismeretlen volt ez 
a berendezkedés, most az ókori vidéki villák mintájára megjelent a telkes rend- 
szer a vele járó terhekkel egyetemben. S főképp nem eshetünk abba a hibába, 
hogy a kis- és a nagybirtokon alkalmazott termelési módszerek — más kultúrák 
esetében sokszor jogosult — szembeállításával olyan következtetéseket vonjunk 
.. le, amelyek ugyancsak sántítanának. A földesúri birtok ugyanis elsősorban be- 
hódolt apró tanyák halmazából állt, s a telekgazdává vált allódiumtulajdonos új 
kötelezettségeket vállalt ugyan, de gazdálkodásának módján mit sem változta- 
tott. Csak azért keresett magának urat, illetve fogadta el a függőségi viszonyt, 
mert az egyéb társadalmi keretek — a nemzetségi szolidaritás vagy a közhata- 
lom — nem tudták ellátni feladatukat. Jó példa a wohleni emberek esete, akik 
kirívó önkény áldozataiul estek, de amikor a király elé akartak járulni panaszuk- 

kal, a teljes létszámban összegyűlt udvari nép tömegében egyszerűen képtele- 
nek voltak rusztikus nyelvükön megszólalni. Nem kétséges, hogy a kereskede- 
lem pangásának és a pénzforgalom akadozásának is része volt az államhata- 
lom gyöngeségében. Az sem lehet vitás, hogy az állam lehetetlenné tette a földmű- 
vesek számára a fizetési eszközök tartalékolását, s ezáltal nagyban csökkentette 
ellenállásukat. Ám a gazdasági helyzet csak ezeken a közvetett csatornákon 
keresztül járult hozzá némiképp a parasztság társadalmi kríziséhez. A földe- 
ken lejátszódó szerény drsrámában ugyanannak a folyamatnak az egyik aspektu- 
sát kell tetten érnünk, amely a társadalmi hierarchia magasabb fokán megannyi 
embert vazallusi függésbe taszított. 

Elegendő, ha ezen összefüggés kapcsán a kontinensen kialakult különféle 
helyi sajátosságokra hivatkozunk. A középkorban - Szardínia szigetén — egy olyan 
társadalom is kialakult, amelyre nem annyira a hűbériség, mint inkább széles 
körben domináló uradalmiság volt a jellemző. Szardíniát elkerülték az egész 
Európán végigvonuló nagy társadalmi áramlatok hatásai: nem csoda tehát, hogy 
fönnmaradhattak a szigeten a római időkben rendbe szervezett falusi vezérsé- 
gek anélkül, hogy a helyi arisztokráciák hatalma a frank típusú behódoltatás 
sajátos formáját öltötte volna. Ugyanakkor nem akadunk olyan földesúri rend- 
szer nélküli országra, ahonnan ne hiányzott volna egyúttal a hűbéresség intéz- 
ménye is. Ezt tanúsítja a Brit-szigeteken létrejött kelta társadalmak, a Skandi- 
náv-félsziget vagy magában Németországban az Északi-tenger mentén húzódó 
mélyföldek, az Elba torkolatán túl elterülő Dithmarschen vagy az Elbától a 
Zuiderzee-ig nyúló fríz területek példája. Fríziában mindenesetre ez maradt a 
helyzet egészen a 14-15. századig, amikor is a szabad paraszti tömegek néhány 
nemzetségfő uralma alá kerültek. (A francia chef szó egyébként a fríz hoveling 
pontos megfelelője.) Ezeknek a falusi zsarnokocskáknak némi késéssel és meg- 
lehetősen kezdetleges formában ugyan, de sikerült uradalmakat összetákolni- 
uk: nemzedékről nemzedékre halmozott földvagyonuk és saját fegyveres csa- 
pataik voltak, ráadásul egyes igazságszolgáltatási jogköröket is megkaparintot- 
tak. Ebben az időszakban ugyanis a fríz társadalom jórészt vérségi kötelékekre 
támaszkodó keretei recsegni-ropogni kezdtek. Miközben másutt a maguk teljes- 
ségében fejlődtek ki a hűbéri intézmények, ezekben a nyugati világ peremén 
elhelyezkedő társadalmakban sem volt ismeretlen a majorosoknak, a fölszaba- 
dított és föl nem szabadított rabszolgáknak, valamint a szabad embereknek a 
náluk gazdagabbaktól való függése, sem a fegyvertársak odaadó ragaszkodása 
fejedelmükhöz vagy az őket portyára vezető kapitányhoz, viszont semmi sem 
emlékeztetett a paraszti függelmek és a katonai hűségkötelékek átfogó, hierar- 
chizált hálózatára, amelyet hűbériségnek szoktunk nevezni. 

Helyénvaló-e, ha e rendszer hiányát azzal magyarázzuk, hogy a szóban forgó 
területen nem érvényesült tartósan a frank hatás? (Ugyanis magában Fríziában 
igen korán összeomlott az erőszakkal kiépített és rövid ideig működő Karoling 
közigazgatási szervezet.) Ennek a kétségkívül nagy jelentőségű ténynek azon- 

ban mindenekelőtt abban lehetett szerepe, hogy a fegyvertársi viszony nem tu- 
dott hűbéresi függőséggé átalakulni. A legfontosabb tényezők az idegen hatá- 
soktól függetlenül működtek. Ott, ahol a szabad emberek továbbra is bármikor 
hadba hívható harcosok maradtak, és fölszereltség dolgában nemigen különböz- 
tek az elit csapatok tagjaitól, bármilyen társadalmi státusúak is voltak, a parasz- 
tok könnyűszerrel kivonták magukat a földesúri fennhatóság alól, miközben a 
fegyveres kísérők csapataiból nem jött létre sajátságos feladatokat ellátó és sui 
generis jogi vértezettel bíró lovagi osztály. Ott, ahol az emberek a személyes 
védelem helyett más erőtényezőkre és más felelősségi rendszerekre is támasz- 
kodhattak - így például a frízek, a dithmarscheniek és a kelták a rokonságra, a 
skandinávok pedig a rokonság mellett a germán típusú közjogi intézményekre 
—, sem a földesúri uradalmakat jellemző függőségi viszonyok, sem a hűbérköte- 
lék és a hűbér nem települtek rá az egész társadalom életére. 

De ez nem minden. Akárcsak a tulajdonképpeni hűbéri rendszer, a földes- 
úri rendszer is csak azokban az országokban jutott el az abszolút tökélyre, ahol 
teljes egészében idegen minták alapján építették ki. A normann királyok Angli- 
ájában mind a lovagi, mind a paraszti allódiumok ismeretlenek voltak, ugyan- 
akkor az utóbbiak a kontinensen szívósnak bizonyultak. Igaz, Franciaországnak 
a Mosel és a Loire közötti részein, valamint Burgundiában már csak ritkán akad 
belőlük a 12—13. században, sőt vannak olyan hatalmas területek, amelyekről 
ekkorra teljességgel kivesztek. Ugyanakkor több-kevesebb (de sohasem elhanya- 
golható) számban találkozhatunk velük Délnyugat-Franciaországban, Közép- 
Franciaország egyes vidékein -— így Forez-ben —, Toszkánában és főleg Németor- 
szágban, ahol különösen Szászországban fordulnak elő gyakran. Figyelemre méltó 
egybeesés, hogy ezeken a vidékeken fönnmaradtak a telkeket, dominiumokat 
és hatalmi jogköröket magukba foglaló vezéri allódiumok is, melynek birtokosai 
semmiféle hűbéresküre nem kényszerültek. A vidéki földesúri birtok sokkal 
régebbi múltra tekintett vissza, mint a feudalizmus első korszakának jellegze- 
tes intézményei. Mindez arra mutat azonban, hogy a földesúri birtok említett 
időszakban bekövetkezett térhódításai, illetve részleges kudarcai ugyanazokkal 
az okokkal magyarázhatók, mint a vazallusság és a hűbér sikerét elősegítő vagy 
gátló tényezők. 


A földesúr és az urasági földbérlők 


Az egyéni függőségi szerződéseket leszámítva — melyek homályosan megfogal- 
mazott klauzulái egyébként általában gyorsan feledésbe is merültek — a hűbér- 
úr és a telkes jobbágyok viszonyát egyedül a , a föld szokása" szabályozta, oly- 
annyira, hogy franciául a járandóságokat általában csak , szokásoknak" (cou- 
tumes), a beszolgáltatásra kötelezettet pedig , szokás terhelte embernek" (homme 
coutumier) nevezték. Amióta legalább embrionális állapotában megjelent a föl- 
desúri rendszer — így például a Római Birodalomban vagy az angolszász kori 

Angliában -, elsősorban az egyedi hagyomány különböztetett meg minden egyes 
földesúri birtokot. A feudális uralomnak mint társadalmi csoportosulásnak az 
életét megszabó precedensek szükségképpen maguk is közösségi jellegűek 
voltak. Nem számít, ha az egyik telek birtokosa időtlen idők óta nem fizet egy 
illetéket, mondja ki lényegében a párizsi parlament egyik Szent Lajos idejében 
keletkezett végzése: ha ezenközben a többiek rendszeresen eleget tettek e köte- 
lezettségnek, az illeték kötelező erővel terheli azt is, aki ily hosszú ideig kivon- 
ta magát teljesítése alól." Legalábbis ez volt a jogászok álláspontja. A gyakor- 
latban bizonyára nem érvényesült ekkora szigor. Az ősi szabályokat elvben 
mindenki — az úr és az alárendelt egyaránt — köteles volt tiszteletben tartani. 
Azonban egyetlen más példa sem tudná jobban megvilágítani, mennyire csaló- 
ka volt is valójában ez az egykor kialakult szokásokhoz való ragaszkodás. Ugyanis 
a századokon átívelő, változhatatlannak tartott szokásjog ellenére a 13. századi 
földesúri birtok a legkevésbé sem hasonlított a 9. századira. 

Az ok nem a szokásjog orális továbbhagyományozódásában keresendő. A 
Karoling-korban számos hűbérúr körültekintő vizsgálat után írásba foglaltatta a 
földjein honos , szokásokat" (ezeket a részletes leírásokat nevezték később , úr- 
béri összeírásnak"). A társadalmi környezet hatása azonban mindenkor erőtel- 
jesebben érvényesült, mint a múlt iránt tanúsított tisztelet. 

A mindennapi élet ezer meg ezer vitás esete következtében a jogi emléke- 
zet szüntelenül új meg új precedensek elraktározására kényszerült. Ráadásul a 
szokásjog csak akkor lehet valóban kényszerítő erejű, ha pártatlan és engedel- 
mességre szorító igazságügyi hatóság oltalmát élvezi. A 9. századi frank állam- 
ban előfordult, hogy a királyi bíróságok magukra vállalták ezt a feladatot. Igaz, 
hogy csak a telkes jobbágyokra nézve kedvezőtlen végzéseik ismeretesek a szá- 
munkra, de ez azért is lehet, mert az egyházi irattárosoknak eszük ágában sem 
volt megőrizni az ellenkező tartalmú ítéletek szövegét. A későbbiekben pedig a 
hűbérurak ragadták magukhoz az igazságszolgáltatási hatalmat, s ezzel lehe- 
tetlenné váltak a föllebbezések. Még a leglelkiismeretesebb uraságok sem riad- 
tak vissza mindig a hagyomány fölforgatásától, ha az sértette érdekeiket vagy 
azokét, akik a védelmük alatt álltak: Suger apát az emlékirataiban elégedettség- 
gel tekint vissza arra az időre, amikor egyik birtokán hatalmi erővel kényszerítette 
ki parasztjaitól, hogy az emberemlékezet óta pénzben fizetett cenzus helyett a 
továbbiakban a terméssel arányos — azaz több haszonnal kecsegtető — járandó- 
ságot rójanak le.?"! A földbirtokosok erőszakos visszaéléseit legföljebb csak a pa- 
raszti tömegek példátlan mozdíthatatlansága, valamint saját könyvelésük rende- 
zetlensége ellensúlyozta — igaz, olykor meglehetősen hatékony módon. 

Sehol sem találkozunk akkora változatossággal, sehol sem érhetők tetten 
akkora eltérések, mint a feudalizmus első korszakában az egyes telkeket sújtó 
terhek terén. A kijelölt napokon hol néhány pénzdarabbal, hol -— és ez volt a 
gyakoribb eset — földjeiken learatott kévékkel, baromfiudvarukban nevelt csir- 
kékkel, saját kaptáraikból való vagy a közeli erdő méhrajaitól elcsent viaszlé- 

" pekkel kellett a földesúri tiszt elé járulniuk. Máskor pedig a földesúr a saját ke- 
zelésében levő földeken vagy legelőkön dolgoztatta őket. De az is előfordult, hogy 
a hűbérúr távolabb fekvő lakhelyeire kellett boroshordókat vagy néhány zsák gabo- 
nát szállítaniuk saját szekereiken. A várfalakat és a várárkokat is saját kezük 
munkájával kellett időnként karbantartaniuk. Ha a hűbérúr vendégeket fogadott, 
a parasztoknak olykor le kellett mondaniuk ágyneműjükről, hogy a vendégek- 
nek legyen miben aludniuk. A nagy vadászatok idején a kutyafalka élelmezéséről 
kellett gondoskodniuk, ha pedig kitört a háború, botcsinálta gyalogkatonaként 
vagy fegyverhordozóként föl kellett sorakozniuk a falunagy zászlaja alatt. E kö- 
telezettségek részletes áttekintése azonban az elsősorban , gazdasági" vállal- 
kozásként és jövedelemforrásként tekintett földesúri birtok vizsgálatához tarto- 
zik. A magunk részéről megelégszünk az átalakulás azon jelenségeinek kieme- 
lésével, amelyek a legerősebb hatást gyakorolták az emberek közötti kötelékre. 

A parasztgazdaságoknak a közös hűbérúrtól való függése egyfajta földbér 
fizetésében fejeződött ki. A feudalizmus első korszaka meglehetősen leegysze- 
rűsítette a dolgokat ezen a téren. A írank korban még az egymástól elkülönítve 
lerótt számos járandóságok egyetlen földjáradékká olvadtak össze, melyet Fran- 
ciaországban — ha pénzben kellett beszolgáltatni — általánosan az , cenzus" (cens) 
elnevezéssel jelöltek. Ugyanakkor az eredeti illetékek között akadtak olyanok 
is, amelyeket — legalábbis elvben - az állam számára hajtottak be az uradalmi 
tisztviselők. Ezek közé tartoztak a királyi hadsereg részére lerótt beszolgáltatá- 
sok, illetőleg ezeknek pénzzel való megváltása. A földesúr adott földterületen 
érvényesülő magasabb jogainak a kifejeződéseként ezek végül mindenestül a 
földbirtokos hasznára begyűjtött járadékba tagolódtak bele, ami világosan rámutat 
arra a tényre, hogy az emberek kis csoportján uralkodó vezér által kivívott, az 
emberek fölött közvetlenül gyakorolt hatalomhoz képest minden más magasabb 
hatósághoz fűződő kötelék háttérbe szorult. 

Az örökletesség kérdése, mely pedig oly égető gonddal jelentkezett a kato- 
nai hűbérek esetében, a paraszti telkek vonatkozásában - legalábbis a hűbéri- 
ség korában -— jószerint semmiféle különösebb vizsgálódásra nem tart igényt. 
Nagyjából mindenütt azt látjuk, hogy a nemzedékek zavartalanul követik egy- 
mást az egyes földeken. Olykor azonban, mint később majd kitérünk rá, az ol- 
dalági rokonok ki voltak zárva az öröklésből, amennyiben a telek bérlője szolgai 
státusú (servilis) volt. Ugyanakkor az utódok mindig érvényesíthették jogaikat, 
föltéve, hogy nem mondtak idő előtt búcsút a családi otthonnak. Az örökösödés 
szabályait az adott vidék régi szokásai szabták meg, s a hűbérurak — egyes idő- 
szakokban és vidékeken - legföljebb csak azért avatkoztak közbe, hogy egy tag- 
ban maradjanak a gazdaságok, mert így látták biztosítva a járandóságok pontos 
beszolgáltatását. Ráadásul a telkek örökletessége annyira magától értetődőnek 
látszott, hogy a dokumentumok eleve érvényesnek tekintik ezt az elvet, s legföl- 
jebb csak utalás formájában tesznek róla említést. Vajon ez azzal magyarázha- 
tó, hogy ez a szokás érvényesült emberemlékezet óta a legtöbb paraszti gazda- 

ság esetében, még mielőtt a falusi vezérekből földesurak lettek volna, s ezt kö- 
vették később a dominium testéből kihasított telkek vonatkozásában is? Bizonyára. 
De tegyük hozzá, hogy a hűbéruraknak semmiféle érdekük nem fűződött e szo- 
kás eltörléséhez. Ebben az időben, amikor több föld volt, mint ember, s amikor 
a gazdasági körülmények egyébként is lehetetlenné tették túl nagy kiterjedésű 
dominiumok bér fejében vagy munkaerővel való megművelését, a földparcel- 
lák egymáshoz tapasztása helyett célravezetőbbnek látszott, ha a hűbéruraknak 
a saját maguk ellátásáról gondoskodni képes, állandóan mozgósítható alattva- 
lók állnak a rendelkezésére. 

A telkes jobbágyokra kényszerített új keletű sarcok közül a legáltalánosab- 
bak kétségkívül azok a különféle monopóliumok voltak, amelyeket a hűbérúr 
parasztjai rovására saját magának tartott fönn. Hol úgy döntött, hogy az év bizo- 
nyos periódusaiban csak őt illeti meg a bor és a sör árusításának a joga, hol pedig 
csak az ő istállóiból kerülhettek ki — természetesen fizetség ellenében — a csor- 
dák szaporodásáról gondoskodó bikák és kandisznók vagy azok a lovak, ame- 
lyek a Délvidék egyes régióiban a gabonának a szérűn való cséplését végezték. 
A parasztok többnyire kötelesek voltak a hűbérúr malmában őröltetni a gaboná- 
jukat, az őkemencéjében sütni a kenyerüket s az ő prését használni a borkészí- 
téshez. E kötelezettségek közkeletű elnevezése — , banalitások" — már önmagá- 
ban is sokatmondó. A frank korban még teljesen ismeretlenek voltak, és megje- 
lenésük kizárólag a hűbérurak általánosan elismert hatalmán alapult, melyet 
régi germán szóval bannak neveztek. E hatalom magától értetődően elválaszt- 
hatatlan volt minden vezéri státustól, vagyis már régóta a hűbérurak attribútu- 
mai közé tartozott, most azonban rendkívüli erővel érvényesülhetett a bírói jog- 
körüket kiteljesítő kis helyi hatalmasságok kezében. Ugyancsak sok tanulsággal 
jár számunkra, ha e , banalitások" területi megoszlását követjük figyelemmel. 
A legerőteljesebben Franciaországban jelentek meg, ahol az államhatalom föl- 
lazulásának és az igazságszolgáltatás magánkézbe kerülésének a folyamata 
minden más országhoz képest a legnagyobb méreteket öltötte. Itt is elsősorban 
azok az urak gyakorolták, akik a legfelső fokú igazságszolgáltatás jogával, az úgy- 
nevezett , pallosjoggal" rendelkeztek. Németországban -— ahol egyébként keve- 
sebb kötelezettséget foglaltak magukba - a jelek szerint különösen a Írank ál- 
lamszervezet legfőbb bíráinak, a grófoknak a leszármazottai ragaszkodtak hoz- 
zájuk. Angliában csak a normann hódítást követően - és akkor is csak részlegesen 
— vezették be őket. A hűbérúri hatalom azért is telepedett rá egyre inkább min- 
denre, és öltött mind haszonszerzőbb jelleget, mert egyeduralmát nemigen ve- 
szélyeztette a király vagy képviselői által gyakorolt ban. 

Az egyházközségi templomok majdnem mindenütt a hűbéruraktól (vagy az 
egyházközség területén osztozó hűbérurak egyikétől) függtek. Többnyire a szó- 
ban forgó hatalmasságok valamelyik őse építette őket saját birtokán, de ez egy- 
általán nem volt előfeltétele annak, hogy a hűbérurak kiterjesszék rájuk ellen- 
őrzésüket. A közös istentisztelet színhelyét ugyanis a hívek tulajdonának tekin- 

tették. Ahol nem alakultak ki hűbérbirtokok — mint például Fríziában -, ott a 
templom magához a faluközösséghez tartozott, míg Európa többi részén a jogi- 
lag nem létezőnek tekintett paraszti csoportokat csak fölöttesük — vagy egyik 
fölöttesük — képviselhette. Ez a tulajdonjog (ez az elnevezés a gregorián refor- 
mot követően a szerényebb , patronátusra" változott) elsősorban abban tükröző- 
dött, hogy a hűbérúr nevezte ki, illetve jelölte a papi teendőket ellátó személyt, 
s az egyházközségi bevételeknek legalább egy részére is igényt tartott. Ez utób- 
biak közül a kazuálé általában nem tett ki jelentősebb értéket, de korántsem le- 
hetett elhanyagolható jövedelemforrásnak tekinteni. A dézsma már lényegesen 
több bevételt jelentett. Fizetését sokáig pusztán erkölcsi kötelességnek tekintet- 
ték, de a frank államban az első Karolingok, Britanniában pedig az őket valami- 
vel később utánzó angolszász királyok minden hívőtől szigorúan megkövetel- 
ték. A dézsma elvben természetben beszedett tizedet jelentett, és kivétel nélkül 
minden jövedelemfajtára kiterjedt. A valóságban azonban hamarosan szinte 
kizárólag a mezőgazdasági terményeket sújtotta. A hűbérurak egyébként távol- 
ról sem tudták teljes mértékben kisajátítani. Angliában a dézsma nagyrészt el 
is kerülte ezt a sorsot, lévén hogy a földesúri rendszer itt csak késve épült ki. 
Magán a kontinensen pedig gyakran a papok, sőt olykor a püspökök is legalább 
egy részét megtarthatták saját céljaikra. Emellett a gregorián reform nyomán 
támadt vallási eszmélés következményeként hamarosan számos, korábban vilá- 
giak kezére jutott dézsmaszedési jog (de még ennél is több templom) , került 
vissza" az egyház, illetve többnyire a monostorok birtokába. Az, hogy ezeket az 
eredendően egyházi járandóságokat a hűbériség első korszakában fölöttébb világi 
uraságok kaparintották meg, az egyik legszembeszökőbb - és egyik legjövedelme- 
zőbb — megnyilvánulása volt egy olyan hatalom terjeszkedésének, amely senki 
másnak nem ismerte el a jogát arra, hogy alávetettjeit bármire is kötelezze. 

A paraszti telkeseket sújtó pénzbeni , segítség" (aide) vagy adó (taille) a 
vazallusokat terhelő adóhoz hasonlóan - és vele egy időben — abból az általá- 
nos kötelezettségből fakadt, hogy adott esetben minden alárendelt ura segítsé- 
gére tartozott sietni. Kezdetben, akárcsak a hűbéresek esetében, itt is többnyire 
ajándéknak álcázva jelent meg, ami egyes elnevezéseiben mindvégig tükröző- 
dik: Franciaországban , kérésnek" (demande) vagy , adománynak" (gueste) ne- 
vezték, Németországban pedig Bedének, ami , imát" jelent. De előfordult, hogy 
a tolir (, fogni", , venni") igéből képzett, őszintébb toulte szóval jelölték. Törté- 
nete rövidebb múltra tekinthet vissza ugyan, de ennek ellenére párhuzamba ál- 
lítható a földesúri monopóliumok kialakulásával. Franciaországban széles kör- 
ben elterjedt, Angliában a normann hódítók honosították meg, míg Németország- 
ban maroknyi hűbérúr privilégiuma maradt: azok szűk köréről van szó, akik a 
felsőbb igazságszolgáltatási hatalmat gyakorolták, mely odaát kevésbé aprózó- 
dott föl, mint Franciaországban. Ez is azt mutatja, hogy a legfőbb úr a feudális 
korban mindig is a bíró maradt. A vazallusok fizette járandósághoz hasonlóan a 
paraszti rovásadó sem kerülhette el a szokás szabályozó hatását. Minthogy ezek 

az adófizetők kellőképp erőteljes föllépés hiányában többnyire nem tudták elér- 
ni, hogy uraik pontosan rögzítsék behajtásának lehetséges eseteit, az eredetileg 
kivételes alkalmakkor kivetett adót — a pénzforgalom egyre intenzívebbé válá- 
sával párhuzamosan — mind gyakoribb időközökben követelték tőlük. Mellesleg 
óriási különbségek mutatkozhattak ebből a szempontból az egyes földesúri bir- 
tokok között. Ile-de-France tartományban az 1200. esztendő táján egyes birtoko- 
kon évente, másokon kétévente, ismét másokon pedig csak elvétve gyűjtötték 
be. A jogi szabályozás majdnem mindenütt bizonytalanságot mutat. Amellett, 
hogy az új keletű teher túl , fiatal" volt még ahhoz, hogy könnyűszerrel betago- 
lódjék a , régi jó szokások" rendszerébe, behajtásának időszakossága távolról 
sem rögzült végérvényesen, s még ott is, ahol szabályos időközökben vetették 
ki, minden egyes alkalommal más és más összeget követeltek, ami elkerülhe- 
tetlenül az önkényesség színében tüntette föl. Az egyház köreiben — egy Párizs- 
ból származó dokumentum tanúsága szerint — akadtak , derék emberek", akik 
vitatták a jogszerűségét. A parasztok különösen gyűlölték, és nemegyszer he- 
ves lázadásokban törtek ki miatta. A földesúri szokásrendszer, amely a pénzín- 
séges időkben csak félig-meddig kristályosodott ki, képtelen volt zökkenőmen- 
tesen alkalmazkodni az új típusú gazdaság szükségleteihez. 

A 12. század végén élő telkes jobbágy dézsmát, rovásadót és különféle ,,ba- 
nalitásokat" kényszerült leróni, vagyis egy sor olyan tartozást, amelyek 8. századi 
őse számára még azokon a vidékeken is ismeretlenek voltak, ahol a földesúri 
intézmény a legrégebbi múltra tekinthetett vissza. A beszolgáltatási kötelezett- 
ségek egyértelműen súlyosabbakká váltak. Igaz, a növekvő anyagi terheket — 
legalábbis helyenként — a munkakötelezettség enyhülése némiképp kompenzálta. 

A hűbérurak ugyanis — mintegy a római latifundiumok egykori földaraboló- 
inak kései követőiként — Európa-szerte hozzáláttak a saját kezelésükben lévő 
földterületek fölparcellázásához: hol régi telkeseik között osztották ki ezeket a 
földdarabokat, hol új telkeket alakítottak ki, hol pedig apró vazallusi hűbéreket 
létesítettek, amelyek azután hamarosan maguk is telkekre hasadtak szét. Ez a 
folyamat — melyet elsősorban most nem vizsgálható, gazdasági természetű okok 
robbantottak ki — a 10-11. században, föltehetően Franciaországban, Lotaringi- 
ában és Itáliában kezdődött, majd valamivel később Németország Rajnán túli 
területeit is elérte, míg Angliában, ahol a földesúri rendszer rövidebb múltra 
tekinthetett vissza, hatása csak lassabban, ráadásul szeszélyes erővonalak men- 
tén érvényesült. Márpedig a dominium területének szűkülése szükségképpen 
a robotkötelezettségek eltörlését vagy enyhítését jelentette. Nagy Károly idejé- 
ben a telkes jobbágyok hetente több napon is ingyenmunkára kényszerültek, ám 
Fülöp Ágost vagy Szent Lajos Franciaországában évente mindössze néhány napot 
kellett uruk gabonaföldjein vagy rétjein dolgozniuk. Az új követelések nemcsak 
a parancsnoklási jog teljesebb vagy kevésbé teljes megkaparintásának függvé- 
nyében jelentkeztek, hanem annak megfelelően is, mennyit tartott meg a föl- 
desúr az eredetileg saját művelésében lévő földterületből. A több földdel és több 

idővel rendelkező paraszt többet tudott fizetni. A hűbérúr pedig természetesen 
azon volt, hogy amit az egyik oldalon veszteségként kellett elkönyvelnie, az a 
másik oldalon nyereségként jelentkezzen: a dominiumon aratott búza híján a 
francia földesúri malmok kerekei leállhattak volna, ha nem működik a ban 
monopóliuma. Ha pedig a földesúr már nem követelte meg parasztjaitól, hogy 
az év teljes hosszában munkáscsapatokat állítsanak ki számára, sőt gazdasági- 
lag önálló, bár erősen megadóztatott termelőkké változtatta őket, miközben sa- 
ját életét a földjáradékra alapozta, akkor — különösen ott, ahol ez a folyamat 
maradéktalanul kiteljesedett — elkerülhetetlenül lazított valamelyest az embe- 
reit őhozzá fűző függőségi köteléken. A hűbérhez hasonlóan a paraszti telek 
története is végeredményben úgy jelenik meg előttünk, mint egy szolgálatokon 
alapuló társadalmi szerveződés földjáradékrendszerré való átalakulása. 

A kiindulópont: személyi státusok a frank korban 


Vizsgálódásunk látókörét szűkítsük ideiglenesen a frank államra, és képzeljünk 
el egy 9. század elején élő embert, akinek sok emberrel van dolga, s megpróbál- 
ja megállapítani az egyes személyek jogi státusát. Lehet az illető valamelyik 
vidéki tartományba küldött magas rangú királyi tisztviselő, nyáját számláló fő- 
pap vagy alávetettjeit számba vevő hűbérúr. A jelenetet nem a képzelet szülte: 
nem egy hasonló kísérletről van tudomásunk. De mindegyik nagyfokú bizonyta- 
lanságot és eltéréseket mutat. Szinte sohasem fordul elő, hogy két ugyanazon a 
vidéken végzett földesúri összeírás hasonló kritériumokra hagyatkozott volna. A 
társadalmi struktúrák a kortársak szemében a jelek szerint nem öltöttek kellő- 
képp határozott körvonalakat. Ez a különböző besorolási rendszerek közötti átfedé- 
sekkel magyarázható. Egyesek részben Róma, részben Germánia egymásnak 
ellentmondó hagyományaiból merítették terminológiájukat, mely meglehetősen 
tökéletlenül illeszkedett a jelen realitásaihoz, míg más fölosztások mindenáron 
a kor valóságának a megragadására törekedtek, ami viszont számos melléfogás- 
sal járt. 

Mindenekelőtt egy alapvető, egyszerűen megragadható ellentétpár fölállí- 
tása látszott kézenfekvőnek a szabad emberek és a rabszolgák (latinul servi) 
között. Igaz, hogy a római császárok emberbaráti törvénykezésének tovább élő 
elemeinek, a keresztény szellemiségnek és a mindennapi élet elkerülhetetlen 
egyezkedéseinek köszönhetően a státusukat szabályozó elvek sokat veszítettek 
eredeti szigorúságukból, ám a rabszolgák jogilag továbbra is gazdájuk tulajdo- 
nában voltak, aki önhatalmúan intézkedhetett testükről, munkájukról és javaik- 
ról. Ekképp a servus nem rendelkezett saját jogi személyiséggel, s mintegy az 
egyéb társadalmi csoportokon kívül álló, született idegenként jelent meg. A királyi 
hadsereg nem tartott igényt rá, nem vehetett részt az igazságszolgáltatási fóru- 
mok munkájában, közvetlenül nem élhetett panasszal e testületek előtt, s csak 
akkor jelent meg a törvényszék előtt, ha súlyos bűnt követett el egy harmadik 
személlyel szemben, és gazdája kiszolgáltatta a társadalmi megtorlásnak. A po- 
pulus Francorumot - egyébként minden etnikai különbségtől függetlenül -— kizá- 
rólag szabad emberek alkották: bizonyíték, hogy a szóban forgó nemzetet (franc: 
, frank"), illetve jogi státust (libre: , szabad") jelölő szavakat végül teljesen azo- 
nos értelemben használták. 

Ha közelebbről vesszük azonban szemügyre a dolgokat, azt látjuk, hogy a 
látszólag egyértelmű ellentétpár csak fölöttébb pontatlan képet ad a társadalmi 
állapotok eleven különféleségéről. Az életmód különbözősége folytán még az 
egyébként nem túl jelentős számú rabszolgák között is mélyreható különbségek 
feszültek. Egy részük ház körüli szolgálatokat vagy mezőgazdasági munkát vég- 
zett; ezeket gazdájuk saját házában vagy tanyáin szállásolta el, s valósággal 
emberi nyájként bánt velük, hiszen hivatalosan is az ingó vagyontárgyak kate- 
góriájába tartoztak. A telkes rabszolgának viszont saját otthona volt, saját mun- 
kájával tartotta el magát, és adott esetben semmi sem akadályozta meg a ter- 
melt fölösleg eladásában. Létfönntartását tekintve nem függött tehát közvetle- 
nül gazdájától, akinek a keze csak időnként nehezedett rá. A földesúri , udvar" 
birtokosa persze rettenetesen súlyos terhekkel sújtotta, ezeket azonban — néha 
jogilag is, agyakorlatban pedig mindig - korlátok szabályozták. Egyes földesúri 
szolgáltatások összeírásában azt olvashatjuk ugyan, hogy az ilyen ember , köte- 
les urát szolgálni, valahányszor erre parancsot kap", de a gyakorlatban az úr jól 
fölfogott érdeke azt diktálta, hogy minden kisbérlő számára elegendő munka- 
napot hagyjon , telke" megművelésére, mert ellenkező esetben a beszolgálta- 
tásból eredő jövedelem semmivé válhatott volna. Így a házzal bíró servus élete 
nagyban hasonlított a , szabadnak" mondott telkes jobbágyéhoz, akinek család- 
jához nemritkán házassági kötelék is fűzte, s egy lényeges aspektusban jogi 
helyzete is közelíteni kezdett az övéhez. A királyi törvényszékek ugyanis már 
elismerték, hogy a servus kötelezettségeit az adott vidéken érvényes szokásjog 
rögzíti, ami tökéletesen ellentmondott a rabszolgaság fogalmának, amelynek egyik 
lényeges eleme volt a feltétlen alávetettség. Tudjuk azt is, hogy a hatalmassá- 
gokat követő fegyveres hívek csapataiban helyenként rabszolgák is szerepet 
kaptak. A fegyveres emberek tekintélye, a beléjük helyezett bizalom, egyszóval 
— az egyik kapituláré kifejezésével — ,a vazallusság dicsősége" a szolgaság 
minden bélyegét elhomályosító társadalmi rangot és cselekvési teret biztosított 
számukra, olyannyira, hogy a királyok helyénvalónak látták, ha kivételt téve tőlük 
is megkövetelik a hűségesküt, melyre elvben csak az igazi , frankokat" (azaz az 
igazi ,szabadokat") kötelezték. 

A szabad emberek körében a társadalmi sokszínűség még erőteljesebben 
jelentkezett. A vagyonok között mutatkozó jelentős eltérések a jogállásbéli kü- 
lönbségekben is elkerülhetetlenül éreztették a hatásukat. Bármennyire jó csa- 
ládból született is valaki, ha nem tellett neki megfelelő hadfölszerelésre, nem 
vehetett részt a hadjáratokban, vagy csak mások segítségével. Vajon ténylege- 
sen a Írankok népéhez tartozónak tekintették az ilyen embert? Az egyik kapituláré 
, másodrendű szabadoknak" nevezi őket, egy másik rendelet viszont nyerseb- 
ben fogalmaz, amikor különbséget tesz a , szabadok" és a , szegények" között.??? 
A legfontosabb azonban, hogy a legtöbb elméletileg szabad ember nemcsak a 
király alattvalója volt, hanem ettől vagy attól a hatalmasságtól is függött, s első- 

sorban e függőségnek szinte a végtelenségig eltérő árnyalatai szabták meg min- 
den egyes esetben az egyén helyzetét. 

A nem szolgai státusú földesúri telkeseket a hivatalos, latin nyelven fogal- 
mazott okiratok többnyire , telepeseknek" (colonus) nevezték. A frank állam 
hajdan rómaiak megszállta területein élők közül föltehetően sokan származtak 
olyan ősöktől, akikre egykoron a colonatus törvényei vonatkoztak. Azonban a 
szóban forgó társadalmi állapotot hajdanán alapvetően jellemző földhözkötött- 
ség elve szinte teljes mértékben feledésbe ment. Néhány évszázaddal koráb- 
ban — a Nyugat-római Birodalom fönnállásának végső szakaszában — majdnem 
mindenkit megpróbáltak örökletes feladatához láncolni, illetve szokásos adókvó- 
tája fizetésére kényszeríteni: a katonát a hadsereg, a kézművest az általa űzött 
ipar, a decuriót a városi szenátus fogságában igyekeztek tartani, a földbérlőt pedig 
a ,röghöz kötötték", melyet nem hagyhatott el, s melytől a birtok elsődleges 
tulajdonosa sem tudta elszakítani. Ezt az álmot azután a hatalmát óriási terüle- 
teken érvényesíteni képes közigazgatás csaknem teljesen valóra is váltotta. Ezzel 
szemben a barbár királyságoknak -— hasonlóan az őket fölváltó legtöbb középko- 
ri államhoz — nem volt elég hatalmuk ahhoz, hogy üldöztessék az elszökött 
parasztokat, illetve megakadályozzák, hogy új gazdánál találjanak otthonra. 
Ráadásul a hozzá nem értő kormányzatok kezében elapadó földadó miatt eleve 
értelmetlenné vált minden hasonló erőfeszítés. Sokatmondó tény, hogy a 9. 
századra már számos colonus , szolgai", vagyis egykoron rabszolgáknak jutta- 
tott telkeken telepedett meg, míg sok , szabad", azaz eredetileg colonusnak ki- 
utalt földet rabszolgák műveltek. Az ember és a föld státusa közti ellentmondás 
(az utóbbit sújtó terhek ugyanis állandóan a múltbéli állapotokra emlékeztettek) 
egyrészt az osztálybesorolásokban egyébként is megmutatkozó zavarokat növelte, 
másrészt arról árulkodott, hogy az egyes , rögök" esetében az automatikus örök- 
lődés elvét immáron nem tartották tiszteletben. 

Tudjuk, hogy az elvont római jogi gondolkodás a személyes státusánál fog- 
va szabad embernek tekintett colonust rabszolgájává tette , annak a földnek, hol 
meglátta a napvilágot" — más szóval egy dologtól, és nem egy személytől való 
függőségbe utalta. De vajon mit kezdhetett ezzel! a fölfogással egy olyan kor, 
amely annyira a konkrét valósághoz kötődött, hogy minden társadalmi viszonyla- 
tot csak hús-vér emberek közti, kölcsönös engedelmességi és védelmi paktum- 
ként tudott elképzelni? A császári alkotmányok szövegében ez állt: , a telepes 
térjen vissza szülőföldjére", a nyugati gót államszervezet számára a 6. század 
elején összeállított római jogi kézikönyvben viszont ez: , a telepes térjen vissza 
urához"."? Nem vitás, hogy távoli őséhez hasonlóan a 9. századi colonus is 
szabad embernek tekintendő a törvény szempontjából: hűségesküt tesz az uralko- 
dónak, és néha meg is jelenik az ítélkező testületekben. A közhatalommal azon- 
ban csak ritkán és meglehetős távolról tart kapcsolatot. Ha hadba megy, annak 
a fölöttesnek a zászlaja alatt sorakozik föl, akitől a telkét kapta. Ha bíróság elé 

idézik, az immunitás elve, illetve az e privilégium által rendszerint csak szente- 
sített szokások ismét csak urát teszik meg állandó bírájává. Egyszóval a társada- 
lomban elfoglalt helyzete mindinkább egy másik emberrel szembeni függő vi- 
szonyként jelenik meg, mely olyan szorosan nehezedik rá, hogy szinte magától 
értetődőnek tűnik családi állapotának szabályozása is. Így tilos az uradalom ha- 
tárain túlról feleséget választania magának, míg a teljességgel szabad asszonnyal 
kötött frigyét , egyenlőtlen házasságnak" tekintik. A kánonjog mindinkább meg- 
nehezíti számára az egyházi rendbe kerülést, miközben a világi jog a régen csak 
a rabszolgákra mérhető testi fenyítéssel is sújthatja. Amikor pedig ura eltörli a 
ránehezedő terheket, az aktust gyakran , fölszabadításnak" nevezik. Nem vé- 
letlen, hogy a colonus szó — annyi más latin jogi terminussal szemben - végül 
nem őrződött meg a galloromán nyelvjárásokban. A többi, ugyancsak társadal- 
mi státusokat jelölő szó magától értetődően nagy jelentéselcsúszás árán marad- 
hatott csak fönn, ám így is a folytonosság érzéséről vagy illúziójáról árulkod- 
nak. Ugyanakkor a Karoling-korral a colonus kezdett beleveszni a függő helyze- 
tűek egységes tömegébe, melyet az okiratok a mancipia elnevezéssel (a szó a 
klasszikus latinban a , rabszolgák" szinonimája volt), a köznyelv pedig az en- 
nél is bizonytalanabb értelmű , az uraság emberei" kifejezéssel jelölt. A telepe- 
sek tehát egyfelől közel álltak a földhöz juttatott rabszolgákhoz, másfelől viszont 
— olyannyira, hogy néha a szóhasználat is megegyezett — szinte egybemosódtak 
a tulajdonképpeni pártfogás alatt állók nem fegyveres csoportjával. 

Mint tudjuk, a commendatio intézménye nem korlátozódott a felsőbb osz- 
tályokra. Az alacsony sorú szabad ember is keresett magának védelmezőt, anél- 
kül azonban, hogy rabszolgává szegődött volna. Átengedte valamelyik uraság- 
nak a földjét, hogy azután telekként vegye vissza. A két fél között így személyi 
jellegű kapcsolat jött létre, amely azután még sokáig meglehetősen szabályo- 
zatlan maradt, s azzal kezdett később határozottabb körvonalakat ölteni, hogy 
egy másik, elterjedtebb s ezért minden alávetési köteléknek mintául szolgáló 
függőségi formától — az , engedelmesség terhe mellett" fölszabadított rabszolga 
státusától — vett át nem egy elemet. 

A Római Birodalom utolsó évszázadaiban már számtalan rabszolgát fölsza- 
badítottak a későbbi frank államot alkotó területeken. A Karolingok idejében is 
minden évben tömegeket érintett ez az aktus. A hűbérurak szemében minden a 
rabszolga-fölszabadítás mellett szólt. A gazdasági élet átalakulásával célszerű- 
nek látszott föloszlatni a mostanra már fölaprózott egykori latifundiumokat 
megművelő, hatalmas ingyenmunkáscsapatokat. A gazdagságnak ezután a 
hatalmas földterületek közvetlen kiaknázása helyett inkább a járandóságok és a 
szolgáltatások behajtása lett a záloga, és a hatalomvágy szempontjából is jóval 
hatékonyabb eszköznek tűnt a védelem kiterjesztése a néphez tartozó szabad 
emberekre, mint a jogfosztott emberi jószágok puszta birtoklása. Végül pedig a 
halál közeledtével egyre sürgetőbben jelentkező vágy az üdvözülésre az egy- 

ház szavának meghallgatására ösztönözte az embereket. Márpedig az egyház — 
ha nem lépett is föl általában a szolgaság intézménye ellen - a keresztény rab- 
szolga fölszabadítását a legjelesebb jámbor cselekedetek között tartotta számon. 
Ekképp a fölszabadulás Rómában vagy Germániában mindig is számos rabszol- 
gastátus természetes végállomását jelentette. Annyi mindenesetre valószínű, 
hogy a barbár királyságokban egyre gyorsabb ütemben folytak a rabszolga-föl- 
szabadítások. 

Látszólag azonban a gazdák csak azért mutatkoztak ennyire nagylelkűnek, 
mert távolról sem kellett minden előnyről lemondaniuk. Első pillantásra semmi 
sem mutat akkora kuszaságot, mint a rabszolga-fölszabadítást a 9. századi frank 
államban szabályozó jogi rendszer. A római hagyományok, valamint a külön- 
böző germán jogszokások alapján rengeteg egymástól különböző procedúrára 
volt lehetőség, miközben a kedvezményezettek státusára vonatkozó előírások is 
hihetetlen változatosságban tárulnak elénk. Ha azonban kizárólag a gyakorlati 
megvalósulást vizsgáljuk, akkor azt látjuk, hogy az aktusok mindig két nagyobb 
kategóriába sorolhatók. Egyes esetekben a fölszabadított személy minden ma- 
gánhatalomtól való függés alól mentesült, kivéve ha saját elhatározásából nem 
kereste valakinek az oltalmát. Máskor viszont egyes korábbi kötelezettségek új 
státusában is terhelték — hol korábbi urával, hol új patrónusával (például vala- 
mely egyházi intézménnyel) szemben, akihez gazdája engedélyével költözhe- 
tett. Minthogy ezeknek a kötelezettségeknek általában nemzedékről nemzedékre 
kellett szállniuk, ez az eljárás valóságos örökletes kliensség kialakulásával járt. 
Az első típusba tartozó manumissiókra, rabszolga-fölszabadításokra (hogy korabe- 
li kifejezéssel éljünk) csak ritkán került sor. Annál gyakoribb volt a másik meg- 
oldás, ugyanis egyedül ez felelt meg az akkori szükségleteknek. A manumissor 
lemondott ugyan rabszolgájáról, de meg akarta tartani függésében, míg a manu- 
missus nemigen mert protektor nélkül élni, s így mindjárt meg is lelte a hőn 
óhajtott védelmezőt. Az ekképp létrejött köteléket oly erősnek tekintették, hogy 
a teljes papi függetlenségét megkövetelni igyekvő egyház nem szívesen szen- 
telte föl ezeket az embereket, mert a klérus fölfogása szerint hivatalosan immár 
státusuk ellenére túlságosan szoros függésbe ágyazódtak. A fölszabadított rend- 
szerint egyúttal telkes jobbágy is volt: egyes esetekben ura már azelőtt , telekre 
ültette", hogy levethette magáról a rabszolgaság bélyegét, máskor viszont föl- 
szabadulásával egy időben jutott földhöz. Az alávetettséget gyakran még sze- 
mélyesebb jellegű terhek is kifejezték. Néha az úr minden haláleset alkalmával 
igényt tartott az örökség egy részére. Legtöbbször viszont fejenkénti illetéket 
követelt, melyet a fölszabadított személynek - és később valamennyi leszárma- 
zottjának — minden évben fizetnie kellett. Ez a , fejadó" (chevage) rendszeres, 
nem elhanyagolható összegű jövedelmet biztosított a hűbérúrnak, de még en- 
nél is fontosabb volt, hogy — mivel két egymást követő behajtás között viszony- 
lag rövid idő telt el — elejét vette annak, hogy a kötelék az alávetett mesterkedé- 

sei vagy a fölöttes hanyagsága folytán esetleg feledésbe menjen. E gyakorlatnak 
a régi germánoknál szokásos fölszabadítási eljárások szolgáltak mintául, és 
hamarosan minden manumissziós szerződésben benne foglaltatott. 
Örökösödési illeték, fejadó: az alávetettség e két kifejeződése hosszú jövő- 
nek tekintett elébe a feudális társadalmakban. Mindenestre az utóbbi kisvártat- 
va nem csak a szolgaságból fölszabadítottak kis csoportjára korlátozódott. Né- 
hány manumissziós okiratból egyértelműen kiderül, hogy az évente beszolgál- 
tatott egy-két dénár vagy viasz annak a védelemnek az ellenértékét képviselte, 
amelyet a patrónussá vált úr az egykori rabszolgára kiterjesztett. Márpedig a föl- 
szabadítottakon kívül más, szabadnak nevezett emberek is voltak, akik önként 
vagy kényszer hatására valamelyik hatalmasság , segedelmét" (maimbour) vet- 
ték igénybe. A 9. századra már széles körben elterjedt fejadó a személyes füg- 
gőségek külön kategóriája lett. Ezeknek a függőségeknek minden változatos el- 
nevezésük ellenére közös vonásaik voltak: az alávetettek általában örökletes, 
alárendelt státusban éltek, szemben a protektor erőteljesen érvényesülő és je- 
lentős bevételekkel járó hatalmi jogával. Ekképp az egymással még jócskán ke- 
veredő kötelékek káoszában néhány olyan erővonalat látunk kialakulni, ame- 
lyek körül a következő korszak intézményei lassanként kikristályosodhattak. 


A francia szolgaság 


Magában Franciaországban és Burgundiában a feudalizmus első korszakában 
egy sereg azonos irányban ható tényező valósággal elsöpörte a társadalmi stá- 
tusokra utaló régi elnevezéseket. Az írott törvények feledésbe merültek. A frank 
korban fölállított urbáriumok egy része elpusztult, míg a szóhasználat átalaku- 
lása és számos birtokhatár átrajzolódása következtében a megmaradt iratok ta- 
nulmányozása is nehézségekbe ütközött. Ráadásul a hűbérurak és a bírák több- 
nyire túlságosan is tudatlanok voltak, semhogy a jog emlékeivel bíbelődhettek 
volna. Ugyanakkor a társadalmi státusok ekkortól bekövetkező újratagolódása 
során jelentős szerep jutott a szabadság és a szolgaság a köztudat számára időt- 
len idők óta ismerős ellentétpárjának. Ennek azonban egy alapvető jelentésvál- 
tozás volt a záloga. 

Ne csodálkozzunk azon, hogy a szóban forgó ellentét régi tartalma immár 
semmit sem mondott az embereknek. Franciaországban gyakorlatilag alig akadtak 
olyanok, akik ténylegesen rabszolgasorsban éltek volna, és hamarosan végképp 
kivesztek. A telkes rabszolgák életmódjában semmilyen közös vonás nem volt 
a rabszolgasággal. Ami pedig a hajdanán a gazda házában ellátott apró szervi- 
lis csoportokat illeti, ezek az elhalálozások és a fölszabadítások együttes követ- 
kezményeként visszafordíthatatlanul elapadtak. A vallási fölfogás ugyanis til- 
totta, hogy keresztény hadifoglyokat rabszolgaságba döntsenek. Igaz, továbbra 
is létezett a ,pogányság" földjére irányuló rabló hadjáratok táplálta rabszolga- 

kereskedelem, ennek fő áramlatai azonban vagy elkerülték az általunk vizsgált 
országokat, vagy — valószínűleg kellőképp tehetős vásárlók hiányában — csak 
áthaladtak rajtuk a mohamedánok megszállta Hispánia vagy a Kelet irányában. 
Mellesleg az állam meggyengülésével a teljes jogú szabad ember és a közintéz- 
mények illetékességi körén kívül eső rabszolga között az ókorban tett megkü- 
lönböztetés minden értelmét elveszítette. Az emberek azonban továbbra is úgy 
tekintették a társadalmat, mint amely egyfelől szabad, másfelől nem szabad 
egyénekből áll, s az utóbbiakat most is a régi latin servi elnevezéssel illették, 
melyből azután a francia nyelvben serfs (, szolgák") lett. Voltaképpen az történt, 
hogy a két csoport közötti törésvonal észrevétlenül áthelyeződött. 

A kor szemében valamely fölöttestől való függőség nem állt ellentétben a 
szabadság fogalmával. Hiszen ki mondhatta magáról, hogy nem áll fölötte úr? 
Az akkori fölfogás szerint a szabadság ott ért véget, amikor az embernek már 
nem volt módja rá, hogy legalább egyszer az életben éljen a választás lehetősé- 
gével. Más szóval minden örökletes kötelékre rásütötték a szolgaság bélyegét. 
Hiszen a hagyományos rabszolgaság egyik legkegyetlenebb velejárója az a kö- 
telék volt, amely , már az anyja méhében" fogva tartotta a gyermeket. Ennek a 
szinte fizikai kényszernek a képzete pregnánsan jelenik meg a francia homme 
de corps (, személyében is függő") kifejezésben, amely a népnyelvben a , szol- 
ga" szinonimája volt. A vazallusok hűbéresküje nem járt örökletes következmé- 
nyekkel, így őket, mint láttuk, alapvetően , szabadoknak" tekintették. Ezzel szem- 
ben a telkes rabszolgák — egyébként nem nagyszámú - leszármazottjaival együtt 
szolgai státusúnak sorolták be azoknak a függésbe kerülteknek az előbbieknél 
jóval népesebb tömegét -— ilyenek voltak például a fölszabadított rabszolgák vagy 
a különféle alsóbbrendű szolgálatvégzők leszármazottai —, akiknek az ősei saját 
személyükön kívül utódaik jövőjét is elzálogosították. Sokatmondó egybeesés- 
sel ugyanez vonatkozott a fattyúkra, az idegenekre (aubains) és olykor a zsidók- 
ra is. Minthogy sem családjukban, sem a nép körében nem volt természetes 
támaszuk, a régi jogrend automatikusan az adott vidéken uralkodó fejedelem 
vagy vezér gondjaira bízta őket; a hűbéri korban azután szolgákká lettek, s en- 
nélfogva annak a hűbérúrnak tartoztak engedelmességgel, akitől a földjüket 
kapták, illetve aki az igazságszolgáltatási jogokat gyakorolta az adott környéken. 
Ezek a , pártfogoltak" a Karoling-korban mind növekvő számban fizették a fej- 
adót. Ennek azonban az volt a föltétele, hogy megőrizhették — vagy elnyerhették 
— a szabad emberek státusát. A rabszolgának ugyanis gazdája volt, aki mindent 
elvehetett tőle, nem pedig oltalmazója, akit a védelemért ellenszolgáltatás ille- 
tett meg. Lassanként azonban erre a korábban még tiszteletre méltónak tartott 
kötelezettségre is mindinkább némi megvetéssel tekintettek, s végül a bírósá- 
gok egyenesen a szolgasors megkülönböztető jegyei közé sorolták. Ugyanazok 
a családok tartoztak ennek eleget tenni, mint korábban, s az okok is alapvetően 
ugyanazok maradtak. Csakhogy a korabeli szemlélet most máshogy sorolta be 
azt a köteléket, amelyet a vele járó szolgáltatás jelenített meg az emberek felé. 

A társadalmi értékrend nagymértékű fölborulásának első árulkodó tünete a 
szolgasággal kapcsolatos szóhasználat frank kor végén kezdődő jelentős mérté- 
kű föllazulása — ami egyébként minden más jelentéstartalmi változáshoz hason- 
lóan észrevétlen maradt a kortársak számára. Ekkortól ugyanis ingadozás figyel- 
hető meg a szavak korábbi és későbbi jelentése között. E bizonytalanság még 
sokáig fönnmaradt. A társadalmi besorolás körvonalai az adott régiók, sőt a 
dokumentumok kiállításával megbízott egyes írástudók szerint is változtak. Egyes 
tartományokban a hajdan , engedelmesség terhe mellett" fölszabadított rabszolgák 
leszármazottait egészen a 12. század elejéig az eredetükre utaló culverts elne- 
vezéssel illették, amely a latin colibertus (, fölszabadított") szóból származott. 
Az eredeti manumissziós szerződésnek fittyet hányva ekkoriban már -— a szó új 
keletű értelmében - , szabadsággal" nem bíró embereknek tekintették őket. A 
társadalmi hierarchiában az egyszerű servusoknál magasabb kategóriába sorol- 
ták őket. Ugyanakkor itt-ott egyes családokhoz - jóllehet a szervilis státussal járó 
minden teherben ténylegesen osztoztak a többiekkel — sokáig a , alárendelt" vagy 
az , oltalmas" (gens d"avouerie) elnevezés társult. Midőn valaki utódaival egye- 
temben egy úr függésébe lépett, akinek egyéb kötelezettségek mellett a fejadó 
fizetését is megígérte, az aktust hol önkéntes szolgaságba lépésnek tekintették, 
hol pedig -— éppen ellenkezőleg — a commendatio régi frank formulájához ha- 
sonlóan külön klauzulát foglalták a szövegbe, mely szerint az illető megőrizte 
szabad mivoltát. De az is előfordult, hogy a mmegszövegezésben gondosan kerül- 
tek minden vitatható kifejezést. Amikor azonban az iratanyag több évszázadot 
is átfog — mint például a genti Szent Péter apátság esetében -, nem nehéz ész- 
revennünk, hogy a kifejezésmód az idő múlásával egyre inkább szolgáknak te- 
kinti őket. 

Bármekkora volt is a valóságban ezeknek az önfelajánlási aktusoknak a 
száma -— arányuk a szegényes dokumentumállományhoz képest mindenesetre 
meglepően magas -—, magától értetődik, hogy a szolgaság létszámbeli növeke- 
déséhez más tényezők is hozzájárultak. Az elévülés, az erőszak vagy a jogi föl- 
fogásban bekövetkezett változások hatására a régi és új keletű földesúri aláve- 
tettek tömegei mindenféle szerződés nélkül is apránként e felé a nevében régi, 
de szinte vadonatúj ismérvek meghatározta társadalmi állapot felé tartottak. A 
Parisis vidéki Thiais falvában a 9. század elején a 146 családfő között csak 11 
rabszolgát találunk, miközben 130-nak volt colonusi státusa, és a hűbérúrnak 
még 19 más pártfogolt is fizetett fejadót, Szent Lajos idején azonban már majd- 
nem az egész lakosság szolgasorban élő emberekből áll. 

Mindvégig akadtak olyan egyének, sőt egész közösségek, amelyekről nem 
lehetett tudni, pontosan hova is sorolandók. Rosny-sous-Bois parasztjai vajon a 
Szent Genovéva apátság szolgái voltak-e, vagy sem? Hát a lagnyiak? Vajon őket 
ténylegesen az apátság szolgáinak kell tekinteni? Ezek a kérdések VII. Lajos és 
III. Fülöp uralkodása között pápákat és királyokat foglalkoztattak. Egyes északi 
városok polgárai, akiket a fejadó mellett egyéb apáról fiúra öröklődő és a szabad- 


Szolgaság és szabadság 285 


ság akkori fogalmával ellentétes , szokások" sújtottak, a 13. századdal már ellen- 
álltak annak, hogy továbbra is szolgaként kezeljék őket. A különféle bizonytalan- 
ságok és anomáliák azonban mit sem változtattak az alapvető tényen. Legké- 
sőbb a 12. század első felére — midőn a culvert-ek már nem alkottak különálló 
csoportot, s elnevezésük a , szolga" puszta szinonimájává vált — egységes kategó- 
riába tartozott minden alsó helyzetű személyi függőségben élő ember, akit szüle- 
tésétől fogva kötelék fűzött urához — vagyis aki a szolgaság , bélyegét" viselte. 

A kérdés persze távolról sem pusztán az elnevezések szintjén merült föl. 
A szolgaságtól hagyományosan elválaszthatatlannak tekintett egyes korlátozá- 
sok szinte elkerülhetetlenül vonatkoztak a nem szabadoknak erre csoportjára, 
amely valójában új típusú volt, de a kortársak szemében nem ekként jelent meg. 
Ezek az emberek nem léphettek be az egyházi rendbe, és nem tanúskodhattak 
szabad emberek ellenében (igaz, ez a tilalom nem vonatkozott egyes különle- 
ges privilégiumokat élvező főurak, a király, majd nem sokkal később egyes egy- 
házi intézmények szolgáira sem). Az alacsonyabbrendűség és a megvetettség 
fájdalmas hangja áradt egész létükből. Másfelől egy valóságos társadalmi jogál- 
lapot jött így létre, amelyet mindenekelőtt meghatározott terhek csoportja sza- 
bott meg, melyek a csoport-szokásjog végtelen változatossága ellenére nagy 
vonalakban majdnem mindenütt hasonló módon jelennek meg: az apró szele- 
tekre bomlott, mégis alapvetően egységes társadalomban minduntalan ebbe 
furcsa ellentétbe ütközünk. Ezek közé tartozott a fejadó, továbbá — hacsak a 
szolga nem kapott mentesítést, ami persze drága pénzbe került — a , külső há- 
zasság" (formariage) tilalma, ami azt jelentette, hogy tilos volt más társadalmi 
státusú és nem saját urasága alá tartozó személlyel házasságot kötnie. De ne 
feledjük az örökösödési illeték gyanánt behajtott járandóságokat sem. Picardiában 
és flamand földön a , holt kéz" általában szabályos örökösödési adó formáját 
öltötte: ahűbérúr minden haláleset alkalmával igényt tartott egy kisebb összeg- 
re, vagy — és ez volt a gyakoribb eset - lefoglalta a legszebb bútordarabot, illetve 
a legjobbnak tartott haszonállatot. Más vidékeken a , holt kéz? a családi közös- 
ség jogainak elismerését jelentette: ha voltak az elhunytnak vele együtt, a , csa- 
ládi tűzhely" körül élő fiai (vagy fivérei), a földesúrnak nem járt semmi, ellen- 
kező esetben viszont mindent elkobozhatott. 

Bármilyen súlyosnak tűnjenek is számunkra ezek a kötelezettségek, gyö- 
keres ellentétben álltak a rabszolgasággal, hiszen eleve föltételezték, hogy az 
általuk sújtott személy tényleges családi vagyonnal bír. Telkes jobbágyként a 
szolgának ugyanazok voltak a kötelességei és a jogai, mint bárki másnak: bir- 
tokhasználata nem állt a többiekénél ingatagabb alapokon, s ha elvégezte mun- 
káját, ha lerótta az előírt járandóságokat és szolgáltatásokat, akkor a maga ura 
volt. A szolgát nem szabad a , röghöz kötött" colonus mintájára elképzelnünk. 
Az urak persze azon voltak, hogy megtartsák parasztjaikat, hisz emberkéz nél- 
kül nem sokat ért a föld. De nehéz volt megakadályozni az elköltözéseket, hi- 
szen a hatalom elaprózódása ekkorra már minden tényleges erőszakszervezet 

működését lehetetlenné tette, ráadásul — minthogy bőséggel akadtak még szűz- 
földek — nem sok értelme volt a szökevényeket földjük elkobzásával fenyegetni, 
hiszen joggal remélhették, hogy másutt könnyűszerrel találnak módot a letele- 
pedésre. Ily módon a hűbérurak több-kevesebb sikerrel elsősorban arra töreked- 
tek, hogy maga a telek ne maradjon paraszt nélkül, és az illető státusának nem 
sok jelentősége volt a szemükben. Amikor például azt látjuk, hogy két földesúr 
megegyezik, hogy egyikük sem fogadja be a másik földjéről érkező alávetette- 
ket, akkor rendszerint nem tesznek különbséget a költözködésükben gátolt sze- 
mélyek szolgai, illetve szabad társadalmi állapota között. 

Egyébként távolról sem volt szükségszerű, hogy a földterület függése ugyan- 
azt az utat kövesse, mint az emberé. Elvben semmi akadálya sem volt annak, 
hogy a szolga egyidejűleg akár minden függőségi viszonytól mentes allódiumo- 
kat is birtokolhasson. Az ilyen esetekben viszont az volt az úzus — s erről egé- 
szen a 13. századig példák sora árulkodik —, hogy a kérdéses területet nem érin- 
tették ugyan a szolgai telket sújtó terhek, elidegenítése viszont a szolga szemé- 
lye fölött álló hűbérúr engedélyétől függött, ami a gyakorlatban meglehetősen 
csorbította az allódium eredeti jogállását. De sokkal gyakoribb volt az az eset, 
amikor a kizárólag telkekkel rendelkező szolga nem attól az uraságtól kapta telkeit 
— vagy nem attól kapta minden telkét -, akihez a társadalmi státusának megfe- 
lelő kötelék fűzte. Sőt az is előfordult, hogy nem annak az úrnak a földjén élt, 
akinek a szolgája volt. A feudális kor azonban sohasem idegenkedett a függősé- 
gi kötelékek összegabalyodásától. , A clunyi Szent Péter apátságnak adom ezt a 
gazdaságot minden tartozékával egyetemben [a valóságban ez a szóban forgó 
földterület fölötti elsődleges jogok átengedését jelentette], leszámítva a földjét 
megművelő parasztot, asszonyát, fiait és leányait, mert ők nem az én tulajdo- 
nom" — olvashatjuk egy 11. század végi burgundiai oklevélben." Ez a kettős- 
ség kezdettől fogva szervesen kapcsolódott egyes védencek helyzetéhez, s a tár- 
sadalmi mobilitás növekedésével mind kevésbé számított kivételesnek. Ilyen- 
kor természetesen kényes osztozkodási kérdések vetődhettek föl, s olykor vagy 
a telek, vagy az ember gazdája rosszul járt. Azonban egy — ugyancsak sokat- 
mondó - vonatkozásban szinte mindenki elsődlegesnek tekintette az ember és 
ember között húzódó köteléket. Úgy vélték ugyanis, hogy a , véres büntetést" 
érdemlő bűntettet elkövető szolga bírája egyedül , test szerinti" ura lehet, füg- 
getlenül attól, hogy utóbbit egyébként milyen igazságszolgáltatási jogok illetik 
meg, s hogy hol lakik a perbe fogott személy. A szolgát végső soron nem az őt a 
földhöz rögzítő kapocs jellemezte, hanem éppen ellenkezőleg az, hogy olyan 
szorosan függött egy másik embertől, hogy ez a kötelék mindenhova elkísérte, 
sőt utódaira is rátapadt. 

A szolgákkal kapcsolatban nemcsak azt kell látnunk, hogy legtöbbjük nem 
egykori rabszolgák leszármazottja volt, hanem azt is, hogy társadalmi státusuk 
nem az ókori rabszolgaság vagy a római colonatus valamiféle többé-kevésbé 
enyhített változata volt. Az intézmény az őt létrehozó közeg szükségleteit és 

kollektív szemléletét tükrözte a régi elnevezések és a különféle hagyományok- 
ból kölcsönzött vonások mögött. Nem vitás, hogy a szolgáknak nagyon nehéz 
sorsuk volt. A szövegek hűvös közömbössége mögött kemény, olykor tragikus 
életeket kell elképzelnünk. Egy anjoui szolgacsalád származásrendje, amelyet 
a 11. században egy per kapcsán állítottak föl, ezzel az említéssel zárul: , Nive, 
kit ura, Vial megfojtott". A gazdák olykor a szokásjognak is fittyet hányva gya- 
koroltak önkényt: , talpától a feje búbjáig az én tulajdonom", állította szolgájá- 
ról Vézelay egyik apátja. Nem egy , test szerinti" ember ravaszsággal vagy szö- 
késsel próbált kibújni az igából. Nem lehet teljességgel megalapozatlannak te- 
kinteni annak az arrasi szerzetesnek a szavait sem, aki szerint az apátságához 
tartozó szolgák ugyanolyan eltökélten tagadták a kötelék létezését nyugalmas 
időkben, mint ahogy meglétét hangsúlyozták, mihelyt a fenyegető veszély lát- 
tán oltalmazóra volt szükségük." Minden kliensrendszer szinte elkerülhetetle- 
nül a védelmezés és az elnyomatás két pólusa között ingadozik. S a szolgaság 
voltaképpen egy efféle mechanizmus egyik legfontosabb elemeként jött létre. 

De nem minden paraszt jutott szolgai sorra, még akkor sem, ha a földje 
függőségi viszonyba került, illetőleg megmaradt ebben az állapotban. Amikor 
az egész feudális kort megszakítás nélkül kíséri végig egy adott forrásanyag, azt 
látjuk, hogy a szolgák közé ékelődve kifejezetten , szabadnak" nyilvánított em- 
bercsoportok is megjelennek a földesúri telkesek között. 

Ezeket azonban nem szabad egyszerű bérlőkként elképzelnünk, akiket ki- 
zárólag az adós és a hitelező fagyos viszonya köt össze a föld legfőbb urával. 
Őket is körülveszi az a társadalmi klíma, amelyben minden alattvaló és fölöttes 
közti viszony erős és közvetlen emberi színezetet vesz föl, s ennélfogva nem- 
csak számos, házukat és földjüket terhelő járandóságot vagy szolgáltatást köve- 
telhet tőlük a hűbérúr. Segítséggel és engedelmességgel tartoznak uruknak, 
miközben elvárják tőle, hogy megvédelmezze őket. Az ilyesfajta összeforrott- 
ságnak elég ereje van ahhoz, hogy , szabad" alattvalója megsebesítése esetén a 
hűbérúr jóvátételre tartson igényt, illetve hogy a hűbérúr ellen folytatott bosszú- 
hadjárat, sőt kisebb megtorló rajtaütések esetén jogszerűnek tekintsék, ha ezek 
az akciók a társadalmi státusoktól függetlenül kiterjednek alattvalói teljes köré- 
re is. Ugyanakkor megfelelő respektus övezi ahhoz, hogy látszólag magasabb 
kötelességekkel szemben is elsőbbség illesse meg. Nem szolgák voltak annak a 
VI. Lajos és Montfort ura közös tulajdonában levő, új alapítású városnak a pol- 
gárai, akik szabadságlevelük értelmében semlegesek maradhattak az uraik kö- 
zött kitört háborúság esetén, jóllehet egyikük a királyuk volt."" Azonban bár- 
mennyire is szorító volt ez a kötelék, mégis szigorúan esetleges maradt. Néz- 
zük csak az elnevezéseket! A vilain szó a latinul villának nevezett földbirtok 
lakosát jelöli, de használatosak voltak az hóte (a latin hospesből: vendég), a 
manant (a latin maneréből: marad), a couchant et levant (ugyanott kel fel, ahol 
lefeküdt) terminusok is. Márpedig ezekhez a szavakhoz a helyben tartózkodás 
képzete társul, s ekképp telkes jobbágyi minőségében mindenkire vonatkozhat- 

tak, még a szolgákra is. A , szabad" telkes jobbágynak viszont nem volt külön 
elnevezése, mivel ő a szó valódi értelmében , lakos" volt. Ha eladta, elajándé- 
kozta, vagy elhagyta a földjét, és máshová költözött, többé semmi sem kötötte 
urához, akitől a szóban forgó földdarab függött. Éppen ezért az ilyen paraszt — 
manant vagy vilain — szabadsággal bíró személyként jelenik meg; következés- 
képp - a helyenkénti kezdeti ingadozásoktól eltekintve — mentes volt a házaso- 
dási és örökösödési jogok korlátozása alól, ami pedig a , test szerinti" ember 
esetében annak a szigorú alávetettségnek az ismérve, amely az egyént a csa- 
ládjával együtt fogva tartotta. 

De tanulságos is volna, ha valaki meg tudná rajzolni a paraszti szabadság 
és szolgaság térképét! Sajnos a valóságban csak néhány durva becslésre hagyat- 
kozhatunk. Azt már tudjuk, hogy a skandináv inváziók nyomán átformálódott 
Normandia miért alkotna fehér foltot ezen a képzeletbeli vázlaton. De helyen- 
ként más, a szolgaság intézményétől mentes térségek is föltűnnének, melyek 
Forez vidékéhez hasonlóan kisebb kiterjedésűek volnának, s ahol értelmezési 
erőfeszítéseink komoly akadályokba ütköznének. Mindenütt másutt óriási több- 
séget alkotnának a szolgák, akik között elszórtan, változó sűrűségben bukkan- 
nának föl a szabad parasztok. Utóbbiak hol szorosan keveredtek a szolganépes- 
séggel — házaik is egymással szomszédosak, s ugyanazon hűbérúr parancsol 
nekik -, hol viszont olyan falvakban éltek, amelyek szinte teljes egészében el- 
kerülték a szolgasorsot. Még ha jobban ismernénk is az okokat, amelyek egyes 
családokat örökletes szolgaságba taszítottak, másokat viszont megállítottak a 
lejtőn, valami akkor is bizonyosan ellenállna vizsgálódásunknak. A végkifejle- 
tet nehezen fölmérhető erők összecsapása, olykor egyenesen a tiszta véletlen 
szabta meg, és gyakran átmeneti állapotok hosszú sora előzte meg. Végső soron 
a társadalmi állapotok szüntelen sokszínűsége hordozza talán a legtöbb tanul- 
ságot a számunkra. Ahogy egy tökéletes feudális tássadalomban minden föld 
csak hűbérbirtok vagy szolgaságos telek lehetett volna, úgy minden ember csak 
vazallus vagy szolga lehetett volna. Szerencsére a tények arra figyelmeztetnek 
bennünket, hogy a társadalomszerkezet nem geometriai alakzat. 


A német példa 


Az európai feudális kor földbirtok-intézményének mindenre kiterjedő vizsgála- 
ta megkövetelné, hogy vessük tekintetünket Franciaország déli részére, ahol a 
személyes szolgaság mellett egyféle , telekszolgaság" is létezett, ami azt jelen- 
tette, hogy a szolgai kötelék a földről mintegy átkerült magára az emberre. Ez a 
jelenség annál is rejtélyesebb, mert nemigen tudjuk meghatározni, hogy mikor 
alakult ki. Ezután Itáliában kellene nyomon követnünk a szolgaság fogalmának 
a kifejlődését, amely szoros rokonságban áll a francia jog fölfogásával, ám a jelek 
szerint kevésbé terjedt el, és körvonalai is kevésbé voltak határozottak. Végül 

pedig az Ibériai-félsziget kínálná számunkra az áhított ellentétes példát, ami- 
kor is a francia típusú szolgai rendszert meghonosító Katalóniával szembeállít- 
hatnánk a mohamedánoktól visszafoglalt Asztúriát, Leónt és Kasztíliát, ahol — 
akárcsak a félsziget egészén — a szent háború következményeként továbbra is 
szívósan élt a rabszolgaság, ám ahol az őshonos lakosság körében a személyi 
függőségi viszonyoknak e társadalmi rétegben is csak csekély kényszerítő ere- 
jük volt, sőt később szinte teljesen mentesültek a szolgaság bélyegétől. E túlsá- 
gosan is hosszúnak ígérkező, túlontúl sok bizonytalansággal járó áttekintés 
megkísérlése helyett vessük inkább tekintetünket a németországi és az angliai 
példákra, melyek rendkívül gazdag tanulságokat hordoznak számunkra. 

A német vidékeket persze korántsem képzelhetjük egységes egésznek. Az 
Elbától keletre fekvő, betelepített területek vizsgálata kívül esik az általunk ta- 
nulmányozott korszakon. De még a régi Németország kellős közepén is azt lát- 
juk, hogy a viszonylag régóta kialakult és mélyen meggyökeresedett földesúri 
rendszerű Svábfölddel, Bajorországgal, Frankóniával és a Rajna bal partján fekvő 
területekkel szemben éles ellentétet mutat Szászország, amely az ott élő nagy- 
számú, mind földjét, mint személyét tekintve szabad paraszttal mintegy átme- 
netet alkot Frízföld felé, ahol nincsenek földesurak, s következésképp szolgák 
sem. Vizsgálódásunkat a legfőbb vonásokra korlátozva mégis néhány egyértel- 
műen német jellegzetességet figyelhetünk meg. 

Franciaországhoz hasonlóan itt is az örökletes alárendeltségi viszonyok 
széles körű — és azonos módon bekövetkezett - elterjedésével találkozunk. A 
német oklevéltárak éppúgy bővelkednek az önfelajánlási aktusokat rögzítő szer- 
ződésekben, mint a mieink. Akárcsak Franciaországban, itt is fokozatosan kö- 
zeledett egymáshoz az új keletű , oltalmazottak" és a régi földesúri alattvalók 
helyzete, s az ekképp kialakult státustípus az , engedelmességes" fölszabadí- 
tásnak nevezett alárendeltségi viszonytól kölcsönözte számos vonását. Ez az 
átalakulás egyértelműen tökröződik a nyelvhasználatban. Az etimológiája sze- 
rint eredetileg fölszabadulásra utaló Laten szó a német jogi nyelvezetben koráb- 
ban egy jogilag világosan meghatározott osztályt jelölt, amely — a néhány ide- 
gen betelepült és olykor a legyőzött népcsoportok tagjai mellett — a korábbi gaz- 
dáikhoz egyfajta patronátusi kötelékkel továbbra is kapcsolódó fölszabadítottakat 
foglalta magába. A 12. századi Észak-Németországban a függő helyzetűek ha- 
talmas tömegeit illették ezzel az elnevezéssel, s e tömegekben a nemrég klien- 
sekké vált rabszolgák fiai legföljebb kisebbséget alkothattak. A fejadó és az örö- 
kösödési illeték — utóbbi többnyire valamilyen ingó vagyon beszolgáltatását je- 
lentette minden generációváltás esetén — a személyi alávetettséget tükröző 
sajátságos terhekként jelentek meg, csakúgy, mint a , külső házasság" tilalma. 
Végül pedig Franciaországhoz hasonlóan itt is elveszítette eredeti értelmét a 
szabadság és a nem szabadság fogalma, s lassanként a szolgaság bélyegét sü- 
tötték minden olyan kötelékre, amely apáról fiúra háramlott át. A Marmoutier-i 
apátság (Elzász) területén a 9. században egymástól elkülönülő , szabad" és 

, szolgai" telkek a 12. században már egységes kategóriát alkotnak , szolgate- 
lek" elnevezés alatt. A határ túlsó oldalán élő testvéreikhez, a francia culvert- 
ekhez hasonlóan a hűbéri kor Latenjeit elnevezésük dacára többnyire már nem 
tekintették szabad embereknek, ami egyebek között azt is jelentette, hogy ha 
uruk lemondott a fölöttük gyakorolt jogokról, akkor paradox módon az egykori 
fölszabadítottak újbóli fölszabadítójaként jelent meg. Ezzel szemben a Land- 
sassenek (, a földeken megtelepült emberek") , szabadságát" mindenütt elisme- 
rik. A francia berendezkedéssel való analógiák közül utolsóként említsük még 
meg, hogy ezeket a hospeseket németül Güstének nevezték; valójában parasz- 
tok voltak, akiket a letelepedésükből eredő szolgáltatásokon kívül semmilyen 
más kötelék nem fűzött urukhoz. 

Néhány sajátságosan németországi fejlemény azonban zavarokat idézett elő 
a fejlődés folyamatában. Franciaországban a szabadság eredeti fölfogásának 
mélyreható torzulása kizárólag az állam — és elsősorban az igazságszolgáltatási 
hatalom — meggyöngülése miatt következhetett be. Németországban viszont 
(elsősorban az északi területeken) a régi típusú közbíráskodási intézmények — 
helyenként a földesúri ítélőszékekkel párhuzamosan — mindvégig fönnmarad- 
tak a hűbéri kor folyamán, s ennélfogva többé-kevésbé homályos formában ugyan, 
de tartotta magát az a kettős fölfogás, mely szerint hol minden embert szabad- 
nak tekintettek, hol pedig csak azokat, akik részt vehettek e közbíróságok munká- 
jában, illetve emezek hatáskörébe tartoztak. Azokon a területeken (például Szász- 
országban), ahol nagy számban álltak fönn paraszti allódiumok, újabb tényező 
bonyolította a helyzetet. A köztudat ugyanis elkerülhetetlenül státusbeli különb- 
séget látott az allódiumtulajdonos és a telkes jobbágy között, még akkor is, ha 
mindketten mentesek voltak minden személyi, örökletes kötelék alól. Az alló- 
diumbirtokos szabadsága földjére is kiterjedt, s ennélfogva a közfölfogás szá- 
mára teljesebbnek tűnt. Ekképp csak az allódiumtulajdonos formálhatott jogot 
rá, hogy — már ha birtoka kellő nagyságú volt — régi frank eredetű szóval , esküdt- 
ként" (échevin) részt vegyen a tárgyaláson, vagyis csak őt tekintették Schöffen- 
barfreinek, azaz esküdtté választható személynek. Nem szabad azonban meg- 
feledkeznünk a gazdasági természetű tényezők szerepéről sem. Minthogy a 
szomszédos szláv területeken folytatott rabló hadjáratok állandóan táplálták 
a rabszolga-kereskedelmet, a tulajdonképpeni értelemben vett rabszolgaság Né- 
metországban nem tekinthető annyira elhanyagolhatónak, mint Franciaország- 
ban, bár itt sem öltött jelentős méreteket. Ezzel szemben a földesúr saját keze- 
lésében lévő területein lakó egykori servusok nem váltak olyan tömegesen bér- 
lőkké, mint Franciaországban, ugyanis a dominiumok itt gyakran jóval nagyobb 
kiterjedésűek voltak. Igaz, a hajdani servusok legtöbbjét így vagy úgy , telekre 
ültették", de csak jelentéktelenül apró parcellákat juttattak nekik. Ezek a min- 
dennapos robotra kényszerített , naposcselédek" (Tagesschalken) valóságos 
kényszermunkások voltak, ami teljesen ismeretlen dolog volt Franciaországban: 

mélységes elnyomatás jutott osztályrészükül, amit elkerülhetetlenül a szolgai- 
nál is szolgaibb sorsként éltek meg. 

Egyes történészek megfeledkeztek arról, hogy a társadalmi osztályokba ta- 
golódás végső soron kizárólag elméleti síkon létezik, és a feudális Németország- 
ban érvényesülő személyi jogra olyan tisztaságot és szabályosságot erőltettek 
rá, ami attól teljességgel idegen volt. Ezzel egyébként már a középkori jogászok 
is kísérleteztek, s az ő próbálkozásaik sem voltak sikeresebbek. Tudomásul kell 
vennünk, hogy a nagyszabású szokásjoggyűjtemények szerzői által fölállított 
rendszerek — amint azt Eike von Repgow Szász tükrének vizsgálatából is kide- 
rül — nemigen nevezhetők koherensnek, ráadásul terminológiájuk sokszor nem 
állt összhangban az oklevelekben használatos nyelvezettel. A németországi 
realitások és a viszonylag könnyen áttekinthető francia szolgai rendszer között 
éles ellentét húzódik. Az egyes földesúri birtokok területén örökletes függőségi 
státusban élő emberek gyakorlatilag szinte sohasem alkottak egyforma szolgá- 
latokra kényszerített, egységes osztályt. Ugyanakkor az egyes csoportok közötti 
határvonalak és a rájuk vonatkozó elnevezések uradalomról uradalomra végle- 
tes eltéréseket mutatnak. A szolgaság egyik legszokásosabb ismérvének a fej- 
adót tekintették, amely a szégyenfolt nélküli védettség jeleként ekkoriban vala- 
mit még megőrzött eredeti jelentéséből. A mindennapi robotra kényszerített 
emberek olyan szegények voltak, hogy uraik gyakran nemcsak az örökösödési 
illeték, hanem természetszerűen a fejadó lerovása alól is kénytelenek voltak 
mentesíteni őket. De nem szerepelt a fejadó azok között a hagyományos, fölöt- 
tébb kemény terhek sorában sem, amelyek a szolgasorban élő telkesek jelentős 
részét sújtották. Ennélfogva — jóllehet a kötelék örökletessége folytán gyakran 
ezeket is a , szabadságtól" megfosztottak közé sorolták — azok a családok, ame- 
lyeknek ez a hajdani önkéntes behódolásukra emlékeztető járandóság volt az 
ismertető jegye, a legtöbb esetben a többi , nem szabadhoz" képest előkelőbb 
helyen álltak a hierarchiában. Másutt az egykori védencek leszármazottait to- 
vábbra is a régi Muntmen elnevezéssel illették, mely a Munt germán szóból 
származik, s már a legrégebbi korokban is a protektor gyakorolta hatalomra utaltak 
vele. A román nyelvű vidékeken , magukat oltalomba ajánlóknak" (commendés) 
nevezték volna őket. A 12. századi francia falvakban élő, egyébként nem nagy 
számú, gyakorlatilag a szolgaság tömegeibe beolvadt paraszti függő helyzetűek 
származását már csak ez a tartalmilag kiürült elnevezés idézte, a hasonló ere- 
detű németeknek azonban sok esetben sikerült megőrizniük különálló osztály- 
mivoltukat, sőt olykor eredeti szabadságukat is. A különböző státusú emberek 
közötti házasság tilalmának, illetve az alacsonyabb társadalmi sorból valóval kö- 
tött Írigyet sújtó jogi státusvesztésnek is szerepe volt abban, hogy az alávetett- 
ségben élő népesség egyes rétegei között továbbra is szilárdan álltak a korlátok. 

A németországi fejlődés sajátos alakulásának legfontosabb okai végső so- 
ron talán az időbeli eltolódásban keresendők. Az oszthatatlan, gyakran több 

különböző jogi kategóriájú telkekből álló, az emberi státusokat rengeteg apró 
csoportra elkülöníteni igyekvő német földesúri birtok az 1200-as évek táján a 
Karoling-időkével mutat szoros rokoni vonásokat — ami nemigen mondható el 
a vele egykorú franciaországi földesúri birtokokról. A következő két évszázad 
során azonban Németországban is erős elmozdulás figyelhető meg. Így például 
a 13. század végén (vagyis Franciaországhoz képest két-háromszáz év késés- 
sel) megindul az örökletes függőségben élők betagolódása közös jogi elnevezés- 
be, s az új keletű szóhasználatban itt is tetten érhetők a rabszolgasággal kapcso- 
latos terminológiából kölcsönzött elemek. A , saját ember" (homo proprius, Eigen) 
elnevezés eredetileg elsősorban a földesúr által eltartott és a dominiumon fog- 
lalkoztatott uradalmi cselédet jelölte, később viszont apránként kiterjesztették 
minden olyan telekhasználóra, akit apáról fiúra hagyományozott kötelék fűzött 
az úrhoz. Később szokásba jött, hogy a kifejezést még egy szóval egészítsék ki, 
amely erősen kihangsúlyozta a kötelék személyi jellegét: Németországban ettől 
fogva mind gyakrabban használják a francia szolga egyik legelterjedtebb elne- 
vezésével furcsamód egybehangzó , test szerinti saját ember" (eigen von dem 
Lipe Leibeigen) megjelölést. Magától értetődik, hogy a közeg és a kor különbö- 
zősége folytán számos ellentétes vonás figyelhető meg a 12. századi Írancia 
szolgaság és e kései Leibeigenschaft intézménye között, ráadásul ez utóbbi 
megjelenése kívül esik a hűbériség korán. Ettől függetlenül most is azt a saját- 
ságos archaikusságot figyelhetjük meg, amely szinte az egész feudális kor folya- 
mán mintegy a német társadalom megkülönböztető jegyeként áll előttünk. 


A nem nemesek helyzete Angliában 


Az angliai paraszti osztályok helyzete a 9. század közepén — mintegy két évszá- 
zadnyi távolságból — ismét csak a régi Karoling-kori urbáriumokból kibontakozó 
képet idézi elénk: a csatornán túli földesúri birtokok (manor) lazább szervezetű- 
ek voltak ugyan, ám az emberek között húzódó függőségi kötelékek rendszere 
legalább annyira bonyolultnak mutatkozik. Ezek a kaotikus állapotok sok vesződ- 
séget okoztak a kontinensről érkezett írástudók számára, akiket Hódító Vilmos 
bízott meg új királyságának telekkönyvezésével. A többnyire a nyugat-fÍrancia- 
országi gyakorlatból kölcsönzött terminológiájuk meglehetősen rosszul illeszke- 
dik az angliai realitásokhoz. Mindazonáltal néhány általános vonás egyértelműen 
kiviláglik munkájukból. Eszerint találunk Angliában valódi rabszolgákat (theows), 
akik közül egyeseket uruk telekhez juttatott, továbbá járandóságokkal és szol- 
gáltatásokkal sújtott, de szabadnak tekintett bérlőket, valamint függő helyzetű- 
eket, akik különböző protektoroknak tartoztak engedelmességgel, ezek azonban 
nem szükségképpen azonosak azzal a földesúrral, akiktől telküket kapták— már 
ha egyáltalán volt nekik. Az egyes emberek közötti alárendeltségi kötelék oly- 

kor még annyira laza, hogy akár az alárendelt kezdeményezésére is fölbomol- 
hat, máskor viszont örökletes és eltéphetetlen kapocsként jelentkezik. Végül 
pedig akadnak - noha maga az elnevezés nem létezik — valódi paraszti allódium- 
birtokosok is. Ezenkívül két másik megkülönböztetési elvet kell még megemlíte- 
nünk, melyek a föntiekkel együttesen léteztek. Az egyik a megművelt földterü- 
let nagyságán, a másik valamelyik születőfélben lévő földesúri igazságszolgálta- 
tási hatalom illetékességi körébe való tartozáson alapul. 

A normann hódítással szinte teljesen kicserélődtek az uradalmak birtoko- 
sai, ugyanakkor a fönt ismertetett rend is gyökeresen átalakult és leegyszerűsö- 
dött. Kétségtelen persze, hogy a régi berendezkedés számos eleme fönnmaradt, 
elsősorban északon, ahol, mint láttuk, a paraszti harcosok megléte nem kevés 
bosszúságot okozott a teljesen másféle osztálytagozódásokhoz szokott jogászok- 
nak. Ám mintegy száz évvel Hastings után a helyzet összességében már erősen 
rokon vonásokat mutatott a franciaországi állapotokkal. A hűbérúrtól kizárólag 
a tőle kapott házak és földek folytán függő telkesekkel szemben megjelent a 
, szolgák" (bondmen), a , születésüktől szolgák" (nativi, niefs) osztálya, akiket 
örökletes személyes kötelék fűzött urukhoz, s akiket ennélfogva , szabadságfosz- 
tottaknak" tekintettek. Egy sor kötelem és jogkorlátozás sújtotta őket, amelyek 
rendeltetését már jól ismerjük, s amelyek mindenütt szinte változatlan formá- 
ban jelentkeztek. Ezek az emberek nem léphettek egyházi rendbe, tilos volt 
számukra a , külső házasság", a földesúr minden halálesetkor elvette tőlük a 
legtöbbet érő ingó jószágot, továbbá fejadót kellett fizetniük. (Ez utóbbiról viszont 
meg kell jegyeznünk, hogy a németországival néhány tekintetben megegyező 
itteni szokásrendszernek megfelelően csak abban az esetben kellett leróni, ha 
az illető a gazdája birtokában lévő földterületeken kívül lakott.) Tegyük még 
hozzá, hogy külön tehertétel gondoskodott a jó erkölcsök védelméről, amihez 
hasonlóval — a hűbéri társadalom mélységes egyöntetűsége folytán — a távoli 
Katalóniában is találkozunk, s aminek értelmében a ballépésen ért szolga haja- 
donok kötelesek voltak bírságot fizetni uruknak. Ezek a nem szabadok sokkal 
többen voltak, mint a hajdani rabszolgák, akiktől mind életmódjuk, mind a státu- 
sukat szabályozó jog egyértelműen megkülönböztette őket. Sokatmondó tény, 
hogy az angolszász idők theow-jaitól eltérően a család valamelyik tagja által el- 
követett gyilkosság esetén a hűbérúr mellett a közvetlen rokonok is részt vállal- 
tak a jóvátételből. A nemzetségen belüli kölcsönös felelősség nem létezett a rab- 
szolgák körében, az új idők szolgáinál viszont mindig egyértelműen jelen volt. 

Egy ponton azonban mélyreható különbség tapasztalható a franciaországi 
állapotokhoz képest. Az angol földesúr a csatorna túlpartján élő szomszédainál 
sokkal több sikerrel tartotta meg földjén szolgáit, sőt egyszerű bérlőit is. Ugyan- 
is ebben a sziklaszilárd egységbe kovácsolt országban a királyi hatalomnak elég 
ereje volt hozzá, hogy fölkutassa a szökdöső niefeket, és megbüntesse az őket 
befogadókat. Ugyanakkor az úrnak már a birtokon belül rendelkezésére állt egy 

minden bizonnyal angolszász eredetű, az emberek szoros kézben tartását szol- 
gáló intézmény, amelyet azután a hatékony rendfenntartást szorgalmazó első 
normann királyok törvényesítettek és továbbfejlesztettek. Ezt az intézményt 
frankpledge-nek, azaz , kezességnek" nevezték, s tulajdonképpen a szabad 
emberek közötti kölcsönös kezességvállalást jelentette. Valójában arra szolgált, 
hogy kiterjedt kölcsönös felelősségvállalási hálózat épüljön ki rajta keresztül az 
elnyomó szervezet érdekeinek megfelelően. E célból szinte Anglia teljes terüle- 
tén tízfős csoportokba osztották a lakosságot, s minden ilyen , tized" együttes 
felelősséggel tartozott azért, hogy tagjai adott esetben megjelenjenek a bíróság 
előtt. Vezetőiknek meghatározott időpontokban át kellett adniuk a bűnösöket vagy 
a gyanúsítottakat az államhatalom képviselőinek, akik egyúttal ellenőrizték, hogy 
senki sem bújt-e ki az ekképp kifeszített háló alól. Eredetileg minden szabad 
embert bele akartak tagolni ebbe a rendszerbe, s csak a legfelsőbb osztályok tagjai, 
a hatalmasságok háznépét alkotó szolgálattevők és fegyveresek (akikért termé- 
szetszerűen uruk felelt), valamint a klerikusok képeztek kivételt. Később viszont 
gyors és alapvető változás következett be. Ekkor már csak a földesúri függésben 
lévőket kényszerítették a frankpledge kereteibe, méghozzá kivétel nélkül mind- 
nyájukat, tekintet nélkül eltérő társadalmi helyzetükre. Magának az intézmény- 
nek az elnevezése is hamissá vált, hiszen közülük sokan nem számítottak már 
szabad embernek - vagyis ismét csak a korábban már oly gyakran tapasztalt 
jelentésváltozás paradox, egyszersmind sokatmondó példájával van dolgunk. 
Ráadásul minthogy a túlontúl kis számú hivatalnok képtelen volt ezeknek az 
igazságügyi szemléknek az ellátására, ennek joga egyre gyakrabban magukra a 
hűbérurakra (vagy legalábbis közülük igen sokra) szállt át, s így rendkívül hatá- 
sos kényszerítő eszközzé vált a kezükben. 

A normann hódítás azonban nemcsak a manorok erős szervezeti kiépülé- 
sét vonta maga után, hanem egy rendkívüli katonai erejű királyság megjelené- 
sét is. A két hatalom közötti , határegyezmény" megkötésével magyarázható, 
hogy a társadalmi státusok hierarchiája, valamint a szabadság fogalma még egy 
utolsó átalakuláson ment keresztül a középkori Angliában. A 12. század köze- 
pétől a normann, majd az Anjou-dinasztia erőfeszítéseinek eredményeképpen 
a monarchia igazságszolgáltatási hatalma egyedülálló mértékben kitágult. En- 
nek a korai fejlődésnek viszont megvolt az ára. A Plantagenétek bírái kénytele- 
nek voltak tiszteletben tartani azt a korlátot, amelyet a lassabban fejlődő álla- 
mok (köztük Franciaország) később jóval könnyebben hághattak át, és így némi 
habozás után lemondtak arról, hogy a , majorsági" lord és emberei közötti vitás 
ügyekben is igazságot tegyenek. Ez nem jelenti azt, hogy utóbbiak elől teljesen 
elzárult volna a királyi bíróságokhoz vezető út: egyedül a hűbérúrral való viszo- 
nyukat érintő peres ügyek tartoztak teljes mértékben a lord és ítélőszéke illeté- 
kességi körébe. Ezek azonban éppen legelevenebb érdekeikben érintették az 
alávetetteket, hiszen az őket sújtó terhekről, valamint a telkek birtoklásának és 

továbbadásának a föltételeiről volt szó. Ráadásul az érintett személyek száma 
igen magas volt, hiszen abondmaneken kívül ide tartozott az egyszerű telkesek 
legnagyobb része is, akiket a francia terminológiából kölcsönzött szóval több- 
nyire vilainekként, parasztokként emlegettek. Az angol társadalomban tehát 
újabb, mindenki számára fontos következményekkel járó hasadás jelent meg, 
melynek egyik oldalán a központi igazságszolgáltatásnál mindenkor védelmet 
találó, igazi királyi alattvalók, a másikon pedig az esetek több mint a felében a 
hűbérúri önkénynek kiszolgáltatott paraszti tömegek helyezkedtek el. 
Ugyanakkor valószínűleg sohasem ment teljesen feledésbe az a fölfogás, 
mely szerint a szabadság elsősorban azt jelentette, hogy az embernek joga van 
közbírósághoz fordulnia (a rabszolgát ugyanis csak saját gazdája büntethette 
meg). Ennek megfelelően a jogászok rendkívül elmésen úgy foglaltak állást, hogy 
a , paraszt" kizárólag urához képest - és csakis saját urához képest -— tekinten- 
dő nem szabadnak (vagyis semmi sem akadályozhatja meg abban, hogy har- 
madik féllel szemben ne forduljon valamilyen közbírósághoz). Viszont a közföl- 
fogás, sőt a jogszolgáltatás is árnyalatlanabban és egyszerűbben látta a dolgo- 
kat. A 13. században az egykoron -— akárcsak Franciaországban — egymásnak 
szinte ellentmondó , paraszt" (vilain) és , szolga" (serf) szavakat gyakorlatilag 
már szinonimaként tekintik, s ez az egybeolvadás súlyos fejleményre utal, hi- 
szen nem korlátozódott a szókészlet területére: a nyelvhasználat ugyanis csak 
az emberek tudatában élő kollektív képzeteket fejezte ki. A , nem nemest" ettől 
fogva szintén örökletes státusnak tekintették, s noha a nem nemesek tömegé- 
ben a francia szolgákhoz képest jóval kisebb számú egykori bondmanek leszár- 
mazottai továbbra is némiképp alacsonyabbrendű elemekként különültek el, a 
hűbérurak a teljhatalmú , majorsági" törvényszékek segítségével egyre inkább 
arra törekedtek, hogy alávessék az új szolgai osztály tagjait mindazoknak a terhek- 
nek és jogkorlátozásoknak, amelyek korábban csak a szolgákat sújtották. 
Midőn azonban a parasztot olyan embernek határozták meg, aki urához 
fűződő viszonyát tekintve kizárólag ez utóbbi ítélkezési körébe tartozik, majd 
pedig — annak megfelelően, hogy a földvagyon mobilitása következtében az ember 
és a föld státusa egyre gyakrabban nem esett egybe - a paraszti telket olyan föld- 
ként definiálták, melynek birtokjogát nem védték a királyi törvényszékek, akkor 
nyilvánvalóan az emberek, illetve az ingatlanok egy adott kategóriájának ismerte- 
tőjegyeit írták körül, de nem vonták meg azok határvonalait. Szükség volt ugyanis 
még egy ismérvre, amelynek segítségével eldönthető, kik azok a személyek és 
melyek azok a földek, amelyek a szóban forgó és minden egyéb következmény 
alapjául szolgáló joghátrány hatálya alá esnek. Senki sem gondolhatott komo- 
lyan arra, hogy minden egyes hűbérúri fennhatóság alatt álló személyt vagy földet 
ebbe a megbélyegzést hordozó osztályba soroljanak. És nemcsak a lovagi hűbé- 
rekkel kellett kivételt tenni: az egy-egy , majorsághoz" tartozó cenzuális földek 
birtokosai között számos túlontúl magas társadalmi státusú személy is akadt, 

sőt nagy számban voltak közöttük olyan parasztok, akiknek szabad volta annyi- 
ra régi időkre tekintett vissza és annyira szilárd jogi alapokon nyugodott, hogy 
lehetetlen lett volna egyik pillanatról a másikra betagolni őket a szolgai osztály- 
ba. A joggyakorlat tehát megint csak egy olyan ismérvhez folyamodott, amely 
szintén a köztudatban mélyen meggyökeresedett képzetek vagy előítéletek tár- 
házából származott. Egykoron a rabszolga teljes munkaerejét köteles volt gazdája 
rendelkezésére bocsátani; következésképp a szabadság nagymértékű sérelmét 
jelentette, ha valakinek ideje jelentős részét ura szolgálatára kellett áldoznia — 
különösen ha a hűbérúr megkövetelte szolgálatok meglehetősen alantasnak tar- 
tott kétkezi feladatok ellátásával jártak, amelyeket jellemző módon közönsége- 
sen csak , szolgamunkának" neveztek egész Európában. Paraszti teleknek te- 
hát azt tekintették, amelynek birtokosa súlyosan terhes — olykor egyenesen ön- 
kényesen megállapított — robotmunkákkal, valamint egyéb, nem kifejezetten 
respektált szolgálatokkal tartozott urának, s az ilyen földeket birtokló emberek 
alkották a 13. századtól a parasztok osztályának derékhadát. Ez a megkülönböz- 
tetés egyes esetekben persze fölöttébb szeszélyes formákban valósult meg, s akad- 
tak olyan vidékek, amelyek számára teljesen ismeretlen maradt. 

Sajátságosan angol problémával találták szembe magukat a Plantagenétek 
jogtudósai, amikor a túlságosan korán kifejlődött királyi igazságszolgáltatás és 
a hatalmas földbirtokos arisztokrácia — ugyancsak kizárólag Angliában tapasz- 
talható — egyidejű fennállásából eredő gondokkal kellett megküzdeniük. De 
ugyanez mondható el az osztályba sorolás alapjául szolgáló elvről, valamint 
ennek távoli, az általunk vizsgált periódust követően jelentkező, rendkívül sú- 
lyos következményeiről. Ezzel szemben a feudális Európa közös örökségét al- 
kották azok az elgondolások, amelyek a szolgaság új fogalmát kialakítani igyek- 
vő jogi szemléletben érvényesültek. A parasztnak, még ha szabad volt is, nem 
lehetett más bírája, mint saját ura: ezt hangoztatta Szent Lajos idejében is a ki- 
rály közvetlen környezetében működő egyik francia jogtudós. S nem szabad meg- 
feledkeznünk arról sem, hogy a szabadság és a közbíróság illetékességi körébe 
való tartozás közé tett egyenlőségjel fölöttébb szívós életűnek bizonyult Német- 
országban. Ugyanakkor az alantasnak vagy túlságosan keménynek ítélt szolgá- 
latokra való kötelezettséget mintegy természetesen a szolgaság bélyegének tekin- 
tették, s bár a bíróságok hivatalból harcoltak ez ellen a jog betűjének ellentmon- 
dó felfogás ellen, mindez kevés volt ahhoz, hogy 1200 táján ne jelentkezzenek 
szívós gyűlölségek Ile-de-France tartomány egyes falvaiban.?" A francia állam 
lassú, rejtett, de biztos fejlődése azonban végül is megakadályozta, hogy a kirá- 
lyi és a hűbérúri igazságszolgáltatási hatalom között éles határvonal keletkez- 
zék. Ami pedig a lenézett munkák fogalmát illeti, annyi bizonyos, hogy Francia- 
országban szerepet játszott a nemesi osztály elkülönítésében, de sohasem sike- 
rült kiszorítania a szolgaság hagyományos kritériumait, lévén hogy semmi sem 
kényszerítette ki a társadalmi státusok osztályozásának reformját. Az angliai 

példa ennélfogva ritka világossággal mutat rá, hogy egy sok tekintetben egysé- 
gesnek tekinthető kultúrán belül, az adott közeg hatására kikristályosodó egyes 
vezéreszmék hogyan vezethettek helyenként egy teljesen eredeti jogrend kiala- 
kulásához, míg másutt az adott körülmények következtében szinte mindvégig 
embrionális állapotban maradtak. Ekképp az angol példa valóságos módszerta- 
ni leckeként is szolgál számunkra. 


HARMADIK FEJEZET 


A földesúri rendszer új formái felé 


A paraszti terhek rögzítése 


Több száz évet vettek igénybe azok a mélyreható változások, amelyek révén a 
12. században megkezdődött a hűbérúr és alárendeltjei közötti viszony átalaku- 
lása. Érjük be most annak bemutatásával, hogyan lépett át a földesúri intézmény 
a hűbériséget követő korba. 

Miután a Karoling-kori urbáriumokban egyre nehezebbé vált az eligazodás, 
és a bennük rögzített előírások a gyakorlatban immár alkalmazhatatlanná, vagyis 
elavulttá váltak, még a legnagyobb és a viszonylag sikeresen igazgatott birtokok 
belső szerveződése is afelé tartott, hogy előbb-utóbb kizárólag orális hagyomá- 
nyok rögzítette szabályokon alapuljon. Valójában semmi sem állta útját annak, 
hogy azonos minta alapján rögzítsék a javaknak és a jogoknak az akkori hely- 
zetnek jobban megfelelő állapotát. Ezt az utat követték egyes egyházi intézmé- 
nyek azokban a régiókban, ahol — mint például Lotaringiában — a Karoling-ha- 
gyományok továbbra is szívós életűnek bizonyultak. Ezek a leltárkészítések 
azután sohasem mentek ki a szokásból. De már az első időkben egy más típusú 
okirat készítése került előtérbe, amely a birtokszerkezet leírása helyett több fi- 
gyelmet szentelt az emberek közötti viszonylatok rögzítésének, és jobban meg- 
felelt egy olyan kor követelményeinek, amikor is a földesuraság mindenekelőtt 
hatalmi rendszerként jelent meg. A hűbérúr az általa kibocsátott okiratban rög- 
zítette az egyes földterületeken érvényesülő szokásjogot. Ezeket a helyi érvé- 
nyű apró alkotmányokat elvben a hűbérúr adományozta, ám a gyakorlatban több- 
nyire az alávetettekkel folytatott előzetes egyezkedések eredményeképp jöttek 
létre. Az efféle megegyezésekre annál is inkább szükség volt, mert az okirat több- 
nyire nem érte be a régi gyakorlat rögzítésével, hanem néhány ponton módosí- 
tásokat is bevezetett. Ezt derül ki a metzi Saint-Arnoul apátság 967-ben kibocsá- 
tott oklevelének szövegéből, amely mérsékelte a Morville-sur-Nied-i parasztok 
terheit, illetve engedett a burgundiai Béze szerzetesei által 1100 táján szentesí- 
tett — az előbbivel ellenkező tartalmú — , egyezségből", melynek értelmében az 
egyik tűzvészben elpusztult falu lakosai csak meglehetősen szigorú föltételek 
elfogadása árán kezdhettek hozzá az újjáépítéshez.?" A 12. század első éveiig 
azonban csak ritkán találkozunk ilyen dokumentumokkal. 

Azt ezt követő időszakban viszont — különböző tényezők hatására — egyre 
gyakrabban bukkannak elő. A hűbérurak körében megjelent a jogi tisztázottság 

iránti igény, ami az írásbeliség diadalához vezetett. Az alsóbb rétegeknél is azt 
tapasztaljuk, hogy az iskolázottság terjedésével egyre értékesebbé válnak a sze- 
mükben az írott dokumentumok. Nem állíthatjuk természetesen, hogy ezeknek 
az embereknek a döntő többsége képes is lett volna elolvasni szövegüket; a ren- 
geteg faluközösség nyilván azért követelt magának okleveleket, és azért őrizte 
meg őket századokon keresztül, mert közvetlen szomszédságában mindig akadtak 
olyan emberek - klerikusok, kereskedők, jogászok -, akik adott esetben elvé- 
gezték számára a szövegek értelmezését. 

A terhek rögzítését, illetve csökkentését elsősorban a társadalom életének 
átalakulása segítette elő. Csaknem egész Európában teljes erővel folyt a szűz- 
földek föltörése. A hűbérurak csak azzal vonzhattak magukhoz új földművese- 
ket, ha kedvező föltételeket helyeztek kilátásba, s az volt a legkevesebb, amit a 
jelentkezők elvártak, hogy előzetes garanciát kapjanak minden esetleges önké- 
nyes rendelkezéssel szemben. Ez viszont azzal járt, hogy a környező terület régi 
falvainak urai is kénytelenek voltak példájukat követni, hiszen ellenkező eset- 
ben alávetettjeik nemigen tudtak voltak ellenállni a könnyebb szolgáltatásokkal 
terhelt földek csábításának. Nyilván nem véletlen, hogy a megannyi hasonló ké- 
sőbbi kiváltságlevélnek mintául szolgáló két szokásjogi alkotás, a frissen alapí- 
tott Beaumont-en-Argonne parasztjaira, illetve az Orléans-i erdő mellett fekvő, 
régebben létesített Lorris lakosaira vonatkozó oklevél egyaránt hatalmas erdő- 
ségek szélén található településeket érintett, s mindkét dokumentum esetében 
azt látjuk, hogy első olvasásukat követően már az erdőirtók fejszecsapásai skan- 
dálják szövegüket. Ugyancsak árulkodó fejlemény, hogy Lotaringiában végül már 
az ezeréves településeket is az , újváros" (villeneuve) szóval jelölték, amennyi- 
ben lakosai státusát valamilyen oklevél szabályozta. A városi néprétegek sorsa 
is hasonlóképpen alakult. Eredetileg rájuk is vonatkoztak a földesúri rendszer 
kötelmei, azonban a 11. század végétől számos város lakosainak sikerült perga- 
menen megerősített, jelentős előnyöket kiharcolniuk maguknak. Diadalaik hal- 
latán fölbátorodtak a paraszti tömegek is, s a kiváltságjogokkal rendelkező váro- 
sok fenyegető elszívó ereje gondolkodásra kényszerítette az uraságokat. Végül 
pedig a gazdasági folyamatok fölgyorsulása nemcsak azzal járt, hogy az urak 
kívánatosnak látták a terhek elosztásának bizonyos fokú módosítását, hanem 
azzal is, hogy a parasztok ládáiba is került némi pénzmennyiség, melynek foly- 
tán új lehetőségek tárultak föl előttük. Kevésbé voltak szegények, következés- 
képp kevésbé voltak tehetetlenek, mint korábban, s ennélfogva nehezebben 
nyugodtak bele a helyzetükbe. Most már megvásárolhatták maguknak azt, ami 
egyébként nem adatott volna meg nekik, vagy nyílt harccal szerezhettek érvényt 
akaratuknak: nem szabad ugyanis azt képzelnünk, hogy a hűbérurak minden 
esetben ellenszolgáltatás nélkül, szabad elhatározásból szánták volna el magu- 
kat az engedményekre. De a mozgalom megállíthatatlanul terjedt hegyen-völ- 
gyön keresztül, s a falusi törvénygyűjtemények egymás után láttak napvilágot 
az egymással szomszédos településeken. Franciaországban szokásjogi okleve- 

leknek (chartes de coutumes) vagy szabadságleveleknek (chartes de franchises) 
hívták őket; ez utóbbi, noha nem jelentette szükségképp a szolgaság eltörlését, 
általában az öröklött terhek könnyítésével járt. 

A feudális kor végén, valamint a következő korszak elején a , szabadságle- 
vél" egész Európában általánosan elterjedt intézménnyé vált. Számtalan ilyen 
dokumentummal találkozunk a Francia Királyságban, Lotaringiában vagy az 
Areláti Királyságban, a Németországhoz tartozó Rajna-vidéken, szinte egész 
Itáliában (beleértve a normann királyságot is), valamint az Ibériai-félsziget egész 
területén. Nem kétséges, hogy a spanyol poblacionék és fuerók vagy az itáliai 
statutók nem csak nevükben különböztek a franciaországi kiváltságlevelektől, 
amelyekre egyébként távolról sem volt jellemző az egyöntetűség. Az egyes or- 
szágok vagy vidékek szerint jelentős különbségek mutatkozhatnak előfordulá- 
suk gyakoriságában, de jelentősek az eltérések időbeli megjelenésük tekinteté- 
ben is. A legrégebbi ibériai poblacionék a 10. századra nyúlnak vissza, vagyis 
arra az időszakra, amikor a keresztények megkezdték a visszafoglalt területek 
újbóli betelepítését. Ugyanakkor a Rajna középső folyásának vidékén a legelső, 
a jelek szerint nyugatibb mintákat követő falusi kiváltságlevelek csak a 13. szá- 
zad utolsó éveiben jelentek meg. 

Bármilyen jelentősnek tűnjenek is ezek az eltérések, a velük kapcsolatban 
fölmerülő problémák szinte elhanyagolhatók azokhoz képest, amelyek a ,,sza- 
badságlevelek" térképén éktelenkedő két hatalmas fehér folt, Anglia és a Raj- 
nán túli Németország esetében vetődnek föl. Igaz, ahűbérurak mindkét ország- 
ban viszonylag nagyszámú közösségnek juttattak kiváltságleveleket, ezek azon- 
ban szinte kizárólag a városok lakosait érintették. Nem vitás, hogy a falusiasság 
a nagy kereskedelmi metropolisok kivételével majdnem minden középkori vá- 
rosban ilyen vagy olyan formában tovább élt: megvoltak a közösségi tulajdonú 
legelők, az emberek földekkel rendelkeztek, amelyeket a legalacsonyabb sorú- 
ak maguk műveltek meg. Az ilyen kiváltságos helyzetű német vagy angol tele- 
pülés legtöbbjét ma inkább egyszerű burgusnak, mintsem városnak neveznénk. 
Kétségtelen viszont, hogy a kiváltságok elnyerésénél döntő súllyal esett latba az 
a körülmény, hogy az illető település tartott-e vásárt, voltak-e kereskedői vagy 
valamilyen kézművesipara. Másutt viszont az átalakulás a kizárólag parasztok 
lakta falvakat érintette. 

A szilárd szerkezetű majorságok megléte, illetve a földesúri önkényt szol- 
gáló átalakulásuk valószínűleg elégséges magyarázatot szolgáltat rá, miért nem 
jelentek meg Angliában a falusi , szabadságlevelek". A lordok urbáriumaikat, 
valamint a törvényszékeik ítéleteit tartalmazó pergamentekercset használták 
írásos emlékeztetőül: semmi szükségét nem érezték tehát annak, hogy más 
módon rögzítsék a szokásokat, amelyeknek a képlékenysége lassanként lehető- 
vé tette számukra, hogy a telekkel rendelkezők helyzetét meglehetősen inga- 
taggá tegyék. Tegyük még hozzá, hogy az angliai szűzföldek föltörése a jelek 
szerint viszonylag csekély intenzitással folyt, miközben a hűbéruraknak haté- 


A földesúri rendszer új formái felé 301 


kony eszközeik voltak arra, hogy alávetettjeik elköltözését megakadályozzák: így 
itt nem játszott szerepet az a tényező, amely a kontinensen a legtöbb enged- 
mény kivívásához vezetett. 

Németországban gyökeresen más volt a helyzet. A , szabadságlevél" itt csak 
azért jelent meg kivételesen, mert a terhek rögzítésére egy másik eljárást része- 
sítettek előnyben: az úgynevezett Weistrumról van szó, amelyet Ch.-Edmond 
Perrin elmésen , jogtudósításnak" (rapport de droits) nevezett. Minthogy a né- 
met földesúri birtokokon megmaradt az a szokás, hogy a függő helyzetűeket 
rendszeres időközönként a Karoling-idők törvénynapjait idéző gyűlésekre hív- 
ták egybe, a hűbérurak kézenfekvőnek találták, hogy ezen alkalmakkor fölolvas- 
tatják előttük az életüket szabályozó hagyományos jogi rendelkezéseket, ame- 
lyeket az érintettek éppen a kihirdetésen való részvételükkel magukra kötele- 
zőnek ismertek el. Ezek az állandóan megújuló szokásos összegzések jellegüket 
tekintve erősen hasonlítottak azokra az eljárásokra, amelyeknek az eredménye- 
it a régi urbáriumok tartalmazták. Különböző jogi szövegek jöttek így létre, 
amelyekhez időnként gond nélkül kiegészítéseket illeszthettek. A , jogtudósí- 
tás" intézménye elsősorban a Rajnán túli Németországban honosodott meg; a 
folyam bal partján egészen a francia nyelvű területekig széles átmeneti zóna 
húzódott, amelyen a , jogtudósítás" a , szabadságlevéllel" osztozott. Az előbbi 
szövege általában kevésbé volt részletekbe menő, viszont könnyebben lehetett 
rajta módosításokat végrehajtani. A végeredmény azonban mindkét esetben 
alapvetően azonos volt. Noha mindig és mindenütt jócskán akadtak Weistrum 
vagy szabadságlevél nélküli falvak, s noha ott, ahol sor került kibocsátásukra, 
sem az egyik, sem a másik szabályozási módszer sem érvényesült olyan óriási 
erővel, hogy megállítsa magát az életet. A európai földesúri birtokok történeté- 
nek következő szakasza az urak és a parasztok közötti viszony egyre érezhe- 
tőbb rögzülése jegyében kezdődött meg. , Ne légyen kivetve cenzus, miről nem 
szól írás": ez az egyik roussiloni kiváltságlevélben szereplő mondat jól jelzi a 
hűbériség első korszakának gyakorlatától eltávolodó új gondolkodásmód és új 
jogszerkezet irányultságát." 


Az emberi viszonyok átalakulása 


A földesúri birtok belső szerveződése nemcsak szilárdabb formákat öltött, ha- 
nem néhány tekintetben gyökeres változásokon is keresztülment. Általánosan 
megfigyelhető a robotkötelezettségek csökkenése; helyettük — illetve esetenként 
a természetbeni beszolgáltatások helyett — a hűbérurak pénzbeni járandóságok- 
ra tartottak igényt, miközben a kötelezettségek rendszeréből fokozatosan eltűnt 
minden olyan teher, amelyre a tisztázatlanság és az esetlegesség volt jellemző. 
A változások immár az oklevélgyűjtemények minden lapján tetten érhetők. A 
korábban , önkényes" rovásadó Franciaország jó részén behatárolttá vált, azaz 

változatlan összegű és csak megszabott időközökben behajtható adóvá alakult 
át. Ugyanígy gyakran átalányadó lép azoknak az ellátási kötelezettségeknek a 
helyébe, amelyek a hűbérurat különböző lakhelyein való, szükségképpen válto- 
zó időtartamú tartózkodásai során illették meg. A számos regionális, illetve helyi 
eltérés ellenére világosan nyomon követhető, hogy az alávetettek fokozatosan 
adófizetőkké változtak, akiknek az adókvótája egyik évről a másikra nem sokat 
változott. 

Ugyanakkor hol eltűnt, hol alapvetően megváltozott az a függőségi viszony, 
amiben a személyi alárendeltségi kötelék a legtisztább formában jelentkezett. 
Az ismétlődő, olykor egész falvakat érintő szolgafölszabadítások nyomán a 13. 
századdal jelentős mértékben csökkent a francia és itáliai szolgák száma. Má- 
sutt pedig pusztán a jogszokások elavulásának köszönhetően jelentős rétegek 
tehettek szert a szabadságra. De ez nem minden: Franciaországnak azokon a 
vidékein, ahol a szolgaság még fönnmaradt, az intézmény apránként eltávolo- 
dott a , test szerinti" alávetettség státusától: nem annyira személyi kötelékként, 
mint inkább alsóbbrendű társadalmi állapotként jelent meg, ami, akár valami 
ragály, a földről átkerülhetett az emberre. Egyes földeket így szolgateleknek 
nyilvánítottak, amely birtokosát jobbággyá fokozta le, viszont az illető olykor akár 
föl is szabadult a szolgaság alól, mihelyt lemondott parcellájáról. Ugyanakkor 
nem egy tartományban a sajátos kötelezettségek halmaza darabokra hullott. Új 
típusú ismérvek jelentek meg. Hajdanában megszámolhatatlan telkest sújtott 
az önkényesen kivetett rovásadó, miközben szolgának megmaradt szolgák meg- 
kaphatták a rendszeres és rögzített összegű megváltás jogát. Ha valaki most is 
ura kénye-kedve szerint fizetett, az illető vagy szolga volt, vagy annak tekintet- 
ték. Ezek a változások szinte mindenütt megjelentek. Látványosan eredeti vo- 
násai ellenére az angliai paraszti mivolt is csak azt jelentette, hogy a szóban 
forgó emberek státusát az őket sújtó rögzítetlen terhek (jelesül a robotszolgálta- 
tások) és valamilyen földterület kihasználásával járó szolgáltatások alapján ha- 
tározták meg. Korábban csak a bondmanek minősültek nem szabadoknak, s 
ekkoriban az , emberi köteléket" a szolgaság jegyének tekintették; mostantól fogva 
viszont azemberek földművelői, ,nem nemesi" minőségükben viselték ezt a 
bélyeget: mindenekelőtt azokat tekintették nem nemeseknek, akikre rögzítetlen 
szolgáltatások terhei nehezedtek, , akik este nem tudták még, milyen munkát 
kell végezniük másnap reggel". Németországban, ahol a , test szerinti saját 
emberek" csak nagyon későn alkottak egységes osztályt, a fejlődés lassabban — 
de nagyjából hasonló erővonalak mentén — ment végbe. 

A földesúri birtok önmagában véve semmiféle címen nem szerepelhet az 
általunk hűbérinek nevezett intézmények sorában. Fönnállása egybeesett — és 
a későbbiekben is egybeesik majd - az állam megszilárdulásával, a kliensrend- 
szer visszaszorulásával és föllazulásával, valamint a növekvő pénzforgalom 
kialakulásával. Ugyanakkor a nagyjából a 9. századdal megjelenő új életviszo- 
nyok nemcsak azzal a következménnyel jártak, hogy ez az ősi szerveződési 

alakzat a korábbinál lényegesen több embert vont az ellenőrzése alá, miközben 
belső szerkezetét tekintve is jelentősen megerősödött. A nemzetséghez hason- 
lóan a földesúri birtokon is döntő mértékben érződik a külső társadalmi környe- 
zet hatása. Ez az intézmény a vazallusság kialakulása és fönnállása korában 
mindenekelőtt a függő helyzetűek közösségét jelentette, akiket hol védelmezett, 
hol harcba vezetett, hol szipolyozott a hűbérúr, s akiket gyakran örökletes, a 
telekhasználattól vagy a lakóhelytől független kötelék fűzött urukhoz. A földes- 
úri birtok akkor is fönnmaradt, amikor a hűbériségre kiváltképp jellemző viszony- 
latok meglazultak, ám ekkor nagyobb hangsúlyt kaptak a föld kiaknázásával 
kapcsolatos tisztán gazdasági szempontok. Azt látjuk tehát, hogy egy sajátsá- 
gos színezetű emberi viszonylatokról árulkodó társadalomszerveződési alakzat 
nemcsak új intézmények létrehozásában nyilvánulhat meg: prizmaként működ- 
ve sajátos árnyalatokat kölcsönöz mindannak, ami a múltból ráhagyományozó- 
dik, s amit azután a jövőnek ad át. 

Az európai feudális rend legsajátlagosabb vonása a társadalmi lajtorján fölülről 
lefelé tartó függőségi kötelékek szövedékében ragadható meg. Hogyan, milyen 
körülmények hatására, milyen szellemi közegben alakulhatott ki és indulhatott 
fejlődésnek ez a sajátságos struktúra? Melyek voltak azok a régebbi korokból köl- 
csönvett intézmények, amelyekre támaszkodott? Ezekre a kérdésekre kerestük 
a választ előző kötetünkben. Azonban a hagyományosan , feudális" jelzővel il- 
letett tásadalmakban a személyi alávetettségi kötelékek vagy a közvetlen ha- 
talmi viszonyok sohasem szabták meg teljes mértékben az egyéni sorsokat. Az 
emberek egyúttal különböző, egymás fölött elhelyezkedő csoportokba tagolód- 
tak, amelyek az egyes foglalkozások szerint, illetve a birtokolt hatalom vagy tár- 
sadalmi presztízs nagysága alapján különültek el egymástól. Ráadásul a szám- 
talan apró hatalmi sziget fölött mindig léteztek nagyobb hatósugarú, más ter- 
mészetű hatalmi erők is. A feudalizmus második korszakában egyre határozottabb 
körvonalakat öltenek a társadalmi osztályok, miközben egyes hatalmi gócpont- 
ok és nagyszabású törekvések mentén egyre erőteljesebb ütemben folyik az erők 
összpontosítása. A továbbiakban a társadalmi berendezkedés ezen aspektusait 
kell szemügyre vennünk. Ezt követően megpróbálhatunk választ adni azokra a 
kérdésekre, amelyek kezdettől fogva mintegy irányt szabtak vizsgálódásainknak: 
melyek azok a nyugati fejlődés egy adott szakaszára sajátságosan jellemző — 
vagy nem csak erre az időszakra jellemző - alapvető vonások, amelyek követ- 
keztében a szóban forgó néhány évszázad rászolgált arra az elnevezésre, amely 
külön helyet jelöl ki számára történelmünk folyamatában? Mi őrződött meg örök- 
ségükből a későbbi korok számára? 

A nemesség mint de facto osztály 


A régi vérségi arisztokráciák eltűnése 


Azoknak az íróknak és forradalmároknak a szemében, akik elsőként használták 
a , hűbériség" elnevezést, illetve akik e rendszer ledöntésén fáradoztak, a ne- 
messég fogalma elválaszthatatlannak tűnt ettől a berendezkedéstől. Ám ha a 
történelmi terminusokat legalább valamelyes pontossággal kívánjuk kezelni, 
akkor azt kell mondanunk, hogy nemigen képzelhető el ennél szembeszökőb- 
ben téves gondolattársítás. A feudális kor társadalmaitól természetesen távol állt 
az egyenlőség elve. Minden uralkodó osztály azonban korántsem alkot nemes- 
séget: ezt az elnevezést a jelek szerint csak akkor érdemli ki, ha két feltételnek 
meg tud felelni. Először is sajátlagos, az általa vindikált felsőbbséget alátámasztó 
és azt konkrétan megvalósító jogi státussal kell rendelkeznie, másodszor pedig 
e státusnak vérségi alapon kell állandósulnia — igaz, fönntartva azt a lehetősé- 
get, hogy korlátozott számban és szigorúan meghatározott normáknak megfe- 
lelve néhány más család is bebocsátást nyerjen köreibe. Más szóval sem a tény- 
leges hatalom meglétét, sem azt a komoly gyakorlati eredményekkel járó örök- 
letességet — mely a vagyon továbbhagyományozásából, illetve a jó pozíciónak 
örvendő szülők által gyermekük számára biztosított segítségből következik — nem 
tekinthetjük elégséges föltételnek: arra is szükség van még, hogy a társadalmi 
felsőbbség örökletes voltát a jog is elismerje. Hiszen, ha jelenünket nézzük, a 
mai nagypolgárságot is legföljebb csak ironikusan nevezhetjük kapitalista ne- 
mességnek. Azokban a társadalmakban - így a nyugati demokráciákban -—, ahol 
a jogilag szentesített privilégiumok eltűntek, az osztálytudatot ezek emléke táp- 
lálja: csak azt tekintik valódi nemesnek, aki be tudja bizonyítani, hogy már ősei 
is gyakorolták ezeket az előjogokat. Márpedig ebben az egyedül legitimnek te- 
kinthető értelmezésben a nemesség csak viszonylag későn jelent meg a nyugati 
világban: az intézmény első körvonalai a 12. században rajzolódtak ki, s csak a 
következő században szilárdultak meg, amikor a hűbérbirtok és a vazallusság 
intézménye már hanyatlásnak indult. A feudalizmus első korszaka, csakúgy 
mint az azt közvetlenül megelőző időszak számára a nemesség fogalma ismeret- 
len maradt. 

A feudalizmus első korszakának társadalma élesen elvált e tekintetben azok- 
tól a kultúráktól, amelyeknek távoli örökségét a magáévá tette. A Római Biroda- 
lom utolsó évszázadaiban állt fönn az a szenátori rend, amelyből az első Mero- 

ving-uralkodók legfőbb római alattvalói a hajdani jogi privilégiumok eltűnése 
ellenére még oly büszkén eredeztették családfájukat. Több germán néptörzsnél 
is találunk hivatalosan , nemesnek" minősített családokat: a köznyelv edelinge- 
nek nevezte őket, amit a latin szövegek nobilesszel adnak vissza, s amely adelenc 
alakban még sokáig fönnmaradt a francia-burgundi nyelvben. A szóban forgó 
családok pontosan meghatározott előnyökkel rendelkeztek, így a rájuk vonatko- 
zó jóvátételi díjtételek (vergeld) is kiemelkedően magasak voltak; gyermekeik, 
mint az angolszász dokumentumokban olvashatjuk, eleve , drcrágábbnak szület- 
tek", mint a többi halandó. Legtöbbjük minden valószínűség szerint régi helyi 
hatalmasságok - a Tacitus által emlegetett , járási főemberek" — leszármazottja 
volt, s azokon a területeken, ahol az állam monarchiává alakult, lassanként le 
kellett mondaniuk minden politikai hatalomról a saját soraikból származó kirá- 
lyi dinasztia javára. Szakrális nemzetségként élvezett tekintélyük nem egy ele- 
mét azonban ennek ellenére megőrizték. 

Ám az előkelőség eme jegyei mindenestül elenyésztek a barbár királysá- 
gok korában. Számos edelinge nemzetség minden bizonnyal korán kihalt: már 
kiterjedtségük folytán is a magánbosszúk, a proskripciók és a hadjáratok ked- 
velt célpontjaivá váltak. Szászországtól eltekintve az inváziókat közvetlenül 
követő időszakban már alaposan megcsappant a számuk: a bajoroknál például 
mindössze négy ilyen család maradt meg a 7. századra. Ha föltételezzük is — 
amit egyébként nem tudnánk bizonyítani -—, hogy a legrégebbi idők frankjai kö- 
rében is létezett vér szerinti arisztokrácia, annyi bizonyos, hogy az intézmény 
már az első írásos dokumentumok megjelenése előtt kiveszett. Egyébként a sze- 
nátori rend sem volt egyéb gyér szerkezetű, törékeny oligarchiánál. Márpedig 
ezek a büszkeségüket régi idők emlékeivel tápláló osztályok természetszerűen 
nem újultak meg: az új királyságokban a szabad emberek közötti egyenlőtlen- 
ség teljesen más típusú, konkrét körülményekből, a gazdagságból és az ezzel 
járó hatalomból, illetve a király szolgálatából fakadt. Mindkét előny rendszerint 
apáról fiúra hagyományozódott, ám ettől még továbbra is nyitva állt az út a vil- 
lámgyors fölemelkedések és a hasonlóképp hirtelen lesüllyedések előtt. Angli- 
ában a 9. vagy a 10. századdal végbement, fölöttébb árulkodó jelentésszűkülés 
következtében egyedül a király közvetlen környezetének tagjai viselhették to- 
vábbra is az aetheling címet. 

Nem meglepő tehát, hogy a feudalizmus első szakaszában az uralkodó csa- 
ládok története a családfák rövidségével jellemezhető leginkább. Legalábbis erre 
a következtetésre kell jutnunk, ha a már a középkorban kiagyalt történetekkel 
egyetemben hajlandók vagyunk elvetni azokat a leleményes, ám gyarló föltevé- 
seket is, amelyeket néhány nagy műveltségű kutató a tulajdonnevek továbbha- 
gyományozódásának túlságosan is hipotetikus szabályszerűségei körül épített 
ki mostanában. Így például egy bajor gróf — akinek leánya Jámbor Lajos hitvese 
lett — a legrégibb ismert őse a Welfek családjának, akik előbb a Nyugati Frank 
Királyságban játszottak jelentős szerepet, majd 888 és 1032 között a burgundi 

királyi koronát viselték. A toulouse-i grófi ház Jámbor Lajos uralkodásának éve- 
ire tekint vissza, míg a később itáliai királyokká emelkedő Ivreai őrgrófok nem- 
zetsége Kopasz Károly idejében keletkezett. Az előbb szászországi hercegekké, 
majd a Keleti Frank Királyság királyaivá, sőt végül császárokká előlépő Liudol- 
fingek dinasztiája Német Lajos uralkodásával veszi kezdetét. A legrégibb mai 
európai királyi dinasztia minden valószínűség szerint a Capeting-ivadék Bour- 
bonoké. Ami viszont ősük, a 866-ban elesett, már a galliai hatalmasságok közé 
számító Erős Róbert származását illeti, mindössze apja nevét ismerjük, s gya- 
níthatjuk, hogy talán szász vér folyt az ereiben." Mintha csak mindenen elural- 
kodna a sötétség, mihelyt elérjük a végzetes 800-as évszámot. Egyébként az első 
Karolingok az egész birodalom területén a legfontosabb katonai körzeteket a 
meglehetősen hosszú múltra visszatekintő, jórészt Ausztráziából és a Rajnán 
túlról származó dinasztiákra bízták, illetve olyan családokra, amelyek közeli vagy 
távoli rokonságban álltak a szóban forgó nemzetségekkel. Az Attonidák hegye- 
ket és síkságokat magukba foglaló hatalmas észak-itáliai területeken uralkodtak 
a 11. században. Ősük egy bizonyos Siegfried volt, aki jelentős javakat birtokolt 
a luccai grófságban, és valamivel 950 előtt távozott az élők sorából. Ezt megelő- 
zően azonban semmiféle adatunk nincs a családról. Ugyancsak a 10. század 
derekán tűnik föl a svábföldi Záhringenek, az Ausztria tényleges megalapítói- 
nak tekinthető Babenbergek vagy az amboise-i nagyurak nemzetsége. Ha most 
a szerényebb hatalmú hűbérúri családok genealógiájának vizsgálatára térnénk 
át, azt tapasztalnánk, hogy a szál már jóval későbbi korokban is elszakad a ke- 
zünkben. 

De nem érhetjük be azzal, hogy a forrásanyag elégtelen állapotára hivatko- 
zunk. Nem vitás persze, hogy még néhány más családi láncolatot is földeríthet- 
nénk, ha a meglévő iratállomány nem volna ennyire gyér. Pedig nagy szüksé- 
günk van ezekre a véletlenszerűen fölbukkanó oklevelekre. Dicsőséges korsza- 
kukban a Liudolfingeknek, az Attonidáknak vagy az Amboise-i uraságoknak 
megvoltak a maguk történetírói. Hogyan lehetséges, hogy ezek az írástudók 
semmit sem tudtak -— vagy semmit sem akartak az utókorral tudatni — uraik őse- 
iről? Az izlandi parasztok évszázadokon át csak szájhagyomány útján megőr- 
zött családfáit sokkal jobban ismerjük, mint saját középkori főúri családjaink ge- 
nealógiáját. Minden arra vall, hogy utóbbiak esetében csak attól a többnyire vi- 
szonylag friss időponttól kísérték figyelemmel az egymást követő nemzedékeket, 
amikor a család valamelyik tagja elsőként emelkedett ténylegesen magas mél- 
tóságra. Nyilván jó okkal gondolták, hogy a nemzetség története e nevezetes 
időpontot megelőzően nem volt éppenséggel fényesnek mondható: helyenként 
az ősök meglehetősen alacsony sorból származtak — például a híres norman- 
diai Belléme-ház a jelek szerint Tengerentúli Lajos egyik egyszerű íjászára 
vezethető vissza"! —, helyenként pedig (és ez volt a gyakoribb eset) sokáig jó- 
részt beleveszik a kis földesúri birtokosok tömegébe, akiknek mint társadalmi 
csoportnak az eredete — amint azt a későbbiekben látni fogjuk — bizony nem kevés 

kérdést vet föl. Azonban ez a látszólag furcsa hallgatás elsősorban azzal magya- 
rázható, hogy ezek a hatalmasságok a szó valódi értelmében nem alkottak nemesi 
osztályt. A nemesség fogalma nemesi ősök meglétét föltételezi. Ez esetben vi- 
szont az ősöknek nem volt jelentőségük, mivel nem létezett nemesség. 


A , nemes" szó különböző jelentései 
a feudalizmus első korszakában 


Szó sincs róla, hogy a , nemes" (latinul nobilis) szó ne bukkanna föl meglehető- 
sen gyakran föl a 9. és a 11. század között keletkezett oklevelekben. Tény vi- 
szont, hogy minden szabatos jogi értelmet nélkülözve tényleges vagy vélt kiváló- 
ságot jelentett, méghozzá olyan ismérvek alapján, amelyek szinte minduntalan 
változtak. A szóhoz majdnem mindig az előkelő születés s olykor a kiemelkedő 
vagyon képzete társult. Elég, ha a máskor világosabban fogalmazó Paulus Diaco- 
nusra (8. század) gondolunk, aki Szent Benedek Regulájának egyik szakaszá- 
hoz írott magyarázatában habozik a két értelmezés között, és végül belegaba- 
lyodik mondandójába.?? A szót különböző, túlságosan is bizonytalan jelentések- 
kel használták ahhoz, hogy pontos értelmezésére lehetőség nyílhatott volna, 
annyi azonban mindenesetre elmondható, hogy használata a feudalizmus ko- 
rának kezdetétől összhangban áll néhány általános orientációval, melyek válto- 
zatos története fontos tanulságokat hordoz számunkra. 

Azokban az időkben, amikor oly sokan kényszerültek belenyugodni abba, 
hogy földjeiken keresztül valamelyik hűbérúrhoz kötődnek, már pusztán az a 
tény a kiválóság jelének tűnt, ha valakinek sikerült elkerülnie ezt a fajta függő- 
ségi köteléket. Nem szabad meglepődnünk tehát azon, ha az allódiumbirtokosok 
— még akkoris, ha tulajdonuk nem különbözött az egyszerű paraszti földektől — 
néha pusztán ebben a minőségükben kiérdemelték a nemesi vagy az edeli cí- 
met a közfelfogás szemében. Érdemes megjegyeznünk, hogy a legtöbb szöveg- 
ben, amelyben apró allódiumtulajdonosokra vonatkozik ez a jelző, az illetők 
egyúttal le is mondanak erről a címről, mivel telekbérlőként vagy szolgaként 
valamelyik hatalmasság szolgálatába szegődnek. De nem a nemesség fogalmá- 
nak teljesen más szempontok szerint bekövetkező kikristályodása az egyedüli 
oka annak, hogy a 11. század végét követően már nemigen bukkannak füöl efféle 
, nemesek", akik valójában meglehetősen alacsony sorú emberek voltak. A nyu- 
gati világ legtöbb országában szinte teljes egészében eltűnt — tulajdonképpen 
kihalt — ez a társadalmi csoport. 

Rengeteg rabszolga nyerte el a szabadságot a frank korban. Ezeket az új 
keletű szabadokat természetesen nem egykönnyen tekintették magukkal egyen- 
lőnek azok a családok, amelyek minden időkben mentesek voltak a szolgaság 
bélyegétől. A , szabadtól", aki lehetett akár egykori rabszolga vagy nemrégiben 
fölszabadított servus fia, a rómaiak eredetileg megkülönböztették a mindenkor 

, szabad" (ingenuus) embereket, azonban a hanyatlás korának latin nyelvhasz- 
nálatában a két szó hamarosan rokon értelmet öltött. A szolgaság foltjától men- 
tes nemzetséget valóban , nemesnek" tekinthették, legalábbis a szó akkori, bi- 
zonytalan értelmében. , Nemesnek az mondható, akinek az ősei közül senki sem 
viselte a szolgaság bélyegét": ezt a meghatározást olvashatjuk egy 11. század 
eleji, Itáliában keletkezett szövegmagyarázatban is, amely egy másutt is tapasz- 
talható fölfogást igyekszik véglegesen meggyökereztetni."" Azonban a társadal- 
mi osztálytagozódás átalakulása következtében ez az értelmezés is kiveszett: 
az egykori fölszabadított rabszolgák utódai, mint láttuk, hamarosan egyszerű 
szolgákká süllyedtek. 

Még az alacsony sorú emberek között is akadtak azonban olyanok, akiknek 
sikerült megőrizniük személyes , szabadságukat", jóllehet földjük valamelyik 
hűbérúr függésében tartotta őket. Ezeket az immár ritkának számító ranggal bíró 
embereket szükségképpen sajátos tisztelet vette körül, s nem állt ellentétben a 
kor szokásaival, ha , nemesekként" emlegették őket. Helyenként a szövegek is 
mintegy egyenértékűnek igyekeznek tekinteni a két fogalmat. Ez azonban soha- 
sem lehetett teljes. Hogyan is tarthatták volna nemeseknek a szabadnak mon- 
dott emberek tömegeit, akik közül sokan bérlőként kemény és megalázó robotra 
kényszerültek? A társadalmi értékekkel kapcsolatos közgondolkodás sehogy sem 
tudta volna a magáévá tenni ezt a fölfogást. A , nemes" és a , szabad" fogalma 
között rövid időre földerengő rokonértelműség csak a függőség egy sajátos for- 
májával, a katonai hűbérességgel kapcsolatos szóhasználatban hagyott tartós 
nyomokat. Számos paraszti vagy cselédsorban élő függőségi helyzetével ellen- 
tétben a vazallusi hűségkötelék távolról sem volt örökletes, s az ezzel járó szol- 
gálatok a szabadság legkényesebb fölfogásával is tökéletesen összeegyeztethe- 
tők voltak. , Szabad (franc) emberként" emelkedtek ki a hűbérúr többi , embe- 
re" közül, s a más hűbérekkel szemben egyedül az ő jószágaikat illették, mint 
tudjuk, a ,szabad hűbér" (franc-fief) elnevezéssel. S minthogy fegyvertársi és 
tanácsadói szerepük a vezér árnyékában élő emberek tarka tömegében az elő- 
kelőség vonásaival ruházta föl őket, hamarosan a szépen hangzó , nemesek" 
elnevezéssel is kiváltak a többiek közül. A 9. század közepén a , nemesek ká- 
polnája" nevet viselte az a kis templom, amelyben a saint-riguier-i szerzetesek 
külön istentiszteleteket rendeztek az apátsági udvarban eltartott vazallusok szá- 
mára, míg a kolostor szolgálatában álló kézművesek és alacsonyabb rangú tiszt- 
ségviselők a , köznép kápolnájában" hallgatták a misét. Midőn Jámbor Lajos a 
kempteni szerzetesek bérlőit fölmentette a katonai szolgálat alól, kikötötte, hogy 
a mentesítés nem érinti az apátság beneficiumaiban részesült , legnemesebb" 
személyeket." A szó valamennyi korabeli jelentése közül arra várt a legnagyobb 
jövő, amelyik a vazallusság és a nemesség fogalmait egyre inkább azonosnak 
tekintette. 

Ennek a szinte mindenre alkalmazható szónak a segítségével lehetővé vált 
a társadalmi hierarchia magasabb fokán a leghatalmasabb, legrégibb és legte- 

kintélyesebb családok megkülönböztetése a sem szolgai születésű, sem alsó függő 
viszonyban nem élő emberek tömegében. , Hát nem akad már nemes az ország- 
ban?" — méltatlankodtak az egyik krónikás szerint a Nyugati Frank Királyság 
hatalmasságai, amikor azt látták, hogy Együgyű Károly minden kérdésben ke- 
gyence, Haganon tanácsai szerint jár el." Ez a fölkapaszkodott tanácsos a nagy 
grófi családokhoz képest meglehetősen szerény eredetre tekinthetett vissza 
ugyan, de semmi esetre sem volt alacsonyabb rangú, mint azok a familiáris 
harcosok, akik előtt megnyílt a Saint-Riguier apátság capella nobiliumának ka- 
puja. Kérdés, hogy a szóban forgó melléknév akkoriban többet is jelentett-e, mint 
viszonylagos felsőbbséget. Mindenesetre jellemző, hogy többnyire középfokú 
alakban fordul elő: főleg arra utalnak vele, hogy valaki nobilior, vagyis neme- 
sebb, mint a szomszédja. 

A feudalizmus első szakaszában mind kevésbé használták azonban a szót 
az alacsonyabb sorú emberek jelölésére: egyre inkább csak a hatalmasok azon 
csoportjaira vonatkoztatták, akik az állam működésében mutatkozó zavarok és 
a védelmi kötelékek általánossá válása következtében növekvő befolyással bír- 
tak a társadalom életére. Értelme továbbra is bizonytalan maradt, és most sem 
utalt tényleges státusra, illetve valamilyen társadalmi csoporthoz való tartozás- 
ra. Ugyanakkor a szóhoz az általa jelölt rang föltétlen előkelőségének a képzete 
tapadt. Nem kétséges, hogy egy erősen tudatosult hierarchikus rend képe élt 
azoknak az elméjében, akik egy 1023-as békepaktum során arra tettek esküt, hogy 
tartózkodnak a , nemes asszonyok" zaklatásától: a fogadalom a többi nőre nem 
vonatkozott. Vagyis ha a nemesség jogi szempontból nem létezett is még osz- 
tályként, némi terminológiai egyszerűsítéssel teljes joggal beszélhetünk mos- 
tantól fogva a nemesek társadalmi osztályáról, és talán mindenekelőtt a nemesi 
életformáról. Ez a csoport ugyanis vagyonának természete, a hatalmi jogkörök 
gyakorlása és viselkedésformái alapján különült el elsősorban a többitől. 


A nemesi osztály mint a földbirtokosok osztálya 


Ezt az uralkodó osztályt néha földbirtokos osztályként emlegették, s ha ezen azt 
kel! értenünk, hogy tagjai alapvetően a földterületek fölötti hatalmukból nyerték 
jövedelmüket, akkor egyet is kell ezzel értenünk. Egyébként mi más forrásból 
tehettek volna szert bevételekre? Hozzá kell még tennünk, hogy az útvámok, a 
vásári illetékek, a mesteremberek különböző csoportjaitól követelt járandóságok 
— már ahol ezek egyáltalán léteztek — távolról sem tartoztak a legkeresettebb javak 
közé. A sajátlagos vonást a kiaknázás formája jelentette. A mezők — vagy rit- 
kább esetben a boltok és a műhelyek — mindig mások munkáján keresztül jöve- 
delmeztek a nemes számára. Vagyis ez utóbbi mindenekelőtt uraság volt. Illet- 
ve ha nem rendelkezhettek is uradalmakkal mindazok, akiknek az életmódját 
nemesinek tekinthetjük — gondoljunk csak a vezérek házában eltartott hadfiak- 


A nemesség mint de facto osztály 317 


ra vagy a kóbor harcosokként megélni kényszerült, nem elsőszülött fiúkra -—, aki 
úr volt, az ebből következően a társadalom legfölsőbb rétegéhez tartozott. 

Fölmerül viszont itt egy kérdés, méghozzá az egyik leghomályosabb azok 
közül, amelyekkel civilizációnk kialakulásával kapcsolatban szembe kell néz- 
nünk. A hűbérúri családok egy részének minden bizonnyal nincstelen kalan- 
dorok voltak az ősei, vagy olyanok, akik egyszerű fegyveresekből a vezérek va- 
gyonából kihasított hűbért bíró vazallusokká váltak. Mások talán olyan gazdag 
parasztokra vezethetők vissza, akik néhány 10. századi dokumentumokból sejt- 
hetően számos másoknak kiutalt telek járadékait kaparintották meg maguknak. 
Nem kétséges azonban, hogy nem ez volt a leggyakoribb eset. A nyugati világ 
legnagyobb részén a földbirtok eredetileg meglehetősen kezdetleges körvonala- 
ival egyetemben hosszú múltra tekintett vissza. A birtokosok osztálya újra meg 
újra kicserélődött ugyan, de szükségképpen azonos ideje létezett. Ki tudná va- 
laha is megmondani, hogy azok közül, akiknek a hűbéri kor parasztjai járandó- 
ságokkal és robottal tartoztak, vajon hányan véshették volna föl családfájukra 
(már persze ha írni tudtak volna) megannyi ma is létező falu rejtélyes névadó- 
ját— például a bernayi Brennos, a corniglianoi Cornelius, a gundolfísheimi Gundolf 
vagy az alvershami Aelfred nevét -, vagy hányan származtak közülük azoktól a 
germán helyi hatalmasságoktól, akik Tacitus szerint a parasztok , ajándékai" 
révén gazdagodtak meg? A szál azonban mindenestül kicsúszik ujjaink közül. 
Nem lehetetlen viszont, hogy a földbirtokosok és a számtalan telekbérlőből álló 
embertömeg közötti alapvető ellentéttel az európai társadalmak egyik legrégeb- 
bi törésvonalára tapintunk rá. 


A katonai hivatás 


A földesúri birtokok tulajdonlása azért árulkodott valóban nemesi méltóságról, 
és a pénzben vagy ékszerekben fölhalmozott kincsek mellett azért jelentette az 
előkelő ranggal összeegyeztethető vagyon egyedüli formáját, mert mindenek- 
előtt mások fölött gyakorolt hatalmat tételezett föl. Mi más igazolhatta valaha is 
jobban a tekintélyt, mint amikor valaki ilyesfélét jelenthetett ki: , Azt akarom, 
hogy..."? De emellett még az is nagy súllyal esett latba, hogy a nemesi hivatás 
kizárt minden közvetlen gazdasági tevékenységet. A nemesnek testestől-lelkestül 
tulajdon hivatásának, a katonai mesterségnek kellett szentelnie magát. Ez utób- 
bi, lényegbevágó körülménnyel magyarázható az a szerep, amelyet a katonai 
vazallusok a középkori arisztokrácia kialakulásában játszottak. Mellesleg nem 
egyedül ők alkották ezt a csoportot, hiszen nem lehetett volna kirekeszteni be- 
lőle az allódiumok gazdáit, akik egyébként életformájuk révén hamar hasonul- 
tak a hűbérbirtokos vazallusokhoz, és gyakran hatalmasabbak is voltak náluk. 
Nem kétséges azonban, hogy a szóban forgó társadalmi csoport alapját a vazal- 
lusok képezték. Most is az angolszász szóhasználat módosulása szolgált ekla- 

táns példával annak bemutatására, hogyan alakult át a régebben szentségtől 
övezett nemzetségnek tekintett nemesség fogalma az új idők életmód meghatá- 
rozta nemességfogalmává. A régi törvények az earlt és a ceorlt — azaz a szó 
germán értelmében tekintett nemest és az egyszerű szabad embert -— állították 
szembe egymással, a későbbiekben viszont csak az ellentétpár második tagja 
maradt változatlan, és az első terminus helyére a thegn (fegyvertárs vagy vazal- 
lusa), a thegnborn (elsősorban királyi vazallus) vagy a gesithcund (vazallus gyer- 
meke) szavak kerültek. 

Természetesen szó sincs róla, hogy egyedül a vazallusoknak lehetett vagy 
kellett fegyvert fogniuk, illetve hogy csak ők kedvelték volna a csatározásokat. 
Nem is lehetett ez másként a hűbériség első korszakában, amikor a társadalom 
minden rétegét áthatotta az erőszak iránti hajlam, illetve az erőszak keltette 
rettegés. Csak a 12. század második felében születtek meg azok a törvények, 
amelyek igyekeztek az alsóbb osztályok tagjai számára korlátozni vagy megtil- 
tani a fegyverviselést. Megjelenésük egybeesett a társadalom jogilag rögzített 
tagolásának előrehaladtával, valamint a belső zavargások viszonylagos enyhü- 
lésével. A karavánnal utazó kereskedő , karddal a nyergén" közlekedett, amint 
azt Barbarossa Frigyes egyik konstitúciójában olvashatjuk, s újból pultja mögé 
állva megőrizte mindazokat a szokásokat, amelyekre az akkoriban kockázatos 
kalandokkal járó üzleti élet során tett szert. A városok nagy fölfordulásokkal járó 
újjászületése idején nemcsak a saint-trondiakról, hanem számos más település 
polgárairól is elmondhatta volna Gilbert de Mons, hogy , rettentőek a fegyver- 
forgatásban". A tettlegességet mindenestül elutasító kereskedő típusa — amennyi- 
ben nem csak a legendák világában létezett — abban az időben jelenik meg, amikor 
véget ér a , poros lábúak" állandó vándorlása, s amikor a kereskedők már hely- 
ben végzik tevékenységüket — vagyis legkorábban a 13. században. A középkori 
hadseregek csak kevés emberből álltak ugyan, de sohasem kizárólag a neme- 
seknek kellett megjelenniük a sorakozón. A hűbérurak a parasztjaikat vették 
igénybe gyalogkatonaként. S miközben a 12. században emezek katonai kötele- 
zettségei egyre csökkentek - így a hadi szolgálat időtartamának egyetlen napra 
való korlátozása azzal járt, hogy a falusi egységeket csak helyi rendfenntartási 
akciókra vehették igénybe -, ezzel pontosan egy időben a vazallusok is mind 
kevésbé tettek eleget a hűbér birtoklásával járó feladataiknak. A paraszti piká- 
sok vagy íjászok helyébe nem a vazallusok léptek: a közrendű harcosokra a zsol- 
dosok miatt nem volt már szükség, akik megjelenésével lehetőség nyílott a hű- 
béres lovagság gyöngeségeinek kiküszöbölésére is. Ám akár vazallus volt az il- 
lető, akár — ahol ez még előfordulhatott — allódiumbirtokos, a feudalizmus első 
szakaszának , nemesurát" mindenekelőtt az jellemezte, hogy jobb fegyverzetű, 
hivatásos hadfiként jelent meg a megannyi alkalmi katona között. 

A , nemesúr" lóháton harcolt — jobban mondva mindig lovon közlekedett, 
ha olykor leszállt is a nyeregből a csata folyamán. Emellett mindig teljes fegy- 
verzetben jelent meg. Támadófegyverként lándzsát és kardot, néha buzogányt 

használt. Fejét sisak védte, testét teljesen vagy részben fémpáncél, karján pe- 
dig háromszög vagy kör alakú pajzsot tartott. De nem csak a lova tette lovaggá 
a vitézt: szüksége volt alacsonyabb rangú társra, fegyverhordozóra is, aki a tar- 
taléklovakat vezette utána, s mindvégig gondoskodott róluk. Olykor az is előfor- 
dult, hogy a nehéz lovagság mellett a seregekben könnyebb fegyverzetű lova- 
sok is fölvonultak, akiket általában , szolgálatosoknak" (sergents) neveztek. A 
harcosok legfölsőbb osztályához azok tartoztak, akiknek lovuk és teljes fegyver- 
zetük egyaránt volt. 

A fegyverzet a frank korban egyre költségesebbé, kezelése pedig egyre bo- 
nyolultabbá vált. A hadviselés eme fajtájából egyre inkább kiszorultak azok, akik 
nem volt gazdagok, vagy nem álltak vagyonos ember szolgálatában, és nem voltak 
egyúttal hivatásos harcosok. Kihasználva a kengyel megjelenéséből adódó le- 
hetőségeket, a 10. század táján fölhagytak a régi, hajítódárdaként alkalmazott 
kurtalándzsa (hasta) használatával; helyét a hosszú és nehéz modern lándzsa 
foglalta el, melyet a harcos kézitusakor a hóna alatt tartott, pihenéskor pedig a 
kengyelen támasztott meg. A sisak előbb orrvédővel, majd sisakrostéllyal egé- 
szült ki. A bőr és szövet kombinációjából készült, testhez simuló, fémkarikák- 
kal vagy fémlapocskákkal kivarrt brogne-t (bronia) a talán arab mintára készült 
páncéling váltotta föl, amely teljes egészében láncszemekből készült, és gon- 
dos megmunkálást igényelt, és az európaiak sokáig behozatalra szorultak belő- 
le. A kezdetben közönséges gyakorlati kényszer folytán kialakult osztáymono- 
pólium lassan a jogrendben is érvényesült. A beaulieu-i szerzetesek célszerű- 
nek látták, ha uradalmi tisztségviselőik szerény fölszerelésben mutatkoznak, ezért 
valamivel 970 után megtiltották számukra a pajzs és a kard viselését. Nagyjából 
ugyanebben az időben a sankt-galleni barátok azt rótták föl a falunagyoknak, hogy 
túlságosan szép fegyvereket hordanak." 

Próbáljunk meg most elképzelni a maga alapvető kétarcúságában egy ko- 
rabeli csapatot. Ott látjuk egyfelől a mind támadó-, mind védőfegyverekkel 
rosszul fölszerelkezett gyalogosokat, akik rohamkor és meneküléskor egyaránt 
lassúnak bizonyulnak, s akiket hamar elcsigáz a nehezen járható ösvényeken 
vagy mezőkön való menetelés. Ezekre a szegény ördögökre, akik az egyik 1lo- 
vagregény kifejezésével , nemtelen módra" vonszolják magukat a sárban és a 
porban, harci tudásukra és hadmozdulataikra büszke, keménykötésű, gyors, 
hozzáértő és eredményes katonák tekintenek le kevélyen ménjeik nyergéből: a 
Cid életrajzírója szerint ők alkotják valójában az egyetlen olyan erőt, amelyet 
érdemes számba venni, amikor valaki meg akarja becsülni egy hadsereg lét- 
számát." Egy olyan társadalomban, ahol a háború mindennapos eseménynek 
számított, ebben ragadható meg a legelevenebben élő különbség ember és em- 
ber közt. A , vazallusnak" mintegy szinonimájává lett , lovag" a , nemessel" is 
egyenértékűvé vált. Ugyanakkor a kisemberek vonatkozásában nem egy szöveg 
szinte jogi terminusként kezeli a megvető értelmű pedones (, gyalogosok") szót, 
amit talán , talpasokként" (pousse-cailloux) fordíthatnánk. Uszamá arab emír 

szerint a frankoknál , az előkelőség csak a lovasokat illeti meg. Ők az egyedüli- 
ek, akik számítanak. Ők vesznek részt a tanácsokban, s az ő tisztük az igazság- 
osztás.""99 

S valóban, egy olyan közfölfogás számára, amely jó okkal becsülte sokra a 
fizikai erő elemi megnyilvánulásait, a legkiválóbb harcosok egyúttal a legfélel- 
metesebb, legkeresettebb és legrespektáltabb emberekként jelentek meg. Egy 
akkoriban meglehetősen elterjedt felfogás az emberek közösségét három , rend" 
(imádkozók, harcolók, dolgozók) formájában jelenítette meg. Ez az elmélet azt 
a közmegegyezéses célt szolgálta, hogy a másodikat magasan a harmadik fölött 
helyezzék el. Az eposzok azonban ennél is tovább mentek: a katona hajlamos 
volt saját küldetését még az imádkozásra hivatottakénál is előbbre valónak te- 
kinteni. A büszkeség minden osztálytudat egyik leglényegesebb alkotóeleme. 
A feudális kor , nemesi" büszkesége mindenekelőtt a hadfi gőgjét jelentette. 

Ugyanakkor a háború nem egyszerűen a hűbérúr, a király vagy a család 
érdekében ellátott alkalmi feladatot jelentett számukra, hanem sokkal többet: 
életcélt. 


MÁSODIK FEJEZET 


A nemesi élet 


A háború 


, Kedvemre való a húsvéti nap heve — mi fakaszt lombot s virágot bőven -— s szí- 
vesen hallom a madarak énekét - kiknek vidám dala messzire hangzik — csali- 
ton, ligeten, mezőn által. — De gyönyörrel látom, midőn a réten - vitézek s vezé- 
rek sátrai állanak, — s ujjongva követem szememmel a vidéken — a fegyveres 
lovagokat és paripáikat, — midőn csatasorba állnak. — Kedvtelve látom, midőn a 
fullajtárok — kergetik messzire csordást marháival — s repdes szívem, midőn 
nyomukban - fegyveresek nagy tömege vonul, -— s öröm fog el, ha szemem lát- 
tára — erős várak ostromába fognak - szakad, omlik a palánk, — s a sereg a part- 
hoz érve — mindenhol árkokba ütközik, — miket egymásba font karók védenek... 
— Buzogányok, kardok, tarka sisakok — darabokra zúzott pajzsok, — pedig alig 
kezdődött még a tusa - rengeteg vitéz, mind csapdos fegyverével, — s a holtak 
és sebesültek lovai — máris indulnak hosszú vándorútra. — S a nagy csatának 
hevében -— a dicső családok fiai — szívesen töretik fejüket s karjukat, — hisz" jobb 
halottnak lenni, mint legyőzött élőnek. — Mondom néktek, nincs oly íze — sem 
éteknek, sem italnak, sem álomnak, — mint mikor kétfelől hangzik a 3 Rajta! c — 
s nyerítenek a gazdát váró lovak az árnyékban. — s Segítség! Segítség! x kiáltják 
mindfelől, — s együtt hullanak az árkon túl a fűbe deli s apró vitézek — és szer- 
teszét fekszenek a holtak, oldalukban - lándzsák csonkjai, végükön zászlóval." 


Így dalolt a 12. század második felében egy trubadúr, aki valószínűleg nem volt 
más, mint a périgord-i kisnemes, Bertrand de Born.?"" A leírás pontossága és 
lendületessége elüt az akkoriban dívó konvencionális költészet ürességétől, és 
az átlagosnál jóval nagyobb tehetségre vall. A költő érzésvilága azonban nélkü- 
löz minden eredetiséget: rengeteg költeményt ismerünk, amely ugyanebből a 
közegből származik, s ahol (igaz, jóval kevesebb tűzzel) ugyanez a közvetlen 
hang szólal meg. A ,hamvasan jókedvű" háborúzásban -— hogy egy kortársunk 
kifejezésével éljünk, akinek nem adatott meg, hogy közelről lásson ilyesmit — a 
nemes mindenekelőtt jó alkalmat talált rá, hogy megmutassa a nemes állatoké- 
val rokon fizikai erejét, melyet gyermekkorától fogva állandó szakszerű gyakor- 
latozással fejlesztett. , Ki tizenkét esztendős koráig az iskolapadot koptatta, s 
nyeregbe nem ült soha, az nem jó semmi másra, mint hogy papnak menjen": 


4 29 


ez a régi, Karoling-kori szállóige századokkal később is fölbukkan egy német köl- 


322 Az osztályok 


tőnél.?" Az eposzok bővelkednek a párviadalok végeérhetetlen leírásában, me- 
lyek ékesszólóan árulkodnak a kor lelkületéről. Egyhangúságuk halálra untatja 
a mai olvasót, aki nehezen hiszi el, hogy a korabeli hallgatóság annyi örömöt 
lelt az efféle elbeszélésekben. (Így reagál az otthon ülő ember a sportversenyek- 
ről szóló tudósításokra.) A jó lovag képmását bemutató irodalmi alkotások és 
krónikák egyaránt kiemelik atlétikus tulajdonságait: , jó csontú", , óriás kezű s 
lábú", , hatalmas termetű", testét tiszteletre méltó sebhelyek ékítik, válla szé- 
les, csakúgy, mint lovasemberhez illően a , lába köze". S minthogy az ilyen erő 
megfelelő táplálkozást igényel, a vitéz étvágya mindenki másén túltesz. A ko- 
rai időkből származó, helyenként még barbár hangvételű Chanson de Guillaume- 
ben Dame Guibourc így szól urához, miután férje unokaöccse, az ifjú Girart a 
vár nagytermében elfogyasztotta a fölszolgált ételeket: 


Istenemre, édes uram, véredre vall, 

Hogy ez deli ifjú ártánycombot így fal, 

S két húzásra ledönt hordó bort torkába, 
Harci kedvét bizony bánja szomszédsága." 


Szinte fölösleges mondanunk, hogy attól még senki sem lesz eszményi lovag, 
ha hajlékony és izmos a teste. Bátorságra is szükség van. S a háború azért is 
tölti el lelkes ujjongással ezeket az embereket, akiknél a vakmerőség és a halál 
megvetése hivatásbeli erénynek számít, mert alkalmat ad a bátorság megnyilvá- 
nulására. E vitézség persze nem zárja ki, hogy a lovagok olykor pánikba esse- 
nek — gondoljunk csak a vikingekkel szembeni meghátrálásaikra —, sem azt, hogy 
időnként a primitív népek ravaszságaihoz folyamodjanak. Ám a történelem és 
a legendák egybehangzó tanúsága szerint a lovagi osztály tagjai tudtak verekedni. 
Elvitathatatlan hősiességük számos forrásból táplálkozott. Hol az egészséges 
ember puszta fizikai föloldódásaként jelentkezett, hol a tehetetlen düh megnyil- 
vánulásaként: utóbbira maga a , bölcs" Olivier a példa, aki , halálos gyötrelmé- 
ben" azért oszt rémisztő csapásokat, hogy , megtoroljon minden megtorlandót". 
Máskor a vezér vagy - szent háború idején - valamilyen ügy iránti odaadás sar- 
kallja a vitézt. De említhetjük az egyéni vagy a kollektív dicsőség szomját, to- 
vábbá az elkerülhetetlen sorsba való fatalista belenyugvást, amire a Nibelung- 
ének szolgáltatja az egyik legmegragadóbb irodalmi példát. Végül ne feledkez- 
zünk meg a kilátásba helyezett túlvilági jutalmakról sem, melyek nemcsak az 
Istenük ügyéért életüket áldozó hősöket, hanem az uruk szolgálatában eleső 
vazallusokat is meg kellett hogy illessék. 

A veszélynek mindenkor fittyet hányó lovagok számára a háború azért is 
számított kellemes foglalatosságnak, mert orvosságot találtak benne az unalom- 
ra. A mindennapi élet többnyire csak szürke egyhangúságot tartogatott az olyan 
emberek számára, akik kulturáltsága még sokáig meglehetősen alacsony fokon 

rekedt meg, s akiket — leszámítva néhány főurat és környezetüket — nemigen 
foglalkoztattak súlyos hivatalos teendők. A lovagok szórakozásra vágytak, s ha 
már szülőföldjükön nem tudták csillapítani kalandvágyukat, akkor távolabbi 
vidékeken kerestek maguknak kellemes időtöltést. A vazallusaitól mindig pon- 
tos szolgálatellátást követelő Hódító Vilmos birtokai elkobzásával büntette egyik 
hűbéresét, mert az illető engedélye nélkül merészelt részt venni az ibériai ke- 
resztes hadjáratban. A király így okolta döntését: , Nem hinném, hogy akadna a 
seregben nálánál jobb lovag; ám állhatatlan, tékozló, s hol erre, hol arra kóbo- 
rol."?53: De hány meg hány más lovag akadhatott, akiről ugyanezt elmondhatta 
volna? Nem kétséges, hogy főleg Franciaországban volt sok híve az efféle ván- 
doréletnek. Ennek az volt az oka, hogy a mohamedánoktól félig még megszállt 
Ibériai-félszigettel és — kisebb mértékben - a szláv népekkel határos Németor- 
szággal ellentétben a francia föld nem kínált számukra könnyen elérhető hódí- 
tási vagy portyázási területeket, s a nagy császári hadjáratokkal járó kötöttségek 
és gyönyörűségek is ismeretlenek maradtak a számukra. Valószínű az is, hogy 
mind közül a francia lovagi osztály volt a legnépesebb, s ennélfogva lehetősé- 
geik is szűkösebbek voltak. Többen is fölfigyeltek rá, hogy az összes francia tar- 
tomány közül Normandia bővelkedett leginkább a merész kalandorokban: már 
a német Freisingi Ottó is emlegette , a normannok fölöttébb nyugtalan fajtáját". 
Talán a viking vér buzgott túlságosan bennük? Lehetséges. De elsősorban arról 
van szó, hogy ebben az erősen centralizált fejedelemségben a hercegek már korán 
viszonylagos békét teremtettek, s a hadfiak kénytelenek voltak más tájakon ke- 
resni a hőn várt alkalmat a kardcsapások osztogatására. Nem sokban különbö- 
zött a helyzet Flandriában sem, ahonnan a harcosok szinte ugyanekkora töme- 
ge indult vándorútnak. 

Ezek a kóbor lovagok - a szó ebben a korban született?" — segítséget nyújtot- 
tak az ibériai keresztényeknek a félsziget északi részének a mohamedánoktól 
való visszafoglalásában, létrehozták a dél-itáliai normann államokat, és bizánci 
zsoldosokként már az első keresztes hadjárat előtt bejárták a Keletre vezető uta- 
kat, mielőtt Krisztus sírjának elfoglalásában és védelmezésében lelték volna meg 
legkedveltebb foglalatosságukat. A szent háború a kaland és a kegyes cseleke- 
det kettős igézetével vonzotta őket, akár Ibéria, akár Szíria volt a hadszíntér. , Nem 
kel! immár rideg életet élnünk a rendek legzordonabbikában -— zengi az egyik 
trubadúr -—, e tettek dicsőségünkre válnak, sőt a poklot is elkerüljük: mi mást 
kívánhatnánk még?""5 E vándorlásoknak is részük volt abban, hogy fönnmaradt 
az összeköttetés azok között a világok között, amelyeket egyébként óriási távol- 
ságok és rendkívül éles ellentétek választottak el egymástól, illetve hogy az 
európai — és elsősorban a francia — kultúra saját övezetén kívül is terjedhetett. 
Elgondolkoztató például a , francus" Hervé sorsa, aki éppen a Van-tó partvidé- 
két vigyázta csapataival, amikor egy emír 1057-ben foglyul ejtette. Ugyanakkor 
a legféktelenebb társadalmi csoportokon ejtett efféle érvágások elejét vették an- 

nak, hogy továbbra is örökös helyi csatározások fojtogassák a nyugati civilizáci- 
ót. Tudták a krónikások is, hogy mihelyt a keresztesek útra kelnek, a vidékre 
visszatér a békesség, s mindenki szabadabban lélegezhet.?" 

A hadviselés néha a jogilag előírt kötelesség teljesítését, máskor viszont — 
és ez volt a gyakoribb eset — a puszta kedvtelést jelentette a lovag számára, de 
az is megesett, hogy a becsület szólította a harcmezőre. A 12. században példá- 
ul egész Périgord földjét vér áztatta, mert az egyik nemesúr nem volt hajlandó 
véka alá rejteni véleményét, miszerint egyik nemes szomszédja úgy viselkedett, 
mint valami kovácsmester.?"" A háborúzás azonban mindemellett — és talán el- 
sősorban - jövedelemforrást jelentett. Valójában ebben állt a nemesi ipar. 

Korábban ízelítőt adtunk Bertrand de Born túláradó harci lírájából. Ám a 
költő maga sem titkolta, hogy nem éppen a legnemesebb okok késztették első- 
sorban arra, hogy , ne lelje kedvét a békében". Miért kívánom én, írja egy he- 
lyütt, , hogy a gazdag emberek gyűlöljék egymást?" , Azért, mert a gazdag em- 
ber sokkal nemesebb, nagylelkűbb és vendégszeretőbb háborúságkor, mint béké- 
ben." S az ellenségeskedések kitörésének hírére még nyersebben fogalmaz: , Jól 
mulatunk majd. Hisz a bárók szeretni fognak bennünket... s ha azt akarják, tart- 
sunk ki mellettük, barbarinókat [Limoges-ban vert pénzérméket] nyomnak majd 
a markunkba." De a háború iránti olthatatlan rajongás más okból is táplálkozik: 
, Trombiták, dobok, jelvények és lándzsazászlók — lobogók, fekete s fehér pari- 
pák — vonulnak majd nemsokára szemünk előtt. Fényes nap lesz az, — mert veszti 
majd vagyonát az uzsorás -— s nappal sem lesz nyugta sem megrakott jószágnak, 
— sem polgárembernek, sem kereskedőnek, - ki Franciaföld útjait tapossa; — ám 
gazdaggá lesz, ki szíves-örömest elveszi a másét." A költő , vavasszornak" 
mondta magát, vagyis egyike volt azoknak az ősi udvarházakban élő kis hűbé- 
reseknek, akiknek élete nemcsak a vidámságot nélkülözte, hanem a kényelmet 
is. A vezérek adományaival és a gazdag zsákmánnyal járó háborúk viszont ja- 
víthattak a helyzetükön. 

A tekintélyét és a saját jól fölfogott érdekeit szem előtt tartó főúr nem taka- 
rékoskodhatott a nagylelkű ajándékokkal azokkal a vazallusokkal szemben sem, 
akiket a rideg kötelesség szólított zászlaja alá. Sőt a vezérnek kétszer olyan 
bőkezűnek kellett lennie, mint máskor, ha a hűbéreseket az előírt szolgálati időn 
túl akarta maga mellett tartani, ha messzi expedíciókra akart indulni velük, vagy 
ha az egyre szigorúbb szokásjogban engedélyezettnél gyakrabban tartott igényt 
a megjelenésükre. Tegyük hozzá, hogy a vazallusokból álló egységek egyre 
csökkenő harci ereje folytán hamarosan nem akadt már olyan sereg, amely 
nélkülözhette volna a kóborló fegyveres csoportok segítségét, akik mindig ké- 
szen álltak a kalandra, föltéve hogy a nagy kardcsapások osztogatása mellett 
csábító zsákmány is ígérkezett. Bertrand-unk cinikus szavakkal ajánlja föl kardját 
Poitiers grófjának: , Segíthetnélek téged, uram. Nyakamban ott lóg a pajzs, feje- 
men a sisak... Ám hogyan kelnék hadra, ha egy garasom sincs?"?? 

Semmi sem volt becsesebb ajándék a harcosok számára, mint amikor vezé- 

rük engedélyt adott a zsákmányszerzésre. Leginkább ezt a fajta hasznot tartotta 
szem előtt a lovag is, amikor a saját szakállára vett részt az apró helyi csatáro- 
zásokban. Mellesleg a zsákmány a javak mellett emberekből is állhatott. A ke- 
resztény törvény persze tiltotta a foglyok rabszolgaságba döntését, s legföljebb 
az fordulhatott elő, hogy néhány parasztot vagy kézművest erőszakkal arra kény- 
szerítettek, hogy máshol telepedjen le. A váltságdíj-követelés viszont megszo- 
kott dolognak számított. A keménykezű és bölcs uralkodó megtehette, hogy 
Hódító Vilmoshoz hasonlóan halálukig tartja fogva ellenségeit, ha egyszer a keze 
közé kerültek. A harcosok többsége azonban nem látott ily messzire. A váltság- 
díj-követelés általánosan elterjedt szokása olykor súlyosabb következmények- 
kel járt, mint egykoron a rabszolgaságba taszítás. A csata estéjén, meséli a köl- 
tő, aki valószínűleg szemtanúja volt hasonló eseményeknek, Girard de Roussillon 
és emberei lemészárolták a névtelen foglyok és sebesültek tömegét: csak a vár- 
urak életét kímélték meg, akik szépen csengő dénárok ellenében kiválthatták 
magukat.?" A fosztogatás pedig hagyományosan a jövedelemszerzés elfogadott 
formájának számított, olyannyira, hogy az írásbeliség térhódításával a jogi szö- 
vegek egyenesen így is kezelik, akár a barbár törvényeket, akár a 13. században 
elszegődött katonákra vonatkozó szerződéseket tekintjük. A seregeket hatalmas 
társzekerek követték, hogy a harcosok ezeken halmozhassák föl a megszerzett 
javakat. A legveszedelmesebb következmény abban jelentkezett, hogy az erő- 
szak úgyszólván jogszerű formái — az utánpótlás nélküli hadseregek elkerülhe- 
tetlen rekvirálásai, illetve az ellenség vagy annak alattvalói ellen véghezvitt 
megtorlások — számtalan, gyakorlatilag érzékelhetetlen átmeneten keresztül a 
durva és kisszerű banditizmusba torkollhattak: a utakon haladó kereskedőket 
rendszeresen kifosztották, s a 13. század elején egy katalán kisnemes azzal 
zaklatta makacsul a Canigou-i apátság környékén élő szomszédait, hogy aklaik- 
ból és baromfiudvaraikból juhot, sajtot, csirkét rabolt. A legjobbak különös szo- 
kásokra tettek szert. Guillaume Maréchal kétségkívül vitéz lovag volt. Ám ab- 
ban az időben, amikor még birtoktalan fiatalemberként egymás után kereste föl 
a Íranciaországi lovagi tornákat, egy alkalommal egy nemes kisasszonyt mene- 
kítő szerzetessel találkozott az úton, aki nagy jámboran azt is bevallotta neki, 
hogy pénzét uzsorakamatra adott kölcsönökkel igyekszik majd gyarapítani. 
Guillaume erre minden különösebb aggály nélkül elragadta a szerencsétlen pára 
dénárjait, büntetésül az általa forralt sötét tervek miatt. Egy bajtársa még így is 
szemrehányást tett neki, mert meghagyta a barát lovát." 

Az ilyen magatartás magától értetődően az élet és az emberi szenvedés 
mélységes megvetését föltételezte. A feudális kor háborúi nem operettkatonákat 
kívántak. Gyakran jártak olyan cselekedetekkel, amelyekben hiába keresnénk a 
lovagiasság vonásait. Így például a győztesek nemegyszer — olykor egyenesen 
adott szavukat megszegve — lemészárolták vagy megcsonkították azoknak a 
helyőrségeknek a katonáit, amelyek , túl sokáig" álltak ellen. A seregek mozgá- 
sának mintegy természetes velejárója volt az ellenség termőföldjeinek elpusztí- 

tása, hiába tiltakozott a költő Huon de Bordeaux vagy később a jámbor Szent 
Lajos király az ártatlanokat szörnyű nyomorba döntő , mezei dúlások" ellen. A 
valóságot híven tükröző német és francia eposzok egyaránt bővelkednek a kö- 
röskörül , füstölgő" tájak leírásában. , Az igazi háború tűzzel és vérrel jár", írta 
a dolgokat nem takargató Bertrand de Born." 

A Girard de Roussilon költője és IV. Henrik császár névtelen biográfusa 
műveik egy-egy meglepően egybecsengő részletében bemutatják, mit hoz a béke 
visszatérte a , szegény lovagoknak": retteghetnek a hatalmasok megvető tekin- 
tetétől, akiknek inmáron semmi szükségük rájuk, követeléseiket behajtani igyek- 
vő uzsorások leselkednek rájuk, tajtékzó ménjüket nehéz igáslóra, aranyos sar- 
kantyújukat közönséges vassarkantyúra kell! váltaniuk — vagyis válságba jut gaz- 
daságuk és társadalmi tekintélyük.?? A kereskedő és a paraszt számára viszont 
ismét lehetőség nyílik a munkára, a megfelelő táplálkozásra, vagyis az életre. 
Adjuk át újra a szót a Girard de Roussillon fölöttébb éleslátó trouvére-jének. A 
száműzött, bűnbánó Girard feleségével bolyong az országban. Ha kereskedők- 
kel találkoznak, a hercegnő óvatosságból azt igyekszik elhitetni velük, hogy a 
számkivetett, akinek fölismerni vélik a vonásait, már nincs az élők sorában: 
, Girard halott: láttam, amint a föld befogadja testét." , Hála néked, Isten — vála- 
szolják a kereskedők -, hisz folyvást háborúzott, mindenféle bajt szabadítva 
reánk." E szavakra elsötétült Girard tekintete, s ha vele lett volna kardja, , men- 
tén levágta volna egyiküket". Ez az élettel teli epizód jól példázza a társadalmi 
osztályokat egymástól elválasztó ellentétet. A bátorságra és hadi jártasságra sokat 
adó lovag is megvetette a nem fegyverforgató — imbellis — népeket, vagyis a 
parasztokat, akik a seregek láttán messzire iramodtak , akár a szarvasok", csak- 
úgy, mint később a polgárokat, akiknek gazdasági hatalma annál gyűlöletesebb- 
nek tűnt a szemében, mert titokzatos és az övétől homlokegyenest eltérő tevé- 
kenységből származott. Ha a vérontásra való hajlam általánosnak mondható is 
— az apátok közül is többen kolostori gyűlölségeknek estek áldozatul -, a , ne- 
mesek" kis társadalmi csoportját az különböztette meg a többitől, hogy ők a 
háborút a dicsőség és a megélhetés szükséges forrásának tekintették. 


A nemes otthoni élete 


A háborúskodások közepette persze elkerülhetetlenül akadtak holt évadok. A 
lovagi osztály azonban nemesi életformája folytán ekkor is elkülönült a társada- 
lom más csoportjaitól. 

Nem szabad azt képzelnünk, hogy életük szükségképpen falusias környe- 
zetben zajlott. Itália, Provence vagy Languedoc földjén már több ezer éves nyo- 
mokat hagytak a mediterrán kultúrák, s ezek az örökségek a Római Birodalom 
idejében egységes rendszerré szerveződtek. E vidékeken minden apró népcso- 
port hagyományosan egy-egy város vagy városka köré települt, mely egyszerre 

szolgált székhelyül, vásárul és kegyhelyül, s ekképp itt volt a hatalmasságok 
állandó lakóhelye is, akik sohasem szakadtak el e régi alapítású városoktól, s 
minden nagyszabású átalakulásból kivették a részüket. A városiasság a délvi- 
déki nemesség egyik eredeti sajátosságának számított a 13. században. Itáliától 
eltérően — írja a pármai születésű Ferenc-rendi szerzetes, Salimbene, aki fölke- 
reste Szent Lajos országát — a francia városokat csak polgárok lakják, a lovagok 
a birtokaikon élnek. Ám ez a különbség, ami többé-kevésbé elmondható a derék 
ferences koráról, korántsem volt ennyire éles a hűbériség első korszakában. Nem 
vitás, hogy a 10. vagy a 11. században elsősorban Németalföldön és a Rajnán 
túli Németországban a szinte a semmiből keletkezett, tisztán kereskedővárosok 
— Gent, Brügge, Soest, Lübeck és mások - falai között a vezető réteg szinte kizá- 
rólag a kereskedelemben meggazdagodott emberekből állt. Előfordult, hogy egy- 
egy fejedelmi várúr jelenléte folytán néhány familiáris vazallus, illetve szolgá- 
lati idejét töltő hűbéres is élt ezekben a városokban. Ezzel szemben a régi, ró- 
mai alapítású városokban -— például Reimsben vagy Tournai-ben - a jelek szerint 
már régóta jelentős számú lovag telepedett le, akik közül sokan nyilván a püs- 
pöki vagy az apátsági udvarokhoz kötődtek. Itálián vagy Dél-Franciaországon 
kívül a lovagi rétegek életmódja csak lassanként és a társadalmi osztályok foko- 
zottabb differenciálódása révén különült el a tulajdonképpeni városlakókétól. A 
nemesek persze nem mondtak le arról, hogy néhanapján föl ne keressék a vá- 
rosokat, azonban csak ritka alkalmakkor, szórakozást keresve vagy valamilyen 
hivatal ellátása végett jelentek meg a falaik között. 

Mellesleg minden a vidéki élet felé terelte őket. Egyre általánosabb szokás- 
sá vált, hogy a vazallusokat uradalmakból álló hűbérekkel jutalmazzák. Ugyan- 
akkor a hűbéri kötelezettségek lazulásával az immár birtokba helyezett vazallu- 
sok mind több időt töltöttek otthonukban, távol a városok fölötti hűbérúri hatal- 
mat gyakorló királyoktól, főuraktól vagy püspököktől. S ne feledjük, ezek a 
sportemberek természetükből fakadóan jobban érezték magukat a szabad leve- 
gőn. Egy német szerzetes megható történetet tár elénk egy gróf fiáról: hozzátar- 
tozói szerzetesnek szánják az ifjút, s amikor első ízben tapasztalja a kolostori 
elzárkózás kemény megpróbáltatását, még aznap fölkapaszkodik a monostor leg- 
magasabb tornyába, hogy , legalább vándor lelke betelhessék a hegyek s mezők 
látványával, miken soha többé nem nyargalászhat"."" E folyamatot szükségkép- 
pen fölgyorsította a polgári rétegek nyomása, melyek nemigen törekedtek rá, hogy 
tevékenységük és érdekeik iránt közömbös elemeket fogadjanak be maguk közé. 

Bármennyi korrekcióra szorul is a kezdettől kizárólag vidéken élő nemes- 
ségről kialakított kép, nem vitás, hogy amióta csak léteztek lovagok, Észak-Fran- 
ciaországban, de sok esetben a Földközi-tenger partvidékén is legtöbbjük — 
mégpedig egyre növekvő számban - falusi udvarházban élte napjai nagy részét. 
A földesúri házak többnyire magukon a településeken belül vagy azok közvet- 
len közelében helyezkedtek el, s olykor több is akadt belőlük egy-egy faluban. 
Élesen elütöttek a környező szalmatetős kunyhóktól — akárcsak a városokban az 

alsóbb néprétegek házaitól —, éspedig nemcsak amiatt, mert jobb építésűek vol- 
tak, hanem elsősorban azért, mert majdnem mindig védelemre is szolgáltak. 

A gazdagok természetesen azóta igyekeztek lakhelyeiket a rajtaütésektől 
megoltalmazni, amióta ilyen veszélyekkel egyáltalán számolniuk kellett. Ezért 
erősítették meg már a 4. században a villákat is, ami egyben arról árulkodik, 
hogy a pax romana ekkoriban már eltűnőben volt a galliai vidékeken. Ez a szo- 
kás helyenként a frank korig élt tovább. Azonban a gazdag földbirtokos tulajdo- 
nában lévő , udvarok" legtöbbje, sőt maguk a királyi paloták is sokáig szinte tel- 
jesen híjával voltak avédműveknek. Csak a normann és magyar inváziókat kö- 
vetően jelentek meg az Adriától egészen az észak-angliai síkságokig a kijavított 
vagy újjáépített városfalak mellett azok a vidéki , erősségek", amelyek árnyéka 
ezután végleg rávetült Európa térképére. Számuk a belháborúk következtében 
egyre nőtt. Később majd megvizsgáljuk, milyen szerepet játszott a felsőbb — ki- 
rályi vagy fejedelmi — hatalom a vártornyok elszaporodásában, illetve hogyan 
igyekezett építésüket engedélyhez kötni. Ennek azonban még nem jött el az ideje. 
Ugyanis a kisbirtokosok hegyeken-völgyeken elszórt, megerősített építményei 
majdnem mindig felsőbb jóváhagyás nélkül nőttek ki a földből. Alapvető, közvet- 
lenül jelentkező és azonnal kielégítendő szükségletek hívták őket életre. Vilá- 
gosan látta ezt az egyik hagiográfus, jóllehet nem éppen rokonszenv sugárzik 
szavaiból: , ezek az egymással folyton viszálykodó, egymást mészárló emberek 
ilyképpen védekeznek ellenségeikkel szemben, ilyképpen diadalmaskodhatnak 
mások fölött, s így nyomhatják el alattvalóikat".:"" Egyszóval váraik révén véd- 
hették meg magukat, és váraik révén uralkodhattak másokon. 

Ezek az építmények általában meglehetősen egyszerű típust követtek. Leg- 
elterjedtebb válfajuk — legalábbis a mediterrán országokon kívül eső területe- 
ken -— sokáig a fából épült torony volt. A 11. század vége felé keletkezett Szent 
Benedek csodatételeinek egyik különös részlete leírja az egyik ilyen erőd fölöt- 
tébb kezdetleges elrendezését. Az emelet egyetlen teremből állt, ahol , a vezér... 
lakozott, beszélgetett, evett, aludt a háznéppel", a földszintet pedig az éléstár 
foglalta el.:5 Rendszerint árok vette szorosan körül. Néha még palánkból és 
döngölt földből kiépített, újabb árokkal övezett külső védőfal kerítette körbe az 
erődítményt. Így mód nyílt néhány gazdasági épület és a konyha biztonságos 
elhelyezésére, melyeket a tűzveszély miatt tanácsos volt valamivel távolabbra 
telepíteni. Szükség esetén itt találhattak menedékre az alattvalók, míg maga a 
torony nem volt közvetlen támadásnak kitéve; ráadásul nehezebben lehetett a 
fő erősség ellenében a leghatásosabb harcmodort, vagyis a gyújtogatást alkal- 
mazni. Az erődítmény védelme azonban több fegyveres jelenlétét követelte meg, 
mint amennyit az egyszerű lovagok általában ki tudtak adni. Végül pedig a to- 
rony és a védőövezet többnyire természetes vagy - legalábbis részben — mestersé- 
ges dombon helyezkedett el: az emelkedő ugyanis megnehezítette a támadók 
dolgát, miközben a magaslatról jobban szemmel lehetett tartani a környéket. 

Követ a mágnások használtak elsőnek erődítésre, azok a , gazdag bastidorok", 
akiket Bertrand de Born is megénekelt, s akik gyönyörűséget leltek abban, hogy 
, mészből, homokból, terméskőből... kapukat, tornyocskákat, bástyákat, boltíve- 
ket meg csigalépcsőket" emeltessenek maguknak. A kő csak fokozatosan, a 12., 
sőt inkább a 13. században jelent meg a kis- és középnemesek lakóépületeinek 
építőanyagaként. Amíg a szűzföldek föltörése be nem fejeződött, addig könnyebb 
és olcsóbb volt az építőanyagot az erdőségekből kitermelni, mint a kőbányák- 
ból. Ráadásul a kőművesmunkához képzett munkaerőre volt szükség, míg a 
robotra mindig kéznél lévő bérlők többnyire nemcsak a favágáshoz, hanem az 
ácsmunkához is értettek valamicskét. 

Természetesen olykor a paraszt is védelemre, menedékre találhatott az apró 
földesúri erődben. A kortársak azonban jó okkal rendszerint veszedelmes fész- 
keknek tekintették ezeket az építményeket. A béke fönntartására hivatott intéz- 
mények, a szabad közlekedés kialakításában érdekelt városok, továbbá a kirá- 
lyok vagy a fejedelmek legsürgetőbb teendője mindig e megszámlálhatatlan 
torony leromboltatása volt, amelyekkel a helyi , törpe zsarnokok" elborították a 
síkságokat. S mondhatnak bármit egyesek, az apróbb-nagyobb váraknak nem- 
csak Anne Radcliffe regényeiben voltak kútszerű, mély börtöneik. A 12. század- 
kezik meg e pincebörtönök leírásáról, , ahol a rabok sötétben, szennyben, fér- 
gek társaságában rágják a keserűség kenyerét". 

Amint az lakóhelyének jellegéből is kitűnik, a lovag állandó riadókészült- 
ségben élt. Az eposzok, sőt a lírikus költemények megszokott alakja a toronyőr, 
aki a magasból kémleli éjszakánként a vidéket. Lejjebb, a szűk erődítmény két 
vagy három szobájában él a kevés számú állandó lakó, akikhez néha átutazó 
vendégek társulnak. Egymással szoros közelségben, valóságos promiszkuitás- 
ban élnek, részben a helyszűke folytán, elsősorban viszont az akkori szokások 
miatt, amelyek még a társadalom legmagasabb köreiben is a hatalmasságok 
életének elkerülhetetlen velejárói voltak. A főurak szinte lélegzetet sem vehet- 
tek kísérőik — fegyvereseik, inasaik, vazallusaik, , tápláltként" a gondjukra bí- 
zott ifjú nemeseik — nélkül, akik kiszolgálták, vigyázták őket, társalogtak velük, 
s amikor eljött az álom ideje, egészen a hitvesi ágyig oltalmazták lépteiket. II- 
lem ellen való, ha a nemesúr egyedül étkezik, vallották még a 13. századi Ang- 
liában is."" A nagyteremben hosszú asztalok álltak, s az ülések mindig padsze- 
rűen voltak kialakítva, hogy az embereket egymás mellett helyezhessék el. A 
szegények a lépcső alatt húzták meg magukat. Ilyen helyen távozott az élők 
sorából két híres vezeklő férfiú, a legendabeli Szent Elek (saint Alexis) és a va- 
lóságban is létezett Simon de Crépy gróf. Ez a minden magányos elmélkedést 
kizáró életmód ekkoriban általános volt: még a szerzetesek is hálótermekben, 
nem pedig külön cellákban aludtak. Néhányan éppen azért menekülnek a re- 
meteségbe, a szerzetességbe vagy a vándoréletbe, mert akkoriban ezek voltak 

az egyedül lehetséges magányos életformák. A nemesség körében ezek a szo- 
kások összhangban álltak művelődésük formáival is: az ismereteket ugyanis nem 
annyira a könyvek és az egyéni tanulás, mint inkább a hangos fölolvasások, az 
ütemesen skandált elbeszélések és az emberi kapcsolatok közvetítették. 


Nemesi foglalatosságok és szórakozások 


A nemes lakóhelye folytán többnyire falusinak számított ugyan, de egy világ 
választotta el a földművesektől. Ha kapát vagy ekeszarvat fogott volna a kezébe, 
az kiváltságai elvesztésének jele lett volna, amint az egy szórakoztató anek- 
dotagyűjtemény tanúsága szerint meg is esett egy szegény lovaggal. S ha oly- 
kor előfordult is, hogy el-elnézte a mezőkön dolgozó parasztokat vagy a saját 
földjein aranyló termést, a jelek szerint nemigen irányította közvetlenül a me- 
zőgazdasági munkákat."" Később, amikor napvilágot látnak majd a gyümölcsö- 
ző uradalmi gazdálkodásról írott kézikönyvek, nem az urasághoz szólnak majd, 
hanem a tiszttartókhoz, s a gazdálkodó nemesember csak a 16. században, a 
vagyonok átrendeződése idején jelenik majd meg. Igaz, a telkesei fölött gyako- 
rolt bíráskodási jogok hatalma egyik alapvető forrását képezik, ám ezeket már 
nemigen gyakorolja saját maga, hanem átengedi őket paraszti származású in- 
tézőinek. Kétségtelen viszont, hogy az igazságosztás a lovag megszokott — egyéb- 
ként meglehetősen ritka — békés foglalatosságai közé tartozik. Többnyire csak 
saját osztálya keretein belül fejt ki ilyen tevékenységet: hol saját vazallusai fö- 
lött ítélkezik, hol a hűbérúr által fölállított bíróság tagjaként dönt a vele egy rang- 
ban lévők perében, míg Angliában és Németországban - vagyis azokban az or- 
szágokban, ahol fönnmaradtak a közbíróságok -— a grófsági vagy a járási törvény- 
szék munkájában vesz részt. Ebből következően a jogi kultúra alkotta a lovagi 
világban meghonosult műveltség egyik legkorábbi rétegét. 

A harcos élet szeretete a sajátosan nemesi szórakozásokra is rányomta a 
bélyegét. 

Mindenekelőtt a vadászatról kell szólnunk, amely, mint láttuk, több volt 
puszta játéknál. Ugyanis a mi világunktól eltérően az akkori európai embert még 
nem a vadállatok kipusztításával végleges pacifikált természet vette körül. S 
minthogy a nem megfelelően táplált, találomra kiválasztott háziállatokból csak 
szánalmas minőségű ételek kerülhettek az asztalra, a hús túlnyomó része - el- 
sősorban persze a gazdagok körében -— vadhús volt. Mivel a vadászat úgyszól- 
ván szükséges tevékenységnek minősült, szoros értelemben nem válhatott osz- 
tálymonopóliummá. Bigorre-ban a 12. század elején a parasztok számára meg- 
tiltották ugyan a vadak elejtését, az ilyen tilalom azonban kivételnek számít." 
A királyok, a fejedelmek és a hűbérurak persze saját hatalmi körükön belül 
mindenütt azon voltak, hogy egyes területeken maguknak tartsák fönn a vad 

űzésének a jogát: az , erdőségben" (a francia forét szó eredetileg őrzött vadász- 
területet jelentett, akár voltak rajta fák, akár nem) csak ők vadászhattak nagy- 
vadra, a , vadaskertekben" pedig rajtuk kívül más nem ejthetett zsákmányt. 
Ezeknek az igényeknek a jogi alapja homályban marad előttünk: minden való- 
színűség szerint egyszerűen csak a föld gazdájának az akarata érvényesült, s 
magától értetődik, hogy a királyi erdőségeknek helyenként a megművelhető 
földterületek rovására való kialakítása, illetve a tilalmak bevezetése kapcsán a 
legfurcsább túlhajtásokat meghódított országban, vagyis a normann királyok 
Angliájában tapasztaljuk. Ezek az önkényes rendelkezések egy adott osztályra 
ténylegesen jellemző hajlam szívós elevenségéről tanúskodnak. De ugyanez 
mondható el a bérlőkre kirótt szolgáltatásokról, amelyek egyebek között az ura- 
sági kutyafalka elszállásolását és élelmezését vagy évad idején a nagy vadász- 
társaságok céljaira szolgáló erdei , kalibák" fölállítását foglalták magukba. A sankt 
galleni szerzetesek azzal vádolták a falunagyokat, hogy a nemesség soraiba kí- 
vánnak fölvergődni, s mindenekelőtt azt rótták föl nekik, hogy kutyákat tarta- 
nak, amelyeket nyúlra, sőt ami még rosszabb, farkasra, medvére és vaddisznó- 
ra uszítanak. Ahhoz, hogy valaki e sport legvonzóbb válfajait űzhesse — ide tar- 
tozott az agárfalkával való vadászat vagy az ázsiai síkságok lovas kultúráitól a 
nyugatiak által sok egyéb mellett eltanult sólyomvadászat —, ahhoz vagyonra, 
szabad időre és szolganépre volt szükség. Nemcsak az egyik guines-i grófról 
mondhatta volna el házi krónikása, hogy , hamarább kapta föl a fejét a karvaly 
szárnycsapásaira, mint a pap szavaira", és mások szájából is elhangozhattak 
volna azok a bájosan együgyű szavak, amelyekre az egyik jongleur énekében a 
meggyilkolt hős körül halálos fájdalommal vonyító kutyafalka látványa indította 
az egyik szereplőt: , Nemes ember vala: hőn szerették őt kutyái.""" A vadászat 
közelebb hozta a harcosokat a természethez, s ekképp olyan elemekkel bővítet- 
te világlátásukat, amelyekre más módon sohasem tehettek volna szert. A lovagi 
költők, akiknek a francia líra mellett a német Minnesang is annyit köszönhet, 
vajon hogyan tudták volna oly érzékletes hangon megénekelni a hajnalt vagy 
május havának örömeit, ha társadalmi csoportjuk hagyományainak megfelelő- 
en nem arra nevelik őket, hogy , ismerjék a fát s a folyót"? 

A másik fő foglalatosság a lovagi torna volt. A középkorban többnyire vi- 
szonylag újabb keletű intézménynek tartották, s sokat emlegették is állítólagos 
föltalálójának, egy bizonyos Geoffroi de Preuillynek a nevét, aki a közhiedelem 
szerint 1066-ban halálozott el. Valójában azonban már a legrégebbi korokban is 
vívtak ilyen színlelt csatákat: gondoljunk csak azokra a néha halállal végződő 
, pogány játékokra", amelyekről a triburi zsinat is megemlékezett. A nem annyira 
keresztény, mint inkább átkeresztényített ünnepeken a nép fiai továbbra is hó- 
doltak ennek a szokásnak, s ide tartoztak azok a , pogány játékok" is — figyelem- 
re méltó az elnevezés újbóli fölbukkanása —, melyek egyikén több más ifjú tár- 
saságában egy vendőme-i varga fia is részt vett 1077-ben, s ott halálos sebet 

kapott." A fiatalok közötti csatározások persze majdnem minden nép hagyo- 
mányában megtalálhatók. A színlelt csaták minden időkben a hadseregek föl- 
készítését és szórakoztatását szolgálták: a , strassburgi esküvel" megkoronázott 
híres találkozó során Kopasz Károly és Német Lajos is rendeztettek ilyen látvá- 
nyosságot saját kedvtelésükre, s nem találták rangjukhoz méltatlannak, hogy 
maguk is részt vegyenek benne. A feudális kor azt a sajátos újdonságot hozta e 
téren, hogy ezekből a katonai vagy népi viadalokból kialakította a fiktív csaták 
egy sajátos típusát: ezek a tusák viszonylag szigorú szabályok között, általában 
különböző díjakért folytak, és — ami fölöttébb lényeges — kizárólag a vívásban 
jártas, lóháton küzdő és lovagi fegyverzetű férfiak vehettek részt rajtuk — vagyis 
egy társadalmi osztály sajátos szórakozása volt, s népszerűségével a nemesség 
körében semmi sem versenyezhetett. 

Minthogy ezekre a jelentős kiadásokkal járó rendezvényekre általában a 
király, illetve a főurak által időnként tartott udvari ünnepségek alkalmával ke- 
rült sor, a viadalok kedvelői állandóan rótták az utakat a különböző tornák szín- 
helyei között. Nemcsak vagyontalan, olykor ,kompániákba" tömörült lovagokat 
találunk soraikban, hanem rendkívül előkelő nagyurakat is, így például Hainaut 
grófját, IV. Balduint vagy angol hercegeket, köztük az ,, ifjú királyt", Henriket, 
aki egyébként távolról sem tündökölt az összecsapások során. Hasonlóan a mai 
sportversenyekhez, a lovagok is területi alapon sorakoztak föl, s nagy botrány 
tört ki azon a napon, amikor a Gournay mellett tartott viadalon a hainautiak az 
Ile-de-France-iak táborába álltak, ahelyett, hogy a flamandokhoz és a vermandois- 
beliekhez csatlakoztak volna, akik — legalábbis ezen a küzdőtéren — szokásos 
szövetségeseiknek számítottak. Bizonyosra vehető, hogy az ilyen játékok során 
kialakított szövetségek hozzájárultak az egyes tartományok közötti szoros kap- 
csolatok végleges meggyökereztetéséhez, annál is inkább, mert ezek a csatáro- 
zások távolról se mindig bizonyultak víg mulatságnak: nem voltak ritkák a sebe- 
sülések — sőt a Raoul de Cambrai költőjével szólva, olykor annyira , elfajult a 
tusa", hogy a küzdő felek halálos csapásokat mértek egymásra. Ennélfogva 
a legkörültekintőbb uralkodók egyáltalán nem pártolták ezeket a szórakozáso- 
kat, amelyek során fölöslegesen omlott vazallusaik vére. II. Plantagenét Henrik 
kifejezetten be is tiltotta őket Angliában. Ugyanezen okból - s azért is, mert ezek 
a viadalok rokonságban álltak a , pogányságtól bűzlő" népünnepélyek mulatsá- 
gaival — az egyház is szigorúan ellenezte őket, olyannyira, hogy a viadalokon 
halálosan megsebesült lovagokat nem volt hajlandó szentelt földben eltemetni, 
még ha az illetők bűnbánatot tanúsítottak is. Azonban a tornák a politikai és 
egyházi törvények ellenére kérlelhetetlenül folytatódtak, ami arra vall, hogy 
mélyen gyökerező igény hívta életre őket. 

Hozzá kell tennünk, hogy - akárcsak az igazi háborúkban - a harci szenve- 
dély itt sem volt minden érdek nélkül. Az ügyesség és az erő haszonnal is járt, 
hiszen a győztes gyakran elnyerte a vesztes fölszerelését és lovát, sőt olykor magát 
a legyőzött ellenfelet is, akit csak váltságdíj ellenében bocsátott szabadon. Nem 

egy ,tornahős" lovag húzott nem kis hasznot fegyverforgatási tudományából. 
Mint látjuk, a , harci tűz" és a nyereségvágy elválaszthatatlanul fonódott egy- 
másba a nemesek háborúszerető lelkületében.?" 


Viselkedési szabályok 


Magától értetődik, hogy ennek az életmódja és vezető társadalmi szerepe foly- 
tán egyértelműen körülhatárolt osztálynak előbb-utóbb ki kellett alakítania saját 
viselkedési kódexét. Ezek a normák azonban csak a hűbériség második korszaká- 
ban forrtak ki: ekkor érkezett el minden tekintetben a tudatosulás időszaka. 

1100 táján született meg, majd terjedt el a nemesi értékek összességének 
jelölésére szolgáló, sokatmondó courtoisie (, udvariasság") szó; e terminus a cour 
( udvar") szóból képződött, melyet ekkoriban még t-vel a végén írtak (és ejtet- 
tek). Ezek a szabályok a legnagyobb főurak és a királyok körül kialakult, időle- 
ges vagy állandó gyülekezetekben jöttek létre. A vártornyokba zárkózott magá- 
nyos lovagok környezetében sohasem születhetett volna meg, hiszen kialakulá- 
suk előfeltétele volt, hogy az emberek versengjenek, és gondolatokat cseréljenek 
egymással. Ez a magyarázata annak, hogy az erkölcsi érzék fejlődése a nagy 
fejedelemségek, illetve monarchiák megszilárdulásával, valamint az intenzívebb 
társasági élet visszatérésével áll összefüggésben. Ahogy a courtois melléknév 
eredeti jelentésének megfelelően egyre , nagyvilágibb" értelmet nyert, úgy egy- 
re szélesebb körben terjedt el a fennköltebb jelentést hordozó prudhomme (, be- 
csületes", , derék") szó. Szent Lajos szerint — aki a szerzetesi erények mellett a 
világiasság jogainak is igyekezett érvényt szerezni — ez a szó akkora erkölcsi 
nagyságra vallott, hogy már a puszta kiejtése is , betölti a szájat". A jelentésválto- 
zás ebben az esetben is fontos tanulságokat hordoz a számunkra. A prudhomme 
szó értelme ugyanis eredetileg megegyezett a preux-ével, amelynek meglehe- 
tősen tág korai jelentése — , hasznos", , kiváló" — fokozatosan leszűkült a kato- 
nai erények jelölésére. A két szó útja akkor vált szét — s a preux tovább őrizte 
hagyományos jelentését —, amikor már az a fölfogás érvényesült, hogy pusztán 
ereje és bátorsága folytán senkiből sem lesz tökéletes lovag. , Nagy különbség 
van a preux [un homme preux] és a prudhomme között", jelentette ki állítólag 
Fülöp Ágost, aki az utóbbit sokkal többre tartotta az előbbinél.?7?E puszta szelle- 
mességnek tűnő mondat voltaképpen ékesen tanúsítja, milyen átalakuláson ment 
keresztül a lovagi ideál. 

Akár egyszerű illendőségi szokásokról, akár valódi erkölcsi alapelvekről 
legyen szó, akár a szoros értelemben vett courtoisie-ra, akár a prudhommie-ra 
gondolunk, az új magatartási kódex szülőhazája vitathatatlanul a Íranciaorszá- 
gi és a Mosel vidéki udvarokban keresendő (utóbbiak egyébként nyelvük és visel- 
kedéskultúrájuk szempontjából franciának tekintendők). A francia divatot a 11. 
századtól már Itáliában is utánozták."? A következő két évszázadban ezek a 

hatások még erőteljesebben érvényesültek: jól tanúsítja ezt a német lovagi élet 
szókincse, amely tele van a fegyvereket, ruhadarabokat, viselkedési szokásokat 
jelölő welsch (, idegen") szavakkal, amelyek főleg Hainauton, Brabanton vagy 
Flandrián keresztül jutottak el keleti szomszédainkhoz. A Höflich sem más, mint 
a courtois tükörszava. Ezek a kölcsönszavak nem csak az irodalmi alkotások 
révén terjedtek el. Számos ifjú , teuton" nemes a nyelv mellett az illemszabá- 
lyokat is elsajátította a francia hercegek környezetében. Wolfram von Eschenbach 
költő egyenesen ,,a derék lovagok földjének" nevezi Franciaországot. Az az igaz- 
ság, hogy ennek az arisztokratikus kultúrformának a kisugárzása csak egyik 
aspektusa volt annak az általánosan érvényesülő hatásnak, amelyet a francia 
kultúra a maga egészében ebben az időben Európa valamennyi országára — és 
magától értetődően főleg a legelőkelőbb társadalmi osztályokra — gyakorolt. Az 
egész kontinensen elterjedtek a francia művészeti és irodalmi stílusok, óriási 
tekintélynek örvendtek a chartres-i, majd a párizsi iskolák, miközben a francia 
úgyszólván nemzetközi nyelvvé lépett elő. Ennek néhány okát nem is olyan ne- 
héz földerítenünk. A legkalandvágyóbb lovagok a franciák voltak, akik keresz- 
tül-kasul bejárták a nyugati világot, miközben a kereskedelemnek a németországit 
jóval megelőző (de valójában csak az itáliait követő) térhódítása folytán az or- 
szág viszonylagos prosperitásnak örvendhetett. Franciaországban a lovagi osz- 
tály már korán elvált az imbelles-ek hadviselésre alkalmatlan gyülevész népétől, 
s a számtalan helyi háborúság ellenére az ország testét nem szabdalták akkora 
viszályok, mint Németországét a császárság és a pápaság harcai során. Föl- 
merülhet azonban a kérdés: vajon nem hiú erőfeszítés annak magyarázatával 
próbálkozni, ami az emberről alkotott tudásunk jelenlegi állapotában a megma- 
gyarázhatatlan dolgok tartományába utalandó, vagyis egy adott kultúra tonusának 
és delejes tulajdonságainak a megragadásával kísérletezni? 

, Ezt a napot majd hölgyeink szobáiban is emlegetni fogjuk", jelentette ki 
Soissons grófja a manszurai csata forgatagában." Ez a mondat, amelyhez hiá- 
ba keresnénk hasonlót a gesztaénekekben, de amely több 12. századi regény- 
hős szájából is elhangozhatott volna, arról árulkodik, hogy előtérbe került a tár- 
sasági élet, s vele a nők szerepe. A nemesasszonyt sohasem zárták a gineceumba. 
Szolgálóitól körülvéve vezette a házat, s megesett, hogy ő intézte — olykor ke- 
mény kézzel — a hűbérbirtok igazgatását is. A művelt, szalonjában vendégeket 
fogadó úrhölgy típusát azonban csak a 12. század hozta létre. Mélyreható válto- 
zással van dolgunk, hiszen elég arra gondolnunk, milyen elképesztő faragat- 
lanságról tettek tanúbizonyságot a régi epikus költők hősei az asszonyokkal, akár 
a királynőkkel szemben is: olykor egyenesen durva szidalmakkal illették őket, 
amit amazok ütlegekkel viszonoztak. Szinte halljuk a hallgatóság durva neveté- 
sét. Az , udvari" publikum nem vált érzéketlenné e vaskos tréfák iránt, ám — 
akárcsak a fabliau-kban - kizárólag a paraszti vagy polgári nőszemélyek rová- 
sára tartotta az ilyesmit megengedhetőnek. A courtoisie ugyanis alapvetően 
osztálysajátosság maradt. A lovag a nemes , hölgyek szobájában" és általában 

az udvarban immár azon igyekezett, hogy vetélytársait elhomályosítva fényes 
tettei táplálta hírnevével, az illendőség szabályaihoz való ragaszkodásával, sőt 
irodalmi vénájával tündököljék. 

A korábbiakban szóltunk róla, hogy a nemesség körében sohasem volt tel- 
jes az írástudatlanság, s hogy ezek a rétegek nemigen zárkóztak el az — inkább 
hallgatott, mint olvasott — irodalomtól. Ám a nagy előrelépésre akkor került sor, 
amikor maguk a lovagok váltak literátorokká. Sokatmondó tény, hogy egészen a 
13. századig szinte egyedüli műfajként a lírikus költészetet művelték. Az álta- 
lunk ismert legrégibb trubadúr -— hozzá kell tennünk, hogy nyilván nem ő volt 
az első —, IX. Aguitániai Vilmos (t1127) a Francia Királyság egyik leghatalma- 
sabb tartományura volt. A lovagság felső, középső és alsó rétegeinek szép szá- 
mú reprezentánsa akadt az őt követő provanszál dalnokok és a valamivel ké- 
sőbb színre lépő, déli kollégáikkal versenyre kelő északi lírikusok között. Ter- 
mészetesen nem szabad megfeledkeznünk a nagyok nyakán élő, hivatásos 
jongleurökről sem. Ezek a rövid, általában hozzáértően kimunkált alkotások — 
melyek közül kiemelkedik a híres trobar clus míves hermetizmusa - kiváltképp 
alkalmasak voltak rá, hogy arisztokrata társaságok előtt adják elő őket. Ennek 
az osztálynak a tagjai olyan gyönyörűségek élvezésére voltak képesek, amelyek 
pusztán kifinomultságuk folytán elérhetetlenek maradtak a nemtelenek számá- 
ra, s ezért rendkívül erősen tudatosult bennük tulajdon felsőbbrendűségük, rá- 
adásul műélvezetük gyakran heves és őszinte volt. A szavak varázsához szoro- 
san illeszkedő zenei megformáltság — a költeményeket többnyire énekszóval, 
hangszeres kísérettel adták elő — ugyancsak megigézte a hallgatóságot. Guillaume 
le Maréchalnak, a kemény hadfinak, midőn közeledni látszik utolsó órája, nincs 
elég bátorsága — noha kedve volna —, hogy maga fakadjon dalra, de csak azután 
vesz búcsút leányaitól, hogy emezek még egyszer utoljára eléneklik neki az egyik 
rotrouenge , édes hangzatait". A Nibelung-ének burgundi hősei pedig a csen- 
des éjszakában Volker forgólantját hallgatva hajtják utoljára földi álomra fejüket. 

Ami a testi örömöket illeti, a lovagi osztály általános magatartása e téren 
gyakorlatilag teljességgel realistának mondható. Ugyanezt állíthatjuk magáról 
a korról is. Az egyház aszketizmust írt elő tagjai számára, a világiak nemi érint- 
kezését pedig igyekezett a házaséletre és az utódok nemzésére korlátozni. De 
az egyházi emberek nemigen maradtak hűek saját tanításukhoz, különösen ami 
a világi papságot illeti: agregorián reform ugyanis mindössze a püspöki kar so- 
rait tisztította meg. Igazi csodálattal emlegették ekkoriban azokat a jámbor sze- 
mélyiségeket — egyházközségi papokat, sőt apátokat —, akikről , úgy hírlett", hogy 
szűzen haltak meg. A papság példája jól bizonyítja, hogy a legtöbb ember fölöt- 
tébb viszolygott az önmegtartóztatástól, s az ilyen klérus nemigen volt alkalmas 
rá, hogy a híveket a vágyak leküzdésére inspirálja. Eltekintve egyes tréfás epi- 
zódoktól - így például a Nagy Károly zarándoklata Olivier-jának férfiúi hence- 
géseitől —, az eposzok szűziesen tisztának mondhatók. A költők ugyanis nem 
tulajdonítottak különösebb fontosságot olyan csatározások leírásának, amelyek- 

ben valójában nem volt semmi eposzba illő. Még az , udvari" kor szókimondóbb 
elbeszélései is sokkal inkább az asszonyokat, mint a hősöket ruházzák föl az 
érzékiség tulajdonságával. Helyenként azonban legalább a fátyol sarka föllibben. 
A Girard de Roussilon-ban, ebben a régi időkben keletkezett költeményben egy 
vazallus gyönyörű leányt szolgál föl éjszakára a házában vendégül látott hírho- 
zónak. Valószínű, hogy nemcsak a szerzők képzeletében léteztek azok a , vét- 
séges" találkák, amelyekre a regények szerint oly bőséggel nyílt alkalom a vá- 
rakban.?" De ennél is ékesszólóbbak a történelem tanúságai. Köztudott, hogy a 
házasság a nemes számára egyszerű ügyletként jelentkezett. Az uraságok háza- 
népe mindig bővelkedett a fattyakban. A courtoisie térhódítása kezdetben nem 
sokat változtatott ezeken az erkölcsökön. Aguitániai Vilmos helyenként úgy dalol 
az érzéki gyönyörről, mint valami testőr, s a későbbi költők közül többen is utánoz- 
ták ezt a stílust. Vilmos azonban egyúttal egy ismeretlen eredetű hagyományt is 
folytatott, s a szerelemnek egy teljesen más fölfogása is megjelenik a költemé- 
nyeiben: az , udvari" szerelemről van szó, amely kétségkívül a lovagi erkölcsi 
kódex egyik legeredetibb alkotása. Dulcineát vajon elválaszthatónak tartjuk Don 
Ouijotétól? 

Az udvari szerelem sajátos jegyeit néhány szóban összefoglalhatjuk. Sem- 
mi köze a házassághoz, jobban mondva egyenesen szemben ál! ezzel az intéz- 
ménnyel: a szeretett hölgy általában házasságban él ugyan, de a szerető soha- 
sem a férj. Gyakran magasabb társadalmi állású hölgy az imádat tárgya, s a férfi 
érzelmeit mindenkor áhítatos odaadás jellemzi. Az udvari szerelem elsöprő szen- 
vedélyként jelenik meg, mely állandó akadályokkal küzd, gyakran féltékenység 
kíséri, de éppen ezekből a nehézségekből merít erőt — ugyanakkor megszokott 
menete már kezdettől fogva sajátos rituáléra emlékeztet. Nem idegen tőle a 
kazuisztika. Végül pedig, mint Jaufroi Rudel egyik poémájából láthatjuk — mely- 
nek téves értelmezéséből született meg a Távoli hercegnő híres legendája —, 
szívesen kultiválja a , távoli" szerelmet. Persze nem utasítja el elvből a testi 
gyönyört, s ha adott esetben le kell mondania is — az udvari szerelem teoretiku- 
sa, André le Chapelain kifejezésével — , a végső vigaszról", akkor az epidermikus 
élvezetek keresésével igyekszik aprópénzre váltani vágyait. A távollét vagy az 
akadályok azonban ahelyett, hogy lerombolnák, inkább mélabús költőiséggel 
ruházzák föl. Ha a kedves hőn kívánt birtoklása végleg lehetetlennek bizonyul, 
az érzés továbbra is sarkallja a férfi szívét, és fájdalmas , örömmel" tölti el. 

Ez a kép tárul elénk a költők alkotásaiból. Az udvari szerelmet ugyanis csak 
az irodalmon keresztül ismerjük, s ezért nagy bajban vagyunk, amikor le akar- 
juk hántani róla a divat vagy a fikció burkát. Igaz, hogy ez a szerelem igyekezett 
az érzést a testiségtől bizonyos fokig elválasztani, de távolról sem állta útját 
annak, hogy a test — egyébként meglehetősen vad formában - továbbra is kielé- 
gülést nyerjen. Jól tudjuk azonban, hogy a legtöbb embernél az érzelmi őszinte- 
ség különböző síkokban jelentkezik. Nem kétséges, hogy a szerelmi kapcsolat 
ilyen fölfogása — melynek megannyi eleme ma is ismerősen köszön vissza ránk 


A nemesi élet 337 


— saját korában rendkívül eredeti elegyet alkotott. Nem sokban táplálkozott az 
antikvitás ars amorisaiból, sem a hozzá talán valamivel közelebb álló, örökösen 
kétértelmű traktátusokból, amelyeket a görög-római műveltség a férfibarátság 
taglalásának szentelt. Különösen a szerető alárendelt helyzete számított új vo- 
násnak. Ez, mint korábban láttuk, gyakran a vazallusi hűségkötelék szókészle- 
téből kölcsönzött terminusokkal jutott kifejezésre. A transzpozíció azonban nem- 
csak a szavak szintjén jelentkezett. A szeretett lény és a fölöttes alakjának össze- 
mosódása a hűbéri társadalomra ténylegesen jellemző kollektív lelkület egyik 
alapvető irányultságának felelt meg. 

Bármit állítottak is olykor egyesek, ez a szerelmi kódex a föntebb említett 
forrásoknál is kevésbé támaszkodott a korabeli vallási fölfogásra.?" Ha hajlan- 
dók vagyunk eltekinteni néhány felszínes formai analógiától — melyek legföl- 
jebb az azonos környezet hatását tükrözik -, éppenséggel arra a fölismerésre 
kell jutnunk, hogy egyenesen ellentmondásban állt vele, jóllehet hívei valószínű- 
leg nem voltak teljességgel tudatában ennek az ellentétnek. Hiszen a teremtmé- 
nyek szeretetét a legfőbb erények s a legnagyobb gyönyörűségek közé emelte... 
Azzal, hogy lemondott a testi gyönyörről, voltaképpen azokból a testi vágyakból 
létrejött érzelmi föllobbanásokat szublimálta — olykor az egész emberi létet kitöltő 
módon -, amelyeknek a kereszténység csak azért adományozott létjogosultsá- 
got, hogy mindjárt meg is fékezze őket az udvari szerelem által mélységesen 
megvetett házasság intézményével, illetve hogy a fajfenntartás szükségességé- 
vel igazolja őket — mely gondolat teljességgel idegen volt az udvari szerelemtől 
—-, valamint hogy minden esetben az erkölcsi tapasztalat egyik másodlagos szint- 
jére utalja őket. Nem a lovagi lírát kell faggatnunk, ha arra vagyunk kíváncsiak, 
hogyan viseltetett valójában a korabeli keresztény érzésvilág a nemi élettel szem- 
ben. A hiteles, minden szépítgetéstől mentes visszhang a Szent Grál keresése 
(Oueste du Saint-Graal) jámbor, egyházhű szövegében érhető tetten, ahol is Ádám 
és Éva, mielőtt , az igaz Ábel" nemzésére a fa alatt egybekelnének, azért könyö- 
rögnek az Úrhoz, hogy sötét éjszakát bocsásson rájuk, mert szégyenüket így 
könnyebben viselnék el. 

Ugyanakkor talán a két erkölcsi fölfogás e ponton tapasztalható szembenállá- 
sa szolgáltatja számunkra a kulcsot annak a rejtélynek a megoldására, amelyet 
e , szerelmi elmélkedések" hirtelen megjelenése támaszt a társadalomföldrajz 
szempontjából. A , szerelmi elmélkedések" — a témáikat számunkra megőrző 
lírai költészettel egyetemben — Dél-Franciaország udvaraiban láttak napvilágot 
a 11. század vége felé. Ennek csak tükröződése volt mindaz, ami valamivel 
később - lírai vagy regényes formában - északon jelentkezett, illetve a német 
Minnesangbe átszivárgott. Természetesen képtelenség volna, ha e jelenség 
kapcsán a provanszál nyelvű kultúra valamiféle felsőbbrendűségére hivatkoz- 
nánk. Akár a művészetekre, akár a szellemi életre, akár a gazdaságra gondo- 
lunk, minden ilyen állítás tarthatatlannak bizonyulna. Annyit jelentene, hogy 
mindenestül tagadnánk a francia nyelvű eposzok, a gótika, a Loire és a Mosel 

közötti iskolákban fölvirágzó filozófiai gondolkodás, a champagne-i vásárok vagy 
a nagy hatású flandriai városok jelentőségét. Ugyanakkor nem vitatható, hogy a 
Délvidéken — különösen a hűbériség első korszakában -— az egyház nem volt olyan 
gazdag, kiművelt és tevékeny, mint az északi tartományokban. Egyetlen nagy- 
szabású egyházi irodalmi alkotás sem látott itt napvilágot, egyetlen szerzetesi 
reformmozgalom sem innen indult az útjára. A vallási központok viszonylagos 
erőtlensége elegendő magyarázat rá, miért hódíthattak akkora sikerrel Provence- 
tól Toulouse vidékéig az eredetileg nemzetközi jellegű eretnekmozgalmak. 
Emellett a klerikusok befolyása nyilván jóval kevésbé érvényesült a társadalom 
felsőbb osztályaiban, amelyek így nagyobb szabadsággal alakíthattak ki hang- 
súlyozottan világias erkölcsi kódexüket. Egyébként az, hogy a lovagi szerelem 
szabályai később oly könnyen terjedhettek el, azt tanúsítja, hogy alapvető össz- 
hangban álltak az adott osztály új típusú szükségleteivel. Többek között lehető- 
vé tették számára, hogy önmagát szemlélhesse. Ha valaki nem úgy szeret, mint 
a többiek, akkor nyilván különbözőnek érzi magát tőlük. 
Szinte senki nem ütközött meg azon, ha a lovag gondosan fölmérte a vár- 
ható zsákmány vagy váltságdíj nagyságát, vagy amikor hazatérve kegyetlenül 
megadóztatta parasztjait. A jövedelem jogosságához nem fért kétség, de volt egy 
megszorítás: a lovagnak azonnal és bőkezűen el kellett költenie. , Biztosíthatlak 
benneteket — állítja egy trubadúr, akinek szemére hányják zsiványságait —, csak 
azért vettem el a másét, hogy nyomban el is ajándékozzam, nem pedig azért, 
hogy kincseket halmozzak."?" Természetesen némiképp jogos gyanakvással 
hallgathatjuk a jongleuröket, ezeket a hivatásos élősködőket, akik nagy hangon 
zengték a minden más elébe helyezett bőkezűség dicséretét, és , azét az úrhölgy- 
ét és királynőét, mely minden erényt világossággal tölt el". Nem vitás persze, 
hogy a kis- és középbirtokosok, de talán legfőképp a magas előkelőségek között 
mindig akadtak fukar vagy egyszerűen csak óvatos emberek, akik inkább hajlot- 
tak rá, hogy a ritka pénzt vagy ékszereket a ládafiába rejtsék, semhogy szétosszák 
a többiek között. Mindazonáltal a nemes azzal vélte a jövőben kevésbé bízó vagy 
azt aggályosan kikalkulálni igyekvő osztályokkal szembeni felsőbbségét kihang- 
súlyozni, hogy a gyorsan szerzett vagyont gyorsan el is tékozolta. Ez a dicsére- 
tes pazarlás azonban nem mindig érte be a bőkezűség vagy a pompakedvelés 
megszokott formáival. Egy krónikás megörökítette annak a furcsa tékozlási ve- 
 télkedésnek az emlékét, amelynek egy Limousinben összegyűlt , udvar" szol- 
gált színterül. Az egyik lovag ezüst pénzérméket vetett el egy előzőleg fölszán- 
tatott mezőn; egy másik gyertyákkal gyújtatott be a konyhájában; egy harmadik 
pedig , nagy hetvenkedve" elrendelte, hogy elevenen égessék el harminc lovát.?"" 
Vajon mit gondolt volna egy kereskedő, ha látja ezt a pazarlási presztízscsatát, 
amely egyes etnográfiai munkákban leírt jelenségeket juttat elkerülhetetlenül 
az emlékezetünkbe? E tekintetben is a , becsület" sajátos fölfogása választotta 
el egymástól a különböző társadalmi csoportokat. 

A hatalmánál, vagyonának természeténél, életmódjánál, sőt erkölcsi fölfo- 
gásánál fogva elkülönülő nemesi osztály a 12. század közepe táján már készen 
állt rá, hogy jogilag elismert, örökletes osztállyá kristályosodjék ki. Ekkor kez- 
dett általánossá válni a szokás, hogy tagjait a , jó fajtájú embert" jelentő gentil- 
homme szóval jelöljék, ami a vér előkelőségének növekvő jelentőségéről árul- 
kodik. A nemesi osztály megszilárdulását egy szertartás, a lovaggá ütés segítet- 
te elő. 


HARMADIK FEJEZET 


A lovagság 


A lovaggá ütés 


A 11. század második felétől különféle, mind több és több dokumentum említi, 
hogy itt-ott szertartásokra került sor, amelyek a szövegek szerint , lovaggá tétel- 
lel" jártak. A szóban forgó ceremónia több részből állt. A többnyire a serdülő- 
korból épphogy kilépő jelöltnek először egy nála idősebb lovag átadja a jövendő 
státusával járó fegyvereket, jelesül a kardot, amelyet a derekára csatol. Ezt szinte 
mindig egy hatalmas ütés követi, amelyet a , keresztapa" tenyérrel az ifjú tar- 
kójára vagy orcájára mér, s amelyet a francia dokumentumok , tenyeresnek" 
(paumée) vagy , nyakasnak" (colée) neveznek. Vajon az ifjú ellenállóerejét tet- 
ték így próbára? Vagy, mint egyes értelmezők állították a középkor kései száza- 
daiban, ezzel akarták az ifjú számára maradandóvá tenni az esemény emlékét, 
ugyanis — Raimón Llull kifejezésével — élete végéig nem feledkezhetett meg 
, ígéretéről"? Mindenesetre a költemények hősei tényleg azon vannak, hogy meg 
ne roskadjanak valahogy a durva pofon súlya alatt; mint az egyik krónikás meg- 
jegyzi, ez az egyetlen olyan ütés, amelyet a lovag anélkül kap, hogy visszaad- 
ná.?" Ismeretes egyébként, hogy a kor jogszokásai szerint a jogi aktusok tanúi 
elméjébe gyakran arculcsapással igyekeztek bevésni az esemény emlékét (ma- 
gukat a feleket általában megkímélték ettől). Ennek a gesztusnak azonban — mely 
kezdettől fogva lényeges részét alkotta a ceremóniának, olyannyira, hogy szo- 
kássá vált , lovaggá ütés"-ről beszélni (a Írancia adoubement szó egy ütést je- 
lentő régi germán szóból ered) — az eredeti jelentése gyökeresen más volt, és 
ugyancsak hiányzott belőle a racionális elem. A lovaggá ütő személy keze és a 
lovaggá ütött teste között létrejött kapcsolattal egyfajta fluidum került át előbbi- 
ből az utóbbiba, éppúgy, mint azzal a , pofonnal", amelyet a püspök mér a pap- 
pá szentelt klerikus orcájára. Az ünnepséget gyakran sportbemutató zárta le: a 
lóháton megiramodó újdonsült lovag lándzsájával átszúrt vagy ledöntött egy 
karóra függesztett bábut. 

Eredetét és jellegét tekintve a lovaggá ütés nyilvánvalóan azokhoz a beava- 
tási szertartásokhoz kapcsolódik, amelyekre az őskori és az ókori társadalmak- 
ban megannyi példát találunk. Ezek a legkülönbözőbb formát öltő szokások arra 
szolgáltak, hogy az ifjút teljes jogú tagként beemeljék abba a csoportba, amely- 
be életkora folytán mindaddig nem nyerhetett bebocsátást. A germánoknál kö- 
vetett ceremónia összhangban állt társadalmuk katonai jellegével. Esetleges más 

vonásokkal egyetemben - ilyen lehetett például a jelölt hajának levágása, ami 
később az angliai lovaggá ütési szertartásokban is szerepel — alapvetően fegyve- 
rek átadásából állt, amint azt Tacitus is írja, s a fönnmaradt szövegek szerint a 
rituálé az inváziók korában sem változott. Nem kételkedhetünk abban, hogy a 
germán rítus és a lovaggá ütési szertartás között folytonosság áll fönn. Azzal 
azonban, hogy az aktus más közegbe került át, jelentése is megváltozott. 

A germánoknál minden szabad ember egyben harcos is volt — mindenkinek, 
aki közéjük tartozott, jogában állt, hogy fegyverátadásos beavatásban részesül- 
jön. (Legalábbis azoknál a törzseknél, ahol a hagyomány kötelezően előírta ezt 
a szokást: ennek általános elterjedtségéről ugyanis nincs bizonyítékunk.) Mint 
tudjuk, a hűbéri társadalom egyik sajátossága a hivatásos harcosok — minde- 
nekelőtt a katonai vazallusokból és vezéreikból álló — csoportjának kialakulásá- 
ban ragadható meg: az ősi ceremóniára kizárólag ezeknek a katonáknak a köré- 
ben került sor. A változás azzal a kockázattal járt, hogy a szertartás alól kivész 
minden, valamelyest is szilárd társadalmi talaj. Eredetileg a nép teljes jogú fi- 
aihoz való csatlakozás rítusa volt, azonban a nép ebben az értelemben - vagyis 
a szabad emberek apró közösségeként — már nem létezett. Később egy osztály 
soraiba való belépés rítusaként jelent meg, csakhogy ennek az osztálynak még 
távolról sem alakultak ki határozott körvonalai. Helyenként a szokás egész egy- 
szerűen kiveszett: a jelek szerint ez történt az angolszászoknál. A frank szokás- 
jog befolyási övezetében fönnmaradt, sokáig azonban itt sem öltött kellőképp 
általános vagy legalább bizonyos társadalmi szint fölött kötelező jelleget. 

Később azután, ahogy a lovagi körökben egyre világosabban tudatosult mind- 
az, ami őket a , fegyvertelenek" tömegeitől elválasztotta, illetve ami őket eme- 
zek fölébe emelte, egyre elkerülhetetlenebb szükségét érezték annak, hogy for- 
mális aktussal szentesítsék a szóban forgó közösség soraiba való emelkedést. 
Az új tagok azok az ifjak lehettek, akik , nemesi" családban születtek, és immár 
a felnőtt társadalom tagjai közé léphettek, vagy — jóval ritkábban — azok a sze- 
rencsés fölkapaszkodottak, akik új keletű hatalma, ereje vagy ügyessége a régi 
nemzetségek sarjaiéval vetekedhetett. Ha a 11. század végi Normandiában va- 
lamelyik fő vazallus fiáról azt állították, hogy , nem lovag", akkor ez azt jelen- 
tette, hogy az illető még gyermek vagy serdülő ifjú volt." Nem kétséges, hogy 
a minden jogi státusváltozást, illetve minden megegyezést kísérő látványos 
gesztusok a középkori társadalom egyik jellegzetes beállítódásából fakadtak, 
amint az az iparoscégekbe való fölvétel helyenként oly látványos rituáléjából is 
kiderül. A formális aktusok meggyökereztetéséhez szükség volt arra is, hogy a 
státusváltozás egyértelműen tudatosuljon az emberekben. A lovaggá ütési szer- 
tartás általánossá válása a lovagság fogalmában bekövetkezett alapvető válto- 
zást tükrözte. 

A feudalizmus első korszakában a , lovag" szó hol de facto társadalmi álla- 
potot, hol jogi köteléket jelentett, de mindig csak egy-egy adott személy vonat- 
kozásában. Az mondta lovagnak magát, aki lóháton, teljes fölszerelésben indult 

a harcba. Ha valaki egy másik embertől fegyveres szolgálat kötelezettségével 
járó hűbérföldet kapott, akkor az illető ura lovagjának mondta magát. Most azon- 
ban már sem a hűbér birtoklása, sem az életmód meglehetősen ingatag kritéri- 
uma nem jelentett garanciát a címre: szentesítő aktusra is szükség volt. Ez a 
változás a 12. század közepe táján következett be. Jelentőségét jól érzékelteti 
egy már 1100 előtt elterjedt nyelvi fordulat: , lovaggá tétel" mellett ekkor már 
lovaggá , rendelésről" (ordonner) is beszélnek. Ezt a kifejezést használja 1098- 
ban Ponthieu grófja is, aki a majdani VI. Lajos lovaggá avatására készül." A 
fölavatott lovagok közössége , rendet" (ordo) alkot. Ezek az eredetileg egyházi 
emberek által gyártott, tudós szavak kezdettől fogva közszájon forognak a vilá- 
giak körében is, és — legalábbis eredeti jelentésükben — korántsem a lovagi rend- 
nek a papi rendekkel való hasonlatosságát igyekeznek érzékeltetni. A keresz- 
tény írók római antikvitástól kölcsönzött szókészletében az ordo a társadalom 
egyik — világi, illetve egyházi — szeletét jelentette, éspedig szabályos, szilárd 
körvonalú, az isteni tervnek megfelelő szeletét. Vagyis tulajdonképpen egy in- 
tézményt, s nem egyszerűen egy puszta valóságelemet. 

Magától értetődik azonban, hogy a természetfölöttiség igézetében élő társa- 
dalomban a szentség bélyegének előbb-utóbb fel kellett tűnnie a fegyverek át- 
adásának kezdetben teljességgel profán rítusán. Két, egyaránt a messzi múlt- 
ban gyökerező szokás szolgált kiindulópontul az egyház beavatkozásának. 

Ilyen volt először is a kard megáldása. Eredetileg semmiféle kapocs sem 
fűzte a lovaggá ütés ceremóniájához. Mindent, ami az ember szolgálatában állt, 
ezzel a szertartással igyekeztek megóvni az ördög cselvetéseitől. A paraszt 
megáldatta termését, csordáját, kútját, az újdonsült férj a hitvesi ágyat, a zarán- 
dok az útjára magával vitt botot. Természetes, hogy a harcos ugyanígy járt el a 
hivatása gyakorlásához szükséges eszközökkel. A régi lombard jog ismerte pél- 
dául , a megszentelt fegyverekre tett" eskü fogalmát.?? Ám azok a fegyverek, 
amelyeket az ifjú harcos első ízben öltött magára, minden másnál inkább kiér- 
demelték a fölszentelést, ami alapvetően érintéses rítus formájában zajlott le. A 
jövendő lovag rövid időre az oltárra helyezte kardját, s az aktust imádságok kí- 
sérték. Ezek az imák azonban hamarosan az első beöltözés rítusának megfelelő 
formát öltöttek, amint azt már a mainzi Saint-Alban apátságban valamivel 950 
után készült pontificaléból is láthatjuk. Ez a jórészt valószínűleg korábbi forrá- 
sok alapján szerkesztett főpapi szertartáskönyv kisvártatva elterjedt egész Né- 
metországban, Észak-Franciaországban és Angliában, míg Rómában I. Ottó 
udvara kényszerítette ki a használatát. Ennek következtében messzi tájakon is 
meghonosodott az , újonnan fölövezett" kard megáldásának szokása. Ne feled- 
kezzünk meg azonban arról, hogy a megszentelés aktusa akkoriban mintegy 
előjátékul szolgált csak magához a ceremóniához. A tulajdonképpeni lovaggá 
ütési szertartásra csak ezt követően, a maga sajátos külsőségeivel került sor. 

Az egyház azonban ekkor is szerephez juthatott. Az ifjú fegyverekkel való 
fölövezésének tisztje eredetileg csak olyan személyre hárulhatott, aki maga már 

lovagi rangra emelkedett — vagyis például az apára vagy a hűbérúrra. Az is elő- 
fordult, hogy főpapot bíztak meg e feladattal. 846-ban Sergius pápa akasztotta a 
kardszíjat a Karoling II. Lajos vállára, Hódító Vilmos pedig a canterburyi érsek- 
kel üttette lovaggá egyik fiát. Nyilvánvaló, hogy az ilyen megtiszteltetés nem 
annyira a papnak, mint inkább a számos vazallusnak parancsoló egyházfejede- 
lemnek szólt. Egy pápa vagy egy püspök természetesen nem mondhatott le az 
őt hagyományosan körülvevő vallási pompáról, s a liturgia mintegy magától 
értetődően áthatotta az egész ceremóniát. 

Mindez a 11. századra már kész ténynek tekinthető. Egy ugyanebből az 
időszakból származó, besanconi főpapi szertartáskönyv mindössze két egyaránt 
meglehetősen egyszerű kardáldást tartalmaz ugyan, ám a másodikból egyértel- 
műen kiderül, hogy a kard fölövezése az istentiszteletet végző pap feladata volt. 
Ha viszont a lovaggá ütés teljesen elvallásiasodott rituáléjára vagyunk kíváncsi- 
ak, akkor északabbra, a Szajna és a Mosel közé eső területekre kell vetnünk a 
tekintetünket, ahol a legtöbb hűbéri intézmény bölcsője ringott. Legrégebbi 
emlékként a reimsi érseki tartományban használatos, a század elején készült 
pontificaléra hivatkozhatunk, amelynek összeállítója nemcsak a mainzi szer- 
tartáskönyve támaszkodott, de bőséggel merített a helyi szokásokból is. A Raj- 
na-vidéki eredetivel megegyező kardáldáson túl a szertartásrend hasonló imá- 
kat írt elő az egyéb fegyverek és jelvények — zászló, lándzsa, pajzs stb. — föl- 
szentelésére (egyedüli kivétel a sarkantyú, amelynek felhúzása mindvégig laikus 
kezekre hárult). Ezt követte magának a leendő lovagnak a megáldása. Végül a 
szöveg előírta, hogy a kard fölövezése a püspök tiszte. Közel két évszázadnyi 
szünet után a ceremónia teljesen kidolgozott formában bukkan föl — ismét csak 
Franciaországban — Guillaume Durant mende-:i püspök Pontificaléjában, amely 
1295 táján készült, de leglényegesebb részei minden valószínűség szerint Szent 
Lajos korából származnak. A gyűjtemény a legvégső határokig tágítja a főpap 
fölszentelői szerepét, aki immár nemcsak a kardot övezi föl a lovagra, hanem ő 
méri rá a , tenyerest" is, tehát — mint a szövegben olvashatjuk -— ő , üti rá" a je- 
löltre ,a lovagság jegyét". Ez az eredetében francia rituálé került át a 14. szá- 
zadban a Római Pontificaléba, hogy ily módon az egész keresztény világban 
hivatalos követendő szertartásrenddé emelkedjék. Ami az egyéb, kiegészítő rí- 
tusokat illeti — például a keresztségre készülők mintájára vett tisztító fürdőt vagy 
a teljes fegyverzetben való kápolnai virrasztást —, ezek leghamarabb a 12. szá- 
zadban, s akkor is csak szórványosan jelenhettek meg. A fegyverzetben való 
virrasztást nem pusztán jámbor elmélkedések tölthették ki: megesett, hogy — ha 
hihetünk Beaumanoir költeményének - tekerőlantok profán muzsikája kísérte." 

Nem szabad azonban azt hinnünk, hogy e vallási mozzanatok bármelyike 
valaha is az aktus nélkülözhetetlen részét alkotta volna. Meglehetősen gyakran 
fordult elő, hogy az adott helyzetben egész egyszerűen nem lehetett sort keríte- 
ni rájuk. Köztudott, hogy ütközet előtt vagy után mindig is ütöttek lovaggá har- 
cosokat a csatamezőn. Erről árulkodik az a , nyakas" is, amelyet a marignanói 

csata után Bayard mért - a kései középkor szokásának megfelelően kardjának 
lapjával —I. Ferenc francia királyra. 1213-ban Simon de Montfort keresztes hős- 
höz illő áhítatos pompa közepette rendeztette meg fia lovaggá avatási ceremó- 
niáját: az ifjút a Veni Creator hangjaira két püspök öltöztette Krisztus szolgála- 
tába szegődött lovaggá. Az ünnepélyes eseményen jelen lévő Pierre de Vaux- 
de-Cernay barátnak sokatmondó kiáltás hagyta el az ajkát: , Óh, a lovagságnak 
vagyon új módija, mi ez idáig ismeretlen vala!" A kardáldás szerényebb cere- 
móniája John of Salisbury tanúsága szerint: a 12. század közepére még nem 
vált általánossá, jóllehet széles körben elterjedt. Egyszóval az egyház arra töre- 
kedett, hogy az ókori eredetű fegyverzetátadási rítust , szentséggé" emelje: ez a 
klerikusok írásaiban oly sokszor előbukkanó szó semmi megütközést nem kel- 
tett egy olyan korban, amikor a teológiától még idegen volt minden skolasztikus 
merevség, s ezért az emberek mintegy magától értetődően ezzel az általános 
elnevezéssel illették a legkülönbözőbb fölszentelési aktusokat. Az egyház pró- 
bálkozásai nem jártak ugyan teljes sikerrel, de mindig sikerült hol nagyobb, hol 
kisebb szerepet kihasítania magának. Erőfeszítései azonban jelezték, mekkora 
fontosságot tulajdonít a fölavatási rítusnak, s így nagyban hozzájárultak annak 
a meggyőződésnek az életben tartásához, miszerint a lovagság beavatottak tár- 
sasága. És mert minden keresztény intézményt legendás előzményeknek kel- 
lett szentesíteniük, most is szükség volt a hagiográfusok segítségére. , Midőn a 
pap Szent Pál leveleiből olvas föl a misén -— írja az egyik liturgista —, a lovagok 
állva maradnak: ekképp tisztelegnek az apostolnak, ki maga is lovag volt." 


A lovagi kódex 


Ha egyszer a vallásos elem megjelent a színen, nem érte be azzal, hogy a lovag- 
ság soraiban megszilárdítsa az összetartozás tudatát. Ugyanilyen erős hatással 
volt a csoport által követett erkölcsi törvényekre is. Mielőtt a jövendő lovag át- 
vette volna az oltárra helyezett kardot, rendszerint esküt kellett tennie, mely- 
nek szövege meghatározta kötelességeit." Nem minden lovag tett ilyen esküt, 
mivel nem mindenki mondatott áldást a kardjára. John of Salisbury nyomán az 
egyházi írók viszont többnyire úgy vélték, hogy egyféle kváziszerződés értelmé- 
ben hallgatólagosan azok is érvényesnek ismerték el magukra, akiknek a száját 
nem hagyták el az eskü szavai, mégpedig pusztán azért, mert elfogadták a lo- 
vagi státust. Az így kialakult előírások lassanként más szövegekben is megje- 
lentek: először a ceremónia különböző fázisait kísérő, sokszor oly gyönyörűsé- 
gesen hangzó imákban, később pedig - elkerülhetetlen eltérésekkel — a világi 
nyelven napvilágot látott különféle írásokban. Ezek közé tartozik Chrétien de 
Troyes valamivel 1180 után keletkezett Percevaljának egyik közismert részlete. 
A következő században született művek közül ide sorolhatjuk a Lancelot prózá- 
ban írott regényének néhány oldalát, a német Minnesangen belül a , Meisseni 

dalnok" egyik alkotását, végül — és elsősorban — a LOrdene de Chevalerie rövid 
lélegzetű francia didaktikus költeményt. Utóbbit óriási siker kísérte: hamarosan 
olasz szonettkoszorú született belőle, Katalóniában Raimón Llullt ihlette para- 
frázisra, s ekképp szabaddá vált a terep az előtt a fölöttébb bőséges irodalom 
előtt, amely a középkor utolsó évszázadaiban szinte teljesen kimerítette a lo- 
vaggá ütés szimbolikus értelmezését, s mely túlhajtásai révén — a jog szférájá- 
ból a társadalmi etikett tartományába átkerült intézmény hanyatlásával párhu- 
zamosan - leleplezte annak az eszménynek a kiürülését, amelyet sokan nagy 
hangon, de meggyőződés nélkül hirdettek. 

Ez az eszmény azonban a kialakulását követő időkben korántsem nevezhe- 
tő élettelennek. Mintegy rárakódott azokra a viselkedési szabályokra, amelye- 
ket az osztálytudat addig spontán módon hozott létre. Ilyen volt a vazallusok 
hűségi kódexe (az átmenet világosan látható Sutri Bonizo püspök A keresztény 
élet könyve című, a 11. század végén keletkezett munkájában, amelyben a lo- 
vag még elsősorban hűbérfölddel ellátott vazallusként jelenik meg), valamint — 
és elsősorban — a nemes és , udvari" emberek osztálykódexe. Az új tízparan- 
csolat a vallásos gondolkodás számára legelfogadhatóbb alapelveket vette át 
ezekből a világias erkölcstanokból, melyek között ott szerepel a bőkezűség, a 
dicsőség és a hírnév utáni vágy, valamint a nyugalom, a szenvedés és a halál 
megvetése: mint Thomasin német költő írja, ,nem akarhat lovagi mesterséget 
űzni, ki kényelemben kíván élni"."" Az új eszmény azonban egyúttal keresz- 
tény színezettel itatta át ezeket a normákat, s igyekezett az örökséget megtisztí- 
tani annak erősen profán elemeitől, amelyek mindaddig (s a gyakorlatban ké- 
sőbb is) oly jelentős részét alkották — vagyis azoktól a lerakódásoktól, amelyek 
láttán Szent Anzelmtől Szent Bernátig a klerikusoknak a világi élet iránti gőgös 
megvetését sugárzó régi szójáték tolult megannyi rigorista ajkára: non militia, 
sed malitia."? , A lovagság nem más, mint gonoszság": vajon hány szerző me- 
részelte volna elismételni ezt a kijelentést most, miután az egyház végleg a 
magáénak tekintette a lovagi erényeket? Végül pedig az ekképp megtisztult régi 
követelményekhez újak járultak, amelyek magukon viselték a kizárólagosan lelki 
természetű törekvések bélyegét. 

Klerikusok és világiak egyöntetűen elvárták tehát a lovagoktól a jámborsá- 
got, amely Fülöp Ágost szerint sem hiányozhatott az igazi prudhomme-ból. A 
lovagnak , mindennap" - vagy legalábbis , gyakorta" — misére kellett járnia, 
pénteken pedig böjtöt kellett tartania. E keresztény hős azonban alapvetően to- 
vábbra is harcos maradt. Hiszen a fegyverekre mondott áldástól is mindenek- 
előtt azt várták, hogy hatékonyabbá teszi őket... Az imádságok világosan ki is 
fejezik ezt a hiedelmet. De az így megszentelt kardot — noha senki sem tiltaná 
meg gazdájának, hogy saját vagy hűbérura ellenségeivel szemben szükség ese- 
tén kirántsa — a lovag mégis elsősorban azért kapta, hogy a jó ügyek szolgálatá- 
ba állítsa. Már a 10. század utolsó éveiben keletkezett áldások is erre a gondo- 
latra helyezik a hangsúlyt, melyet azután a későbbi liturgiák még inkább elmé- 


346 Az osztályok 


lyítenek. Az öncélú, illetve a haszonért folytatott háború régi eszménye óriási 
jelentőségű metamorfózison ment át. A megszentelt karddal hadakozó lovag 
hivatása az Anyaszentegyház védelme, elsősorban a pogányok ellenében. Ol- 
talmaznia kell az özvegyeket, az árvákat, a szegényeket, s üldöznie a gonoszte- 
vőket. Ezekhez az általános követelményekhez a világi körökben készült szöve- 
gek gyakran fűztek a harctéri viselkedéssel kapcsolatos, konkrétabb jellegű in- 
telmeket. Megtiltják a lovag számára a legyőzött és védekezni már képtelen 
ellenfél megölését. Bíróság tagjaként, illetve a közéletben nem szabad részt vennie 
hamis ítélet meghozatalában, illetve árulásban, de — teszi hozzá szerényen a 
L"Ordene de Chevalerie — ha nem tudja megakadályozni az ilyesmit, akkor el 
kell hagynia a helyszínt. Ami pedig a mindennapi életben követendő normákat 
illeti, a lovag sohasem adhat úrhölgynek rossz tanácsot, s , lehetőség szerint" 
segítenie kell szorult helyzetbe került felebarátján. 

Persze semmi csodálkoznivaló sincs azon, hogy a cselvetésektől és az erő- 
szaktól átszótt valóság távolról sem állt mindig összhangban ezekkel a törekvé- 
sekkel. Ha hajlamosak volnánk arra a megállapításra jutni, hogy a föntebb is- 
mertetett értékrend akár egy , szociális" indíttatású morál, akár egy kereszté- 
nyibb erkölcsi kódex szempontjából túlságosan is sommásnak tűnik, akkor az 
ítélkezés vétkében volnánk elmarasztalhatók, lévén hogy a történész egyedüli 
feladata a dolgok megértése. Sokkal inkább arra kell fölhívnunk a figyelmet, hogy 
a lovagi erények lajstroma gyakran nyugtalanító módon megrövidül, mihelyt a 
téma az egyházi teoretikusok után a világi népszerűsítő szerzők tollát is megih- 
leti. , A legmagasabb rend, mit Isten létrehozott s mi fölött uralkodik, a lovagság 
rendje", írja a tőle megszokott emelkedett hangon Chrétien de Troyes. E hang- 
zatos bevezető után viszont azt látjuk, hogy meglepően sovány az az útravaló, 
amellyel aprudhomme ellátja az általa fölfegyverzett ifjút. Igaz, Chrétien talán 
inkább a 12. századi nagy fejedelmi udvarok courtoisie-jának képviselője, mint 
annak a vallásos ihlettől átjárt prudhommie-nak, amely a következő évszázad- 
ban IX. Lajos személyisége körül jut érvényre. E lovaggá ütött szent férfiú korá- 
ban és környezetében született meg a Guillaume Durant Pontificaléjában is sze- 
replő nemes ihletésű imádság, amelyben mintegy a chartres-i katedrális kapu- 
zatánál vagy a reimsi katedrális homlokzatának belső oldalán emelt kőlovagok 
alakjához fűzött liturgikus kommentárként tárul elénk: , Szentséges Nagyurunk, 
Mindenható Atyánk... ki megengedéd, hogy a kard a gonosz ármányok letöré- 
sére és az igazság védelmére szolgáljon a földön; ki a nép oltalmául létrehozád 
a lovagok rendjét... add, hogy jelen lévő szolgád szíve mindig nyitott legyen a 
jóra, s e kardot vagy más fegyverét sose fordítsa igaztalanul senki ellen; mindig 
az igazakat, mindig az egyenes úton járókat védelmezze vele." 

Az egyház tehát eszményt adott a lovagság számára, s ekképp végleg legi- 
timálta a harcosok eme , rendjének" létét, amely a szabályzott életű társadalom 
egyik szükséges szeleteként egyre inkább a fölavatott lovagok közösségével esett 
egybe: , Óh, Urunk, ki a bűnbeesés után mindenütt három fokot teremtettél az 

emberek körében", olvashatjuk a Besancon-i szertartásrend egyik imádságában. 
Ugyanakkor az egyház mintegy igazolta a lovagi osztály már régóta tényként 
kezelt társadalmi felsőbbségét. A hagyományokat fölöttébb tisztelő L"Ordene de 
Chevalerie ki is jelenti, hogy a lovagoknak a papok kivételével minden más 
embernél több tisztelet jár. A Lancelot-regény szerzője szókimondóbban fogal- 
maz: miután bemutatta, hogyan jött létre e rend , a gyönge s békés embereket 
védelmezendő", a jelképeket kedvelő korabeli irodalmi ízléshez hűen a harcos 
lova az általuk , illő alázatban" tartott , népet" szimbolizálja. , Mert hogy a 10o- 
vagnak a nép fölött a helye. S ahogy a ló hátán ülő ember ménjét sarkantyúzva 
oda jut el, ahova kíván, úgy a lovag is akarata szerint vezeti a népet." Raimón 
Llull sem véli keresztény érzületet sértőnek, amikor a dolgok rendjével össz- 
hangban állónak tartja, hogy a lovag , kényelme s jóléte" emberei , gyötrelmes 
fáradozásaiból" származzon." Ez a sajátosan nemesi gondolkodásmód meglé- 
te nagymértékben elősegítette a szoros értelemben vett nemesség kialakulását. 


NEGYEDIK FEJEZET 


A de facto nemesség átalakulása 
de jure nemességgé 


A lovagi cím örökletessége és a nemesi rangra emelkedés 


Az 1119 táján a szentföldi kolóniák védelmére létrehozott Templomos-rend so- 
raiba kétféle, öltözetükben, fegyverzetükben és rangjukban egyaránt különböző 
harcosok tartoztak: a felső kategóriát a , lovagok", az alsót a , szerviensek" al- 
kották. Az előbbiek fehér, az utóbbiak barna köpönyeget viseltek. Nem kétsé- 
ges, hogy ez a különbség már kezdetben a belépő tagok eltérő társadalmi státu- 
sának felelt meg. Ugyanakkor a legrégebbi, 1130-ban szerkesztett Regula sem- 
miféle konkrét ismérvet nem határoz meg e tekintetben. Nyilvánvaló, hogy az 
újoncnak a közfelfogás szemében kialakult, de facto társadalmi állapota alap- 
ján döntötték el, hogy ebbe vagy abba a kategóriába tartozzon. A második, vala- 
mivel több mint egy évszázaddal később kidolgozott Regula viszont szigorú jo- 
gászi szabatossággal fogalmaz. A fehér köpönyeg fölöltését csak akkor engedé- 
lyezi, ha a jelöltet már a rendbe való belépése előtt lovaggá ütötték. Ez azonban 
távolról sem elég. Csak az jöhet számításba, , ki lovag fia, vagy apai ágon lovagok- 
tól ered", vagyis — amint az egy másik passzusból kitűnik — aki , jó házból való 
ember" (gentilhomme). Ugyanis, teszi hozzá a szöveg, a lovagság csak e fölté- 
tellel , nyerendő és nyerhető" el. De ez még nem minden. Abban az esetben, 
ha az újonc lovagi rangját elhallgatva a szerviensek csoportjába furakszik, az 
illetőt vasra kell verni, mihelyt az igazság kiderül." A 13. század közepén már 
ezeknek a szerzeteskatonáknak a körében is erőteljesebben nyilatkozott meg a 
minden szándékos kiváltságvesztést bűnnek tartó kaszti gőg, mint a keresztény 
alázat. Mi történhetett vajon e két dátum, 1130 és 1250 között? Nem kevesebb, 
mint az, hogy a lovaggá emelkedés joga örökletes privilégiummá változott. 
Azokban az országokban, ahol a törvényhozás hagyománya nem veszett ki 
vagy éppenséggel újjáéledt, az új jogrendet szabályszerű textusok öntötték for- 
mába. Barbarossa Frigyes 1152-es békerendelete megtiltja a parasztoknak két 
lovagi fegyver, a lándzsa és a kard viselését, miközben csak azokat ismeri el 
, törvényes lovagoknak", akiknek már az ősei is azok voltak. Egy másik, 1187- 
ből származó békerendelete pedig kifejezetten megtiltja a parasztok fiai számá- 
ra, hogy lovaggá üttessék magukat. 1140-ben II. Rogér szicíliai király, 1234-ben 
I. Jakab aragóniai uralkodó, 1294-ben pedig II. Károly, Provence grófja elrende- 
li, hogy a lovagi rendbe csak lovagok leszármazottai léphetnek. Franciaország- 
ban nemigen léteztek ekkoriban törvények. A királyi udvar azonban Szent La- 

jos uralkodása idején szabályos jogszolgáltatást folytatott. Ugyanez mondható 
el a szokásjoggyűjtményekről. Csak külön királyi kegy folytán emelkedhet ér- 
vényre az olyan lovaggá ütési aktus, ahol a jelölt apjának vagy atyai nagyapjá- 
nak nem volt lovagi rangja. (Champagne egyes részein viszont a tartományi 
szokásjog nagyjából ekkoriban - vagy valamivel később - elfogadja azt az elvet, 
miszerint az efféle , nemesség" az ,anyaméh" útján is öröklődhet.) Ugyanez a 
fölfogás látszik érvényesülni Bölcs Alfonz király utasítására 1260 táján szerkesz- 
tett nagyszabású kasztíliai jogi traktátus, a Siete Partidas egyik — igaz, meglehe- 
tősen homályos - passzusában. Feltűnő, hogy ezek a textusok szinte egy idő- 
ben látnak napvilágot, miközben tökéletes összhangban állnak mind egymás- 
sal, mind a Templomosok nemzetközi rendjének Regulájával. Ami a kontinenst 
illeti — Anglia ugyanis, mint látni fogjuk, kivételt képez -—, a felsőbb osztályok 
formálódása lényegében azonos ütemben haladt." 

Valószínű hogy az uralkodók és a törvényszékek nemigen voltak tudatában 
újításuknak, amikor szövegekben rögzítették a szóban forgó korlátot. A lovaggá 
ütöttek döntő többsége mindenkor a lovagok leszármazottai közül került ki. Az 
egyre kirekesztőbb közfelfogás szerint egyedül ez — Raimón Llull szavaival — , a 
régi becsület fönnmaradásának záloga", csakis születésük folytán lehetett meg 
az embereknek az a képességük, hogy megtartsák a fegyverátadási ceremóniá- 
val járó magatartási szabályokat . , Óh, Istenem! mily csúf büntetés jár a jó hadfi- 
nak, ki paraszt fiából lovagot avat!" — kiált föl 1160 körül a Girard de Roussillon 
költője." A betolakodókkal szembeni kitételek azt jelzik, hogy az ilyesmi nem 
számított kivételes eseménynek. Semmilyen törvény, semmilyen szokásjog sem 
tudta érvényteleníteni státusukat. Mellesleg a hadseregek fölállítása olykor egye- 
nesen meg is követelte nemtelenek lovaggá ütését, ugyanis — éppen az osztály- 
előítélet szellemében - elképzelhetetlennek tűnt, hogy olyasvalaki harcolhas- 
son lóháton és tetőtől talpig fegyverben, akit nem ütöttek lovaggá. A flamand 
hercegek még az 1302-es courtrai csatát megelőző napon is úgy próbáltak ma- 
guknak lovasságot szervezni, hogy olyan gazdag polgárokat ütöttek lovaggá, akik 
be tudták szerezni a megfelelő hátaslovat és fölszerelést." Az a nap, amelyen 
a hosszú ideje csak de facto létező, különféle kibúvókkal kijátszható örökletes 
hivatás jogilag szigorúan szabályozott privilégiummá emelkedett, óriási jelentő- 
ségű dátum volt, még akkor is, ha a kortársak nem voltak ennek teljes tudatá- 
ban. E drákói rendelkezések meghozatalában kétségkívül nagy szerep jutott a 
lovagi osztály határvonalai mentén lejátszódó, mélyreható társadalmi változá- 
soknak. 

A 12. század folyamán ugyanis új társadalmi erő jelent meg: a városi pat- 
ríciusság. A gazdag kereskedőkben, akik közül sokan földbirtokokra tettek szert, 
s akik nemigen tiltakoztak volna, ha ők maguk vagy fiaik , lovagi kardszíjat" 
kapnak, a született harcosok elkerülhetetlenül saját gondolkodásmódjuktól és 
életmódjuktól jóval távolabb álló s számarányuk folytán jóval nyugtalanítóbb 
elemeket láttak, mint az alkalmi katonákban vagy az uradalmi tisztségviselők- 

ben, akik a jó házból származó ifjak mellett mindeddig egyáltalán szóba jöhet- 
tek, hogy a lovaggá avatás szertartásában részesüljenek. Freisingi Ottó püspök 
jóvoltából tudjuk, hogyan reagáltak a német főurak az észak-itáliai iparos- és 
kereskedőemberek körében szerintük túlontúl könnyen osztogatott lovagi címekre, 
míg Franciaországban Beaumanoir teljes tisztánlátással fejti ki, hogy a királyok 
a pénzüket sietve földbirtokokba fektető új társadalmi rétegek fölemelkedése 
láttán kénytelenek voltak meghozni a szükséges óvintézkedéseket, nehogy min- 
den hűbérföldhöz jutott újgazdag a lovagok ivadékaival egyenlő rangúnak te- 
kinthesse magát. Egy osztály akkor szokott bezárkózni, amikor fenyegetve érzi 
magát. 

Nem szabad azonban azt képzelnünk, hogy az akadály eleve áthághatat- 
lannak bizonyult volna. Egy hatalmasokból álló osztály csak úgy alakulhat át 
teljes mértékben örökletes kaszttá, ha következetesen kizárja soraiból az élet 
törvényszerűségei folytán elkerülhetetlenül fölbukkanó új erőket, ám ezáltal 
önmagát mint társadalmi tényezőt végzetes sorvadásra ítéli. A feudális kor vé- 
gére kialakult jogi fölfogás inkább szigorú ellenőrzésnek igyekezett alávetni az 
új belépőket, mintsem mereven megtiltotta volna fölavatásukat. Korábban min- 
den lovag birtokában volt a lovaggá ütés jogának. Így gondolkodott a 13. század 
utolsó éveiben az a három ember is, akikről Beaumanoirnál olvashatunk. Mind- 
annyian lovagi címet viseltek, de szükségük volt egy egyenrangú negyedikre is, 
akinek a jelenlétét bírósági ügyükben a perrendtartás előírta. Fölszedték az első 
útjukba kerülő parasztot, és azonmód nyakon ütötték: , Légy lovag!" Ekkorra 
azonban a jog már nagyot lépett előre, és idejétmúlt eljárásuknak súlyos bírság 
lett a megérdemelt büntetése. Ugyanis a , lovaggá rendeltek" már csak abban 
az esetben gyakorolhatták a korábbi érvénnyel a lovaggá ütés jogát, ha a jelölt 
eleve lovagi nemzetséghez tartozott. A fölavatás akkor sem teljesen lehetetlen, 
ha ez a körülmény nem áll fönn: ilyenkor azonban annak a hatalomnak a külön- 
leges engedélye szükséges, amely az akkori közfölfogás szerint egyedül tekint- 
het el a szokásjogi előírások alkalmazásától — vagyis a királyé, akinek Beaumanoir 
kifejezésével egyedül állt jogában az , újdonságok" bevezetése. 

Így működött, mint korábban már láttuk, Szent Lajos óta a francia királyi 
udvar jogszolgáltatása. A Capetingek környezetében hamarosan kialakult az a 
szokás, hogy a különleges engedélyeket kancelláriai levelek formájában bocsátják 
ki, melyeket szinte kezdettől fogva nemesleveleknek neveztek: hiszen ha vala- 
kit lovaggá avattak, az illető egyúttal a született , nemesek" közé emelkedett. 
Az oly hosszú jövőnek elébe tekintő nemeslevelek közül a rendelkezésünkre 
álló legkorábbiak III. Fülöp vagy IV. Fülöp idejében keletkeztek. A király olykor 
a csatatéren élt ezzel a jogával, amikor is ősi szokás szerint egy-egy vitézi tettet 
lovaggá ütéssel jutalmazott: Szép Fülöp ezzel tüntetett ki egy mészárost a Mons- 
en-Pevéle-i csata estéjén." Többnyire azonban hosszú időn át végzett szolgála- 
tokat vagy kiemelkedő társadalmi helyzetet ismertek el vele. Az aktussal nem- 
csak egyetlen ember lépett elő lovaggá: minthogy a fölavatáshoz való jog jelle- 

ge folytán nemzedékről nemzedékre szállt, minden ilyen alkalommal újabb 
lovagi nemzetség keletkezett. A szicíliai törvényhozás és joggyakorlat hasonló 
elveket követett, s ugyanez mondható el spanyol területekről is. Ami a Német- 
római Birodalmat illeti, Barbarossa konstitúciói ilyesmiről egyáltalán nem tesz- 
nek említést. Tudjuk viszont, hogy a császár följogosítva érezte magát, hogy 
egyszerű katonákat is lovaggá avasson,"" vagyis úgy tekintette, őt magát sze- 
mély szerint nem kötik a tulajdon törvényeiben megfogalmazott, látszólag ab- 
szolút érvényű tilalmak. Ugyanakkor halála után a szicíliai gyakorlat elkerülhe- 
tetlenül éreztette hatását utódai alatt, akik több mint fél évszázadra egyesítették 
a két koronát. Az 1250-től ténylegesen uralkodó IV. Konrádtól kezdve a német 
császárok oklevelek útján emeltek lovagi rangra olyanokat, akiket születésük erre 
nem jogosított volna föl. 

A monarchiák nem egykönnyen tudták csak maguknak fönntartani ezt a 
kizárólagos jogot. Maga Szicíliai II. Rogér is kivételt tett egy ízben della Cava 
apátja javára. Franciaországban a beaucaire-i királyi bírósági körzet területén 
élő nemesek és főpapok még 1298-ban is — nem tudjuk, milyen sikerrel — igényt 
tartottak arra a jogra, hogy szabadon üthessenek lovaggá polgárembereket.?" 
Különösen a királyi hűbéresek ellenállása volt heves. III. Fülöp idejében a kirá- 
lyi udvar kénytelen volt eljárást indítani Flandria és Nevers grófjai ellen, amiért 
saját szakállukra , nemteleneket" — valójában igen gazdag embereket - emeltek 
lovagi rangra. Később, a Valois-k zavaros uralkodása közepette a királyi házból 
származó, , apanázs"-birtokkal rendelkező hercegek könnyedén magukhoz ra- 
gadhatták ezt az előjogot. Az újonnan jöttek lovagok közé emelésének a joga a 
Német-római Birodalomban természetszerűleg nagyon kiszélesedett: megillet- 
te a tactományurakat (így 1281-től Strassburg püspökét),"" sőt Itáliában városi 
közösségek is élvezhették (mint például 1260 után Firenze). De semmi egyébről 
nem volt itt szó, mint a királyi jogkör földarabolódásáról: továbbra is sértetlen 
maradt az az elv, melynek értelmében ilyen kivételt csak a király engedélyével 
lehetett tenni. Ennél sokkal súlyosabb volt annak a tekintélyes számú betolako- 
dónak az esete, akik de facto helyzetüket kihasználva férkőztek a lovagság so- 
raiba. Minthogy a nemesi osztályt jórészt hatalma és életmódja különböztette 
meg a többitől, a közfelfogás a törvények ellenére nem tagadta meg a , nemes" 
elnevezést — s következésképp a lovaggá üttetés jogát — a katonai hűbérek birto- 
kosaitól, az uradalmak gazdáitól vagy a páncéljukban megvénült veteránoktól, 
bármilyen családból származtak is. S minthogy a címek, ahogy ez már lenni 
szokott, a puszta megszokás folytán meggyökeresedtek, néhány generációval 
később már senkinek sem jutott eszébe, hogy elvitassa őket a szóban forgó csa- 
ládoktól, miközben a kormányzatok egyedül abban reménykedhettek, hogy e 
visszaélések szankcionálását kilátásba helyezve némi pénzt csikarhatnak ki a 
vétkesekből. Mindennek ellenére a gyakorlatban már létrejött örökletesség egy 
hosszú, természetes vajúdási folyamat végén voltaképpen azért alakulhatott át 
jogilag szentesített örökletességgé, mert megszilárdult a monarchikus, illetve 

fejedelmi hatalom, mely egyedül bizonyult képesnek rá, hogy szigorúbb kere- 
tek közé kényszerítse a társadalmat, s egyidejűleg szabályozza — illetőleg szen- 
tesítse — a rendek közötti elkerülhetetlen és üdvös közlekedést. Ha nem műkö- 
dött volna a párizsi parlament, illetve ha nem állt volna a rendelkezésére ele- 
gendő erő ítéletei végrehajtatásához, akkor a királyság minden kis nemese 
továbbra is tetszése szerint tehetett volna bárkit lovaggá. 

Nemigen akadt akkoriban olyan intézmény, amely az örökké pénzszűké- 
ben lévő kormányzat kezében ne alakult volna fokozatosan át pénzcsináló gé- 
pezetté. A lovaggá ütési engedélyek sem kerülhették el a közös sorsot. A kan- 
celláriák által kibocsátott okiratokhoz hasonlóan — néhány ritka kivételt leszá- 
mítva — a királyi nemeslevelek sem voltak ingyenesek. Sőt egyesek néha azért 
fizettek, hogy ne kelljen igazolniuk származásukat." Ám a jelek szerint Szép 
Fülöp volt az első király, aki a lovagi ranggal nyíltan üzletelni kezdett. Az 1302- 
es courtrai csatavesztés után királyi biztosok járták a tartományokat azzal a fel- 
adattal, hogy nemesi címek vásárlására ösztönözzék az embereket, s hogy egyúttal 
pénzért szabadságot kínáljanak a királyi birtokok szolgáinak. Nem mondhatjuk 
el azonban, hogy ez a gyakorlat ettől kezdve általános méreteket öltött volna 
Európában vagy akár Franciaországban, vagy hogy jelentős bevételeket hozott 
volna. A királyok csak később tanulták meg, hogyan lehet a dolgot állandó kincs- 
tári forrássá tenni, míg a leggazdagabb adófizetők elérték, hogy egy adott összeg 
egyszeri lerovásáért cserébe ne sújtsák többé őket azok az adók, amelyek fizeté- 
se alól a nemesség mentesült. De a nemesi adókedvezmények egészen a 14. 
század közepéig éppoly körülhatárolatlanok maradtak, mint maga az állami adó; 
ugyanakkor az összetartozás tudata, ami a lovagság köreiben fölöttébb erőtelje- 
sen nyilvánult meg (s ne feledjük, maguk a fejedelmek is közéjük tartozónak 
tekintették magukat), valószínűleg nem tette volna lehetővé e különleges kegy 
túl gyakori osztogatását, mert az ilyen aktusok elkerülhetetlenül a vérségi elv 
elleni merényleteknek tűntek volna. Ha az örökletes címet birtokló lovagok cso- 
portja elvben nem volt is teljesen zárt, az ajtó csak résnyire tárult föl, s az emberek 
sokkal nehezebben préselhették át magukat rajta, mint akár a korábbi, akár a 
későbbi korokban. Ezzel magyarázható - legalábbis Franciaországban - a heves 
nemességellenes érzelmek kitörése a 14. században. Semmi sem árulkodhat oly 
ékesszólóan egy osztály szilárdságáról és elzárkózásáról, mint az ellene indí- 
tott tánadások erőszakossága. , Nem nemesek zendülése nemesek ellenében": 
ez a sokatmondó frázis a jacguerie idejében szinte a hivatalos szóhasználat 
rangjára emelkedett. De nézzük csak a nemesség ellen harcolókat! A legelső 
szabad város legelső magisztere, a gazdag polgár Étienne Marcel kifejezetten a 
nemesek ellenségének mondta magát. A maga idejében XI. Lajos vagy XIV. La- 
jos is közéjük tartozott volna. A nagyjából 1250-től 1400-ig tartó időszak során a 
társadalmi rétegek legmerevebb hierarchizálódása következett be az európai 
szárazföld országaiban. 

Önmagában még nem lett volna elegendő a valódi nemesi osztály létrejöttéhez, 
hogy a lovagi cím elnyerését kizárólag az e rangot már élvező családok sarjai, 
illetőleg a különleges kedvezményekben részesülők számára teszik lehetővé. 
Így ugyanis egy szertartás lebonyolításától — vagy le nem bonyolításától — tették 
függővé azokat a privilégiumokat, amelyeknek a nemesség akkori fogalma sze- 
rint pusztán a születéshez kellett kapcsolódniuk. Nem egyszerűen csak presz- 
tízsről volt szó. A lovagoknak, azaz a harc és a tanácsadás magasztos feladatait 
ellátó , avatott" harcosoknak, illetve vazallusoknak egyezményesen elismert 
kiemelkedő státusa egyre inkább szabályszerű jogi kódexben konkretizálódott. 
A 11. század vége és a 13. század első évei között voltaképpen ugyanazokat a 
szabályokat követték a feudális Európa minden országában. Ezeknek az előnyök- 
nek a birtoklásához mindenekelőtt az kellett, hogy az illető ténylegesen eleget 
tegyen vazallusi kötelességeinek, hogy , bírjon fegyvert s lovat, s ha csak az öreg- 
ség nem tartja vissza, jelenjék meg a seregben, a lovasportyákon, a törvényszé- 
kekben és az udvarokban", olvashatjuk a katalán Jogszokásokban. Lovaggá ava- 
tási ceremónián is át kellett esnie. A vazallusi kötelmek általános föllazulása 
következtében egyre kevesebb hangsúlyt helyeztek az előbbi feltételre, olyannyira, 
hogy a legkésőbbi időkből származó szövegek nem is említik. A második viszont 
hosszú időn keresztül érvényben maradt. Már 1238-ban a gévaudani La Garde- 
Guérin várát osztatlanul birtokló családtagok jogait rögzítő magánérvényű ren- 
delkezés az elsőszülött fiúval szemben az ifjabbnak ítéli az elsőbbséget, amennyi- 
ben emezt lovaggá ütötték, amazt pedig nem. Ugyanakkor bárhol előfordulha- 
tott, hogy egy lovagi sarj valamilyen okból nem vetette alá magát a szertartásnak. 
Túl sokáig maradt egyszerű , fegyverhordozó", mondták az ilyen, várakozó 
pozícióban megrekedt emberekről, a fiatal nemeseknek a lovagi pályán előttük 
járók oldalán játszott hagyományos szerepére célozva. Mihelyt valaki elérte azt 
az életkort, amikor az ilyen mulasztás már elfogadhatatlannak tűnt — a korha- 
tárt Flandriában és Hainautban huszonöt, Katalóniában harminc évben szabták 
meg -, az illetőt minden kímélet nélkül paraszti sorra vetették." 

Az , előkelő vér" eszménye azonban túlságosan is erős volt ahhoz, hogy 
ezek a követelmények mindörökre fönnmaradjanak. Eltörlésük több egymást kö- 
vető szakaszban ment végbe. Provence-ban 1235-ben — csakúgy, mint ugyan- 
ezen idő tájt Normandiában - az apa státusával járó előnyöket már elismerik a 
fiú számára, még ha emez nem is üttette lovaggá magát, ám az unokának, mint 
a provence-i irat leszögezi, már személyesen kell elnyernie a lovagi címet, ha a 
privilégiumokat élvezni kívánja. De ennél is sokatmondóbbak az oppenheimiek- 
hez szóló, egymás után kibocsátott német királyi kiváltságlevelek: az 1226-ban 
a lovagoknak adományozott jogokat 1269-ben ,, a lovagokra és a lovagok fiaira", 
1275-ben , a lovagokra, fiaikra és unokáikra" terjesztik ki az uralkodók." Ám 
előbb-utóbb nyilván beleuntak a nemzedékek számlálásába. Nem vitás, hogy az 

ünnepélyes fegyverátvételi ceremónián való megjelenés továbbra is a ranggal 
járó kötelezettségnek számított, amely alól az ifjú nemes csak némi presztízs- 
vesztés árán vonhatta volna ki magát. Sokan elcsodálkoztak azon a különös 
babonán, amely miatt a barcelonai házból származó provence-i grófok dinasztiá- 
jában mindig a lehető legkésőbbre tolták ki a ceremónia időpontját, mivel köze- 
li haláleset előjelét látták benne."" Mivel a lovaggá ütési aktus mintegy biztosí- 
tékul szolgált rá, hogy a lovag rendelkezik a szolgálatellátáshoz szükséges tel- 
jes hadfölszereléssel, a francia királyok Fülöp Ágosttól Szép Fülöpig igyekeztek 
is lovagi családból származó alattvalóikra rákényszeríteni a szertartáson való 
megjelenést. Egyébként nem sok sikerrel: a királyi közigazgatás még a bírságok 
behajtásából és a mentesítések árusításából sem tudott jövedelmező bevételi 
forrásra szert tenni, s mihelyt háborúval kellett számolni, kénytelen volt beérni 
annak előírásával, hogy a lovagnak legalább fegyverzettel kell rendelkeznie. 
A 13. század utolsó éveire az átalakulás nagyjából mindenütt befejeződött. 
Immáron nem attól lesz nemessé valaki, hogy átesik az ősi beavatási rítuson, 
amely mostanra puszta illendőségből megejtett formalitássá csökevényesedett 
(s atöbbség már csak azért is húzódozik tőle, mert rendszerint jelentős kiadások- 
kal jár), hanem attól, hogy — akár él a lehetőséggel, akár nem -— örökletesség foly- 
tán módjában áll igényt tartania a ceremónián való részvételre. Mint Beaumanoir 
írja, gentilhomme-nak azt nevezik, aki , lovagok nemzetségéből" származik. A 
valamivel 1284 után keletkezett legrégebbi lovaggá üttetési engedély, amelyet a 
francia királyi kancellária olyan személynek adományozott, aki nem lovagi 
nemzetség tagjaként látott napvilágot, a kedvezményezett valamennyi leszár- 
mazottját egyetlen tollvonással — és minden föltétel megjelölése nélkül — , azok- 
ra a privilégiumokra, jogokra és kiváltságokra" teszi érdemessé, , miket szokás 
szerint élveznek azok, kik mindkét fölmenői ágon nemesektől erednek" .""? 


A nemesi jog 


Az ekképp kialakult, és — amennyire csak a nemek közötti különbségek megen- 
gedték — a gentilhomme-ok mellett a , jó házból való asszonyokra" is vonatkozó 
nemesi jogi kódex egyes részleteiben jelentős különbségek tapasztalhatók a kü- 
lönböző országokban. A szabályok azonban csak meglehetősen lassú folyamat 
eredményeként jöttek létre, s az idők során komoly változásokon estek keresz- 
tül. A következőkben csak a legáltalánosabb érvényű sajátosságok kiemelésére 
szorítkozunk, amelyek a 13. század folyamán öltöttek határozott formát. 
Hagyományosan a vazallusi kötelékek alkották az előkelő osztályokra sajá- 
tosan jellemző függőségi viszonyokat. Azonban, akárcsak másutt, e téren is azt 
tapasztaljuk, hogy a de facto állapotot jogi monopólium váltja föl. Nemrégiben 
még azért számított valaki nemesnek, mert vazallus volt. Most viszont a két 
terminus között megfordul a viszony, s elvben senki sem lehet vazallus — más 

szóval senki sem birtokolhat katonai vagy , szabad" hűbért -, ha neve nem sze- 
repel a született nemeseké között. A 13. század közepén már nagyjából minde- 
nütt ez a fölfogás érvényesül. Csakhogy a polgárság vagyoni növekedése és a 
régi nemesi családokat rendszeresen gyötrő pénzhiány miatt nem lehetett betű 
szerinti szigorral alkalmazni ezt a szabályt. Egyrészt távolról sem mindig tartot- 
ták meg a gyakorlatban — aminek következtében a nemesi címet bitorlók száma 
megszaporodott —, másrészt jogi téren is lehetőséget kellett teremteni a szabály 
hatálya alóli mentesítésekre. Ezek olykor általános érvényűek voltak - így pél- 
dául azok esetében, akik nemesi anyától és nem nemesi apától származtak"? —, 
többnyire azonban egyedi kivételezéseket jelentettek. Ez utóbbiak is a rend he- 
lyenkénti áthágását egyedül legitimálni képes monarchiák javát szolgálták, 
melyek nemigen hajlottak rá, hogy ingyen osztogassák ezt a kegyet. Minthogy a 
hűbér a legtöbb esetben földesúri birtokot jelentett, az alacsonyabb sorú embe- 
rek fölött gyakorolt hatalmi jogkörök e derogációk folytán lassanként elváltak a 
nemesi rangtól. Ha a hűbér egyben vavasszorok fölé helyezte birtokosát, ama- 
zok -— ha gentilhomme-ok voltak — legtöbbször nem ismerték el a nem nemesi 
kedvezményezett jogát hűbéresküjük fogadására, s ekképp a , nemtelen" föld- 
birtokosnak be kellett érnie a minden hűségnyilatkozat nélkül nyújtott szolgála- 
tokkal és illetékekkel. A közvélemény még azt sem nézte jó szemmel, hogy az 
illető vazallusi fogadalmat tegyen a fölötte álló hűbérúrnak. A szertartást a hű- 
ségígéretre korlátozták, vagy elhagyták belőle a csókváltást, amely a két felet 
egyenlőnek tüntette volna föl. A nem előkelő családban született ember számá- 
ra még az engedelmesség megkövetelésének, illetve vállalásának egyes formái 
is elérhetetlenek maradtak. 

A katonai vazallusokra már hosszú ideje az általános jogszabályoktól elté- 
rő jogrend vonatkozott. Ügyeikben nem ugyanazok a bíróságok voltak illetéke- 
sek, amelyek a többi függő helyzetű fölött ítélkeztek. Hűbéreik nem ugyanúgy 
szálltak apáról fiúra, mint minden más ingatlan vagyon. Társadalmi rangjuk 
családjogi helyzetükön is rajta hagyta a nyomát. Amikor a katonai hűbérek bir- 
tokosaiból létrejött a nemesség, az eredetileg az adott hivatás gyakorlásához 
kapcsolódó jogszokások lassanként az érintett családok csoportjára vonatkoz- 
tak. Sokatmondó elnevezésbeli változást tapasztalunk e tekintetben: amit koráb- 
ban , hűbérbérletnek" mondtak - erről az intézményről egy korábbi fejezetben 
szóltunk" -, azt az újabb szóhasználat szerint Franciaországban , gyámságnak" 
nevezték. A nemesi magánjog tehát gyakran archaikus színezettel jelentkezett 
— amint az természetesnek is hatott egy olyan osztály esetében, melynek sajá- 
tos volta részben abban jelentkezett, hogy ősi intézmények tükröződtek benne. 

A nemesi osztály társadalmi elsőbbségét, illetve harcoló rend mivoltát — 
olykor az eddig említetteknél is erőteljesebben — egy sereg más ismérv is jelez- 
te. A nemesi vér tisztaságának megóvása érdekében a leghatékonyabb eszköz- 
nek nyilvánvalóan a rangon, aluli házasságok tilalma kínálkozott. Ezt azonban 
csak az importált hűbériség egyik szigetén, Cipruson, valamint az erősen hie- 

rarchikus berendezkedésű Németországban vezették be. De még ez utóbbiban 
is — ahol, mint látni fogjuk, a nemesi társadalom igen erős belső tagolódást 
mutatott — csak a nemesség legfelsőbb rétege zárkózott így el a volt uradalmi 
tisztségviselőkből rekrutálódott legszegényebb lovagok elől. Másutt — ha a gya- 
korlatban nem mindig is, de jogi szempontból föltétlenül — a szabad emberek 
egykori egyenlőségének az emléke továbbra is éreztette a hatását a házasságkö- 
tések terén. Ugyanakkor néhány nagyobb vallási közösség, melyek arisztokrati- 
kus hajlama mindaddig csak a szolgasorból jövő jelöltek elutasításában mutatko- 
zott meg, mostantól fogva nyíltan vallotta, hogy csak nemesi ivadékokat fogad a 
soraiba." Időbeli eltérésekkel ugyan, de mindenütt azt tapasztaljuk, hogy a 
nemes személye különleges védelmet élvez a nemtelennel szemben, miközben 
a közembereket sújtó bírságoknál többnyire súlyosabb büntetéseket ír elő szá- 
mára a rá vonatkozó büntetőjog; ugyanakkor csak a nemest illeti meg a magán- 
bosszú joga, melyet elválaszthatatlannak tekintenek a fegyverviselés jogától, s 
a fényűzésellenes törvények is elkülönítik személyét a többiektől. A privilégi- 
um hordozójának tekintett nemzetség jelentősége abban az átalakulásban feje- 
ződött ki, amelynek során a lovag pajzsára festett vagy pecsétjére vésett régi 
egyéni , ismertetőjeleket" fölváltották a címerek, amelyek hol a hűbérrel örök- 
lődtek tovább, hol - és ez volt a gyakoribb eset - a , jószágtól" függetlenül ha- 
gyományozódtak nemzedékről nemzedékre. A folytonosság eme jelképei elő- 
ször a származási gőgtől különösen áthatott királyi és fejedelmi dinasztiáknál, 
majd hamarosan a rangban alattuk álló nemzetségeknél jelentek meg, hogy 
azután a nemességbe sorolt családok monopóliumává váljanak. Végül pedig — 
noha adómentességük körül még korántsem alakult ki pontos szabályozás — a 
régi vazallusi kötelességből sajátosan nemesi feladattá lett katonai szolgálat 
mostantól mentesítette őket az általános pénzbeni terhek alól, lévén hogy társa- 
dalmi hivatásuk a közfelfogás szerint a kardforgatás volt. 

Bármilyen szorosan tapadtak is a nemes személyéhez a születésével járó 
jogok, elveszíthette őket, ha a rang előkelőségével összeegyeztethetetlennek ítélt 
tevékenységek űzésébe fogott. Igaz, a nemesi cím elvesztésével járó cseleke- 
det, a dérogeance fogalma ekkor még távolról sem alakult ki teljesen. A neme- 
sek kereskedelmi tevékenységét a jelek szerint először néhány városi alkotmány 
tiltotta meg, melyek inkább a kereskedő polgárság kvázimonopóliumát igyekez- 
tek védelmezni, mintsem a rivális kaszt gőgjét szolgálni. A közfelfogás szerint 
azonban mindenfajta mezőgazdasági munka ellenkezett a katonai becsülettel. 
A párizsi parlament határozata értelmében a paraszti telekhez jutott lovag ak- 
kor sem végezhet mezei robotot, ha ő maga hajlandó volna rá. , Szántani, csá- 
kányozni, szamárháton fát vagy trágyát szállítani": egy provence-i rendelet sze- 
rint mindezek a cselekedetek automatikusan a lovagi privilégiumoktól való 
megfosztással járnak. Provence-ban csak azt az asszonyt tartották nemesasszony- 
nak, aki ,sem a kemencéhez, sem a mosóhelyre, sem a malomba""" nem jár 
el. A nemesség most már nem egy meghatározott hivatást — a vezéréhez hű katona 

hivatását — gyakorló emberek összessége. A nemesség immár nem a beavatot- 
tak osztálya. Mint osztályt most már - és a jövőben is — kizárólag életmódja különíti 
el a többiektől. 


Az angliai kivétel 


Angliában, ahol a vazallusi és lovagi intézményeket idegen minták alapján 
honosították meg, a de facto nemesség kialakulása a kezdeti időkben nagyjából 
a kontinensen kirajzolódó utat követte, a 13. században azonban gyökeresen más 
irányt vett. 

A normann, majd az Anjou-királyok biztos kézzel uralkodtak a szigetország 
fölött. Királyságukat mindenekelőtt a birodalomépítő vágyaik megvalósításához 
szükséges eszközök tárházának tekintették, s ennek érdekében a lehető legszéle- 
sebb körű katonai szolgálat bevezetésével próbálkoztak. Az uralkodók egyidejűleg 
két, különböző korokból származó elvet követtek: egyfelől igyekeztek minden 
szabad embert fegyverbe állítani, másfelől különleges szolgálatokat követeltek 
a vazallusoktól. 1180-ban, illetve 1181-ben II. Henrik arra kötelezi szárazföldi 
birtokain, illetve magában Angliában élő alattvalóit, hogy társadalmi státusuk- 
nak megfelelő fegyverzettel lássák el magukat. Az angliai , hűbériogi törvények" 
többek között pontosan meghatározták a lovagi hűbérek birtokosai által beszer- 
zendő fölszerelést. A szöveg a lovaggá ütésről nem tesz említést, jóllehet, mint 
láttuk, a rítust a szükséges fegyverzet beszerzése zálogának tekintették. Érthető 
tehát, hogy 1224-ben, illetve 1234-ben III. Henrik helyénvalónak látta, ha min- 
den lovagi hűbér birtokosát arra kötelezi, hogy haladéktalanul vesse alá magát 
a beavatási szertartásnak -— legalábbis azokban az esetekben (ebben állt a máso- 
dik rendelet által bevezetett korlátozás), amikor az illető közvetlenül a király- 
nak tartozott hűbéresküt tenni. 

Mindeddig tulajdonképpen semmi olyat sem találunk ezekben az intézke- 
désekben, ami a korabeli Capeting-törvénykezéshez képest lényeges eltérést 
mutatna. Magától értetődik azonban, hogy a hosszú közigazgatási hagyományok- 
kal rendelkező angol kormányzat hamarosan rájött, hogy a régi, hűbérrel ellen- 
tételezett szolgálaton alapuló rendszer az adott körülmények között egyre ke- 
vésbé bizonyulhat hatékonynak. Számos hűbér több darabra tagolódott, míg 
mások örökké átcsúsztak az állandóan ismétlődő, de mindig tökéletlenül végre- 
hajtott összeírások hálóin. Ráadásul számuk szükségképpen korlátozott volt. 
Ésszerűbbnek tűnt tehát, ha a szolgálat és következésképp a megfelelő fölsze- 
relkezés kötelezettségét egyrsokkal megfoghatóbb valamire, nevezetesen a föld- 
birtokra alapozzák, méghozzá függetlenül ennek természetétől. 1180-ban II. Hen- 
rik már ennek az elvnek próbált érvényt szerezni azokon a szárazföldi birtoka- 
in, ahol a hűbéri szervezet távolról sem mindenütt épült ki olyan szabályosan, 
mint Angliában vagy a normandiai hercegségben. Ugyanezt a módszert követ- 
ték 1254-től magán a szigeten is, ahol változó gazdasági ismérvek alapján jár- 

tak el (ezeknek a részleteit most nyugodtan elhanyagolhatjuk). Ám míg II. Hen- 
rik beérte azzal, hogy kötelezővé tette a fegyverzet beszerzését, az újonnan ki- 
alakult szokásoknak megfelelően most minden meghatározott nagyságú szabad 
föld szabad birtokosától megkövetelték, hogy lovaggá üttesse magát. Ez annál is 
inkább jó megoldásnak ígérkezett, mert a rendelet értelmében az engedetlen- 
kedők kellemes bevételekkel örvendeztethették meg a kincstárt. 

Mindazonáltal még Anglia sem rendelkezett olyan jól működő államgépe- 
zettel, amely kikényszeríthette volna az ehhez hasonló intézkedések maradék- 
talan tiszteletben tartását. A szóban forgó rendeletek valószínűleg már a század 
végén, de legkésőbb a következő század elején többé-kevésbé hatástalannak 
bizonyultak. Le kellett tehát mondani alkalmazásukról, a lovaggá ütési ceremó- 
niák pedig egyre ritkábban zajlottak, majd végül magát a rítust — akárcsak a 
kontinensen - egy ódon etikett külsőségei közé száműzték. A királyok politiká- 
ja azonban - valamint ennek elkerülhetetlen velejárójaként a hűbérföldekkel való 
üzletelés korlátozásának teljes hiánya — rendkívül súlyos következményekkel 
járt. A lovaggá ütés Angliában cenzusos intézménnyé vált, s nem alakulhatott 
ki körülötte örökletességi alapon szerveződő társadalmi osztály. 

Nem is jött soha létre ilyen osztály a szigetországban. A középkori Angliá- 
ban a szó francia vagy német értelmében nem volt nemes. Nem emelkedett a 
szabad emberek fölébe olyan kaszt, amelynek a tagjai sajátos, vérségi alapon 
öröklődő jogokat birtokoltak volna. Látszólag tehát meglepően egalitárius struk- 
túra áll előttünk. A dolgok mélyére tekintve viszont azt látjuk, hogy ez az épít- 
mény egy olyan hierarchikus korláton nyugodott, amely más társadalmakhoz 
képest alacsonyabban helyezkedett el, de rendkívül merev volt. Miközben a 
nemesek kasztja minden más országban a , szabadnak" minősített emberek egyre 
tekintélyesebb tömegei fölé emelkedett, Angliában éppen ellenkezőleg, a szol- 
gaság fogalma annyira kitágult, hogy végül a parasztok legnagyobb része kény- 
telen volt viselni ezt a bélyeget. Angol földön az egyszerű freeman jogi szem- 
pontból nemigen különbözött a nemesembertől. Maguk a freemanek viszont 
oligarchiát alkottak. 

Ezzel egyébként nem azt akarjuk mondani, hogy a La Manche csatorna 
túloldalán ne alakult ki volna ugyanolyan erős hatalmú arisztokrácia, mint Eu- 
rópa más országaiban. Az angol főurak talán még hatalmasabbak is voltak a 
többieknél, lévén hogy a legteljesebb önkénnyel bánhattak a paraszti földekkel. 
Ez az osztály földbirtokosokból, harcosokból, hadvezérekből, királyi tisztviselők- 
ből, valamint a grófsági bíróságok monarchia mellé delegált állandó képviselő- 
iből állt, akiknek az életvitele látványosan és tudatosan vált el a szabad közem- 
berekétől. A csúcson a grófok és a , bárók" szűk köre helyezkedett el, akiknek a 
privilégiumai valójában a 13. században kezdtek meglehetősen szabatos formá- 
ban kialakulni. Ezek az előjogok azonban szinte kizárólag politikai és tisztelet- 
beli jellegűek voltak, főképp pedig a hivatali birtokokhoz, a , honorokhoz" kap- 

csolódtak, s csak a legidősebb fiút illették meg. Más szóval Angliában a nemes- 
emberek osztálya összességében véve inkább , társadalmi" , mint , jogi" képződ- 
mény maradt. S noha a hatalom és a jövedelem a legtöbb esetben magától érte- 
tődően öröklődött tovább, s a vérség tekintélye a kontinenshez hasonlóan itt is 
erőteljesen érvényesült, a szóban forgó csoportnak meglehetősen bizonytalan 
körvonalai voltak, s jelentős mértékben nyitott maradt. A 13. században már a 
földbirtok puszta megléte följogosította — majd egyenesen kényszerítette — gaz- 
dáját a lovaggá ütési ceremóniára. Körülbelül másfél évszázaddal később viszont 
— bár ez a jog jellemző módon továbbra is csak a , szabad" telkek birtokosait 
illette meg — hivatalosan joga volt, hogy részt vegyen a minden grófságban lét- 
rehozandó , Közbirtokosok gyűlésének" képviselői választásán. S noha ezektől 
a sajátos módon , grófságok lovagjainak" nevezett — és eredetileg csak a tényle- 
gesen fölavatott lovagok közül választható — képviselőktől elvben egészen a 
középkor végéig megkövetelték örökletes címereik bemutatását, a jelek szerint 
sohasem fordult elő, hogy valamelyik szilárd vagyoni alapú és társadalmi te- 
kintélyű család számára nehézségekbe ütközött volna jelvényeinek elismerte- 
tése." Az angoloknál ekkoriban ismeretlenek voltak a nemeslevelek (a Stuartok 
örökké pénzszűkében lévő monarchiája által létrehozott báróságok csak a Íran- 
cia módszerek kései utánzását jelentik). Nem is volt szükség rájuk: maguk a 
tények helyettesítették őket. 

Az angol arisztokrácia szorosan tapadt az emberek fölötti tényleges hatal- 
mat biztosító realitásokhoz, miközben elkerülte a túl szigorúan körülhatárolt és 
a túlságosan is vérségi alapokon szerveződő osztályokat fenyegető megmereve- 
dést; így föltehetően a lehető legjobban hasznosította a maga számára azt az 
erőt, amelyet azután századokon át megőrzött. 


ÖTÖDIK FEJEZET 


A nemességen belüli osztálykülönbségek 


A hatalom és a rang hierarchiája 


A katonai hivatásból és az életmódból eredő közös vonások ellenére a de facto, 
majd de jure nemesek sohasem alkottak egyenrangú emberekből álló társadal- 
mi csoportot. A vagyoni, a hatalmi s ebből következően a tekintélybeli különb- 
ségek valóságosan létező hierarchiát alakítottak ki soraikban, ami előbb —többé- 
kevésbé csiszolatlan formában - a közfelfogásban, majd a szokásjogban vagy a 
törvényekben is kifejezésre jutott. 

Amikor még a vazallusi függőségi rendszer maradéktalanul érvényesült, a 
rangsorolás alapjául többnyire az egymás fölött elhelyezkedő hűbéri kapcsola- 
tok szolgáltak. A lépcső legalsó fokán a , vavasszor" helyezkedett el, aki több 
hűbéresnek is vazallusa volt (vassus vassorum), ugyanakkor egyetlen harcos- 
nak sem hűbérura. Legalábbis ez mondható el arról az időszakról, amikor ezt a 
román nyelvű területeken általánosan elterjedt terminust szoros értelemben 
használták. Ha valaki senkinek - legföljebb nincstelen parasztoknak — paran- 
csolt, annak nem sok tisztelet járt ki. Ez a jogi helyzet a gyakorlatban majdnem 
mindig szerény vagyoni állapottal, kényszerű kockázatos kalandokkal járó, ín- 
séges vidéki kisnemesi életmóddal esett egybe. Ilyennek rajzolja meg Chrétien 
de Troyes Erec című regényében a főhősnő apjának portréját (, fölöttébb szegé- 
nyes vala az udvara"), vagy a Gaydon költője a nemes szívű, hevenyészett fegy- 
verzetű alhűbéres alakját. De az irodalmi művek szereplőin kívül hadd emlé- 
keztessünk még a csatározások és a zsákmány igézetében szegényes otthoná- 
nak búcsút mondó Robert de Guiscard-ra, Bertrand de Born koldulgatásaira vagy 
azokra az egyik provence-i cartularium okirataiban említett lovagokra, akiknek 
minden hűbérbirtoka egyetlen , telekből", azaz egy paraszti teleknek megfelelő 
földdarabból állt. Néha — nagyjából ugyanebben az értelemben — a baccalarius 
szóval utaltak rájuk, amely voltaképpen , ifjú embert" jelölt: ilyen anyagi körül- 
mények között élt ugyanis számos még , házatlan" vagy apja vagyonából még 
nem részesült fiatalember. De előfordult, hogy helyzetükben hosszú ideig nem 
következett be változás." 

Mihelyt a nemes más nemesek urává lett, tekintélye környezete szemében 
megnövekedett. A Barcelonai szokáskönyv elsorolja a megsebesített, fogságba 
hurcolt vagy más sérelmet szenvedett lovagnak fizetendő különféle kárpótláso- 
kat, majd hozzáteszi, hogy az illető , a jóvátétel kétszeresére tarthat igényt", 

amennyiben , két más lovag lakozik a tisztségével járó földeken, egy harmadik 
pedig háznépe között foglal helyet"."" Ha a lovag nagyszámú fölfegyverzett hívét 
vonultatja hadba lobogója alatt, akkor , zászlósúrnak" tekintendő. Ha az embe- 
rek fölfelé tekintve azt látják, hogy csak egyetlen lépcsőfok választja el a király- 
tól vagy a tarttományúrtól, aki előtt személyesen tesz hűbéresküt, akkor captalnak 
( kapitány") vagy bárónak is nevezik. 

Ez utóbbi, germán nyelvekből átvett kölcsönszó eredetileg , embert" jelen- 
tett, de hamarosan a , vazallus" jelölésére használták, hiszen a hűségígéret foly- 
tán az illető hűbérura , emberévé" vált. Később viszont az a szokás alakult ki, 
hogy elsősorban a legnagyobb hatalmasságok fő vazallusait jelölték vele. A szó 
ebben a jelentésében csak viszonylagos elsőbbségüket fejezte ki az ugyanah- 
hoz a csoporthoz tartozó más hívekhez képest. A chesteri püspöknek vagy 
Belléme urának éppúgy megvoltak a saját bárói, mint a királyoknak. De a hatal- 
masok leghatalmasabbjait, vagyis a monarchiák legnagyobb hűbéreseit a köz- 
nyelv egyszerűen csak ,, a bárók" elnevezéssel illette. 

A báróval majdnem teljesen rokonértelmű - s egyes textusokban ténylege- 
sen azzal egyenértékűként kezelt — pair (, egyenrangú") szónak kezdettől fogva 
pontosabb jogi tartalma volt, és az igazságszolgáltatási intézményekkel kapcsola- 
tos szókészlet szerves elemét alkotta. A vazallus egyik legfontosabb privilégiu- 
ma abban állt, hogy kizárólag a hűbérura más vazallusaiból összeállított törvény- 
szék mondhatott fölötte ítéletet. A kötelék hasonlóságából eredő egyenlőségnek 
megfelelően a pair sorsáról pair döntött. Ám jelentős hatalmi és tekintélybeli 
különbségek lehettek egy adott fölöttes közvetlen hűbéresei között. Tarthatatlan 
állapotnak számított volna akkoriban, ha a függési helyzet állítólagos hasonló- 
ságának okán a gazdag zászlósúrnak fejet kellett volna hajtania a legszegényebb 
kisnemes által kimondott ítélet előtt. Megint csak azt látjuk, hogy a jogi helyzet 
folyományai ellentétben állnak a tudatosult konkrétabb realitásokkal. Nem cso- 
da tehát, hogy sok helyütt már korán kialakult az a szokás, hogy a legfőbb hűbé- 
resek ügyeiben kizárólag a velük azonos méltóságú nagyurak ítélkezhetnek, s 
uruk csak az ő tanácsaikat hallgatja meg a legsúlyosabb kérdésekben. Ekképp 
különült el a tulajdonképpeni pairek köre, s gyakran hagyományos vagy misz- 
tikus szám szabta meg, hányan is lehetnek: például heten, mint a Karoling-kor 
közbíróságait alkotó tanácsosok (scabini), vagy tizenketten, mint az apostolok. 
A közepes nagyságú hűbérbirtokok gazdái - így a mont-saint-micheli apátság 
szerzetesei — körül éppúgy létezett ilyen intézmény, mint a leghatalmasabb tar- 
tományurak - például Flandria grófja — mellett, az eposzok szerzői szerint pe- 
dig Franciaország pairjei apostoli számban sorakoztak föl Nagy Károly mögött. 

De más, a hatalom és a gazdagság hangsúlyozásával megelégedő elneve- 
zések is föl-fölbukkannak a legnagyobb előkelőségek alakjait fölidéző króniká- 
sok és költők tolla nyomán. A , mágnások", a , potentátok" , a ,kényurak" maga- 
san a lovagok tömegei fölött helyezkedtek el a szemükben. A rangbéli különb- 
ségek igen élesen jelentek meg magán a nemességen belül is. Ha egy lovag egy 

másik lovagnak valamilyen sérelmet okozott, s a bűnös , rangosabb" volt a szen- 
vedő félnél, nem lehetett megkövetelni tőle a személyes vezeklő hűségesküt — 
fejti ki a katalán Szokáskönyv."" A Cid költeményében a főhős grófi nemzetség- 
ből származó vejei rangon alulinak tartják egy egyszerű vazallus leányaival kötött 
frigyüket: , Még ágyasainkká sem kellett volna tennünk őket, hacsak nem kö- 
nyörgik ki e kegyet. Nem voltak egyenlőek vélünk, nem érdemelték ki, hogy 
karjainkban alhassanak." Ezzel szemben a , szegény picardiai lovagnak", Robert 
de Clarynak a negyedik keresztes hadjáratról szóló emlékirataiban a , seregbéli 
közembereknek" (le commun de TV ost) ,a nagyurak", ,a gazdagok", ,,a bárók" 
ellen régóta táplált gyűlölete szólal meg keserű hangon. 

A világosság és a hierarchia korának, a 13. századnak jutott a feladat, hogy 
ezeket az inkább érzékelt, mintsem pontosan definiált különbségeket szabályo- 
san kialakított rendszerbe ötvözze. A jogászok gondolkodásában azonban a geo- 
metriai szellem túlhajtásai érhetők tetten, ami nemigen állt összhangban az 
ugyancsak képlékeny realitásokkal. Ugyanakkor az átalakulás rendkívül éles elté- 
résekkel ment végbe az egyes országokban. Az eddig követett gyakorlatnak meg- 
felelően vizsgálódásunkat most is a legkarakterisztikusabb esetekre korlátozzuk. 

Angliában, ahol az arisztokrácia az udvarban való megjelenés ősi kötele- 
zettségéből kormányzati eszközt tudott kovácsolni a maga számára, a , báró" 
szó továbbra is a király legfőbb hűbéreseit jelölte, akik egy de facto kiváltság 
értelmében a , Nagytanácsban" székeltek, s ez az előjoguk apránként szigorú- 
an örökletes monopóliummá alakult. Ezek az arisztokraták előszeretettel hasz- 
nálták , a királyság pairjei" címet, amelyet azután hivatalosan is sikerült elis- 
mertetniük.?!! 

Ezzel szemben Franciaországban élesen különvált a két terminus haszná- 
lata. A , vavasszor" és , báró" elnevezések nem vesztek ki, de ezek legtöbbször 
csak a vagyoni és a tekintélybeli különbségek érzékeltetésére szolgáltak. A va- 
zallusi függőségi rendszer föllazulása folytán az egymás fölött elhelyezkedő 
hűbérkötelékek alapján kialakított szempontok elveszítették minden jelentősé- 
güket. Az egyes státusok közötti határvonalak pontosabb rögzítése érdekében a 
szakemberek azt a megoldást vélték kézenfekvőnek, ha az igazságszolgáltatási 
hatalom egyes fokozatait veszik alapul: ekképp a felsőbb, halálbüntetés kimon- 
dására is jogosult bírói hatalom gyakorlása kizárólag a báróságokat illette meg, 
míg a vavasszorok hűbérbirtokán alsó- vagy középszintű bíráskodás folyt. Eb- 
ben az értelemben — melyet egyébként a köznyelv sohasem tett teljes mérték- 
ben magáévá - Franciaországban rengeteg báró akadt. Ugyanakkor a pairek 
nagyon kevesen voltak: kihasználva a tizenkettes szám mellett szóló epikai 
hagyományt, a Capeting-király hat leghatalmasabb vazallusa az uralkodótól 
közvetlenül függő hat legtekintélyesebb püspökkel vagy érsekkel karöltve ma- 
gának tartotta fönn e cím kizárólagos használatát — még azon az áron is, hogy e 
méltóságot minden erőfeszítésük ellenére nemigen sikerült gyakorlati előnyök- 
re váltaniuk: így például még az egymás fölött való ítélkezésük joga is csorbát 

szenvedett azzal, hogy a bíróságban a korona tisztségviselői is helyet foglaltak. 
Kevesen voltak tehát, ugyanakkor tartományúri érdekeik túlságosan is elváltak 
a főnemesi körök ambícióitól, miközben a királyság törekvéseihez képest külön 
utakon jártak; így hát a politikai realitások szintjén sohasem sikerült érvényt 
szerezniük méltóságuknak, mely az etikettbeli megkülönböztetéseken kívül 
semmi egyébre nem jogosította föl őket. Ráadásul minthogy az eredeti hat pairség 
közül három az alapjukul szolgáló hűbérek koronabirtokokhoz való visszatéré- 
sével még a század folyamán megszűnt, a királyok 1297 után saját elhatározá- 
sukból újakat hoztak létre.? A spontán nemesi formációk idejének lejártával 
olyan korszak érkezett el, amikor a rangok rögzítésének, illetve megváltoztatá- 
sának a joga a társadalmi hierarchia minden lépcsőfokán az állam kezében 
összpontosult. 

Ugyanerre a következtetésre jutunk, ha a franciaországi főméltóságokkal járó 
címek történetét vesszük szemügyre. A grófok - valamint az egyszerre több gróf- 
ságot kormányzó hercegek és őrgrófok — minden időkben a főnemesség legma- 
gasabb körét alkották. Ugyanebbe a csoportba tartoztak nemzetségük tagjai, 
akiket délen comtoroknak neveztek. Ám ezek a frank terminológiából szárma- 
zó szavak eredetileg pontosan meghatározott hatalmi jogköröket jelöltek: kizá- 
rólag a Karoling-kor — hajdan közhivatalként létrehozott, de azóta hűbérré vált — 
legnagyobb , honorainak" örököseit illették meg. Noha ezek közül néhány már 
korán bitorlók kezére jutott, a kisajátítás mindenekelőtt magát a hatalmat érin- 
tette, s a címekben csak utólag rögzült a bekövetkezett változás. Fokozatosan 
azonban, mint látni fogjuk, a grófi jogkörök halmaza darabokra esett szét, s vé- 
gül minden sajátos tartalmát elveszítette. A különböző grófságok urai elvben 
továbbra is számos, ténylegesen tisztségviselő őseiktől örökölt jogot birtokoltak: 
ám ezeknek a jogoknak a sora grófságról grófságra erősen változott, s csak rit- 
kán illették meg osztatlan előjogként a grófokat, így gyakorlásuk joga a közfelfo- 
gás szerint már nem a grófi hatalom egyetemes jellegű fogalmához kapcsoló- 
dott. Végső soron az elnevezés minden egyes esetben csupán a hatalom és a 
tekintély nagyságának jelképeként élt tovább. Semmi ésszerű oka nem volt te- 
hát már annak, hogy az elnevezés használatát a messzi múlt tartományi kor- 
mányzóinak utódaira korlátozzák. Legkésőbb 1338-ban a királyok megkezdték 
a grófi címek adományozását.??? Így vette kezdetét egy nyelvében archaikus, de 
szellemében új megjelölésbeli osztályozás, mely egyre bonyolultabbá vált a 
későbbiek során. 

Hangsúlyoznunk kell azonban, hogy ezek a méltóságbeli -— és olykor privi- 
légiumbéli — fokozatok nem kezdték ki mélyen a francia nemesség egységes 
osztálytudatát. Ha Angliához képest — ahol a nemesek jogállása nem tért el a 
többi szabad emberétől - a 13. századi Franciaország hierarchikusan tagolt tár- 
sadalom képét öltötte is, annyi mindenképpen elmondható, hogy minden lo- 
vaggá avatható személyre lényegileg egységes, sajátos jogrend vonatkozott. A 
németországi átalakulás azonban ettől alaposan eltérő irányt vett. 

Már kezdetben kialakult egy a német hűbériségre sajátosan jellemző szo- 
kás. A közfelfogás szerint egy adott társadalmi szinten elhelyezkedő személy 
csak rangvesztés terhe mellett juthatott olyan hűbérhez, amelynek ura nála ala- 
csonyabb státusú volt. Más szóval: míg másutt a hűbérkötelékek tagozódása 
szabta meg a rangokat, addig itteni hierarchiájuknak egy eleve létező, osztá- 
lyok szerinti megkülönböztetéshez kellett idomulnia. Jóllehet agyakorlatban nem 
mindig tartották tiszteletben a , lovagi pajzsok" merev egymás fölé rendelését, 
a szóban forgó elv pregnánsan jeleníti meg a korabeli németek gondolkodás- 
módját, akik kelletlenül ugyan, de elfogadták a hűbérkötelékek létrejöttét, ám 
abba már nem nyugodtak bele, hogy az új függőségi viszonyok a szilárdan 
meggyökeresedett hierarchikus beidegződések ellenében érvényesüljenek. Hátra 
volt viszont a különböző fokok kijelölése. A világi arisztokrácia legmagasabb 
köreiben a közmegegyezéses alapon , elsőknek" nevezett személyek (Fürste) 
helyezkedtek el. Ezt a szót latinra princepsnek (fejedelem) fordították, míg a 
francia nyelvben a prince elnevezés honosodott meg. Árulkodó tény azonban, 
hogy az ismérvet most sem a tulajdonképpeni hűbéri viszonyokból kiindulva 
állították föl. Eredetileg ugyanis ezzel az elnevezéssel illették szokás szerint 
mindazokat, akik grófi jogköröket gyakoroltak, még akkor is, ha hercegek vagy 
püspökök iktatták őket méltóságukba, s ekképp nem tartoztak a király közvetlen 
vazallusai közé. A Karoling-kori hagyományok mély nyomot hagytak a biroda- 
lom berendezkedésén, s a közfelfogás szerint a grófok — függetlenül az őket 
méltóságukkal fölruházó hatalmasságok személyétől — mindig a monarchia 
nevében látták el hivatalukat. Minden ilyen Fürste részt vett azokon a gyűlése- 
ken, amelyek megválasztották a királyokat. 

A 12. század közepe táján a legnagyobb tartományurak növekvő hatalma 
és a német intézményrendszert mind jobban átjáró hűbéri szellem a rangok 
közötti határvonal jelentős elmozdulásához vezetett. Egy kétszeresen is árulko- 
dó megszorítással a princepsi címet ettől fogva egyedül a király közvetlen hű- 
béreseinek tartották fönn, és közöttük is azoknak, akiknek a hatalma több gróf- 
ságra terjedt ki. Egyúttal kizárólag ezek az első körhöz tartozó főurak vehettek 
részt — a velük egyenrangú egyházi méltóságokkal egyetemben - az uralkodó 
megválasztásában. Legalábbis ez volt a helyzet addig a kisvártatva beköszöntő 
napig, amikor is egy második törésvonal is kialakult a princepsek között, és 
megjelent fölöttük a született választófejedelmek még szűkebb csoportja. A világi 
fejedelmek ezen új osztálya (köztük a Választófejedelmek) alkotta végül a ki- 
rály és az egyházfejedelmek mögött — utóbbiakon a monarchiától közvetlenül 
függő püspökök és nagy apáturak értendők - a , lovagi pajzsok" harmadik so- 
rát. Valójában azonban - elsősorban a különböző rangú személyek közötti házas- 
ságkötés lehetőségével — az egyenlőtlenség itt sem terjedt addig, hogy a nemes- 
ség belső egysége valamilyen formában ne maradhatott még sokáig fönn. Mind- 
ez viszont nem mondható el a lovagi ranglétra legalsó szintjén elhelyezkedőkről 
— akik ha társadalmi rétegként nem is, de önálló jogi státusú csoportként kivált- 

képp sajátos képződményt alkottak a rangok hierarchiáját oly nagy gonddal ki- 
munkáló akkori német társadalomban -, a miniszteriálisokról vagy szolgáló- 
lovagokról. 


Szolgálattevők és szolgálólovagok 


Egyetlen hatalmasság sem él szolgák nélkül, egyetlen vezér sem vezet hadat 
alvezérek nélkül. Még a legszegényebb mezei földbirtokon is az úr megbízottja 
irányította a dominium megművelését, rendelte el a robotokat, ellenőrizte vég- 
rehajtásukat, szedte be a járandóságokat, és ügyelt az alattvalók közötti rendre. 
Gyakran ennek a falunagynak (maire, bayle, Bauermaister, reeve) is voltak he- 
lyettesei. Kézenfekvőnek látszott, hogy ezeket a nem éppen bonyolult funkció- 
kat egymást váltó szolgákra bízzák, sőt az is, hogy az érintettek maguk válasszák 
meg saját soraikból e tisztségek ideiglenes birtokosait. Angol földön meglehető- 
sen gyakran követték ezt az eljárást. A kontinensen is természetesnek tűnt, hogy 
ezeket a feladatokat maguk a parasztok lássák el, Angliától eltérően azonban itt 
tényleges tisztségek birtokosai lettek: megbízatásuk hosszabb időre szólt, fize- 
téssel járt, és egyedül a hűbérúr döntött kinevezésükről. Ugyanakkor a lovagok 
háznépe — a mezei kisnemesektől a bárókig — az úr vagyonának és rangjának 
függvényében hol kisebb, hol nagyobb számú cselédet, az udvarhoz tartozó kéz- 
művest, valamint a parasztok és a házvitel irányításában segédkező gazdatisz- 
tet számlált. Ezek a szolgálatok már nem tartoztak a tisztelet övezte lovagi köte- 
lezettségek körébe, ezért a köznyelv nemigen tett különbséget közöttük, s azo- 
nos elnevezésekkel illette ahűbérúr közvetlen környezetében élő kézműveseket, 
cselédeket, küldöncöket, jószágigazgatókat vagy udvarnagyokat. Az oklevelek 
nemzetközi nyelve, a latin többnyire a ministerialis szóval jelölte őket, míg francia 
földön a sergent, a németeknél pedig a Diensmann elnevezés járta." 

Mint más esetekben, most is két eljárás kínálkozott e szolgálatok ellentéte- 
lezésére: vagy a hűbérúr házában való eltartás, vagy telek juttatása, melyet 
hűbérnek neveztek, mivel hivatásszerűen ellátott feladatok terhelték. Ami a vidéki 
szolgálattevőket illeti, a kérdés valójában nemigen merült föl. Minthogy parasz- 
tok voltak, és éppen tisztségeik folytán nagy távolság választotta el őket sokat 
vándorló uruktól, ezért elsősorban telkes szolgáknak tekintették őket, s hűbér- 
telkeiket — legalábbis a kezdeti időkben — csak az különböztette meg a szomszé- 
dos szolgatelkektől, hogy bizonyos illetékek és robotok nem terhelték őket: az 
úr ugyanis az általuk ellátott különleges kötelességeket ezekkel a mentesítések- 
kel ellentételezte. Járandóságukat a többi paraszt által lerótt — és általuk behaj- 
tott — beszolgáltatások bizonyos százaléka egészítette ki. A ház körül foglalkoz- 
tatott kézművesek vagy a háznépet irányító gazdatisztek életkörülményeinek 
viszont sokkal jobban megfelelt a praebenda-rendszer. De az a folyamat, amely 
megannyi vazallus birtokba iktatásához vezetett, a szolgálattevők alacsonyabb 
rétegeiben is megismétlődött. A szóban forgó ministeriales jelentős része már 

korán hűbérhez jutott, ami egyébként távolról sem akadályozta meg őket abban, 
hogy ne tartsanak továbbra is igényt a szokásos élelmiszer- és ruhanemű-kiosz- 
tásokból rájuk eső, jövedelmük jelentős részét alkotó porciókra. 

A sergent-ek valamennyi kategóriájában gyakran bukkannak föl szolgai stá- 
tusú emberek. Ez a hagyomány nagyon régi időkre nyúlt vissza: mindenkor 
akadtak rabszolgák, akik bizalmi feladatokat töltöttek be gazdájuk házában, s 
ismeretes, hogy a frank korban többüknek sikerült a formálódó vazallusság so- 
raiba beférkőzniük. Ám ahogy kiépültek az immár szervilisnek tekintett, örök- 
letes személyi függőségi viszonyok, az urak többnyire az ebbe a csoportba tarto- 
zó alattvalóiknak engedték át azokat a feladatokat, amelyeket nem akartak min- 
den esetben a vazallusaikra bízni. Alsóbbrendű státusuk, a kötelék szorossága, 
valamint a születésüktől fogva lerázhatatlan iga súlya miatt ezektől az embe- 
rektől inkább el lehetett várni az azonnali, föltétlen engedelmességet, mint a 
szabadoktól. Ha a miniszteriális intézmény soha nem korlátozódott is a szolgai 
tevékenységre — megint csak azt kell megállapítanunk, hogy az általunk vizs- 
gált tássadalom nem hasonlít semmiféle elméleti konstrukcióra -, kétségtelen, 
hogy a hűbériség első korszakában növekvő jelentőségre tett szert. 

A chartres-i Saint-Pére szerzeteseinek szolgálatában dolgozó egyik szűcs- 
mesterről, akit később az éléstár őrének tettek meg, az egyik korabeli följegyzés 
megemlíti, hogy az illető mindenáron , föllebb akart emelkedni". E kifejezés a 
maga naivságában ugyancsak árulkodó. A sergent-eket azonos, az elnevezés egy- 
öntetűségében is kifejeződő szolgálati feladatok kötötték össze egymással, miköz- 
ben legtöbbjük a szolgaság bélyegét hordozta; ennek ellenére meglehetősen tarka, 
sőt egyre hierarchizáltabb világot alkottak. Az általuk betöltött tisztségek túlságo- 
san is különböztek egymástól ahhoz, hogy az életmód és a megbecsültség terén 
ne alakuljanak ki közöttük jelentős egyenlőtlenségek. Kétségtelen, hogy a hasonló 
feladatokat ellátó alárendeltek között a fölemelkedés lehetősége mindenkor az 
adott csoportban érvényesülő szokásoktól, a kiaknázható alkalmaktól vagy az 
egyes emberek ügyességétől függött. Általában azonban három körülmény emelte 
a legtöbb falunagyot, illetve földesúri tisztet az alsóbbrendű sergent-ek, a tulajdon- 
képpeni szolgák és a ház körül foglalkoztatott kézművesek fölé: vagyonuk volt, 
parancsolhattak és fegyvert viselhettek. 

Paraszti sorú lett volna a falunagy? Persze, legalábbis kezdetben, s helyen- 
ként mindvégig az is maradt. De mindig gazdag parasztnak jutott ez a kivált- 
ság, aki azután hivatala révén még jobban megszedte magát: ugyanis már a 
szabályszerű jövedelmek sem voltak elhanyagolhatók, nem beszélve azokról, 
amelyek a különböző visszaélésekből származhattak. Abban a korban, amikor 
egyedül a közvetlen hatalom lehetett hatékony, magától értetődött, hogy a tár- 
sadalmi hierarchia legalacsonyabb fokán, a falusi társadalom közegében is 
megismétlődtek azok a jogbitorlások, amelyek révén számos magas rangú kirá- 
lyi tisztségviselő gyakorlatilag a saját szakállára kormányzó úrrá válhatott. Már 
Nagy Károly is jogos bizalmatlansággal tekintett saját villáinak elöljáróira, s azt 

ajánlotta, hogy ezeket a tisztségeket sohase adományozzák túl nagy befolyással 
rendelkező embereknek. Néhány ügyeskedőnek persze itt-ott sikerült teljesen 
kisajátítania a hűbérúr hatalmát, az ilyen látványos visszaélések azonban mind- 
végig kivételesek maradtak. Ki tudná viszont fölbecsülni, mennyi termést tar- 
tottak meg maguknak az úr magtárai és ládái rovására? Veszni hagyja földjét, ki 
sergent-ek gondjára bízza, inti kortársait a bölcs Suger. S főleg, mennyi szolgál- 
tatást és robotot igényelhettek saját céljaikra ezek a kis vidéki zsarnokok? Hány 
tyúkot gyűjtöttek be a baromfiudvarokból, hány hordó bort vitettek el pincékből, 
. hány oldal szalonnával szegényítették az éléskamrákat, mennyi szövőmunkát 
kényszerítettek az asszonyokra? Eredetileg mindig csak ajándékokról volt szó, 
amelyeket persze nem lehetett megtagadni, s a megszokás nyomán, ahogy ez 
már lenni szokott, kötelezettségek lettek. Tegyük még hozzá, hogy a falunagy, 
aki származását tekintve maga is paraszt, saját közegében úrként jelenik meg. 
Természetesen mindenki tudja, hogy elvben egy nála nagyobb hatalmasság 
nevében osztogatja a parancsokat. De ettől még parancsol. Sőt mi több, még 
bíróvá is emelkedik: egymaga ítélkezik a parasztok ügyeiben. Komolyabb pe- 
rekben az apát vagy a báró mellett foglal helyet a bíróságban. Jogköre fölhatal- 
mazza arra, hogy vitás esetekben megvonja a határt a szomszédos parcellák 
között, s a paraszti lelkületet semmi sem töltheti el több tisztelettel, mint az ilyen 
hatalom. S ő az, aki fegyveres vész közeledtekor a parasztok csapatának élén 
lovagol. A szívét tépő bánattól szenvedő Garin herceg mellé a költő nem ren- 
delhetett volna jobb szolgát, mint az egyik hűséges falunagyot. 

Kétségtelen, hogy a társadalmi fölemelkedés útja számtalan, rendkívül el- 
térő fokozaton keresztül vezethetett. Nem kérdőjelezhetjük meg azonban a szám- 
talan árulkodó oklevelet, a rengeteg sirámot, melyet Alemanniától Limousinig 
visszhangoznak a krónikaíró szerzetesek, s nem tekinthetünk el a fabliau-k ta- 
núságától sem. A képen, amely kibontakozik előttünk — s amelynek ragyogó színei 
gyakran, ha nem is mindig, a valóságot tükrözik -, az elégedett falunagy tekint 
reánk. Nemcsak óriási jómódban él: vagyona is más jellegű, mint a parasztoké. 
Dézsmákat hajt be, malmok gazdája. Saját birtokain telkeseket, sőt vazalluso- 
kat telepít le. Háza valóságos erődítmény. Ugyanúgy öltözködik, mint a nemes- 
ember. Istállóiban harci méneket, kutyaházaiban vadászfalkát tart. Kard, pajzs 
és lándzsa alkotja fegyverzetét. 

A hűbéreiket és a hozzájuk özönlő ajándékok vagyonukat folyvást gyarapí- 
tó legfőbb sergent-ek mintegy a miniszteriálisok vezérkarát alkották a bárók sze- 
mélye körül, s az előbbieknél jóval magasabb méltóságokba emelkedtek: ők 
ugyanis uruk közvetlen közelében tevékenykedtek, aki fontos küldetéseket bí- 
zott rájuk, s helyenként lovas kísérőként vagy kisebb csapatokat vezényelve 
katonai teendőket is elláttak mellette. Ilyenek voltak például azok a , nem ne- 
mesi lovagok", akik egy 11. századi oklevél szerint a , nemes lovagok" mellett 
Talmont urának kíséretét alkották. Ezek a sergent-ek ott ültek a bíróságokban és 
a tanácsokban, s tanúként szerepeltek a legsúlyosabb jogi aktusoknál. Az ilyen 

szerep néha olyanoknak is kijutott, akiknek egyébként szerény hivataluk foly- 
tán a cselédségben lett volna a helyük. Az arrasi barátok , konyhaszolgái" részt 
vehettek az ítélethozatalokban, míg a saint-trond-i szerzetesek egyik lakatosa — 
aki egyúttal üvegesként és sebészként is működött — minden erejével azon volt, 
hogy telkét , szabad lovagi hűbérré" minősítsék át. Többnyire azok részesülhet- 
tek ilyen megtiszteltetésben, akiket mai szóval a különbözi szolgálati ágak ve- 
zetőinek nevezhetnénk: például az eredetileg az ellátásért felelő udvarnagy, a 
lóállományra gondot viselő főistállómester, a pohárnok vagy a kamarás. 

E ház körüli tisztségek legnagyobb része kezdetben a birtok nélküli vazal- 
lusokra hárult. A hűbéresek számára fönntartott, illetve a más státusú emberek- 
re háruló feladatkörök között mindvégig nem alakult ki egyértelmű határvonal. 
Ahogy azonban a mind nagyobb presztízsnek örvendő vazallusság fokozatosan 
levetkőzte eredeti vonásait, s ahogy a korábban a háznéphez tartozó fegyveres 
kísérők csapata a birtokba iktatás egyre általánosabbá váló gyakorlata következ- 
tében szétszóródott, a mindenféle rendű és rangú hűbérurak szívesebben bíz- 
ták a személyük körüli feladatokat alacsonyabb születésű függő helyzetűekre, 
akik a közvetlen közelükben éltek, és kezelhetőbbnek mutatkoztak. Lotár csá- 
szár a lüneburgi Szent Mihály apátság számára kiállított 1135-ös oklevelében 
elrendeli, hogy az apát ezentúl nem adományozhat szabad embereknek bene- 
ficiumokat: csak a közösség szolgálatában álló miniszteriálisok részesülhetnek 
belőlük. Az udvari miniszteriálisság terjedése a kiábrándulás tüneteként jelent- 
kezik a vazallusi hűségtől kezdetben oly sokat váró társadalomban. A szolgála- 
tok és a szolgálatellátók e két kategóriája között valóságos verseny bontakozott 
ki, ami a kor epikus, illetve udvari irodalmában egyaránt tükröződik. A költő 
Wace például meleg szavakkal magasztalja egyik hősét, aki mindenkor csak 
, nemesemberekre" bízta , a ház körüli foglalatosságokat". Egy másik költemény- 
ben pedig egy olyan emberi portré kerekedik ki a várbeli hallgatóság megelége- 
désére, amely minden bizonnyal a hétköznapi valóságból táplálkozik (az illető- 
ről ugyanis kiderül, hogy áruló): ,, Vele volt egy báró, kit Girard a leghűségesebb 
hívének tartott. Szolga volt, s egyszersmind számos vár udvarnagya"."" 

Minden tényező abba az irányba hatott, hogy a sergent-ek eme legelső köre 
— legalábbis a rangban alattuk elhelyezkedőkhöz képest - egyértelműen és szi- 
lárdan körülhatárolt társadalmi csoporttá váljék. Ilyen volt mindenekelőtt az 
örökletesség megjelenése: hamarosan a legtöbb sergent-i hűbér az egyházi in- 
tézmények erőfeszítései ellenére gyakran jogilag is, de a gyakorlatban szinte 
mindig nemzedékről nemzedékre hagyományozhatóvá vált, vagyis az apa funk- 
cióját és földjét fia örökölte. Második helyen említhetjük az adott közösségen 
kívül kötött házasságokat, amelyeket a 12. századtól könnyen nyomon követhe- 
tünk a hűbérurak közötti szolgacsere-megállapodások alapján: ha a falunagy fia 
vagy leánya nem talált falujában rangjához illő párt, csak a szomszédos birtok- 
ról lehetett neki feleséget, illetve férjet keríteni. Márpedig , a saját köreiken be- 

lüli" házasodás igényét az osztálytudat egyértelmű megnyilvánulási formájá- 
nak kell tekintenünk. 

Ezt a látszólag oly szilárd alapokon nyugvó csoportot azonban furcsa belső 
ellentmondás szaggatta. Számos vonása — a hatalmi jogkörök, a viselkedésfor- 
mák, a vagyon jellege vagy a katonai hivatás — folytán a vazallusok , nemessé- 
gével" rokonult, s a katonai feladatok ellátása gyakran a jogi aktusok terén is 
éreztette természetes következményeit. Egyrészt itt is megjelent , a szó és kéz 
általi" hűbéreskü: noha távolról sem minden miniszteriális hűbér adományo- 
zásakor került sor ilyen aktusra, a legjelentősebbek esetében a jelek szerint el- 
kerülhetetlennek tartották, hogy a fegyveres hűségkötelék létesítésének rítusára 
is sort kerítsenek. Másrészt lovaggá avatási szertartások is zajlottak: a falunagyok 
és a földesúri tisztek között nem egy lovaggá , rendelt" személy akadt. De ezek 
a nemesi életre vágyó lovagok és más helyi hatalmasságok legtöbbje-egyúttal 
szolga is volt, s eminőségükben vonatkozott rájuk a , külházasság" tilalma (mely- 
nek föloldása mindig sokba került) és a , holt kéz"; nem léphettek papi rendbe 
(ha csak föl nem szabadították őket), a bíróságon nem tanúskodhattak szabad 
emberek ellenében, és ami a legfontosabb, továbbra is rajtuk maradt a nem önként 
választott függés bélyege. Egyszóval jogi helyzetük éles ellentmondásban állt 
valóságos helyzetükkel. Ezt a konfliktust alapvetően más és más megoldások- 
kal igyekeztek föloldani az egyes országokban. 

A miniszteriálisok — akár egyszerű társadalmi rétegként — mindenkor az 
angol társadalomban játszották a legkisebb szerepet. A falusi sergent-ek, mint 
láttuk, a legtöbb esetben nem specializálódtak. Rendszerint nem a túlontúl kis 
számú és alsóbbrendű bondman közül választották ki a földesúri tiszteket, akik 
később státusuknál fogva mentesültek a mezei robot alól, s szó sem lehetett ar- 
ról, hogy a nemtelenekkel egy kategóriába sorolják őket. Ekképp legtöbbjüknek 
sikerült elkerülnie mind a régi, mind az új típusú szolgaságot. Szabad ember- 
ként élvezhették a minden szabadot megillető jogokat, s ha lovaggá ütötték őket 
— ez persze nem mindig fordult elő —, a státusukat megillető respektus vette őket 
körül. A jog beérte azzal, hogy a katonai hűbérektől megkülönböztetett sergent-i 
hűbérek vonatkozásában sajátos szabályokat dolgozzon ki, főképp pedig éles 
határvonalat igyekezett vonni a legnagyobb és legtiszteletreméltóbb — s ekképp 
hűbéreskü ellenében átengedett — sergent-i hűbérek, illetve a nagyjából a ,, sza- 
bad" paraszti telkek státusában osztozó, , kisebb hűbérek" között. 

Franciaországban éles szakadás következett be. A kevésbé hatalmas és 
kevésbé szerencsés falunagyok megmaradtak egyszerű gazdag parasztoknak; 
néha bérbe vehették a földesúri jogokat vagy az uraság saját kezelésében levő 
földeket, s olykor fokozatosan le kellett mondaniuk minden igazgatási funkció- 
ról. Amikor ugyanis a gazdasági helyzet ismét lehetővé tette a bérezést, számos 
földesúr visszavásárolta a különböző tisztségeket, hogy birtokai igazgatását rend- 
szeresen javadalmazott valódi tisztségviselőkre bízza. A bárói udvarok néhány 

elöljárója már jó ideje jártasságra tett szert a városi uradalmak irányításában, s 
lassanként bejutottak a polgári patríciusréteg soraiba. Sokuknak viszont a legsze- 
rencsésebb vidéki sergent-ekkel egyetemben sikerült a nemesek közé férkőzni- 
ük, méghozzá abban az időszakban, amikor emezek szilárd jogokkal körülvett 
osztállyá alakultak. Összeolvadásukat már hosszú ideje több tényező is előké- 
szítette, köztük is elsősorban a miniszteriális nemzetségek és a lovagi vazallus- 
családok sarjai között mind gyakrabban kötött házasságok. A szolgai származá- 
sú, de születési bélyegét eltüntetni igyekvő s végül újra gazdája markába kerü- 
lő lovag viszontagságai a 12. századi krónikák és anekdoták megszokott témái 
között szerepelnek. 

Voltaképpen a szolgaság jelentette az egyedüli korlátot, amely eredménye- 
sen gátolhatta volna meg a megannyi közös sajátosság előkészítette asszimiláló- 
dást. Ez az akadály a 13. századtól bizonyos értelemben áthághatatlanabbnak 
tűnhetett, mint valaha. Arról van szó, hogy egy időtlen idők óta létező szokással 
való jelentőségteljes szakítás nyomán a joggyakorlat immár összeegyeztethetet- 
lennek tekintette a lovaggá ütést a szolgasággal: ekkorra ugyanis az emberek- 
ben már igen erősen tudatosult a hierarchikus társadalmi tagolódás elve. De 
éppen ekkoriban bontakozott ki a nagy szolgafölszabadító mozgalom is. A ser- 
gent-eknek a közönséges szolgáknál több pénzük volt, ezért mindenhol elsőként 
vásárolhatták meg szabadságukat. Semmi sem állta tehát útját annak, hogy a 
jog alkalmazkodjék a tényleges helyzethez, s azok, akik a legközelebb álltak a lo- 
vagi életmódhoz, s akiknek nemritkán lovaggá ütött őseik is voltak, ne csatla- 
kozhassanak egyenjogú tagként azoknak a rendjéhez, akiket születésük jogosí- 
tott föl a lovagság soraiba lépéshez. S mivel belépésük előtt már minden folttól 
megszabadultak, semmiféle megkülönböztető jel nem választotta el őket a töb- 
biektől. Utódaik a vidéki kisnemesség jelentős hányadát alkották, de nem mind- 
egyikük maradt meg ezen a társadalmi lépcsőfokon: a Saulx-Tavannes herce- 
gek, akik az ancien régime utolsó éveiben a katonai arisztokrácia legfelsőbb 
köreibe tartoztak, a saulx-i hűbérúr egyik elöljárójától származtak, akit gazdája 
1284-ben szabadított föl."" 

Németországban az udvari Dienstmannok csoportja néhány vidéki sergent- 
nal egyetemben már korán kivételes szerepre tett szert. Valószínű, hogy a né- 
met társadalomban a vazallusi kötelékek sohasem játszottak olyan kitüntetett 
szerepet, mint Észak-Franciaországban vagy Lotaringiában. A hűbéri függőségi 
kötelékek meglazulása minden bizonnyal gyorsan ment végbe, s ezt a folyama- 
tot nemigen próbálták megállítani: mi sem bizonyítja ezt jobban, mint hogy más 
országoktól eltérően itt kísérletet sem tettek rá, hogy az hommage lige beveze- 
tésével támasszák föl a rendszert. Így Németországban kiváltképp kézenfekvő- 
nek tűnt, hogy a földesúri házakban ellátandó feladatköröket nem szabad, füg- 
gő helyzetűekre bízzák. Ezek az — egy sváb szöveg kifejezésével — , lovagi életű 
szolgák" már a 11. század elején olyan nagy számban sürgölődtek a legfőbb 
előkelőségek körül, s az apró, ám annál féktelenebb csoportjaikat átható össze- 

tartás szelleme oly erőteljesen érvényesült, hogy előjogaik elismerésekor, illet- 
ve rögzítésekor egész sor csoportszokásjog jött létre. Ezeket hamarosan írásba 
foglalták, és úgyszólván egységes osztály-szokásjoggá szerveződtek. Ezeknek az 
embereknek a sorsa annyira irigylésre méltónak tűnt, hogy egy évszázaddal 
később nem egy tisztes rangú szabad ember azért szánta el magát a szolgasorba 
lépésre, hogy miniszteriális lehessen belőle. Fontos szerep jutott nekik a hadjá- 
ratokban, s ott ültek a bírói emelvényeken is. Sőt a birodalmi diéta döntése nyo- 
mán a fejedelmi bíróságokon is jelen lehettek, azzal a föltétellel, ha mellettük 
legalább két , nemes" ül. A hatalmasságok tanácsülésein is fontos szerep jutott 
nekik, olyannyira, hogy amikor 1216-ban a császár le akart mondani az egyik 
tartományúr hűbéresküjéről, egy birodalmi határozat ennek egyedüli föltétele- 
ként azt szabta meg, hogy a rendelkezéssel a szóban forgó fejedelem mellett 
annak miniszteriálisainak is egyet kell érteniük. Az egyházi uradalmak minisz- 
teriálisai néha részt vettek a püspök vagy az apát megválasztásában, s ez utób- 
bi távollétében igazi zsarnokként bántak a szerzetesekkel. 

Az első helyet az uralkodó Dienstmannjai foglalták el. Ugyanis amíg a 
Capetingek a legfontosabb udvari tisztségeket vazallusi nemzetségek sarjaira 
bízták, addig németországi szomszédaik szolgasorban született egyszerű sergent- 
eket tüntettek ki ezzel a keggyel. I. Fülöp francia király szolgát nevezett ki ugyan 
kamarásául,"" e tisztség azonban viszonylag szerény volt, és az eset a jelek 
szerint kivételesnek mondható. A francia királyok olykor előkelő báróra bízták 
az udvarnagyi tisztet, míg főistállómestereiket rendszerint a Loire és a Somme 
közötti vidékről származó kisnemesek közül választották. Németországban -— ahol 
voltaképpen a dinasztiaváltások, továbbá, mint látni fogjuk, az államszerkezet 
egyes sajátosságai gátolták meg a királyokat abban, hogy egy Ile-de-France-hoz 
hasonló, állandó és hűséges nemesi tartalékokkal rendelkező területre támasz- 
kodhassanak — a császári udvarnagyokat és főistállómestereket rendszerint a 
szolgák közül emelték ki. Persze ez a gyakorlat az arisztokrácia ellenállásába 
ütközött, ami a dolog természeténél fogva a kor udvari irodalmában is tükröző- 
dik, s néhány fölkelés valószínűleg éppen emiatt robbant ki. Mindennek ellené- 
re a miniszteriálisok mindvégig a Száliak és a Staufenek megszokott környeze- 
tét alkották. Ők gondoskodtak az ifjú hercegek neveltetéséről, rájuk hárult a leg- 
fontosabb várak őrzése, s néha — legalábbis Itáliában — ők álltak a legnagyobb 
katonai körzetek élén. Ugyanakkor ők voltak a birodalom legtisztább politikai 
hagyományainak a letéteményesei. Barbarossa és közvetlen utódai uralkodása 
idején kevesen emelkedhettek olyan magasra, mint a szikár termetű Markward 
von Anweiler udvarnagy, aki Szicília régenseként végezte be életét: Markwardot 
csak 1197-ben szabadította föl ura, s még aznap megtette a Ravennai Herceg- 
ség és az Anconai őrgrófság urának. 

Magától értetődik, hogy a közrendűek sorából fölkapaszkodott emberek 
hatalmuk és életmódjuk folytán Németországban közelítettek legjobban a hűbé- 
resi körökhöz. Itt azonban nem férkőzhettek szinte észrevétlenül a vazallusi 

eredetű nemesség soraiba. Túl sokan voltak ehhez, osztályjellegük a rájuk vo- 
natkozó sajátos szokásjog folytán túlságosan is régen szilárd körvonalakat öl- 
tött, s Németországban ekkoriban még túlontúl erősen élt a közjogi szabadság 
ősi eszméje — ráadásul a német jogi fölfogás rendkívül érzékeny volt a rangbéli 
distinkciók iránt. A szolgák lovaggá ütését nem tiltották meg, de a szolgálólova- 
gok egy különálló (legalsó) lépcsőfokon helyezkedtek el a lovagság egyetemes 
osztályában, s a még finomabb megkülönböztetések kedvéért olykor saját kate- 
góriájukon belül is két egymás fölött elhelyezkedő rétegre bomlottak. Nem akadt 
probléma, ami annyi bosszúságot okozott volna a teoretikusoknak vagy a jog- 
szolgáltatóknak, mint amikor azt kellett eldönteniük, hogy pontosan milyen rang 
is illeti meg ezeket a közrendű szabadokhoz képest hatalmas, ám mégis szé- 
gyenbélyegtől éktelenített személyiségeket. Ugyanis a polgároknak és az egy- 
szerű parasztoknak többnyire nem volt semmi olyasmilyük, amiből a miniszteriá- 
lisok tekintélye eredt, ám szabadon születettekként végső soron föléjük emelked- 
tek. Különösen a bíróságok összeállítása okozott súlyos nehézségeket. , Egyetlen 
szolgai állású személy se mondhasson a jövőben fölöttetek ítéletet", olvashat- 
juk még abban a kiváltságlevélben is, amelyet Habsburg Rudolf a mai Svájc 
területén élő parasztoknak adományozott." 

Eljött azonban az a nap, amikor — a fejlődés eltérő ütemének megfelelően 
Franciaországhoz képest hol évszázados, hol másfél évszázados késéssel — az el- 
kerülhetetlen végre megtörtént. A kevésbé szerencsés Dienstmann-családok meg- 
rekedtek a gazdag parasztság szintjén, vagy sikerült beférkőzniük a városi pol- 
gárság soraiba. Azokat, akik lovagi méltóságra emelkedtek, immár semmilyen 
jegy sem különböztette meg a szabad emberekből létrejött lovagságtól, jóllehet 
továbbra is mély szakadék választotta el őket a főnemességtől, lévén hogy a német 
nemesi jog mindvégig hűségesen őrizte a kasztszellemet. Most is csak azt lát- 
juk -— s elsősorban talán ezt a tanulságot szűrhetjük le a miniszteriálisság átte- 
kintéséből -—, hogy a jogi tradíciónak végül kapitulálnia kellett a realitások előtt. 

Az egyházi társadalom a feudális korában 


A hűbéri korban a klerikusok és a világi emberek között nem húzódott olyan 
szilárd, egyértelmű választóvonal, mint amilyet a katolikus egyházreform a tri- 
denti zsinat körüli időkben megvonni igyekezett. A két rend határán bizonyta- 
lan színezetű átmeneti zónával találkozunk, amelyben jogilag meglehetősen 
tisztázatlan helyzetű , tonzúrások" tömege helyezkedett el. Ám a klérus ennek 
ellenére jogi szempontból világosan különálló osztályként jelenik meg, mivel 
az egész testületre sajátos jogrend vonatkozott, s az egyháznak féltékenyen védett 
igazságszolgáltatási privilégiumaik voltak. Társadalmi osztálynak viszont nem 
tekinthető, mivel soraiban életmód, hatalom és tekintély dolgában egymástól 
rendkívül különböző emberek keveredtek. 

Nézzük elsőként a szerzetesek seregét. Valamennyien , Szent Benedek fiai" , 
a gyakorlatban azonban az eredeti Regula egymástól egyre eltérőbb változatait 
követték. Megosztott, gyakran fölbuzduló tömegük szüntelenül a tiszta aszkézis 
és a földhözragadt gondok közt hánykódott; ez utóbbiak a hatalmas vagyon ke- 
zeléséből vagy szerényebb körülmények esetén a mindennapi kenyér megszer- 
zéséből eredtek. Ne gondoljuk persze, hogy az egyháziakat áthághatatlan kor- 
látok választották el a világiaktól. Végső soron még a legkérlelhetetlenebb re- 
meteélet diktálta szabályoknak is meg kellett hajolniuk a cselekvés kényszerei 
előtt. Az egyházközségekben szerzetesek végezték a lelki gondozást. A monos- 
tori iskolák kapuja olyan tanulók előtt is kitárult, akik sohasem öltenek majd 
kámzsát. A kolostorok - főképp a gregorián reformot követően -— valóságos püs- 
pök- és pápaneveldék szerepét töltötték be. 

A világi papság legalsó rétegét a plébániai teendőket ellátó falusi papok 
alkották. Felkészültségük hiányos volt, jövedelmük szűkös, s életük végered- 
ményben nem sokban különbözött híveikétől. VII. Gergely föllépése előtt majd- 
nem mindegyiküknek felesége is volt. Sőt miután elült — az egyik monostori 
krónika kifejezésével — , a lehetetlen dolgok tanítója""" által keltett aszketikus 
fuvallat dühöngése, a , papné" a valóságban s olykor jogilag is még sokáig meg- 
jelent a plébános oldalán, s a falusi folklór megszokott szereplőjének számított. 
Olyannyira, hogy az , osztály" szót nem sok választotta el attól, hogy a klérus 
vonatkozásában is eredeti, szoros értelmében jelenhessék meg: Becket Tamás 
idejében az angliai papdinasztiák majdnem olyan gyakoriak voltak, mint ma- 

napság az ortodox hitű országokban a pópanemzetségek, s többnyire hasonló 
tiszteletnek is örvendtek.?? Az egyházi intézmények felsőbb szintjeit a városi 
plébánosok, a katedrálisok árnyékában meghúzódó kanonokok, a püspöki udva- 
rokban élő klerikusok és méltóságok gazdagabb és kifinomultabb rétege alkották. 

Végül a csúcson a prelátusok - apátok, püspökök, érsekek — helyezkedtek 
el, s a világi és a szerzetes papság hierarchiái mintegy az ő személyükön ke- 
resztül illeszkedtek egymáshoz. Vagyonuk és hatalmuk folytán ezek az egyházi 
főurak a legtekintélyesebb katonai főnemesek mellett foglalhattak helyet. 

Bennünket viszont most csak társadalmi jellegű kérdések foglalkoztathat- 
nak. Az Istent szolgálók közösségének küldetése már hosszú ideje elvileg elvált 
minden világi foglalatosságtól, ugyanakkor helyet kellett találniuk a maguk szá- 
mára a hűbéri kor sajátságos struktúráiban. Tudjuk, hogy az egyház hatást gya- 
korolt a kor más intézményeire, de vajon milyen mértékben került ő maga eme- 
zek befolyása alá? Más szóval — lévén hogy a történészek az egyház , feudális 
jellegéről" szoktak beszélni -, vajon milyen konkrét jelentést kel! tulajdoníta- 
nunk ennek a megállapításnak? 

A klerikusok a szertartásrend vagy az aszketikus életmód előírásai, tanul- 
mányaik, valamint a lelki gondozás reájuk háruló feladatai miatt képtelenek lettek 
volna rá, hogy közvetlen termelő tevékenységgel tartsák fönn magukat. A szer- 
zetesség megújítói többször is igyekeztek a barátokat rábírni, hogy kizárólag a 
saját kezükkel megművelt föld gyümölcseivel táplálkozzanak, de a kísérlet 
mindig ugyanabba az alapvető problémába bukott bele: ezekre a túlságosan is 
materiális teendőkre az elmélkedések vagy az istentisztelet rovására kellett volna 
időt szakítani. Azt pedig már tudjuk, hogy bérmunka igénybevételére ebben az 
időben gondolni sem lehetett. A Raimón Llull által említett lovaghoz hasonló- 
an?? a szerzetes és a pap is arra kényszerült, hogy mások , verejtékére" alapoz- 
za életét. A falusi plébános nyilván nem érezte méltatlannak, hogy olykor maga 
is kezébe vegye az eke szarvát vagy az ásót, de szegényes jövedelme mégis 
elsősorban a kazuálé vagy a dézsma bizonyos hányadából eredt, amit a falusi 
földesúr nagylelkűen átengedett neki. A nagyobb egyházi intézmények, vagy 
hogy a korabeli fogalmat használjuk, ami távolról sem csak puszta jogi fikciót 
jelentett, a , szentek" patrimóniuma a hívek alamizsnáiból, illetve olyan vásár- 
lásokból jött létre, amelyekben az eladó lelki üdvéért mondott imák gyakran a 
vételár részét képezték, s ezek a birtokok lényegében földesúri jelleget öltöttek. 
A közösségek vagy a főpapok tulajdonában hatalmas vagyonok halmozódtak fel, 
melyek méretükben nemritkán a tartományurak kezében lévő földbirtokok, kü- 
lönböző jogok és illetékek együttesére emlékeztettek. Ezeknek a nagyobb terü- 
letegységek fölötti hatalom kialakításában játszott szerepét a későbbiekben kö- 
vetjük majd figyelemmel. 

A földesúri birtokhoz azonban nemcsak járandóságok, hanem hatalmi jo- 
gok is kapcsolódtak. Az egyházi hatalmasságoknak számos, mindenféle rendű 
és rangú világi alattvaló állt a rendelkezésükre, a hatalmas javak őrzéséhez el- 

engedhetetlen katonai vazallusoktól a parasztokig és a legalacsonyabb sorú 
, alávetettekig" . 

Ez utóbbiak egyébként seregestül özönlöttek az egyházi intézmények felé. 
Vajon tényleg irigyelt helyzetet jelentett, ha valaki a , pásztorbot", nem pedig a 
kard árnyékában élt? A kérdés régóta foglalkoztatta a tollforgatókat: Abélard már 
a 12. században kritikus hangot ütött meg a szerzetesi fönnhatóság enyheségét 
magasztaló clunyi apáttal szemben.?? Ha eltekintünk az egyéni tényezőktől, a 
vitát végső soron a következő kérdésre egyszerűsíthetjük: többet ér-e a követke- 
zetes gazda (márpedig az egyháziak általában ilyenek voltak), mint a követke- 
zetlen? A kérdés igazából eldönthetetlen. Két dolog azonban bizonyos. I[dőtálló- 
ságuk és az őket körülvevő tisztelet folytán az egyházi intézmények egyrészt 
különösen keresett protektorként jelentek meg az alacsony sorú emberek köré- 
ben. Másrészt ha valaki egy szent szolgálatába állt, akkor nemcsak a világ ve- 
szedelmeivel szemben találhatott oltalmat, hanem a jámbor cselekedetből ere- 
dő, nem kevésbé becses előnyökre is szert tett. A kolostorokban szerkesztett 
oklevelek minduntalan hangsúlyozzák is e kettős nyereséget, mondván, hogy 
aki az egyházhoz szegődik szolgának, az valójában az igazi szabadságból ré- 
szesül. Ami azt jelenti — anélkül egyébként, hogy mindig világos különbséget 
tettek volna a két fogalom között -, hogy az illető egy privilegizált testület tagja- 
ként szabadságjogokkal rendelkezik a földön, a másvilágon pedig , a Krisztus- 
ban meglévő örök szabadság"? vár rá. Gyakran előfordult, hogy hálás zarándo- 
kok arra kérték addigi urukat, engedélyezze maguk és utódaik számára, hogy 
az őket meggyógyító befolyásos közvetítő földi képviselőinek a szolgálatába lép- 
hessenek.? Ily módon a személyi függőségi láncolatoknak a kor sajátossága- 
ként jelentkező kialakulásával az egyházi intézmények a legnagyobb vonzerő- 
vel bíró gócpontok közé számítottak. 

A feudális kor egyháza tehát óriási embertömeg fölött rendelkező hatalom- 
má nőtte ki magát, ami a kortársak által világosan fölismert kettős veszélyt rej- 
tett. Mindenekelőtt az ember túlságosan könnyen megfeledkezhetett eredeti hi- 
vatásáról. , Mily jó dolog is volna Reims érsekének lenni, ha nem kellene misét 
mondanom", jelentette ki a szóbeszéd szerint Manassé érsek, akit 1080-ban pápai 
legátusok mozdítottak el méltóságából. Akár igaz a történet, akár valótlanságon 
alapul, híven tükrözi azt az időszakot, amikor a francia püspöki karba való be- 
iktatásoknál távolról sem a kívánatos szempontok érvényesültek. A gregorián 
reform után már valószerűtlennek tűnt volna az ilyen cinikus kitétel. Ám a har- 
cos főpap alakja minden században fölbukkan (egy német püspök , az egyház 
jó lovagjainak" nevezte őket). Ugyanakkor a klerikusok fölhalmozta kincsek lát- 
ványa, az , elszegényített" örökösök szívét marcangoló gyűlölet — akik nem tud- 
ták megemészteni, hogy őseik remek termőföldeket juttattak egykoron a pokol- 
tól való rettegést ügyesen kiaknázó szerzeteseknek -, valamint a fegyveres ember 
megvetése az ízléséhez képest túlságosan is védett életmód iránt elemi egyház- 
ellenességet szított a világi arisztokrácia köreiben, aminek az epikus költők sok- 

szor oly nyers formában adtak hangot.?" Noha ez a fölfogás nagyon jól megfért 
a lelkiismeret-furdalásokkal vagy az utolsó órák szorongásaival megjelenő, nagy- 
lelkű adományozási rohamokkal, nem egy politikai vagy sajátosan vallási moz- 
galom ebből eredeztethető. 

Egy olyan közegben, amely hajlamos volt minden emberek közötti viszony- 
latot a legtöbb kötelezettséggel járó kapcsolat mintájára elképzelni, a vazallus- 
ság szokásrendszere az egyházi társadalmon belül is mintegy elkerülhetetlenül 
rányomta a bélyegét a nála sokkal régebbi, tőle teljesen eltérő jellegű függőségi 
viszonyokra. Előfordult, hogy a püspökök hűbéresküt követeltek káptalanjuk 
méltóságviselőitől vagy egyházmegyéjük apátjaitól, míg a nagyobb javadalmakkal 
bíró kanonokok ugyanerre kötelezték kisebb ellátmányt élvező társaikat, a plébá- 
nosoknak pedig az elé a főpap elé kellett járulniuk, akitől egyházközségük füg- 
gött."" E feltűnően világi eredetű szokásoknak a lélek civitasában való megjele- 
nése elkerülhetetlenül kiváltotta a rigoristák tiltakozásait. De még ennél is káro- 
sabb következményekkel járt, amikor a papnak a fölszentelés szent olajával 
megkent és az oltáriszentséggel érintkező kezei a behódolási szertartás során 
világi személy kezeibe helyeződtek. Ez a probléma elválaszthatatlan egy sok- 
kal tágabb s az egyház egész története során egyik legaggasztóbbnak mutatkozó 
problémától: a hierarchia különböző állomásaira való kinevezések kérdésétől. 

Távolról sem a feudális kor vezette be azt a gyakorlatot, mely szerint a lel- 
kek pásztorainak kiválasztása a világi hatalmakra hárult. Ami a falusi plébáni- 
ákat illeti — ahol a hűbérurak kezét szinte semmi sem kötötte meg -, ez a szokás 
már az egyházközségi rendszer kialakulásával megjelent. A püspöki és az apá- 
ti tisztek betöltésekor elvben csak a választás felelt volna meg a kánoni szabá- 
lyoknak: a püspököt a város papságának és népének, az apátot a szerzetesek- 
nek kellett megválasztaniuk. Ám a császárok már a római uralom utolsó szaka- 
szában sem riadtak vissza attól, hogy rákényszerítsék akaratukat a választásra 
jogosultakra, sőt olykor egyenesen maguk nevezték ki a püspököket. Példájukat 
a barbár királyságok uralkodói is követték, azzal a különbséggel, hogy az utóbbi . 
eljárást a korábbinál sokkal szélesebb körben alkalmazták. Azokban a monosto- 
rokban, amelyek nem közvetlenül a királytól függtek, az apátot gyakran a rend- 
házalapító vagy annak örökösei jelölték ki. Egyetlen valamirevaló kormányzat 
sem engedhette ki ellenőrzése alól az olyan kinevezéseket, amelyek a súlyos 
vallási felelősség mellett — amit a népe javán munkálkodó egyetlen hatalmas- 
ság sem hagyhatott figyelmen kívül — sok ember fölötti hatalmi jogokat hordoz- 
tak. A Karoling-kor gyakorlata megszilárdította azt a később elvként követett 
fölfogást, mely szerint a püspöki , kijelölések" joga a királyokat illeti meg. A 10. 
században vagy a 11. század elején a pápák és a főpapok már egyöntetűen han- 
goztatták ezt a nézetet. ??7 

Azonban az élet más területeihez hasonlóan a múlt hagyományozta in- 
tézmények és szokások itt sem tudták kivonni magukat az új társadalmi közeg 
hatása alól. 

A feudális korban minden föld-, jog- vagy tisztségátruházási aktus valami- 
lyen konkrét, az átengedett tulajdont vagy tisztséget jelképezni hivatott tárgy 
kézből kézbe való átadásával ment végbe. Amikor tehát egy világi személy egy- 
házközség, egyházmegye vagy monostor irányítására kért föl egy klerikust, a ja- 
vadalom adományozója a szokásos formáknak megfelelő , invesztitúrában" ré- 
szesítette a jelöltet. A püspökök esetében már az első Karolingok idejében ma- 
gától értetődően a , pásztorbotot"?8 választották jelképül, amelyet később a 
, pásztorgyűrű" egészített ki. Természetesen e jelvényeknek egy világi hatalmas- 
ság kezéből való átvétele távolról sem mentesítette a kedvezményezettet a litur- 
gikus fölszentelés alól — vagyis az aktus nem kreálhatott bárkiből püspököt. Nagyot 
tévednénk azonban, ha azt hinnénk, hogy a ceremónia pusztán a főpap által 
elfoglalandó méltósággal járó javak átengedését fejezte volna ki. Valójában a 
tisztséghez és a fizetséghez való jog került át egyidejűleg a kedvezményezett- 
hez, anélkül, hogy bárki is szükségét érezte volna e két elválaszthatatlanul egy- 
befonódott fogalom megkülönböztetésének. Ekképp a ceremónia meglehetősen 
nyers formában rávilágított ugyan a világi hatalmasságoknak az egyházi kine- 
vezésekben játszott döntő szerepére, de önmagában semmit sem módosított egy 
már régóta nyilvánvaló helyzeten. Ugyanez viszont nem mondható el egy má- 
sik aktusról, amelynek gyökerei sokkal mélyebben rögzültek az emberekben. 

A helyi hatalmasság vagy az uralkodó föltétlen hűséget várt el attól a kleri- 
kustól, akinek valamilyen egyházi tisztséget juttatott. Ám a Karoling-vazallus- 
ság kialakulása óta egyetlen olyan kötelék sem látszott ténylegesen kényszerítő 
erejűnek, amely nem a frank önfelajánlási ceremóniát kísérő formalitások közt 
jött létre. A királyok és a tartományurak bevezették tehát azt a szokást, hogy az 
általuk kinevezett püspököknek és apátoknak hűbéresküt kell! tenniük, s néha a 
falusi hűbérurak is erre kényszerítették a helyi plébánosokat. A hűbéreskü azon- 
ban valójában behódolást kifejező szertartás volt, ráadásul óriási tisztelet övez- 
te. Ennélfogva a lelki hatalom letéteményeseinek a világi hatalom képviselőivel 
szembeni alárendeltsége nemcsak látványosan nyilvánult meg, hanem egyszer- 
smind szorosabbá is vált. Annál is inkább, mert a két szertartásos aktus, a hű- 
béreskü és az invesztitúra egybefonódása azzal a veszéllyel járt, hogy elmosód- 
tak a különbségek a főpapi tisztség és a vazallusi hűbér között. 

A püspökök és a legfőbb apátok kinevezése alapvetően a királyi előjogok 
közé tartozott, s ekképp a feudális társadalmak egyik sajátosságából adódóan e 
téren is jelentkeztek az uralkodói jogok fölaprózódásának következményei. Ez 
a földarabolódás azonban az egyes tartományokban különböző méreteket ölthe- 
tett, s ezért rendkívül eltérő mértékben éreztethette hatását az egyházi szemé- 
lyiségek kinevezésében. Azokon a területeken — például Franciaországban s itt 
is elsősorban a Délvidéken és az ország szívében —, ahol számos püspökség került 
fő-, sőt középnemesek ellenőrzése alá, semmi sem vethetett gátat a legszélső- 
ségesebb visszaéléseknek: a fiú mintegy automatikusan léphetett apja örökébe, 
sőt egyes tisztségeket nyíltan áruba bocsátottak. Ellenpéldának Németországot 

hozhatjuk föl, ahol a királyoknak szinte minden püspöki székhelyet sikerült az 
uralmuk alatt tartaniuk. Persze az egyházi méltóságok kiválasztásában nem 
kizárólag vallási megfontolások vezették őket. Mindenekelőtt olyan főpapokra 
volt szükségük, akik képesek az emberek kormányzására, sőt harcolni is tud- 
tak. Touli Brúnó, aki később IX. Leó néven szent életű pápaként uralkodott, 
püspöki kinevezését mindenekelőtt katonai parancsnoki képességeinek köszön- 
hette. Az uralkodó előszeretettel nevezett ki gazdag püspököket a szegény egy- 
házmegyék élére. Nem vetette meg a drága ajándékokat, amelyekkel az újon- 
nan beiktatottak már-már kötelességszerűen elhalmozták, akár katonai hűbér- 
ben, akár magas egyházi méltóságban részesültek. Nem kétséges azonban, hogy 
a szász, valamint az első száli uralkodók alatt a birodalom püspökei sem kép- 
zettségük, sem erkölcsi tartásuk tekintetében nem előzték meg a szomszédos 
országok hasonló méltóságait. Ha már elkerülhetetlen volt a világi hatalomtól 
való függés, az egyház jobban járt, ha minél magasabb - ennélfogva föltehetően 
szélesebb látókörű — hatalmasságnak tartozott engedelmességgel. 

Ezután a VII. Gergely nevéhez kapcsolódó reform időszaka következett. Nem 
feladatunk most, hogy ismertessük e szenvedélyes kísérlet fordulatokban gaz- 
dag történetét, melynek során a természetfölötti erőket igyekeztek kivonni a vi- 
lágiak befolyása alól, s a földi hatalmakat tapintatosan megpróbálták az Üdvö- 
zülés nagy művének egyszerű szolgáiként fölsorakoztatni. A vállalkozás végső 
mérlegét — tekintet nélkül az egyes országokban mutatkozó árnyalatnyi különb- 
ségekre — most csak néhány szóban foglaljuk össze. 

A reformátorok erőfeszítései nem az egyházközségi rendszer átalakítására 
irányultak elsősorban. A jogrend majdnem teljes egészében változatlan maradt 
ezen a területen. A nyers , tulajdon" terminus helyébe végleg az illendőbb ,, pat- 
ronátus" elnevezés lépett, s apüspökök immár valamivel gondosabban ellen- 
őrizték az egyházi személyek kiválasztását. Ezek a szerény mértékű újítások 
azonban nem sokat nyomtak a latba, lévén hogy a hűbérurak jószerével megtar- 
tották maguknak a plébánosok kinevezésének a jogát. A valamelyest is jelen- 
tősnek mondható egyedüli változás is inkább a gyakorlatban, mint a jogrend terén 
jelentkezett: számos addig világi kézen lévő falusi plébánia került adományo- 
zások vagy vásárlások következtében egyházi intézmények, elsősorban monos- 
torok birtokába. A hűbérúri fönnhatóság továbbra is érvényesült, ezentúl viszont 
legalább olyanok gyakorolták, akik maguk is az egyház kötelékébe tartoztak. 
Megint csak azt látjuk, hogy a minden más alkotóelemnél jóval régebben kiala- 
kult falusi birtok a hűbériség társadalmi gépezetének egyik legidőtállóbb alkat- 
része volt. 

A legmagasabb egyházi méltóságoknak sikerült a világi hatalmaknak való 
behódolás legmegbotránkoztatóbb formáit fölszámolniuk. A helybéli dinasztiák 
immár nem , sajátíthatták ki" nyíltan amonostorokat. A katonai főnemesek nem 
emelkedhettek saját szakállukra megannyi jámbor rendház apátjává vagy , fő- 

apátjává". A lelki hatalom jelképei nem szerepelhettek többé a beiktatási cere- 

móniákon: a pásztorbotot és a pásztorgyűrűt a jogar váltja föl, akánonjogászok 
pedig elvként szögezik le, hogy a szóban forgó szertartás egyedül arra hivatott, 
hogy a tőle függetlenül odaítélt vallási funkció gyakorlásával járó, anyagi ter- 
mészetű jogok átruházását szentesítse. Az egyházi méltóságok választásának 
elve mindenütt szabállyá emelkedik, s a világiakat jogilag még egyszerű válasz- 
tókként is véglegesen kizárják a püspökválasztási procedúrából, amelyben — egy 
az egész 12. századon végigvonuló folyamat eredményeként - csak a székes- 
egyház kanonokjaira korlátozódó testület vehet részt. Ez az eredeti törvénynek 
teljességgel ellentmondó újítás minden másnál jobban árulkodik a papság és a 
világi tömegek között egyre nagyobb méreteket öltő szakadásról. 

A választás elvét azonban nem lehetett egykönnyen alkalmazni, mivel so- 
kan képtelenek voltak belenyugodni abba, hogy az eredmény puszta szavazat- 
számlálás alapján alakuljon ki. Úgy vélték, a döntés nem az egyszerű többséget 
illeti meg, hanem — a hagyományos formula szerint — a , major et sanior pars" -t. 
Márpedig a kisebbség nehezen állt ellen a kísértésnek, hogy a számok törvé- 
nyei szerint győztesnek mutatkozó ellenfelétől megtagadja a nehezebben mér- 
hető második ismérv teljesítését. Sokszor meg is kérdőjelezték a választások 
eredményét. Ez persze megkönnyítette a felsőbb hatóságok beavatkozását, s erre 
nemcsak a pápák, hanem a királyok is módot találtak. Tegyük hozzá, hogy sen- 
kinek sem lehettek illúziói a szűk körű, gyakran a legtisztességtelenebb helyi 
érdekeknek engedelmeskedő választói testületek elfogultságai felől. A legtisz- 
tábban látó kánonjogászok nem is tagadták, hogy egy szélesebb hatósugarú 
hatalom jótékony ellenőrző szerepet tölthetne be e tekintetben. Az uralkodók és 
a legfőbb egyházi méltóság viszont vetélkedni kezdtek ezért a hatalomért. Ezen- 
közben végbement a politikai erők általános összpontosulása, s a bárók gyüle- 
vész hadát a nyugati világ legtöbb országában fokozatosan kiszorította a színről 
a királyi — illetve helyenként a tartományúri — hatalom. A jogokban immár sen- 
kivel sem osztozó királyok ettől fogva eredményesebben élhettek azokkal az 
eszközökkel, amelyekkel nyomást gyakorolhattak az egyházi testületekre. A 
megfélemlítési eljárások közé tartozott például az uralkodói hatalom képviselő- 
jének megjelenése a választásokon, amit a pápa és a császár között kötött 1122- 
es konkordátum törvényesnek ismert el. A hatalmukban leginkább bízó uralko- 
dók olykor a közvetlen kinevezésektől sem riadtak vissza. A hűbériség második 
korszakának, valamint az ezt követő századoknak a történelme attól a számta- 
lan viszálytól hangos, amelyet a püspöki vagy apáti kinevezések a katolikus világ 
minden sarkában kiváltottak. Végeredményben tehát azt kell megállapítanunk, 
hogy a gregorián reform képtelennek bizonyult rá, hogy a legnagyobb világi 
hatalmasságoktól elragadja azt a — létükhöz valójában elengedhetetlenül szük- 
séges — eszközt, melynek segítségével maguk jelölhették ki a legfőbb egyházi 
méltóságokat, vagy legalább ellenőrizhették megválasztásukat. 

Az új idők püspökeinek és apátjainak hatalmas birtokaik voltak, amelyek 
tulajdonlásával ugyanolyan terhek hárultak rájuk királyukkal vagy tartomány- 

urukkal szemben, mint a legnagyobb bárókra, ráadásul — tudniillik, mint látni 
fogjuk, a kor fölfogása szerint az egyházi birtokokat különösen szoros kötelék 
fűzte a koronabirtokokhoz - az általuk ellátandó szolgálatok fontosságban min- 
den mást megelőztek. Ekképp a legfőbb egyházi méltóságokat továbbra is olyan 
hűségkötelék láncolta az uralkodóhoz, amelynek senki sem kérdőjelezhette meg 
a jogosságát és a szilárdságát. A reformátorok beérték annak követelésével, hogy 
a kötelezettségek a klerikus magas méltóságához illő formát öltsenek. Semmi 
kifogásuk nem volt az ellen, ha a főpapok hűségígéretet tesznek, de elutasítot- 
ták a hűbéresküt. A 11. század végétől már ezt a rendkívül logikus és világos 
elméleti álláspontot fogalmazták meg egymással versengve a zsinatok, a pápák 
és a teológusok. A gyakorlat még hosszú ideig másként alakult, később viszont 
az említett fölfogás egyre inkább teret nyert, s a 13. század közepére már majd- 
nem mindenütt érvényre jutott. Mindössze egyetlen, ám távolról sem elhanyagol- 
ható kivételt kell megemlítenünk. A vazallusságot híven őrző Franciaország ma- 
kacsul ragaszkodott e tekintetben a hagyományos szokásokhoz, s néhány sajá- 
tos privilégiumtól eltekintve egészen a 16. századig kitartott mellettük. Szent 
Lajos nem riadt vissza a következő szavaktól, midőn rendre utasította egyik püs- 
pökét: , Ön az én emberem, mégpedig kéz általi emberem!" Ez talán a legéke- 
sebben szóló bizonyítéka annak, hogy a hűbériség legjellegzetesebb képzetei 
milyen szívósan rátelepültek még erre az alapvetően spirituális jellegű társadalmi 
osztályra is." 


Parasztok és polgárok 


A lovagi ihletésű irodalom azt az látszatot keltette, mintha a falusiak és a pa- 
rasztok teljesen egynemű közeget alkottak volna a nemesek és a klerikusok osz- 
tályai mögött. A valóságban azonban számos, mélyen húzódó társadalmi válasz- 
tóvonal tagolta részekre ezt a hatalmas embertömeget. Ez a szó szoros értelmé- 
ben magukról a parasztokról is elmondható. Nemcsak arról van szó, hogy a 
hűbérúrral szembeni függés különböző fokozatai a , szolgaság"—, szabadság? el- 
lentétpár mentén hullámzó jogi határvonalakat metszettek soraikba. A státus- 
beli különbségek mellett és tőlük függetlenül súlyos gazdasági egyenlőtlensé- 
gek is megosztották az apró falusi közösségeket. Elegendő, ha egyelőre csak a 
legkézenfekvőbb és legkorábban megfogalmazódó különbségre utalunk: melyik 
igás állataira büszke szántóvető tekintette volna magát egyenrangúnak a saját 
falujabéli szegény zsellérekkel, akik sovány parcelláik megművelésekor saját 
izmaikra voltak utalva? 

Ugyanakkor a paraszti tömegektől, valamint a tisztelet övezte feladatok el- 
látására hivatott csoportoktól elkülönülve mindig is léteztek elszigetelt, kereske- 
dőket és kézműveseket tömörítő gócok. Ezeket a nagyszámú új jövevénytől föl- 
duzzadt társadalmi csírákat a feudalizmus második korszakának gazdasági for- 
radalma a városi osztályok hatalmas, erősen differenciált tömegévé változtatta. 


A klérus és a foglalkozást űző rétegek 381 


Ezeknek a különböző foglalkozások szerint tagozódott csoportoknak a tanulmá- 
nyozása csak gazdasági tevékenységük mélyreható vizsgálata után képzelhető 
el. Most megelégszünk azzal, hogy gyorsan fölvázoljuk helyzetüket a feudális 
társadalom színpadán. 

Nem akadt olyan nyelv a feudális Európában, amelynek szavaival világos 
különbséget lehetett volna tenni város és falu között. A ville, a town, a Stadt sza- 
vak mindkét fajta településre utalhattak, a Burg pedig mindenféle megerősített 
helyre vonatkozhatott. A cité szó kizárólag az egyházmegyei székhelyeket je- 
lölte, s olykor a kivételes fontosságú területi központokat is ezzel az elnevezés- 
sel illették. A 11. században a chevalier, clerc, vilain szavak egyértelmű ellen- 
téteként megjelenik a francia bourgeois (, polgár") szó, amely hamarosan a töb- 
bi európai nyelvben is elterjed. Maga a település névtelen marad ugyan, de az 
ott lakó emberek, jobban mondva a lakosság legtevékenyebb, kereskedői vagy 
iparosi tevékenységük folytán legsajátosabban városi elemei saját helyet vívnak 
ki maguknak a társadalmi nómenklatúrában. A kortársak biztos ösztönnel jöt- 
tek rá, hogy a várost mindenekelőtt az jellemzi, hogy egy sajátos embercsoport 
lakóhelye. 

Nem szabad persze abba a hibába esnünk, hogy eltúlozzuk a különbsége- 
ket. A polgár a városiasodás első szakaszában ugyanúgy kedveli a harcot, mint 
a lovag, és rendszerint fegyvert is visel. De életmódja a parasztéhoz is hasonlít: 
hol földjei műveléséről gondoskodik, melyek barázdái olykor a városfalakon belül 
húzódnak, hol állatait vezeti a kívül eső, éberen őrzött községi legelőkre. Ha 
elegendő vagyont gyűjt, vidéki birtokot vásárol magának. Persze ne higgyük, hogy 
a lovagi osztályt hidegen hagyta a vagyongyarapítás gondolata. A polgár eseté- 
ben viszont csak járulékosak az őt az egyéb társadalmi csoportokkal látszólag 
rokonító tevékenységek, s többnyire csak egy lassanként levetett korábbi létfor- 
ma kései maradványaiként jelentkeznek. 

A polgár alapvetően csereüzletekből él. Megélhetését a vételár és az eladá- 
si ár, illetve a kölcsönadott tőke és a visszafizetett összeg közötti különbségből 
fedezi. S minthogy itt nem egyszerűen munkás vagy fuvaros béréről van szó, e 
közvetítésből eredő haszon jogosultságát tagadják a teológusok, miközben a 10- 
vagi társadalom képtelen megérteni annak valódi természetét. Ekképp a polgár 
magatartási kódexe szembeszökő ellentmondásba kerül környezete erkölcsi föl- 
fogásával. Mindenáron spekulálni szeretne a földdel, ezért elviselhetetlennek 
érzi az ingatlanjait sújtó hűbérúri korlátozásokat. Gyorsan kell lebonyolítania 
üzleteit, s vállalkozása terebélyesedésével állandóan új meg új jogi problémák- 
ba ütközik, miközben a hagyományos bírósági eljárások lassúsága, bonyolultsá- 
ga és elavultsága megkeseríti az életét. Magában a városban több különböző 
hatalom érvényesül egyszerre, ami gátolja a tranzakciók rendezett lebonyolítá- 
sát, nem beszélve arról, hogy ezzel osztályának érdekközössége is súlyos csor- 
bát szenved. A szomszédságában élő katonai nemesek vagy egyházi emberek 
mentességei mint nyereségszerzési szabadságának korlátai jelennek meg a sze- 

mében. Szüntelenül járja az utakat, és egyaránt gyűlölettel tekint az őt megsar- 
coló vámszedőkre és a várakra, ahonnan rablólovagok rontanak a kereskedőka- 
ravánokra. Egyszóval minden csak sanyargatja, minden csak nehezíti az életét 
egy olyan világban, amelynek intézményei között egyelőre csak parányi hely 
jut neki. Olyan városról álmodik, amelynek erőszakkal kivívott vagy szépen 
csengő dénárokkal megvásárolt szabadságlevele van, s amelynek jól szervezett 
lakói alaposan fölkészültek mind a gazdasági terjeszkedésre, mind az elkerül- 
hetetlen megtorlásokra. Márpedig ez a város idegen testet alkot a feudális társa- 
dalom közegében. 

Igaz, ritkán fordult elő, hogy a megannyi buzgó közösség által hőn óhajtott 
kollektív függetlenség végül meghaladta volna egy egészében meglehetősen 
szerény belső igazgatási autonómia valamelyik fokozatát. A helyi zsarnokságok 
által rájuk erőltetett indokolatlan kötöttségek lerázására viszont egy másik mód 
is kínálkozott, amely kényszermegoldásnak tűnhetett ugyan, ám a gyakorlatban 
többnyire bevált: a polgárok a hatalmas területek rendjén őrködő nagy monar- 
chikus vagy tartományi kormányzatok védőszárnyai alatt találhattak menedé- 
ket, amelyek egyre inkább megértették, hogy már pénzügy okokból is érdekük- 
ben áll, ha a tehetős adófizetők növelik gazdagságukat. Ugyanezen okból — s 
talán még messzemenőbb következményekkel -— a polgári erők megszilárdulá- 
sa ellenirányban hatott a hűbéri szerkezet sajátos vonására, a hatalom fölapró- 
zódására. 

Az új városi közösségnek színre lépését — azaz lázadását vagy megszerve- 
ződését - általában egy jelentőségteljes aktus, a polgárok kölcsönös eskütétele 
kísérte. Az addig elszigetelt egyének immár kollektív testet alkottak. Ezt az es- 
küvel szentesített egyesülési formát Franciaországban commune-nek (, község") 
nevezték. Soha egyetlen más szóhoz nem tapadt ennyi szenvedély. Ezt harsog- 
ták a polgárok, amikor gyülekeztek a zendülés napján, ezt kiáltozták, amikor 
veszélybe kerültek, s a gyűlölet visszhangját váltotta ki a korábban egyedül ural- 
kodó társadalmi osztályok tagjaiból. De miért is vette körül annyi ellenséges 
érzület , ezt az új keletű, ám förtelmes" elnevezést, hogy Guibert de Nogent 
szavait idézzük? Számos tényező is szerepet játszott benne. Nyugtalankodtak a 
nagyurak, akiknek hatalmuk, jövedelmük és tekintélyük közvetlen veszélyben 
forgott. Az egyházi vezetőkben nem ok nélkül keltettek félelmet az olyan társa- 
dalmi csoportok törekvései, amelyek nemigen respektálták az egyház , szabad- 
ságjogait", ha egyszer hátrányosan érintették őket. A lovag megvetéssel vagy 
nehezteléssel tekintett a kereskedőre, míg a klerikus szívéből az erényhű mél- 
tatlankodás indulatai törtek föl ezen , uzsorások" és , nyerészkedők" jövedel- 
mei láttán, melyek a szemükben csak tisztátalan forrásból származhattak." Ám 
mindennek más, mélyebben ható okai is voltak. 

A feudális társadalomban a segítségadási és , barátsági" eskü kezdettől fogva 
a rendszer egyik alapvető alkotóelemének számított. Ez azonban alulról fölfelé 
érvényesülő elkötelezettséget jelentett, amely a gyöngébbet a nála hatalmasabb- 

hoz fűzte. A közösségi eskü eredeti vonása abban állt, hogy egyenrangú embe- 
reket tömörített. Nyilvánvalóan nem egy eladdig ismeretlen jelenséggel van 
dolgunk. Ilyen esküt tettek már egymásnak azok a népi gildék tagjai, akik egye- 
süléseit Nagy Károly később betiltotta, vagy később azok a békeszövetségek, 
amelyeknek a városi communák azután több tekintetben az örököseiként léptek 
föl. De ugyanezt a formát választották néha a kalmárok is, amikor az olykor szintén 
gildéknek nevezett apró társulásaikba tömörültek; ezeket a kereskedelmi tevé- 
kenység és a vele járó kockázatok hívták ugyan életre, de már a városok autonó- 
miatörekvéseit megelőzően a polgári szolidaritás egyik legkorábbi megnyilatko- 
zásaiként jelentkeztek. A kommunális mozgalom kibontakozása előtt a kölcsö- 
nös hűségeskük sohasem öltöttek ekkora méreteket, és sohasem állt mögöttük 
ekkora erő. Ezek a mindenütt tetten érhető , összeesküvések" az egyik szentbe- 
széd-gyűjtemény kifejezésével valóban mint , egymásba fonódó tüskés rőzse- 
kötegek" jelentek meg.?" Ebben állt a communa forradalmian erjesztő ereje, ami 
a hierarchikus rendbe tagolódott külső társadalmi közeg heves ellenszenvével 
találkozott. Persze ezek a kezdetleges városi csoportosulások távolról sem de- 
mokratikus alapokon szerveződtek. Valójában a , nagypolgárok" hozták létre őket, 
akiket a többiek sokszor csak kényszerűségből követtek, s akik gyakran kemény- 
kezű gazdái és könyörtelen uzsorásai voltak a szegényebb rétegeknek. Azzal 
azonban, hogy a védelemmel ellentételezett engedelmességi ígéret helyébe a 
kölcsönös segítségadási fogadalmat léptették, olyan új elemet honosítottak meg 
az európai társadalmak életében, amely alapvetően idegen volt a hűbérinek 
nevezhető szellemtől. 

A bíróságok 


Az igazságszolgáltatási rendszer általános vonásai 


Hogyan ítélkeztek az emberek fölött? Minden társadalmi rendszer vizsgálatá- 
nak ez a legmegbízhatóbb próbaköve. Tekintsünk most tehát ebből a szempont- 
ból az ezredforduló időszakának Európájára. Már vizsgálódásunk kezdetekor 
élesen kirajzolódik előttünk néhány vonás, amely az igazságszolgáltatási gyakor- 
lat minden elemére rányomja a bélyegét. Mindenekelőtt a bírói hatalom hihetetlen 
mértékű fölaprózódása, a hatáskörök összefonódása és a bíróságok csekély ha- 
tékonysága tűnik a szemünkbe. A legsúlyosabb esetekben a döntés számtalan 
egymás mellett működő bíróságot illethetett meg. Kétségtelen, hogy léteztek 
bizonyos szabályok, amelyek elméletileg elválasztották egymástól az illetékes- 
ségi köröket, ez azonban nem küszöbölte ki az állandó bizonytalanságokat. A 
fönnmaradt iratanyagban bőséggel találunk olyan okleveleket, amelyek az egy- 
mással vetekedő törvényszékek közötti jogvitákra utalnak. A peres felek gyak- 
ran lemondtak annak kiderítéséről, valójában melyik hatóság elé is kellene já- 
rulniuk ügyükkel, s inkább közösen választott döntőbírákhoz fordultak, vagy 
az ítélet helyett a peren kívüli megegyezést részesítették előnyben (amit azután 
sok esetben nem tartottak meg). A saját illetékességükben és döntéseik kény- 
szerítő erejében is kételkedő bíróságok sokszor nem tartották magukhoz méltat- 
lannak, hogy a tárgyalás megkezdése előtt vagy után annak kijelentésére köte- 
lezzék a feleket, hogy belenyugszanak az általuk hozott ítéletbe. Ha valamelyik 
fél számára kedvező verdikt született, a nyertes az esetek túlnyomó többségé- 
ben csak úgy tudott a döntésnek érvényt szerezni a magát megmakacsoló vesz- 
tessel szemben, ha kiegyezett vele. Ez az a pillanat, amikor emlékeztetnünk kell 
rá, hogy a káosz a maga módján jelentős történelmi tényezőnek számíthat. Egy- 
valami azonban még magyarázatra szorul. Az igazságszolgáltatás terén tapasz- 
talható zűrzavar jórészt nyilván abból eredt, hogy különböző joghagyományok- 
ból származó, egymásnak szüntelenül ellentmondó alapelvek voltak egyidejű- 
leg érvényben, melyek egy folytonos mozgásban lévő társadalom szükségleteihez 
voltak kénytelenek jól-rosszul alkalmazkodni. De közrejátszottak benne azok a 
konkrét körülmények is, amelyeket a társadalmi környezet teremtett az igazság- 
szolgáltatást körül. 

Ebben a számtalan függőségi köteléket kiépítő társadalomban minden fö- 
löttes bíráskodni kívánt. Márpedig annyi akadt belőlük, hogy számuk csak Isten 

előtt ismeretes. Ugyanis a hűbéruraknak csak a bíráskodási jog gyakorlásával 
nyílt igazán módjuk rá, hogy alávetettjeiket feladataik ellátására kényszerítsék, 
és — mivel embereiknek nem engedték meg, hogy külső bíróságok döntéseinek 
vessék alá magukat - ez látszott oltalmazásuk és a rajtuk való uralkodás legbiz- 
tosabb eszközének. Ráadásul e jog gyakorlása alapvetően hasznot hozó tevé- 
kenységet jelentett. Nemcsak arról van szó, hogy a bírságok és az eljárási díj 
mellett az elkobzott, olykor értékes javak is az uraságot illették meg, hanem arról 
is, hogy a szokások kötelezettségekké válása az igazságszolgáltatás területén 
valósult meg legerőteljesebben, s ebből az urak óriási hasznot húzhattak. Nem 
véletlen, hogy a justicia szó jelentését néha annyira kitágították, hogy a hűbér- 
úri hatalmi jogkörök egészét jelölték vele. Az az igazság, hogy mindebben egy 
olyan kényszer játszott sok tekintetben szerepet, amely majdnem minden em- 
bercsoport életében jelentkezik, hiszen még manapság is minden munkaadó 
vállalkozó vagy minden katonák fölött parancsnokló tiszt a maga módján bírói 
szerepet is ellát. Az említettek hatalma azonban nem terjed túl egy pontosan 
meghatározott tevékenységi szférán: beosztottjaikról csak munkás, illetve kato- 
na mivoltukban ítélkezhetnek. A feudális idők urai viszont messzebbre tekint- 
hettek, mivel az alárendeltségi kötelékek ekkoriban mindenestül igyekeztek fog- 
ságban tartani az embereket. 

A feudális korban az igazságszolgáltatás nem tartozott a legbonyolultabb 
feladatok közé. A bíráskodáshoz persze szükség volt némi jogi ismeretre. Ahol 
írott törvénykönyvek léteztek, ott a hűbérurak minden tudománya kimerülhe- 
tett abban, hogy kívülről valamennyire megtanulják, vagy fölolvastatják maguk- 
nak a bennük foglalt, többnyire nagyszámú és részletes rendelkezést, melyek 
túl merevek voltak ahhoz, semhogy teret engedtek volna egyéni szellemi erőfe- 
szítéseknek. Ahol viszont a szóbeli jog foglalta el a szövegek helyét, ott beérhet- 
ték azzal, hogy valamelyest kiigazodtak a szerteágazó joghagyományban. Vé- 
gezetül okvetlenül ismerniük kellett az előírásos gesztusokat és kifejezéseket, 
amelyek az eljárást szigorú formák közé szorították. A bíráskodás tehát végső 
soron memória és gyakorlat kérdése volt. A bizonyítási módszerek kezdetlege- 
sek és könnyen alkalmazhatóak voltak. Tanúk fölvonultatására meglehetősen 
ritkán került sor, s a bírák ilyenkor is többnyire csak az elmondottak rögzítésére 
szorítkoztak: a vallomások megalapozottságának vizsgálatára már nem terjedt 
ki a figyelmük. Tudomásul kellett venniük valamilyen hiteles írás tartalmát (az 
ilyesmi egyébként sokáig fölöttébb ritka eseménynek számított), fogadniuk kel- 
lett a felek egyikének vagy a vele együtt vallóknak az esküjét, meg kellett álla- 
pítaniuk az ordália vagy az igazságosztó párbaj eredményét (ez utóbbi egyéb- 
ként lassan háttérbe szorította az , istenítéletek" egyéb formáit). Ezek a felada- 
tok nem igényeltek komolyabb szakmai előképzettséget. Maguk a perek is kevéssé 
változatos, nem túlságosan bonyolult ügyekre korlátozódtak. A kereskedelmi élet 
anémiája folytán csak elvétve kellett jogügyletekkel foglalkozniuk. Amikor a 
csereforgalom helyenkénti föllendülésével nyilvánvalóvá vált az idevonatkozó 

közjogi szabályozás elégtelensége és a hagyományos bíróságok fölkészületlen- 
sége, a kereskedői tömörülések hamarosan azzal segítettek magukon, hogy nem 
hivatalos döntőbíráskodás révén, majd a maguk által fölállított törvényszékek 
útján saját körükben döntöttek az ilyen ügyekben. Majdnem valamennyi peres 
ügynek a saisine — azaz a hosszú ideje tartó használat által szentesített birtok- 
lás — vagy a dolgok és az emberek fölött gyakorolt hatalom képezte a tárgyát. 
Természetesen nem szabad megfeledkeznünk a bűntettekről és a vétségekről 
sem. A magánbosszú intézménye azonban a gyakorlatban alaposan korlátozta 
e téren a bíróságok működését. Végeredményben semmiféle akadályba nem 
ütköztek azok, akik a megfelelő hatalom — vagy annak képviseletének - birtoká- 
ban bíráknak kiáltották ki magukat. 

A közönséges bíróságok mellett működött azonban egy különleges igazság- 
szolgáltatási rendszer is, mégpedig az egyház keretein belül. Ennek illetékes- 
ségi körébe kizárólag az egyház sajátos küldetésével összefüggő ügyek tartoz- 
tak. Ugyanis azok a bíráskodási jogkörök, amelyekkel a püspökök és a monosto- 
rok a katonai hűbérurakhoz hasonlóan a tőlük függők fölött rendelkeztek, magától 
értetődően kívül estek a tulajdonképpeni egyházi igazságszolgáltatási rendsze- 
ren. Ennek működése két területen érvényesült. Egyfelől igyekezett illetékessé- 
gi körébe vonni minden olyan személyt, aki a sacerdosi jelet (tonzúrát) viselte 
(azaz a klerikusokat és a szerzeteseket), másrészt több-kevesebb sikerrel magá- 
hoz vonta minden olyan vétség vagy cselekmény elbírálását — lett légyen szó 
eretnekségről, esküszegésről vagy a házasság intézményéről -, amely abban az 
esetben is vallási természetűnek minősült, ha világi személyek követték el. Az 
egyházi igazságszolgáltatásnak a feudális időkben bekövetkező térnyerése nem- 
csak a legfőbb világi hatalmasságok gyöngeségéről árulkodik — a Karoling-mo- 
narchia sokkal kevesebb függetlenséget engedélyezett ezen a téren az egyház 
számára —, hanem arról is, hogy az egyházi emberek mind szélesebb szakadé- 
kot igyekeztek nyitni Isten szolgáinak kisszámú közössége és a világi tömegek 
között. Az illetékességi körök kijelölése itt is heves vitákkal járt, melyek valójá- 
ban akkor mérgesedtek el, amikor a működőképes állami kormányzatok ígye- 
keztek visszaszorítani az egyházi bíróságok jogtalan térfoglalásait. Ám éppen 
mert az egyházi jog és igazságszolgáltatás a hűbériség egyéb intézményeivel 
egyetemben mintegy államot alkotott az államban, akkor járunk el helyesen, ha 
csak röviden utalunk szerepükre és jelentőségükre, s a továbbiakban eltekin- 
tünk tőlük. 


Az igazságszolgáltatás szétesése 


A barbár kor Európájában a személyi joghoz hasonlóan az igazságszolgáltatási 
rendszerre is alapvetően a szabad emberek és a rabszolgák közötti hagyomá- 
nyos megkülönböztetés nyomta rá a bélyegét. Az előbbiek fölött szabadokból álló 
törvényszékek mondtak elvben ítéletet, ahol a tanácskozást a király képviselője 

vezette. Ami a rabszolgákat illeti, egymással való viszályaikban döntési, más 
esetekben büntetési jog illette meg urukat, aki szinte kénye-kedve szerint járha- 
tott el annak gyakorlásában, olyannyira, hogy e tekintetben nem is beszélhetünk 
igazságszolgáltatásról. Kivételesen előfordulhatott, hogy a rabszolgáknak köz- 
bíróság elé kellett állniuk: néha gazdájuk saját elhatározásából választotta ezt a 
megoldást (hogy letegye saját válláról a felelősséget), olykor pedig a rend meg- 
óvása érdekében maga a törvény kényszerítette rá. Ám sorsukról ekkor is fölöt- 
tük álló és nem velük egyenrangú személyek döntöttek. Az ellentét tehát min- 
denki számára világosan jelent meg, az élet ellenállhatatlan nyomására azon- 
ban hamarosan megváltozott a helyzet. 

A gyakorlatban, mint láttuk, a két különböző jogi státus közötti hasadék 
eltűnőben volt. A szabad emberekhez hasonlóan rengeteg rabszolga is telekhez 
jutott. Egyúttal rengeteg olyan szabad ember akadt, aki hűbérúr fönnhatósága 
alatt élt, és urától függő földet birtokolt. A földesúr számára magától értetődött, 
hogy erre a vegyes összetételű, ám a közös függés kötelékeivel egybefogott né- 
pesség valamennyi tagjára kiterjessze büntetési jogkörét, s a csoporton belül 
kialakult perlekedésekben bíróként lépjen föl. A római kor utolsó szakaszában 
a hivatalos törvénykezés mellett már fölbukkannak a , hatalmasok" magánbíró- 
ságai s olykor börtönei is. Az 542-ben elhalálozott arles-i Szent Cézár életrajz- 
írója egyebek között amiatt magasztalja hősét, mert Cézár sohasem méretett — 
legalábbis egyszerre — harminckilenc botütésnél többet egyetlen szolgájára sem, 
s a szerző külön is hangsúlyozza, hogy nemcsak a rabszolgák élvezték uruk kegyes 
könyörületét, hanem ,,a neki engedelmességgel tartozó szabadok" is. Ezt a gya- 
korlatban már kialakult helyzetet a barbár királyságok emelték azután jogerőre. 

Egyébként a Galliában már korán meggyökeresedett, majd a Karoling-ural- 
kodók idejében az egész hatalmas birodalomban érvényesülő frank , immuni- 
tás" elve is főleg ezt az igazságszolgáltatási formát volt hivatott megvalósítani, 
s hamarosan az intézmény valódi létjogosultsága is ezen a téren jelentkezett. 
Az elnevezés kettős előjogot jelöl: egyrészt a szóban forgó személyek mentesül- 
tek bizonyos adók alól, másrészt a királyi tisztviselők semmiféle indokkal sem 
léphettek az immunitás területére. Ez szinte szükségképpen azt eredményez- 
te, hogy az ottani lakosokat érintő egyes bírói jogkörök a hűbérúrra szálltak át. 

A valóságban az immunitás oklevél útján való adományozása minden jel 
szerint az egyházi intézményekre korlátozódott. A ritka ellenpéldák, melyeket 
esetleg fölhozhatnánk, egyrészt kései időkből származnak, másrészt egészen 
kivételes körülmények indokolták megjelenésüket. E tekintetben nem annyira 
az oklevéltárak mindig gyanút ébresztő hallgatása a döntő bizonyíték a számunk- 
ra, hanem az, hogy a frank kancellária által használt formuláskönyvekben hiá- 
ba keresnénk olyan iratmintát, amely e kiváltság világiak javára szóló adomá- 
nyozását tartalmazná. A gyakorlatban számos világi személy más úton jutott 
ezekhez az előnyökhöz. Hagyományosan a királyi birtokokat is a mentességet 
élvező javak közé sorolták. Ez azt jelentette, hogy ezek a közvetlenül az uralko- 

dó hasznára megművelt és külön tisztségviselők által igazgatott földek kívül estek 
a rendes állományhoz tartozó funkcionáriusok illetékességi körén. A gróf és 
alárendeltjei számára tilos volt itt bármit is behajtani, sőt be sem tehették a lá- 
bukat ezekre a területekre. Márpedig amikor elvégzett vagy elvégzendő szolgá- 
latok jutalmául a király ezek közül adományozott valakinek földbirtokot, akkor 
az rendszerint a szóban forgó mentességgel egyetemben szállt át új gazdájára. 
Hiszen az ideiglenes jelleggel kiutalt beneficium elméletileg továbbra is a mo- 
narchia birtokai közé tartozott! Ekképp azok a hatalmasságok, akiknek a vagyo- 
na jórészt uralkodói bőkezűségből eredt, számos birtokuk területén pontosan 
ugyanolyan törvényes privilégiumokat élveztek, mint az immunitással bíró egy- 
házi intézmények. Mellesleg semmi kétség, hogy ezeket a kiváltságokat min- 
den jogszerűségnek fittyet hányva gyakran sikerrel terjesztették ki családi birto- 
kaikra is, ahol már hosszú ideje hozzászoktak ahhoz, hogy korlátlan úrként 
parancsoljanak. 

Az uralkodók különböző, de minden esetben kényszerítő erejű okokból fo- 
lyamodtak ezekhez a kiváltságadományozásokhoz, melyek azután végigkísér- 
ték a hűbériség első korszakát, sőt a kancelláriai tisztviselők még jóval később 
is tovább örökítették egymásra az akkorra már meglehetősen kiürült oklevélfor- 
mulákat. Az egyházi intézmények különféle kegyekkel való elhalmozása jám- 
bor kötelességnek számított, ami mintegy egybeesett a jó kormányzás kívánal- 
mával: ily módon a fejedelem a mennyei áldás harmatát csöpögtethette ugyan- 
is alattvalói fejére. A hatalmasságok és a vazallusok törékeny hűségét pedig 
aligha biztosíthatta volna magának az ilyen nagylelkű ajándékok nélkül. Vajon 
súlyos hátrányokkal járt, hogy ily módon beszűkült a királyi tisztviselők illeté- 
kességi köre? Ezek a funkcionáriusok keményen bántak az urukkal szemben en- 
gedetlenkedő lakossággal, s magatartásukat nagyfokú bizalmatlanság kísérte. A 
rend és az engedelmesség biztosításában a monarchia immár nem csak rájuk 
számított, hanem az apró embercsoportok fölött álló s az alattvalók tömegeinek 
kormányzásában egymással osztozó kisebb hatalmasságokra is, akiknek a jog- 
köreit növelve saját rendfenntartó rendszerét igyekezett megszilárdítani. Végül 
pedig a magántörvényszékek már hosszú ideje túlontúl kiterjesztették hatókörü- 
ket — ugyanis a puszta erő hívta életre őket, s egyedül az erőviszonyok szabták 
meg korlátaikat -—, s legalizálásuk egyúttal azzal az eredménnyel kecsegtetett, 
hogy sikerül megfelelő határok közé szorítani működésüket. Ez a Karoling-kori 
immunitásadományozásokban oly gyakran tetten érhető elgondolás az igazság- 
szolgáltatási rendszer Nagy Károly kezdeményezte általános reformjába illeszke- 
dett, amely mindenestül rányomta bélyegét a következő századok arculatára is. 

A Meroving-államban az egységnyi igazságszolgáltatási körzet meglehető- 
sen kicsiny területnek felelt meg: nagyságrendileg — ha magától értetődően elte- 
kintünk a számtalan lehetséges helyi eltéréstől — körülbelül a legkisebb napóleoni 
kerületeknek felelt meg. A román vagy a germán nyelveken általában , század- 
nak" (centaine) nevezték őket: ez a meglehetősen rejtélyes elnevezés a germán 


392 A kormányzás 


népek egykori intézményeire s talán egy a miénktől különböző számrendszerre 
vezethető vissza (a mai németben használatos hundert szó kezdetben valószí- 
nűleg százhúszat jelentett). A román nyelvű vidékeken a latin vicariából szár- 
mazó voirie és viguerie terminusokat is használták. Amikor a gróf ellenőrző 
körutat tett az általa felügyelt , századokban", akkor minden szabad embernek 
meg kellett jelennie az általa tartott törvényszéken, ahol az ítélethozatal a közü- 
lük kiválasztott esküdtek kis csoportjára hárult, míg a királyi tisztviselő feladata 
a tanácskozások levezetésére és a döntések végrehajtására korlátozódott. 

Ez az eljárás azonban kettős nehézséggel járt a gyakorlatban: a meglehető- 
sen sűrűn összehívott gyűlések terhet jelentettek az embereknek, a grófra háru- 
ló feladat pedig túlságosan súlyos volt ahhoz, hogy eleget tudjon neki tenni. Nagy 
Károly ezért két egymás fölött elhelyezkedő igazságszolgáltatási fórumot létesí- 
tett, amelyek mindegyike a saját körében volt illetékes. A gróf továbbra is rend- 
szeresen fölkereste a , századot", és törvénynapot tartott, amelyen, akárcsak a 
múltban, elvben mindenki köteles volt megjelenni. Ezekre a teljes érintett la- 
kosság összehívásával járó grófi törvénynapokra azonban most már csak évente 
háromszor kerül sor, amit a szóban forgó bíróság illetékességi körének a korlá- 
tozása tett lehetővé. Ezek az általános gyűlések immár csak a nagyobb ügyek- 
kel foglalkoztak. A kisebb jelentőségű ügyekben más, gyakrabban és szűkebb 
körben lefolytatott tárgyalásokon hoztak döntést, ahol csak az esküdteknek kel- 
lett megjelenniük, s amelyek levezetése a gróf egyik alárendeltjére, az őt az adott 
kerületben képviselő , századbíróra" (centenier, voyer) hárult. 

Bármennyire szörnyűségesen pontatlan adatokkal szolgálnak is számunk- 
ra a dokumentumok, nemigen kételkedhetünk benne, hogy Nagy Károly és köz- 
vetlen utódai idejében általában a kisebb ügyekre korlátozódott az az igazság- 
szolgáltatási jogkör, amelyet az immunitást élvező személyek a földjeiken élő 
szabad emberek fölött gyakoroltak. Más szóval a kérdéses privilégiummal ren- 
delkező hűbérúr a századbíró szerepét látta el saját birtokain. A súlyosabb ügyek- 
ben az , immunitás" megakadályozta a grófot, hogy a vádlottat, a panaszlottat 
vagy a velük együtt esküt tevő személyeket maga elé idézze a mentességet él- 
vező területen; ilyenkor a hűbérúr volt felelős azért, hogy az említettek megje- 
lenjenek a grófi bíróság előtt. Ezekkel az elkerülhetetlen engedményekkel az 
uralkodó azt kívánta elérni, hogy a közbíróságok legalább a legfontosabb ügyek- 
ben maguknak tarthassák fönn a döntés jogát. 

A nagy és a kis ügyek elkülönítése messzeható következményekkel járt. E 
kettősség az egész hűbéri korban, sőt még a jóval későbbi századokban is fönn- 
maradt, s a , fölső-", illetve , alsóbíróság" elnevezésekben élt tovább. Ez a lé- 
nyegi különbségtétel — mely az egykori Karoling Birodalom országaiban (és csakis 
ezekben) mindenütt tetten érhető — két illetékességi kör meglétét szentesítette, 
amelyek egy adott területen nem egyesültek szükségképpen egyetlen kézben. 
Ám az egymás fölött elhelyezkedő hatáskörök határai, valamint a hatáskörök 
megoszlása távolról sem maradt meg mindvégig eredeti állapotában. 

A büntetőeljárások területén a Karoling-kor némi bizonytalanság után a 
büntetés jellegéből adódó ismérv alapján különítette el a főbenjáró ügyeket: 
egyedül a grófi bíróság hozhatott halálos ítéletet, illetve rendelhette el a vádlott 
rabszolgaságba taszítását. Ezt az egyértelmű elvet azután századokon át követ- 
ték. Meg kel! jegyeznünk, hogy a szabadság fogalmának változásai következté- 
ben a szolgaságra való ítélés hamarosan eltűnt a büntetések közül (teljesen más 
kategóriába, a jóvátételi eljárások közé tartoznak azok az esetek, amikor egy 
szolga meggyilkolásában bűnös személy ilyen függőségi viszonyba lép az áldo- 
zat hűbérurával szemben). A pallosjog birtokosát viszont minden esetben meg- 
illeti a , főbenjáró bűnök" elbírálása, azaz az olyan vádaké, amelyek halálos íté- 
letet vonhatnak maguk után. A változás abban jelentkezik, hogy ezek a normann 
jog kifejezésével , pallosos törvénynapoknak" nevezett tárgyalások immár nem 
néhány magasabb törvényszék előjogai közé tartoznak. A hűbériség első kor- 
szakának egyik legszembeötlőbb vonása abban ragadható meg, hogy számtalan 
apró hatalmasság jogosult halálos ítélet kimondására. Ez a sajátosság egyébként 
egyetemes érvényű - jóllehet Franciaországban minden más országnál erőtel- 
jesebben jelentkezett —, s az emberi közösségek sorsára is döntő hatást gyako- 
rolt. Mi is történt valójában? Minden valószínűség szerint sem a grófi hatalom 
örökösödés vagy ajándékozások folytán helyenként bekövetkezett fölaprózódá- 
sa, sem az egyszerű jogbitorlások nem szolgáltatnak elégséges magyarázatot a 
pallosjogú személyek ilyen mértékű elszaporodására. Ugyanakkor különféle jelek 
egyértelműen a jogi kompetenciák áthelyeződéséről árulkodnak. Minden na- 
gyobb egyházi intézmény saját maga vagy képviselői révén hozott halálos ítéle- 
teket, ami azt jelenti, hogy a pallosjog a régi szabályokkal szöges ellentétben 
immár az immunitás természetes folyománya lett. Néha , századnak is nevezik 
(centaine, voirie), ami mintegy hivatalos elismerése annak, hogy ettől fogva a 
másodfokú bíróságok hatáskörébe tartozónak tekintik. Más szóval a Karolingok 
emelte hajdani korlát ezen a ponton engedett. A bekövetkezett változás pedig 
aligha megmagyarázhatatlan. 

Mindenekelőtt világosan kell látnunk, hogy ezek a hajdan a grófi törvény- 
napok - vagy felsőbb szinten a királyi bíróság, illetve a missus dominicusok által 
összehívott ítélőtáblák — illetékességi körébe tartozó halálos ítéletek sohasem 
voltak gyakoriak a frank korban. Csak olyan bűntettek esetében alkalmazták, 
amelyeket a közrend szempontjából különösen ártalmasnak tartottak. A bírák 
szerepe többnyire abban merült ki, hogy egyezséget javasoltak vagy írtak elő a 
feleknek, majd a törvényes tarifának megfelelően megállapították a lefizetendő 
jóvátételt, melynek egy része a bírói hatalommal fölruházott hatalmasságot il- 
lette meg. Ám az államhatalom visszaszorulásának idején egymást érték a 
vendetták és a különböző erőszakos cselekmények. A régi bűnmegtorló rend- 
szer hatástalansága, amit maguk a tények leplezték le, hamarosan egy olyan 
folyamatot indított el, amely szorosan kapcsolódott a korabeli békeszövetségek- 
hez, s amely a legbefolyásosabb egyházi körök újonnan kialakult álláspontjá- 

ban nyilvánult meg legkarakterisztikusabban. Korábban a vérontást és a hosszan 
tartó gyűlölségeket elkerülendő a pénzbeli , jóvátételeket" részesítették előny- 
ben. Most viszont nagy hangon azt követelték, hogy a bűntettek eme kényelmes 
megváltását személyiséget sújtó büntetések váltsák föl, mert nézetük szerint csak 
ezek riaszthatták vissza az elvetemülteket. Ebben az időben -— vagyis a 10. szá- 
zad táján — jelentek meg az európai büntető törvénykönyvekben azok az elképesz- 
tően kegyetlen büntetések, amelyek nyomai a tőlünk nem is olyan távoli idők 
humanitárius kezdeményezéseiig megmaradtak. Torz metamorfózissal van dol- 
gunk: az új törvények hosszú távon az emberi szenvedések iránti közömbösség- 
hez vezettek, noha eredetileg éppen ezek elkerülésének szándéka hívta életre őket. 

Minden olyan büntetőperben, ahol bármilyen súlyos volt is az elkövetett tett, 
hóhér közreműködésére nem került sor, az alsó fokú bíróságok — azaz a , száza- 
dok" vagy az immunitások törvényszékei — mindvégig megtartották illetékessé- 
güket. A pénzben lerótt jóvátétel helyébe fokozatosan megtorló büntetések lép- 
tek ugyan, de a bírák személye nem változott. Egyedül a bírósági határozatok 
jellege módosult, s a grófok inmár nem rendelkeztek a halálos ítéletek mono- 
póliumával. Az átmenetet egyébként a korábbi szisztéma két sajátos vonása 
könnyítette meg. A századok bíróságai tettenérés esetén mindig halálra ítélhet- 
ték a bűnösöket, mivel a közfelfogás szerint ezt követelte a közrend védelme. 
Ugyanezen megfontolásból a szóban forgó törvényszékek egyre inkább arra haj- 
lottak, hogy a korábban fölállított korlátot a továbbiakban ne vegyék figyelembe. 
Hiszen az immunitást élvező személyek mindig szabadon rendelkeztek rabszol- 
gáik életével! De hol húzzák meg ezentúl a szolgaság határvonalát a függő hely- 
zetűek között? 

A bűntetteken kívül a peresetek két kategóriája tartozott a grófi törvényna- 
pok kizárólagos illetékességi körébe: azok, amelyek a felek valamelyikének szol- 
gai vagy szabad státusát, illetőleg rabszolgák birtoklását érintették, valamint azok, 
amelyek tárgya valamilyen allódium tulajdonjoga volt. E kettős kompetencia 
azonban nem hagyományozódott át változatlan formában a következő korszak 
jóval nagyobb számú, felsőfokú igazságszolgáltatási fórumaira. Az allódiumo- 
kat érintő, egyre ritkuló perekben gyakran kizárólag a grófi ödkörök tényleges 
örökösei ítélkezhettek: ezt a monopóliumot élvezte például a 12. századig Laon 
püspöke, aki egyben a grófi tisztet is birtokolta. Ami a szolgaságot vagy a rab- 
szolgákat érintő kérdéseket illeti, a rabszolgacselédség szinte teljes eltűnése, 
valamint a szabadság új fogalmának a fölbukkanása azzal járt, hogy az ilyen 
ügyek mindenestül elvegyültek az öröklött vagyon vagy a függőségi kötelék kö- 
rül folyó eljárások tömegében, amelyek sohasem tartoztak a , nagyperek" közé. 
A kompetenciáikban mind felülről, mind alulról megnyirbált felsőbíróságok szinte 
csak büntető törvényszéki feladatköröket láttak el. A szó mai értelmében pol- 
gárinak nevezhető ügyek azonban a pereljáráson keresztül ismét megjelenhet- 
tek ezen a fórumon. A feudális korban ugyanis számos különféle természetű 
vitás esetet párbajjal döntöttek el, s ilyen körülmények között mintegy magától 

értetődőnek látszott az a — ha nem is mindenhol, de gyakorta elfogadott — alap- 
elv, amely szerint az ilyen vérontással járó bizonyítási eljárásnak a , főbenjáró 
bűnök" vizsgálatára hivatott bíróság előtt kel! lezajlania. 

A feudális időkben minden pallosjogú személy gyakorolhatta az alsó fokú 
bíráskodás jogát a saját földjein. Mindez fordítva nem mondható el, leszámítva 
néhány vidéket — köztük, ha hihetünk Beaumanoirnak, a 13. századi Beauvais-t — 
, ahol csak az átalakulási folyamat végén találkozunk ezzel a jelenséggel. Más 
szóval sokáig cseppet sem számított kivételesnek, ha egy ember kisebb ügyei- 
ben a helyi hűbérúr szolgáltatott igazságot, míg súlyosabb ügyekben az illető- 
nek valamelyik szomszédos bíróságot kellett fölkeresnie. A korabeli bírói hata- 
lomra a nagyfokú szétszóródás jellemző ugyan, ennek ellenére az egymás fö- 
lött elhelyezkedő illetékességi körök továbbra is különböző fórumokat illettek meg. 

gyanakkor az egész rendszerben minden egy szinttel lejjebb került. A század- 
jírák (centeniers) utódai és az inmmunitásbirtokosok -— csakúgy, mint számos, 
efféle privilégiummal nem rendelkező egyéb hatalmasság — az allódiumügyeket 
leszámítva elragadták a gróftól a felsőbb fokú ítélkezés monopóliumát, és ek- 
képp maguk is a pallosjog birtokába jutottak, miközben a számtalan helyi hű- 
bérúr javára le kellett mondaniuk a kisebb ügyek elbírálásának jogáról. Aki ala- 
csony sorú függő helyzetűek csoportjának parancsol, vagy akit néhány paraszti 
telek után járandóságok illettek meg, annak mostantól legalább alsó fokú igaz- 
ságszolgáltatási joga volt. Meg kell jegyeznünk, hogy ez az illetékességi kör 
különböző időkből származó és különféle természetű elemek elegyét jelentette. 

Mindenekelőtt ide tartozott minden olyan vitás ügy, amely maga a hűbérúr 
és telekbérlői között keletkezett, különösen ami az utóbbiakat sújtó terheket érin- 
tette. Nem érdemes itt a különböző hivatalos igazságszolgáltatási rendszerek 
örökségére hivatkoznunk: e jog valódi forrása a vezért megillető hatalomról rég- 
óta kialakult, egyre erőteljesebben érvényesülő fölfogásban keresendő. Helye- 
sebben , vezér" helyett beszéljünk inkább mindazokról, akik abban a helyzet- 
ben voltak, hogy alantas jellegű kötelességek teljesítését követelhették meg 
másoktól. A 12. századi Franciaországban előfordulhatott, hogy egy szerény 
nemtelen telek birtokosa másvalakinek engedte át cenzus ellenében földje 
művelését, majd kérte hűbérura fölhatalmazását, hogy ha bérlője nem tesz ele- 
get fizetési kötelezettségének, hadd , léphessen föl emeznek bírájaként ezen — 
és csakis ezen — ügyben". A tulajdonképpeni igazságszolgáltatás és a gyak- 
ran maga a hitelező által végrehajtott, sokszor jogilag is szentesített végrehajtás 
között az átmenet nem volt mindig világosan érzékelhető, s a közgondolkodás 
nemigen tudott különbséget tenni a két fogalom között. Az alsó fokú bíróságok 
hatáskörébe azonban nemcsak a járandóságokkal kapcsolatos ítélkezés — amit 
a későbbi kor jogtudósai , úriszéknek" (justice fonciére) neveztek - tartozott. Az 
ezzel a joggal fölruházott személy nagyjából minden a fönnhatósága alatt álló 
területen élők közt keletkezett , polgári" perben természetes bíróként jelent meg 
— eltekintve attól, hogy nem állt módjában igazságosztó párbajokat elrendelni —, 

s ő bírált el minden apró vagy közepes súlyosságú vétséget is. Illetékességi kö- 
rében tehát az egykoron kisebb ügyekben minősített eljárások, valamint a hű- 
bérurak által már régóta ténylegesen gyakorolt döntési és büntetési jogok keve- 
redtek egymással. 

A felső- és alsóbíróságok egyaránt egy adott területhez kötődtek, s csak 
azoknak az embereknek az ügyeiben voltak illetékesek, akik a kérdéses körzet 
határain belül laktak. A feudális tássadalomban az egyes emberek közötti köte- 
lékek azonban olyan erejűek voltak, hogy a területi elvvel szemben a személyi 
tényezők is erősen éreztették a hatásukat. Amikor valaki nálánál gyöngébbre ter- 
jesztette ki , segedelmét" (maimbour), a frank korban a jog és a kötelesség egy- 
aránt előírta az illető számára, hogy jelenjen meg védencével a bíróságon, ve- 
gye őt ott védelmébe, és kezeskedjen érte. Innen már csak egyetlen apró lépést 
kellett megtenni az ítélethozatal jogának követeléséig, ami a társadalmi hierar- 
chia minden fokán be is következett. 

A legalacsonyabb sorú és a legszorosabb függőségben élő személyek azok 
voltak, akiket örökletes kötelékük folytán szokás szerint , nem szabadoknak" 
neveztek. Rendszerint úgy tekintették őket, mint akik fölött — legalábbis főben- 
járó bűnök esetében — csak , test szerinti" uruk mondhat ítéletet, még akkor is, 
ha nem uruk földjén laktak, s ha a hűbérúr a többi telkese fölött nem gyakorol- 
hatta a pallosjogot. Gyakran hasonló elv alapján igyekeztek eljárni más típusú 
függésben élő alacsony sorú emberek esetében is, akiket nem apáról fiára háru- 
ló kötelék láncolt ugyan az urasághoz, mégis szorosan kötődtek annak szemé- 
lyéhez. Ilyenek voltak a szolgák és a szolgálók, valamint azok a városi kereske- 
dők, akiket az egyházi főurak vásárlásokkal és eladásokkal bíztak meg. Ezek a 
gyakorlatba nehezen átültethető törekvések a tisztázatlan helyzetek és a konf- 
liktusok állandó forrásául szolgáltak. 

Hozzá kell tennünk, hogy amennyiben az új típusú szolgaság megőrizte a 
régi intézmény nyomait, úgy a régi büntetési jog természetes folyományaként 
jelenhetett meg az a kizárólagos bíráskodási jog, amelyet a hűbérúr a szolgái 
fölött gyakorolt. Nyilvánvalóan ez a fölfogás tükröződik még egy 12. századi 
német dokumentumban is." A katonai vazallusok ezzel szemben szabad em- 
berek voltak, s a Karoling-korban kizárólag a közbíróságok alá tartoztak. Legalábbis 
jogilag ez volt a helyzet. Nemigen kétséges ugyanis, hogy a hűbérúr igyekezett 
maga elsimítani azokat a nehézségeket, amelyek ellentéteket szülhettek volna 
hívei között, s hogy a valamely hatalmasság vazallusaitól sérelmet szenvedett 
emberek azt látták a legbiztosabb megoldásnak, ha az illető hűbérurához for- 
dulnak jogorvoslatért. Ez a gyakorlat a 10. században egy valódi igazságszolgál- 
tatási fórum megjelenéséhez vezetett. Az átalakulást egyébként az is megkönnyí- 
tette — s olykor szinte észrevétlenné is tette —, hogy az általános hatalmi átren- 
deződést a közbíróságok kisajátítása kísérte. Ezeknek az intézményeknek a 
többsége ugyanis , honorként" vagy örökletes hűbérként hatalmasságok kezébe 
került, akik híveikkel népesítették be azokat. Így egyes tartományokban világo- 

san nyomon követhetjük, hogyan alakult át lassanként az ilyen összeállítású grófi 
ítélőtábla valódi feudális törvényszékké, ahol a vazallus mindenekelőtt a többi 
hűbéres között fölmerült perekben ítélkezett. 


Egyenrangú ítéljen, vagy a hűbérúr? 


A korábbi kettősség — szabad ember fölött szabad emberek gyülekezete mondott 
ítéletet, míg a rabszolga fenyítése egyedül urára tartozott — szükségképpen el- 
tűnt a társadalmi osztályok nagyarányú átrendeződésével, valamint azt követő- 
en, hogy rengeteg olyan eredetileg szabad ember lépett szolgasorba, akik haj- 
dani státusuk számos vonását függelmi helyzetükben is megőrizték. A , egyen- 
rangúak" hozta ítélethez való jogot sohasem vitatták el azoktól, akik valamelyest 
is tisztes társadalmi helyzetnek örvendtek. Ez egyébként rangbéli megkülönböz- 
tetések bevezetésével járt, ami, mint láttuk, helyenként nagyban csorbította a 
közös szabadságból következő törvényszék előtti egyenlőség régi elvét. Ráadá- 
sul a szokásjog sok helyütt — a szolgákat is beleértve — a függő helyzetűek összes- 
ségére is kiterjesztette azt az ítélkezési gyakorlatot, mely szerint ugyanazon 
gazdának az alávetettjeiből álló testületek — sőt olykor velük egyenrangúak — 
hozzanak döntést az ügyeikben. A Szajna és a Loire közé eső területeken a fel- 
sőfokú igazságszolgáltatást továbbra is az , általános törvényszékek" gyakorol- 
ták, s az adott körzet valamennyi lakosának meg kellett jelennie a tárgyaláson. 
Az esküdteket (échevins) a legtisztább Karoling-hagyományhoz híven gyakran 
az igazságszolgáltatási hatalom birtokosa látta el továbbra is életük végéig szóló 
kinevezéssel, máskor viszont -— a funkciók hűbérré válása keretében — a bíróság 
munkájában való részvétel néhány telekbérlő örökletes kötelezettségévé alakult. 
Másutt a hűbérúr vagy képviselője a jelek szerint beérte azzal, hogy mintegy 
véletlenszerűen olyanokkal vette körül magát, akik a környék legfőbb notabilitá- 
sai, a , jó és igaz emberek" közé tartoztak. E különbségek közepette azonban 
egyvalamire föltétlenül emlékeztetnünk kell. Kényelmes dolog királyi, főúri, 
hűbérúri igazságszolgáltatásról beszélnünk, de ezeknek a terminusoknak a hasz- 
nálata csak akkor jogos, ha nem feledkezünk meg arról, hogy a király vagy a 
főurak szinte sohasem ítélkeztek személyesen, s ugyanez mondható el számos 
hűbérúrról, sőt falunagyról is. Törvényt valójában a hatalmasság által összehí- 
vott és gyakran személyesen irányított bíróság , ült", illetve , mondott" (ami azt 
jelenti, hogy a bíróság tagjai az emlékezetükbe idézték a jogszabályokat, majd 
beépítették őket az ítéletbe). , A bíróság ítél, nem az uraság", állítja egyértelmű- 
en az egyik angliai textus.9 Persze egyaránt óvatlanul járnánk el, ha eltúloz- 
nánk vagy ha teljesen tagadnánk a bíróság előtt megjelentek számára ekképp 
nyújtott garanciákat. , Gyorsan, gyorsan, hozzatok nekem ítéletet sietve", kiál- 
tozta a türelmetlen Plantagenét Henrik, midőn Becket Tamás elítélését követel- 
te híveitől. Az eset meglehetősen jól érzékelteti azokat a — helyenként nagy- 

mértékben változó — korlátokat, amelyek közé a hatalmasságok a bírói pártat- 
lanságot szorították csakúgy, mint a kollektív ítélethozatal kényszerét, amelyet 
még a legerőszakosabb zsarnokoknak is tiszteletben kellett tartaniuk. 

Az a fölfogás azonban, mely szerint a nem szabadok - és a hozzájuk mint- 
egy magától értetődően társított legalacsonyabb sorú szolgák — ügyeiben egye- 
dül az uruk ítélkezhetett, túlságosan is mélyen meggyökeresedett a köztudat- 
ban, semhogy egykönnyen kitörlődhetett volna. A hajdanán romanizált terüle- 
teken még a római berendezkedés hagyta maradványok és emlékek is életben 
tartották: itt ugyanis a magistratusok nem egyenlő, hanem magasabb rangúak 
voltak, mint a hatáskörük alá tartozó személyek. Megint csak az történt, hogy 
egymásnak ellentmondó elvek közötti választás kényszere a legkülönfélébb jog- 
szokásokhoz vezetett. Az egyes régiók, sőt falvak szerint hol kollektív testüle- 
. tek, hol egyedül a hűbérúr vagy ennek hivatalnoka ítéltek a parasztok fölött. 
Kezdetben nem ez utóbbi eljárás volt a gyakoribb, a hűbériség második korsza- 
kában viszont az átalakulás ebbe az irányba tartott. , Bárói ítélőszék", ahol sza- 
bad telkesgazdák döntenek más szabad telkesgazdák sorsáról; , szokásjogi íté- 
lőszék", ahol az immáron szabadságfosztottnak tekintett fejet hajt a tartomány- 
bíró (sénéchal) ítélete hallatán — a 13. századi angol jogászok ezt a messzeható 
következményekkel járó megkülönböztetést igyekeztek a mindaddig jóval egy- 
szerűbb , majorsági" igazságszolgáltatási rendszerben meghonosítani. Francia- 
országban pedig azt látjuk, hogy a jogelmélet fittyet hány a széles körben köve- 
tett gyakorlatnak, s — Beaumanoir értelmezésében — a egyenrangúak által lefoly- 
tatott ítélkezést e nemesi monopóliumok közé sorolja. A korra oly jellemző 
rangbéli tagolódás az igazságszolgáltatási rendszeren is rajta hagyta a nyomát. 


A széttagolódott igazságszolgáltatás peremén jelentkező 
múltbéli maradványok és új tényezők 


Bármennyire széttagolódott is az igazságszolgáltatás, bármennyire a különböző 
hűbérurak monopóliumává váltis, súlyos hiba volna azt képzelnünk, hogy a régi, 
népjogi vagy közjogi bírósági intézmények teljességgel kivesztek volna a hűbé- 
ri világból. Ellenállóerejük azonban területenként változott, noha sehol sem volt 
lebecsülendő. Elérkezett tehát a pillanat, amikor a korábbinál nagyobb nyoma- 
tékkal hangsúlyozhatjuk ki az egyes országok között mutatkozó eltéréseket. 
Az angliai folyamatok vitathatatlan sajátszerűségeik ellenére nyilvánvaló 
hasonlóságokat mutatnak a frank államban bekövetkezett fejlődéssel. Az igazság- 
szolgáltatási szervezet alapját aszabad emberekből álló ítélőszékével itt is a , szá- 
zad" alkotja. Később, a 10. század körül a , századok" fölött megjelennek a szi- 
getlakók nyelvén shire-knek nevezett grófságok. Az ország déli részén az ott fönn- 
maradt etnikai elkülönülésnek megfelelően jöttek létre: helyenként a nagyobb 
monarchiákba lassanként beletagolódó egykori királyságok területének feleltek 

meg (Kent, illetve Sussex), helyenként pedig valamelyik letelepedő nép kebeléből 
spontán módon kivált csoportok szállásterületével estek egybe (amint azt a ko- 
rai Kelet-Anglia két felét alkotó Suffolk és Norfolk — , déli emberek" és , északi 
emberek" — esetében láthatjuk). Az ország középső és északi részeiben ön- 
kényesebb szempontok alapján, a dánokkal vívott harcok közepette később kia- 
lakított shire-k eredetileg csak közigazgatási és katonai körzetek voltak, közép- 
pontjukban fellegvárral; ez az oka annak, hogy legtöbbjüket egyszerűen csak a 
központi település után nevezték el. Ekkoriban már a shire-kben is működtek 
szabad emberekből álló bíróságok, viszont az illetékességi körök itt jóval kevésbé 
különültek el egyértelműen, mint a Karoling Birodalomban. Noha olykor igye- 
keztek a grófsági törvényszéknek fönntartani a közrendre különösen súlyos ve- 
szélyt jelentő bűnesetek elbírálásának a jogát, ez a fórum általában csak azok- 
ban az esetekben avatkozott be, amikor az eredetileg illetékes bíróság tehetet- 
lennek bizonyult. Ez a magyarázat rá, hogy az alsó- és fölsőbíróságok közötti 
megkülönböztetés mindig is idegen maradt az angol igazságszolgáltatási rend- 
szertől. 

Akárcsak a kontinensen, a helyi hatalmasságok törvényszékei itt is illeté- 
kességi versenyre keltek ezekkel a közbíróságoknak tekinthető fórumokkal. A 
hűbérurak már a korai időkben ítélőszékeket állítanak föl saját házukban, azaz 
halljukban. A királyok később törvényesítik a kialakult helyzetet: a 10. század- 
tól megkezdik a bíráskodási engedélyek osztogatását, amelyek a sake and soke 
jogát tartalmazzák (a német Sache főnévnek megfelelő sake , ügyet" vagy , pert", 
a német suchen igével analóg soke pedig a bíró , keresését", azaz az ítéletéért 
való folyamodást jelentette). Az ekképp kiutalt jogkörök hol egy adott földterü- 
letre, hol egy adott embercsoportra vonatkoztak, s nagyjából az angolszász , szá- 
zad" illetékességi körével estek egybe, amelyről tudjuk, hogy rendkívül széles 
kompetenciájú volt. Ez azt jelenti, hogy birtokosaiknak az első időkben nagyobb 
hatáskörük volt, mint a legtöbb Karoling-kori immunitási terület urának, a 10. 
századra viszont — az utóbbiak jogainak önkényes kiterjesztésével — ezek a kü- 
lönbségek nagyjából elmosódtak. A hűbérúri ítélőszékek megjelenése erős ha- 
tással volt a társadalmi kötelékekre, olyannyira, hogy a földesúr bírósága alá 
tartozó szabad parasztot közönségesen csak sokemannek - a szó eredeti értel- 
mében , bírót kereső embernek" — nevezték. Olykor egyes egyházi intézmények 
és hatalmasságok is abban az örökös kedvezményben részesültek, hogy ,, szá- 
zadbíróságokat" állíthattak föl, sőt néhány — igaz, kisszámú — monostor illeté- 
kességi köre minden bűntettre, így az eredetileg a király ítélkezési joga alá eső 
perekre is kiterjedt. 

Ezek a jelentősnek mondható engedmények azonban sohasem szüntették 
meg teljesen a régi közjogi alapon nyugvó testületi ítélőszékek működését. Még 
a bárók kezébe került , századbíróságok" is ugyanúgy üléseztek tovább, mint 
azokban az időkben, amikor királyi megbízott irányította a munkájukat. Az ere- 
deti rend szerint működő grófsági bíróságok tevékenysége sohasem szünetelt. 

Természetesen a leghatalmasabb uraságok ezek előtt már nemigen jelentek meg, 
magas rangjuk folytán nem voltak hajlandók ítéleteiknek alávetni magukat. De 
nem jelentek meg azok a parasztok sem, akiket szabad mivoltuk ellenére a 
hűbérúri bíróságok láncolták magukhoz (a legalacsonyabb sorú falusiakat illető- 
en az az elvi megszorítás volt érvényben, hogy adott esetben a pap, a földesúri 
tiszt és négy másik ember útján kell képviseltetniük magukat ezeken a fórumo- 
kon). Viszont mindenki, aki hatalmát vagy szabadságának fokát tekintve az 
említett kategóriák közé esett, továbbra is köteles volt ezen ítélőszékek elé járul- 
ni. A hűbérúri bíróságok, valamint a normann hódítás után egyre terebélyesedő 
királyi igazságszolgáltatás között őrlődő közjogi ítélőszékek hatásköre fokozato- 
san összeszűkült, de sohasem volt teljesen figyelmen kívül hagyható. A nem- 
zet legéltetőbb elemei továbbra is összejöttek ezeken a fórumokon - elsősorban 
grófsági szinten, de ugyanez mondható el a szűkebb kört átfogó , századokról" 
is —: rögzítették az adott területre vonatkozó szokásjogot, a közösség nevében 
alávetették magukat a felsőbb hatóságok által lefolytatott különféle vizsgálatok- 
nak, s szükség esetén vállalták a felelősséget a kollektív mulasztásokért. Így ment 
ez egészen addig a napig, amikor a grófsági bíróságok teljes létszámban egybe- 
gyűlt képviselői létre nem hozták a magvát annak az intézménynek, amelyet 
később alsóháznak neveztek. Nem kétséges, hogy az angol parlamenti rendszer 
bölcsője nem , Germánia erdőségeiben" ringott: kialakulására alaposan rányomta 
a bélyegét az a hűbéri társadalmi közeg, amelyben napvilágot látott. Sajátos 
megjelenési formája alapvetően megkülönböztette a kontinensen kialakult , ren- 
di" gyűlésektől, miközben a tehetősebb osztályok már a középkorban részesül- 
hettek a hatalom gyakorlásából. Az angol politikai berendezkedés eredete nyil- 
vánvalóan abban keresendő, hogy a szigetország földjébe szilárdan beleágya- 
zódott a szabad emberekből álló ítélőszékeknek a barbár idők ősi szokásait 
továbbörökítő architektúrája. 

A német igazságszolgáltatási rendszer alakulását a hihetetlenül változatos 
helyi és tartományi jogszokások ellenére két alapvető tény határozta meg. Mint- 
hogy a , hűbérjog" korábban is elkülönült a , területi jogtól", a vazallusi bírósá- 
gok a régi igazságszolgáltatási fórumokkal párhuzamosan működtek, vagyis 
anélkül, hogy emezeket magukba olvasztották volna. Ugyanakkor a régi grófsá- 
gi ítélőszékek és a , századbíróságok" tevékenysége -— igaz, a meglehetősen tö- 
kéletlenül körülhatárolt illetékességi körök mellett — továbbra is rendkívül szé- 
les területet ölelt föl a társadalmi hierarchia erősebb tagolódása folytán, főleg 
pedig annak a szívósan tovább élő fölfogásnak következtében, mely szerint a 
szabadságot az élvezi, aki közvetlenül csak a közhatalomtól függ. Ez mondható 
el a sváb Jura-vidékről és Szászországról, ahol gyakoriak voltak az allódiumok, 
s ahol a földesúri rendszer távolról sem épült ki teljesen. Itt viszont az esküd- 
tektől egy idő után megkövetelték, hogy adott nagyságú földvagyonuk legyen, s 
tisztségeiket az akkor szinte általánosan érvényesülő tendencia jegyében oly- 
kor örökletesnek ismerték el. Ennek következtében a régi elv tisztelete, mely 

szerint szabad ember ügyében szabad emberek tanácsa mondhat csak ítéletet, 
itt végül azzal járt, hogy a bíróságok sokkal oligarchikusabb alapokon szerve- 
ződtek, mint bárhol másutt. 

A hűbérúri bíróságok Franciaországban — és bizonyára Észak-Itáliában — 
jutottak a legnagyobb szerephez. Nem vitás persze, hogy Franciaországban — 
és különösen az északi területeken — mély nyomokat hagyott a Karoling-kori 
igazságszolgáltatási rendszer, ezek azonban legföljebb a hűbérúri törvényszé- 
kek alsó- és felsőbíróságokra való tagolódásában, valamint belső szerveződésé- 
ben éreztették a hatásukat. Hamar és szinte teljesen eltűntek a , századbírósá- 
gok". Jellemző, hogy a felsőbíróság hatásköre rendszerint egybeesett a várura- 
dalom területével, s ezzel az elnevezéssel is illették, mintha a közfelfogás az 
ítélkezés jogát kizárólag a tényleges hatalom forrásaként és jelképeként megje- 
lenő erődítmény birtoklásával együtt tudta volna csak elfogadni. Ez azonban nem 
jelenti azt, hogy a régi grófi bíróságok mindenestül eltűntek volna. A nagyobb 
autonóm provinciákban (Flandriában, Normandiában vagy Béarnban) a tarto- 
mányuraknak néha sikerült - legalábbis az általuk birtokolt területegység jelen- 
tős részén — maguknak fönntartani a , főbenjáró bűnökben" való ítélkezés jogát. 
Mint láttuk, gyakran a gróf döntött az allódiumokat érintő ügyekben, valamint 
azokban a perekben, amelyekben az egyik félként a hűbéri hierarchiába töké- 
letlenül betagolódó egyház intézmények lépnek föl, ráadásul — amennyiben a 
kérdéses jogot nem engedte át valaki másnak, illetőleg nem fosztották meg tőle 
- elvben ő oszt igazságot a vásárokon és a közutakon is. Ebben a rendszerben — 
legalábbis csírájában — az igazságszolgáltatási hatalom szétszóródása elleni 
hatásos ellenszer rejlett. 

De más erők is hatottak ebben az irányban. Az európai kontinens valamennyi 
országában két kezdetben sokáig meglehetősen hatástalan, de egyaránt nagy 
jövőjű tényező munkálkodott a bírósági hatalom szétdarabolódásának korláto- 
zásán, illetve megakadályozásán. 

Ilyen volt mindenekelőtt a királyság intézménye. Mindenki egyetértett ab- 
ban, hogy a király népeinek legfőbb bírája. Hátra volt még azonban, hogy ez az 
elv a gyakorlatban is érvényre jusson. A kérdés a hatáskör és a tényleges hata- 
lom szintjén vetődött föl. A 11. században a Capeting-királyok bírósága csak az 
uralkodó közvetlen függésében lévők, illetve a tőle függő egyházi intézmények 
dolgaiban ítélkezett, miközben — jóval ritkábban, és főleg jóval kisebb hatásfok- 
kal — a korona legfőbb hűbéreseivel szemben hűbérúri bíróságként is működött. 
Ezzel szemben a Karoling-hagyományt szorosan követő német királyi bíróság 
számos más jelentős ügyben is magának tartotta fönn az ítélkezést. Ám ezek az 
uralkodók személyéhez szorosan kötődő törvényszékek viszonylagos ügybuz- 
galmuk ellenére minden bizonnyal elérhetetlenek voltak az alattvalók tömegei 
számára. Az sem bizonyult kielégítő megoldásnak, amikor Németországban a 
jó kormányzást elősegíteni hivatott királyi körutak alkalmával minden más bí- 
rói fórum a háttérbe szorult a királyi igazságszolgáltatással szemben. A monar- 

chikus hatalom csak azzal válhatott az igazságszolgáltatási rendszer döntő ele- 
mévé, ha kiküldött bírák vagy állandó megbízottak hálózatán keresztül az ki- 
rályság egészére kiterjesztette csápjait. Az angol—normann, illetve angol Anjou- 
uralkodóknak az erőknek a hűbéresség második korszakának végét jelző általá- 
nos összpontosításával egy időben sikerült bevégezniük ezt a feladatot, amit a 
Capetingek csak később és sokkal lassabb ütemben tudtak megvalósítani. Az 
uralkodók a csatorna mindkét oldalán -— de elsősorban Franciaországban — si- 
kerrel tánaszkodhattak magára a vazallusi rendszerre. Ugyanis a hűbériség a 
bíráskodási jog számtalan kézben való fölaprózódásával járt ugyan, ám a fölleb- 
bezések rendszerével éppen e széttöredezettség ellenében nyújtott orvoslatot. 

A korabeli felfogástól idegen volt, hogy egy ugyanazon felek között egyszer 
már eldöntött per később más bírák előtt újrakezdődjék. Más szóval a jóhisze- 
műen elkövetett tévedést nem lehetett helyrehozni. Ha viszont az egyik fél úgy 
látta, hogy a törvényszék szándékosan döntött rosszul — vagy azzal a váddal il- 
lette bíráit, hogy egyáltalán nem voltak hajlandók ítéletet hozni —, akkor semmi 
sem akadályozta meg abban, hogy eljárást indíttasson a bíróság tagjai ellen a 
felsőbb fórumon. Ha ebben a korábbitól teljesen elkülönítetten lefolytatott eljá- 
rásban számára kedvező döntés született, a rossz bírákra rendszerint büntetés 
várt, ítéletüket pedig minden esetben megváltoztatták. Ilyenfajta föllebbezésre 
— amelyet ma bíró ellen folytatott kártérítési pernek neveznénk - már a barbár 
királyságok korában lehetőség volt, a panaszosok azonban akkoriban csak egyet- 
len, a szabad emberekból álló ítélőszékek fölött elhelyezkedő igazságszolgálta- 
tási fórumhoz, a királyi bírósághoz fordulhattak vele, ami azt jelenti, hogy csak 
ritkán és nagy nehézségek árán élhettek ezzel a jogukkal. A feudális rendszer- 
rel új lehetőségek nyíltak. Minden vazallusnak az őt hűbérfölddel ellátó úr volt 
a közvetlen bírája. Márpedig az igazságszolgáltatás megtagadása ugyanolyan 
bűnnek számított, mint bármi más, s ezért természetszerűen rá is kiterjedt az 
általános szabályozás; a föllebbezések a hűbéreskük rangsorának megfelelően 
haladtak fokról fokra fölfelé. Maga a bírósági eljárás továbbra is kényes művelet 
maradt, főképp pedig veszélyekkel járt, mivel a bizonyítást szokás szerint pár- 
bajjal oldották meg. A feudális törvényszék, amelyhez a panaszosnak ezentúl 
fordulnia kellett, mindenféleképpen sokkal elérhetőbb volt, mint a túlságosan 
is távoli királyi bíróság, s ez utóbbihoz egyébként is csak fokról fokra lehetett 
eljutni. Mellesleg a vezető osztályok körében mind ritkábban került sor a fölleb- 
bezésekre. A vazallusi, illetve feudális rendszer függőségi hierarchiát hozott létre, 
s az egymás fölött elhelyezkedő hűbérurak között közvetlen kapcsolati láncot 
alakított ki; ekképp lehetővé tette, hogy az igazságszolgáltatási rendszerben is- 
mét megjelenjen egy olyan egységesítő tényező, amelyet a régi típusú, a lakos- 
ság alattvalóknak tekintett tömegei számára jórészt elérhetetlen monarchiák kép- 
telenek voltak életben tartani. 


MÁSODIK FEJEZET 
A hagyományos hatalmak. 
A királyságok és a császárság 


A királyságok térképe 


A szétszórt, megszámlálhatatlan uradalom, családi vagy faluközösség és vazal- 
lusi csoport fölébe különféle hatalmak emelkedtek a hűbéri Európában. Ezek 
horizontja szélesebb volt ugyan, ám ennek árát a jóval csekélyebb hatékonyság- 
gal fizette meg. E hatalmak arra voltak hivatottak, hogy a széttagozódott társa- 
dalomban ébren tartsák a rend és az egység bizonyos elveit. A legfölső szinten 
a királyságok és a császárság helyezkedtek el, melyek erejüket, illetve törekvései- 
ket a távoli időkből eredeztették. Alattuk rövidebb múltra visszatekintő hatalmi 
egységeket látunk, melyek skálája szinte érzékelhetetlen fokozati különbségek 
mentén az egységes tartományoktól az egyszerű báróságokig és váruradalma- 
kig terjedt. Vizsgálódásunkat a legtöbb történelmi hordaléktól terhes szerveződé- 
sek szemügyre vételével kezdjük. 

A Római Birodalom bukása után a nyugati világ germán dinasztiák kormá- 
nyozta királyságokra tagolódott. A feudális Európa majdnem minden királysá- 
gának e , barbár" monarchiák voltak a többé-kevésbé közvetlen ősei. Ez az ere- 
det különösen világosan mutatható ki az angolszász kori Angliában, ahol még a 
9. század első felében is öt-hat különböző állam állt fönn, melyeket a hódítók 
által hajdan létrehozott — igaz, kezdetben jóval nagyobb számú - hatalmi szer- 
veződések egyenes ági leszármazottainak tarthatunk. Mint láttuk, a skandináv 
betörések után végül csak a szomszédai maradványait magába építő Wessex 
maradt talpon, melynek uralkodói a 10. században egész Britannia, vagy — gya- 
koribb és tartósabb jelleggel — az angelnek vagy angolok királyainak tituláltatták 
magukat. E regnum Anglorum határai mentén azonban a normann hódítás korá- 
ban is kelták lakta övezetek húzódtak. A walesi britonok elszórva éltek több apró 
tartomány területén. Északon skót — azaz ír — vezérek, akik egyazon család fiai 
voltak, egymás után hajtották uralmuk alá a felföldek kelta törzseit és a Lothians 
vidékén élő, germán vagy germanizált népcsoportokat, s apránként hatalmas 
királyságot hoztak létre, melyet a győztesek után Skóciának neveztek el. 

Az Ibériai-félszigeten amohamedán invázió után Asztúriába menekült gót 
nemesek királyt választottak maguknak. Az első uralkodó örökösei között több 
ízben is földarabolt, ám a reconguista során területileg jelentősen gyarapodott 
állam központja a 10. század eleje táján a hegyek déli oldalán elterülő fennsík- 
ra, Leónba helyeződött át. Még ebben a században egy Kasztíliában kialakított, 

eredetileg az Asztúriai-Leóni Királysághoz tartozó keleti katonai körzet fokoza- 
tosan önállóvá vált, s vezére 1035-ben fölvette a királyi címet. Hasonló szaka- 
dás nyomán jött létre mintegy száz évvel később a félsziget nyugati szögletében 
a Portugál Királyság. Eközben a navarraiaknak nevezett közép-pireneusi basz- 
kok továbbra is önálló életet folytattak a völgyekben, s végül ők is létrehozták 
királyságukat, mely 900 táján már szilárd körvonalakat öltött. Ebből szakadt ki 
1037-ben az a parányi monarchia, amelyet a földjét öntöző hegyi patak után 
Aragóniának kereszteltek. De ne feledkezzünk meg az Ebro alsó folyásától északra 
kialakított frank , őrgrófságról" sem, amelyet Barcelonai grófság elnevezéssel 
egészen Szent Lajos uralkodásáig jogilag francia királyi hűbérnek tekintettek. 
Ezek voltak azok a rendkívül ingatag, osztozkodások, hódítások és dinasztikus 
házassági tervek folytán gyakran módosuló határokkal körülvett politikai szer- 
veződések, amelyekből azután megszülettek a , spanyol királyságok". 

A Pireneusoktól északra fekvő egyik barbár állam, a Frank Királyság terüle- 
te mértéktelenül megnövekedett a Karoling-uralkodók alatt. Vastag Károly 887. 
novemberi trónfosztása, majd kisvártatva — a következő év január 13-án — bekö- 
vetkező halála az egység megőrzésére irányuló utolsó erőfeszítés kudarcát je- 
lezte. Távolról sem valami furcsa hóbort vezette a keleti területek új királyát, 
Arnulfot, amikor a reimsi érsek fölkérése ellenére sem igyekezett kiterjeszteni 
uralmát a nyugati régiókra. Nagy Károly öröksége nyilvánvalóan túl súlyosnak 
tűnt a számára. A területi fölosztás nagyjából az első, 843-as verduni osztozko- 
dás során kialakított határvonalak mentén ment végbe. Német Lajos királysága, 
amely 843-ban a Rajna bal partján fekvő három egyházmegyének (Mainz, Worms, 
Speyer) a folyamtól keletre elterülő hatalmas, a Írank dinasztiák leigázta ger- 
mán régiókkal való egyesítésével jött létre, 888-ban ismét helyreállt, amikor 
egyetlen életben maradt leszármazottját, Karinthiai Arnulfot megkoronázták. Ez 
volt a Keleti Frank Királyság, amelyet tudatos -— és ekképp veszélytelen — anak- 
ronizmussal nyugodtan nevezhetünk a továbbiakban Németországnak. 

Kopasz Károly egykori királyságában, a Nyugati Frank Királyságban — azaz 
Franciaországban — két nagyurat kiáltottak ki szinte egy időben királynak: az 
itáliai, de frank családból származó herceget, Spoletói Guidót, s a valószínűleg 
szász származású neusztriai grófot, Odót. Utóbbinak jóval nagyobb számú párt- 
híve volt, mint vetélytársának, ráadásul a normannokkal vívott harcokban nagy 
tekintélyre is tett szert: nem csoda hát, hogy könnyű győzelmet aratott. A határt 
most is nagyjából a verduni szerződésnek megfelelően húzták meg: valójában 
a grófságok között húzódó, egymást követő határvonalakból jött létre. Többször 
is átszelte a Scheldét, mielőtt valamivel a Semois-val való összefutása után el- 
érte a Moselt, majd néhány mérföldnyi távolságból nagyjából párhuzamosan 
követte a bal parton a folyam vonalát. Ezután Port-sur-Saőne fölött elérte a Saöne-t, 
s meglehetősen hosszan egybe is esett a folyó vonalával, leszámítva egyetlen, 
Chalonnal szemben keleti irányba tett vargabetűt. Végül Máconnais déli részén 
elszakadt a Saöne-Rhőne-vonaltól, meghagyva a szomszédos hatalomnak min- 

den nyugati partmelléki grófságot, s csak később szaladt ki ismét a vízhez, hogy 
a deltavidéktől a Kis-Rhőnet-t kísérje el a tengerig. 

Maradt a közbülső sáv, amely az Alpoktól északra Német Lajos és Kopasz 
Károly államai közé ékelődött, az itáliai félszigeten pedig egészen Rómáig nyúlt 
el. Ezek a területek alkották 843-ban Lotár meglehetősen heterogén királyságát. 
Lotárnak azonban ekkor már egyetlen férfiági utódja sem élt, s öröksége végül 
mindenestül — igaz, fokozatosan, egymást követő darabokban -— a Keleti Frank 
Királyságba tagolódott be. 

A régi lombard állam utódjaként megjelenő Itáliai Királyság — a bizánci 
uralom alatt lévő Velencét leszámítva — a félsziget északi és középső részeit 
foglalta magába, s közel egy évszázadon keresztül fölöttébb viharos időket élt 
meg. A koronát több nemzetség is magának követelte, köztük a déli területeket 
uraló spoletói hercegek, ám elsősorban a síkságra való könnyű és eredményes 
betörés ígéretével kecsegtető alpesi hágókat birtokló hatalmasságok pályáztak 
rá: a Íriauli vagy ivreai őrgrófok, a Pennini Alpok szorosait ellenőrző burgundiai 
királyok, a provence-i királyok vagy grófok és a bajor hercegek. Ráadásul e trón- 
követelők közül többen is császári koronát kaptak a pápától, ugyanis a biroda- 
lom első, Jámbor Lajos idejében bekövetkezett fölosztása óta Itália birtoklása — 
ami Róma és a római egyház fölött gyakorolt védnökségi és hatalmi jogokkal 
járt — e nagy tekintély övezte méltóság elengedhetetlen föltételének, illetve a 
császári korona elnyeréséhez szükséges legjobb ajánlólevélnek tűnt. Miközben 
a Nyugati Frank Királyság királyait a távolság megóvta attól, hogy Itáliával vagy 
a császársággal kapcsolatos terveket dédelgessenek, a Keleti Frank Királyság 
uralkodói a gazda nélküli gyönyörű királyság legközelebbi szomszédai közé 
tartoztak. Már a Karoling-származását kihasználó Arnulf is behatolt 894-ben és 
896-ban a félszigetre, ahol királynak ismertette el magát, sőt a pápa császárrá is 
fölkente. Példáját 951-ben egyik utódja, a szász I. Ottó követte, akinek a nagy- 
apja alkalmasint elkísérte hajdan Arnulfot a hegyeken túlra. A lombardok ősi 
fővárosában, Paviában királlyá kiáltották ki, majd miután egy ideig más felada- 
tokkal kellett megbirkóznia, tíz évvel később visszatért Itáliába. Ezúttal kemé- 
nyebb kézzel igázta le az országot, s Rómáig is eljutott, ahol a pápa 962. február 
2-án augustus imperatorrá koronázta. Ettől fogva a rövid válságidőszakokat le- 
számítva Itália jogszerű uralkodója az újkor derekáig mindig a német király lesz. 

888-ban egy fölöttébb magas méltóságú személyiség, a bajor vérből szár- 
mazó Welf Rudolf állt annak a hatalmas katonai körzetnek az élén, amelyet a 
Karolingok a Jura és az Alpok között alakítottak ki a korábbi években, s amelyet 
közönségesen csak Jurántúli Hercegségnek neveztek. Pozíciója kulcsfontossá- 
gú volt, mivel a birodalom legjelentősebb belső hegyszorosai közül jó néhány 
az ellenőrzése alatt állt. Rudolf maga is korona után halászott a zavarosban, és 
választása a Keleti és a Nyugati , Frankföld" között húzódó, később találóan 
, Közbülső-Frankföldnek" nevezett , senki földjére" esett. Toulban koronáztatta 
magát királlyá, ami jól mutatja, merre is irányultak vágyai. Túlságosan eltávo- 

lodott azonban saját hercegségétől, s így nem akadt elegendő számú híve. Mi- 
után vereséget szenvedett Arnulftól, megőrizhette ugyan királyi címét, de meg 
kellett elégednie azzal, hogy a Jurántúlhoz csatolja a besancon-i érseki tarto- 
mány nagyobbik részét. 

Az ettől északabbra eső területeken a lotári örökség egy teljes darabja ma- 
radt gazda nélkül. Ezt a területet megfelelő földrajzi elnevezés híján az első Lotár 
egyik itt uralkodó, apjával megegyező nevet viselő fia után keresztelték el Lota- 
ringiának. E hatalmas területet nyugaton a Francia occidentalis korábban kiala- 
kított határai övezték, kelet felől pedig a Rajna folyása, melytől a határ csak 
mintegy kétszáz kilométeres szakaszon szakadt el, lévén hogy a bal parti há- 
rom egyházmegye a Keleti Frank Királysághoz tartozott. Lotaringia a hatalmas 
apátságok és a dúsgazdag püspökségek földje volt, folyói vizét kereskedőhajók 
szelték szüntelen, miközben áhítatos tisztelet vette körül, hiszen itt ringott a 
Karoling-ház bölcsője, s itt volt egykoron az óriási birodalom középpontja is. 
Élénken éltek még a legitim uralkodóház hagyta emlékek, s valószínűleg ez volt 
az oka annak, hogy egyetlen helyi kezdeményezésű királyság sem jött létre ezen 
a területen. Minthogy azonban királyi ambíciókban itt sem volt hiány, a belső 
küzdelmek végül szembeállították egymással a két szomszédos monarchiát. 
Lotaringia először Arnulfnak hódolt meg névlegesen, aki 888-ban egyedül vi- 
selt koronát az összes Karoling-ivadék közül, majd meglehetősen nehezen tűr- 
te saját külön királyának uralmát, akit Arnulf saját fattyai közül ültetett a trónjá- 
ra. Miután a németországi Karoling-ág 911-ben kihalt, a szomszéd fejedelmek 
között hosszú versengés indult Lotaringiáért. A Keleti Frank Királyság uralko- 
dói Arnulf örököseinek tekintették magukat, noha más ősök vére folyt ereikben. 
Ami pedig a Nyugati Frank Királyság uralkodóit illeti — legalábbis amikor Karo- 
ling-nemzetségbeliek ültek a trónon, vagyis 898 és 923, illetve 936 és 987 között 
-, meglepő lett volna, ha a Mosel és a Rajna vidékén nem tartottak volna igényt 
ősi örökségükre. Ám láthatóan a Keleti Frank Királyság oldalán volt az erő, oly- 
annyira, hogy midőn nyugaton a Capetingek léptek 987-ben a korábbi dinasztia 
helyére, az új uralkodók mintegy magától értetődően lemondtak e családi ha- 
gyományaiktól idegen ambíció követéséről, annál is inkább, mert a vitatott terü- 
leten egyébként sem számíthattak volna támogatásra. Lotaringia hosszú évszá- 
zadokra - sőt északkeleti részeit, Aachent és Kölnt, Triert és Koblenzt tekintve 
mindörökre - betagolódott a német politikai csillagképbe. 

A Jurántúli Hercegséggel szomszédos Lyonnais, Viennois és Provence tar- 
tomány, valamint az alpesi egyházmegyék közel két évig senkit sem ismertek 
el királyuknak. Ezeken a vidékeken erősen élt az emléke - és éltek még hívei is 
— egy Boson nevű nagyra törő embernek, aki a Karolingok törvényes jogainak 
fittyet hányva már 887 előtt saját független királyságot alakított ki. Fia, Lajos — 
aki egyébként anyai ágon Lotár-ivadék volt -— elérte, hogy a 890-es év vége felé 
Valence-ban királlyá koronázzák. Az ekképp létrejött királyság azonban kérész- 
életűnek bizonyult. Lajos, akinek 905-ben Veronában kiszúrták mindkét szemét, 

és a tragédia után a szerencsétlen vak király nevében sokáig kormányzó rokon, 
Arles-i Hugó Itália tervezett meghódításának igézetében valószínűleg csak meg- 
felelő kiinduló állásnak tekintettek a Rhőne és a hegyek közé eső területeket, 
olyannyira, hogy Lajos 928-ban bekövetkezett halála után lombardiai királynak 
kikiáltott Hugó szinte minden ellenállás nélkül tűrte, hogy a Welfek egészen a 
tengerig terjesszék ki hatalmukat. Ekképp a 10. század derekán a Burgund Ki- 
rályság -— általában így nevezték a Rudolf által létrehozott államot — Bázeltől a 
Földközi-tengerig terjedt. Gyönge uralkodói viszont a német királyok vagy csá- 
szárok illedelmes védenceinek tűntek ekkortól a kortársak szemében, míg vé- 
gül a dinasztia 1032-ben elhalálozó utolsó sarja — igaz, ímmel-ámmal és hosszas 
csűrés-csavarás után — a német uralkodót ismerte el örököséül. Lotaringiától 
eltérően, de Itáliához hasonlóan ez a , Burgundia" — amelyet a 13. századdal 
inkább Areláti Királyság néven emlegetnek majd -— valójában nem tagolódott be 
az egykori Keleti Frank Királyságba: az uniót úgy értelmezték, hogy a három 
különálló királyság megbonthatatlan egységben él közös uralkodójuk alatt. 

A feudális korban kirajzolódtak tehát Európa politikai térképének első alap- 
vonalai, amelyek közül egyik-másik föllelhető jelenlegi térképeinken is, s már 
ekkor megjelentek azokkal a határövezetekkel kapcsolatos viták, amelyek nyo- 
mán napjainkig hol sok tinta, hol sok vér folyt. De mindent alaposan mérlegel- 
ve a királyságok földrajzának legjellegzetesebb vonását talán abban ragadhat- 
nánk meg, hogy - a területeik közötti zónák képlékenysége ellenére — maguk- 
nak a királyságoknak a száma meglepő módon állandó maradt. Noha az egykori 
Karoling Birodalomban egymás után jöttek létre és egymás után enyésztek el a 
gyakorlatilag autonóm hatalmi körzetek, Rudolf és Vak Lajos után még a legha- 
talmasabb helyi , zsarnokok" sem merészkedtek odáig, hogy fölvegyék a királyi 
címet, illetve hogy ne ismerjék el alattvalói vagy vazallusi függésüket valame- 
lyik királlyal szemben. Ez talán a legékesebben szóló bizonyítéka annak, hogy 
továbbra is elevenen élt a monarchikus hagyomány, amely jóval régebbi volt, 
mint a hűbéresség, s emennél jóval hosszabb jövő állt még előtte. 


A királyi hatalom hagyományai és természete 


A régi Germánia királyai többnyire az istenektől eredeztették családfájukat. Jor- 
danés szavaival , félistenekhez hasonlítottak", s népeik a személyüket örökle- 
tesen átható misztikus hatalomtól várták háborúban a győzelmet, békében pe- 
dig a bő termést. A római császárok is isteni fénykoszorútól övezve éltek s ural- 
kodtak hajdanán. A hűbéri kor királyságai e kettős örökségből — de elsősorban a 
germán hagyományból — merítették szentséges jellegüket. A szentesítést a ke- 
reszténység végezte el, mely egy a Bibliában megörökített régi, héber vagy szír 
eredetű trónra lépési szertartást támasztott fel. A Karoling Birodalom utódálla- 
maiban, valamint Angliában és Asztúriában a trónra lépő királyok nem csak 

méltóságuk hagyományos jelképeit vették át a főpapok kezéből (köztük elsősor- 
ban a koronát, amelyet azután ünnepélyesen viseltek nagy ünnepek alkalmá- 
val összehívott udvarukban -— a , koronás udvarokban", mint VI. Lajos francia 
király egyik oklevelében olvashatjuk)": egy püspök új Sámuelként szent olajjal 
is bedörzsölte eme új Dávidok testének különböző részeit. Márpedig ez a rítus a 
katolikus liturgiában egyetemesen arra szolgál, hogy egy ember vagy egy tárgy 
a világi szintről a szentség szintjére emelkedjék. A fegyver azonban kétélű volt. 
, Pedig minden ellentmondás nélkül való, hogy a nagyobbik áldja meg a kiseb- 
bet", jelentette ki Szent Pál. Abban, hogy a királyokat papok szentelték föl, nem 
a lelki hatalom elsőbbsége nyilvánult meg? Valóban, több egyházi író kezdettől 
erre az álláspontra helyezkedett. A Keleti Frank Királyság első uralkodói közül 
nyilván többen is tudatában voltak annak, milyen veszélyes következményeket 
hordoz ez az értelmezés, s ezért döntöttek úgy, hogy elmulasztják, vagy egye- 
nesen elutasítják a fölkenés szertartását. Utódaik viszont hamarosan megbán- 
ták apáik bűnét: nem nyugodhattak bele, hogy nyugati riválisaik egyedül élvez- 
zék az ebből eredő, áhítatos tiszteletet keltő karizma privilégiumát. A jelvények 
(a gyűrű, a kard, a zászló és maga a korona) egyházi szertartás keretében való 
átadását valamivel később néhány tartományban -— Aguitániában, Normandiá- 
ban, a Burgundiai és a Bretagne-i Hercegségben -— is meghonosították. Jellemző 
viszont, hogy még a leghatalmasabb hűbéresek sem merészkedtek soha odáig, 
hogy a szó valódi értelmében fölszenteltessék — azaz fölkenessék — magukat. A 
papok mellett csak királyok lehettek , az Úr felkentjei". 

Az aktus tehát természetfölötti tartalmat hordozott, amelynek a fölkenés 
inkább a megerősítését, mintsem az eredetét jelentette. Jelentőségét szükség- 
képpen felfokozottan érezte át egy olyan kor, amely a mindennapi életben ál- 
landóan a túlvilág beavatkozásait vélte fölfedezni. Nem vitás, egy ténylegesen 
papi jellegű királyi méltóság összeegyeztethetetlen lett volna a mindenütt ural- 
kodó vallással. A katolikus pap hatalma pontosan meghatározott formában jele- 
nik meg: a kenyért és a bort ő -— és csakis ő — változtathatja át Krisztus testévé és 
vérévé. A királyok nem részesültek papi fölszentelésben, így nem mutathatták 
be a szent áldozatot, s ennélfogva a szó valódi értelmében nem voltak papok. 
De még kevésbé voltak egyszerű világi személyek. Nem könnyű világosan kife- 
jeznünk ezeket a képzeteket, melyek már önmagukban lázadoznak a logika ellen. 
Megközelítő érvénnyel azt mondhatjuk, hogy a királyokat nem szentelték ugyan 
pappá, de — egy 11. századi szerző kifejezésével — , részt vettek" e hivatás gya- 
korlásában. Ez azzal a szerfölött súlyos következménnyel járt, hogy az egyház 
kormányzására tett erőfeszítéseik során egyházi férfiúkként véltek föllépni, s 
kortársaik szemében is ekképp jelentek meg. Legalábbis ami a közfelfogást ille- 
ti: egyházi körökben sohasem uralkodott osztatlanul ez a nézet. A 11. század- 
ban Gergely pápa hívei rendkívül erőszakosan, ugyanakkor rendkívül tisztánlá- 
tón indítottak heves támadást ez ellen a fölfogás ellen. A lelki és a világi hata- 
lom szétválasztása mellett emeltek szót, amiben Rousseau és Renan nyomán 

ma a kereszténység egyik legnagyobb újítását látjuk. A két hatalom szétválasz- 
tásával a reformátoroknak elsősorban az volt a céljuk, hogy a testek urait meg- 
alázhassák a lelkek urai előtt: hiszen a Hold csak visszfényt ad, míg a Nap min- 
den világosság forrása. Sikerük azonban e tekintetben gyérnek mondható. Sok 
évszázadnak kellett még eltelnie ahhoz, hogy a népek szemében a királyságok 
ismét a szerény emberi hatalmakat megillető rangot foglalhassák el. 

A tömegek számára a királyság szentséges jellege nem csak az egyházkor- 
mányzás jogának túlságosan elvont fogalmában jelent meg. A királyság intéz- 
ménye, valamint az egyes királyságok körül legendák és babonák köre alakult 
ki. E mondakör kiteljesedése egybeesett a legtöbb monarchikus hatalom meg- 
szilárdulásával, ami a 12—13. század táján következett be. Kezdetei azonban a 
hűbériség első korszakába nyúlnak vissza. A 9. század utolsó éveitől a reimsi 
érsekek azt állítják, ők őrzik azt a csodás olajat, amelyet egy galamb hozott egy- 
koron a mennyből Chlodvig számára. A főpapok e csodálatos kitüntetésre hi- 
vatkozva maguknak követelték a francia királyok fölkenésének monopóliumát, 
akik így azt állíthatták és hihették magukról, hogy maga az ég szentelte őket 
uralkodóvá. A francia királyokról legkésőbb I. Fülöp — de valószínűleg már Jám- 
bor Róbert -, az angol királyokról pedig I. Henrik uralkodása óta azt tartották, 
hogy képesek kézrátétellel meggyógyítani bizonyos betegségeket. IV. Henriket 
már kiátkozta a pápa, amikor 1081-ben áthaladt Toszkánán, ám útja során min- 
denhonnan özönlöttek felé a parasztok, hogy megérinthessék öltözékét, abban 
a hiszemben, hogy így bőséges termést arathatnak.?? 

Indokolt volna-e a királyok személyét körülvevő aura csodálatos erejét meg- 
kérdőjeleznünk, s a királyi hatalom iránt tanúsított tisztelet gyakori hiányára hi- 
vatkoznunk? Ez esetben nem a megfelelő módon tennénk föl a kérdést. Tudni- 
illik a dolgokat közelebbről vizsgálva számtalan példát látunk rá, hogy a legfőbb 
vazallusok engedetlenkedtek ugyan királyaikkal szemben, harcba szálltak elle- 
nük, csúfot űztek belőlük, sőt fogságban is tartották őket, de — hacsak nem téve- 
dek — mindössze három olyan király akadt, akivel erőszak végzett a szóban for- 
gó korszakban: Angliában Vértanú Edward egy fivére érdekében kirobbantott 
palotaforradalomnak esett áldozatul, Franciaországban a bitorló I. Róberttel 
harcban végzett a törvényes király egyik híve, a számtalan dinasztikus háború- 
ságtól szaggatott Itáliában pedig I. Berengárnak oltották ki az életét. Be kell lát- 
nunk, hogy az iszlám országaiban folyó öldöklésekhez vagy magában a nyugati 
világban a legfőbb koronahűbéresek ellen elkövetett gyilkosságok számához és 
az e féktelen korszakban tapasztalható szokásokhoz képest ez nem valami sok. 

A vallásitól a mágikus szféráig emelkedő, egymásra épülő képzetek valójá- 
ban arra voltak hivatottak, hogy a természetfölötti erők szintjén fejezzék ki a 
királyok sajátos politikai küldetést, amely megegyezett azzal, amit régi germán 
szóval thiudansoknak, azaz , a nép vezetőinek" is tulajdonítottak. Az önálló 
hatalmi övezetek hűbéri világot elöntő tengerében a királyságok — Guizot találó 
megállapításával — sui generis hatalmakként jelentek meg: elvben minden más 

hatalom fölött álltak, sőt egészen más természetűek is voltak. Árulkodó tény, 
hogy miközben a legtöbb egyéb hatalom különféle jogok puszta halmazát jelen- 
tette — amelyek annyira összekuszálódtak egymással, hogy elkerülhetetlen té- 
vedésekhez vezet minden kísérlet, amely folyamatos vonalakkal igyekszik meg- 
rajzolni bármely apróbb vagy nagyobb , hűbér" határvonalait —, a monarchikus 
államokat valóságos határok választották el egymástól. Természetesen ezek a 
határok sem követtek szabályos vonalakat: az ekkoriban még gyéren lakott terü- 
letek miatt nem is volt rá szükség. A Mosel-vidéki őrgrófságok területén az 
Argonne bozótosai például megfelelőképp elválasztották egymástól Franciaor- 
szágot és a császárságot. Ugyanakkor egy adott város vagy falu, bármilyen he- 
vesen versengtek is olykor érte különböző államok, jogilag mindig csak a szem- 
ben álló királyságok egyikétől függhetett, miközben az egyik hatalmasság a fel- 
sőbíráskodást gyakorolta a területén, a másiknak szolgái voltak, a harmadik egyes 
helyeken cenzusra és az ezzel kapcsolatos bíráskodási jogokra tarthatott igényt, 
az egyházi dézsma meg egy negyediket illetett meg. Más szóval szinte megszo- 
kott volt, hogy a földek -— akárcsak az emberek -— egyszerre több úrtól is függtek. 
De sohasem tartozhattak egyszerre több király alá. 

Európától távol, Japánban előfordult, hogy az embereknek és a földeknek a 
mi feudális berendezkedésünkkel erős hasonlóságot mutató függőségi rendsze- 
re alakult ki fokozatosan a hozzá képest itt is sokkal régebbi múltra visszatekin- 
tő monarchiával szemben. Japánban azonban a két intézmény egymás mellett 
létezett, anélkül, hogy átjárták volna egymást. A mi királyainkhoz hasonlóan a 
Felkelő Nap országának császárát is szentségesség övezte, s anmazoknál sokkal 
közelebb állt az istenséghez, miközben jogilag egész népe fölött uralkodott. A 
vazallusok hierarchiája nem a császár személyénél, hanem legfőbb vezérük- 
nél, a sogunnál végződött. Ez azzal járt, hogy a sogunok hosszú évszázadokra 
magukhoz ragadtak minden tényleges hatalmat. Európában viszont a királysá- 
goknak a vazallusi hierarchiánál régebbi és jellegében tőle idegen intézménye 
mintegy a hűbéri lánc csúcsán helyezkedett el, miközben sikerült elkerülnie, 
hogy maga is belegabalyodjék a függőségi hálóba. A hűbérek örökletessé válá- 
sával előfordulhatott, hogy olyan földbirtok került a koronához, mely egy hűbér- 
úr vagy egy egyházi intézmény fennhatósága alá tartozott. Az általánosan érvé- 
nyes szabály ilyenkor az volt, hogy a király viselte ugyan a birtokkal járó terhek 
egy részét, de mentesült a hűbéreskü alól, hiszen nem nyilváníthatta magát 
valamelyik alattvalója hívének. Ugyanakkor semmi sem akadályozta meg ab- 
ban, hogy alattvalói közül — akik elvben valamennyien a védencei voltak — ne 
tüntessen ki néhányat azzal, hogy az előtte tett hűbéreskü értelmében különle- 
ges védelmet is nyújt nekik. 

Mint láttuk, ezeknek a királyi alattvalóknak a soraiban a kisebb-nagyobb 
vazallusok serege mellett a 9. századtól ott tolongott az összes hatalmasság is, 
akik királyi főtisztviselőkből hamarosan tartományurakká váltak. Ekképp az ural- 
kodó nemcsak egész népének volt a kormányzója, hanem a különböző fokoza- 

tok szerint rengeteg vazallusnak — sőt emezeken keresztül szinte megszámlál- 
hatatlan alacsony rangú alávetettnek - volt a fölöttes hűbérura. Azokban az or- 
szágokban -— például a normann hódítás utáni Angliában -—, ahol a rendkívüli 
szabályossággal kialakult hűbéri struktúra miatt nem jöhettek létre allódiumok, 
még a függőségi létra legalsó fokán álló legszegényebb pára is, ha fölfelé veti 
tekintetét, meglátja királyát a csúcson. Másutt a lánc néha megtört, mielőtt a 
legfelső fokig ért volna. A hűbéresség kifejlődése azonban mindenütt üdvös kö- 
vetkezményekkel járt a királyságok számára. Ott, ahol államfőként már nem volt 
képes engedelmességre bírni alattvalóit, a király fölhasználhatta a saját céljaira 
a vazallusi függőségi viszonyokat, melyek akkoriban a legelevenebben élő em- 
beri kötelékként jelentek meg. A Roland-ének hőse vajon királyáért harcol-e, vagy 
uráért, akihez hűbéreskü köti? Valószínűleg ő maga sem tudja. Csak azért har- 
col olyan önfeláldozóan uralkodójáért, mert az egyben hűbérura is. Később, 
amikor Fülöp Ágost elvitatja a pápától azt a jogot, hogy tetszése szerint rendel- 
kezzék egy eretnek gróf vagyona fölött, a király szinte magától értetődően azt 
jelenti ki: ,e grófíságnak magam vagyok hűbérura", nem pedig azt: , e grófság 
királyságom része". Ilyen értelemben a Karolingok politikája — akik arról álmo- 
doztak, hogy kormányzati rendszerüket a vazallusságra alapozzák - talán nem 
is volt hosszú távon olyan hiábavaló, mint amilyennek a kezdeti kudarcok lát- 
tán többnyire gondoljuk. Mint korábban láttuk -— s erre a későbbiekben is vissza 
kell! majd térnünk -, a feudalizmus első korszakában számos ok játszott közre 
abban, hogy a királyi hatalom tényleges hatóköre erősen beszűkült. A monar- 
chiáknak azonban két hatalmas, mindeddig rejtve maradt erőforrás állt a ren- 
delkezésükre, amelyek hatása kedvező körülmények között kibontakozhatott: régi 
tekintélyük csorbítatlan öröksége, valamint a megifjodás képessége, amelyet az 
új társadalmi berendezkedéshez való alkalmazkodásuk hívhatott életre. 

De hogyan is szállt át az utódokra ez a különféle hagyományokat hordozó kirá- 
lyi méltóság? Örökösödés vagy választás útján? Ma önkéntelenül egymást kizá- 
rónak tekintjük ezt a két fogalmat, ám számtalan textus arról árulkodik, hogy a 
hűbéri korban távolról sem tűntek ennyire összeegyeztethetetlennek. , Egyhan- 
gúan megválasztattunk a népek s a fejedelmek által, s örökösei lettünk az oszt- 
hatatlan királyságnak", jelenti ki 1003-ban II. Henrik német király. Franciaor- 
szágban pedig így ír a kiváló kánonjogász, Ive de Chartres: , Jogszerűen szen- 
teltetett királlyá, kit örökösként illet meg a királyság, s kit a püspökök és a 
nagyurak egyhangú megegyezése választott e méltóságra."?"" Arról van itt szó, 
hogy a két elv közül egyiket sem fogták föl abszolút érvényűnek. A tiszta válasz- 
tásban nem annyira szabad akaratuk megnyilvánulását látták, mint inkább azt, 
hogy hallgatnak a belső kinyilatkoztatás szavára, mellyel meglelhetik az igazi 


412 A kormányzás 


vezért. Ez a fölfogás egyébként a klerikusok között talált elsősorban védelme- 
zőkre, akik elutasították a nemzetségek szentségességének többé-kevésbé po- 
gány gondolatát, miközben minden hatalom jogszerű forrását egy olyan kivá- 
lasztás alapján képzelték el, mint amilyet saját törvényeinek megfelelően az 
egyház is alkalmazott saját kebelén belül: az apátot a szerzeteseknek, a püspö- 
köt pedig a város klerikusainak és polgárainak kellett megválasztaniuk. E teoló- 
gusok fölfogása egybeesett a legfőbb hűbéresek törekvésével, akiknek leghőbb 
vágya volt, hogy saját függésükbe vonják a monarchiát. Egy sereg képzet azon- 
ban, melyeket a középkor elsősorban Germániától örökölt, teljesen más irányba 
befolyásolta a közfelfogást. Az emberek nem egyének, hanem egyes nemzetsé- 
gek örökletes küldetésében hittek: úgy vélték, egyedül ezekből kerülhetnek ki a 
megfelelő vezetők. 

Ebből logikusan nyilván az következett volna, hogy az elhunyt király fiai 
együttesen gyakorolják a hatalmat, vagy fölosztják maguk között a királyságot. 
Mindkét eljárás, mint tudjuk, megszokott volt a barbár világban; gyakran - s 
fölöttébb tévesen - a királyság családi vagyonként való kezelésének állítólagos 
bizonyítékát látták ebben, holott valójában az fejeződött ki bennük, hogy vala- 
mennyi leszármazottnak osztoznia kell a nemzetségüket megillető privilégium- 
ban. Az angolszász és a spanyol államok sokáig ezt az utat követték a hűbéri 
korban, ami azonban népeik számára kockázatokkal járt. Éles ellentétben állt 
ugyanis az osztatlan monarchia elvével, amelyre például II. Henrik is tudato- 
san nagy hangsúlyt helyezett, s amely összhangban állt az államnak a hánya- 
tott korszak közepette szívósan tovább élő eszméjével. Egy másik megoldáshoz 
folyamodtak tehát, melyet egyébként már korábban is alkalmaztak, mégpedig 
mindig az elsővel többé-kevésbé párhuzamosan: az ország legfőbb méltóságai, 
akiket az összes alattvaló született képviselőinek tekintettek, választották ki az 
új királyt a predesztinált család tagjai közül - és csakis őközülük, illetve a fér- 
fiág kihalása esetén olykor a vele rokonságban álló családok tagjai közül. ,,A 
frankoknál mindig az volt a szokás — jegyzi föl helytállóan Fulkó reimsi püspök 
-, hogy királyuk elhunytával a királyi nemzetségből választottak utódot.""" 

Az ily módon fölfogott kollektív örökletesség azután szinte elkerülhetetle- 
nül maga után vonta az egyenes ági egyéni örökletességet. Hiszen az utolsónak 
elhunyt király fiainak ereiben is ugyanaz a dicsőséges vér folyt! Itt azonban egy 
másik eljárás jutott döntő szerephez, melyet a választások véletlenszerűségei- 
vel szembeni ellenszerként az egyház is alkalmazott saját szféráján belül. Gyak- 
ran előfordult, hogy az apát még életében elfogadtatta a szerzetesekkel a saját 
maga által kijelölt utódot: így jártak el a hatalmas Clunyi monostor első vezetői 
is. A királyok vagy a fejedelmek is kieszközölték alattvalóiktól, hogy még éltük- 
ben megosszák méltóságukat valamelyik fiúkkal, akit — ha királyi trón váromá- 
nyosa volt — azonmód királlyá is szenteltek. Ezt a egyetemessé vált gyakorlatot 
nemcsak a nyugati világ valamennyi monarchiája követte, hanem a velencei 
dózsék vagy a gaetai , konzulok" is. Az uralkodónak persze több fia is lehetett, 

s ilyenkor fölmerült a kérdés, hogyan válasszák ki az előrehozott királyválasz- 
tás szerencsés kedvezményezettjét. A hűbérjoghoz hasonlóan a monarchikus 
jog sem tette mindjárt magáévá az elsőszülöttségi elvet: gyakran hivatkoztak vele 
szemben a , bíborban született" — azaz apja trónra lépése után napvilágot látott 
— gyermek jogaira, illetve más, személyesebb jellegű okok kerültek a mérleg 
serpenyőjébe. Mindazonáltal — néhány ellenirányú kísérlet dacára — az elsőszü- 
löttséggel járó előjogok szinte kezdettől fogva érvényre jutottak Franciaország- 
ban, annál is inkább, mert e mellett az egyébként praktikusnak tűnő elgondolás 
mellett szólt a hűbérek továbbhagyományozásának gyakorlata is. A régi germán 
szokások szellemét hívebben őrző Németország sohasem tette fenntartások nél- 
kül a magáévá ezt az eljárást. Barbarossa Frigyes még a 12. század közepén is 
második fiát jelölte ki utódjának. 

Ezek az eltérő trónutódlási eljárások mélyebben ható különbségekről árul- 
kodnak. A választási elvek és az uralkodói nemzetség jogait ötvöző, azonos esz- 
mékből táplálkozó monarchikus jogszokások az egyes európai államokban fölöt- 
tébb eltérő irányban fejlődhettek tovább. Elég, ha most csak két különösen tipi- 
kus esetet vizsgálunk meg: a francia, illetve a német trónutódlás kérdését. 

A Nyugati Frank Királyság története 888-ban a dinasztikus hagyománnyal 
való látványos szakítással kezdődött. Odo király trónra emelésével a főurak vá- 
lasztása minden tekintetben új emberre esett. Kopasz Károly leszármazottai közül 
csak egy nyolcéves gyermek volt életben, akit zsenge kora miatt már két ízben 
is eltávolítottak a trónról. Azonban alighogy a fiúcska - akit ugyancsak Károly- 
nak hívtak, s akinek a könyörtelen történetírás később az , Együgyű" mellékne- 
vet adta — betöltötte a száli Írank törvények szerint a nagykorúságot jelentő ti- 
zenkettedik életévét, 893. január 28-án Reimsben őt is királlyá koronázták. A 
két király hosszú ideig tartó háborút vívott egymással. Azonban nem sokkal 898. 
január 1-jén bekövetkező halála előtt Odo -— föltehetően egy néhány hónappal 
korábban megkötött megegyezés értelmében - fölszólította híveit, hogy halála 
után a Karoling-ivadéknak fogadjanak engedelmességet. Károlynak csak huszon- 
négy évvel később támadt újabb vetélytársa. Az engedetlenségre egyébként is 
hajlamos néhány főurat bosszantotta, hogy a király egy alacsony sorú lovagot 
tüntetett ki a kegyeivel, s ezért új uralkodó után néztek. Minthogy Odo fiú utód 
nélkül halt meg, fivére, Róbert örökölte családi vagyonát és párthíveit, s a láza- 
dók 922. június 29-én őt választották meg vezérüknek. A dinasztia félig-meddig 
fölkentnek számított, mivel egyik tagja már viselte a koronát. Amikor a követke- 
ző évben Róbert elesett a csatamezőn, veje, Raoul burgundiai herceg részesült 
a szent kenetben, s minthogy Károly nem sokkal később csapdába esett, és éle- 
te hátralevő részét a zendülők egyik vezérének fogságában töltötte, a bitorló 
győzelme teljesnek volt mondható. Azonban Raoul is fiú utód nélkül halt meg, 
s ekkor akcióba léptek a restauráció hívei: visszahívták Együgyű Károly Angliá- 
ba menekült fiát, akit 936 júniusában IV. Lajos néven megkoronáztak. Lajost fia, 
majd unokája követhette minden nehézség nélkül a trónon. Ekképp a 10. szá- 

zad vége felé minden arra mutatott, hogy a legitim uralkodóház végleg vissza- 
nyerte jogait. 

A Karoling-hatalmat végül egy véletlen vadászbaleset ingatta meg, mely- 
nek az ifjú V. Lajos esett áldozatul. 987. június 1-jén a noyoni gyűlés Capet Hugót, 
Róbert király unokáját kiáltotta ki királynak. IV. Lajosnak azonban még élt egy 
Károly nevű fia, aki a német császár jóvoltából hercegi méltósághoz jutott Alsó- 
Lotaringiában. Károly hamarosan harcba is szállt örökségéért, miközben Hugó- 
ban sokan - Gerbert kifejezésével — csak , átmeneti" uralkodót láttak. Egy jól 
sikerült rajtaütés azonban megváltoztatta a dolgok menetét. Laon püspöke ál- 
nokul félrevezette Károlyt, akit 991 virágvasárnapján foglyul ejtettek a városban. 
Nagyapjához, Együgyű Károlyhoz hasonlóan ő is rabságban végezte be életét. 
Ettől fogva csak a Capeting-ház tagja ülnek a trónon, egészen addig a napig, 
amikor a franciák már nem akarnak többé királyságot. 

Ebből a véletlen diktálta végkifejlettel záruló, hosszú tragédiából egyértel- 
műen kiderül, hogy a legitimitás eszméje sokáig megőrzött valamit az erejéből. 
Az aguitániai okleveleknél — melyek a keltezési formulák tanúsága szerint nem 
ismerik el a bitorlók, Raoul, majd Capet Hugó uralmát (a Loire-tól délre eső te- 
rületek mindig önálló életet éltek, s az itteni bárók magától értetődően ellensé- 
gesen fogadtak minden burgundiai vagy Ile-de-France-i származású uralkodót) 
— vagy néhány krónikás konvencionális, illetve érdek sugalmazta méltatlanko- 
dásánál sokkal! ékesebben árulkodnak erről a tények. Odo, Róbert és Raoul kí- 
sérlete nem tűnhetett túlságosan csábítónak, ha"rannyi évnek kellett eltelni, amíg 
követőkre talált. Róbert fiát, Nagy Hugót semmiféle aggály nem tántorította el 
attól, hogy IV. Lajost közel egy esztendeig fogságban tartsa. A dologban az a 
különös, hogy Nagy Hugó nem merte ezt a kedvező körülményt saját maga ki- 
rállyá választása érdekében kihasználni. A váratlan haláleset előidézte 987-es 
dinasztiaváltás mögött sokak vélekedésével ellentétben elsősorban nem az egy- 
ház állt. Adalbéron reimsi érsek kétségkívül döntő szerepet játszott a királyvá- 
lasztásban, de nem támaszkodhatott a teljes klérusra. A cselszövés szálai min- 
den jel szerint a német császári udvarig vezettek. Az energikus és művelt egyházi 
vezetők, Adalbéron és Gerbert a császáreszme odaadó hívei voltak; szemükben 
a császárság egyet jelentett a keresztény egységgel. Az akkori Németország és 
Itália trónján ülő szász uralkodókat aggodalommal töltötte el, hogy a franciaor- 
szági Karolingokban annak a Nagy Károlynak a vére folyik, akinek a fenséges 
öröksége a kezükbe hullott ugyan, de akihez nem kötötték őket vérségi szálak. 
Konkrétabban pedig joggal remélhették a dinasztiaváltástól, hogy ettől fogva 
békében birtokolhatják a Lotaringiai Hercegséget, amelyet a Karolingok a szülő- 
földjüknek tekintettek, és szüntelen elvitattak tőlük. A sikert a franciaországi 
erőviszonyok is elősegítették. Nemcsak arról van szó, hogy a szülőföldjén kívül 
szerencsét próbáló Lotaringiai Károlynak alig voltak hívei. A Karolingok ügye 
mindenekelőtt azért bukott el, mert az utolsó királyok képtelenek voltak elegen- 
dő földbirtokot és egyházi intézményt közvetlen uralmuk alatt tartani, s ekképp 

nem számíthattak egy újabb és újabb javadalmazásokra sóvárgó, széles vazal- 
lusi clientela apáról fiúra öröklődő támogatására. A Capetingek diadala ebben 
az értelemben egy fiatal hatalom, egy számtalan hűbért adományozó tartomány- 
úr győzelmét jelentette a szinte már puszta eszmévé csupaszodott királyság 
hagyományos hatalmával szemben. 

Egyébként nem is annyira a Capetingek sikeres trónra lépése a meglepő, 
hanem az, hogy 991 után a dinasztikus viszályok teljesen elcsitulnak. A Karo- 
ling-nemzetség nem halt ki Lotaringiai Károllyal, akinek a fiai — ki korán, ki később 
— sorra megszöktek a fogságból. Viszont semmilyen jel sem mutat rá, hogy va- 
laha is megpróbálkoztak volna a korona megszerzésével. Ugyanez mondható el 
Vermandois egyébként fékezhetetlen ambíciójú grófjairól, akiknek Nagy Károly 
egyik fiára visszamenő nemzetsége csak a 11. század második felében halt ki. 
Talán az történt, hogy a hűség fogalmának a leszűkítésével nem szívesen ter- 
jesztették volna ki a vérségi jogokat olyan oldalági rokonokra, akik, ha hűbérről 
lett volna szó, ekkoriban általában már nem léphettek volna föl örökösként. Úgy 
tűnik, hogy 987-ben ezt a érvet használták föl Károly ellenében. Ebben az idő- 
ben azonban meglehetősen kétes értékű lehetett az ilyen hivatkozás, annál is 
inkább, mert az ellenfél szájából hangzott el. De részben talán ez a magyarázat 
rá, hogy a Vermandois-ág 888 után tartózkodott az ilyen követelésektől. S ki tudja, 
mi lett volna a Capeting-ház sorsa, ha nem segíti őket bámulatos szerencséjük, 
s nem léphet minden apa örökébe saját fia. A Karoling-legitimitás eszméje a 
főurak tudatában háttérbe szorult egyéni ambícióik mögött, s inmáron nem tá- 
maszkodhatott kellőképp nagyszámú és hatalmas hűbéres személyes támoga- 
tására; ilyen körülmények között csak azokban az egyházi körökben maradha- 
tott volna fönn, amelyeknek egyedül — vagy szinte egyedül — volt elég széles 
szellemi látókörük ahhoz, hogy fölülemelkedhessenek a mindennapos apró 
cselszövényeken. A már nem is anyagi, hanem erkölcsi erők viszonyában a döntő 
tényezőt kétségkívül az jelentette, hogy a legtevékenyebb és legintelligensebb 
egyházi vezetők, Adalbéron és Gerbert a császárság eszméjéhez való hűségük 
folytán úgy ítélték meg, hogy ezen eszme akkori letéteményesei érdekében föl 
kell áldozniuk Nagy Károly dinasztiáját. 

De vajon mi a magyarázat rá, hogy nemcsak az utolsó Karoling-sarjak, ha- 
nem más sem pályázott soha a Capetingek trónjára? A királyválasztás még so- 
káig érvényben volt: az imént hivatkoztunk Ive de Chartres álláspontjára, mely 
VI. Lajos 1108-as koronázása alkalmával fogalmazódott meg. Ünnepélyes szer- 
tartások közepette összegyűlt az udvar, és kikiáltotta az új királyt. A koronázás 
napján pedig a ceremóniát megejtő főpap, mielőtt fölkente volna az új uralko- 
dót, még egyszer a megjelentek beleegyezését kérte. Csakhogy az állítólagos 
választás minden egyes esetben az előző király fiára esett, s a társuralkodás 
gyakorlata folytán ez gyakran még az apa életében megtörtént. Előfordult, hogy 
egyik-másik koronahűbéres húzta-halasztotta a hűbéreskü letételének időpont- 
ját, s nemritkán zendülések is kitörtek. De sohasem jelent meg ellenkirály. S0- 

katmondó tény, hogy az új uralkodóház azonnal hangsúlyozta: magáénak te- 
kinti az általa fölváltott nemzetség hagyományait, hasonlóan Pipinhez és utó- 
daihoz, akik fölvállalták a Merovingek örökségét. A Capeting-királyok elődeik- 
ként emlegetik a Karolingokat, s a jelek szerint már korán büszkén hirdették, 
hogy ők az előző dinasztiai női ági leszármazottai — amit egyébként igaznak vél- 
hetünk, mivel Capet Hugó hitvesének ereiben is csordogálhatott valamennyi Nagy 
Károly véréből. Majd — legkésőbb VI. Lajos uralkodása idején — azt látjuk, hogy 
a király környezete igyekszik fölhasználni az uralkodóház érdekében a nagy csá- 
szár legendáját, mely az epikus költemények révén akkoriban bontakozott ki 
Franciaországban, s nem lehetetlen, hogy az udvar még e legenda terjesztésé- 
ben is közreműködött. A Capetingek mindenekelőtt a szentséges királyság bű- 
vös ereje miatt ragaszkodtak a Karoling-örökséghez. Hamarosan azonban egy 
kizárólag általuk birtokolt, megindítóan csodálatos képességgel, a gyógyítás ké- 
pességével bővítették ezt a hagyományt. Az isteni kenet tisztelete nem tudta 
megakadályozni a lázadásokat, de legalább elejét vette a trónbitorlásoknak. A 
kiváltságos nemzetség titokzatos kiválasztottságát övező aura a római világtól 
többé-kevésbé idegen volt: az ősi korokból, Germánián keresztül jutott el Nyu- 
gat-Európába. Itt viszont szívós erejűnek bizonyult: elegendő volt, hogy a vélet- 
len folytonosan fiú utódokkal áldja meg a királyokat, s a dinasztia erős clientelára 
támaszkodjék, s az új legitimitás máris gyorsan megszilárdulhatott a régi romjain. 

Németországban a trónutódlás története kezdetben sokkal kisebb bonyolult- 
ságot mutat. Amikor a Karoling-dinasztia germániai ága 911-ben kihalt, a főurak 
választása a kiveszett nemzetség egyik rokonára, egy Írank arisztokratára esett. 
I. Konrád nemigen tudta engedelmességre bírni alattvalóit; igaz viszont, hogy 
soha senki sem lépett föl vele szemben trónkövetelőként. Az uralkodó maga jelölte 
ki utódjául Henrik szász herceget, akivel Konrád halála után a bajor herceg 
versenyre kelt ugyan, de akit azután különösebb bonyodalmak nélkül elismer- 
tek és királynak választottak. Ezután — miközben a nyugati királyságban hosszú 
dinasztikus viszály tombolt — több mint száz éven keresztül (919—1024) e szász 
nemzetségből származó uralkodók követték egymást a trónon: a korona hol apáról 
fiúra, hol unokatestvérről unokatestvérre szállt. Továbbra is rendszeresen meg- 
tartották a királyválasztást, ez azonban a jelek szerint csak megerősítette a ko- 
rona örökletességét. Ha viszont mintegy másfél évszázadot előreugrunk az idő- 
ben, azt látjuk, hogy a két állam között most is fönnáll! az eltérés, csakhogy el- 
lenkező előjellel. Az európai politikai gondolkodás ezután szinte közhelyszerűen 
állítja szembe egymással az örökletes francia monarchiát és a , királyválasztó- 
nak" nevezett Németországot. 

Három azonos irányban ható ok térítette más útra a németországi fejlődést. 
A Capetingek számára oly kedvező fiziológiai véletlen itt a dinasztikus folya- 
matosság ellenében érvényesült: előbb az ötödik szász király, majd az újabb — 
, száli", azaz frank — királyi nemzetség negyedik sarja távozott fiú utód vagy 
férfiági vérrokon nélkül az élők sorából. Másfelől I. Ottó óta a német királyság a 

közfelfogás szemében a császári méltósághoz kapcsolódott. Ám miközben az 
alapvetően germán hagyományokon nyugvó királyságok ha nem is az egyén, 
de mindenképpen egy-egy nemzetség örökletes küldetésének eszméjét ápolták, 
a császárság alapjául szolgáló s a 11. század végével mind jobban ismert törté- 
neti, illetve áltörténeti irodalom táplálta római hagyomány sohasem tette telje- 
sen a vérségi előjogok elvét a magáévá. , A császárt a hadsereg emeli méltósá- 
gába", ismételték folyvást, s a legnagyobb bárók szívesen vállalták magukra 
ezeknek a légióknak — vagy, amint kedvtelve állították, a , Szenátusnak" — a 
szerepét. Végül pedig a németországi uralkodók és a frissen megújult pápaság 
között a gregorián reformtörekvések idején kitört ádáz küzdelem arra késztette 
a pápákat, hogy az általuk leléptetni kívánt ellenséges uralkodóval szemben a 
választási elvre apelláljanak, amely egyébként is összhangban állt az Egyház 
fölfogásával. A 888 óta első német ellenkirály megválasztására 1077. március 
15-én, a száli házból származó IV. Henrik ellenében került sor, pápai legátusok 
jelenlétében. Távolról sem ez az ellenkirály volt az utolsó a német történelem- 
ben, s ha bizonyára nem felel is meg teljesen a valóságnak, hogy a szóban forgó 
gyűlés egyszer s mindenkorra a választó monarchia mellett foglalt állást, a 
monostorokban akkoriban terjengő hírek mindenesetre a jövőbeli fejlemények 
megsejtéséről árulkodtak. De a német uralkodókat és a pápai kúriát egymással 
szembeállító viszály hevessége mindenekelőtt abból eredt, hogy ezek a királyok 
egyben császárok is voltak. A pápák a többi fejedelemnek csak azt vethették a 
szemére, hogy elnyomják országuk egyházát, miközben Augustus és Nagy Kár- 
oly utódaiban olyan vetélytársakra bukkantak, akik Róma, az Apostoli Szentszék 
és a kereszténység fölötti uralmukat veszélyeztették. 


A császárság 


A Karoling Birodalom összeomlása helyi csoportosulásoknak szolgáltatta ki a 
két egyetemesen keresztény méltóságot: a pápaság a rivális római arisztokrata 
klikkek zsákmányául esett, a császárság pedig az itáliai főnemesség soraiban 
egymás után létrejövő és fölbomló pártok harcainak a középpontjába került. 
Ugyanis, mint láttuk, a császári cím a közfelfogás szerint az Itáliai Királysághoz 
kötődött. Csak akkor telt meg ismét némi tartalommal, amikor 962-től német 
uralkodók sajátították ki, akik igényeiket a korban jelentősnek számító erők föl- 
vonultatásával tudták alátámasztani. 

Arról egyébként szó sincs, hogy a királyi és a császári cím valamikor is 
egybemosódott volna. A Jámbor Lajos és I. Ottó uralkodása között eltelt időszak- 
ban végleg kialakult a Nyugat-római Birodalom kettős, római és pápai jellege. 
A méltóság elnyeréséhez nem volt elegendő, ha valakit Németországban csá- 
szárnak ismertek el és szenteltek föl. Mindenféleképp szükség volt arra is, hogy 
az uralkodó különleges fölszentelésben részesüljön Rómában, mely szertartás 

során a pápa ismét fölkeni, s átadja neki a császárság tulajdonképpeni jelvé- 
nyeit. Az új fejlemény abban áll, hogy immár a német főurak kiválasztottját tekin- 
tik az egyedüli legitim jelöltnek, aki e magasztos ceremónián megjelenhet. A 
12. század vége felé egy elzászi szerzetes ezeket a sorokat vetette papírra: , bár- 
ki légyen is a fejedelem, kit Germánia vezéréül választott, a gazdag Róma fejet 
hajt előtte s urának ismeri el". Sőt az a nézet terjedt el hamarosan, hogy aki a 
Német Királyság trónjára lép, az egyszersmind nemcsak a Keleti Frank Király- 
ság és Lotaringia uralkodója lesz, hanem minden birodalmi területé, így Itáliáé 
és később a Burgund Királyságé is. Más szóval ez az uralkodó — VII. Gergely 
kifejezésével — a , jövendő császár", s ennélfogva megilleti a birodalom kormány- 
zása: a 11. század vége óta ezt a várományosi státust fejezi ki a , rómaiak kirá- 
lya" cím, amelyet a Rajna vidékén megválasztott német uralkodó azon a napon 
válthat még szebben hangzó titulusra, amikor a megszokott , római expedíció" , 
a hagyományos Römerzug során a Tiberis partján fejére ölti a Caesarok koroná- 
ját. De megeshet, hogy a körülmények meghiúsítják e hosszú és nehéz utazást, 
s az uralkodónak be kel! érnie azzal, hogy élete végéig egy birodalom királya 
marad. 

Tételezzük föl azonban, hogy az illetőnek elegendő szerencse jut osztály- 
részül, s ténylegesen császárrá koronázzák, ami egészen III. Konrád uralkodá- 
sáig (1138—1152) minden német trónra lépő uralkodónak előbb vagy utóbb sike- 
rült is. De mivel járt ez az annyira áhított cím? Kétségtelen, hogy magasabb 
méltóságot fejezett ki, mint a közönséges királyi címek, melyek viselőit a 12. 
században előszeretettel nevezték regulusoknak (, királyocskáknak") a császár 
környezetében. Ez az oka annak, hogy egyes uralkodók olykor az egykori Karo- 
ling Birodalom határain kívül is fölvették a császári címet, amivel egyrészt min- 
den egyetemes igényű monarchiával szembeni függetlenségüket, másrészt a 
szomszédos királyságok vagy volt királyságok fölötti fennhatóságukat szándé- 
koztak kifejezni: így tett Angliában Mercia és Wessex néhány királya vagy az 
Ibériai-félszigeten számos leóni uralkodó. Valójában csak egyszerű plagizáto- 
rokról van szó. A nyugati világ egyetlen igazi császára az Ottó kancelláriája által 
először 982-ben, Bizánccal szemben alkalmazott formula értelmében ,,a róma- 
iak" császára volt. A birodalom mítosza a Caesarok — mégpedig lehetőleg a 
keresztény Caesarok — emlékéből táplálkozott. Ráadásul Róma nemcsak ,,a Vi- 
lág feje" volt, hanem az apostoli város is, amely a mártírok drága vérétől , újult 
meg". A római egyetemesség reminiszcenciáihoz az egyik császárpárti püspök 
kifejezésével , Világhódítónak"""! nevezett Nagy Károly képe társult, hogy az 
egyetemesség eszméje közelebbi emlékekből is erőt meríthessen. III. Ottó pe- 
dig (egyébként Nagy Károly mintájára) , A Római Birodalom megújítása" jelszót 
vésette a pecsétjére, ugyanakkor fölkutattatta Aachenben a legnagyobb Karoling 
sírját, amelyről a történelem iránt közömbösebb generációk megfeledkeztek, s 
nemcsak a dicső maradványokat helyeztette ezúttal rangjukhoz méltó nyughely- 
re, hanem a holttestről levétetett egy ékszert és néhány ruhafoszlányt, amelye- 

ket azután saját ereklyéiként őrzött. Ezek az egymással párhuzamos gesztusok 
a két egymástól elszakíthatatlan hagyományhoz való hűséget fejezték ki látvá- 
nyosan. 

Minden bizonnyal egyházi embereket kell elsősorban keresnünk e kezde- 
ményezések mögött. Legalábbis ami az eredeti ötletet illeti. Nehezen hihető, hogy 
olyan meglehetősen műveletlen katonák, mint I. Ottó vagy II. Konrád, valaha is 
fölfogták volna ezeknek az elgondolásoknak a jelentőségét. De az udvarban 
működő, a királyokat tanácsaikkal szolgáló, sőt olykor neveltetésükről is gon- 
doskodó klerikusok befolyással voltak az uralkodók döntéseire. III. Ottó fiatal volt, 
művelt, hajlott a misztikumra, s a bíborban született ifjút édesanyja, egy bizán- 
ci hercegnő sok mindenre kitanította; nem csoda hát, hogy a birodalmi álom 
mámorát a végsőkig hajtotta. , Római, a szászok s az itáliaiak legyőzője, az 
Apostolok szolgája, Isten kegyéből a Világ császára": nemigen valószínű, hogy 
a jegyző szorongva várta volna ura jóváhagyását, amikor ezeket a címeket 
biggyesztette az egyik oklevél elejére. Valamivel több mint egy évszázaddal 
később , a Világ kormányzója", vagy , a Világ urainak ura" kifejezések szinte 
refrénszerűen jelennek meg az első száli uralkodók hivatalos történetírójának a 
tollából."? 

Tüzetesebben szemlélve viszont ez az ideológia ellentmondások szövedé- 
keként jelenik meg. Első pillantásra semmi sem tűnhetett csábítóbbnak I. Ottó 
számára, mint az, hogy Nagy Konstantin utódjának nevezzék. De a hamis ado- 
mánylevél, amelyet a kúria az Egyház Békéje létrehozójának a neve alatt állí- 
tott ki, s amely Itáliát, sőt az egész nyugati világot a pápának engedte át, annyi- 
ra kellemetlen volt III. Ottó udvara számára, hogy az uralkodó környezetében 
föl is vetették a dokumentum hitelességének a kérdését: a pártérdek fölébresz- 
tette a kritikai érzéket. Az I. Ottót követő német királyok előszeretettel Aachen- 
ben koronáztatták meg magukat, azt kifejezendő, hogy Nagy Károly legitim örö- 
köseinek tartják magukat. Azonban Szászországban, az uralkodó dinasztia szü- 
lőföldjén Nagy Károly egykori kegyetlen hódító háborújának az emléke — mint a 
történetíróktól tudjuk — továbbra is táplálta az ottaniakban élő keserűséget. Va- 
jon tényleg élt még a Római Birodalom? A klerikusok mindenesetre ezt állítot- 
ták, mivel a Jelenések könyvének akkoriban elfogadott értelmezése szerint a 
Római Birodalom volt a negyedik a világvége előtt a földön egymást követően 
fönnálló négy birodalom közül. Más szerzők viszont kétségbe vonták a folyto- 
nosságát: véleményük szerint a verduni fölosztással teljesen új szakasz kezdő- 
dött a történelemben. Végül pedig ezek a szászok, frankok, bajorok vagy svá- 
bok, akik közül a birodalom császárai és leghatalmasabb főurai kikerültek, s akik 
a hajdani rómaiak nyomdokain igyekeztek haladni, a valóságban az idegen, a 
hódító lelkületével tekintettek saját koruk rómaijaira. Se nem szerették, se nem 
becsülték őket, azok viszont hevesen gyűlölték emezeket. Mindkét fél gyakran 
a legkíméletlenebb erőszakra ragadtatta magát. A szívében valóban római III. 
Ottó kivételnek számított, s uralkodása egy meghiúsult álom tragédiájával vég- 

ződött. Távol érte a halál Rómától, ahonnan elűzték a zendülők, miközben a 
németek közül sokan azzal vádolták, hogy Itália igézetében elhanyagolta , szü- 
lőföldjét, agyönyörűséges Germániát". 

Ami pedig az egyetemes monarchia megvalósítását illeti, nyilvánvaló, hogy 
az uralkodóknak távolról sem voltak meg a kellő anyagi eszközeik hozzá, hi- 
szen — hogy komolyabb nehézségeket ne említsünk — már egy Rómában vagy 
Tivoliban kitört zendülés, egy föllázadt uraság tulajdonában levő, valamelyik 
hágót ellenőrző vár vagy saját csapataik engedetlensége számtalanszor megaka- 
dályozták őket tulajdon államaik hatékony kormányzásában. Ez az igény az 1152- 
ben trónra lépő Barbarossa Frigyes uralkodásáig tulajdonképpen csak a kancel- 
láriai oklevélformulákban nyilvánult meg. Semmi sem mutat arra, hogy az első 
szász császárok valaha is hivatkoztak volna rá, amikor be-betörtek a Nyugati 
Frank Királyság területére. Annyi bizonyos, hogy ez a nagyravágyó terv legföl- 
jebb közvetett módon fogalmazódott meg. A szász vagy száli császár Róma leg- 
főbb ura, következésképp Szent Péter Patrimoniumának védnöke és oltalmazó- 
ja volt, főképp pedig örököse mindazoknak a hagyomány szentesítette jogok- 
nak, melyeket a római császárok és az első Karolingok gyakoroltak Róma fölött, 
s ő volt a védelmezője a keresztény hitnek mindenütt, ameddig csak a hatalma 
terjedt; ekképp semmi sem tűnhetett magasztosabb és méltóságához illőbb kül- 
detésnek a szemében, mint a Római Egyház védelme, reformálása és irányítá- 
sa. Mint Vercelli egyik püspöke írja, a pápa , Caesar hatalmának fedezékéből 
mossa le a századokról bűneiket". , Caesar" jogot formált rá, hogy maga ne- 
vezze ki a pápát, vagy legalábbis elvárta, hogy csak beleegyezésével léphessen 
valaki a pápai trónra. , Szent Péter szeretetétől vezérelve nevelőnket, Szilvesz- 
ter nagyurat választottuk pápául; Isten akaratából fölszenteltük és trónusára 
emeltük", olvashatjuk III. Ottó egyik oklevelében. Minthogy a pápa nemcsak 
Róma püspöke volt, hanem egyben és elsősorban az egyetemes Egyház feje — 
universalis papa, ismétli kétszer is a Nagy Ottó által a Szentszéknek adomá- 
nyozott kiváltságlevél —, a császár ily módon mintegy az egész keresztény világ 
fölött ellenőrzést kívánt gyakorolni, s e szándék megvalósítása esetén jóval na- 
gyobb hatalmat élvezhetett volna, mint egy király. A lelki és a világi hatalom 
közötti elkerülhetetlen viszály csírája beférkőzött a birodalom testébe, s ez a csíra 
halálosnak bizonyult. 


HARMADIK FEJEZET 


Tartományok és váruraságok 


Területi fejedelemségek 


Az a tendencia, amelynek nyomán a nagy államok kisebb hatósugarú politikai 
alakzatokra bomlottak, önmagában véve már a régi időkben is megfigyelhető volt 
Európában. Az olykor regionális ligákba tömörült városi arisztokráciák engedet- 
lenkedése csaknem akkora fenyegetést jelentett a hanyatlófélben levő Római 
Birodalom egységére, mint a hadseregparancsnokok egyéni ambíciói. A hűbéri 
Európában - mintegy elmúlt idők másutt tovább élő tanúiként — helyenként fönn- 
maradt egy-két efféle apró, oligarchikus , Római Birodalom". Ilyen volt például 
a , Velenceiek közössége", vagyis azoknak a lagúnákban létrehozott kisváro- 
soknak a szövetsége, amelyet a Terra Fermáról elmenekült csoportok alapítot- 
tak; a származási helyükre utaló elnevezés valójában jóval később tapadt vég- 
leg a Rialto dombjához - vagyis a mai Velencéhez -, mely csak lassan lépett a 
főváros rangjára. De ugyanez mondható el Dél-Itáliában Nápolyról és Gaetáról. 
Szardínián a helyi vezérdinasztiák , bírósági körzetekre" szabdalták föl a sziget 
területét. Másutt viszont a barbár királyságok megjelenése vetett gátat a fölaprózó- 
dási folyamatnak - igaz, nem egy esetben a helyi erők ellenállhatatlan nyomá- 
sa miatt tett engedmények mellett. Így a Meroving-királyoknak is bele kellett nyu- 
godniuk, hogy egyes grófságok arisztokratái maguk választják meg grófjukat, vagy 
hogy a burgundiai főnemesek saját maguk közül jelölik ki a majordomust. Ily 
módon a tartományi hatalmak kialakulása — mely a Karoling Birodalom össze- 
omlásakor az európai kontinens teljes területén bekövetkezett (az angolszá- 
szoknál valamivel később mentek végbe ezek a fejlemények) — bizonyos érte- 
lemben visszalépésnek tűnhetett. A közvetlenül megelőző korszak rendkívül erős 
közintézményei azonban továbbra is éreztették a hatásukat, s emiatt a változá- 
sok sajátos színezetet öltöttek. 

A területi fejedelemségek mindenütt egymáshoz tapasztott grófságokból 
jöttek létre a Frank Birodalomban. Minthogy a Karoling-kori gróf igazi köztiszt- 
viselő volt, nemigen érhet bennünket az anakronizmus vádja, ha ezen új típu- 
sú hatalom birtokosait afféle , főprefektusokhoz" hasonlítjuk, akik mindannyi- 
an fegyveres erők fölött rendelkeztek, s egyúttal több megyét is igazgattak. Nagy 
Károly állítólag azt az elvet követte, hogy sohasem helyez több grófságot egyet- 
len személy igazgatása alá. Abban azonban már nem lehetünk bizonyosak, hogy 
uralkodása során mindvégig e bölcs elővigyázatosság szellemében cselekedett. 


422 A kormányzás 


Annyi kétségtelen, hogy utódai — főként Jámbor Lajos halálát követően — már 
nem eszerint jártak el, s ennek az oka nemcsak a hatalmasságok telhetetlensé- 
gében keresendő, hanem a körülmények megváltozásában is, aminek nyomán 
a szóban forgó elv alkalmazása nagy nehézségekbe ütközött volna. Az invázi- 
ók, valamint a rivális királyok viszálykodásai folytán a háború immár a frank 
világ szívében dúlt, s ekképp majdnem mindenütt kialakultak azok a hatalmas 
katonai körzetek, amilyeneket korábban csak a birodalom határvidékein létesí- 
tettek. Néha a Nagy Károly alatt bevezetett ellenőrző körutak nyomán jöttek lét- 
re, amikor is az ideiglenes felügyelettel megbízott missus állandó kormányzóvá 
lépett elő. Ezt tanúsítja a Szajna és a Loire között Erős Róbert vagy délebbre a 
toulouse-i grófok ősének a pályafutása. 

A grófságok mellett a vidék legfontosabb monostorai is rendszerint az új 
hatalmasságok kezére jutottak, akik ezen intézmények védnökeivé, sőt világi 
, apátjaivá" kiáltották ki magukat, s ily módon további jelentős emberi és anyagi 
erőforrásokra tettek szert. Gyakran maguk is rendelkeztek a provincia területén 
fekvő birtokokkal, melyeket újabb hűbérekkel vagy újabb allódiumokkal gyara- 
pítottak, s — elsősorban a királyi vazallusok hűbéresküjének kisajátításával — hívek 
sokaságát szerezték maguknak. Képtelenek voltak azonban közvetlenül érvénye- 
síteni hatalmukat végig a jogilag alájuk tartozó területeken, s ezért egyes vidé- 
keken náluk rangban alacsonyabb grófok vagy egyszerű vicomte-ok (, algrófok") 
kinevezésére - illetve a meglévők elismerésére — kényszerültek, akiket a hűbér- 
eskü kötelékével igyekeztek magukhoz láncolni. A több grófságot összpontosító 
hatalmasságok elnevezésére a hagyományos terminológia semmiféle támpon- 
tot sem nyújtott. Hol , nagygrófoknak" titulálták őket (illetve ők maguk ezt a cí- 
met vették föl), hol , főgrófoknak", hol , őrgrófoknak" (akik eredetileg azoknak a 
végvidéki katonai körzeteknek az élén álltak, amelyek mintájára később az or- 
szág belsejében is létrehoztak ilyen területi szerveződéseket), olykor pedig , her- 
cegeknek" (duces). Ez utóbbi, a Meroving-, illetve arómai időkből származó címet 
többnyire csak ott használták, ahol az új keletű hatalom valamilyen korábbi, 
tartományi vagy etnikai alapon szerveződött egységre támaszkodott. Az ízlések- 
nek megfelelően hol ez, hol az a titulus került ki győztesen a vetélkedésből, sőt 
például Toulouse-ban vagy Flandriában az egyszerű grófi cím rögződött meg. 

Ezek a hatalmi konglomerátumok magától értetődően csak abban az idő- 
ben szilárdultak meg ténylegesen, amikor a különféle rendű és rangú , honorok" 
örökletessé váltak. Ez a folyamat, mint láttuk, a Nyugati Frank Királyságban 
nagyon korán, a császárság területén viszont jóval később ment végbe. Az épít- 
mény mindaddig bármelyik pillanatban összeomolhatott egy váratlan haláleset, 
a hatalmát történetesen erőnek erejével érvényesíteni képes uralkodó új elhatá- 
rozása, a hatalmas vagy ügyes szomszéd nagyurak ellenséges föllépése követ- 
keztében. Franciaország északi részében legalább két, éspedig két különböző 
nemzetség által megkísérelt grófságokat egyesítő próbálkozás előzte meg a , fland- 
riai őrgrófok" sikeres, a brüggei fellegvárból vezényelt vállalkozását. Vagyis bi- 

zonyosra vehető, hogy a sikerben és a kudarcban a véletlen is jelentős szerepet 
játszott. Fortuna szeszélyei azonban nem szolgálnak mindenre magyarázattal. 

E fejedelemségek alapítói minden bizonnyal nem kiváló földrajztudósok 
voltak. Mindenesetre művük csak ott járt eredménnyel, ahol a földrajzi viszo- 
nyok nem gátolták terveik megvalósítását, vagyis ahol olyan területeket sikerült 
egymáshoz tapasztaniuk, amelyek között zökkenőmentes és hagyományosan 
intenzív volt az összeköttetés — elsősorban pedig ott, ahol képesek voltak az 
átkelőpontok ellenőrzésére, melyek jelentőségét a monarchiák vizsgálata kap- 
csán láthattuk, s amelyek nemcsak katonai szempontból jelentettek döntően 
előnyös pozíciót, hanem az útvámok kivetésével csinos jövedelemforrásokat is 
képeztek. Vajon fönnmaradhatott és gyarapodhatott volna a burgundiai fejede- 
lemség, ha hercegei Autuntől az Ouche völgyéig nem ellenőrizték volna azokat 
az utakat, amelyek a tulajdonképpeni Frankföldet (Ile-de-France) a felvidék ki- 
etlen pusztaságain keresztül a Rhőne-medencével kötötték össze? , Fűtötte a vágy, 
hogy megkaparintsa a dijoni fellegvárat — állítja a címre pályázók egyikéről Richer 
szerzetes —, okkal gondolván, hogy mihelyt az erősség a kezébe kerül, Burgun- 
dia legnagyobb részét uralma alá hajthatja." Canossa urai, akiknek az Appen- 
ninekben voltak birtokaik, a hegyekről hamarosan kiterjesztették mind az Arno, 
mind a Pó irányában a mélyföldekre a hatalmukat. 

Gyakran a közösségi élet régi megszokottságai is megkönnyítették az új 
hatalmasságok dolgát. Nem a véletlen műve, hogy az új keletű címekben sok- 
szor régi népnevek bukkannak föl. Igaz, ha az adott etnikum túlontúl tágas terü- 
letet mondhatott hajdan a magáénak, akkor végső soron csak az elnevezés maradt 
fönn, melyet meglehetősen önkényesen az egész népességnek csak egy töredé- 
kére alkalmaztak. 

A frank államon belül létező, nemegyszer külön királyságokat alkotó ha- 
gyományos alakulatok közül Ausztráziát majdnem teljes egészében Lotaringia 
kebelezte be. Ugyanakkor a három másik — Aguitánia, Burgundia és Neusztria 
(utóbbit lassanként egyszerűen csak , Frankföldnek" nevezték) — emléke a 900. 
év táján még nem törlődött ki az emberek tudatából. Ekképp az aguitániaiak, a 
burgundiak és a frankok hercegének címét e hatalmas katonai körzetek élén álló 
különböző személyek viselték. E három fejedelemség együttes területe nagyjá- 
ból meg is felelt az egész királyságénak, olyannyira, hogy olykor maga a király 
is ,a frankok, az aguitániaiak és a burgundiak" uralkodójának nevezte magát, s 
a hatalmát mindenre kiterjeszteni vágyó Róbert-ivadék Nagy Hugó abban látta 
céljai megvalósításának legbiztosabb eszközét, ha a Frank Hercegség mellett 
(melyet apjától örökölt) a másik két tartomány hűbérurává is előlép. E túlságo- 
san is nagyszabású hatalomkoncentráció azonban csak rövid ideig állhatott 
fönn." 

A később Capeting-királyokká lett frankföldi hercegek valójában csak az 
általuk közvetlenül birtokolt grófságok fölött gyakoroltak tényleges hatalmat, 
melyek — minthogy saját vicomte-jaik a Loire alsó folyásánál önállósították ma- 

gukat — 987 táján mindössze hat-nyolc, Párizs és Orléans körül elterülő körzetre 
korlátozódtak. A burgundok hajdani földjének nevét három területegység is vi- 
selte a hűbéri korban: a Rudolf-utódok királysága, egy emezektől függő hűbér- 
birtok (a , Burgundi grófság", azaz a mai Franche-Comté), valamint egy francia 
hercegség. Ez utóbbi a Saőne-tól Autun és Avallon vidékéig terjedt, és koránt- 
sem foglalta magába mindazokat a régiókat (köztük például Sens vagy Troyes 
környékét), amelyeket a Nyugati Frank Királyság lakosai továbbra is a , Burgun- 
diához" tartozó területek közé soroltak. Az Aguitániai Királyság északon egy- 
kor egészen a Loire-ig terjedt, s a helyén létrehozott hercegség súlypontja soká- 
ig a folyó közelében helyezkedett el. Jámbor Vilmos herceg 910-ben Bourges- 
ban keltezte a Clunyi apátság alapítólevelét. A hercegi címért azonban több 
dinasztia vetekedett, s elnyerői kezdetben csak a poitoui síkföldeket és a Massif 
Central nyugati lejtőit tartották tényleges ellenőrzésük alatt. Ezután egy szeren- 
csés örökség jóvoltából 1060 táján meglévő birtokaikhoz csatolhatták egy helyi 
vazallusuralkodó-család Bordeaux és a Pireneusok között kialakított fejedelem- 
ségét, melynek addigi birtokosai a Baszkföld vagy Gascogne hercege címet vi- 
selték, lévén hogy a szóban forgó vidéket korábban baszk nyelvet beszélő népek 
szállták meg. A területegyesítésből létrejött hűbéri állam kétségkívül jelentős 
méretű volt, de az eredeti Aguitánia számos darabja még így is kívül esett a 
határain. 

Másutt az etnikai tényező erőteljesebben jelentkezett. Ezen — minden állí- 
tólagos , faji" szemponttól eltekintve — azt értjük, hogy etnikai szubsztrátumként 
örökletes kulturális egységgel bíró embercsoport jelenléte mutatható ki az adott 
területeken. A számos viszontagságon átesett Breton Hercegség annak a , király- 
ságnak" az örökébe lépett, amelyet a Karoling Birodalom viszályait kihasználó 
armorikai kelta vezérek alakítottak ki, mégpedig a távoli észak skót királyaihoz 
hasonló módon, azaz a kelta lakosságú földekhez hozzácsatolták a más nyelvű 
népek lakta határvidékeket — a jelen esetben Rennes és Nantes régóta román 
nyelvterületnek számító őrgrófságait. Normandia a skandináv , kalózok" letele- 
pedésének köszönhette létét. Angliában nagyjából a sziget régebbi, a különbö- 
ző germán népek szállásterületének megfelelő belső határvonalai szerint jöttek 
létre azok nagy hatalmi körzetek, amelyeket a királyok néhány mágnás javára 
alakítottak ki a 10. századtól. Az etnikai jelleg azonban sehol sem jelentkezett 
olyan élesen, mint a német hercegségek esetében. 

Létrejöttükben ugyanazok a tényezők játszottak szerepet, mint a Nyugati 
Frank Királyságban vagy Itáliában: itt is több grófságot egyesítettek katonai kör- 
zetekké, s az elnevezésekben szintén kezdeti bizonytalanság figyelhető meg. 
Az őket birtokló hatalmasságok címei azonban jóval hamarabb s jóval nagyobb 
egyöntetűséggel rögzültek, mint másutt. Nagyjából 905 és 915 között — vagyis 
meglepően rövid idő alatt — kialakult az alemán (vagy sváb), a bajor, a szász, a 
(Rajna bal partján fekvő ripuári frank egyházmegyéket és a Majna alsó folyása 
menti száli frank településeket magába foglaló) frankóniai hercegség, nem is 

beszélve Lotaringiáról, ahol a herceg úgyszólván egy hatalmában némiképp 
megnyirbált királyi utódként jelent meg. Ugyanakkor , Keleti Frankföldön" — 
melyet a régi Római Birodalom területétől eltérően elkerült az inváziókkal járó 
demográfiai keveredés — az új keletű állammal létrejött elvi egység ellenére 
továbbra is fönnállt a különböző germán nemzetek szerinti tagolódás. A király- 
választáskor is ezeknek az etnikai kötődéseknek megfelelően tömörültek cso- 
portokba a hatalmasságok, s jelentek meg — vagy maradtak együttesen távol — a 
ceremóniától. Az egyes népek körében, illetve gyakorlatilag az általuk megszállt 
területen érvényesülő, írásba foglalt szokásjog révén életben tartott partikula- 
rizmusok a közeli múltban gyökerező emlékekből táplálkoztak. A Karoling-ál- 
lam csak a 8. század második felében kebelezte be Alemanniát, Bajor- és 
Szászországot, s a hűbéres fejedelmek által ismét fölvett hercegi címmel ugyanaz 
a titulus jelent meg, amelyet az első két ország örökletes uralkodói az időnként 
megszakadó frank hegemónia korában hosszú ideig viseltek. Teljesen ellenté- 
tes példát szolgáltat számunkra Türingia. Az itteni királyság 534-ben bekövet- 
kezett összeomlása után megszűnt az önálló nemzeti lét, s semmiféle hercegi 
hatalom sem volt képes tartósan berendezkedni. A herceg sokkal inkább népe 
vezérének, mintsem egy tartományi körzet kormányzójának tűnt, olyannyira, 
hogy a helyi arisztokrácia maga akarta megválasztani, s a bajor hatalmasságok 
néha el is ismertették a királlyal azon jogukat, hogy - legalábbis beleegyezésük 
megadásával - részt vehessenek az új herceg kijelölésében. A Karoling-állam 
hagyományai azonban túlságosan erősen éltek még Németországban ahhoz, 
semhogy a királyok lemondhattak volna arról, hogy ezeket a nagy katonai kor- 
mányzóságokat irányító méltóságokat elsősorban ne saját megbízottjaikként 
kezeljék. Mint korábban láttuk, sokáig nem is voltak hajlandók elismerni e tiszt- 
ségek örökletes voltát. 

Egyébként a szilárd etnikai kohézió mellett a hercegi méltóság megmaradt 
közhivatalnoki jellege is hozzájárult ahhoz, hogy a 10. századi német herceg- 
ségek jelentősen elütöttek a korabeli francia fejedelemségektől: jóval kevésbé 
voltak hűbéri képződmények, ami elkerülhetetlenül arról árulkodik, hogy Né- 
metországban a hűbéresítés nem jutott el ugyanabba a stádiumba, mint Francia- 
országban, ahol a vazallusi függőségen kívül nemigen létezett más hatékony 
engedelmességi kötelék a hatalommal bíró emberek között. Miközben Francia- 
országban az első frankföldi, aguitániai és burgundiai hercegek próbálkozásai 
ellenére a hercegek, az őrgrófok és a , nagygrófok" rövid idő múltán csak a saját 
birtokukban levő, illetve az általuk hűbérként adományozott grófságok fölött 
gyakoroltak valóságos hatalmat, a német hercegek nemcsak saját , honoraikból" 
merítettek maguknak jelentős erőt, hanem a francia főuraknál jóval nagyobb 
területeket tartottak tényleges ellenőrzésük alatt. Gyakran előfordult, hogy a 
hercegi tartomány határain belül elhelyezkedő körzetek néhány grófja közvet- 
lenül a királynak tartozott hűbéresküvel, ám ennek ellenére bizonyos mérték- 
ben a hercegnek is alá voltak rendelve. A helyi főurak ünnepélyes udvarnapok 

alkalmával megjelentek a herceg udvarában, aki a tartományi haderő főparancs- 
noka volt, és békefönntartói minőségében az egész területre kiterjedő bírásko- 
dási jogokat is gyakorolt, melyek meglehetősen laza körvonalúak voltak ugyan, 
ám nem lebecsülendő kényszerítő erejük volt. 

Ezekre a német történészek kifejezésével Stanmesherzogtümernek neve- 
zett nagy , etnikai" hercegségekre fölülről a hatalmát miattuk jelentős mérték- 
ben korlátozva látó királyság jelentett veszélyt, alulról pedig mindazok a fölap- 
rózódás irányában ható tényezők fenyegették, amelyek egyre erőteljesebben 
törtek a felszínre egy olyan társadalomban, mely mindinkább eltávolodott ere- 
detétől és a hajdanvolt népek emlékétől, s egyre inkább a hűbéresítés útjára 
lépett. A királyok néha egész egyszerűen eltörölték a hercegségeket — ez történt 
939-cel Frankónia esetében -, legtöbbjüket pedig apró darabokra szabdalták, és 
megfosztották őket a területükön fekvő fontosabb egyházi intézményekhez, az 
érintett grófságokhoz kapcsolódó jogaiktól, aminek következtében fokozatosan 
elveszítették eredeti sajátosságaikat. Az alsó-lotaringiai (vagy , lothier"-i) her- 
cegi cím 1106-ban a Löweni-ház kezébe került, majd nyolcvanöt évvel később a 
méltóság akkori birtokosa az egész egykori tartományra ki akarta terjeszteni a 
hatalmát. A császári udvartól azt a választ kapta, hogy az érvényben lévő szo- 
kásjog szerint , a hercegi jogok csak azokban a grófságokban illetik meg, ame- 
lyek saját birtokában vannak, vagy amelyeket hűbéreseknek adományozott". 
Ugyanezt állítja egy korabeli krónikás, amikor azt írja, hogy a szóban forgó nem- 
zetségből származó hercegek , sohasem gyakoroltak bírói hatalmat saját földje- 
ik határain kívül". Nem is fejezhetnénk ki jobban a fejlődés új irányát. Az 
eredeti típusba tartozó hercegségekből mindössze néhány cím - s olykor ennél 
valamivel több — maradt fönn. De az ilyen elnevezést viselő tartományok már 
nemigen váltak külön a , territoriális" hatalmak tengerében, amelyek kihasznál- 
ták a monarchia fokozatos meggyöngülését, s a 12. század vége felé, különösen 
pedig a 13. század folyamán oly szilárd gyökereket eresztettek Németország- 
ban, hogy végül kialakulhattak belőlük azok a szövetségi államok, amelyek kö- 
zül az utolsók még a 19. században is fönnálltak: ezek már a francia típussal 
rokon politikai képződmények voltak, mivel végeredményben grófi és más, 
különböző természetű jogok konglomerátumát jelentették. A számunkra már 
megszokott fejlődésbeni eltolódások egyik következménye abban jelentkezett, 
hogy Németország mintegy két évszázados késéssel tért rá arra az útra, amely- 
ről nyugati szomszédja akkoriban már letérőben volt. 


Grófságok és váruraságok 


A nagy fejedelemségek nem olvasztották magukba a Karoling Birodalom utód- 
államaiban létrejött, előbb vagy utóbb örökletessé vált grófságok mindegyikét. 
Egyesek továbbra is őrizték függetlenségüket: így a szomszédos Anjou és Nor- 

mandia állandó fenyegetései ellenére Maine például 1110-ig önálló maradt. De 
az osztozkodások, a különböző immunitások intézményesítése, valamint a he- 
lyenkénti jogbitorlások végül a grófi jogkörök fölaprózódásához vezettek. Ekképp 
a frank tisztségviselők legitim örökösei, illetve a szerencséjük vagy ügyességük 
folytán földesúri birtokok sokaságának vagy kiterjedt bíráskodási jogköröknek 
birtokába jutott egyszerű , hatalmasságok" közötti különbség lassanként egy cím 
meglétére vagy hiányára redukálódott — melyet egyébként az egyházi intézmé- 
nyek világi képviselői (így például a Saint-Riguier-i apátság advocatusaiból lett 
ponthieu-i grófok), sőt a gazdag németországi allódiumbirtokosok némelyike 
egyszerűen kisajátított magának. Ebből is látható, hogy a közhivatal fogalma 
mennyire a háttérbe szorult a tényleges hatalom leplezetlen megnyilvánulása 
mögött. 

E változó elnevezésű és kiterjedésű uralmi övezetek kialakulása, illetve 
megszilárdulása során egy közös vonást figyelhetünk meg, mely a várak hata- 
lommegszilárdító szerepében jelentkezett. , Hatalmas volt — írja Orderic Vital 
Montfort uráról —, mint azok, akik erős helyőrségek védte erős várakkal bírnak." 
Most nem azokra a megerősített házakra kell gondolnunk, amelyekkel, mint 
láttuk, a lovagok többsége beérte. A hatalmasok erődítményei igazi védőművek- 
kel fölszerelt kis katonai táborok voltak. Ezeknek is volt tornyuk, amely a hűbér- 
úr lakhelyéül s egyúttal legbelső védelmi menedékül szolgált. A torony körül 
azonban egy vagy több védőövezetet alakítottak ki, melyek viszonylag nagy te- 
rületre terjedtek ki, ahol a katonák, a szolgák és a mesteremberek elszállásolá- 
sára, illetve a járandóságok és az élelmiszerkészletek raktározására szolgáló 
épületek helyezkedtek el. Már a 10. században így jelenik meg előttünk Warcg- 
sur-Meuse grófi castruma, amelytől nem sokban különbözik a vagy két évszá- 
zaddal később épült brüggei vagy Ardres-i erősség; ezek már jóval tökéletesebb 
védőművekkel rendelkeznek, alapvonalaikat tekintve viszont úgyszólván nem 
látunk változást. A legelső ilyen fellegvárakat a királyok vagy a nagy katonai 
körzetek parancsnokai emeltették a skandináv és a magyar betörések idején, s 
a későbbiek során sohasem ment teljesen feledésbe az a fölfogás, mely szerint 
az erődítésépítés joga kizárólag a közhatalmat illeti meg. Minden korban jogta- 
lannak — vagy angol—-normann kifejezéssel , törvénytörőnek" — minősítették a 
király vagy a fejedelem engedélye nélküli várépítkezéseket. Ennek a szabály- 
nak azonban csak a megtartásában érdekelt hatalom tudott érvényt szerezni, s 
így csak a monarchikus, illetve tartományi hatalom 12. századdal kezdődő 
megszilárdulását követően volt konkrét tartalma. Ennél is súlyosabb következ- 
ményekkel járt viszont, hogy az újabb erődítmények építését megakadályozni 
képtelen királyok és tartományurak azokat a várakat sem tudták igazából az 
ellenőrzésük alatt tartani, amelyeket ők maguk építettek, mielőtt hűbér gyanánt 
híveikre bízták őket. A hercegekkel és a jelentősebb grófokkal pedig saját vár- 
uraik szálltak szembe, akik tisztségviselőkből vagy vazallusokból igyekeztek 
mihamarább dinasztiákká emelkedni. 

Márpedig ezek a várak nemcsak biztos menedékül szolgáltak az urak — és 
olykor alattvalóik — számára. Egyben a környező vidék közigazgatási központja- 
ként működtek, s innen indult ki a függőségi viszonyok hálózata is. A parasztok 
itt rótták le járandóságaikat, s erődítési robotmunkákat is végeztek. A környék 
vazallusai alkották az őrséget, s gyakran a helyi szóhasználat szerint hűbéreik 
is magától a vártól — Berryben például az issoudun-i , nagytoronytól" — függtek. 
A falakon belül működött a törvényszék, s innen indult ki a hatalom minden 
érzékelhető megnyilvánulása. Ekképp Németországban a 11. század végétől 
számos olyan gróf, aki a visszavonhatatlanul fölaprózódott körzetben teljes egé- 
szében képtelen volt parancsainak érvényt szerezni, a kerület (Gau) neve he- 
lyett a családi örökséghez tartozó legjelentősebb vár nevét használta csak titulu- 
sában. Ez a címhasználati szokás olykor magasabb méltóságoknál is megfigyel- 
hető: I. Frigyes például csak Staufen hercegének szólította Svábföld hercegét." 
Franciaországban nagyjából ugyanebben az időben terjedt el az a szokás, hogy 
a váruradalmakat (chátellerie) felsőbírósági illetékességi területnek tekintsék. Ám 
ugyancsak kivételes sors jutott osztályrészül az aguitániai Bourbon-! Archambault 
várának: birtokosai nem viseltek ugyan grófi rangot, végül mégis valóságos te- 
rületi fejedelemség alakult ki erősségük körül, melynek elnevezése nemcsak egy 
ma is létező tájegységben (Bourbonnais), hanem egy illusztris család nevében 
is tovább élt. A hatalom látható forrásaként megjelenő tornyok és falak egyben 
titulusként és igazolásként is szolgáltak a hatalom birtokosai számára. 


Az egyházi hatalom 


A Karolingok a római és a Meroving-kori hagyományt követve természetesnek 
és kívánatosnak tartották, hogy a püspök részt vegyen egyházmegyéje világi 
ügyeinek igazgatásában. E feladatnak a főpapok a királyi megbízottal — vagyis a 
gróffal — együttműködve (s olykor emezt ellenőrizve) tettek eleget. A hűbériség 
első korszakának monarchiái messzebbre mentek: előfordult, hogy a püspököt 
egyúttal grófnak is megtették. 

A folyamat két szakaszban ment végbe. A püspök nyújtotta védelem, illet- 
ve az általa személyesen gyakorolt hatalom erőteljesebben nyilvánult meg a 
székesegyháznak otthont adó városban, mint az egyházmegye egyéb települé- 
seiben. Miközben a grófot ezernyi teendő késztette a falvak fölkeresésére, a 
püspök nem szívesen hagyta el , városát". Veszély idején viszont saját emberei 
is részt vettek a sokszor a saját költségein emelt vagy kijavított falak védelmé- 
ben; magtárai megnyíltak az éhező ostromlottak előtt, s gyakran személyesen 
kellett irányítania a város védelmét. A királyok egy a védelem szempontjából 
kedvező állapotot szentesítettek, amikor elismerték a püspök grófi hatalmát a 
városi erősség és az eredeti külső védőövezet fölött, amit többnyire egyéb jogok 

— pénzverés vagy a védelmi rendszer tulajdonjoga — egészítettek ki. Ez mond- 
ható el 887-től Langres-ról, minden bizonnya! 904-től Bergamóról, 927-től Toulról, 
vagy 946-tól Speyerről — hogy csak a különböző országokban rendelkezésünkre 
álló legrégebbi példákat idézzük. A környező földterületek igazgatása a gróf 
kezében maradt. E hatalommegosztás olykor tartósnak bizonyult. Tournai váro- 
sában századokon át a püspök vagy a székeskáptalan gyakorolta a grófi jogkört, 
míg maga Tournai vidéke (Tournaisis) Flandria grófjának illetékességi körébe 
tartozott. Másutt viszont azt látták célszerűnek, ha az egész területet a püspök 
ellenőrzése alá helyezik. Így például előbb a városban gyakorolt grófi jogok száll- 
tak Langres püspökére, majd hatvan évvel később egyik utódja már az egész 
grófságot a magáénak tudhatta. Mihelyt szokásossá vált a teljes grófságok áten- 
gedése, hamarosan el is tekintettek a közbülső fokozatoktól: a reimsi érsekek 
például a jelek szerint korábban sohasem voltak magának a városnak a grófjai, 
ám 940-ben mégis elnyerték Reims és vidéke grófjának a címét. 

Nyilvánvaló, milyen okok késztették a királyokat ezekre az engedmények- 
re. Az uralkodók egyszerre két vasat tartottak a tűzben: mind mennyei, mind 
földi érdekeiket szem előtt tartották. A szentek bizonyosan nagy örvendezésben 
törtek ki az égben, amikor földi szolgáik busás jövedelmekre tettek szert, s egyút- 
tal kellemetlen szomszédaiktól is megszabadultak. A földön pedig a hatalmi jog- 
kör megbízhatóbb kezekbe került azzal, hogy a grófságokat püspököknek engedték 
át. Emezekkel ugyanis nem fordulhatott elő, hogy tisztségüket örökletes családi 
vagyonná próbálják átalakítani; kinevezésük a király beleegyezésétől függött (már 
amikor az uralkodó magának tartotta fönn a főpapok kinevezésének a jogát), 
ráadásul műveltségük és érdekeik folytán önként a monarchia támogatói közé 
tartoztak: végső soron a hűbéri államban dúló zűrzavarban közülük kerültek ki 
a legkevésbé engedetlen tisztségviselők. Figyelemre méltó, hogy a német kirá- 
lyok kezdetben a püspöki székvárosoktól távol fekvő alpesi körzeteket bíztak a 
főpapokra, amelyeknek az elvesztésével elzáródtak volna a hegyeken átvezető 
utak, s a birodalmi politika érdekei súlyos csorbát szenvedtek volna. 

A mindenütt azonos szükségletek folytán életre kelt intézmény sorsa az 
egyes országokban nagyfokú eltéréseket mutatott. A Francia Királyságban a 10. 
században számos püspökség került területi fejedelmek, sőt egyszerű grófok 
ellenőrzése alá, ami azzal járt, hogy csak meglehetősen kevés, elsősorban a 
tulajdonképpeni Frankföldön és Burgundiában székelő püspök kapott grófi 
méltóságot. Akadt viszont két főpap (Reims, illetve Langres élén), akik egy idő- 
ben közel álltak ahhoz, hogy az általuk személyesen igazgatott központi terü- 
lethez vazallus grófságok sorát kapcsolják, s ekképp valóságos fejedelemsége- 
ket kormányozzanak. A 10. századi háborúskodások folyamán a legtöbbet em- 
legetett s a legnagyobb tiszteletben tartott fegyveres erőt ,,a reimsi templom 
lovagjai" alkották. Ám ezek a szomszédos világi fejedelemségek közé ékelt, rá- 
adásul saját hűbéreseik árulásától sújtott egyházi tartományok a jelek szerint 

hamar elsorvadtak. A 11. században már azt látjuk, hogy a különféle rendű és 
rangú püspök-grófok számára az egyedüli mentő megoldást az jelenti, ha egyre 
szorosabb kötelékekkel kapcsolódnak a királysághoz. 

A frank hagyományhoz hű német uralkodók valószínűleg csak hosszas 
habozás után szánták magukat rá, hogy hozzányúljanak a régi grófsági szerve- 
zethez. A 10. század vége felé azonban egyre gyakrabban juttattak egész gróf- 
ságokat, sőt olykor több grófságból álló egységeket a püspököknek, ami néhány 
év leforgása alatt oda vezetett, hogy a szóban forgó adományokat kísérő mentel- 
mi privilégiumok és más engedmények révén hatalmas, egyházi kézen lévő 
tartományi hatalmak alakultak ki. A királyok kelletlenül ugyan, de arra a meg- 
győződésre juthattak, hogy a helyi hatalmat kisajátító engedetlen hatalmassá- 
gok - és elsősorban a hercegek - ellenében az a legcélravezetőbb eszköz, ha 
világi hatalmat juttatnak a főpapoknak. Feltűnő, hogy ezek az egyházi irányítá- 
sú körzetek többnyire ott keletkeztek nagy számban - s többnyire ott bizonyul- 
tak szívósnak -, ahol a hercegségeket egyszerűen eltörölték a föld színéről (így 
Frankóniában), vagy — mint például az egykori Rajna-vidéki Lotaringia vagy 
Nyugat-Szászország területén — a hercegek minden tényleges ellenőrzést elvesz- 
tettek az egykoron hozzájuk tartozó vidékek egy része fölött. Ám a későbbi fej- 
lemények végül áthúzták az uralkodók számításait. A pápák és a császárok 
hosszú viszálykodása, valamint az egyházreform - legalábbis részleges — diadala 
nyomán a német püspökök a 12. század után egyre kevésbé tekintették magu- 
kat a monarchia tisztségviselőinek, s a legjobb esetben is csak a korona vazallusai- 
nak tartották magukat. Németországban tehát az egyházi principátusok egész 
egyszerűen betagolódtak a nemzeti állam egységét megbontó tényezők közé. 

Itália lombardok lakta részén, valamint — igaz, csekélyebb mértékben — 
Toszkánában a császári politika a kezdeti időkben a németországiakhoz hason- 
ló irányvonalak szerint érvényesült. Ennek ellenére sokkal ritkábban fordult elő, 
hogy egy-egy egyházi intézmény több grófság fölött is rendelkezzék, s az átala- 
kulás itt fölöttébb eltérő eredményekhez vezetett. A püspök-gróf mögül hama- 
rosan egy új tényező, a városi communa lépett színre. E sok tekintetben rivális 
hatalom okosan fölhasználta a város régi urai által kialakított fegyvereket saját 
tervei valóra váltására. A lombard városok nagy oligarchikus köztársaságai gyak- 
ran a püspök örököseiként vagy személye mögött megbújva léptek föl, amikor 
függetlennek nyilvánították magukat, és kiterjesztették hatalmukat a környező 
lapályokra. 

Egyébként nagyfokú jogi szőrszálhasogatásnak tűnne, ha bármely országon 
belül szigorú különbséget igyekeznénk megvonni aszerint, hogy az egyházi in- 
tézményeknek volt-e grófi jogkörük vagy sem: számos olyan intézmény akadt 
ugyanis, amelynek vezetője nem birtokolt grófi címet, de elegendő mentelmes 
uradalom, vazallus, paraszt és ítélkezése alá tartozó személy fölött gyakorolt 
hatalmat ahhoz, hogy az előbbiekhez hasonlóan valóságos tartományi hatalom 
uraként jelenjen meg. A nyugati világ földjét mindenfelé ezek a nagy egyházi 

, szabadbirtokok" határvonalai szabdalták, melyeket gyakran keresztek sora jel- 
zett: ezek Suger kifejezésével a világi személyek számára áthághatatlan meg- 
annyi , Herkules oszlopaiként""" meredeztek. Legalábbis elvben. A gyakorlat- 
ban ugyancsak másként festettek a dolgok. A világi arisztokrácia a szentek és a 
szegények patrimoniumában lelte meg gazdagság- és hataloméhsége kielégítésé- 
nek egyik legkedveltebb eszközét. Ennek megszerzésének módja a fenyegetés- 
sel kicsikart vagy szolgálatkész barátok előzékenységéből tett hűbéreskü lehe- 
tett, esetleg a puszta erőszakkal véghezvitt eltulajdonítás vagy — legalábbis az 
egykori Karoling-állam területén — a képviseleti méltóság (avouerie) elnyerése." 

Amikor az első Karolingok törvényekkel szabályozták az immunitások rend- 
szerét, szükségesnek látszott, hogy minden immunitással bíró egyházi intézmény 
mellé világi képviselőt rendeljenek, akinek az volt a feladata, hogy magának az 
uradalomnak a területén megtartsa az engedélyezett törvénynapokat, illetve 
gondoskodjék arról, hogy megjelenjenek a grófi bíróság előtt azok az alattvalók, 
akiket a királyi tisztviselők az immár mentelmet élvező területről nem tudtak 
volna jogszerűen előállítani. Valójában e tisztség létrehozását kettős szándék 
diktálta, mely éppen kettősségénél fogva összhangban állt egy céljainak nagyon 
is tudatában lévő politika alapvető irányultságaival: egyrészt el akarták kerülni, 
hogy a világi kötelezettségek eltérítsék a klerikusokat és főleg a szerzeteseket a 
hivatásukkal járó feladatoktól, másfelől pedig — mintegy a hűbérúri bíróságok 
hivatalos elismerésének ellentételezéseként — világosan meghatározott igazság- 
szolgáltatási fórumok szabályos és ellenőrzött rendszerébe akarták őket betagolni. 
Nemcsak arról volt tehát szó, hogy minden mentelmes egyházi intézménynek 
védnökük (advocatus) vagy védnökeik kellett hogy legyenek, hanem arról is, hogy 
a közhatalom közvetlenül ellenőrizte a szóban forgó személyek kiválasztását. A 
Karoling-kori védnök a püspök vagy a monostor szolgálatában tevékenykedett, 
ugyanakkor mintegy a melléjük kirendelt királyi megbízott feladatait is ellátta. 

Az intézmény nem tűnt el a Nagy Károly kiépítette közigazgatási rendszer 
összeomlásával, de alapvető változásokon ment keresztül. Az advocatus java- 
dalmazását természetesen kezdettől az egyházi birtokokból kihasított benefici- 
umokkal oldották meg. Amikor a közhivatal fogalma a személyes függőségi 
kötelékek előtérbe kerülésével elhomályosult, az advocatust általában már nem 
tekintették királyi megbízottnak (az uralkodónak ugyanis nem tett hűbéresküt), 
hanem csak a püspök vagy a szerzetesek vazallusát látták benne, akik immár 
szabad akaratuk szerint dönthettek e poszt betöltéséről. Legalábbis addig az 
egyébként meglehetősen hamar bekövetkező időpontig, amikor — más hűbére- 
sekhez hasonlóan és néhány jogi természetű kikötés mellett — az advocatusi hűbér 
is a hivatallal egyetemben gyakorlatilag örökletessé nem vált. 

Ugyanakkor az advocatus szerepe jelentősen fölértékelődött. Elsősorban bírói 
hatásköre növekedett. Minthogy az immunitással bírók magukhoz kaparintot- 
ták a , főbenjáró bűnökben" való ítélkezés jogát, az advocatus most már nem 
vezette a bűnösöket a grófi bíróság elé, hanem saját maga kezelte a felsőbírásko- 

dás rettegett fegyverét. Főképp azonban nem csak bírói feladatköröket látott el 
ezentúl. Az egyházi intézményeknek e zűrzavaros időkben hadvezérekre is szük- 
ségük volt, akik alattvalóikat védőszentjük zászlaja alatt harcba vezetik. Mint- 
hogy az állam már képtelen volt megfelelő védelmet nyújtani számukra, elérhető 
oltalmazókhoz kellett folyamodniuk, akik gondoskodnak szüntelenül fenyege- 
tett javaik épségéről. E feladatok ellátására a világi képviselőkben vélték megta- 
lálni a megfelelő személyeket, akiket a császár törvényileg rendelt az egyházi 
intézmények mellé; ugyanakkor ezek a hivatásos katonák valószínűleg sietve 
ajánlották föl, illetve kényszerítették rájuk szolgálataikat, amitől komoly presz- 
tízst és busás jövedelmet vártak. Ennek következtében a tisztség súlypontja je- 
lentős mértékben áthelyeződött. Amikor a dokumentumok az avouerie jellegét 
igyekeznek meghatározni vagy az advocatus által követelt javadalmazásokat 
próbálják alátámasztani, azt látjuk, hogy a hangsúly egyre inkább a védelem 
mozzanatára kerül. Ezzel egy időben módosul a társadalmi közeg is, amelyből 
a szóban forgó személyek kikerülnek. A Karoling-idők advocatusa végső soron 
meglehetősen szerény hivatalnok volt. A 10. században viszont a , hatalmasok" 
legelőkelőbbjeinek, a grófi nemzetségek tagjainak sem tűnik méltatlannak, ha 
most olyan tisztségekre pályáznak, amelyeket nem sokkal korábban rangjukon 
aluliaknak tartottak volna. 

Azonban ezt az intézményt is elérte a jogkörök mindenütt tapasztalható 
fölaprózódása. A Karoling-uralkodók a jelek szerint grófságonként egy-egy advo- 
catust kívántak eredetileg kinevezni azok mellé az egyházi intézmények mellé, 
amelyeknek nagy kiterjedésű területeken voltak birtokaik. Ezek száma azonban 
hamar megszaporodott. Németországban és Lotaringiában — ahol mindenkép- 
pen elmondható, hogy az intézmény itt őrizte meg leginkább eredeti jellegét — 
a helyi advocatusok, akiket gyakran sous-avonés-nak (alvédnököknek) nevez- 
tek, elvben továbbra is az egyházi általános advocatusnak, illetve az egyház 
javain osztozó két-három általános advocatus valamelyikének a megbízottai, és 
rendszerint a vazallusai is voltak. Franciaországban, mint várható volt, a fölap- 
rózódási folyamat messzebbre jutott, olyannyira, hogy végeredményben szinte 
nem akadt valamennyire is jelentős földbirtok (vagy földbirtokok jelentős cso- 
portja), amely ne rendelkezett volna a helybéli közepes potentátok közül kike- 
rült saját , oltalmazójával". Azonban itt is azt látjuk, hogy az az általában maga- 
sabb társadalmi állású személy, akire a püspökség vagy a monostor védnöksé- 
ge hárul, jövedelmét és hatalmát tekintve magasan a tengernyi apró helyi védnök 
fölött áll. Megesett egyébként, hogy ezeknek a főuraknak egyike-másika nem- 
csak az egyházi intézmény védnöke, hanem , tulajdonosa" is volt — amin min- 
denekelőtt az értendő, hogy saját maga nevezte ki az apátot, vagy világi létére 
fölvette az apáti méltóságot. A fogalmak effajta keveredése sajátosan jellemez- 
te ezt a kort, amely sokkal fogékonyabb volt az erő nyers megnyilvánulására, 
mint a jogi árnyalatokra. 

Az advocatus nemcsak a tisztével járó, gyakran jelentős hűbérek fölött ren- 

delkezett. Hivatala ténylegesen lehetővé tette számára, hogy rendelkezési joga- 
it kiterjessze az egyházi intézményhez tartozó területekre, ahol így busás járan- 
dóságokat is behajthatott. Leginkább Németországban tapasztalható, hogy az 
advocatus oltalmazói funkciói mellett bíráskodási jogait is megőrizte. Számos 
német Vogt arra a régi elvre hivatkozott, amely tiltotta a klerikusoknak a vér 
ontását, s sikerült is majdnem mindenestül magukhoz kaparintaniuk a szerze- 
tesrendi birtokokon a fölsőbíráskodás jogát. E kisajátítást megkönnyítette, hogy 
a monarchiának itt még viszonylagos hatalma volt, s hűen követte a Karoling- 
kori hagyományokat. Igaz, a német királyoknak is le kellett mondaniuk arról, 
hogy maguk nevezzék ki az advocatusokat, de elvben legalább továbbra is ők 
ruházták föl őket abannummal, vagyis a kényszer jogával. Minthogy a vazallu- 
suk közvetlenül az uralkodótól kapta megbízatását, a hatalomátruházási jogtól 
megfosztott egyháziak semmilyen jogcímet nem találhattak, amelynek értelmé- 
ben maguk gyakorolhatták volna a felsőbíráskodást. Sőt még azt a jogot is csak 
nagy nehezen tudták megőrizni, hogy maguk büntethessék a legszorosabb alá- 
vetettségben tartott cselédjeiket és szolgáikat. Franciaországban, ahol a királyi 
hatalom és az advocatusok között minden kötelék megszakadt, az igazságszol- 
gáltatási jogkörök fölosztása meglehetősen változatos módokon történhetett, s 
ez a zűrzavar inkább kedvezett az egyház érdekeinek, mint a rendezettebb né- 
metországi állapotok. Hányszor meg hányszor vetettek ki a parasztokra — az 
oklevelek kifejezésével élve — , sarcot" az egyházi intézmények valódi vagy ál- 
lítólagos , oltalmazói"! Igazából talán még Franciaországról sem mondható el — 
ahol az advocatusi tiszt számtalan apró, a konc után mohón törtető vidéki zsar- 
nok kezébe került -, hogy az általuk nyújtott védelem annyira keveset ért volna, 
ahogyan azt a klerikális történetírás szerette volna elhitetni. Hiszen VI. Lajos 
egy minden bizonnyal valamelyik apátságban keltezett oklevelében egyenesen 
beismeri, hogy az ilyen oltalom , kiváltképp szükséges és teljességgel hasznos". 
Ez azonban kétségtelenül sokba került. Szinte végeérhetetlen azoknak a szol- 
gáltatásoknak és járandóságoknak a listája, amelyeket a leleményes védnökök 
ki tudtak csikarni a parasztokból, akiknek nem is voltak közvetlen hűbérurai: 
ide tartoztak a , segítség" különböző formái a mezei robottól az elszállásolásig 
vagy a hadi szolgálattól az erődítési munkálatokig, továbbá a zabban, tyúkban, 
dénárban lerótt illetékek, melyeket a megművelt területek, illetve — minthogy 
elsősorban magát a falut kellett megvédeni — többnyire a paraszti viskók számá- 
nak megfelelően vetettek ki. Suger joggal írja, hogy ezek a törpe zsarnokok , nagy- 
ra tátott szájjal zabálták föl" parasztjaikat.""" 

Az aranykort a 10. század és a 11. század első fele hozta el az advocatusok 
számára. Ez természetesen csak a kontinensre vonatkozik, mivel a Karoling- 
hagyományok nélküli Angliában mindvégig ismeretlen maradt ez az intézmény. 
Idővel viszont a gregorián reformtól új erőre kapott egyház ellentámadást indí- 
tott. Megegyezések, bírósági határozatok, megváltások, a bűnbánat vagy a jám- 
borság ihlette önkéntes átengedések révén szigorú határok közé szorították és 

folyamatosan megnyirbálták az advocatusok jogait. Nem vitás persze, hogy az 
egyház egykori birtokainak hatalmas szeleteiről kényszerült lemondani a javukra, 
s nem egy egyházi földön az advocatusok továbbra is gyakorolták az igazság- 
szolgáltatási jogokat, különféle járandóságokat hajtottak be, miközben a meg- 
adóztatottak egyre kevésbé voltak tudatában annak, milyen jogcímen teszik is 
ezt. Hasonlóképpen a parasztok sem nyertek sokat egyházi uraik tüelmes erőfe- 
szítéseinek eredményeiből, ugyanis az advocatusokból visszaszerzett területek 
bérlői továbbra is megfizették az adóikat, csak most nem valamelyik szomszé- 
dos világi földesúr vagyonát gyarapították vele, hanem a püspökségét vagy az 
apátságét. Ám az elkerülhetetlen áldozatok meghozásával az egyház elkerülte 
a hűbéri hatalmát fenyegető egyik legalattomosabb veszélyt. 

A reform árát azonban a kis- és közepes dinaszták fizették meg elsősorban: 
le kellett mondaniuk ugyanis a korábban szinten korlátlanul kiaknázható jövede- 
lemforrásokról, amelyek nélkül számos lovagi nemzetség a múltban képtelen 
lett volna kilábalni a meglehetősen középszerű sorból. A feudalizmus második 
korszakának végére a helyi advocatusok majdnem teljesen ártalmatlanokká vál- 
tak. Az általános avouerie-k továbbra is fönnálltak, ezek a méltóságok azonban 
mindenkor a királyt vagy a legnagyobb főurakat illették meg. Ekkoriban a monar- 
chiák már kezdték maguknak vindikálni azt a jogot, hogy országuk valamennyi 
egyházi intézménye fölött egyetemes , gyámságot" gyakoroljanak. Ugyanakkor 
a püspökök, a káptalanok és a monostorok azért utasíthatták vissza a számtalan 
apró oltalmazó ugyancsak költséges szolgálatait, mert biztonságuk szempontjá- 
ból beérhették immár a nagy monarchikus vagy fejedelmi kormányzatok újra 
hatékonnyá lett támogatásával. Ám ezt a védelmet is meg kellett mindig vásárolni, 
bármilyen elnevezés mögé bújtatták is, mégpedig meglehetősen kemény szol- 
gáltatásokkal és egyre terhesebbnek bizonyuló pénzbeni juttatásokkal. , Legye- 
nek csak gazdagok a templomok, mert minél többet adunk nekik, annál többet 
követelhetünk tőlük": ezt amondatot tulajdonította németországi II. Henriknek 
egy 12. századi naiv szöveg.""! Az elvileg elidegeníthetetlen, jellegük folytán az 
örökösök osztozkodásainak állandó veszélyétől megkímélt egyházi fennhatóságú 
területek kezdettől fogva figyelemre méltóan szilárd tényezőknek mutatkoztak 
az őket körülvevő ingatag világban. Nem csoda hát, hogy az erők összefogásá- 
nak idején az egyik legbecsesebb eszköznek bizonyultak a legfőbb hatalmak 
kezében. 


NEGYEDIK FEJEZET 


Anarchia és erőszak 


A hatalmi körök korlátai 


Gyakran beszélünk feudális államokról, és nem vitás, hogy maga a fogalom szere- 
pelt a tudós emberek szellemi eszköztárában, miközben a szövegekben olykor 
a régi respublica szóval is találkozunk. A politikai erkölcs a közvetlen fölöttes- 
sel szemben ellátandó feladatok mellett e felsőbb hatalom iránti kötelezettsé- 
gek teljesítését is előírta. Sutri Bonizo szerint a lovag , ne kímélje saját életét, 
ha ura megmentéséről van szó, s a köz érdekében harcolnia kell mindhalálig" .""? 
Az állam akkori képzete azonban nagyban különbözött a maitól. Főképp jóval 
sekélyebb tartalmat takart. 

Hosszan sorolhatnánk azokat a működési területeket, amelyek a mai em- 
ber számára elválaszthatatlanok az állam képzetétől, de amelyek alapvetően 
idegenek voltak a feudális államoktól. Az oktatás az egyházhoz tartozott csak- 
úgy, mint a segélyezés, melynek fogalma egybemosódott a könyörületességgel. 
A közérdekű munkálatokat a közvetlenül érdekeltek vagy az apró helyi hatal- 
masságok saját kezdeményezésére bízták, ami látványos szakítást jelentett nem- 
csak a római, hanem a Nagy Károly-i hagyományokkal is. A kormányzatokat a 
12. századig nemigen foglalkoztatták efféle gondok, s ekkor sem annyira a mo- 
narchiák, mint inkább a fejlődésben korán előrelépett fejedelemségek tették meg 
az első intézkedéseket: Anjou ura, Plantagenét Henrik megépíttette a Loire-parti 
föltöltött utakat, míg Flandria grófja, Elzászi Fülöp néhány hajózható csatornát 
ásatott. Csak egy évszázaddal később került arra sor, hogy a királyok és a feje- 
delmek a Karolingokhoz hasonlóan beleavatkozzanak az árak alakulásába, s 
bátortalanul ugyan, de gazdaságpolitika kidolgozásába fogjanak. Azt kell mon- 
danunk, hogy a feudalizmus második korszakában szinte kizárólag olyan hatal- 
mak kötelezték el magukat a jóléti intézkedések mellett, amelyeknek a hatókör- 
ük meglehetősen csekély volt, s amelyek jellegüknél fogva idegenként hatottak 
a hűbéri világban: a városokról van szó, amelyek önálló közösségekként való 
megszerveződésük másnapján már iskolák és kórházak létrehozását és gazda- 
sági rendelkezések bevezetését tartották legfontosabb teendőjüknek. 

Voltaképpen a királynak vagy a főúrnak három - és szinte csak e három — 
kötelességnek kellett eleget tennie: egyházi intézmények alapításával és az igaz 
hit védelmezésével elő kellett segítenie népe lelki üdvözülését; meg kellett vé- 
denie népét a külső ellenséggel szemben (s ezzel az oltalmazói szereppel együtt 

járt — már ha lehetőség nyílt rá — a becsület és a hatalomvágy inspirálta hódí- 
tás); végül gondoskodnia kellett róla, hogy igazságosság és béke honoljon az 
országban. S minthogy küldetése mindenekelőtt a betolakodók és a gonoszok 
lekaszabolását írta elő számára, a fejedelem sokkal gyakrabban harcolt az el- 
lenséggel, büntette meg a bűnösöket és fojtotta el a zendüléseket, mintsem a 
közigazgatással foglalkozott. Maga az ekképp körvonalazott feladat is elég sú- 
lyos terhet jelentett. 

Valamennyi hatalomra jellemző, hogy ha nem mondhatók is éppen gyön- 
gének, de hatékonyságuk mindig csak időről időre érvényesül, s ez a fogyaté- 
kosság mindig akkor jelentkezik legszembetűnőbben, amikor a hatalmasságok 
nagyra törő terveket melengetnek, s amikor hatáskörüket nagyobb területen kí- 
vánják érvényesíteni. Amikor az egyik bretagne-i herceg 1127-ben bevallja, hogy 
képtelen az egyik monostort saját lovagjaival szemben megoltalmazni, akkor 
ezzel a beismeréssel voltaképpen egy másodrangú helyi fejedelemség gyönge- 
ségét leplezi le. De még azoknak az uralkodóknak is hosszú éveket kellett tölte- 
niük a lázadások leverésével, akiknek a hatalmát messze zengő hangon magasz- 
talták a krónikások. Olykor a legparányibb homokszem is megakaszthatja a gé- 
pezetet. Elég, ha egy rebellis grófocska beveszi magát sziklafészkébe, és II. Henrik 
császár máris három hónapos veszteglésre kényszerül.""? Már találkoztunk az 
erőtlenség főbb okaival: lassú és nehézkes volt az összeköttetés, hiányoztak a 
pénztartalékok, s a hatalomnak csak az emberekkel való tényleges kontaktus 
útján lehetett érvényt szerezni. 1157-ben -— olvashatjuk Freisingi Ottónál, aki 
ártatlanul ezzel igyekszik magasztalni hősét — Barbarossa Frigyes , elérte az 
Alpoktól északra eső területeket; megjelenésével a frankok [azaz a németek] közé 
visszatért a béke, mely vele együtt elköltözött az itáliaiak földjéről". Természe- 
tesen nem szabad megfeledkeznünk a személyi kötelékek jelentette makacs 
konkurenciáról sem. Egy francia szokásjogi gyűjtemény még a 13. század köze- 
pén is számon tart olyan eseteket, amikor egy báró feltétlen hűségre kötelezett 
vazallusa jogosan fogott fegyvert hűbérura oldalán saját királya ellenében."" 

A legjobb elmék világosan érzékelték az állam folytonosságát. Németországi 
II. Konrád saját házikáplánja szerint ezeket mondta: , Midőn a király meghal, 
megmarad a királyság, akárcsak a hajó, melynek odaveszett a kapitánya." A 
paviaiak érveiben viszont, akikhez ez az intés szólt, sokkal inkább a közvéleke- 
dés érvényesült: tagadták ugyanis, hogy bűnükül róható föl a császári palota 
lerombolása, arra hivatkozván, hogy erre az interregnum idején került sor. , Él- 
tében mindvégig szolgáltuk császárunkat; ám mikor meghalt, király nélkül 
maradtunk. 1 Az óvatosak nem mulasztották el, hogy az új uralkodóval megerő- 
síttessék az elődje adományozta kiváltságokat, s akadtak angol szerzetesek, akik 
a 12. században nem riadtak vissza attól, hogy a királyi udvar előtt arra hivat- 
kozzanak, hogy az egyik ediktum szövege ellentétben áll egy régi jogszokással, 
s ekképp kibocsátója halála után érvényét veszti." Más szóval az emberek tu- 

datában a hatalom elvont képzete nemigen vált el a vezér konkrét személyétől. 
Maguk a királyok is csak nehezen tudtak erősen behatárolt családi érzületeik 
fölé emelkedni. A keresztes hadjáratra induló Fülöp Ágost a következőképp 
rendelkezik a minden monarchikus hatalom alapjául szolgáló kincstár sorsáról 
arra az esetre, ha halálát lelné a szentföldi úton: ha fia életben van, csak a va- 
gyon fele osztandó szét alamizsnaként; ám ha fia őelőtte halálozna el, a kincs- 
tárat teljesen ki kell e célból üríteni. 

Ne képzeljük azonban, hogy akár de iure, akár de facto személyi abszolu- 
tista rendszerek működtek volna ekkoriban. A jó kormányzás akkoriban egyete- 
mesen elfogadott kódexe szerint egyetlen vezér sem hozhatott fontos ügyekben 
döntést anélkül, hogy ne kért volna tanácsot. Természetesen nem a népet kel- 
lett megkérdeznie. Senki sem gondolt arra, hogy a népnek közvetlenül vagy 
választott képviselői útján véleményt kellene nyilvánítania. Hiszen az isteni terv 
értelmében a hatalmasok vagy a gazdagok voltak természetes képviselői! Ek- 
képp a király vagy a fejedelem, amikor tanácsot kért, legfőbb alattvalóihoz és 
saját híveihez fordult — más szóval az udvarához, mégpedig a szó vazallusi 
értelmében. Még a leggőgösebb uralkodók sem feledkeztek meg soha arról, hogy 
okleveleikben ne utaljanak e tanácskozások szükségességére. I. Ottó császár 
maga is elismeri, hogy egy törvény kihirdetésére azért nem kerülhetett sor az 
egyik gyűlésen, mert , néhány nagyúr nem vala jelen"."" Az erőviszonyoktól 
függött, hogy a szabályt mereven vagy rugalmasan alkalmazták-e. Ám óvatlan- 
ságra vallott volna, ha az uralkodó túlságosan is nyíltan szegte volna meg. Ugyan- 
is a valamelyest is előkelő rangú alattvalók csak azokat a parancsokat tartották 
föltétlenül tiszteletben, amelyeket ha nem is beleegyezésükkel, de legalább a 
jelenlétükben adtak ki. Az emberek kizárólag magával a hatalommal való szemé- 
lyes kontaktus révén tudták csak érzékelni a politikai köteléket, s ebben ismét 
csak a feudális hatalmi fölaprózódás egyik alapvető okát érhetjük tetten. 


Erőszak és béketörekvések 


A feudális társadalom rajza — különösen annak első korszakában -— szükségkép- 
pen hamis képet festene a valóságról, ha kizárólag a jogi intézményeket igye- 
kezne fölvázolni, s elfeledtetné, hogy az emberek ekkoriban állandó és fájdal- 
mas bizonytalanságban éltek. Ez nem úgy jelentkezett, mint manapság, amikor 
a fegyverben álló nemzetek világában az emberek szörnyűséges, ám egyúttal 
kollektív és időszaki veszélytől szoronganak. S nem is -— legalábbis nem elsősor- 
ban -— a kisembereket vagy a balszerencséseket szétzúzó gazdasági erőktől ret- 
tegtek. A veszély mindennapos volt, és minden egyes életet fenyegetett. Nem- 
csak a javakra leselkedett, hanem a testre is. Nemigen találnánk jelen munkánk- 
ban olyan oldalt, amelyen ne sejlene föl a háború, a gyilkosság vagy az erőszak 

árnya. Elegendő most néhány szóval fölsorolnunk azokat az okokat, amelyek az 
erőszakot ténylegesen egy kor és egy társadalmi rendszer sajátos ismertetője- 
gyévé tették. 

, Midőn a Frankok Római Birodalma összeomlik, s más királyok lépnek majd 
a fenséges trónra, minden ember csak saját kardjában bízhat", jövendölte a 9. 
század közepén egy ravennai klerikus, aki saját szemével látta és siratta a 
Karolingok nagy birodalmi álmának elenyésztét."" A kortársak világosan a tu- 
datában voltak tehát az okoknak: az államok gyöngesége, ami maga is jórészt 
az elfojthatatlan anarchisztikus beidegződések következménye volt, nagyban 
hozzájárult a zűrzavar elszabadulásához. Az idegen betörések nemcsak meg- 
szokott eseménnyé tették mindenütt az emberölést és a fosztogatást, hanem 
lerombolták a régi hatalmi kereteket is. De az erőszak részben a társadalmi struk- 
túra és a korabeli gondolkodásmód mélyéből is fakadt. 

Jelen volt a gazdaságban is: egy olyan korszakban, amikor cserekapcsola- 
tokat csak gyéren és nagy nehézségek árán lehetett fönntartani, a meggazdago- 
dás legbiztosabb módja csak a zsákmányszerzés és az elnyomás lehetett. Az 
uralkodó katonai osztály egy része főleg ebből élt; sokatmondó tény, hogy egy 
szerzetes egyszer olyan oklevélszöveget hagyathatott mintegy magától értető- 
dően jóvá egy kisnemessel, melyben emez , minden járandóságtól, minden 
sarctól vagy adótól, mindenfajta robottól" mentesen adományoz el egy birtokot, 
,§ minden olyasmitől menten, amit a lovagok erőszakkal szoktak kicsikarni a 
szegényektől" .355 

Az erőszak jelen volt a jogrendben, hiszen a szokásjogi elv hosszú távon 
szinte minden jogbitorlás legitimálásához vezetett. Ráadásul mély gyökereket 
eresztett az ahagyomány, amely fölhatalmazta, sőt egyenesen kötelezte az egyént 
vagy a kisebb csoportot, hogy szolgáltasson magának igazságot. A tengernyi véres 
tragédiát előidéző faide, a családtagok által bevégzett bosszú nem az egyedüli 
fajtája volt a közrendet állandóan veszélyeztető egyéni jogorvoslati akcióknak. 
Amikor egy valós vagy vélt anyagi sérelem áldozatának a békén őrködő gyüle- 
kezetek megtiltották, hogy közvetlenül a sérelem okozójának valamely jószágát 
elragadva kártalanítsa magát, akkor a zavargások egyik leggyakoribb okát sike- 
rült kiküszöbölniük. 

Végül az erőszak jelen volt a mindennapi szokásokban. Az ember az első 
fölindulását nehezen fojtotta el, a fájdalom látványára kevéssé volt érzékeny, s 
nem nagy becsben tartotta azt az életet, amely csak átmenet volt az örökkévaló- 
ság felé. Becsülete igazából csak a brutális fizikai erőnek volt. , Nap mint nap — 
jegyezte föl 1024 körül Burchard wormsi püspök - vadállatiasan elkövetett gyil- 
kosságokra kerül sor a Szent Péter-székesegyház híveinek körében. Az embe- 
rek hol részegségükben, hol fölfuvalkodottságból, hol minden ok nélkül ronta- 
nak egymásra. Egy év leforgása alatt Szent Péter harmincöt szolgája lelte halá- 
lát a székesegyházhoz tartozó más szolgák kezétől, s a gyilkosok nemhogy nem 
bánják meg bűnüket, hanem még kérkednek is vele." Közel egy évszázaddal 

később egy angol krónikás úgy vélte, azzal érzékeltetheti legjobban a Hódító 
Vilmos királyságában megteremtett béke teljességes voltát, ha ezt a két fejle- 
ményt emeli ki: egyrészt immár egyetlen ember sem végezhet ki egy másikat 
Angliában, bármekkorát vétett is az ellene, másrészt bárki nyugodtan járhat- 
kelhet aranytól duzzadó erszénnyel, mert nem eshet sehol bántódása.?" Ami 
azt jelenti, hogy a krónikás a maga naiv módján fölfedezte a leggyakoribb bajok 
kettős gyökerét, vagyis a bosszúállást — amelynek a kor fölfogása szerint erköl- 
csi létjogosultsága volt — és a leplezetlenül dúló banditizmust. 

Az erőszakos cselekményeket végeredményben mindenki megszenvedte, 
s a hatalmasságok jobban tudatában voltak az általuk okozott szörnyű károknak, 
mint bárki más. Érthető tehát, hogy e zűrzavaros korszak mélyéből az Isten leg- 
becsesebb és legelérhetetlenebb , ajándéka" utáni olthatatlan vágy hosszú bé- 
kekiáltásként tört az ég felé. Ezen mindenekelőtt a belső béke igénye értendő. 
Semmi sem lehetett szebb cím egy király vagy egy fejedelem számára, mint a 
, Békéltető" melléknév. E szót valódi értelmében kell tekintenünk, vagyis olyas- 
valakit jelöl, aki kikényszeríti a békét, nem egyszerűen kibékíti a szembenálló- 
kat. ,Békesség honoljon a királyságban": így inádkoztak minden koronázáskor. 
, Áldottak legyenek a békítők", kiáltott föl később Szent Lajos. A béketeremtés 
minden hatalom közös törekvése volt, ami olykor megindítóan naiv szavakban 
nyilvánult meg. Knut királyról egyik udvari költője azt zengte: , Mily ifjú voltál 
még, mi nagy Fejedelmünk, de bármerre jártál, láng mart minden házat"; ám 
teljesen más képet kapunk az uralkodóról, ha bölcs törvényeibe tekintünk: , Azt 
akarjuk, hogy minden tizenkét évnél idősebb férfiember megesküdjék, sohasem 
lop s nem lesz sohasem tolvajnak cinkosa.""" Minthogy azonban a nagy világi 
hatalmak tehetetlennek mutatkoztak, a hőn óhajtott rend megteremtésére irá- 
nyuló spontán törekvések az egyház kezdeményezésére, a rendes hatalmi ke- 
reteken kívül jelentkeztek. 


A béke és a treuga Dei" 


A békeszövetségek terve a püspöki gyűléseken született meg. A klerikusok fölfo- 
gásában az emberi szolidaritás eszménye abból táplálkozott, hogy a keresztény 
világot a Megváltó jelképes testeként fogják föl. , Egyetlen keresztény se öljön le 
más keresztényt — szögezték le 1054-ben a Narbonne-i tartomány püspökei -—, 
minthogy keresztényt ölni tagadhatatlanul annyit jelent, mint Krisztus vérét 
ontani." Az egyház ebben a korban különösen sebezhetőnek tudta magát. Ugyan- 
akkor fontos feladatának tartotta, hogy saját tagjai mellett védelmezze a gyön- 
géket, a miserabile personákat, akiknek oltalmáról a kánonjog előírásai szerint 
gondoskodnia kellett. 

Azonban az anyaintézmény ökumenikus jellege ellenére — s eltekintve a 
megreformált pápaság nyújtotta kései támogatástól — a mozgalom kezdetben 

szinte kizárólag francia, elsősorban aguitániai területekre korlátozódott. A kez- 
deményezés föltehetően 989 körül, a charroux-i (Poitiers melletti) zsinaton szü- 
letett meg, s ezt követően a spanyol Marktól egészen a Berryig vagy a Rhőne 
folyásáig zsinatok sora követte a példát, de Burgundiában és a királyság északi 
részében csak a 11. század második évtizedében talált hívekre. Az Areláti Ki- 
rályság néhány prelátusa, valamint Cluny apátja 1040—1041-ben az itáliai püs- 
pökök között is igyekeztek elterjeszteni e gondolatot, a jelek szerint nem sok 
sikerrel.?? Lotaringiában és Németországban csak a század végen öltött jelentő- 
sebb méreteket a mozgalom, Angliát viszont teljesen elkerülte. A treuga Dei 
térhódításában tapasztalható különbségek könnyen megmagyarázhatók a poli- 
tikai struktúrák eltérései alapján. Amikor 1023-ban a soissons-i és a beauvais-i 
püspök békeszövetséget hozott létre, cambrai kollégájukat is fölkérték a csatla- 
kozásra, aki viszont — bár püspöksége szintén a Reimsi érsekséghez tartozott, ő 
maga birodalmi alattvaló volt — nemet mondott: , nem volna illendő" , jelentette 
ki, ha egy püspök olyasmibe ártaná magát, ami a királyok dolga. A Német-ró- 
mai Császárságban - és elsősorban a birodalmi püspöki karban — még elevenen 
élt az állam eszméje, s maga az állam sem látszott teljesen képtelennek felada- 
tai ellátására. Hasonló volt a helyzet Kasztíliában és Leónban, ahol a nagy 
compostellai érsek, Diego Gelmirez csak az 1124-es örökösödési válságot köve- 
tően vezethetett be , a rómaiak és a frankok mintájára" hozott zsinati határoza- 
tokat. Ezzel szemben Franciaországban különösen szembeötlő volt a monarchia 
tehetetlensége. Ez elsősorban az ország déli és középső anarchikus vidékein 
jelentkezett: ezek a területek már hosszú ideje gyakorlatilag függetlenséget él- 
veztek, ráadásul itt sohasem vethették meg a lábukat a flandriaihoz vagy a nor- 
mandiaihoz hasonló, erős kézzel kormányzott fejedelemségek. Az ittenieknek 
be kellett látniuk: vagy saját erőből segítenek magukon, vagy elpusztulnak a 
zűrzavarban. 

Arra természetesen gondolni sem lehetett, hogy az erőszak minden formá- 
jának elejét veszik. Legföljebb abban reménykedhettek, hogy korlátok közé szo- 
ríthatják. Először azzal kísérleteztek — s voltaképpen ezt nevezték , Isten béké- 
jének" —, hogy egyes személyeket és épületeket különleges védelem alá helyez- 
nek. A charroux-i zsinat még eléggé elnagyolt módon sorolta föl a tilalmakat: 
megtiltotta a templomokba való erőszakos behatolást, illetve kifosztásukat, a 
parasztok lábasjószágainak elragadását, valamint minden olyan klerikus bán- 
talmazását, aki nem visel fegyvert. Később viszont kiterjesztették és pontosítot- 
ták a tilalmakat. A természetüknél fogva oltalmazandó személyek közé besorol- 
ták a kereskedőket is (erre adataink szerint a 990-es Le Puy-i zsinaton került 
először sor). A tiltott cselekmények listáját egyre nagyobb részletességgel dol- 
gozták ki: hamarosan ide tartozott a malmok lerombolása, a szőlőtőkék elpusz- 
títása, vagy a templomba, illetve onnan hazafelé tartó emberek megtámadása. 
Az előírások kivételeket is tartalmaztak. Ezek egy része a háborús szükségle- 
tekből fakadt: az 1023-as beauvais-i eskü például megengedi a parasztok állata- 

inak leölését, amennyiben ez a vezér vagy kísérete élelmezését szolgálja. Má- 
sokban viszont a minden hatalomgyakorlástól jogszerűen elválaszthatatlannak 
tekintett kényszer, sőt erőszak tudomásulvétele tükröződött: , Nem fosztom ki a 
parasztokat — ígérik 1025-ben a Saőne-parti Anse-ban összegyűlt hűbérurak -, 
nem ölöm le állataikat, csak a saját földemen." Ismét mások egyetemesen elfo- 
gadott jogi vagy erkölcsi hagyományok miatt maradtak érvényben. A gyilkosság 
miatti faide lehetőségét — nyíltan vagy elhallgatással — a szövegek majdnem 
mindig nyitva hagyták. Már az is nagyra törő célnak számított, ha az ártatlano- 
kat és a kisembereket meg akarták óvni a hatalmasok viszályaitól, amikor — mint 
a narbonne-i zsinat határozatában olvashatjuk - elejét akarták venni az olyan 
bosszúhadjáratoknak, amelyek kezdeményezői mindössze valamely földbirtok 
vagy adósság fölötti vitára hivatkozhattak, vagy amikor meg akarták fékezni a 
banditizmust. 

Abból, hogy bizonyos személyeket és épületeket tiszteletben kel! tartani, 
önként adódott, hogy legyenek bizonyos napok, amikor az erőszak gyakorlásá- 
nak semmiféle teret nem engednek. Már az egyik Karoling-kapituláré megtiltot- 
ta, hogy a faide-re vasárnap kerüljön sor. E rendelkezést adataink szerint az 1027- 
ben Roussillon-ban (, a Toulonges-i réten") összeült szerény egyházmegyei zsi- 
nat újította meg elsőnek — a résztvevők nyilván nem ismerték közvetlenül az 
obskurus kapitulárét, de maga a gondolat elevenen élt -, s ennek, valamint a 
szokás szerint vele együtt újra kihirdetett egyéb tilalmaknak gyorsan meglett az 
eredményük. Ám kisvártatva nem érték be azzal, hogy hetente csak egy erő- 
szakmentes napot írjanak elő. A vasárnapi tilalommal egyetemben - ezúttal egy 
északon hozott rendelkezést követően (Beauvais, 1023) — hamarosan húsvét 
napja is tabunak számított. , Isten fegyverszünetét" — treuga Dei, így nevezték 
az ilyen időszaki fegyvernyugvást — most már nemcsak a nagyobb ünnepekre 
terjesztették ki, hanem szerda estétől kezdődően a hét három - a vasárnapot 
megelőző és azt előkészíteni hivatott — napjára is. Kevesebb idő maradt tehát a 
háborúra, mint a békére. Minthogy elvben semmiféle kivételt sem tettek e tekin- 
tetben, a törvény végtelenül üdvös hatással lett volna, ha nem lett volna ennyi- 
re ambiciózus, s ekképp nem maradt volna a legtöbb esetben holt betű. 

A legelső zsinatok (így a charroux-i) beérték azzal, hogy közönséges mó- 
don kizárólag egyházi szankciókat helyeznek kilátásba. 990 táján Guy, Le Puy 
püspöke összehívta egyházmegyéje lovagjait és parasztjait egy réten, s , arra 
kérte őket, fogadják meg esküvel, hogy megtartják a békét, nem nyomorítják meg 
a templomok s a szegények vagyonát, s visszaszolgáltatják azt, amit elragad- 
tak... Ők azonban erre nem voltak hajlandók." Ezért a főpap az éjszaka leple 
alatt a helyszínre vezényelte titokban összehívott csapatait. , Másnap reggel 
nekilátott, hogy az engedetlenkedőket rákényszerítse, esküdjenek föl a békére 
és szolgáltassanak túszokat, s Isten segítségével sikerrel is járt." A helyi ha- 
gyomány szerint ekképp jött létre — nem éppen önkéntes alapon - az első , bé- 
kepaktum". Mások is követték, s hamarosan nem akadt az erőszak korlátozása 

végett összehívott gyűlés, amelyet ne követett volna kibékülést és béketűrést 
fogadó általános eskütétel. Ugyanakkor a zsinati határozatok ihlette fogadalom 
szövege egyre pontosabbá vált, s a ceremóniát néha túszok állítása egészítette 
ki. A békemozgalom eredeti sajátossága tulajdonképpen az esküvel fogadott 
szövetségekben rejlett: a béketeremtő akcióba igyekeztek bevonni az egész né- 
pet, melyet természetesen kisebb vagy nagyobb urai képviseltek elsősorban. 

Hátra volt még a kényszer-, illetve büntetőeszközök alkalmazása azokkal 
szemben, akik nem voltak hajlandók esküt tenni, illetve ha tettek is, nem tartot- 
ták meg fogadalmukat. Nyilvánvaló volt ugyanis, hogy az egyházi büntetések 
csak ideig-óráig hozhatnak eredményeket. A gyűlések — mindenekelőtt az áldo- 
zatoknak fizetett jóvátétel, illetve bírságok formájában - világi büntetéseket is 
kilátásba helyeztek, ezeknek azonban csak akkor lehetett némi súlyuk, ha akadt 
olyan hatalom, amely képes is volt ezeknek érvényt szerezni. 

A jelek szerint először a meglévő hatalmakhoz folyamodtak. A béke meg- 
bontásának megtorlása ,,a vidék urának" illetékességi körébe tartozott, akit erre 
esküje kötelezett, s akinek az ügybuzgalmát, amint azt az ezredik évben össze- 
ült poitiers-i zsinat jegyzőkönyveiből is láthatjuk, az általa szolgáltatott túszok 
is ébren tartották. Ám ez azt jelentette volna, hogy egy olyan gyakorlathoz tér- 
nek vissza, amely egyszer már eredménytelennek bizonyult. Szinte elkerülhe- 
tetlen volt tehát, hogy ezek az eskütétellel létrejött szövetségek — melyek erede- 
ti célja mindössze az volt, hogy egy széles körű fogadalommal kötelezze az 
embereket erényes magatartásra —, egyre inkább végrehajtó szervekké alakul- 
tak át. Néha az is előfordult — Languedocban mindenesetre ez volt a helyzet —, 
hogy külön bírákat választottak, akik a megszokott igazságszolgáltatási fórumo- 
kon kívül működtek, s akiknek az volt a feladatuk, hogy megtorolják a rend 
megbontásával járó cselekményeket. Annyi mindenesetre bizonyos, hogy szá- 
mos ilyen szövetség valóságos milíciákat állított föl: ezzel voltaképpen annak a 
régi elvnek szereztek érvényt, mely szerint minden fenyegetett közösségnek 
jogában áll, hogy leszámoljon a banditákkal. Eredetileg most is a fönnálló hatal- 
mak iránti tisztelet vezette őket: ha az illetékes hűbérúr kudarcot vallana, a 
poitiers-i zsinat olyan uraságok katonai erejére bízza a bűnösök észre térítését, 
akik részt vettek a közös eskütételen. Ám hamarosan új típusú ligák alakultak, 
amelyek egyértelműen túlnőttek a hagyományos kereteken. Egy véletlenül fönn- 
maradt dokumentum megőrizte annak a szövetségnek a nyomát, amelyet 1038- 
ban Aimon bourges-i érsek állított föl. Az egyházmegye minden tizenöt évesnél 
idősebb lakosa köteles volt papja előtt esküt tenni. A tilalom megszegői elleni 
akciókkor maguk a papok vonultak templomi zászlót lobogtatva az egyházközségi 
csapatok élén. Ez a népi haderő várak sorát rombolta le és gyújtotta föl egészen 
addig a napig, amikor is a rosszul fölfegyverzett - és lovasságát állítólag szama- 
rakra ültetni kénytelen — sereget Déols ura a Cher partján lemészárolta. 

Nyilvánvaló, hogy ezek a szövetségek elkerülhetetlenül heves ellenséges 

érzéseket váltottak ki, melyek nem korlátozódtak a zűrzavar fönntartásában 
közvetlenül érdekelt körökre. Kétségtelen ugyanis, hogy a társadalmi hierarchia 
ellenében ható tényezőként jelentek meg, és nemcsak azért, mert parasztokat 
sorakoztattak föl a rablólovagokkal szemben, hanem - és talán elsősorban — mert 
az embereket arra ösztönözték, saját maguk gondoskodjanak a védelmükről, s 
ne a fönnálló hatalmi fórumoktól várják a segítséget. Nem is olyan régen a 
Karolingok fénykorában Nagy Károly még azokat a gildéket és konfraternitásokat 
is eltörölte, amelyek a banditizmus fölszámolása érdekében jöttek létre. Betiltá- 
sukban nem csak az játszhatott szerepet, hogy a régi germánok pogány kultu- 
szának egyes elemei bizonyára tovább éltek ezekben az egyesületekben. Egy 
olyan állam, amely a közfunkció eszméjére és a monarchikus rend megszilár- 
dítása érdekében fölhasznált személyi függőségi viszonyokra kívánt egyidejű- 
leg támaszkodni, nem engedhette meg magának, hogy a rend fönntartása erre 
föl nem hatalmazott csoportok kezébe kerüljön, amelyek a kapitulárék tanúsá- 
ga szerint akkor is elsősorban parasztokból álltak. A feudális idők bárói és ura- 
ságai is féltékenyen őrizték jogaikat. Reakciójuk egy aguitániai történelmi ese- 
ménnyel öltött különösen látványos formát, ami egyúttal egy már közel két év- 
százados mozgalom utolsó föllángolásáról tanúskodik. 

1182-ben egy Le Puy-i ácsmester látomásai ihletében békekonfraternitást 
alapított, sa mozgalom hamarosan Languedoc teljes területén, sőt Berryben és 
Auxerre környékén is elterjedt. Tagjai megkülönböztető jelként fehér csuklyát 
és egy sálfélét viseltek, amelynek elülső, mellükre omló végén Szűz Mária képe 
volt látható, körülötte ezzel a fölirattal: , Isten Báránya, ki megszabadítod a vilá- 
got bűneitől, hozz nekünk békét!" Azt mesélték, hogy maga Miasszonyunk je- 
lent meg az ácsmester előtt, s ő adta át neki a jelképet és a jelmondatot. A faide 
minden formája kifejezett tilalom alá esett a csoport tagjai számára. Ha vala- 
melyikük gyilkosságot követett el, a tettes orcáját az áldozat fivérének — amennyi- 
ben ő maga is a Csuklyások (Capuchonnés) közé tartozott — békecsókkal kellett 
illetnie, s az illetőt a feledés jeleként saját házában kellett étellel-itallal meg- 
vendégelnie. Ezek az emberek, akik előszeretettel Békebarátoknak nevezték 
magukat, egyébként távolról sem voltak tolsztoji alakok. Kemény és győzedel- 
mes harcokat folytattak az útonállók ellen. A kivégzések azonban hamarosan 
nyugtalanságot váltottak ki a hűbérurak között. Egy auxerre-i szerzetes 1183-ban 
dicsérő szavak özönével emlékezik meg a rend eme derék szolgáiról, egy évvel 
később viszont sokatmondó pálfordulással már ő maga szór sarat eme engedet- 
lenek , szektájára". Egy másik krónikás szerint azzal vádolták őket, hogy , ama 
intézmények romlásán munkálkodnak, mik bennünket Isten akaratából és az e 
világi hatalmasságok jóvoltából kormányoznak". Tegyük hozzá, hogy a laikus — 
s ennélfogva tudatlannak vélt — illuminátusok ellenőrizhetetlen isteni sugalmai 
— akár Durand ácsmesterről, akár Jeanne d Arcról légyen szó -— a hit őrei szemé- 
ben mindig súlyos fenyegetéseket jelentettek az ortodoxiára. A Le Puy-i , Esküd- 

tek" ugyanolyan nyomorultul végezték szövetségeseikkel együtt, mint egy év- 
századdal korábban a berryi milíciák: a bárók, a püspökök és az útonállók hadai 
együttesen verték szét őket. 

Ezek a vereségek egy általánosabb érvényű kudarc beszédes tüneteiként 
jelennek meg. A zsinatok és a ligák egyaránt képtelenek voltak rá, hogy a sem- 
miből megalkossák a hatékony rendfönntartásnak és igazságszolgáltatásnak a 
béketeremtéshez elengedhetetlen eszközeit, s ekképp sohasem tudták tartósan 
fölszámolni a zűrzavart. , Az emberek — olvashatjuk Raoul le Glabre-nál — úgy 
tettek, mint a kutya, ki visszajár saját hányadékához. Az ígéret elhangzott, de 
nem tartották meg." Ám a tovaszállott nagy álom különféle formákban mély 
nyomokat hagyott más társadalmi közegekben. 

A francia kommunális mozgalom 1070-ben Le Mans-ban a rablólovagok várai 
elleni, lobogó templomi zászlók alatt indított büntető hadjáratokkal vette a kez- 
detét. Egyebek mellett a , szent institúciók" kifejezés is — ezt a nevet adta dek- 
rétumainak a fiatal városi közösség — ismerősen cseng minden történésznek, 
aki a ,békemozgalmak" történetével foglalkozik. A polgárok összefogását ter- 
mészetesen egy sor egyéb, alapvetően más jellegű tényező is kiváltotta. Nem 
szabad elfelednünk azonban, hogy a városi , barátságok" létjogosultságának — a 
szövetségek ugyanis helyenként ezt a szépen hangzó nevet vették föl — az egyik 
legfontosabb igazolása kezdettől fogva a saját tagjaik között folytatott vendetták 
megakadályozása vagy lecsillapítása, valamint a városfalakon kívüli banditiz- 
mus elleni harc volt. S főként nem szabad szem elől tévesztenünk, hogy a , bé- 
kepaktum" és a kommunális szerződés között az az egyenrangú személyek ál- 
tal mindkét esetben letett eskü a közvetlen összekötő kapocs, amelynek már 
tapasztalhattuk a forradalmi hangvételét. Ám a zsinatok és a főpapok védnök- 
sége alatt létrehozott nagy szövetségektől eltérően a communa mindig csak 
egyetlen adott városon belül fogta össze az osztályszolidaritás érzésétől áthatott 
s az erejük egyesítéséhez már hozzászokott embereket. A communák ereje jó- 
részt éppen e szorosra fűzött szálakból eredt. 

Azonban küldetésük vagy érdekeik tudatában a királyok és a fejedelmek is 
keresték a belső rend megteremtésének a lehetőségeit. Magától értetődik, hogy 
huzamosabb hezitálás nélkül a saját céljaikra kellett fordítaniuk a tőlük függet- 
lenül létrejött mozgalmat, s saját hatalmi körükön belül — követve az egyik 
provence-i gróf példáját, aki már 1226-ban fölvette ezt a címet — maguknak is 
, nagy békéltetőkké" (grands paciaires) kellett válniuk." Valószínű, hogy már 
Aimon érsek is arról álmodozott a híres berryi milíciák megszervezésekor, hogy 
tényleges tartományi teljhatalmat hozhat létre önmaga számára. Katalóniában 
pedig a grófok, akik kezdetben beérték a zsinatokon való megjelenéssel, hama- 
rosan némi módosítással beiktatták saját rendeleteik szövegébe az ott hozott 
határozatokat, s ekképp az egyházi béketeremtés lassan a tartományúri békete- 
remtés formáját öltötte. Languedocban, főleg pedig a Massif Central egyházme- 
gyéiben a pénzforgalom 12. századi föllendülése lehetővé tette a békeszövetsé- 

gek számára, hogy szilárd pénzügyi alapokon nyugodjanak: ezeken a területe- 
ken ,közbéke" vagy pezade néven új adót vetettek ki, amelyet a zavargások 
áldozatainak kárpótlására és az expedíciók finanszírozására fordítottak. A be- 
hajtást az egyházközségek biztosították, s a püspök kezelte a befolyt összege- 
ket. Ám rövid idő múltán a pénzt már nem eredeti rendeltetésére használták 
föl. A hatalmasságok - elsősorban a toulouse-i grófok, akik számos grófság gaz- 
dái, illetve hűbérurai voltak — arra kényszerítették a püspököket, osszák meg 
velük a befolyt jövedelmeket. Lassan maguk a püspökök is megfeledkeztek az 
eredeti célról, olyannyira, hogy végül a nagyszabású önkéntes védelmi erőfe- 
szítés itt azzal amesszeható eredménnyel járt (a pezade ugyanis az ancien régime 
végéig fönnállt), hogy az érintett vidék lakosait már rendkívül korán helyi adó 
fizetésére lehetett kötelezni. 

Jámbor Róbert kivételével — aki hatalmas gyűléseket hívott össze, hogy alatt- 
valóit békefogadalomra kényszerítse — a Capetingek nem sokat törődtek ezek- 
kel az intézményekkel, amelyek talán csorbították a szemükben saját igazság- 
osztó küldetésüket. VI. Lajos idejében az egyházközségi csapatok a király közvet- 
len szövetségeseiként indultak a hűbérúri erődök ostromára. Ami pedig az utódja 
alatt, 1155-ben kibocsátott, tíz évre szóló ünnepélyes békerendeletet illeti, a 
szövegben kimutatható ugyan a szokásos zsinati határozatok hatása, de tetten 
érhető benne a királyi hatalmi aktus minden sajátossága. Ezzel szemben a legerő- 
sebb észak-franciaországi fejedelemségek, Normandia és Flandria urai hasznos- 
nak vélték, ha először maguk is belépnek az esküvel egybekovácsolt békeszö- 
vetségekbe. IV. Balduin flandriai gróf már 1030-ban csatlakozott Noyon-Tournai 
püspökéhez, aki széles körű kollektív fogadalom letételét kezdeményezte. 1047- 
ben egy Caenben összeült zsinat - talán flamand példákat követve — meghirdet- 
te a treuga Deit. De nem került sor fegyveres ligák fölállítására: működésüket 
nem tűrték volna el, ráadásul semmi sem szólt volna létjogosultságuk mellett. 
Nem sokkal később a gróf vagy a herceg — mindenekelőtt Normandia ura, aki 
kihasználhatta a sajátos skandináv jogi hagyományokat - törvényhozói, bírói és 
rendfönntartói minőségben az egyházi férfiak helyére lépett. 

A békemozgalmak a Német-római Császárság területén fejthették ki a leg- 
tartósabb hatást, ugyanakkor itt szenvedték el a legfurcsább torzulásokat is. 
Korábban láttuk, hogy megjelenésük már kezdetben ellenérzéseket váltott ki. 
Nem vitás persze, hogy a népeket már a 11. század elején fölszólították a kü- 
lönböző gyűléseken az általános megbékélésre és a minden erőszakos cselek- 
ménytől való tartózkodásra. Mindezt azonban a királyi diétákon határozták el, 
és királyi rendeleteken keresztül hirdették ki. Ezt a gyakorlatot követték egészen 
addig, amíg IV. Henrik és VII. Gergely között ki nem tört a nagy viszálykodás. 
Először a liége-i püspök hirdette meg 1082-ben a treuga Deit egyházmegyéje 
báróinak a támogatásával. Az eseménynek mind a helyszíne, mind az időpont- 
ja figyelmet érdemel. Lotaringia Németországnál sokkal nyitottabb volt a nyu- 
gatról jövő hatások iránt. Másrészt alig öt év telt el azóta, hogy IV. Henrikkel 

szemben föllépett az első ellenkirály. A kezdeményezésnek nem volt monar- 
chiaellenes éle, hiszen császárpárti püspök állt mögötte. IV. Henrik jóvá is hagyta 
a főpap lépését, a császár azonban az idő tájt Itáliában tartózkodott. Ugyanak- 
kor Németországnak a császári hatalmat immár el nem ismerő tartományaiban 
a bárók szükségesnek látták, hogy egyesítsék erőiket a zűrzavar fölszámolása 
érdekében. Az egyház és a helyi hatalmasságok minden jel szerint egyre in- 
kább saját kezükbe vették a királyi funkciókat. 

A császári monarchia azonban túlontúl erős volt ahhoz, hogy lemondjon 
erről a fegyverről. Az Itáliából visszatérő IV. Henrik azon nyomban maga is tör- 
vényeket bocsátott ki az erőszak megfékezésére, majd a császárok és a királyok 
századokon át időnként nagyszabású békealkotmányokat bocsátottak ki, ame- 
lyek érvénye hol egy-egy tartományra, hol - és ez volt a gyakoribb eset — az egész 
birodalomra terjedt ki. Nem egyszerűen a korábbi gyakorlathoz való visszaté- 
résről van itt szó. A francia békemozgalmak Lotaringián keresztül jelentkező 
hatására a korábbi általános rendelkezéseket egyre aprólékosabb szabályok gar- 
madája váltotta föl, miközben a szóban forgó szövegekbe apránként olyan elő- 
írásokat is becsempésztek, amelyek csak távoli összefüggésben álltak a törvény 
eredeti céljával. Nem tévedett az a 13. század eleji sváb krónikás, aki szerint ,,a 
Friedesbriefék az egyedül hatályos törvények német földön"."" A zsinatok és a 
közös fogadalmon alapuló szövetségek nagyszabású próbálkozásainak fölöttébb 
ellentmondásos következményei is voltak: Languedocban a tartományi adó be- 
vezetését készítették elő, Németországban pedig a monarchikus törvényhozás 
föltámadásához járultak hozzá. 

A 10-11. századi Anglia is létrehozta saját békeligáit és -gildéit. A londoni 
szervezet 930 és 940 között írásba foglalt alapszabálya a korabeli biztonsághi- 
ány és erőszak becses dokumentuma: a sommás igazságszolgáltatás, a jószágtol- 
vajok után nyargaló üldözők láttán egyenesen a Vadnyugat pionírjai közé kép- 
zeljük magukat a Frontier-korszak hősi éveiben. Valójában egy kíméletlen kö- 
zösség gyakorolta itt a világi igazságszolgáltatást, s egy olyan népi büntetőkódex 
volt érvényben, amelynek véres szigora — ezt tanúsítja a szövegbe iktatott egyik 
betoldás is — egyenesen elképesztette a királyt és a püspököket. A német jog a 
gilde elnevezés alatt szabad emberek olyan szövetségeit értette, amelyek a csa- 
ládi kötelékeken kívül jöttek létre, s bizonyos mértékig azokat helyettesítették. 
A közös fogadalomtétel mellett a pogány idők vallási italáldozataira emlékezte- 
tő időszaki szertartások jellemezték az életüket; olykor közös kasszán éltek és a 
tagok legfontosabb kötelessége a kölcsönös segítségnyújtás volt: , a barátságban 
s abosszúban egyek vagyunk, bármi vár is reánk", olvashatjuk a londoniak alap- 
szabályában. Angliában, ahol a személyi függőségi viszonyok a kontinenshez 
képest sokkal később szőtték át az élet minden területét, a királyok a Karoling- 
uralkodóktól eltérően távolról sem tiltották be ezeket a csoportosulásokat, sőt 
örömmel ismerték el őket, mert számítottak segítségükre a rend megőrzésében. 
Ha a nemzetség vagy a lord nem tudta ellátni küldetését, a tagjai iránt felelős- 

séget vállaló gilde lépett föl helyette. A normann hódítás nyomán kialakult rend- 
kívül erős királyi hatalom is fölhasználta a kölcsönös kezességvállalásnak az 
angolszász hagyományban gyökerező különféle formáit. Ezzel azonban végső 
soron az volt a célja, hogy — a frankpledge korábban ismertetett intézményé- 
vel". létrehozza az új uradalmi rendszer egyik fontos alkotóelemét. A francia 
típusú békeintézmények nem illeszkedhettek bele az angol társadalom sajátos 
fejlődési folyamatába, ahol keménykezű monarchia váltotta föl a korábbi rend- 
szert, amely valamelyest megtűrte még a hűbérurak hatalmával szemben föllé- 
pő szabad emberek közös kezdeményezéseit. 

Magán a kontinensen a királyságoknak és a tartományi fejedelemségeknek 
jutott a feladat, hogy az erők elkerülhetetlen koncentrálását követően megvaló- 
sítsák azokat a törekvéseket, amelyek iránt a zsinatok és a , békepaktumok" ta- 
núsága szerint is elevenen égett a vágy. 


ÖTÖDIK FEJEZET 
Az államok helyreállítása: 
a nemzeti fejlődés 


A hatalom koncentrálásának okai 


A feudalizmus második korszakában mindenütt megkezdődött az a folyamat, 
amelynek során az emberek fölött gyakorolt, mindaddig számtalan apró darab- 
ra szabdalt hatalom nagyobb szerveződések kereteiben összpontosult. Ezek a 
szerveződések természetesen távolról sem voltak új keletűek, csak most ismét 
régi hatósugaruknak megfelelően fejtették ki működésüket. A látszólagos kivé- 
telek — így Németország esete -— rögvest elenyésznek, mihelyt az államot nem 
kizárólag királyságként vesszük szemügyre. Ennyire általános méreteket öltő je- 
lenséget csak olyan okok idézhettek elő, amelyek az egész nyugati világban min- 
denütt jelentkeztek. Fölsorolásukkor úgyszólván beérhetnénk azzal, hogy fordí- 
tott láncolatban említjük meg azokat a tényezőket, amelyek korábban a fölapró- 
zódáshoz vezettek. 

A királyi és fejedelmi hatalmak az inváziók végeztével megszabadultak egy 
erőiket fölemésztő feladattól. Ugyanakkor rendkívüli mértékű demográfiai föl- 
lendülés vette kezdetét, amiről a 11. század közepétől a művelésre alkalmassá 
tett területek látványos növekedése is árulkodik. Az emelkedő népsűrűség nem- 
csak a rend fönntartását könnyítette meg, hanem a városok, a kézművesség és 
a kereskedelem föllendülését is elősegítette. A növekvő s egyszersmind inten- 
zívebb pénzforgalom lehetővé tette, hogy az adókat újra kivessék. A bevételek- 
nek köszönhetően ismét megjelenhettek a fizetett hivatalnokok, miközben az 
örökletes szerződéseken alapuló, csekély hatékonyságú katonai szolgálati rend- 
szert a zsoldoshadseregek váltották fel. A kis- és középbirtokosok is hasznot 
húztak a gazdaság átalakulásából, elsősorban, mint láttuk, az adók jóvoltából. 
Ám a királynak majdnem mindig több földbirtoka és több vazallusa volt, mint 
bárki másnak, ráadásul hatalma jellegénél fogva számtalan alkalom kínálkozott 
számára különböző, elsősorban az egyházi intézményeket és a városokat sújtó 
illetékek kivetésére. Fülöp Ágost egynapi jövedelme halála évében nagyságren- 
dileg körülbelül a fele volt annak, amit valamivel később egy teljes év alatt köny- 
velhetett el egy olyan monostori uradalom, amely nem tartozott ugyan a leggaz- 
dagabbak közé, de nagy kiterjedésű birtokai egy különösen virágzó tartomány 
földjén feküdtek.""" Ily módon az állam lassanként a birtokában volt a főhatalom 
egyik legalapvetőbb eszközének, azaz egy olyan anyagi erőforrásnak, amely 

összehasonlíthatatlanul meghaladta bármely magánszemély vagy magánközös- 
ség vagyonát. 

A gondolkodásmód változása is ebben az irányban hatott. A 11. század 
végével beköszöntő kulturális , reneszánsz" nyomán az emberekben egyre job- 
ban tudatosult az a némiképp elvont társadalmi kötelék, amely az egyént a köz- 
hatalom alá rendelte. Föltámadt a múlt törvényileg szabályozott életű nagy 
monarchikus államainak az emléke, így azé a Római Birodalomé, amelynek az 
abszolút uralkodók által kivívott tekintélyét a törvény- és a történelemkönyvek 
egyaránt hirdették, vagy a legendák kultuszától megszépült Karoling Birodalo- 
mé. Persze a tömegekhez képest legföljebb maroknyian lehetettek azok, akik 
elég tanultak voltak ahhoz, hogy ezek a hatások elérhessék őket. A szellemi elit 
azonban létszámában ekkorra már jelentősen megnőtt, elsősorban azért, mert a 
gyermekek taníttatása az arisztokrácia legelőkelőbb rétegein túl most már a 1lo- 
vagi osztályban is megszokott dolog volt. Ezek a csekély vagyonnal bíró nemes- 
emberek aztán hasznosabbnak tűntek a klerikusoknál egy olyan időszakban, 
amikor minden magas rangú hivatalnoknak egyben hadvezérnek is kellett len- 
nie, ráadásul az egyháziaknál kevésbé hatottak rájuk a világi hatalmaktól ide- 
gen érdekek, miközben már hosszú ideje otthonosan mozogtak a jog területén: 
nem csoda tehát, hogy a polgárokat jóval megelőzve tölthettek be kulcspozíció- 
kat a megújult monarchiákban, így Plantagenét Henrik Angliájában vagy Fülöp 
Ágost és Szent Lajos Franciaországában. Az írásbeliség lehetősége, igénye és 
növekvő térhódítása folytán az államok levéltárakat állíthattak föl, ami nélkül 
nemigen képzelhető el a kormányzás folytonossága. Az angol—normann állam- 
ban, valamint az ugyancsak normann Szicíliai Királyságban már a 12. század 
közepén használatosak voltak az egyes hűbérbirtokokat terhelő szolgálatokat 
rögzítő táblázatok, az időszakos könyvelési kimutatások, az elküldött és a ka- 
pott okmányokat fölsoroló jegyzékek, s még ugyanennek a századnak a végén 
vagy legkésőbb a következő évszázadban a Francia Királyságban és legtöbb nagy 
fejedelemségében is meghonosodott az efféle emlékeztető följegyzések készíté- 
se. Ezeknek az iratoknak a megjelenése mintegy arra figyelmeztetett, hogy a 
jövőben egy új — vagy legalábbis mindeddig csak a nagy egyházi intézményekre 
és a pápai udvarra korlátozódó — hatalommal, a bürokráciával is számolni kell. 

Ez az alapvető vonásaiban szinte egyetemesnek tekinthető fejlődés azon- 
ban meglehetősen különböző irányvonalak mentén ment végbe az egyes orszá- 
gokban. A következőkben — mintegy bemutató jelleggel — mindössze három ál- 
lamtípust veszünk gyorsan szemügyre. 

A Capetingek új monarchiája 


A nagy idők Karoling-monarchiája — egyébként viszonylagos — erejét néhány 
általános alapelv alkalmazásából merítette. Ezek közé tartozott a minden alatt- 
valótól megkövetelt katonai szolgálat, a királyi bíróság kiváltságos szerepe, az 
akkoriban valódi tisztviselőkként működő grófoknak a királyi hatalomtól való 
függése, a királyi vazallusok birodalomszerte kiterjedt hálózata, valamint az 
egyház fölött gyakorolt uralkodói hatalom. Mi maradt mindebből a 10. század 
végi Francia Királyságnak? Szinte semmi. Kétségtelen, hogy — különösen ami- 
óta a koronát megkaparintó Robertini hercegek magukkal hozták híveiket — vi- 
szonylag jelentős számú közép- és kisnemes továbbra is közvetlenül a király- 
nak tett hűbéresküt. Ezek azonban majdnem mindannyian azon a meglehető- 
sen szűk észak-franciaországi területen élnek, ahol a dinasztia maga gyakorolta 
a grófi jogokat. Másutt viszont — a legnagyobb bárókat leszámítva — csak alhűbére- 
sekre számíthat a királyság, ami rettenetes hátrányokkal járt egy olyan korban, 
amikor az emberek csak a közeli hűbérúrral szemben éreztek erkölcsi kötelesség- 
tudatot. A grófok vagy az egyszerre több grófság fölött uralkodó hatalmasságok, 
akik így megannyi vazallusi láncolat összekötő láncszemét alkották, sohasem 
tagadták, hogy méltóságuk a királytól ered. Hivataluk azonban családi vagyon- 
ná lett, amelyet sajátos kötelezettségek terhelnek. , Nem a király ellenében cse- 
lekedtem - jelenti ki egy kortárs szerint Eude de Blois, aki Capet Hugó egy másik 
vazallusától próbálta elragadni Melun grófi várát —, mindegy neki, ez vagy az 
az ember bírja-e a hűbért.""" Föltéve, ha megmarad a hűbéri kötelék. Igaza lehe- 
tett annak a bérlőnek, aki ezt mondta: , a személyem közömbös; csak az a fon- 
tos, hogy az úr megkapja a bérleti díjat". Jegyezzük azonban meg, hogy a hűség 
és a szolgálat bérét ez idő tájt többnyire ugyancsak értékén alul fizették meg. 

Hadsereg gyanánt a királynak gyakorlatilag be kellett érnie saját kis vazal- 
lusaival, az általa még valamelyest ellenőrzött egyházi intézmények , lovagjai- 
val", valamint azokkal a gyalogosokkal, akiket saját, illetve az említett egyházi 
intézmények falvainak parasztjaiból állított ki. Olykor néhány herceg vagy ha- 
talmasabb gróf is megjelent csapataival — inkább szövetségesként, mint alattva- 
lóként — a zászlaja alatt. A makacsul a királyi bíróság elé járuló pörlekedők ál- 
talában ugyanazokból a társadalmi közegekből származtak: többnyire a király 
előtt tett hűbéresküre kötelezett kisnemesek vagy az uralkodóhoz tartozó egy- 
házi intézmények képviselői. 1023-ban Blois grófja azzal a föltétellel hajlandó 
magát a királyi törvényszék döntésének alávetni, hogy még a tárgyalás megkez- 
dése előtt kapja meg azokat a hűbérföldeket, amelyek a lefolytatandó per tár- 
gyát képezik. A püspökségek több mint kétharmada -— valamint négy egyházi 
provincia: Rouen, Dol, Bordeaux és Narbonne - a tartományfejedelmek uralma 
alá került, s így teljesen kívül estek a királyság ellenőrzésén. Az uralkodó még 
így is számos egyházmegye fölött rendelkezhetett, például Le Puy birtoklásával 
Aguitánia szívében vagy Noyon-Tournai megtartásával a flamand fennhatósá- 

gú vidék közepén is jelen lehetett. De a királyi püspökségek is főleg a Loire és 
a Német-római Császárság határa között helyezkednek el. Ugyanez mondható 
el a , királyi" apátságokról is, amelyek jelentős részben a Robertiniek örökségét 
alkották, akik hercegségük idején gátlás nélkül kaparintották magukhoz a mo- 
nostorokat. Ezek az egyházi intézmények azután a monarchia egyik legfonto- 
sabb erőtartalékát jelentették. Az első Capetingek azonban még túl gyöngék voltak 
ahhoz, hogy akár saját klérusuk is különösebb értéket tulajdonított volna az ál- 
taluk ajándékozható privilégiumoknak. Capet Hugó uralkodásának tíz éve alatt 
mindössze tucatnyi ilyen tartalmú oklevelet bocsátott ki ismereteink szerint, míg 
kortársa, III. Ottó német császár után — aki nem egészen húsz évig uralkodott, 
ráadásul az első időkben még kiskorú volt — több mint négyszáz maradt fönn. 

A Nyugati Frank Királyság uralkodójának erőtlensége éles ellentétben állt 
a szomszédos óriási állam urának többé-kevésbé fényesnek mondható hatalmá- 
val, s ez nem is kerülte el a kortársak figyelmét. Lotaringiában gyakran emle- 
gették a Kerlingerek, azaz Kopasz Károly egykori királysága lakóinak , gáttalan 
erkölcseit".9 Könnyebb azonban az ellentét meglétét konstatálni, mint okait 
föltárni. A Karoling-korban létrehozott intézményeknek kezdetben mindkét ké- 
sőbbi állam területén egyforma erejük volt. Valószínű, hogy a magyarázat a tár- 
sadalmi szerkezet mélyen rejlő sajátosságaiban keresendő. A hűbéri tagolódást 
mindenkor a helyi, illetve a közvetlen vezérnek a kisebb embercsoportok fölött 
érvényesülő hatalma idézte elő, melynek folytán emezek kikerültek minden más, 
elvben szélesebb körben illetékes hatalom ellenőrzése alól. Márpedig — ha a 
hagyományosan engedetlen Aguitániától eltekintünk — a francia monarchia leg- 
éltetőbb részét éppen azok a Loire és a Mosel között elhelyezkedő vidékek al- 
kották, ahol a földesúri birtokok a leghosszabb múltra tekintettek vissza, s ahol 
a commendatio intézménye a leginkább elterjedt. Következésképp az államha- 
talom tényleges megnyilvánulására nemigen nyílott tér ott, ahol a földingatla- 
nok óriási többségét paraszti telkek és hűbérföldek alkották, s ahol már jó ideje 
nem a hűbérúr nélküli embert nevezték , szabadnak", hanem azt, akinek előjo- 
gai kimerültek ura szabad megválasztásában. 

A régi közjog összeomlása végső soron üdvös következményekkel járt a 
Capeting-monarchia számára. Nem mintha az új dinasztia valaha is szakítani 
próbált volna a Karoling-hagyományokkal, amelyekből erkölcsi ereje legjavát 
merítette. Kényszerűségből azonban új hatalmi eszközökkel kellett fölváltania 
a frank állam régi, megkorhadt szervezeteit. A grófokat saját képviselőiknek 
tekintő hajdani királyok egyetlen nagyobb terület igazgatását sem tudták elkép- 
zelni ezek nélkül a hivatalnokok nélkül. Egyetlen olyan közvetlen királyi igaz- 
gatás alatt álló grófságról sem tudunk, amelyhez Capet Hugó az utolsó Karolingok 
örökségén keresztül jutott volna. Éppen ellenkezőleg: a Capetingek, akiknek 
családja a grófi , honorok" halmozásának köszönhette fölemelkedését, a trónra 
lépve sem szakítottak őseik politikájával. 

Ez azonban nem ment zökkenők nélkül. A francia királyokat gyakran ha- 

sonlították azokhoz a parasztokhoz, akik türelmesen tapasztanak parcellát par- 
cella mellé. Ez a kép azonban kétszeresen is félrevezető. Alapvetően tévesen 
állítja be az Úr fölkentjeinek gondolkodásmódját, akik ráadásul sohasem fukar- 
kodtak a kardcsapásokkal, és akikre — akárcsak a lovagi osztály tagjaira, akik- 
nek osztoztak az érzésvilágában — mindig veszélyes vonzerőt gyakorolhatott a 
kaland igézete. Ez a kép olyan folyamatosságot vél megragadni a szándékaik- 
ban, amilyet a történész, mihelyt valamelyest alaposabban szemléli a dolgokat, 
szinte sohasem tapasztal. Ha Bouchard de Vendőme-nak, akit Capet Hugó Pá- 
rizs, Corbeil és Melun grófjának tett meg, más közvetlen örököse is lett volna 
egyetlen életben maradott, régóta egyházi rendbe lépett fián kívül, akkor magá- 
nak Ile-de-France-nak a szívében, vagyis a legveszedelmesebb helyen jött vol- 
na létre egy újabb tartományi fejedelemség. I. Henrik egyik oklevele arról ta- 
núskodik, hogy a király egyáltalán nem zárta ki azt a lehetőséget, hogy egy nap 
magát Párizst adja hűbérbe."" Minden arra vall, hogy az első Capetingek csak 
nehezen tudtak elszakadni a Karolingok követte gyakorlattól. 

A 11. század első éveiben a királyok egymás után egy sor grófságra teszik 
rá a kezüket anélkül, hogy élükre új grófokat állítanának. Mindez arra vall, hogy 
az uralkodók e cím viselőit immár — okkal — nem tekintik hivatalnokoknak, s 
egyre inkább hajlanak arra, hogy maguk vegyék a kezükbe a grófságok igazga- 
tását. Az ősöktől örökölt vagy újabban annektált földeken így megszűnik a köz- 
bülső hatalom képezte ernyő, s a királyi hatalmat kizárólag az aprócska körze- 
tek élére állított, nem túlságosan előkelő személyek képviselik. Igaz, kezdetben 
egyik-másik ilyen , elöljáró" (prévót) — aki éppen alacsony társadalmi státusa 
folytán kevés veszélyt jelentett — sikerrel örökíthette saját fiára tisztét, ám uraik- 
nak nem okozott gondot, hogy a 12. században szinte minden ilyen hivatalt 
időleges bérletté alakítsanak át. Később, Fülöp Ágost idejében megjelennek a 
valódi fizetett hivatalnokok, a tartományi bírók (baillis, sénéchaux), akik a köz- 
igazgatási hierarchia magasabb fokán helyezkednek el. A Francia Királyság 
alkalmazkodott az új társadalmi körülményekhez, amikor hatalmát szerényen 
a kevés embert számláló csoportok közvetlen kormányzására alapította, s első- 
sorban erre a szisztémára támaszkodhatott régi időkből származó, gondosan ápolt 
eszményeinek és értékeinek megvalósítása érdekében, amikor a helyzet lehe- 
tővé tette az erők összpontosítását. 

Ám nem a királyság volt az átalakulás egyetlen haszonélvezője. Hasonló 
folyamat játszódott le a még meglévő nagy tartományi fejedelemségeken belül 
is. A Troyes-tól Meaux-ig és Provins-ig terjedő, a családi kötelékeket leleményesen 
kihasználó Eude de Blois által 1022 táján összetákolt grófságmozaik és a 13. 
század elején létrejött, az elsőszülöttségi jog bevezetésével minden további föl- 
osztás lehetőségét kizáró, pontosan kirajzolt határú közigazgatási körzetekkel, 
hivatalnokokkal és levéltárakkal rendelkező champagne-i állam között ugyan- 
akkora különbséget látunk, mint Jámbor Róbert és VIII. Lajos királysága között. 
Az ekképp kialakított keretek olyan erőseknek bizonyultak, hogy még a király- 

ságba való betagolódás után is épek maradtak. Annyi bizonyos, hogy a királyok 
műve sokkal inkább a területek begyűjtéséből, mint Franciaország egységesíté- 
séből állt. Angliában csak a Magna Chartát bocsátották ki, míg Franciaország- 
ban külön kiváltságlevelet kaptak 1314—1315-ben a normannok, a languedociak, 
a bretonok, a burgundok, a picardok, a champagne-iak, az auvergne-iek, a nyu- 
gati , alsó végvidékek" lakosai, a berrybeliek és a nivernais-beliek. Angliában 
parlament működött, miközben Franciaországban a tartományi rendi gyűlések 
sokkal gyakrabban ültek össze, és végső soron sokkal tevékenyebbek voltak, mint 
az országos rendi gyűlés. Angliában a common law volt érvényben, amelyben 
csak csekély regionális eltérések mutathatók ki, míg a Franciaországban köve- 
tett helyi szokásjog szinte végeérhetetlen tarkaságról árulkodik. Mindezek a 
különbségek később éreztetik majd hatásukat nemzeti fejlődésünk sajátossága- 
iban. Úgy tűnik, a Francia Királyságra még az állam föltámasztása után is rá- 
nyomta a bélyegét az a tény, hogy a kezdeti időkben erejét — ugyancsak , hűbé- 
ri" módon - grófságok, váruradalmak, továbbá egyházi intézmények fölött gya- 
korolt jogok fölhalmozásából merítette. 


Az archaikus német monarchia 


, A hűbéri birtokok örökölhetőségét előbb vezeték be Franciaországban, mint Né- 
metországban" - állapítja meg Montesguieu. Ennek oka szerinte ,, a német nem- 
zet nyugodt vérmérséklete, és ha szabad azt mondanom, nemzeti szellemének 
változatlansága"."! Bizonnyal kockázatos pszichológiai látlelet az ilyen, még 
akkor is, ha Montesguieu-höz hasonlóan a , talán" szóval árnyaljuk a kijelen- 
tést. De a gondolatot továbbra is érvényesnek, sőt mélységesen találónak vél- 
jük. , Nyugodt vérmérséklet" helyett mondjunk inkább szerényen , archaizmust": 
e szó használatát követeli meg ugyanis a középkori német társadalom bármifé- 
le vizsgálata, ha fejlődését a fontosabb dátumok alapján hasonlítjuk össze a Íran- 
cia társadaloméval. A vazallusságról és a hűbérről, az uradalmi rendszerről, a 
legendákat idéző témáival és a csodás elemeket körülvevő pogány atmoszférá- 
jával kiváltképp archaikusnak tekinthető eposzról éppúgy elmondható ez, mint 
a gazdaság területéről (a városok , reneszánszát" tekintve Németország egy-két 
évszázaddal maradt el Itália, Franciaország vagy Flandria mögött), s a szó érvé- 
nye akkor sem csorbul, ha az állam fejlődését vesszük szemügyre. Az egyik 
legfontosabb tanulság ismét csak az, hogy a társadalmi szerkezet és a politikai 
struktúra között összhang figyelhető meg. A Franciaországnál sokkal kevésbé 
mélyrehatóan és sokkal kevésbé egységesen , hűbéresített" Németországban a 
monarchia sokkal tovább maradt hű a Karoling-kori modellhez, mint nyugati 
szomszédja. 

A király grófok segítségével kormányoz, akiknek tiszte csak lassan válik 
örökletessé, és akiket azután is inkább hivatalok, mint hűbérek birtokosainak 

tekintenek. A mentelmes egyházi intézmények , védnökeihez" hasonlóan azok 
a grófok is az uralkodótól nyerik el különleges kedvezményként a bannumot, 
vagyis a parancsolás és a büntetés jogát, akik nem közvetlen vazallusai a koro- 
nának. Persze a monarchiával szemben Németországban is versenyre keltek a 
tartományi fejedelemségek, elsősorban a hercegségek, melyek sajátos szerke- 
zetéről már korábban szóltunk. A szász dinasztia uralkodói eltöröltek vagy föl- 
osztottak ugyan jó néhány ilyen territoriális képződményt, de a hercegek továbbra 
is veszélyesen hatalmasnak és engedetlennek mutatkoztak. A királyok azonban 
fölhasználhatták ellenük az egyházat, ugyanis a Capetingektől eltérően Nagy 
Károly németországi örökösei meg tudták tartani ellenőrzésüket a királyság szinte 
valamennyi püspöksége fölött. I. Henrik kénytelen volt ugyan lemondani a ba- 
jorországi püspökségekről az ottani herceg javára, e lépését azonban a körül- 
mények diktálták, s az adományt nemsokára visszavonta. S amikor Barbarossa 
Frigyes jóval később a szász hercegnek adományozta az Elbán túli püspöki szék- 
helyeket, akkor valójában missziós területeket engedett át, amelyek egyébként 
most sem kerültek ki hosszabb időre az uralkodó ellenőrzése alól. Igaz, a kis 
alpesi püspökségek élére való kinevezések jogával a salzburgi érseket ruházták 
föl, ez viszont olyan kivételt jelentett, amely nem járt különösebb következmé- 
nyekkel. A királyi kápolna ad otthont a jövendő birodalmi főpapok szemináriu- 
mának, s mindenekelőtt ezek a tanult, ambiciózus és a kormányzati ügyekben 
jártasságot szerzett férfiak gondoskodnak a monarchikus eszmény folytonossá- 
gáról. Az Elbától a Moselig és az Alpoktól az Északi-tengerig a királyi püspöksé- 
gek és monostorok az uralkodó rendelkezésére bocsátják , szolgálataikat", vagyis 
pénzbeni vagy természetbeni járandóságokat rónak le, szállást adnak a fejede- 
lemnek vagy megbízottainak, de elsősorban katonai szerepet vállalnak. A kirá- 
lyi hadsereg legnagyobb létszámú és legmegbízhatóbb egységeit az egyházi ala- 
kulatok alkotják. De nem ők az egyedüliek: a király ugyanis továbbra is minden 
alattvalójától megköveteli a katonai szolgálatot, s bár az , országos felhívásnak" 
(clamor patriae), azaz az általános hadba szólításnak csak a határvidékeken, 
barbár rajtaütések idején van valóságos foganatja, a királyság minden hercege 
és grófja tartozik lovagjaival egyetemben a király zászlaja alatt fölsorakozni, s 
többé-kevésbé eleget is tesznek e kötelességnek. 

Ez a múltból örökölt rendszer igazából sohasem volt tökéletes. Alkalmat 
adott ugyan a , római hadjáratok" nagyszabású tervei megálmodására, azonban 
éppen a túlontúl nagy igényű, valójában anakronisztikus vágyak táplálásával 
bizonyult veszélyesnek. Ugyanis a Németországban kialakult struktúrák nem 
voltak kellőképp erősek ahhoz, hogy ezt a súlyt elbírják. De hogyan is számítha- 
tott volna alattvalói folytonos engedelmességére egy olyan kormányzat, amely 
adók gyanánt kénytelen volt beérni az egyházi intézmények helyenkénti pénz- 
beni , szolgáltatásaival", amelynek sem fizetett tisztviselői, sem állandó hadse- 
rege nem volt, amely állandóan úton volt, nem rendelkezett megfelelő össze- 
köttetési eszközökkel, s amelyet az emberek fizikailag és lelkileg egyaránt távol 

éreztek maguktól? Nem is akadt olyan uralkodó, aki alatt ne törtek volna ki lá- 
zadások. 

Némi időbeli eltolódás és számos eltérés mellett Franciaországhoz hason- 
lóan Németországban is bekövetkezett az az átalakulás, melynek során a köz- 
hatalom apró embercsoportok fölött gyakorolt egyéni hatalmi jogkörökre dara- 
bolódott szét. Egyebek mellett a grófságok fölbomlása apránként megfosztotta 
létfontosságú alapjaitól a hatalmi építményt. A német királyok birtokában - akik 
persze sokkal többek voltak egyszerű tartományi fejedelmeknél — semmiféle olyan 
terület nem volt, amely hasonlított volna a francia királyokká emelkedett Robertini 
hercegek tulajdonában lévő, viszonylag kicsiny, de központi helyzetű vidékek- 
hez. Még a Szász Hercegség is — melynek pedig trónra lépése előtt I. Henrik a 
birtokosa volt — némi területcsökkenés árán ugyan, de végül kikerült a királyság 
közvetlen ellenőrzése alól. Ez volt az egyik első megnyilvánulása annak a szokás- 
nak, amely a későbbiekben fokozatosan törvényerőre emelkedett. Az uralkodó 
minden elkobzás vagy betöltetlenség folytán ideiglenesen a korona birtokába 
került honort (fief de dignité) szinte azonnal kénytelen volt újra átadni hűbérbe, 
s ennek a gyakorlatnak a rögzülése végzetes akadályt jelentett a császári monar- 
chia megszilárdulása szempontjából. Ha Franciaországban is bevezették volna, 
akkor Fülöp Ágost nem tarthatta volna meg például Normandiát. Ugyanakkor 
Németországban mintegy harminc évvel korábban meggátolta, hogy Barbarossa 
Frigyes annektálja az Oroszlán Henriktől elvett hercegségeket. Igaz, a szabály 
csak a 12. században, a bárók nyomására öltött merev formát. Ám megjelenése 
kétségkívül azzal magyarázható, hogy Németországban a grófi és a hercegi 
, honorokhoz" szilárdan hozzátapadt azok közhivataljellege. Fölöttébb ellentmon- 
dásosnak tűnt volna, ha az uralkodó saját maga megbízott hivatalnokaként jele- 
nik meg. A német király természetesen számos falu közvetlen hűbérura volt, 
saját vazallusai, miniszteriálisai és várai voltak. Birtokai azonban hatalmas tér- 
ségeken elszórva helyezkedtek el. IV. Henrik későn ébredt tudatára a veszély- 
nek. 1070 után erődökkel teletűzdelt valóságos Ile-de-France-ot próbált Szászor- 
szágban kialakítani, kísérlete azonban kudarcot vallott, mivel már érlelődött a 
pápasággal való küzdelmét kísérő óriási krízis, melynek során napvilágra ke- 
rült a királyi hatalom gyöngeségének megannyi csírája. 

Hivatkozzunk most is bátran a korábban emlegetett anakronizmusra. A IV. 
Henrik császár és VII. Gergely közötti több éve tartó, látszólag banális konfliktus 
a váratlan wormsi fordulatot követően csapott át 1076-ban engesztelhetetlen 
háborúsággá, amikor is a még ki nem átkozott király egy német zsinat megkér- 
dezése után trónfosztottnak nyilvánította a pápát. A német uralkodó elhatáro- 
zását elsősorban a múlt emlékei táplálták. Már I. Ottó is megfosztott egy pápát 
a trónjától, míg IV. Henrik apja (és elődje) egy csapásra hármat is elintézett. 
Csakhogy azóta változott a világ. A maguk a császárok által megreformált pápa- 
ság visszanyerte erkölcsi tekintélyét, s a kibontakozó vallási reformmozgalom 
hatására a lelki értékek legmagasztosabb jelképévé emelkedett. 

Korábban már láttuk, hogyan vezetett ez az elhúzódó viszály az örökösödé- 
si elv végleges fölszámolásához Németországban. Az uralkodók beszorultak az 
állandóan megbolyduló itáliai darázsfészekbe. Az összes ekkoriban kitört láza- 
dás a válság fejleményeivel összefüggésben robbant ki. Mindenekelőtt azonban 
az uralkodóknak az egyház fölött gyakorolt hatalma szenvedett mély csorbát. 
Távolról sem arról van szó, hogy a királyok ne befolyásolhatták volna ezután a 
püspöki vagy apáti kinevezéseket: hatalmuk továbbra is jelentős volt e tekintet- 
ben, jóllehet az egyes királyok alatt és a különböző történelmi pillanatokban 
szélsőségesen eltérő mértékben érvényesülhetett. Ám ettől fogva a tisztjükbe 
immár a hűbérbe adást jelképező jogarral beiktatott prelátusok nem közhivatal- 
ok birtokosaiként, hanem egyszerű hűbéresekként jelentek meg. Ráadásul a 
vallásos gondolkodás fejlődése megingatta a királyi méltósághoz mindeddig 
társuló szentséges képzetet, s a papság mind egyértelműbb engedetlenséggel 
fogadta a meghódoltatására tett kísérleteket, annál is inkább, mert ez sértette a 
spirituális erők elsőbbségéről egyre erőteljesebben vallott fölfogását. Ugyanak- 
kor a társadalmi átalakulások következtében a királyság egykori tartományi kép- 
viselői fölaprózódott birtokok örökletes uraivá változtak, miközben a szó eredeti 
értelmében szabadnak tekintett emberek száma megfogyatkozott, s a fokozato- 
san a hűbérurak kezére jutott törvényszékek jelentős részben elveszítették közbí- 
róságjellegüket. A 12. században Barbarossa Frigyes még fölöttébb hatalmas 
uralkodóként jelenik meg. A császárság eszméje immár egy gazdagabb és tu- 
datosabb kultúrából táplálkozott, ami Frigyes uralkodása alatt — és a császár 
környezetében - jutott a legerőteljesebben kifejezésre. De a rosszul alátámasz- 
tott és a jelenben ható erőkhöz rosszul alkalmazkodó építményt már minden 
komolyabb megrázkódtatás fölboríthatja. 

Ugyanakkor mind a monarchia, mint az etnikai alapon kialakult hercegsé- 
gek romjain már új hatalmak vannak születőfélben. A 12. század végén bekö- 
vetkező fordulat nyomán a meglehetősen lazán összetákolt tartományi fejede- 
lemségekből lassanként hivatalnokokra támaszkodó, többé-kevésbé törvényileg 
szabályozott, adókat kivető és képviseleti testületekkel bíró államok alakulnak 
ki. A fejedelmek saját céljaikra használják föl a vazallusi szervezet maradvá- 
nyait, s maga az egyház is engedelmeskedik nekik. Politikailag nem beszélhe- 
tünk többé Németországról, csak , német országokról". Egyfelől a német társa- 
dalmi fejlődés sajátos elmaradottságát kell megállapítanunk, másfelől azt, hogy 
itt is jelen voltak azok a kedvező föltételek, amelyek Európa-szerte lehetővé tet- 
ték a hatalom központosítását. E két oksági láncolat találkozása azzal járt, hogy 
Németországban az erők koncentrációja csak a régi állam hosszan tartó földa- 
rabolódása árán mehetett végbe. 

Az angol—normann monarchia: 
a hódítások következményei és a germán maradványok 


Az angol-normann állam valójában két hódításból — vagyis aNNyugat-Neusztriát 
megszálló Rollo és az Angliát elfoglaló Hódító Vilmos haditetteinek köszönhe- 
tően — jött létre. Kialakulásának körülményei folytán sokkal szabályosabb struk- 
túrájú volt, mint az apránként, különböző darabokból fölépített fejedelemségek 
vagy a régi, olykor zavaros hagyományokra visszatekintő monarchiák. Tegyük 
még hozzá, hogy a második hódításra, azaz Anglia elfoglalására olyan időszak- 
ban került sor, amikor a gazdasági és fölfogásbeli adottságok megváltozása Eu- 
rópa-szerte kedvező körülményeket teremtett a fölaprózódás fölszámolására. 
Sokatmondó tény, hogy e szerencsés kimenetelű háború nyomán létrejött mo- 
narchia szinte kezdettől az írásbeliségre tánaszkodott, s ugyancsak hamar si- 
került tanult tisztségviselőkre és közigazgatási gyakorlatra is szert tennie. 

Az angolszász korszak vége felé az jarlök a klasszikus módszerrel — vagyis 
több grófság egymáshoz tapasztásával — valódi territoriális fejedelemségeket 
alakítottak ki. A normann hódítással, valamint az ezt követő lázadások kemény 
elfojtásával eltűntek viszont a színről az angolszász helyi hatalmasságok, ami 
azt jelentette, hogy erről az oldalról semmi sem fenyegethette az állam egysé- 
gét. Az akkori közfelfogás számára elképzelhetetlennek tűnt volna, hogy a ki- 
rály egyedül kormányozza egész királyságát; Vilmos is elkerülhetetlennek érezte, 
hogy maga is hasonló típusú hatalmi körzeteket hozzon létre. A monarchia sze- 
rencséjére azonban éppen a kedvezményezett főurak hűtlensége folytán hamaro- 
san meg kellett szüntetni ezeket a rebellisek által irányított félelmetes politikai 
képződményeket. (Egyedül a walesi végeken lévő Chester grófsága, valamint a 
skót határon kialakított durhami egyházi tartomány volt kivétel.) A királyok oly- 
kor kineveztek grófokat, de emezeknek be kellett érniük azzal, hogy viselik a 
titulust, és bezsebelik a helyi igazságszolgáltatásból eredő jövedelmek egy ré- 
szét. A helyi ítélkezési jogkörök gyakorlása, a katonák kiállítása és a kincstári 
jövedelmek behajtása a királyi megbízottak feladata volt, akiket angolul sheriffek- 
nek neveztek. Ez azt jelenti, hogy a sheriffek hivatalnokok voltak? Nem egészen. 
Először is valójában bérbe vették tisztüket, mégpedig a kincstárnak fizetett ál- 
landó összeg fejében: a gazdaság helyzete ekkoriban még nem tette lehetővé 
fizetett tisztviselők alkalmazását, és ha az uralkodók el akarták kerülni a tiszt- 
ségek hűbéresítését, akkor egyedüli megoldásként a bérbeadás kínálkozott. 
Másodszor pedig az első időkben viszonylag sokuknak sikerült továbbörökíteni 
a tisztséget. Az Anjou-uralkodók erős keze azonban egy csapásra gátat vetett 
ennek a veszélyes folyamatnak. 1170-ben II. Henrik a királyság valamennyi 
sheriffét elmozdította tisztségéből, addigi ügyigazgatásukat vizsgálatnak vetet- 
te alá, és csak alig néhányukat helyezte vissza posztjára: ezzel mindenki szá- 
mára nyilvánvalóvá vált, hogy a király egész Anglia területén szilárdan a kezé- 
ben tartja mindazokat, akik az ő nevében adnak ki parancsokat. Minthogy a köz- 

hivatal itt távolról sem mosódott teljesen egybe a hűbérrel, Anglia a kontinens 
valamennyi államát jócskán megelőzve válhatott valóban egységes királysággá. 

A feudális intézmények Angliában teljesedtek ki leginkább. Ez azonban oly 
módon valósult meg, hogy végső soron ez is a királyi hatalom tekintélyét erősí- 
tette. Itt minden föld hűbér volt, s így a király a szó valódi értelmében minden 
hűbérurak hűbérura volt. Ráadásul a katonai hűbérek rendszerét sehol máshol 
nem alakították ki ekkora céltudatossággal. Az ilyen fölépítésű hadseregek kiál- 
lításakor, mint tudjuk, mindenekelőtt azt kellett elérni, hogy a király vagy a fe- 
jedelem közvetlen vazallusai elegendő számú alhűbéressel érkezzenek a gyüle- 
kezőre, hiszen természetszerűen belőlük állt össze a sereg zöme. Más országoktól 
eltérően, ahol a létszám gyakran a szokásjog változásai vagy a jól-rosszul tiszte- 
letben tartott egyéni megállapodások szeszélyeinek megfelelően alakult, a Nor- 
mandiai Hercegségben, majd sokkal szélesebb méretekben magában Angliában 
úgy jártak el, hogy a központi hatalom minden egyes báróság számára egyszer 
s mindenkorra megszabta a minimális keretszámot. S mivel azt az elvet követ- 
ték, melynek értelmében szinte minden kötelezettséget megfelelő pénzösszeg 
lefizetésére lehetett átváltani, a királyok a 12. század első éveitől időnként kato- 
nák helyett adót követeltek legfőbb hűbéreseiktól, amelyet a kiállítandó lovagok 
— vagy az akkoriban használatos közkeletű kifejezés szerint a , pajzsok" — számá- 
nak arányában hajtottak be. 

Ez a lenyűgözően összehangolt hűbéri szervezet a távolabbi múltban gyö- 
kerező hagyományokkal elegyedett. A béke, amelyet az erélyes , kalóz herce- 
gek" a neusztriai grófságok elfoglalásával meghonosítottak, egyértelműen egy 
tartós állomásozásra berendezkedett hadsereg szabályzati előírásait tükrözi, ezek 
pedig hasonlatosak azokhoz a törvényekhez, amelyeket a dán történetíró, Saxo 
Grammaticus a legendabeli hódítónak, Frodi királynak tulajdonított. Nem sza- 
bad abba a hibába esnünk, hogy semmibe vesszük az angolszász örökség szere- 
pét. A hűségeskü, amelyre Vilmos minden hatalommal bíró angliai személyt 
kötelezett, , bármely úrnak is lettek légyen az emberei" — s amelyet azután az őt 
közvetlenül követő két uralkodó megújított —, vagyis ez a fogadalom, amely 
mintegy átnyúlt minden hűbéri köteléken, és elsőbbséget élvezett velük szem- 
ben, voltaképpen a régi alattvalói eskünek a barbár királyságoktól örökölt gya- 
korlatának a tovább élését jelentette, amit korábban a wessexi uralkodó dinasz- 
tia tagjai ugyanúgy követtek, mint a Karolingok. Bármilyen gyöngének mutat- 
kozott is utolsó éveiben az angolszász monarchia, a korabeli uralkodók közül 
csak az itteni királyok tudtak továbbra is állandó adót behajtani; ezt Danegeldnek 
neveztek, lévén hogy előbb a dán betolakodóknak fizetett sarc, később az elle- 
nük vívott háború költségeit fedezték belőle. Ami meglepő módon azt jelenti, 
hogy a szigetországban a pénzforgalom nem sorvadt el annyira, mint másutt, s 
az országos adó behajtásának lehetősége különösen hatékony eszköz volt 
a normann királyok kezében. Végül pedig Angliában sok helyütt tovább élt — és 
a rendfönntartáshoz számtalan szállal kapcsolódott — a szabad emberek alkotta 

ősi ítélőszékek kiváltképp germán intézménye, ami döntő mértékben elősegí- 
tette a királyi igazságszolgáltatási és közigazgatási hatalom fönnmaradását, majd 
kiterjesztését. 

Mindamellett ennek a szerteágazó királyi hatalomnak csak viszonylagos 
ereje volt. A bomlasztó tényezők Angliában is tovább hatottak. A vazallusokat 
egyre kevésbé lehetett rábírni a hűbérekkel járó szolgálatok teljesítésére: a kirá- 
lyi kormányzat némi kényszerrel élhetett ugyan a legfőbb hűbéresekkel szem- 
ben, de arra már nemigen futotta erejéből, hogy a főurakon keresztül a gyakorta 
engedetlen kishűbéresek tömegét is kordában tartsa. A bárók szinte állandóan 
szembehelyezkedtek a monarchiával. 1135 és 1154 között, vagyis az István ural- 
kodását kísérő hosszú dinasztikus harcok idején számtalan , törvénytörő" várat 
építettek, miközben a sheriffek olykor több grófságot is ellenőrzésük alá vontak, 
s néhányuk még a grófi címet is fölvette. Mindez a hatalom fölaprózódásának 
ellenállhatatlan továbbterjedését vetítette előre. A II. Henrik alatt bekövetkező 
talpra állás után viszont azt látjuk, hogy a hatalmasságok nem annyira a királysá- 
got akarják darabokra szaggatni lázadásaikkal, mint inkább hatalmukat igyekez- 
nek érvényesíteni az országban. Ugyanakkor a lovagi osztály számára a grófi 
udvarokban nyílt mód az összefogásra és képviselőik kiválasztására. A hódítók 
által létrehozott erőskezű királyság nem számolt föl minden más hatalmat, de 
arra kényszerítette őket, hogy még az ellene való föllépéseikkor se hághassák át 
az állam kereteit. 


A nemzettudat 


Vajon milyen mértékben feleltek meg nemzeteknek ezek az államok, illetve 
lettek belőlük nemzetek? Mint minden kollektív lélektani kérdés esetén, most is 
gondosan különbséget kell tennünk nemcsak az egyes időszakok, hanem az egyes 
régiók között is. 

A nemzeti érzés távolról sem a legtanultabb emberek körében ölthetett elő- 
ször testet. Mindazon, amit valamelyest is komolyabb kulturális hagyatéknak 
lehet nevezni, egészen a 12. századig csak az egyházi emberek egy töredéke 
osztozott. Ez az értelmiség számos ok miatt távol tartotta magát az olyan egyol- 
dalú elkötelezettségektől, amelyek előítéleteknek tűntek volna a szemében. Ilyen 
volt a nemzetközi nyelv, a latin használata, ami nagymértékben megkönnyítet- 
te a szellemi kommunikációt, de elsősorban a béke, a vallásosság és az egység 
magas eszményeinek a kultusza, amelyek emberi szinten a keresztény világ és 
a császárság egymással rokon képzeteiben öltöttek testet. Gerbert Aguitániából 
származott, s egy időben a Reimsi egyházmegye élén állt, vagyis kétszeresen is 
a francia király alattvalója volt, ám amikor Nagy Károly öröksége egy szász feje- 
delemé lett, bizonnyal nem érezte sarkalatos kötelességei elárulásának, ha ,,ka- 
tonának áll Caesar táborába".""? Ha a nemzeti tudat homályba vesző előzmé- 
nyeit igyekszünk tetten érni, akkor a műveletlenebb, inkább a jelen felé forduló 

társadalmi közegeket kell vizsgálnunk. Elsősorban azonban nem a népi töme- 
geket kell szemügyre vennünk - annál is inkább, mert érzésvilágukra semmi- 
lyen dokumentumból sem következtethetünk —, hanem a lovagi osztályokat, 
valamint az egyházi emberek azon részét, akik csekélyebb iskolázottságúak 
voltak, s írásaikban beérték azzal, hogy a környező világban kialakult vélemé- 
nyeknek adjanak elsősorban hangot. 

A romantikus történetírás ellenhatásaként az újabb idők egyes történészei 
körében az a fölfogás volt divatban, mely szerint semmiféle nemzeti vagy etni- 
kai csoporttudat nem létezett a középkor első évszázadaiban. Megfeledkeztek 
tehát arról, hogy a horsinnel, vagyis az idegennel szembeni ellenségesség dur- 
va formájában megmutatkozó érzületek nem igényelnek különösebb szellemi 
pallérozottságot. Ma már tudjuk, hogy ezek az érzések sokkal erőteljesebben 
nyilvánultak meg a germán betörések idején, mint azt például Fustel de Coulan- 
ges állította, s ugyanez mondható el a feudalizmus korában végbement egyet- 
len nagyszabású hódítás, Anglia normann lerohanása kapcsán. Amikor Vilmos 
utolsó életben maradt fia, I. Henrik egy önmagában jellegzetesnek mondható 
gesztussal azt vélte az üdvözítő megoldásnak, ha a régi wessexi dinasztiából — 
egy canterburyi szerzetes kifejezésével: , a derék angliai nemzetségből" — szár- 
mazó hercegnőt vesz nőül, a normann lovagok gúnyolódásképpen szász csúf- 
neveket aggattak a királyi párra. Ám fél évszázaddal később egy hagiográfus 
ekképp magasztalta Henrik és Edit frigyét unokájuk uralkodása idején: , Ma Anglia 
trónján angol vérből való király ül, s ugyanezen vér csörgedezik e két magból 
származó püspökök, apátok, bárók s vitéz lovagok ereiben is."?"? Az adott szű- 
kös keretek nem teszik lehetővé, hogy akár csak fölvázoljuk ennek az egybeol- 
vadásnak - és egyben az angol nemzeti tudat kibontakozásának -— a történetét. 
Be kel! érnünk azzal, hogy minden hódítási mozzanattól eltekintve az egykori 
Frank Birodalom határain belül, az Alpoktól északra vesszük szemügyre a nem- 
zeti entitások kialakulását, mégpedig az egymással szomszédos Német- és Fran- 
ciaország esetében." 

A hagyomány itt magától értetődően az egység gondolatát hordozta. Igaz, 
ha az egész egykori Karoling Birodalmat szemléljük, akkor ez a hagyomány 
viszonylag új keletűnek és némiképp mesterségesnek tűnik; ezzel szemben több 
évszázadosnak és valóságos kulturális közösségbe beágyazottnak tekinthetjük, 
mihelyt csak az egykori regnum Francorunra vonatkoztatjuk. Kétségtelen, hogy 
a viselkedésformák és a beszélt nyelvek terén jelentős eltérések tapasztalhatók 
a társadalom mélyebb rétegeiben, de végső soron egységes arisztokrácia és egy- 
séges klérus segítette a Karolingokat az Elbától az óceánig nyúló hatalmas ál- 
lam kormányzásában. 888 után pedig a birodalom felosztásával létrejött király- 
ságok és fejedelemségek trónjait ugyanezeknek az egymással rokoni kapcsolat- 
ban álló főúri családoknak a sarjai foglalták el, akik csak látszólag voltak nemzeti 
vezérek. Itália koronájáért frankok vetekedtek, Burgundia koronája egy bajor főúr 
fejét ékesítette, míg Odóval föltehetően egy szász nemzetség ivadéka foglalta el 

a Nyugati Frank Királyság trónját. A hatalmasságok részben a , honorokat" osz- 
togató királyok politikája, részben saját ambícióik folytán vándoréletet folytat- 
tak, és magukkal vitték hűbéreseiket is, ami azt eredményezte, hogy a vazallu- 
sok osztálya is — ha szabad ezt a kifejezést használnunk - , provinciák fölötti" 
jelleget öltött. Nem véletlen, hogy a 840-től 843-ig tartó viszály idején a kortár- 
saknak az volt az érzésük, hogy polgárháború dúl körülöttük. 

Azonban a régebbi múltban gyökerező összetartozások emléke továbbra is 

elevenen élt. Később ezek a csoportosulások öltöttek először újra testet a meg- 
osztott Európában a kölcsönös megvetés és gyűlölet tobzódásában. A neusztriaiak 
, a világ legnemesebb tájéka" lakóinak gőgjével az aguitániaiakat , álnok nép- 
ségnek", a burgundokat pedig , gyáva nyulaknak" nevezték. A frankok , rom- 
lottságát" az aguitániaiak, a svábok , csalárdságát" pedig a Meuse vidékének 
lakói kiáltották világgá. A szászok saját szépségüket és bátorságukat zengték — 
ők persze sohasem menekültek az ellenség elől —, miközben sötét képet festet- 
tek a türingiaiak gyávaságáról, az alemannok harácsolásairól vagy a bajorok 
fösvénységéről. A 9. század vége és a 11. század eleje között számtalan írótól 
vett példával gyarapíthatnánk még a gyalázkodások füzérét.?" Ezek az ellenté- 
tek a már ismert okok folytán különösen szívós életűek voltak Németországban. 
Távolról sem szolgálták a monarchikus államok érdekeit, hanem éppenséggel 
integritásukat fenyegették. A krónikáját I. Ottó uralkodása alatt író Widukind 
szerzetes patriotizmusából sem a buzgalom, sem a hajthatatlanság nem hiány- 
zik. Csakhogy itt szász, nem pedig német hazafiság nyilatkozik meg. Vajon 
hogyan lépett túl ezen a fokon az új politikai kereteknek megfelelő nemzeti tu- 
datosság? 

Névtelen hazáról nemigen lehetne világos képzetet alkotni. Fölöttébb tanul- 
ságos számunkra, hogy az akkori emberek számára sokáig nehéz feladatot je- 
lentett a regnum Francorumból osztozkodással kihasított két legfontosabb állam 
megnevezése. Mind a kettő , Frankföld" volt. Sokáig megelégedtek azzal, hogy 
a , Keleti" és a , Nyugati" jelzővel különböztetik meg őket, ezek azonban a nem- 
zettudat szempontjából nem hordozhattak jelentőségteljes tartalmakat. Néhány 
író kezdetben megkísérelte föltámasztani a , Gallia" és a , Germánia" elnevezé- 
seket, ezek azonban csak a tudós elmékben találhattak visszhangra. Ráadásul 
nemigen feleltek meg az új határoknak. A német krónikások még emlékeztek 
rá, hogy Caesar idejében Gallia a Rajnáig terjedt, ezért szívesen illették ezzel a 
névvel a folyó bal partján fekvő saját tartományaikat. Olykor pedig öntudatlanul 
is a határok eredetileg mesterséges jellegét hangsúlyozták, s annak az első ural- 
kodónak a személyét vették támpontul, akinek a javára a királyságot eredetileg 
kihasították. A Lotaringiában vagy a tőlük keletebbre élők számára a nyugaton 
élő frankok egyszerűen csak , Kopasz Károly emberei" (Kerlinger, Carlenses) 
maradtak, maguk a lotaringiaiak viszont az obskurus II. Lotár alattvalóiként je- 
lentek meg a többiek szemében. A német írók sokáig hűek maradtak ehhez a 
terminológiához: valószínűleg irtóztak volna még a gondolattól is, hogy a tőlük 

nyugatra élők javára elismerjék a puszta , frank" vagy , francia" név viselésé- 
nek monopóliumát (a Roland-ének fölváltva használja mindkét szót), amelyre 
mindegyik utódállam lakói egyaránt jogot formálhattak volna. 

Ám, mint tudjuk, ez a jelentésszűkülés végül mégis bekövetkezett. A lota- 
ringiai krónikás, Sigebert de Gembloux már a Roland-ének keletkezésének ide- 
jén általánosan elfogadott tényként kezeli ezt." De hogyan ment végbe? Ebben 
áll a franciák nemzeti elnevezésének mindeddig jórészt föltáratlan óriási rejté- 
lye. A szokás abban az időszakban rögzülhetett meg, amikor a szászok kormá- 
nyozta keleti királysággal szemben a nyugati ország ismét a tulajdonképpeni 
frank dinasztia, vagyis a Karoling-vérből való uralkodók kezébe került. Meggyö- 
kerezését a király által hivatalosan viselt cím is elősegítette. Riválisaival szem- 
ben, akik okirataikban egyszerűen csak királyoknak nevezték magukat — vala- 
mint hogy erőteljes nyomatékot adjon annak a tekintélynek, amelyre Nagy Kár- 
oly örököseként tartott igényt —, Együgyű Károly Lotaringia elfoglalása után fölvette 
a régi rex Francorum címet. Utódai is mind gyakrabban ezzel a titulussal ékes- 
kedtek, jóllehet már csak a későbbi Franciaországon uralkodtak, és idővel már 
nem is az eredeti nemzetség ivadékai közül kerültek ki. Tegyük hozzá, hogy 
Németországban a , frank" szó szinte szükségképpen etnikai különállást feje- 
zett ki: közönségesen a ripuári egyházmegyék és a Majna völgye lakóit jelölték 
vele — ma is használjuk a , Frankónia" elnevezést —, s egy szász ugyancsak til- 
takozott volna, ha franknak nevezik. A határ túlsó oldalán viszont azt látjuk, hogy 
ha nem is illethették ezzel a névvel a királyság teljes népességét, a Loire és a 
Meuse közötti területek lakosságát nyugodtan nevezhették így, lévén hogy a frank 
hatás mélyen beivódott szokásaikba és intézményeikbe. Végül Nyugati Frank- 
föld annál is inkább magának tarthatta fönn e név használatát, mert szomszéd- 
ja egy már ugyancsak érzékelhető állapotot tükröző, az övétől teljesen különbö- 
ző új nevet készült fölvenni. 

, Károly emberei" és a keleti királyság alattvalói között éles különbség mutat- 
kozott, mégpedig — az egyes etnikumon belül megfigyelhető nyelvjárási eltéré- 
sek mellett — a határ két oldalán beszélt nyelvek különbözősége folytán. Azaz 
nyugaton a , román", keleten a thiois frankok éltek. A középkori szokásnak 
megfelelően a thiois szóval fordítom azt a melléknevet, amelyből a mai német- 
ben használt deutsch szó származik, s amelyet a klerikusok klasszikus remi- 
niszcenciákkal teletűzdelt latinjukkal az etimológiának fittyet hányva teutonnak 
fordítottak. A Karoling-idők hittérítői által emlegetett theotisca lingua valójában 
nem más, mint az egyházi latinnal szembeállított népnyelv (thiuda), s egyben 
talán a pogányok, a gentilisek nyelve. S minthogy a , germán" terminus inkább 
a tudós, mint a népnyelvi szókészlethez tartozott, ráadásul a köztudatban soha- 
sem vert mély gyökeret, a kifejezésmód jelölésére kreált elnevezés hamarosan 
az etnikai megjelölés rangjára emelkedett: , a thiois nyelvet beszélő nép", ol- 
vashatjuk már az e nyelven íródott egyik legrégebbi, Jámbor Lajos idejében ke- 
letkezett költemény prológusában. Már csak egy aprócska lépést kellett meg- 

tenni, hogy az elnevezést egy politikai képződményre is kiterjesszék. A szokás 
valószínűleg jóval azelőtt rögződött, hogy az írók polgárjoggal merték volna föl- 
ruházni ezt a hagyományos történetírási terminológiának annyira ellentmondó 
kifejezést. Mindenesetre a salzburgi annalesekben már 920-ban fölbukkan a 
, Thiois-k [vagy Teutonok] Királysága" elnevezés." 

Ez a kalandos jelentésváltozás talán mégis meglepetést okoz azok számá- 
ra, akik hajlamosak a nyelvi tények hangsúlyozását a nemzeti tudat új keletű 
forrongásával magyarázni. A nyelvi érvekre való hivatkozás azonban nem nap- 
jaink politikusainak az újítása. Egy 10. századi lombardiai püspök, akit fölhábo- 
rítottak a bizánciak Apuliára támasztott, történelmileg egyébként ugyancsak 
megalapozott igényei, ezt írta: , e vidék az Itáliai Királyság része, amit lakói nyelve 
is bizonyít"."" Nemcsak arról van szó, hogy a közös kifejezési eszközök hasz- 
nálata közelebb hozza egymáshoz az embereket, és nyilvánvalóvá teszi a meg- 
lévő — valamint az általa újonnan létrehozott — gondolkodásbeli hagyományok 
hasonlóságait. Az akkori pallérozatlanabb lelkek számára a nyelvek eltérése a 
különbözőség érzését táplálta, ami önmagában véve ellentétek forrása lehetett. 
Már egy 9. századi sváb szerzetes is megjegyzi, hogy a , latinok" csúfot űznek 
a germán szavakból, s tudjuk, hogy egymás nyelvének a kigúnyolása vezetett 
920-ban az Együgyű Károly és I. Henrik kísérete között kitört véres verekedés- 
hez, ami miatt a két király kénytelen volt véget vetni a találkozónak.""? Ugyan- 
akkor a nyugati királyságban furcsa, mostanáig nem eléggé megvilágított fejlő- 
dés ment végbe, melynek folytán a galloromán nyelven belül két különböző 
nyelvjáráscsoport alakult ki; ennek következtében a , provanszálok" vagy más- 
képp a languedociak hosszú századokon át abban a tudatban éltek, hogy ők 
teljesen különálló közösséget alkotnak, noha a legcsekélyebb politikai egység 
sem jött létre az általuk lakott területen. Vagy vegyük azt az esetet, amikor a 
második keresztes hadjárat során a lotaringiai lovagok — akik császári alattva- 
lók voltak — a franciák közelségét keresték, mert értették és beszélték a nyelvü- 
ket." Nincs nagyobb képtelenség, mint amikor összetévesztjük a nyelvet a nem- 
zetiséggel. De akkor sem követünk el kisebb tévedést, ha tagadjuk a nemzettu- 
dat kikristályosodásában játszott szerepét. 

Márpedig a szövegek nem hagynak kétséget afelől, hogy — Franciaország- 
ban és Németországban -— már az 1100-as év táján világosan kialakult a nemzeti 
hovatartozás tudata. Godefroi de Bouillon szerencsésnek tudhatta magát, hogy 
mindkét nyelvet beszélte: a lotaringiai főúrnak az első keresztes háború során 
erősen meggyűlt ugyanis a baja, amikor a francia és a thiois lovagok akkoriban 
már hagyományosnak számító ellenségeskedéseit kellett lecsillapítania.?"! A 
Roland-ének megénekelte , édes Frankföld" kitörölhetetlenül él emlékezetünk- 
ben: ennek a , Frankföldnek" még meglehetősen bizonytalanok a határvonalai, 
és könnyen összetéveszthető egy legendabeli Nagy Károly gigantikus birodal- 
mával, de az ország szíve minden bizonnyal valahol a Capeting-királyság terü- 
letén helyezkedett el. Azzal, hogy a Karoling-kor emléke mintegy bearanyozta 

büszkeségérzetüket — a hasonítást a France elnevezés használata is elősegítet- 
te, melynek rögzüléséhez a legenda is hozzájárult —, a nemzeti gőg különösen 
erőteljes formában jelentkezett a hódítások igézetében élő embereknél. Ugyan- 
akkor a németek arra voltak szerfölött büszkék, hogy továbbra is ők alkotják a 
birodalom népét. A monarchia iránti lojalitás is hozzájárult a nemzeti öntudat 
ébren tartásához. Sokatmondó, hogy a főúri ihletésű epikai költeményekben ezek 
az érzések szinte sohasem jutnak kifejezésre. Nem szabad azt képzelnünk, hogy 
a királyság és a nemzet fogalma valaha is teljesen egybemosódott volna. A VI. 
Lajos idejében élő Guibert szerzetes -— aki a keresztes hadjáratról szóló elbeszé- 
lésének az emlékezetes Gesta Dei per Francos címet adta — buzgó hazafi volt, 
de nem tartozott a Capetingek legrajongóbb csodálói közé. A nemzeti érzés 
összetettebb tényezőkből táplálkozott. Ezek közé tartozott a nyelv, a hagyomá- 
nyok, a jól-rosszul megértett történelmi múlt közössége, valamint a tudatosult 
közös sors, amelyet ugyancsak szeszélyesen kijelölt politikai keretek kényszerí- 
tettek rájuk, de amelyek egytől egyig mélyen gyökerező és immár hosszú időre 
visszatekintő hasonlóságoknak feleltek meg. 

Mindezt nem a patriotizmus hozta létre. A feudalizmus második korszaká- 
ban viszont, amikor is az emberek szükségét érezték annak, hogy szélesebb kö- 
zösségekbe tömörüljenek, s amikor maga a társadalom is világosabb tudatára 
ébredt önnön létének, ezek a lappangó realitások végre nyíltan mutatkozhattak 
meg, s egyúttal új realitásokat kelthettek életre. Egy a Roland-éneknél valami- 
vel később keletkezett költemény szerzője már ekképp magasztal egy különö- 
sen nagy becsben álló lovagot: , Egyetlen francia sem ér többet nála.""? Nem- 
csak államok jöttek létre abban a korban, amelynek megkíséreljük itt föltárni 
mélyen zajló történelmét. Ebben az időben szilárdult meg vagy jött létre min- 
denfelé a még sok viszontagságnak elébe tekintő haza. 

Feudális társadalom vagy feudális társadalmak: 
egyes vagy többes szám? 


Montesguieu szerint , a hűbéri törvények" megjelenése a maga nemében egye- 
dülálló jelenség Európában, , egy olyan esemény..., amely csak egyszer fordult 
elő a világon, és amely talán sohasem fog többé megismétlődni". Voltaire, aki 
nyilván kevésbé volt járatos pontos jogi definíciók megfogalmazásában, de szé- 
lesebb látókörre vágyott, később megkérdőjelezte Montesguieu állítását: ,,A 
hűbériség távolról sem egyedi fejlemény, hanem ősi társadalmi forma, mely 
különböző kormányzatokon keresztül megvalósulván az északi félteke országa- 
inak háromnegyed részében a mai napig tovább él." Napjaink tudománya 
egyöntetűen Voltaire-nek ad igazat: beszélünk egyiptomi, akháj, kínai vagy ja- 
pán feudalizmusról - tovább nem is folytatom a sort -—, s ezek a szókapcsolatok 
immár megszokott kifejezések a számunkra. A nyugati világ történészei köré- 
ben azonban olykor mégis diszkrét nyugtalanságot keltenek: nem hagyhatjuk 
ugyanis figyelmen kívül, hogy e híres-nevezetes terminus körül még saját szü- 
lőföldjén is a legkülönbözőbb definíciók láttak napvilágot. A feudális társada- 
lom alapja a föld, állította Benjamin Guérard. Jacgues Flach viszont a személyi 
függőség egybeforrasztotta csoportokra hivatkozott. Vajon Guérard, illetve Flach 
szerint feudálisnak tekinthetők-e az egzotikus földrészek társadalmai, ahogy azt 
napjaink egyetemes történelmi munkái minduntalan állítják? E bizonytalansá- 
got csak azzal orvosolhatjuk, ha a kiindulóponthoz visszatérve vetjük föl újra a 
kérdést. Minthogy az egymástól időben és térben elkülönült megannyi társada- 
lomra csak az európai feudalizmussal való vélt vagy tényleges hasonlóságaik 
folytán illesztették a , feudális" elnevezést, mindenekelőtt e tipikusnak tekin- 
tett — s egy szerteágazó hivatkozási rendszer magját alkotó — képződménynek a 
sajátosságait kell megragadnunk. A szóban forgó terminus értelme azonban ép- 
pen hangzatossága folytán számos esetben eltorzult, s mindenekelőtt ennek a 
következményeit kell felszámolnunk. 

Mint tudjuk, a feudalizmusnak elkeresztelt rendszerben első névadói min- 
denekelőtt azokat a vonásokat érzékelték, amelyek ellentétben álltak a közpon- 
tosított államról kialakított képpel. Innen már csak egyetlen lépést kellett tenni- 
ük ahhoz, hogy az elnevezést minden olyan esetben alkalmazzák, amikor az 
emberek fölött gyakorolt hatalom fölaprózódása figyelhető meg. Ráadásul az egy- 
szerű ténymegállapítás rendszerint értékítélettel társult. Minthogy a viszonylag 

nagy területen érvényesülő államhatalmat tekintették normának, minden ettől 
való eltérést rendellenesnek ítéltek. Ez már önmagában is elegendő volna ah- 
hoz, hogy mindenestül elvessük ezt a szóhasználatot, amely kénytelen-kellet- 
len elviselhetetlen zűrzavart von maga után. Helyenként viszont azt látjuk, hogy 
a szót precízebb értelemben használják. Egy alacsony rangú városi tisztviselő, 
a valenciennes-i vásárcsarnok főfelügyelője már 1783-ban , a nagybirtokosok 
feudálisában""" jelölte meg a mezőgazdasági árucikkek drágulásának okát. Hány 
meg hány tollforgató tiporta azóta a sárba ,, a feudális nagytőkéseket és iparbá- 
rókat"! Egyes írásokban ez a többé-kevésbé homályos történelmi reminiszcen- 
ciákkal telített szó helyenként egyszerűen csak a hatalmi viszony nyers meg- 
nyilvánulására utal, gyakran pedig a gazdasági hatalmasságoknak a közélet 
területén való illetéktelen, de az előbbinél kevésbé durva formákat öltő beavat- 
kozását idézi föl. Annyi bizonyos, hogy a középkori feudalizmus egyik legjel- 
legzetesebb vonása az akkoriban elsősorban földtulajdont jelentő gazdagságnak 
a hatalommal való egybemosódásában ragadható meg. Ennek oka azonban nem 
az adott társadalom sajátosan feudális jegyeiben keresendő elsősorban, hanem 
abban a tényben, hogy e társadalom élete alapvetően a földesúri birtokon nyu- 
godott. 

A feudalizmus és földesúri birtokrendszer egybemosódása sokkal régebbi 
időkre tekint vissza, s mindenekelőtt a , vazallus" szó használatában érhető tetten. 
Ez az elnevezés egy másodlagosnak mondható jelentésátalakulás során arisz- 
tokratikus színezetet öltött, ami azonban — mint láthattuk — sohasem tett szert 
általános érvényre, olyannyira, hogy néha a tulajdonképpeni vazallusokkal a 
személyi függőségi kötelék folytán eredetileg rokon státust elfoglaló szolgákat, 
sőt egyszerű földbérlőket is ezzel a szóval jelöltek középkorban. Ami korábban 
csak Gascogne-ban, Leónban vagy más, csak részben feudalizált vidékeken 
gyakori jelentéstorzulásként jelentkezett, az a vazallusi kötelék eredeti fogalmá- 
nak elmosódásával egyre általánosabban elterjedt elnevezéssé vált. , Mindenki 
előtt ismeretes — írja 1786-ban Perreciot —, hogy Franciaországban az urak alatt- 
valóinak vazallus a nevük." Ezzel egyidejűleg szokásba jött, hogy a paraszti 
földeket sújtó terheket az etimológia dacára , feudális jogoknak" nevezzék, ami 
ahhoz vezetett, hogy a hűbériség fölszámolását meghirdető 1789-es forradalmá- 
rok mindenekelőtt a földbirtokrendszer fölszámolását tűzték ki célul. A törté- 
nésznek azonban most is közbe kell avatkoznia. A földesúri birtok a feudális 
társadalom alapvető alkotóeleme volt ugyan, de már jóval korábban fönnállt, és 
sokkal hosszabb jövő várt rá. Ha kellőképp tiszta terminológiával akarunk dol- 
gozni, akkor a két fogalmat világosan el kell különítenünk egymástól. 

Kíséreljük meg most nagy vonalakban fölvázolni, milyen tanulságokkal 
szolgál számunkra a pontos értelemben vett európai feudalizmus története! 

Legegyszerűbb volna mindannak elsorolásával kezdenünk, ami nem jellemez- 
te ezt a tássadalmat. Noha a rokonságból fakadó kötelezettségek erős kényszerí- 
tő erővel jelentek meg, a feudális társadalom mégsem támaszkodott teljes egé- 
szében a nemzetségre. Pontosabban szólva a tulajdonképpeni hűbéri köteléke- 
ket az hívta életre, hogy a vérségi kötelékek megléte nem bizonyult elegendőnek. 
Másrészt a közhatalom képzete továbbra is ott lebegett ugyan a köztudatban az 
apró hatalmi gócok fölött, ám a feudális kora az állam mélyreható meggyöngü- 
lésével esett egybe, elsősorban ami annak védelmi funkcióit illeti. Azonban nem- 
csak arról van szó, hogy a hűbéri társadalom mind a rokonsági alapon szerve- 
ződő, mind az államhatalom által ellenőrzött társadalmaktól különbözött. A 
hűbéri berendezkedés ezeket a társadalmakat követte a sorban, és magán visel- 
te elődei bélyegét. A rá sajátságosan jellemző személyi függési viszonyok meg- 
őriztek valamit az eredeti fegyvertársi kapcsolatokból létrejött mesterséges, de 
sok tekintetben szinte , rokoni" szálakból, míg a számtalan apró helyi hatalmasság 
birtokolta parancsolási jogok jelentős része a , regálé-jogok" elorzott martaléka- 
ként jelent meg. 

Vagyis az európai feudalizmus a régebbi társadalmak erőszakos fölbomlá- 
sa eredményeként áll előttünk. Megjelenése érthetetlen volna a germán invázi- 
ók kiváltotta, óriási méretű összeomlás nélkül, mely két eredetileg a fejlődés tel- 
jesen különböző lépcsőfokán álló társadalmat olvasztott össze egymással, mi- 
közben mindkettő meglévő kereteit darabokra törte, s merőben kezdetleges 
gondolkodási és társadalmi szokások tömkelege került a felszínre. Az új beren- 
dezkedés az utolsó barbár betörések közepette öltött végleges formát. Az embe- 
rek közötti kapcsolatok megritkultak, a vérszegény pénzforgalom lehetetlenné 
tette fizetett hivatalnoksereg fönntartását, miközben a gondolkodásmód képte- 
len volt elszakadni a közvetlenül érzékelhető és a közelben található dolgok 
szintjétől. Amikor ezekben a körülményekben változások következtek be, a 
hűbériség napja is leszálló ágába érkezett. 

Ezt a tásadalmat nem annyira a hierarchizáltság, mint inkább az egyenlőt- 
lenség jellemezte: elsősorban vezérekre és szolgákra, nem pedig nemesekre és 
rabszolgákra tagolódott. Ha a rabszolgaság szerepe nem lett volna annyira cse- 
kély, az alsóbb társadalmi osztályok szintjén semmi sem indokolta volna a tu- 
lajdonképpeni hűbéri függési formák megjelenését. Az általános zűrzavarban a 
kalandorok túlontúl nagy szerephez jutottak, az emberek emlékezete túlságo- 
san rövid volt, s a társadalmi tagolódás szintjei nem különültek el egymástól 
kellő szabályossággal ahhoz, hogy pontos körvonalakat öltő kasztok alakulhas- 
sanak ki. 

Ugyanakkor a hűbéri rendszer szegény sorú embertömegek kevésszámú 
hatalmassággal szembeni szoros gazdasági kiszolgáltatottságát föltételezte. A 
megelőző korok örökségére támaszkodva kiterjesztette és megszilárdította az 

ember ember általi kizsákmányolásának azon módjait, amelyek a római idők- 
ben már uradalmi villákban és a helyi vezérek uralta germán falvakban alakul- 
tak ki, miközben létrehozta a földjáradék és a parancsolási jog kibogozhatatlan 
szövevényét, s ezzel ténylegesen életre hívta az uradalmat. Mindez az Ég jóin- 
dulatát biztosítani hivatott főpapok és szerzetesek, elsősorban pedig a katonai 
oligarchia érdekeit szolgálta. 

A leggyommásabb összehasonlító vizsgálat is elegendő annak bizonyításá- 
ra, hogy az uralkodó osztálynak az akkoriban legütőképesebb fegyvernemet al- 
kotó -— vagyis nehéz fegyverzetű lovas katonaként szolgáló — hivatásos harcosok 
osztályával való csaknem teljes egybeesése a feudális társadalmak legsajátosabb 
vonásai közé tartozik. Láthattuk, hogy azokban a társadalmakban, ahol paraszti 
tömegek maradtak fegyverben, a vazallusi és a földesúri struktúrák vagy egyál- 
talán nem léteztek, vagy csak meglehetősen csökevényes formákat öltöttek: ez 
volt megfigyelhető például Skandináviában, valamint az asztúriai-leóni csoport- 
hoz tartozó királyságokban. De talán még ezeknél is sokatmondóbb kivételt al- 
kot a Bizánci Császárság, amelynek intézményeiben jóval tudatosabb elgondo- 
lások tükröződtek. Itt a római idők nagyszabású közigazgatási hagyományait meg- 
őrző és ütőképes hadsereg fölállítását állandóan szem előtt tartó kormányzat a 
7. századi arisztokráciaellenes reakciót követően az állammal szembeni kato- 
nai kötelezettségekkel terhelt birtokokat alakított ki, amelyek bizonyos tekintet- 
ben valódi hűbéreknek számítottak, ugyanakkor a nyugati gyakorlattól eltérően 
valójában szerény gazdaságokból álló paraszti birtokok voltak. Az uralkodók ettől 
fogva legfontosabb feladatuknak tekintették, hogy e , katonai javak" birtokosait, 
valamint általában a kisbirtokosokat megvédelmezzék a gazdagok és a hatal- 
masok harácsolásaitól. A 11. század végén viszont eljött az az idő, amikor a meg- 
változott gazdasági föltételekkel megküzdeni képtelen, ugyanakkor belső viszá- 
lyoktól szaggatott Német-római Császárság már nem tudott tényleges védelmet 
nyújtani a szabad gazdálkodóknak, miközben az állandó adósságokkal küzdő 
parasztok egyre nehezebben őrizték önállóságukat. A császárság jelentős adó- 
bevételektől esett el, s egyben ki lett szolgáltatva a hatalmasságok kényének- 
kedvének, mert a szükséges haderőt csak ők tudták alattvalóikból kiállítani. 

A hűbéri társadalom legsajátságosabb köteléke az volt, amely az alárendel- 
tet a közvetlen közelében élő úrhoz fűzte. Az így létrejött, lépcsőzetesen egy- 
mást követő gócokból kiinduló, számtalan irányba elágazó szálak összekötötték 
a legalacsonyabb státusú embereket a legnagyobb hatalmasságokkal. Maga a 
földtulajdon is csak azért tűnt oly becses vagyonnak, mert birtokosaik a javadal- 
mazások révén , emberekre" tehettek szert. Földet akarunk, mondták lényegé- 
ben a normann uraságok, s nem fogadták el a herceg fölkínálta ékszereket, fegy- 
vereket és lovakat. Maguk között pedig hozzátették még: , seregnyi lovag ellátá- 
sáról gondoskodhatunk így, amire a hercegnek nem lesz többé módja".""" 

Ezután mindössze az volt hátra, hogy a szolgálatokat ellentételező olyan 
földesúri jogokat hozzanak létre, amelyek érvénye megfelel a szolgálatellátás 

időtartamának. Az erre talált megoldással jött létre a nyugati hűbéresség egyik 
legeredetibb vonása. A szláv fejedelmek köré tömörült hű harcosoknak az uruk 
egyszerű ajándékként juttatott földeket, a frank vazallus pedig a kezdeti bizonyta- 
lan helyzet elmúltával csak hűbért kaphatott, méghozzá elvben élethosszig tar- 
tó haszonélvezettel. A nagy tekintély övezte fegyveres szolgálatot ellátó legelőke- 
lőbb osztályokon belül a függőségi viszonyok eredetileg két élő, egyenrangú sze- 
mély önszántából kötött szerződéseként jelentek meg, s a kapocs erkölcsi ereje 
legnagyobbrészt éppen e személyes kapcsolat szükségszerűségéből eredt. Külön- 
böző tényezők hatására azonban hamarosan árnyék vetült a kötelmek eredeti- 
leg tiszta formájára. Ezek közé tartozott az örökletesség, amely magától értetődő- 
nek számított egy olyan társadalomban, ahol a család tovább őrizte szilárd struktú- 
ráit. De itt említendő a gazdasági körülmények kikényszerítette földbirtokba 
helyezés gyakorlata is, aminek következtében fokozatosan magát a földet terhe- 
lő szolgáltatások váltották föl az embert terhelő hűségkötelmeket. Végül pedig — 
s talán elsősorban — ilyen volt a többes hűbéreskü intézménye is. Igaz, az alattvalói 
lojalitás sok esetben nem veszített a szilárdságából. Viszont mint a különböző 
társadalmi csoportokat fölülről lefelé összetartó, a földarabolódást és a zűrza- 
vart meggátolni hivatott társadalmi kötőanyag egyértelműen hatástalannak bi- 
zonyult. 

Ezeknek a kötelékeknek óriási jelentőséget tulajdonítottak, amiben kezdet- 
től jelen volt egy mesterséges elem is. Általánossá válásuk a hűbéri időkben egy 
halódó állam, a Karoling Birodalom örökségeként jelentkezett, amely a társada- 
lom fölaprózódásának egy olyan intézménnyel igyekezett gátat vetni, amely maga 
is a fölaprózódásból jött létre. Az egymásra épülő függőségi viszonyok nem voltak 
eleve alkalmatlanok rá, hogy az állam megszilárdulását szolgálják, amint azt 
az angol-normann monarchia esetével is igazolhatjuk. Ehhez azonban arra is 
szükség volt, hogy a központi hatalom ne csak magának a hódításnak a tényére 
támaszkodhassék, hanem ezzel egy időben — mint az angliai példából láthatjuk 
— a megváltozott gazdasági körülményekből és erkölcsi formák kialakulásából 
is erőt meríthessen. A 9. században a széthúzó tényezők még túlságosan erő- 
sek voltak. 

A nyugat-európai kultúrkörben több nagy fehér folt látható a hűbériség tér- 
képén, melyekben a skandináv félsziget, Frízia és Írország helyezkedik el. De 
talán még ennél is fontosabb annak megállapítása, hogy a feudalizálódás nem 
egyforma mértékben és nem egyforma ütemben ment végbe az egyes országok- 
ban, s az átalakulás sehol sem volt teljes. Egyetlen olyan országot sem találunk, 
amelyben a falvak lakossága teljes egészében az örökletes személyi függőség 
láncolataiba tagolódott volna. Az egyes régiók szerint fölöttébb eltérő mérték- 
ben ugyan, de szinte mindenütt fönnmaradtak kisebb vagy nagyobb allódiumok. 
Az állam fogalma sohasem törlődött ki teljesen a köztudatból, azokban az or- 
szágokban pedig, ahol a leginkább szívósnak bizonyult, az emberek a szó ősi 
értelmében továbbra is , szabadoknak" tekintették magukat, mivel csak a nép 

vezérétől és annak képviselőitől függtek. Normandiában, Anglia dánok megszáll- 
ta területein és az Ibériai-félszigeten fönnmaradtak a parasztokból álló seregek. 
Az alárendeltségi viszonyt létrehozó esküvel szöges ellentétben álló kölcsönös 
eskütétel intézménye tovább élt a , békeszövetségekben", és akommunális moz- 
galomban jutott diadalra. Valószínűleg minden ember által teremtett intézmény- 
rendszer arra ítéltetett, hogy sohase valósuljon meg tökéletesen. Hiszen a 20. 
század eleji, vitathatatlanul a kapitalizmus jegyében működő európai gazda- 
ságban is nem egy olyan vállalkozásról tudunk, amely nem ezeknek az elvek- 
nek az alapján szerveződött. 

A Loire és a Rajna között, valamint a Saőne burgundiai szakaszának mind- 
két partja mentén erősen árnyékolt terület helyezkedik el, amelyet a 11. száza- 
di normann hódítások Anglia és Dél-Itália irányában hirtelen kitágítanak. E köz- 
ponti magot fokozatosan halványuló sávok veszik körül, míg végül Szászország- 
ban, de elsősorban Leónban és Kasztíliában a vonalak már nagyon messzire 
kerülnek egymástól: nagyjából így néz ki a hűbériség fehér foltokkal övezett 
térképe, amelyet az imént kezdtünk el képzeletben papírra vetni. A legsűrűbb 
vonalakkal átszőtt zónában nem nehéz fölismernünk azokat a területeket, ahol 
a Karoling-kori törvényi szabályozás a legmélyrehatóbban érvényesült, s ahol a 
romanizált és a germán etnikumok előrehaladottabb keveredése folytán szinte 
teljesen szétestek a két népcsoport életét korábban megszabó társadalmi kere- 
tek, miközben fejlődésnek indulhattak a földesúri birtok és a személyi függési 
rendszer fölöttébb régi időkből származó csírái. 


Mit látunk az összehasonlító történelemtudomány tükrében? 


Az európai feudalizmus alapvető vonásai ekképp jelennek meg előttünk: a pa- 
rasztok szoros alávetettségben élnek; az általában megvalósíthatatlan fizetség 
helyett széles körben elterjed a szolgálatért adott hűbérbirtok; a társadalomban 
a hivatásos harcosok osztályának jut a vezető szerep; az embereket engedel- 
mességi és védelmi kötelékek fűzik egymáshoz, melyek a harcosok osztályán 
belül a vazallusság különösképp tiszta formáját öltik; a hatalom darabokra töre- 
dezett, ami állandó zűrzavar forrása; ugyanakkor a rokonsággal és az állammal 
tovább él az emberek csoportosításának két formája, melyek közül az utóbbi új 
erőre kap a feudalizmus második korszakában. Mint minden olyan jelenség, me- 
lyet az örök változás tudománya, a történelem tár elénk, a fentiekben jellemzett 
társadalmi szerkezet is magán viseli az adott korszak és az adott közeg sajátos 
lenyomatát. Azonban ahogy a női, illetve férfiágon szerveződő nemzetségek vagy 
egyes gazdasági vállalkozási formák nagyjából azonos módon jelentkeznek a 
legkülönbözőbb civilizációkban, önmagában az sem elképzelhetetlen, hogy 
a miénktől eltérő kultúrák is átestek az előbbiekben leírt társadalomfejlődési stá- 
diumhoz megközelítően hasonló állomáson. Ha valóban ez a helyzet, akkor tör- 


A feudalizmus mint társadalmi típus 473 


ténelmük ezen szakaszára ténylegesen alkalmazható a , hűbériség" elnevezés. 
Ezt a hatalmas összehasonlító munkát azonban nyilvánvalóan nem végezheti 
el egyetlen ember. Most tehát be kel! érnem egyetlen példával, amely legalább 
némi fogalmat adhat azokról az eredményekről, amelyekhez egy biztosabb kéz- 
zel irányított kutatómunka vezethetne. A feladat elvégzését megkönnyítik majd 
a rendelkezésre álló kitűnő tanulmányok, amelyeket az összehasonlító módszer 
józan és szakavatott alkalmazása fémjelez. 

Japán korai történelmét szemlélve egy apai ági vérrokonságon alapuló — vagy 
ilyennek tekintett — csoportokból álló társadalom képe tárul elénk. Később, a 7. 
században kínai hatásra létrejön egy államalakulat, amely a mi Karoling Biro- 
dalmunkhoz hasonlóan egyféle erkölcsi patronátust igyekszik alattvalói fölött 
érvényesíteni. Végül — nagyjából a 9. századdal — kezdődik az a kor, amelyet 
hűbérinek szoktak nevezni, s amelynek az eljövetele a már ismert sémának 
megfelelően egybeesik a gazdasági forgalom ütemének lassulásával. Európához 
hasonlóan tehát a , hűbériséget" Japánban is két erősen különböző társadalmi 
struktúra kialakulása előzte meg, melyek akárcsak kontinensünkön, itt is mé- 
lyen rányomták bélyegüket az új berendezkedésre. A monarchia, mint láttuk, 
Japánban élesebben vált el a tulajdonképpeni hűbéri fölépítménytől — a hűbér- 
eskük láncolata itt ugyanis nem ért el a császárig -, s elméletileg minden hata- 
lom jogszerű forrásának nyilvánította magát, miközben a parancsolási jogkörök 
ősrégi megszokottságokból táplálkozó fölaprózódása hivatalosan itt is az állam- 
hatalom megnyirbálásaként jelent meg. 

A parasztság fölött a hivatásos harcosok osztálya helyezkedett el. Ebben a 
közegben alakultak ki a fegyveres kísérőt vezéréhez fűző kötelék mintájára a sze- 
mélyi függőségi viszonyok, melyek az európai commendatiónál a jelek szerint 
kezdettől fogva sokkal hangsúlyozottabb osztályjelleget öltöttek. A függőségi 
viszonyok itt is hierarchiába szerveződtek, ám az európaitól eltérően a japán 
vazallusság sokkal inkább behódolási aktusként, mint szerződésként jelent meg. 
Ugyanakkor jóval szabályosabb formákat öltött, mivel kizárta a többes hűbéres- 
kü lehetőségét. A harcosok eltartását a köztük kiosztott birtokok biztosították, 
melyek számos rokon vonást mutatnak az európai hűbérekkel. Olykor a mi 
, visszakapott" hűbéreinkhez hasonlóan tisztán fiktív birtokátengedésekre is sor 
került, amikor is olyan földek váltak hűbérekké, amelyek eredetileg a , megaján- 
dékozott" családi örökségéhez tartoztak. Ezek a harcosok természetesen egyre 
kevésbé voltak hajlandók földet művelni. Néhány kivétel azonban előfordult, 
lévén hogy Japánban is mindvégig megfigyelhető a paraszti , vavasszorság" torz 
formáinak megléte. A vazallusok tehát elsősorban a saját parasztjaiktól behaj- 
tott járadékokból éltek. Számuk azonban túlontúl nagy volt ahhoz (adataink 
szerint sokkal több akadt belőlük, mint Európában), hogy valódi, az alattvalók 
szigorú kézben tartását lehetővé tévő uradalmakat alakíthassanak ki maguknak. 
Tulajdonképpen csak a főuraknak és egyes templomoknak voltak valódi uradal- 
maik. Ezek a birtokok egymástól elkülönült részekből álltak, s ismeretlen volt a 

földesúr saját kezelésében levő birtokrész fogalma. Ennélfogva inkább az angol- 
szász kori Anglia embrionális állapotú uradalmaira, mint a ténylegesen uradal- 
masított nyugat-európai régiókban létrejött képződményekre emlékeztettek. Ja- 
pánban legnagyobbrészt öntözéses rizstermesztésből állt a gazdálkodás, vagyis 
a termelés technikai föltételei erősen eltértek az európaiaktól, melynek követ- 
keztében a paraszti függőség is a miénktől eltérő sajátságos formákat öltött. 

Ez az áttekintés kétségkívül sommásra sikerült ugyan — ráadásul a két társa- 
dalmi berendezkedés közötti különbségeket sem árnyaltuk kellőképp -, azon- 
ban ennek ellenére meglehetősen szilárd alapokon álló konklúziót fogalmaz- 
hatunk meg. A hűbériség távolról sem , olyan esemény... amely csak egyszer 
fordult elő a világon". Elkerülhetetlen és mélyreható eltérésekkel ugyan, de Eu- 
rópához hasonlóan a japán történelemben is megfigyelhető ez a fejlődési állo- 
más. Vajon más társadalmak is haladtak ezen az úton? És ha igen, mi volt az 
oka? Talán azonos okokat kell keresnünk? Minderre a jövőben elvégzendő mun- 
kálatok adják meg a feleletet. Nagy örömömre szolgálna, ha a könyvemben föl- 
vetett kérdések olyan széles körű vizsgálódást hívnának életre, amelynek ered- 
ményei messze meghaladnák az általam elérteket. 


MÁSODIK FEJEZET 


Az európai feudalizmus tovább élése 


Ami tovább él, s ami újraéled 


Az európai társadalmak a 13. század derekát követően végleg eltávolodtak a 
feudális berendezkedéstől. Ám az a társadalmi rendszer, amely emlékezettel 
megáldott embercsoportok folyamatos fejlődésének egy mozzanatát alkotja, nem 
enyészhet el mindenestül egyik napról a másikra. A feudalizmus különböző for- 
mákban élt tovább. 

Mély nyomokat hagyott a földbirtokrendszeren, amely előtt még hosszú 
évszázadok álltak, noha számos, itt nem részletezendő átalakuláson ment keresz- 
tül. Azt azonban világosan kell látnunk, hogy immár nem illeszkedett a hozzá 
mindeddig szorosan kapcsolódó hatalmi intézmények rendszerébe, s ezért az 
elnyomott néprétegek szemében elkerülhetetlenül egyre értelmetlenebbnek, kö- 
vetkezésképp egyre gyűlöletesebbnek tűnt. A földesúri birtokon belüli függősé- 
gi formák közül a szolgaság intézménye volt a legtisztábban feudális jellegű; 
jelentős mértékben átalakult ugyan, és egyre inkább a földre, mintsem a sze- 
mélyre nehezedő kötöttségként jelentkezett, ám csak az 1789-es forradalom elő- 
estéjén törölték el. Ki emlékezett már ekkoriban arra, hogy a , holt kéz" sújtotta 
parasztok között bizonnyal akadtak olyanok is, akiknek az ősei önszántukból 
keresték valamely hatalmasság oltalmát? És még ha tudatában lettek is volna 
ennek az utódok, ettől vajon könnyebben tűrték volna anakronisztikus státusukat? 

Anglia kivételével, ahol a 17. század első forradalma minden különbséget 
eltörölt a lovagi hűbérek és az egyéb birtokok között, a földekre nehezedő vazal- 
lusi és a hűbéresi kötelezettségek mindenütt másutt fönnmaradtak: így Francia- 
országban egészen a földesúri rendszer eltörléséig, Poroszországban pedig va- 
lamivel rövidebb ideig, azaz a hűbérek 18. századi általános , allodizálásáig" . 
A függőségi hierarchia fölött immár egyedül az állam hatalma érvényesült, amely 
csak jóval később volt hajlandó lemondani erről az elvben csak általa alkalmaz- 
ható hadseregállítási eszközről. Néhány alkalommal még XIV. Lajos is elren- 
delte a , nemesi fölkelést". Az ilyesmi azonban már csak kétségbeesett lépés 
volt a katonahiányban szenvedő kormányzatok részéről, sőt az ilyenkor behajt- 
ható különféle bírságok és adók miatt olykor egyenesen a gyors kincstári bevé- 
telek érdekében volt szükség rá. A hűbéreket illetően elmondhatjuk, hogy a 
középkort követően gyakorlatilag csak az őket sújtó pénzbeni terhek és az átha- 
gyományozásukat szabályozó előírások maradtak továbbra is érvényben. Mint- 

hogy ekkorra eltűntek az utolsó, telekre nem ültetett vazallusok is, ahűbéreskü 
minden esetben földingatlan birtokbavételéhez kapcsolódott. Maga a ceremó- 
nia ugyan , hívságosnak" tűnt az új idők racionalizmusán nevelkedett jogászok 
szemében," de a formaságokra magától értetődően nagy gondot fordító nemesi 
osztály továbbra is ragaszkodott az eskü szertartásához. A helyenként beszed- 
hető illetékek mellett a hajdanán mélységes emberi tartalmat hordozó aktus most 
már csak arra szolgált, hogy megállapítsák az adott birtokok fölötti hűbérúri fenn- 
hatóságnak a helyi szokásjog szerinti anyagi haszonnal járó tényét. A hűbéri 
viszonyok körül támadt, túlnyomórészt jogszolgáltatást igénylő peres ügyek ál- 
landóan foglalkoztatták a jogászokat, s ennek köszönhetően impozáns érteke- 
zésekben bővelkedő, terjedelmes szakirodalom látott napvilágot a teoretikusok 
és a jogalkalmazók tollából. Azonban maga az építmény már meglehetősen el- 
korhadt, és a kedvezményezettek végeredményben csak csekélyke haszonra 
számíthattak, amit mi sem mutat jobban, mint hogy Franciaországban minden 
komolyabb nehézség nélkül dönthették romba. A földesúri rendszer fölszámo- 
lása azonban csak heves ellenállás mellett mehetett végbe, ráadásul a vagyo- 
nok eloszlása is jelentős mértékben fölborult. Ugyanakkor a hűbér és a vazal- 
lusság eltűnése egy hosszas haláltusa elkerülhetetlen - és szinte észrevehetet- 
len — végét jelentette. 

A továbbra is zavaros állapotokban élő társadalomban most is jelen voltak 
azok a szükségletek, amelyek a fegyvertársi, majd a vazallusi szövetségeket 
hajdanán életre hívták. A 14—15. században alapított nagyszámú lovagrend 
létrejöttében különféle tényezők játszottak szerepet, melyek közül az egyik leg- 
döntőbb kétségkívül az volt, hogy a fejedelmek rendkívüli kényszerítő kapoccsal 
igyekeztek magukhoz láncolni főrangú alattvalóik egy-egy csoportját. A Szent 
Mihály-rendi lovagok a XI. Lajos adományozta alapszabályuknak megfelelően 
megfogadták, hogy , jó és igaz" szeretettel viseltetnek királyuk iránt, s odaadó- 
an szolgálják igazságos háborúiban. Ez a kísérlet azonban éppoly hiábavalónak 
bizonyult, mint egykor a Karolingoké: a híres-nevezetes nyaklánccal kitüntetett 
személyek sorában az a Saint-Pol connétable" foglalta el a harmadik helyet, aki 
később oly hitvány módon árulta el urát. 

A végéhez közeledő középkor zűrzavaros állapotai közepette több ered- 
ménnyel - és több veszéllyel -— járt az a próbálkozás, amellyel újjáélesztették a 
magánkatonákból álló csapatokat. Ezek a harcosok erősen emlékeztettek azok- 
ra a , csatlós" vazallusokra, akiknek a Meroving-kori szerzők nem győzték so- 
rolni a fosztogatásait. Függőségük jeleként gyakran haduruk színeivel vagy cí- 
merével ékesített öltözetet viseltek. Flandriában Merész Fülöp megtiltotta ilyen 
alakulatok szervezését." Angliában viszont az utolsó Plantagenétek, majd a 
Lancaster- és a York-házból való királyok alatt különösen elterjedt ez a szokás, 

olyannyira, hogy a legfőbb bárók körül kialakult seregek tagjait egyszerűen csak 
, libériás katonáknak" nevezték. Az egykori , birtokba nem helyezett" vazallu- 
sokhoz hasonlóan ezek a katonák sem kizárólag alacsony sorból jött kalandorok 
voltak. Legnagyobb részük minden bizonnyal a , gentry" köréből került ki. Ha 
valamelyiküknek peres ügye támadt, lordja kezeskedett érte a bíróság előtt. A 
, kezeskedésnek", azaz a bírósággal szembeni védelemnek ez a törvénytelen, 
de a parlamentek ismétlődő tiltásai fényében ugyancsak meggyökerezett gya- 
korlata szinte minden egyes vonásában az ősi mithiumra emlékeztetett, amellyel 
a frank Gallia hatalmasságai oltalmazták híveiket. De az uralkodók számára is 
előnyös volt a személyi függőség új formájának a megjelenése: II. Richárd pél- 
dául azon igyekezett, hogy a királyság teljes területét a vassus dominicusok 
mintájára szervezett saját híveivel árassza el, akiket az uniformisukat ékesítő 
, fehér szívről" lehetett fölismerni. 

Még az első Bourbonok Franciaországában is azt látjuk, hogy a fölemelkedni 
igyekvő és a valamelyik főúri háznál szolgálatot vállaló nemesember az első 
vazallusokéhoz erősen hasonló státust foglal el. Az ilyen emberről a régi hűbéri 
nyelvezetre emlékeztető kifejezéssel azt mondták, hogy az illető , a Herceg 
Úrhoz" vagy , a Bíboros Úrhoz tartozik". Eskütételi ceremóniák nem zajlottak 
ugyan, de gyakran írásba foglalt ígéret helyettesítette őket. A középkor végével 
a , barátsági fogadalom" váltotta föl a tartalmától megfosztott hűbéresküt. Néz- 
zük például azt az iratot, amellyel egy Deslandes nevű kapitány 1658. június 2- 
án Fouguet szolgálatába lépett: , Hitemre fogadom Nagyméltóságú Főügyész Úr 
előtt, hogy [...] rajta kívül sohasem szolgálok más urat, személyéhez a leghí- 
vebb odaadással ragaszkodom. Ígérem, hogy a szolgálatára állok kivétel nélkül 
mindenki ellenében; csak tőle és senki mástól nem fogadok el parancsot, s nem 
érintkezem olyan emberekkel, akiktől eltilt [...]. Fogadom, hogy életem áldozom 
érte bárki ellenében, ha így látja jónak, s a világon senki fia nem számíthat ki- 
vételnek. [...]""" Akárha a jellegzetes commendatio-formulák visszhangját hal- 
lanánk tisztán az évszázadokon át: , Barátaid nékem is barátaim, elleneid né- 
kem is elleneim lesznek." S még a király érdekében sem tesznek semmiféle 
megkötést! 

Egyszóval a tulajdonképpeni vazallusságból csak kiüresedett ceremoniális 
gesztusok egyvelege és mindörökre megmerevedett jogi intézmények marad- 
tak fönn, ám éltető szelleme mindegyre újjászületett hamvaiból. S bizonyára 
nem jelentene különösebb gondot, ha hasonló fölfogások és szükségletek meg- 
nyilvánulásait kellene föderítenünk más, időben hozzánk közelebb eső társa- 
dalmakban. Ezek azonban már csak elszórtan fölbukkanó, kizárólag bizonyos 
társadalmi közegekre jellemző jelenségeknek számítanának, amelyekkel szem- 
ben mellesleg azonnal föllép az állam, mihelyt saját szempontjából veszélyes- 
nek ítéli őket, s amelyek végső soron képtelenek olyan szilárdan összefüggő 
rendszerré egyesülni, amely a társadalom teljes architektúrájának sajátos szí- 
nezetet kölcsönözne. 

A feudális kor a nemességgé kristályosodott lovagságot örökítette az őt követő 
társadalmakra. Ebből a múltból merítette az uralkodó osztály a katonai hivatás- 
sal járó büszkeséget, amit a kardviselés joga jelképezett. Különösen ott jelent- 
kezett erőteljesen, ahol — mint Franciaországban — értékes adókedvezmények- 
re szolgáltatott jogcímet. A nemesembernek nem kel! adót fizetnie, fejtegeti 1380 
táján két Varennes-en-Argonne-i , pajzshordó" kisnemes, mivel , a nemesség s 
a nemesek arra kényszerülnek, hogy testüket s fejüket veszélynek tegyék ki a 
hadban"."! A hivatalnokarisztokráciával ellentétben az ősi eredetű nemesség 
makacsul , a kard nemességének" titulálta magát az ancien régime idején. Még 
a mai társadalmakban is, ahol már távolról sem csak egy osztály vagy egy foglal- 
kozási réteg tagjai esnek el a harcmezőn a hazáért, a hivatásos katona szerepé- 
hez továbbra is valami erkölcsi felsőbbségféle tapad makacsul (az ilyen elfogult- 
ság egyébként teljes idegen egy sor más -— így a kínai — kultúrától), amiben a 
parasztok és a lovagok között a hűbéri korszak elején bekövetkezett elkülönülés 
emléke él tovább. 

A vazallusi hűbéresküvel valódi, mégpedig kétoldalú szerződés lépett életbe. 
A hűbérúr elveszítette a jogait, ha nem teljesítette kötelességeit. Ez a fölfogás 
azután elkerülhetetlenül átplántálódott a politikai szférába — hiszen a király leg- 
főbb alattvalói egyben hűbéresei is voltak —, ahol hatása később óriási erővel 
jelentkezett: itt ugyanis más, meglehetősen régi eredetű képzetekkel bővült, 
melyek szerint a nép vezérét misztikus felelősség terheli alattvalói jólétéért, míg 
népe balsorsáért bűnhődnie kell. Mindehhez hozzájárult, hogy ezek az ősi kép- 
zetek egy olyan gondolatfolyamba torkolltak, amelyet az egyház — pontosabban 
a spirituális és szentséges királyság mítosza elleni gregorián tiltakozás — táp- 
lált. Ennek az alapvetően egyházi tábornak az írói fejtették ki elsőként — mégpe- 
dig hosszú ideig utolérhetetlen érzékletességgel — annak a szerződésnek a gon- 
dolatát, amely egy elzászi szerzetes 1080 táján keletkezett hasonlata szerint úgy 
fűzi az uralkodót népéhez, , mint disznópásztort munkát adó gazdájához". E 
szavaknak az értelme még világosabban jelenik meg előttünk, ha a monarchia 
egyik mérsékeltnek számító hívének méltatlankodó fölkiáltásával állítjuk szem- 
be őket: , az Úr fölkentjét mégsem lehet ugyanúgy leváltani, mint valamely 
falunagyot!" Az egyházi teoretikusok nem mulasztották el, hogy a rossz uralko- 
dó jogos trónfosztását igazolandó többek között arra is hivatkozzanak, hogy a 
rossz hűbérúr elhagyása a vazallus egyetemesen elismert jogai között szerepel. "? 

E gondolatnak azután a mentalitásukat formáló intézmények hatására a 
vazallusi körök szereztek érvényt a gyakorlatban. Ebből a szempontból az első 
pillantásra kaotikusnak tűnő számtalan lázadásban egy termékeny elv érhető 
tetten: , Az ember szembeszállhat királyával és bírájával, midőn emez a törvény 
ellenében cselekszik, s ilyenkor segítheti is az ellene küzdőket [...]. Ez esetben 
nem szegi meg a hűség kötelességét." Erre az álláspontra helyezkedik a Szász 

tükör szerzője." A nevezetes , ellenállási jog" csírájában már a 843-as strasbourgi 
eskü, valamint a Kopasz Károly és a főurak között kötött 856-os paktum szöve- 
gében is benne rejlik, hogy azután a 13—14. században a nyugati világ megannyi 
szögletében keletkezett tengernyi textusban találjon visszhangra, amelyek több- 
nyire hol a nemesi reakció, hol a városi polgárok egoizmusa következtében lát- 
tak napvilágot, ám mégis jelentős hatással voltak az eljövendő századokra. Ilyen 
volt az 1215-ben kelt angol Magna Charta, az 1222-es magyar Aranybulla, a Je- 
ruzsálemi Királyságban összeállított jogszokáskönyv, a brandenburgi nemesség 
kiváltságlevele, az 1287-es aragóniai uniós okmány, a Cortenbergben kelt brabanti 
charta, az 1341-es Dauphinéi Statútum vagy a languedoci communák 1356-os 
deklarációja. Az angol parlament, a francia , rendek", a németországi Stünde 
és a spanyol Cortes fölöttébb arisztokratikus formáiban megjelenő képviseleti 
rendszere törvényszerűen a feudális stádiumból éppen kilábaló és annak nyo- 
mait még magukon viselő államokban született meg elsőnek. Azon sem kell! cso- 
.dálkoznunk, hogy Japánban nem következett be hasonló átalakulás egy olyan 
rendszerben, amely számtalan vonásában osztozott ugyan az európai hűbéri- 
séggel, de ahol a vazallusi függés sokkal egyoldalúbb volt, s ahol az isteni hatal- 
mú császár a hűbéri fölépítményen kívül helyezkedett el. A kontinensünkön 
kialakult feudalizmus eredeti vonása szerződéses jellegében rejlik, ami lehető- 
vé tette a hatalom megfékezését. Ez a kisemberekkel egyébként oly keményen 
bánó rendszer valami olyasmit is hagyományozott napjaink társadalmára, ami- 
ből a későbbiekben is szeretnénk erőt meríteni. 

. Histoire de Tancien gouvernement de la France avec XIV Lettres Historigues sur les 


Parlemens ou États-Généraux (Franciaország régi kormányzásának története a Par- 
lamentekről vagy Rendi Gyűlésekről szóló XIV történelmi levélben elbeszélve). 
Hága, 1727. A negyedik levélben, mely A hűbéri kormányzatnak és a hűbérbirtok- 
ok létesítésének részletes leírása címet viseli (I. köt. 286. o.), akövetkező mondatot 
találjuk a 300. oldalon: , Bő kivonatát adtam eme rendeletnek, mivel hitem szerint 
pontos képét nyújtja a hajdani hűbériségnek." 


. Azok közül a franciák közül, akiknek a gomblyukában ma vörös szalag vagy szalag- 


rózsa virít, vajon hányan tudják, hogy az eredeti 1802. május 19-i alapszabály rend- 
jük egyik legfontosabb kötelességeként , minden, a hűbéri rend visszaállítására törő 
vállalkozás elleni harc"-ot jelölte meg? 


. Phaidón, 109 b. Kerényi Grácia fordítása. 
. Auctores antiguissiími (Mon. Germ.). XI. köt. 362. o.; WiIDUKIND, I. 19. 
. Minden történelmi munka, amennyiben viszonylag széles olvasóközönséghez szól, 


egy fölöttébb kényes gyakorlati kérdést vet föl szerzője számára: mi történjen a hi- 
vatkozásokkal? A méltányosság azt követelte volna, hogy a jegyzetekben számtalan 
olyan tudományos munka címe szerepeljen, melyek nélkül könyvem nem láthatott 
volna napvilágot. Vállalva azonban a hálátlanság kellemetlen vádját, úgy gondol- 
tam, hogy az olvasónak a szakirodalmon belüli kalauzolását a kötet végén közölt 
bibliográfiára bízom. Ugyanakkor kötelességemnek tartottam, hogy mindig úgy 
idézzek valamilyen dokumentumot, hogy a kevés tapasztalattal rendelkező érdek- 
lődő is könnyen meglelje a szóban forgó passzust, és ellenőrizhesse annak értelme- 
zését. Az utalás akkor hiányozhat, ha a tárgyalás során bemutatott adatok, valamint 
a forrásul szolgáló kiadványban található alapos tartalomjegyzékek és táblázatok 
segítségével minden nehézség nélkül megtalálható az adott dokumentum. Minden 
ellenkező esetben jegyzet szolgál irányjelzőként. Elvégre a bíróságon is fontosabb a 
tanúk polgári és családi állapota, mint az ügyvédeké. 


. Ennek az elnevezésnek az emlékét őrzi ma is La Garde-Freinet falu neve. A szaracé- 


nok erődítménye azonban a tengerpart közelében volt, nem pedig La Garde-ban, 
amely a szárazföld felőli részre esik. (La garde franciául őrsöt, őrséget jelent. — A 


ford.) 


. A magyarokat jelölő francia , hongrois" szó is föltehetően török eredetű. Elképzelhe- 


tő, hogy ugyanez a helyzet a , magyar" szóval is, amely a jelek szerint eredetileg 
csak az egyik törzs elnevezése volt. 


. LANTBERTUS:; Vita Heriberti. I. bek. In SS. IV. köt. 741. o. 
. FLODOARD: Annales, 937. 
. BöLcs LEó: Tactica. XVIII. 62. 

11 


12. 


13. 


14. 


15. 


16. 


17. 


18. 
19. 


20. 


21. 


22. 


VAS B 


24. 


25. 


26. 


. K. SCHÜNEMANN: Die Entstehung des Stüdtewesens in Südosteurope. Breslau, é. n., 18— 
19. ő. 

A Magyarország királysággá válásához vezető, meglehetősen homályos események- 
ről lásd P. E. SCHRAMM: Kaiser, Rom und Renovatio. I. köt. 1929, 153. skk. o. 

A , feudalizmuson kívüli" Európa etnikai megoszlásának története nem tartozik köz- 
vetlenül vizsgálódásunk tárgyához. Annyit azonban itt meg kell jegyeznünk, hogy a 
magyarok a dunai síkságon való letelepedésükkel kettévágták a szláv tömböt. 

A skandináv götarok és a germán inváziók során oly jelentős szerepet játszó gótok 
közötti kapcsolat fölöttébb kényes kérdésében távolról sem jött létre egységes ál- 
láspont a korszak szakértői között. 

Az angolszász forrásokban néha szereplő , normannok" -— akárcsak magukban a skan- 
dináv dokumentumokban - valójában norvégok, akiket így különböztetnek meg a 
stricto sensu vett dánoktól. 

ÁSSER: Life of King Alfred. 1904, W. H. Stevenson kiadásában, 66. bek. 

SHETELIG: Les origines des invasions des Normands. Bergens Museums Arbog, Historisk- 
antikvarisk rekke. No. 1. 10. o. 

Landnamabók, 303., 334., 344., 379. bek. 

A szó etimológiáját illetően két jelentősebb hipotézis látott napvilágot: egyes tudó- 
sok szerint a skandináv vik (, öböl") szóból, mások szerint a germán köznyelv wik 
( burgus" vagy , piac") főnevéből származik. (Vö. az alnémet Weichbildet [városi 
jog], illetve számos helynevet Ípl. az angliai Norwich vagy a németországi Braun- 
schweigl].) Az első esetben a vikingek a búvóhelyükül szolgáló öblökről kapták volna 
a nevüket, a másodikban pedig azokról a burgusokról, amelyeket hol békés keres- 
kedőkként, hol fosztogatókként látogattak. Minden kétséget kizáróan döntő érvet 
eddig még egyik hipotézis mellett sem fogalmaztak meg. 

R. POUPARDIN: Monuments de I histoire des abbayes de Saint-Philibert. 1905 (lásd 
a Bevezetést is); valamint G. TEssiER: Bibliothégue de TÉcole des Chartes. 1932, 
203. o. 

King Alfred "s Old English Version of Boethius. W. J. Sedgefield kiadása, XV. 

MONTELIUS: , Sverige och Vikingafáderna vásternt" (, Svédország és a nyugati viking 
expedíciók"). In Antikvarisk Tidskrift. XXI. köt. 2, 14. o. (több más példával is). 

A költeményre vonatkozó hatalmas szakirodalomról a KLAEBER-féle kiadásban (1928) 
találhatunk megfelelő eligazítást. Keletkezésének dátuma vitatott, lévén hogy a 
meghatározó nyelvi jegyek értelmezése rendkívüli nehézségekbe ütközik. Az álta- 
lam képviselt nézet a jelek szerint nem mond ellen a történelmi valószínűségnek 
lásd SCHÜCKING: ,, Wann entstand der Beowulf?". In Beitráge zur Geschichte der deut- 
schen Sprache. XLII. köt. 1917. Újabban RITcHIE GIRVAN (Beowulf and the Seventh 
Century. 1935) megpróbálta a mű keletkezését korábbra — 700 tájára — datálni, adós 
maradt azonban a témán erősen érezhető skandináv hatás magyarázatával. 

PETIT-DUTAILLIS La monarchie féodale című munkájában (63. o.) valószínűnek tartja, 
hogy a két hadvezér előre megegyezett, és osztozkodási szerződést ís kötöttek vol- 
na. A föltevés kétségkívül leleményes, de semmiféle bizonyíték nem támasztja alá. 

Rollo a jelek szerint Maine-t is megkapta, ám a király később visszavette ezt a tarto- 
mányt. 

Később Franciaország legkülönbözőbb földrajzi pontjain élő földesúri családok állí- 
tották magukról, hogy őseik normann vezérek voltak. Ilyenek voltak például Vigno- 
ry és Ferté-sur-Aube urai (lásd CHAUME: Les origines du duché de Bourgogne. I. köt. 
400. o. 4. jegyzet). Egy tudós kutató, MORANVILLÉ így magyarázta a Roucy-ház erede- 
tét is (Bibliothégue de TÉcole des Chartes. 1922). A döntő bizonyítékok azonban 
még váratnak magukra. 

27. FLODOARD: Annales, 924 (Rögnvald kapcsán). 

28. GUILLAUME DE JUMIÉGES: Gesta. Marx kiadása, V. 12, 86. o. 

29. MABILLON: AA. SS. ord. S. Bened. Saec. II. 1733-as kiadás. II. köt. 214. o.— Landnamabók. 
III. 14, 3. 

30. Saga d Olaf le Saint. LX. bek. Lásd SAUTREAu fordítását. 1930, 56. o. 

31. NORDENSTRENG: Die Züge der Wikinger. Lásd L. MEYN fordítását. Lipcse, 1925, 19. o. 

32. Cartulaire de Tabbaye de Saint-Victor de Marseille. Guétard kiadása, no. LXXVII. 

33. Bibl. Nat., Baluze 76, 99. lap (900. szeptember 14.). 

34. Ann. Bertiniani, 859 (a F. Lor javasolta korrekcióval, Bibl. Éc. Chartes. 1908, 32. o. 2. 
jegyzet). — REGINO DE PRÜM, 882.; DUDON DE SAINT-OJUENTIN. II. 22. 

35. King Alfred s West Saxon Version of Gregory s Pastoral Care. Sweet kiadása (E. E. S., 
45), 4. o. 

36. Vö. VERCAUTEREN: Étude sur les cités de la Belgigue seconde. Brüsszel, 1934, 371. o. 1. 
jegyzet; Tournai-t illetően vö. V. S. Amandi. III. 2. (Poetae eevi carol. III. köt. 589. o.). 

37. Memorie e documenti per servir all istoria del ducato di Lucca. V. köt. 2. No. 855. 

38. Aethelwulf király testamentuma. In Asserss Life of King Alfred. W. H. Stevenson ki- 
adása, 16. bek. 

39. R. POUPARDIN: Le rovaume de Provence sous les Carolingiens. 1901 (Bibl. Éc. Hautes 
Études, Sc. histor., 131.). — L. DELISLE: Instructions adressées par le Comité des tra- 
vaux historigues... Littérature latine. 1890, 17. o. — MURATORI: Antiguitates. 1738, I. 
köt. 22. oszl. 

40. Capitularia. II. köt. No. 273. 31. bek. — F. Lor. In Bibl. Éc. Chartes. 1915, 486. o. — 
CHAUME: Les origines du duché de Bourgogne. II. köt. 2, 468—469. o. 

41. JOLLIFFE: The Constitutional History of Medieval England. London, 1937, 102. o. 

42. Saga d"Olaf le Saint. xx. bek. (SAUTREAu fordításában, 24. o.). 

43. ADÉMAR DE CHABANNES: Chronigue. Chavanon kiadása, III. 44. bek. — SHETELIG: Vikinge- 
minner i Vest Europa (A vikingek hagyta nyugat-európai régészeti leletanyag). Oslo, 
1933 (Instituttet for sammenlignende kulturforksning, A, XVI.), 242. o. (a clontarfi 
csatában részt vevő normann csapatokról). 

44. Uo. III. 27. bek. 

45. Lásd F. Lor: Études critigues sur Fabbaye de Saint-Wandrille. 1913 (Bibl. Éc. Hautes 
Études, Sc. histor., 204. füzet), xi. o. skk., valamint L. o. 2. jegyzet. 

46. Edgár törvényei, IV. 2, 1. 

47. A dreng szót illetően lásd STEENSTRUP: , Normandiets Historie under de syv förste Her- 
tuger 911—1066" (francia nyelvű összefoglalóval). In Mémoires de FAcadémie royale 
des sciences et des lettres du DanematIkK. 7. sorozat. Sect. des Lettres. V. köt. No. 1. 
1925, 268. o. A béketeremtő törvényekről lásd YvER: Linterdiction de la guerre privée 
dans le trés ancien droit normand (Extrait des travaux de la semaine d "histoire du 
droit normand). Caen, 1928. Még mindig haszonnal forgatható K. AMIRA cikke 
(STEENSTRUP NormannernéjénekI. kötete kapcsán): , Die Anfánge des normannischen 
Rechts". In Hist. Zeitschrift. XXXIX. köt. 1878. 

48. JOLLIFFE véleményem szerint téved, amikor az angol kutatók körében általánosan elfo- 
gadott nézettel szemben az , ekeföld" északkelet-angliai elterjedését nem hozza 

. összefüggésbe a skandináv inváziók okozta átrendeződésekkel. Lásd elsősorban , The 
Era of the Folk". In Oxford Essays in Medieval History presented to H. E. Salter. 1934. 

49. Lásd ALLEN MAWER: ,, The Redemption of the Five Boroughs". In Eng. Hist. Rev. KXXVI- 
II. köt. 1923. 

50. MONTEL1US: Sverige och Vikingafüderna vüsternt (Svédország és a nyugati viking ex- 
pedíciók), 20. o. 


484 Jegyzetek 


51. E.-H. DUPRAT: , A propos de Vitinéraire maritime: I. Cithariste, La Ciotat". In Mém. de 
Finstitut Historigue de Provence. IX. köt. 1932. 

52. Ep. 16 (Monum. Germ., E. E. IV. köt.), 42. o. 

53. Az angol tengerhajózás lassú fejlődéséről vö. F. LIEBERMANN: , Matrosenstellung aus 
Landgütern der Kirche London um 1000". In Archiv für das Studium der neueren 
Sprachen. CIV. köt. 1900. A kentiek vívta 851-es tengeri csata csak elszigetelt ese- 
mény; a galliai kikötők közelsége folytán a szóban forgó partszakaszon a tengeré- 
szeti tevékenység viszonylag élénkebb volt, mint másutt. 

54. Prolégoménes. Ford. SLANE. I. köt. 291. o. A mongolokat illetően lásd GRENARD kitűnő 
megfigyeléseit. In Annales d"hist. économ. 1931, 564. o. Innen vettem át néhány 
kifejezést. 

55. Monuments de TF histoire des abbayes de Saint-Philibert. Poupardin kiadása, 62. o. 

56. Lásd például L. LÉévY-BRuHt: La mentalité primitive, 377. o. 

57. Analecta Bollandiana. 1883, 71. o. 

58. MIGNE: P. L. CXXXI. köt. 966. oszl. 

59. Analecta Bollandiana. 1883, 78. o. 

60. NITHARD: Histoire des fils de Louis le Pieux. Lauer kiadása, II. 8. bek. 

61. LOUP DE FERRIÉRES: Correspondance. Levillain kiadása, I. köt. No. 41. 

62. Capitularia. II. köt. No. 281. 25. bek. 

63. Vö. E. FARAL. In Revue critigue. 1933, 454. o. 

64. Ep. No. 69. In MIGNE: P. L. CXLI. köt. 235. oszl. 

65. AsseR: Life of King Alfred. Stevenson kiadása, 104. bek. L. REVERCHON szerint (Petite 
histoire de Thorlogerie, 55. o.) hasonló módszert alkalmaztak még V. Károly fran- 
cia király udvarában is. 

66. GISLEBERT DE MONS. Pertz kiadása, 188—189. o. (1188). 

67. P. VioLLET: Les Établissements de Saint Louis. 1881—1886 (Soc. de I! Hist. de France). 
III. köt. 165. o. 8. jegyzet. 

68. Pastora! Care. Sweet kiadása, 6. o. 

69. GUNZOo NOVARIENSIS. In MIGNE: P. L. CXXXVI. köt. 1286. oszl. 

70. ADÉMAR DE CHABANNES: Chronigue. Chavanon kiadása, III. 54. bek. III. Henrik császár, 
akiről később még szó esik, szerzetesekkel másoltatott magának kéziratokat: Codex 
epistolarum Tegernseenstum (Mon. Germ., Ep. selectae. III. köt.). No. 122. 

71. MENENDEZ Pipat: La Espana del Cid. Madrid, 1929, 590, 619. o." 

72. Vö. O. HÖFLER: Kultische Geheimbünde der Germanern. I. köt. 1934, 160. o. 

73. RABAN MAWR: De universo libri XXII. In MIGNE: P. L. CXI. köt. 12. oszl. 

74. HELMOND: Chronica Slavorum. I. 55. 

75. Apologeticus. In MIGNE: P. L. CXXXIX. köt. 472. oszl. 

76. TARDIF: Cartons des rois. No. 357. — Diplom. regum et imperatorum Germaniáae. I. köt. 
I. Ottó, no. 366. 

77. WILMART. In Revue Mabillon. XI. köt. 1921. 

78. Vö. E. PERELs: Das Kaisertum Karls des Grossen in mittelalterlichen Geschichtsguellen. 
In Sitzungsberichte der preussischen Akademie, phil-hist. Klasse, 1931. 

79. P. FOURNIER — G. LE BRASs: Histoire des collections canonigues. II. köt. 1932, 338. o. 

80. De civ. Dei. XVII, 1. 

81. Ch. E. PERRIN; Recherches sur la seigneurie rurale en Lorraine d"aprés les plus anciens 
censiers, 684. o. 

82. Huon de Bordeaux. Guessard és Grandmaison kiadása, 148. o. 

83. AIRELD DE RIEVAULX: Speculum charitatis. II. 17. In MIGNE: P. L. CXCV. köt. 565. oszl. 

84. 1880—1882. sor. Ezek a szavak főleg azért meglepőek, mert egy érsek szájából hang- 
zanak el. A szerzőt ezek szerint nem érintette meg a gregorián egyházreform szele. 

Nincs kizárva, hogy a Couronnement de Louis szövegében helyenként olykor kimu- 
tathatók a korabeli krónikák fölhasználásának nyomai. Vö. SCHLADKO. In Zeitschrift 
für die franzözische Sprüche. 1931, 428. o. 

A Thidreksaga Előhangja. Vö. H. J. SEEGER: Westfalens Handel. 1926, 4. o. 

De perfectione monachorum. In MIGNE: P. L. CXLV. köt. 324. oszl. 

PIERRE DAMIEN: De elemosina. 7. bek. In MIGNE: P. L. CXLV. köt. 220. oszl. 


. Vö. F. Lor. In Romania. 1928, 375. o.; akorábban tárgyalt rész kapcsán pedig lásd az 


említett tudós által közreadott cikksorozatot. 

LAMBERT D"ARDRE: Chronigues de Guines et d"Ardre. cxxx. bek. Ménilglaise kiadása, 
311. o. 

Miracles de saint Benoít. Certain kiadása, VIII. 36. 

C. ERDMANN. In Zeitschrift für deutsches Altertum. 1936, 88. o., illetve 1937, 116. o. 
Histoire de Guillaume le Maréchal. P. Meyer kiadása, I. köt. 8444. sor. skk. — PHILIPPE 
DE NOVARE: Mémoires. Ch. Kohler kiadása, LxxiI. bek.; vö. CL. bek. sk. 

Mellesleg a szóban forgó keresztnév eltűnését vizsgáló kutatások — melyekre mind- 
eddig nem került sor — azt is kiderítenék, mikorra datálható a Roland-legenda nép- 
szerűségének kezdete. 

GIRALDUS CAMBRENSIS: De principis instructione. III. dist. xii. bek. (Opera, Rolls Series. 
VIII. köt. 258. o.). 

JEAN DE SALISBURY. In H. DENIFLE — E. CHATELAIN: Chartularium universitatis Parisiensis. 
I. köt. 18—19. o. 

Histoire de sa vie. I. 4. G. Bourgin kiadása, 12—13. o. 

D"ARBOIS DE JUBAINVILLE: Histoire des ducs et comtes de Champagne. III. köt. 189. o. 
skk. — Chronigues des comtes d"Anjou. Halphen és Poupardin kiadása, 217—219. o. 
LAMBERT D"ÁRDRE: Chronigue. LXXX, LXXXI, LXXXVIII, LXXXIX. bek. 

MANEGOLD DE LAUTENBACH: Ad Gebehardum liber. In Monum. Germ., Libelli de lite. I. 
köt. 311, 420. o. 

Tetralogus. Bresslau kiadása, 197. o. skk. 

ASSER: Life of King Alfred. Stevenson kiadása, 106. bek. 

Ugyanez érvényes Spanyolországra, ahol, mint láttuk, a világiak is szert tehettek 
némi iskolázottságra: itt is folytatódott a nyugati gót törvénygyűjtemények másolá- 
sa és tanulmányozása. 

GLANVILL: De legibus et consuetudinibus regni Angliae. New Haven (USA), 1932, G. 
E. Woodbine kiadása (Yale Historical Publications, Manuscripts, XIII.), 24. o. 
HINCMAR: De ordine palatii, 21. bek. — MIGNE: P. L. CLI. köt. 356. oszl. (1092. dec. 2.). 
Vö. TERTULLIANUS: De virginibus velandis, 1. bek. 

Chron. Ebersp. In SS. XX. köt. 14. o. Az egész szövegrész rendkívül érdekes. 
Histor. de Fr. VI. köt. 541. o. — LAMBERT D"ARDRE: Chronigue, CXXVIII. 

HiNojosa: El regimen seriorial y la cuestion agraria en Catalufia, 250—251. o. 
MARTENE — DURAND: Ampl. Collecto. I. köt. 470. bek. (1065). 

E. MABiLLE:; Cartulaire de Marmoutier pour le Dunois. 1874. Nos CLvI, LXXVIII. 

Rev. Hist. du Droit. 1922, 301. o. 

WALTER MAr: De nugis curialium. M. R. James kiadása, 237. o. 

A törvényhozást elsőként gyakorló királyok között meg kell említenünk Jeruzsá- 
lem uralkodóit is. Vö. H. MirrE:s (in Beitrüge zur Wirtschaftsrecht. I. köt. Marburg, 
1931), valamint GRANDCLAUDE (in Mélanges Paul Fournier 1929). Ide sorolandók 
Szicília normann királyai is, azonban az általuk kibocsátott törvények részben a 
nyugatitól idegen hagyományt követtek. 

Legalábbis ami a ránk maradt egyetlen példányt illeti. Valószínű, hogy létezett egy 
azóta elveszett, korábban írott latin nyelvű változat is. 

Cartulaire de Sainte-Madeleine de Davron. Bibl. Nat. 5288. latin kézirat, 77. lap, 
verso. A , barát" és a , rokon" szavakat azonos értelemben használják a walesi és az 
írországi jogi szövegekben is. Vö. R. THURNEYSSEN. In Zeitschr. der Savigny-Stiftung. 
G. A., 1935, 100—101. o. 

JOINVILLE. Wailly kiadása (Soc. de Phistoire de France), 88. o. — Garin le Lorrain. P. 
Paris kiadása, I. köt. 103. 0. — ROBERT DE TORIGNY. L. Delisle kiadása, 224—225. o. — 
GISLEBERT DE MONS. Pertz kiadása, 235, 258. o. — AETHELSTAN: Lois. VI. vu. bek. 2. 
HiNojosaA: Das germanische Element im spanische Rechte. In Zeitschrift der Savigny- 
Stiftung. G. A., 1910. 

J. TARDIF: Coutumiers de Normandie. I. köt. 52. o. Lxi. bek. 

Le couronnement de Louis. E. Langlois kiadása, 787—789. sor. 

DAviDSON: Geschichte von Florenz. IV. köt. 3. 1927, 370, 384—385. o. 

REGINO DE PRÜM: De synodalibus causis. Wasserschleben kiadása, II. 5. 

HARIULF: Vita Arnulfi episcopi. In SS. XV. köt. 889. o. — THOMAS DE CANTIMPRÉ: Bonum 
universale de apibus. II. 1, 15. 

Raoul GLABER. Prou kiadása, II. x. bek. 

MOTEY vicomte Origines de la Normandie et du duché d Alencon című könyvében 
(1920) találhatunk egy erről szóló elbeszélést, melyben tetten érhető a Talvas-ok 
iránti naiv elfogultság. 

F. CATTIER: La guerre privée dans le comté de Hainaut. In , Annales de la Faculté de 
philosophie de Bruxelles". I. köt. (1889—90), 221—223. o. Bajorországot illetően lásd 
SCHNELBÖGL: Die innere Entwicklung des bayer. Landfriedens. 1932, 312. o. 

Így például Flandriában. Lásd erről WALTERuS: Vita Karoli. 19. bek. In SS. XII. köt. 
547. o. 

G. EsPINAs: Recueil de documents relatifs a Fhistoire du droit municipal, Artois. I. 
köt. 236. o. xxvin. bek. Sokatmondó tény, hogy ez az előírás már nem szerepel az 
1469-es , Keure"-ben. 251. o. tv. bek. j. 

Ez a jog, mint látni fogjuk, az áldozat hűbérurát vagy vazallusát is megillette. Ennek 
az a magyarázata, hogy a védelmi, illetve függőségi kötelék mintegy hasonult a ro- 
konsági kötelékkel. 

GIRART DE ROUSSILLON. P. Meyer fordítása, 104. o. No. 787. — Leges Edwardi Confessoris. 
XII. 6. 

Établissements de Saint Louis. P. Viollet kiadása. Lásd a tartalomjegyzéket. 

L. DELISLE — E. BERGER: Recueil des actes de Henri II. No. CLXII.; vö. cxciv. — M. COJUANTIN: 
Recueil de piéces pour faire suite au cartulaire général de I Yonne. No. 349. 

Bibl. nat., 4763. Latin kézirat, 47. lap, recto. 

FÉLIBIEN: Histoire de Fabbaye royale de Saint Denys. Just. o. No. CLv. — A. LUCHAIRE: 
Louis VI. No. 531. 

B. DE BORN. Appel kiadása, 19, 16—17. sor. — PORÉE: Les statuts de la ommunauté des 
seigneurs pariers de La Garde-Guérin (1238-1313). Lásd Bibliothégue de VÉcole 
des Chartes, 1907, valamint Études historigues sur le Gévaudan, 1919. 

Lex saxonum, LxiI. bek. 


136. A Blois-i törvényszék döntéseiről lásd például CH. MÉrais: Cartulaire de Notre-Dame 


137. 


de Josaphat. I. köt. No. cut. ; vö. no. CII. 
B. GUÉRARD: Cartulaire de Fabbaye de Saint-Pére de Chartres. II. köt. 278. o. No. xIx. 


138. A szóban forgó korlátozás ténye a Livre Noir de Saint-Florent de Saumur egyik 1055-— 


139. 


1070 között készült följegyzésében szerepel először. Bibl. Nat., újabb latin nyelvű 
szerzemények, 1930, 113. lap, verso. . 
Angliában egyébként már az angolszász időkben - igaz, kis számban - létrejöttek 

olyan, book-landnek nevezett földtulajdonok, amelyeket tulajdonosaik szabadon 
eladhattak, mivel nem vonatkoztak rájuk a szokásjog tartalmazta korlátozások. 
Miracula S. Ursmari, 6. bek. In SS. XV. köt. 2., 839. o. 

GEOFFROI DE VIGEoIS I. 25. In LABBÉ: Bibliotheca nova. II. köt. 291. o. 

L"histoire de Guillaume le maréchal. P. Meyer kiadása, I. köt. 339. sk. sor. 
GUILLAUME DE TYR. XII. 12. — JoINviLLE. Wailly kiadása (Soc. de FHist. de France), 105— 
106. o. 

Garin le Lorrain. P. Paris kiadása, II. köt. 268. o. 

W.-O. FARNSWORTH: Uncle and nephew in the old Franch chansons de geste: a study in 
the survival of matriarchy. New York, 1913 (Columbia University: Studies in ro- 
mance philology and literature); CI. H. BELL: The sister"s son in the medieval german 
epic: a study in the survival of matriliny. 1922 (University of California: Publications 
in modern philology. X. köt. No. 2.). 

Polyptygue de Vabbé Irminon. A. Longnon kiadása, II. 87. Előfordult, hogy mindkét 
szülő névelemeinek megőrzése furcsa képtelenségekhez vezetett. Ilyen például az 
angolszász Wigfrith név, ami szó szerint annyit tesz: , a háború békéje". 

Livre Roisin. R. Monier kiadása, 1932, 143—144. o.; A. GigY: Histoire de la ville de 
Saint-Omer. II. köt. 578. o. 791. bek. A kánonjog tehát nem vádolható túlságos elbi- 
zakodottsággal, amikor a hetedik fokig terjesztette ki a vérrokonok házasságának 
tilalmát. 

Annales Altahenses maiores. 1037. In SS. XX. köt. 792. o.; JEHAN MASSELIN: Journal 
des États généraux. A. Bernier kiadása, 582—584. o. 

PHILIPPE DE NOVARE: Mémorres. Kohler kiadása, 17, 56. o. 

HASKINS: Norman institutions. Cambridge (USA), 1918, Harvard Historical Studies. 
XXIV. 63. o. 

Tökéletes félreértés eredménye, hogy az ancien régime hűbéri jogi szakértőivel kezd- 
ve egyesek a suzerain szót használják ebben az értelemben, hiszen ennek a jelentése 
merőben különböző. Vegyük például azt az esetet, amikor Pál hűbéresküt tett Pé- 
ternek, Péter pedig Jakabnak. Ekkor Jakab — nem pedig Péter -— lesz Pál seigneur 
suzerainje, vagyis , fölöttes hűbérura". (A szót valószínűleg a souverain analógiájá- 
ra képezték a sus határozószóból.) Más szóval az én suzerainem a hűbéruram hű- 
bérura, nem pedig közvetlen hűbéruram. A kifejezés egyébként valószínűleg csak 
későn - talán a 16. században - jelent meg. 

MIiRoT: Les ordonnances de Charles VII relatives a la prestation des hommages. In 
Mémoires de la Société pour ! Histoire du droit et des institutions des anciens pays 
bourguignons. 2. füzet. 1935; G. DUPONT-FERRIER: Les origines et le premier siécle de 
la Cour du Trésor. 1936, 108. o.; P. DOGNON: Les institutions politigues et administ- 
ratives du pays de Languedoc. 1895, 576. o. (1530). 

H. WARTMANN: Urkundenbuch der Abtei Sanct-Gallen. I. köt. No. 31. 

RABAN MAUR. In Zeitschrift für deutsches Altertum. XV. köt. 1872, 444. o. 

G. DOTTN: La langue gauloise. 1920, 296. o. 

Legalábbis ebben a jelentésükben. Ugyanis a francia ambassade (, követség") szó 
eredete — számunkra most érdektelen átalakulásokon keresztül — az ambacte szóra 
megy vissza. 

Capitularia. I. köt. No. 64. 17. bek. 

Uo. I. köt. No. 141. 27. bek. 

THIETMAR DE MERSEBOURG: Chronigue. VII. 30. — Miracula S. Bertini. II. 8. In MABILLON 
AA. SS. ord. S. Benedicti. III. I. 133—134. o. 

A kezdetben vezeklési aktusként megjelenő ceremónia (lásd fentebb, 153. o.) a vi- 
szonylag előkelőbb osztályokra korlátozódó alávetési szertartássá alakul. A Platon 

által föltárt adatokból (Lhommage comme moyen de contracter des obligations 
privées. In Revue général du droit. XXVI. köt. 1902 — kár, hogy a tanulmány nem 
kellő forráskritikával íródott) az is kiviláglik, hogy az aktus különféle magánjogi 
kötelezettségek vállalására is szolgált. Valójában rendhagyó gyakorlatról van itt szó, 
amely csak egyes vidékeken (Katalóniában és talán Kasztíliában), és ott is csak ké- 
sőn vezettek be. 

A kérdés legalaposabb nyelvészeti földolgozásáról lásd WARTBURG: Franzözisches 
etymologisches Wörterbuch. 1928 (és az ezt követő kiadások), III. köt. (Tudnunk 
kell viszont, hogy az állítólag 884-ből származó, Kövér Károlynaknak tulajdonított 
oklevél hamisítvány.) 

Recueil des chartes de TFabbaye de Cluny. Bruel és Bernard kiadása, I. köt. Nos 24, 
39, 50, 54, 68, 84, 103, 236, 243. 

Cartulaire de Maguelonne. J. Rouguette és A. Villemagne kiadása. No. 3. (Eltérő 
szöveggel: Histoire de Languedoc. V. köt. No. 48.). Dátum: 893. január 23.—894. ja- 
nuár 27., vagy (és ez a valószínűbb) 898. január 1.—898. december 31. A későbbi 
példákat illetően itt nincs módom a források idézésére. A provanszál feuz alak elő- 
ször 956. június 9-én jelenik meg írásban. (Hist. de Languedoc. V. köt. No. 100.) 

A. MIRAEus: Donationes belgicae. II., XXVII. 

A Heliand című költeményben (822-—840) különös módon a lehni feho (, kölcsön- 
birtok") kifejezésben egyesül az a két szótő, amelyből a francia fiefés anémet Lehn 
származik (1548. sor). 

A földesúri szolgálattevőknek juttatott hűbérekre vonatkozó adatok (a délvidéki 
feudum sirventaléről lásd Hist. de Languedoc. V. köt. No. 1037.) jól ismertek. Ugyanez 
érvényes a feudum presbyteraléra. A kézműveseknek adományozott hűbérekről lásd 
M. BLOCH: Un probléme d histoire comparée: la ministérialité en France et en Alle- 
magne. In Revue historigue du droit, 1928, 54—55. o. 

GISLEBERT DE MONS. Pertz kiadása, 35. o. — Red Book of the Excheguer. H. Hall kiadása, 
I. köt. 283. o. 

Cartulaire de Saint-Sernin de Toulouse. Douais kiadása, no. 155. 

H. RouND: Feudal England. London, 1907; H. M. CHEw: The English ecclesiastical 
tenants-in-chief and knight-service, especially in the thirteenth and fourteenth cen- 
tury. Salzburgról lásd SS. XI. köt. 25. bek. 46. o. 

S. Stephani. Lemovic Cartul. Font-Réaulx kiadása, no. XCI. , XVII. 

LAMBERT D"ÁRDRE: Chronigue de Guines. Ménilglaise kiadása, cC., CI. 

Legalábbis ez volt a szokás a leginkább feudalizált országokban, így Franciaország 
legnagyobb részén is. Itáliában más volt a helyzet. 

G.-G. DErr: Les influences anglaise et francaise dans le comté de Flandre. 1928; 
KIENAST: Die deutschen Fürsten im Dienste der Westmüchte. I. köt. 1924, 159. o., II. 
köt. 76. o. 2. jegyz., 105. o. 2. jegyz., 112. o.; H.-F. DELABORDE: Jean de Joinville. No. 
341. 

Az angliai drengek kérdését legalaposabban LArPsLEY ismerteti (lásd Victoria County 
Histories Durham. I. köt. 284. o.). Vö. JOLLIFFE: Northumbrian institutions. In English 
Historic Review. XLI. köt. 1926. 

P. Gui — E. PELLEGRINETTI: Inventari del vescovato, della cattedrale e di altre chieses 
di Lucca. In Studi e Testi pubblicati per cura degli scrittori della Biblioteca Vaticana. 
XXXIV. köt. 1921, no. 1. 

Capitularia. I. köt. No. 88. 

A Terracinára vonatkozó, 1000. december 26-án kibocsátott bullában. Vö. JORDAN: 
Das Eindringen des Lehnwesens in das Rechtsleben der römischen Kurie. In Archiv. 
für Urkundenforschung. 1931. 

Lásd L. HÜTTERBRAUKER: Das Erbe Heinrichs der Löwen. In Studien und Vorarbeiten 
zum historischen Atlas Niedersachsens. H. 9. Göttingen, 1927. 

ÁAETHELSTAN. II. 2. — A Jámbor Lajos három fia által 847-ben Mersenben kötött egyez- 
mények közül Kopasz Károly proklamációjában a következő mondattal találkozunk: 
, Volumus etiam ut unusguigue liber homo in nostro regno seniorem, gualem vo- 
luerit, in nobis et in nostris fidelibus accipiat." Ha azonban megvizsgáljuk a biroda- 
lom fölosztására vonatkozó más dokumentumok hasonló rendelkezéseit, azt lát- 
juk, hogy , volumus? itt azt jelenti: , megengedjük", nem pedig azt, hogy , elrendel- 
jük". 

ROBERT DE TORIGNY, L. Delisle kiadása, I. köt. 320. o. 

Az asztúriai-leónei intézményeket illetően P. Bernard, Szavoja főlevéltárosa előzé- 
kenységének köszönhetően jutottam hasznos útbaigazításokhoz. 

E. LESNE: Histoire de la propriété ecclésiastigue en France. II. köt. 2., 251—252. o. 
Pro ecclesieg libertatum defensione. In MIGNE, P. L. CXXV. köt. 1050. oszl. 

Mon. Germ., EE. V. köt. 290. o. No. 20.; LouP DE FERRIÉRES. Levillain kiadása, II. köt. 
No. 122.; WARTMANN: Urkundenbuch der Abtei Sanct-Gallen. II. köt. No. 386. 

Le couronnement de Louis. Langlois kiadása, 83. verssor. 

MÉTAIs: Cartulaire de Fabbaye cardinale de La Trinité de Vendőme. I. köt. Nos Lxvi., 
LXVII. 

Cantatorium S. Hubertii. In SS. VII. köt. 581—582. o. 

Mindazonáltal a fivéreket már korán különleges előjogok illették meg — gondoljunk 
csak II. Konrád törvényére -, amelyek az idősebb nemzedékeknek kedvező népi jog 
fölfogásának megfelelően olykor őket részesítették előnyben a fiúutódokkal szem- 
ben. Vö. G. GARAUD. In Bullet. Soc. Antiguaires Ouest. 1921. 

WOLFRAM VON ESCHENBACH: Parzival. I. 4—5. versszak. 

Néhány történész azzal magyarázza ezt a szolgáltatást, hogy eredetileg a hűbérurak 
maguk gondoskodtak volna vazallusaik fölszereléséről, s ennek megfelelően a hű- 
béres halála után a , hadfelszerelés" ismét urát illette meg. De mi indokolná a fölsze- 
relés visszaadását, ha egyszer a fiú léphet apja örökébe? Az általam javasolt interp- 
retáció mellett az szól, hogy figyelembe veszi a hűbéresi megváltás és más, hasonló 
jellegű szolgáltatások közti nyilvánvaló hasonlóságot. Így például a belépési jog 
bizonyos céhekbe, a hűbérúrnak átadandó, a kézműves a szakmájának megfelelő 


tárgy. 


. Ugyanezek a meggondolások érvényesültek 1290-ben Angliában, amikor is megtil- 


tották a hűbérek , alvazallusnak" való eladását. A vevő ettől fogva csak közvetlenül 
az eladó hűbérurától kaphatta meg a birtokot. 

Mon. Germ. Constitutiones. I. köt. No. 447. 5. bek. 

H. MirTEis (Lehnrecht und Staatsgewalt, 103. o.), és W. KiENAsr (in Historische Zeit- 
schrift. CXLI. köt. 1929—1930) úgy vélik, hogy ennél régebbi példákra bukkantak. 
De az egyedüli eset, amikor ténylegesen kettős hűségkötelék keletkezik, a pápa és a 
császár Róma fölötti hatalommegosztásához kapcsolódik; más szóval a főhatalom 
kettőződik meg, nem pedig a hűbérúr és az alárendelt közötti viszony. A sankt-galleni 
oklevél, amelyre sem Ganshof, sem Mitteis nem bukkant rá, s amely valójában a 
440-es szám alatt található az Urkundenbuchban, cenzus ellenében való földáten- 
gedést tartalmaz. 

Ruodlieb. F. Seiler kiadása, I. 3. sor.; K. LEHMANN: Das Langobardische Lehnrecht. NI. 
2., 3; W. LippPERT: Die Deutschen Lehnsbücher, 2. o. 

Vita Burchardi. La Ronciére kiadó, 19. 0o.; vö. XvII. 0. 

GANSHOF: , Depuis guand a-t-on pu en France étre vassal de plusieurs seigneurs ?" In 
Mélanges Paul FOURNIER. 1929. — Us. Barc., 25. bek. 

A hivatkozásokkal kapcsolatban lásd a bibliográfiában föltüntetett munkákat. A két 
monostorról lásd Arch. Nat., LL. 1450 A, 68. lap, ro. és vo. (1200—1209); Morigny- 
ről: Bibl. Nat., lat. 5648, 110. lap, ro. (1224. dec.); a szolgákról: Marc BLocx: Rois et 
Serfs. 1920, 23. o. 2. jegyzet. 

Leges Henrici, 43, 6, valamint 82, 5; 55, 2. és 3.; Us. Barcin., 36. bek. 

Chartes du Forez. No. 467. 

Mon. Germ, EE. V. köt. 127. o. No. 34. 

HASKINS: Norman institutions, 15. 0.; RouND: Family Origins. 1930, 208. o.; CHEw: The 
English ecclesiastical tenants-in-chief and knight-service, especially in the thirteenth 
and fourteenth century.; GLEASON: An ecclesiastical barony of the middle ages. 1936; 
H. NAvEt: L enguéte de 1133. 1935, 71. o. 

HAaRiurr: Chronigue. III. 3. Lot kiadása, 97. o.; Us. Barc. cxxiv. bek.; DU CANGE: Disser- 
tations sur T! hist. de Saint Louis. V. Henschel kiadása, VII. köt. 23. o. 

Angliában viszont ezek a terminusok végül hierarchiát alkottak: így a , segítségadás" 
a vazallusokat, az alsóbb, függő helyzetűeket terhelte. 

Premier cartulaire de Saint-Serge. Rekonstruálta Marchegay. Arch. Maine-et-Loire, 
H. 293. lap. Az egyházi hűbéreket természetesen más kötelezettségek terhelték. A 
bayeux-i püspöktől függő jószágok birtokosainak például a következő esetekben 
kellett fizetniük: ha a püspök Rómába utazott; ha a katedrális épületén javításokat 
kellett végrehajtani; ha kigyulladt a püspöki palota (GLEASON: An ecclesiastical barony, 
50. o.). 

Lásd föntebb, 203. o. 

STEINMEYER — SIEVERS: Althochdeutschen Glossen. I. 268. , 23. o. 

FLODOARD: Hist. Remensis eccl. III. 26. In SS. XIII. köt. 540. o.; vö. Actus pontificum 
Cenomannensium, 134, 135. o. (616.: , nutritura"); COMMYNESs. VI. 6. (Mandrot ki- 
adása, II. köt. 50. o.). 

Codex Euricianus, 310. bek. Ugyanakkor a 757-es compiégne-i zsinaton megjelent 
két egymást követő ura által is megházasított vazallus a szó eredeti értelmének 
megfelelően egyszerű rabszolga, s esetét most figyelmen kívül hagyhatjuk. 
Ordonnances. XII. köt. 295. o.; Ét. de Saint Louis. I. 67. bek.; STENTON: The first century 
of English feudalism (1066-1166), 33—34. o. 

Trés ancien coutumier. XXXV. 5. 

Le Roman de Thébes. L. Constans kiadása, I. köt. 8041. skk. sor, valamint 8165. skk. 
sor.; Arch. Nat. X. 1A, 6., 185. lap; vö. O. MARTIN: Histoire de la coutume de la prévőté 
et vicomté de Paris. I. köt. 257. o. 7. jegyz. 

FOURGOUS — BEZIN: Les Fors de Bigorre (Travaux sur I histoire du droit méridional. 1. 
füzet, 1901). 6. bek. 

Girart de Roussillon. P. MEYER fordítása, 100. o. (Foerster kiadása. Romanische 
Studien. V. köt. 3054. sor).; Prem. cartul. de Saint-Serge. Rekonstruálta Marchegay. 
Arch. Maine-et-Loire, H, 88. lap.; Doon de Maience. Guessard kiadása, 276. o. 
Lásd például Girart de Roussillon. P. MEYER fordítása. 83. o.; Garin le Lorrain. P. 
Paris kiadása, II. köt. 88. o.; A zsinatról MIGNE: P. L. CXLII. köt. 400. oszl. 

Alfred. In LIEBERMANN: Die Gesetze der Angelsachsen. I. köt. 47. o. (49., 7.); Leges 
Henrici, 75., 1.; GISLEBERT DE MONS. Pertz kiadása, 30. o.; PHILIPPE DE NOVARE. Kohler 
kiadása, 20. o. 

The Christ of Cynewulf. A. S. Cook kiadása, 457. sor.; MIGNE: P. L. CXCII. köt. 523, 
524. oszl.; L. GouGAup: Dévotions et pratigues du moyen áge. 1925, 20. skk. o. 
RICHER. IV. 78. Más példák (a 13. századig): JOLLIFFE: The constitutional history of 
medieval England, 164. o. 


218. 


219. 

Alfred. XLII. 6; Two of the Saxon chronicles. Plummer kiadása, I. köt. 48—49. o. 
(755).; K. LEHMANN: Das Langobardische Lehnrecht: Vulgata. II. 28., 4. 

Leges Henrici, 55., 3.; Raoul de Cambrai, 1381. sor; Chron. mon. de Abingdon (R. 
S.). H. köt. 133. o. (1100—-1135); Renaud de Montauban. Michelant kiadása, 373. o. 
16. sor. 


220. J. DEPOIN: Recuei! de Chartes et documents de Saint-Martin-des-Champs. I. köt. No. 


47.; valamint Liber Testamentorum S. Martini. No. XvIr. 


221. Festő által kapott hűbér kapcsán lásd például B. de BRoussiLLoN: Cartulaire de Fabbaye 


222; 
223. 


de Saint-Aubin d"Angers. II. köt. No. CCCCviII. 

Ch.-V. LANGLoIS: Textes relatifs a Fhistoire du parlement. No. cxt. 5. bis. bek. 

A francia példákhoz hozzátehetjük például a következőket: CHALANDON: Histoire de 
la domination normande en Italie et en Sicile. II. köt. 565. 0.; HOMEYER: System des 
Lehnrechts der Sáchsischen Rechtsbücher. In Sachsenspiegel. II. köt. 2. Berlin, 273. 
0.; KIENAST: Die Deutschen Fürsten im Dienste der Westmüchte bis zum Tode Philipps 
des Schönen von Frankreich. II. köt. 44. o. 


224. Talán nem figyeltek föl mindeddig kellőképp arra, hogy az 1188-as, a keresztes had- 


225. 
226. 
227. 
228. 
229. 
230. 
231. 
232. 
233. 


234. 
235. 


236. 


237. 


238. 


239. 


240. 
241. 


242. 
243. 
244. 


245. 


járat céljaira szolgáló tized kivetéséről intézkedő francia rendelet a kisvazallusok 
kapcsán abból indul ki, hogy mindegyikük csak egyetlen hűbérúrtól függ. 

Cap. I. köt. No. 132, 5. bek. 

A. LEsokr: Chronigue et chartes. . . de Saint-Michel. No. 33. 

Acta Murensia. In Ouellen zur Schweizer Geschichte. III. köt. 2., 68. o. 22. bek. 
Chartes du Forez antérieures au XIVe siécle. No. 500. (IV. köt.). 

Monumenta Historiaee Patriae. XIII. köt. 711. oszl. 

Olim. I. köt. 661. o. No. in. 

SUGER: De rebus. Lecoy de La Marche kiadása, x. bek. 167. o. 

Cap. I. No. 162., 3. bek.; no. 50., 2. bek. 

Lex Romana Visigothorum. Haenel kiadása. Cod. Theod. V. 10., 1., valamint az 
Interpretatio. 

A. BERNARD — A. BRUEL: Hec. des chartes de... Cluny. IV. köt. No. 3024. 

Tours-i könyvtár, 2041. kézirat előzéklapja.; Histor. de France. XII. köt. 340. o.; Car- 
tulaire de Saint-Vaast, 177. o. 

Montchauvet jogszokásai (melyeket eredetileg 1101—1137 táján engedményeztek). 
In Mém. Soc. archéol. Rambouillet. XXI. köt. 1910, 301. o.; Vö. még Ordonn. XI. 
köt. 286. o. (Saint-Germain-des-Bois). 

PIERRE DE FONTAINES: Le Conseil de Pierre de Fontaines. A.-J. Marnier kiadása, XXI. 8., 
225. o; MARCc BLoc4: Les transformations du servage. In Mélanges d"histoire du Moyen 
Age offerts á M. F. Lot. 1925, 55. skk. o. 

PERRIN: Recherches sur la seigneurie rurale en Lorraine d"aprés les plus anciens 
censiers, 225. skk. o.; Chronigue de Fabbaye de Saint-Bénigne... E. Bougaud és J. 
Garnier kiadása, 396—397. o. (1088—1119). 

A Conflent vidéki Codalet település kiváltságlevele, 1142. In B. ALART: Priviléges et 
titres relatifs aux franchises... de Roussillon. I. köt. 40. o. 

A kérdés legutóbbi kifejtését lásd J. CALMETTE. In Annales du Midi. 1928. 

H. PRENTOUT: , Les origines de la maison de Belléme". In Études sur guelgues points 
d"histoire de Normandie. 1926. 

Bibliotheca Casinensis. IV. köt. 151. o. 

Mon. Germ. LL. IV. köt. 557. o. 2. oszl. 1. 6. 

HaRiurr: Chronigue. Lot kiadása, 308. o., vö. még 300. o.; Monumenta boica. XXVIII. 
köt. 2., 27. o. No. XVII. 

RICHER: Histoires. I. 15. bek. 

258. 

263. 
264. 
265. 
266. 
267. 
268. 

272 
273. 
274. 
275. 


276. 

A beauvais-i békeeskü. In PFISTER: Études sur le régne de Robert le Pieux. 1885, LXt. o. 
DELOCHE: Cartulaire de Fabbaye de Beaulieu. No. L.; Casus S. Galli, 48. bek. 

Fritz MEYER: Die Stünde... dargestellt nach den altfr. Artus- und Abenteurromanen. 
1892, 114. o.; Poema del mio Cid. Menendez Pidal kiadása, 918. sor. 

H. DERENBOURG: Ousáma Ibn Mounkidh. I. köt. (Publications Éc. Langues Orientales, 
2. sorozat, XII. köt. 1.), 476. o. 

Appel kiadása, no. 40.; vö. pl. Girart de Vienne. Yeandle kiadása, 2108. sk. sor. 
HARTMANN VON AUE: Gregorins, 1547—1553. sor. 


. La chancun de Guillelme. Suchier kiadása, 1055. skk. sor. 


OREDRIC ViDAL: Histoire ecclésiastigue. Le Prevost kiadása, III. köt. 248. o. 
Guillaume le Maréchal. P. Meyer kiadása, 2777. és 2782. sor (itt olyan lovagokról 
van szó, akik tornáról tornára járnak). 

PONS DE CAPDEULL. In RAYNOUARD: Choix. IV. 89, 92. o. 

ERDMANN: Die Entstchung des Kreuzzugsgedankens, 1935 (Forschungen zur Kirchen- 
und Geistesgeschichte. VI.), 312—313. o. 

GEOFFROI DE VIGEOIS. I. 6. In LABRE: Bibliotheca. II. köt. 281. o. 

BERTRAND DE BORN. Appel kiadása, 10., 2.; 35., 2.; 37., 3.; 28., 3. 

GUIBERT DE NOGENT: De vita. Bourgin kiadása, I. 13. bek. 43. o. — Girart de Roussillon. 
P. MEYER fordítása, 42. o. 

A zsákmányról lásd például Codex Euricianus, 323. bek.; MARLoT: Histoire de Féglise 
de Reims. III. köt. P. just no. Lxvn. (1127); A szekerekről Garin le Lorrain. P. Paris 
kiadása, I. köt. 195, 197. o.; A Canigou-i szerzetesek panaszairól lásd LUCHAIRE: La 
société francaise au temps de Philippe Auguste. 1909, 265. o. 

Huon. F. Guessard kiadása, 41. o. 1353—54. sor.; Louis IX.: Enseignements, 23. bek. 
In Ch. V. LANGLoIs: La vie spirituelle, 40. o.; B. DE BORN, 26., 15. sor. 

Girart de Roussillon. P. MEYER fordítása, 633, 637. §.; Vita Heinrici. W. Eberhard 
kiadása, 8. bek. 

Casus S. Galli, 43. bek. 

Vita Johannis ep. Teruanensis, 12. bek. In SS. XIV. köt. 2., 1146. o. 

Miracula S. Benedicti. Certain kiadása, VIII. 16. bek. 

ROBERT GROSSETÉTE Regulái. In WALTER OF HENLEY "s: Husbandry. E. Lamond kiadása. 
MARCc BLoc4H: Les caractéres originaux de Thistoire rurale francaise. 1931, 148. o. 
Fors de Bigorre, xut. bek. 

LAMBERT D" ÁRDRES: Chronigue, Lxxxvin. bek.; Garin le Lorrain. P. Paris kiadása, II. köt. 
244. o. 

Ch. Mérais: Cartulaire de Tabbaye... de la Trinitéde Vendőme. I. köt. No. CCLxI. 

A lovagi tornákat illetően a bibliográfiában említett munkákon kívül lásd Warrz: 
Deutsche Verfassungsgeschichte. V. köt. 2. kiadás, 456. o.; Guillaume le Maréchal. 
P. Meyer kiadása, III. köt. xxxvt. skk. o.; Chronigue de GISLEBERT DE MONSs. Pertz kiadá- 
sa, 92-93, 96, 102, 109-110, 128—130, 144. o.; Raoul de Cambrai, 547. sor. 
Joinville, cix. bek. 

RANGERIUS: Vita Anselmi. In SS. XXX. 2., 1252. o. 1451. sor. 

Joinville, cLix. bek. 

Girart de Roussillon. P. MEYER fordítása, 257, 299. S. Vö. La Mort de Garin. E. du 
Méril kiadása, xL. o. Lásd egyebek között a Lancelot finoman érzéki szerelmi jelene- 
tét: The vulgate version of the Arthurian romances. III. köt. Sommer kiadása, 383. o. 
Az udvari szerelem, illetve az azt megjelenítő lírikus költészet kapcsán olykor föl- 
vetődik az arab hatás kérdése. Perdöntő bizonyítékkal azonban mind a mai napig 
senki sem állt elő. Lásd Al. JEANRov: La poésie lyrigue des troubadours. II. köt. 366. 

o.; valamint C. ApPEL ismertetését in Zeitschrift für romanische Philologie. LII. köt. 
1932, 770. o. (A. R. Nyk! kapcsán). 

ÁLBERT DE MALASPINA. In C. AppPEL: Provenzalische Chrestomathie. 3. kiadás. No. 90, 
19. skk. sor. 

GEOFFROI DE VIGEOIS. I. 69. In LABBE: Bibliotheca. II. köt. 322. o. 

RAIMON Lutz: Libro de la orden de Caballeria. J. R. de Luanco kiadása. Francia fordí- 
tását tartalmazza ALLuT: Étude biographigue et historigue sur Symphorien Champier. 
Lyon, 1859, IV. köt. 11.; LAMBERT D"ARDRES: Chronigue, xci. bek. 

HASKINS: Norman institutions. 1918, 282. o. 5. bek. 

Rec. des Histor. de France. XV. köt. 187. o. 

Ed. Rothari, 359. bek. A lovaggá ütés szertartását mindeddig nem kutatták kellő 
mélységben. A bibliográfiában utalok mindazokra a monográfiákra, illetve gyűjte- 
ményes kötetekre, melyeket munkám során fölhasználtam. Ez az első osztályozási 
kísérlet ebben a mégoly kidolgozatlan formájában sem készülhetett volna el strass- 
bourgi kollégám, Michel Andrieu abbé úr szíves segítsége nélkül. 

Jehan et Blonde. H. Sucier kiadása ((Euvres poétigues de Ph. de Rémi. II. köt. 5916. 
skk. sor). 

Policraticus. VI. 10. (Webb kiadása, II. köt. 25. o.). 

GUILLAUME DURANT: HRationale. IV. 16. 

PIERRE DE BLOIS, XCIV. ep. 

Der Welsche Gast. Rückert kiadása, 7791—7792. sor. 

ANSELME: Ep. I. (P. L. CLVIII. köt. 1147. oszl.) — S. BERNARD: De laude novae militiae, 77., 
2. bek. 

RAIMON LULL: i. m. I. 9. A szóban forgó részlet teljes egészében rendkívül élvezetes 
olvasmány. 

A régi Regulát lásd G. SCHNÜRER: Die ursprüngliche Templerregel. 1903. A Regula 
szövege Írancia nyelven: H. de CuRzON: La régle du Temple (Soc. de TF hist. de France), 
431, 445, 446, 448. bek. Hasonló rendelkezéseket vezettek be az Ispotályosoknál is 
az 1262. szeptember 19-i rendgyűlésen. Lásd DELAVILLE LE RouLx: Cartulaire général. 
III. köt. 47. o. 19. bek. 

Constitutiones. I. köt. 197. o. 10. bek.; 451. o. 20. bek.; H. NIEse: Die Gesetzgebung 
der norm. Dynastie, 67. o.; MaARcaA: Marca Hisp. 1430. oszl. 12. bek; PAPoN: Histoire 
générale de Provence. III. köt. 423. o.; Siete Partidas. II. rész. XXI. köt. r., 2. Portugá- 
liáról lásd PRESTAGE: Chivalry: a series of studies to illustrate its historical significance 
and civilizing influence, by members of King:s College, London. London, 1928, 143. o. 
Franciaországgal kapcsolatban számtalan hivatkozást kellene tennem, ezért most 
csak egyetlen munkát említek: PErrr-Durai uis: L"essor des États d"Occident, 22. skk. o. 
RAIMON LULL: i. m. III. 8.; Girart de Roussillon. P. MEYER fordítása, 28. o. (vö. Foerster 
kiadása, Roman. Studien., V. köt. 940. skk. sor). 

P. THOMAS: Textes historigues sur Lille. M. köt. 1936, 237. o. 

Rec. des Hist. de France. XXII. köt. 18. o. 

OTTON DE FREISING: Gesta. II. 23. 

Hist. de Languedoc. 2. kiadás. VIII. köt. 1747. oszl. 

Annal. Colmar. In SS. XVII. köt. 208. o. 1., 15.; vö. 224. o. 1., 31. 

BARTHÉLEMY: , De la gualification de chevalier". In Revue nobiliaire. 1868, 123. o.; 
uő: , Étude sur les lettres daanoblissement". In Revue nobiliaire. 1869, 205. o. 
Usatíci Barcin., 9. és 8. bek. — Ch. PoRÉz: Études historigues sur le Gévaudan. 1919 
(valamint Bibl. Ec. Chartres. 1907), 62. o. 1. bek.; Charte de paix du Hainaut (1200). 
In SS. XXI. 619. o. 

Summa de legibus. In TARDIr. II. köt. xiv. 2.; F. BENoir: Recueil des actes des comtes de 
Provence. II. köt. No. 246, c; IX. a, 275, c; v a, 277, 278 (1235—1238). — GUILHIERMOZ: 
Essai sur les origines de la noblesse en France au moyen áge. 1902, 481. o. 5. jegyz. 
Annales Colonienses max. In SS. XVII. köt. 845. o. 


. BARTHÉLEMY: Étude sur les lettres daanoblissement, 198. o. 


BEAUMANORR. II. köt. § 1434. 

Lásd föntebb, 224. o. 

A. SCHULTE: Der Adel und die deutsche Kirche im Mittelalter (2. kiadás. Stuttgart), 
valamint dom URSMER BERLIÉRE: Le recrutement dans les monastéres bénédictins aux 
XIIlle et XIVe siécles (Mém. Acad. royale Belgigue, in-80., 2. sorozat. XVIII. köt.) 
című munkái számos fölvilágosítással szolgálnak e téren, de komoly kronológiai és 
kritikai hiányosságok tapasztalhatók bennük. Schulte véleményével ellentétben az 
idézett szövegekből az derül ki, hogy -— figyelmen kívül hagyva most a nobiles és 
ignobiles terminusok korábban meglehetősen laza használatát — a szó tulajdonkép- 
peni értelmében vett nemesi monopólium mindenütt viszonylag későn öltött for- 
mát. Ami pedig a nem szabadok fölvételét vagy elutasítását illeti, azzal egy teljesen 
más probléma áll előttünk. 

Olim. I. köt. 427. o. No. xvu. (Chandeleur, 1255); F. BENoir: Recuei! des actes; a fön- 
tebb idézett részleteket lásd 453. o. 300. jegyz.; M. Z. ISNARD: Livre des priviléges de 
Manosgue. 1894, no. XLvII. 154. o. 

Vö. E. és A. G. PokRgirr: The unreformed House of Commons. 2. kiadás. 1909, I. köt. 
122. o. 

Provence-ot illetően lásd KIENER: Verfassungsgeschichte der Provence seit der Ost- 
gothenherrschaft bis zur Errichtung der Konsulate (510-1200). Lipcse, 107. o. A 
baccalariusokról E. F. JAcoe: , Studies in the period of baronial Reform". 1925. In 
Oxford Studies in social and legal history. VIII. 127. skF. o. 

Usatici., 6. bek. 

Uo. 6. bek. 

Vö. F. Tour: Chapters in administrative history. III. köt. 136. skk. o. 


. A bretagne-i herceget tüntették ki ezzel a címmel. Lásd DoM MoORIcE: Histoire de Bre- 


tagne Pr. I. köt. 1122. oszl. A pairek követeléseit illetően lásd PErrr-Durai uis: L"essor 
des Etats d Occident, 266—267. o. 


. BORELLI DE SERRES: Recherches sur divers services publics. III. köt. 1909, 276. o. 


E bekezdést illetően a minimálisra korlátoztam a jegyzetek számát, mivel a bibliog- 
ráfiában jelzett munkákban könnyen megtalálja majd az olvasó az ide vonatkozó 
fölvilágosításokat (526. o., , Szolgák és szolgaság"; megemlíteném még ROTH voN 
SCHRECKENSTEIN: Die Ritterwürde und der Ritterstand... című munkáját is). 

Girart de Roussillon. P. MEYER fordítása, 620. § (Foerster kiadása, 9139. sor). 

Sur les routes de Fémigration. Mémoires de la duchesse de Saulx-Tavennes. Valous 
kiadása, 1934, Bevezetés, 10. o. 

A szóban forgó személy szolgai volta — amint azt W. M. NEwMAN helyesen látta — 
abból derül ki, hogy a holt kéz elve szerint elidegeníthetetlen jószágai halála után a 
királyra szálltak. 

Ouellenwerk zur Entstehung der schweizerischen Eidgenossenschaft. No. 1650. 

K . RosrT: Die Historia pontificum Romanorum aus Zwettl. Greifswald, 1932, 177. o. 
No. 4. 

Lásd elsősorban: Z. N. BROoKE. In Cambridge Historical Journal. II. köt. 222. o. 
Lásd föntebb, 346. o. 


322. Jacgues P. MIGNE: P. L. CLXXXIX. köt. 146. oszl.; P. ABAELARDI: Opera. V. Cousiwv kiadá- 


sa, I. köt. 572. o. 

A. WAUTERS: Les libertés communales. Preuves. Bruxelles, 1869, 83. o. (1221. ápri- 
lis).; Vö. Marc BLocH. In Anuario de historia del derecho espafiol. 1933, 79. skk. o. 
L. RAYNAL: Histoire du Berry. I. köt. 1845, 477. o. No. xi. (1071. április 23.—1093. 
április 22.; Saint-Silvain de Levroux). 

GUIBERT DE NOGENT: Histoire de sa vie. I. 11. (Bourgin kiadása, 31. 0.); THIETMAR VON 
MERSEBURG: Chronicon. II. 27. (Holtzmann kiadása, 72—73. o.); Az eposzok közül lásd 
Garin le Lorrain. P. Paris kiadása, I. köt. 2. o. 


326. A gregoriánreform-korabeli pápáknak néhányan azt a szándékot tulajdonították hogy 

egyes királyokat hűbéri függésbe igyekeztek taszítani. Úgy tűnik azonban, hogy a 
valóságban beérték hűségeskü és adó követelésével, amit néha meg is kaptak. Nem 
vitás, hogy ez is a függőség egyik formája, ám minden sajátosan hűbéri jelleget nél- 
külöz. Hűbéresküre csak az egyszerű tartományurakat (a dél-itáliai normannok 
vezéreit, vagy Substantion Languedoc-i grófját) kötelezték. Igaz, Földnélküli János 
is tett ilyen esküt, csakhogy 1213-ban, vagyis sokkal később. 

JAFFÉ-WATTENBACH: Hegesta pontificum. I. köt. No. 3564; RATHIER DE VÉRONE. In MIGNE: 
P. L. CXXXVI. köt. 249. oszl.; THIETMAR: Chronicon. I. 26. (34—35. o.). 

Az egyik legrégebbi, gyakran elfeledett példát lásd G. BussoN — LEDRU: Actus pontifi- 
cum Cenomannensium, 299. o. (832]. 

JOINVILLE, CXXXVI. bek. 

Lásd a párizsi zsinat állásfoglalását. In MANsi: Concilia. XXII. köt. 851. oszl. 8. bek. 
(feneratoribus et exactoribus). 

A. Grgy: Documents sur les relations de la royauté avec les villes. 1885. No. xx. 58. o. 
Lásd a laon-i békeinstitúció (1128. augusztus 26.) szövegét. In WARNKOENIG—STEIN: 
Franzözische Staats- und Rechtsgeschichte. I. köt. Urkundenbuch, 31. o. 2. bek. 
Cartulaire du prieuré de N.-D. de Longpont. MARION kiadása, no. 25. 

ORTLIEB VON ZWIEFALTEN: Chronicon. I. 9. bek. In SS. X. köt. 78. o. 

Monumenta Gildhallae Londoniensis (Rolls Series). I. köt. 66. 

ROGER OF HOVEDEN: Chronica (Rolls Series). I. köt. 228. 

WARNKOENIG — STEIN: i. m. 34. o. 22. bek. 

RANGERIUS: Vita Anselmi. In SS. XXX. 2., 1256. o. 4777. skk. sor. 

Diplom. regum et imp. III. köt. No. 34.; Histor. de France. XV. köt. 144. o. No. CxIv. 
FLODOARD: Historia Remensis ecclesiae. ÍV. köt. 5. In SS. XIII. köt. 563. o. 

LIUDPRAND: Antapodosis. II. 26. bek. 

WIpPoNIs: Opera. BREssLAu kiadása, 3., 106. o. 

Hermann BLocH. In Neues Archív. 1897, 115. o. 

Egyesek azt hangoztatták, hogy az I. Róbert, majd utódai által viselt , Frankföld her- 
cege" cím voltaképpen a királyság egész területe fölött gyakorolt alkirályi hatalmat 
jelentett. Lehetséges, hogy a kortársak közül egyesek erre a következtetésre jutot- 
tak, jóllehet a dokumentumokban sehol sem látok erre kellőképp egyértelmű uta- 
lást (a Richernél (II. 2.] található dux Galliarum terminus valójában a dux Francia 
tudálékos fordítása, míg az omnium Galliarum ducem constituit kifejezés [II. 39.) 
arra utal, hogy Nagy Hugó a frankföldi mellett a burgundiai hercegi méltóságot is 
elnyerte). Ahhoz azonban valószínűleg nem férhet kétség, hogy a szó eredetileg a 
kérdéses terület fölött gyakorolt hatalmat jelentette. Ellenkező esetben hogyan ér- 
telmezzük a három hercegség Hugó által megkísérelt egyesítését? Lehetséges, hogy 
Németországhoz hasonlóan itt is fölosztották a (királyi) palotagrófi méltóságot, s 
ettől fogva minden hercegségnek külön palotagrófja lett: ezzel magyarázhatnánk, 
hogy a palotagrófi címet egyszerre követelte magának , Frankföldön" Flandria, 
Burgundiában Troyes (aki később , Champagne grófjának" mondta magát) Aguitániá- 

ban pedig Toulouse grófja. A három részből álló királyi címet illetően lásd Rec. des 
Hist. de France. IX. köt. 578, 580. o. (933, 935). 


. GISLEBERT DE MONS. Pertz kiadása, 223—224., valamint 58. o. 
346. 


Monumenta Boica. XXIX. köt. 1. No. ccccxci.; Württemberger Urkundenbuch. II. köt. 
No. CCCLXXXIII. 
SUGER: Vie de Louis VI. Waguet kiadása, 228. o. 


. Az egyik legsúlyosabb - és az egyik legkönnyebben megszüntethető — hiányosság, 


amelybe a középkorra irányuló kutatások ütköznek, abban áll, hogy mindeddig 
egyetlen tanulmány sem készült, amely részletesen vizsgálná a védnökség intézmé- 
nyét a Karoling-kort követő időszakban. Németországban - igaz, olykor túlságosan 
is elméleti síkon — az intézményt elsősorban a jogrenddel való összefüggéseiben 
vizsgálták. 

Mém. Soc. archéol. Eure-et-Loir. X. köt. 36. o., valamint Gallia christ. VIII. köt. uta- 
sítások, 323. oszl. 

De rebus. Lecoy de La Marche kiadása, 168. o. 

Diplom. regum et imperatorum. III. köt. No. 509. 

BoNnizo; Liber de vita christiana. Perels kiadása, 1930 (Texte zur Geschichte des 
römischen und kanonischen Rechts), VII. 248. 

Cartulaire de Redon. Courson kiadása, 298. 0. No. CCCXLVII.; vö. 449. o.; Siegfried 
Hirsch: Jahrbücher des Deutschen Reiches unter Heinrich II. III. köt. 174. o. 

Ét. de Saint Louis. I. 53. 

BiGELow: Placita Anglo-Normannica, 145. o. 

Constitutiones regum et imp. I. köt. No. xii. 28—29. o. 

SS. rer., Langob. Saec. VI-IX. (Mon. Germ.), 385. o. 166. bek. 

Cartulaire de Saint-Aubin d"Angers. B. de Broussillon kiadása, II. köt. No. pccx (1138. 
szeptember 17.). 

Constitutiones. I. köt. 643. o. 30. bek.; Two of the Saxon Chronicles. Plummer ki- 
adása, I. köt. 220. o.; Nem szabad halmoznunk az anekdotákat, azonban a korszak 
atmoszférájának érzékeltetésére mégis idéznünk kell egyet. I. Henrik angol király 
például távolról sem állt vadállati hajlamú ember hírében. Orderic Vital viszont 
arról tudósít bennünket, hogy midőn egyik házasságon kívül született leányának 
férje kivájatta az egyik királyi várúr ifjú fiának a szemét, a király megparancsolta, 
hogy az elkövető leányai — azaz tulajdon unokái - testét csonkítsák meg, és vakítsák 
meg őket. 

M. AsHpowN: English and Norse documents relating to the reign of Ethelred the 
Unready. 1930, 137. o.; KNurT: Törvények. II. 21. 


. Minthogy az , Isten békéjének" történetét tárgyaló munkák (elsősorban HUBERTI: 


Studien zur Rechtsgeschichte der Gottesfrieden und Landesfrieden. I. köt.: Die 
Friedensordnungen in Frankreich. Ansbach, 1892; GökRRis: De denkbeelden over 
oorlog en de bemoeeiingen voor vrede in de elfde eeuw [9. századi vélekedések a 
háborúról és a béketeremtő erőfeszítésekről]. Nijmegen, 1912 [Leydeni egyetemi 
disszertáció]) számos, könnyen föllelhető utalást tartalmaznak, kérjük az olvasót, 
ne csodálkozzék, ha a következőkben egy sor hivatkozás nélküli utalással találko- 
zik. 

A félsziget déli részén egy francia pápa (II. Orbán) és a normann bárók honosították 
meg a treuga Deit. Lásd JAMISON. In Papers of the British School at Rome. 1913, 240. o. 
Histoire de Languedoc. V. köt. 15. oszl. 

R. BusouET: Les Bouches-du-Rhőne. Encyclopédie départementale. Első rész. II. köt..: 
Antiguité et moyen áge. 1924, 563. o. 

SS. XXIII. köt. 361. o. Vö. FRENSDORF. In Nachr. von der Kgl. Gesellsch. zu Göttingen. 

Phil. hist. KI. 1894. Ugyanezt az átalakulást tapasztaljuk Katalóniában és Aragóniá- 
ban. 

Lásd föntebb, 292. skk. o. 

Conon de Lausanne szerint Fülöp Ágost napi bevétele halálakor 1200 párizsi livre- 
re rúgott (SS. XXIV. köt. 782. o.) Ugyanakkor a párizsi Szent Genovéva-apátság jö- 
vedelme - az általa beszolgáltatott királyi tizedek alapján számítva — évi 1800 pá- 
rizsi livre körül lehetett (Biblioth. Sainte-Geneviéve, 356. kézirat, 271. o.). Az első 
számadat föltehetően magasabb, a második alacsonyabb a valóságosnál. A különb- 
ség mértéke viszont megmarad, ha számolunk azzal, hogy a két időpont között va- 
lószínűleg jelentős árnövekedés következett be. Az ellentét mindenképpen föltűnő. 
RICHER. ÍV. 80. 

Gesta ep. Cameracensium. III. 2. In SS. XVII. 466. o.; vö. III. 40, 481. o. 

TARDIF: Cartons des rois. No. 264. 

A törvények szelleméről. XXXI. könyv, 30. fejezet. Ford. Csécsy Imre és Sebestyén 
Pál. Budapest, 1962, Akadémiai, II. köt. 460—461. o. 

Lettres. Havet kiadása, nos 12, 37. 

Marc BLocuH: , La vie de S. Édouard le Confesseur par Osbert". In Analecta Bollan- 
diana. XLI. köt. 1923, 22, 38. o. 

A bibliográfián kívül (530. o., , A nemzettudat" alcím alatt) lásd még Lor: Les derniers 
carolingiens, 308. skk. o.; LAPOTRE: L"Europe et le Saint-Siége. 1895, 330. skk. o.; F. 
KERN: Die Anfünge der französischen Ausdehnungspolitik. 1910, 124. skk. o.; M. L. 
BuLsST-THIELE: Kaiserin Agnes. 1933), 3. o. 3. jegyz. 

ABBo: De bello Parisiaco. Pertz kiadása, I. 618. sor; II. 344, 452. sor.; ADÉMAR DE 
CHABANNES: Chronigue. Chabanon kiadása, 151. o.; Gesta ep. Leodensium. II. 26. In 
SS. VII. köt. 204. o.; WIDUKIND. P. Hirsch kiadása, I. 9, 11.; II. 3.; THIETMAR DE MERSE- 
BOURG. R. Holtzmann kiadása, V. 12, 19. 

SS. VI. köt. 339. o., valamint 41—42. o. 


. A Heiland prológusa. E. Sievers kiadása, 3. o. A királyi vazallusok megkülönbözte- 


tése — Teutisci guam et Longobardi — először egy 845-ből származó itáliai okirat- 
ban mutatható ki (MURATORI: Ant. II. köt. 971. oszl.); Annales Juvavenses maximi. In 
SS. XXX. köt. 2., 738. o. 

LIUDPRAND: Legatio, 7. bek. 

WALAFRID STRABO: De exordiis, 7. bek. In Capitularia reg. Francorum. II. köt. 481. o.; 
RICHER. I. 20. 

EuDES DE DEUL. In SS. XXVI. köt. 65. o. 

EKKEHARD D ÁURA. In S§. VI. köt. 218. o. 

Girart de Roussillon. P. MEYER fordítása, 631. o.; Foerster kiadása (Romanischen 
Studien, V.), 9324. sor. 

A törvények szelleméről. XXX. könyv. 1. fejezet. Ford. Csécsy Imre és Sebestyén 
Pál. Budapest, 1962, Akadémiai, I. köt. 354. o0.; VOLTAIRE: Fragments dans guelgues 
révolutions dans I Inde. II. (Garnier kiadása, XXIX. köt. 91. o.). 

G. LEFEBVRE: Les paysans du Nord. 1924, 309. o. 

Lásd például E LODGE: , Serfdom in the Pyrenees". In Vierteljahrsch. für Soz. und WG. 
1905, 31. 0.; SANCHEZ-ÁLBORNOZ: Estampas de la vida en León. 2. kiadás. 86. o. 37. 
jegyz.; PERREcIoT: De Jétat civil des personnes. II. köt. 1786, 193. o. 9. jegyz. 

DUDON DE SAINT-OJUENTIN. Lair kiadása. Mém. Soc. Antiguaires Normandie. XXIII. köt. 
III. 43—44. (1933). 

P. HÉvIN: Consultations et observations sur la coutume de Bretagne. 1724, 343. o. 
P. THomas: Textes historigues sur Lille et le Nord. II. köt. 1936, 285. o. (1385, 1397); 
vö. 218. o. (no. 68). 

389. T. F. Toor: Chapters in the administrative history. IV. köt. 1928, 62. o. 

390. COLBERT: Lettres. P. Clément kiadása, II. köt. xxx. o. A barátsági fogadalom egy régi 
példáját lásd J. OUICHERAT: Rodrigue de Villandrando. 1879, no. xix. 

391. Ch. AIMOND: Histoire de la ville de Varennes. 1925, 50. o. 

392. MANEGOLD DE LAUTENBACH. In Libelli de lite (Mon. Germ.). I. köt. 365. o.; WENRICH, uo. 
289. o.; Paul DE BERNRIED: Vita Gregorii, 97. bek. In WATTERICH: Romanorum ponti- 
ficum vitae. I. köt. 532. o. 

393. Landr. III. 78., 2. Az értelmezést vitatja ZEUMER. In Zeitschrift der Savigny-Stiftung, 
G. A. 1914, 68—75. o.; a helyes értelmezésről lásd KERN: Gottesgnadentum und 
Widerstandsrecht im früheren Mittelalter. 1914. 


Bibliográfia 


Első kötet. A függőségi kötelékek kialakulása 
MEGJEGYZÉSEK A BIBLIOGRÁFIA HASZNÁLATÁRÓL 


Egy olyan bibliográfia, amelyet a hűbéri társadalom általunk választott megközelítésé- 
vel összhangban állítanánk föl, aránytalanul nagy helyet foglalna el a kötetben, ráadásul 
más, meglévő forrásjegyzékek haszontalan, rövidített reprodukcióját szolgáltatná. Ek- 
képp a források vonatkozásában megelégszem azzal, hogy mindössze a tudósok által 
fölállított nagyszabású összesítésekre hivatkozom, s csak a jogi irodalom legfontosabb 
dokumentumainak szentelek külön helyet. A történelmi munkákat illetően úgy véltem, 
hogy a társadalmi életnek a jelen kötetben csak érintőlegesen tárgyalt egyes aspektusait 
illetően (gondolkodásmód, vallási élet, irodalmi kifejezésformák) minden esetben be- 
érem azzal, hogy Az emberiség fejlődése című sorozat már megjelent vagy ezután meg- 
jelenő, az adott kérdésekkel foglalkozó köteteit ajánlom az olvasó figyelmébe. Csak né- 
hány esetben tettem kivételt olyan kérdések kapcsán, amelyekkel behatóbban foglalkoz- 
tak, s amelyek vizsgálatára mások valószínűleg nem kerítenek majd sort (ezek közé tartozik 
például az ezredfordulót kísérő , rettegés" témája). Ugyanakkor az utolsó inváziókkal, 
valamint a társadalmi struktúra kérdéskörével kapcsolatban jóval teljesebb kutatási bib- 
liográfiákat igyekeztem fölállítani. Természetesen válogatott irodalomjegyzékekről van 
szó. A szakemberek által majdan fölrótt hiányosságok között minden bizonnyal akad- 
nak majd olyanok is, amelyek nem voltak szándékosak. De lesznek olyanok is, amelyek 
tudatos döntés eredményei. Előfordult ugyanis, hogy nem sikerült hozzájutnom egy adott 
munkához, s nem voltam hajlandó másoknak hitelt adva hivatkozni rá. De az is meg- 
esett, hogy miután áttanulmányoztam egy-egy munkát, szükségtelennek véltem, hogy 
föltüntessem. 

Meg kel! jegyeznem, hogy a következő kötet végén — mely az osztályokat és a kor- 
mányzást vizsgálja a hűbéri korban — ugyancsak található egy bibliográfia, amely a szó- 
ban forgó munkában tárgyalt témákhoz kapcsolódik. Legyen szabad már előre utalnom 
rá olyan kérdések esetén, amelyek mélyrehatóbb vizsgálatára csak ekkor kerül majd sor, 
de felszínesen már a jelen kötetben is érintem őket. 

A csoportosítás, amelyet megkíséreltem, tökéletlen, mint minden más csoportosí- 
tás. Mindazonáltal hasznosabbnak láttam ezt az eljárást, mintha egyszerűen csak fölso- 
roltam volna a különböző munkákat. A csoportosítási szempontok az alábbiakban lát- 
hatók. Az egyes csoportokon belül hol tárgykör szerinti, hol földrajzi, hol puszta alfabe- 
tikus rendben követik egymást a hivatkozások, de remélem, hogy ez nem okoz különösebb 
gondot az olvasónak. A helynévmegjelölés nélküli munkák mind Párizsban láttak napvi- 
lágot. 

A BIBLIOGRÁFIA FÖLOSZTÁSA 


I. A források — 1. A legfontosabb forrásjegyzékek — 2. Történelmi jelentéstan és a 
különböző nyelvek használata — 3. A történetírás — 4. Az irodalmi forrásanyag vizsgálata 

II. Szellemi attitüdök — 1. Érzés- és gondolkodásmódok. Viselkedésformák. Oktatás 
— 2. Az ezredforduló , rettenete" 

III. A legfontosabb egyetemes történelmi munkák - 1. Európa - 2. Az egyes nemze- 
tek történelmével, valamint a különböző uralkodókkal foglalkozó munkák 

IV. A jogi és a politikai struktúra — 1. A legfontosabb jogi források — 2. Az intézmé- 
nyek és a jog történetével foglalkozó legfontosabb munkák — 3. A jogi gondolkodás és a 
jog tanítása — 4. A politikai gondolkodás 

V. Az utolsó inváziók — 1. Áttekintések — 2. A szaracénok az Alpokban és az itáliai 
félszigeten — 3. A magyarok — 4. A skandinávokról általában és a skandináv betörések — 
5. Észak- "Európa keresztény hitre térése — 6. A skandináv inváziók nyomai és hatásai 

VI. A vérségi kötelékek — 1. Áttekintések. Közös bűnhődés és büntetés — 2. A nem- 
zetség mint gazdasági közösség 

VII. A tulajdonképpeni hűbéri intézmények — 1. Áttekintések. A frank hűbériség 
eredete — 2. Az egyes országokat és régiókat vizsgáló munkák -— 3. Fegyvertársi viszony, 
vazallusság, hűbéreskü — 4. Precarium, beneficium, hűbér, allódium — 5. A hűbéri jog — 
6. A többes és a feltétlen hűbéreskü 

VIII. A hűbéri rendszer mint katonai intézmény — 1. A harcművészettel és a hadse- 
regekkel foglalkozó általános munkák - 2. A lovasság és a fegyverzet kérdései — 3. Had- 
kötelezettség és fizetett hadseregek — 4. A vár 

IX. Függőségi viszonyok az alsóbb társadalmi osztályokban 

X. Hűbérség nélküli néhány ország -— 1. Szardínia — 2. Az Északi-tenger partján élő 
német társadalmak 


A FORRÁSOK 
A legfontosabb forrásjegyzékek" 


BALLESTER, Rafael: Bibliografia de la historia de Espafia. Gerona, 1921. 

BALLESTER, Rafael: Fuentes narrativas de la historia de Espana durante la Edad Media. 
Palma, 1912. 

Bibliotheca hagiographica latina antiguae et mediae aetatis. 2 köt., valamint 1 kiegé- 
szítő kötet. Brüsszel, 1898—1911. 

DAHLMANN- WAarrTz: Ouellenkunde der deutschen Geschichte. 9. kiadás. 2 köt. Lipcse, 1931— 
1932. 

EGiDpi, Pietro: La storia medievale. Róma, 1922. 

GRoss, Charles: The sources and literature of English history from the earliest times to 
about 1485. 2. kiadás. London, 1915. 

JacoB, Karl: Ouellenkunde der deutschen Geschichte im Mittelalter. Berlin, 1917 (Samm- 
lung Göschen). 

JANSEN, M. — SCHMITZ-KALLENBERG, L.: Historiographie und Ouellen der deutschen Geschichte 
bis 1500. 2. kiadás. Lipcse, 1914 (A. MEISTER: Grundriss. I. 7.). 


: A vulgáris nyelvű irodalmi forrásokat nem említem. 

MANrrtus, Max.: Geschichte der lateinischen Literatur des Mittelalters. 3 köt. München, 
1911-1931 (Handbuch der Klassischen Altertumswissenschaft. Herausgg. von I. 
MÜLLER). 

MOLINIER, Auguste: Les sources de Fhistoire de France des origines aux guerres d Italie. 6 
köt. 1901—1906. 

OESTERLEY, H.: Wegweiser durch die Literatur der Urkunden-Sammlung. 2 köt. Berlin, 1886. 

PIRENNE, Henri: Bibliographie de TFhistoire de Belgigue. 3. kiadás. Brüsszel, 1931. 

PorTTHAsT, August: Bibliotheca historica medii aevi. 2. köt. Berlin, 1875—1896. 

STEIN, Henri: Bibliographie générale des cartulaires francais ou relatifs a !histoire de 
France. 1907. 

UEBERWEG, Friedrich: Grundriss der Geschichte der Philosophie. II. köt. 11. kiadás. Berlin, 
1928. 

VILDHAUT, H.: Handbuch der Cuellenkunde zur deutschen Geschichte bis zum Ausgange 
der Staufer. 2. kiadás. 2 köt. Werl, 1906—1909. 

WATTENBACH, W.: Deutschlands Geschichtsguellen in Mittelalter bis zur Mitte des drei- 
zehnten Jahrhunderts. I. köt. 7. kiadás. Berlin, 1904; II. köt. 6. kiadás. Berlin, 1874. 

WATTENBACH, W. — HOLTZMANN, R.: Deutschlands Geschichtsguellen im Mittelalter. Deutsche 
Kaiserzeit. I. köt. 1. füzet. Berlin, 1938. 


Történelmi jelentéstan és a különböző nyelvek használata 


ÁRNALDI, Fr.: Latinitatis Italiae medii aevi inde ab A. CDLXXVI usgue ad A. MDXXII lexicon 
imperfectum. In Archivum latinitatis medii aevi. X. köt. 1936. 

BAXTER, J.-H. et al.: Medieval latin word-list from British and Irish sources. Oxford, 1934. 

BLocH, Oscar (W. von WARTBURG közreműködésével): Dictionnaire Étymologigue de la 
langue francaise. 1932. 

PootE, R.-L.: Chronicles and annals: a brief outline of their origin and growth. Oxford, 
1926. 

SCHMIDLIN, Joseph: Die geschichtsphilosophische und kirchenpolitische Weltanschauung 

Az irodalmi forrásanyag vizsgálata 

Az ezredforduló , rettenete" 


Bung, G. L.: The year 1000. In American Histor. Review. 1900—-1901. 

: A bibliográfiának ez a része meglehetősen kivonatos, különösen ami az oktatás kérdését 
illeti. Az idézett munkák számos korábbi, illetve részletesebb tanulmányra hivatkoznak. 

A LEGFONTOSABB EGYETEMES TÖRTÉNETI MUNKÁK 
Európa 

CALMETTE, Joseph: Le monde féodal. É. n. (Clio, 4.). 

CARTELLIERI, Alexander: Weltgeschichte als Machtgeschichte: 382—911. Die Zeit der Reichs- 
gründungen. -— Die Weltstellung des deutsen Reiches, 911-1047. 2 köt. München, 

Az egyes nemzetek történelmével, 
valamint a különböző uralkodókkal foglalkozó munkák" 

: Az egyes tartományokkal foglalkozó munkákat a következő kötet végén, a tartományi feje- 
delemségek történetét tárgyaló kiadványok közé soroltuk. 

PErir-DuTAiutis, Ch.: Étude sur la vie et le régne de Louis VIII. 1894. 

POUPARDIN, R.: Le rovaume de Provence sous les Carolingiens. 1901 (Biblioth. Éc. Hautes 

TER BRAAK, Menno: Kaiser Otto III. Amszterdam, 1928. 

A legfontosabb jogi források 


ACcHER, Jean: Notes sur le droit savant au moyen áge. In Nouvelle Revue historigue du droit. 
1906 (Értekezés a J. de Blanot által tett hűbéreskükről). 

ATTENBOROUGH, F. L.: The laws of the earliest English Kings. Cambridge, 1922. 

BRACTON: De legibus et consuetudinibus Angliae. G.-E. WOODBINE kiadása. 2 köt. New Haven 
(USA), 1915—1932 (Yale Hist. Publ. Ms. III.); Twiss kiadása. 6. köt. London, 1878- 
1883 (Rolls Series). 

Capitularia regum Francorum. A. BORETIUS és V. KRAusE kiadása. Hannover, 1883—1897 
(Mon. Germ. , in—49). 

Formulae merowingici et Karolini aevi. K. ZEUMER kiadása. Hanover, 1886 (Mon. Germ., 

FOURGOUS, J. — BEZIN, G. de: Les Fors de Bigorre. Bagnéres, 1901 (Travaux sur Dhistoire du 
droit méridional, 1. füzet). 

GLANVILL: De legibus et consuetudinibus regni Angliae. G. E. WOODBINE kiadása. New Haven 

Az intézmények és a jog történetével foglalkozó legfontosabb munkák 
BELow, Georg v.: Der deutsche Staat des Mittelalters. I. köt. Lipcse, 1914. 
BELow, Georg v.: Vom Mittelalter zur Neuzeit. Lipcse, 1924 (Wissenschaft und Bildung, 


198.). 


kt Az angolszász törvényekkel kapcsolatban lásd a fönti, királyok szerinti fölsorolást, míg a 
szokásjoggyűjteményekre való utalások címük alapján keresendők. 

KIENER, Fritz: Verfassungsgeschichte der Provence seit der Ostgothenherrschaft bis zur 
Errichtung der Konsulate (510-1200). Lipcse, 1900. 

LEicnT, P. S.: Ricerche sul diritto privato nei documenti preirneriani. 2 köt. Róma, 1914— 

t Itt csak kivonatos bibliográfiát adunk, mely elvben a személyi függőségi viszonyokat tárgyaló 
legfontosabb munkákra szorítkozik. A falusi földbirtokkal és a vidékek paraszti népességével 
kapcsolatos általános bibliográfia jelen sorozatunk egy másik kötetében szerepel majd, míg 
az osztályok tagozódásával általában foglalkozó munkák könyvünk második kötetének bib- 
liográfiájában találhatók. 

II. KÖTET. AZ OSZTÁLYOK ÉS A KORMÁNYZÁS 


MEGJEGYZÉSEK A BIBLIOGRÁFIA HASZNÁLATÁRÓL 


Az itt következő bibliográfia összeállításánál érvényesülő elvek megegyeznek azokkal, 
amelyeket munkánk előző, A függőségi kötelékek kialakulása című kötetének bibliog- 
ráfiája kapcsán ismertettünk. Néhány kivételt leszámítva eltekintettünk azoknak az elő- 
ző olvasmányjegyzékben már idézett munkáknak az újbóli említésétől, melyek elsősor- 
ban a hűbéri társadalom általános kérdéseit illetően adnak útbaigazítást az olvasónak. A 
bibliográfiát — csakúgy mint magát a szerkesztési munkát — 1939 februárjában zártuk le. 

AZ EGYHÁZ A HŰBÉRI TÁRSADALOMBAN: A VÉDNÖKSÉG 


Szükségtelennek láttuk mind az áttakintő, illetve az egyes országokkal foglalkozó átte- 
kintő művek, mind a tulajdonképpeni egyháztörténet különféle kérdéseit tárgyaló mun- 

: Minthogy a különböző államok politikai intézményeire vonatkozó bibliográfiák megtalál- 
hatók (lesznek) a sorozat más köteteiben, úgy véltük, beérhetjük azzal, ha most csak a mo- 
narchia elméletéhez, illetve a monarchikus jog legfőbb kérdéseihez kapcsolódó munkákat 
említjük. 

